
CHRONOLOGIE  NOVENAIRE 


PALMA  CAYET. 

LIVRE  QUATRIESME. 

[iSga]  Oi  en  lisant  les  livres  précédents  il  ne.  s'y  void 
que  morts,  assassinats,  massacres,  révoltes  de  peuples, 
batailles,  prises  et  ruynes  de  villes,  je  suis  encores 
contraint  de  continuer  d'escrire  ceste  miseralile  malice 
du  temps  es  années  suyvantes. 

Au  commencement  de  ceste  année  mourut  la  royne 
doiiairiere  Elizabeth ,  vefve  du  roy  Charles  ix.  Ceste 
royne  a  esté  en  son  temps  l'exemple  de  pieté  et  de  cha- 
rité. Après  la  mort  de  sa  fille  unique  qu'elle  eut  dudit 
roy  Charles,  elle  se  retira  de  la  France  et  s'en  alla  à 
Vienne  en  Austriche,  car  elle  estoit  fille  de  l'empe- 
reur Maximilian,  et  sœur  de  Rodolphe  à  présent  en- 
cores régnant,  où  elle  fit  bastir  un  monastère  de  re- 
ligieuses (0  proche  son   hostel,  auquel  elle  pouvoit 

(»}  Un  monastère  de  religieuses.  Le  couvent  de  Saiute- Claire  fut 
fonde  à  Vienne  jiar  la  veuve  tic  Charles  ix.  Elle  y  mourut  à  Tàt'e  de 
trente-sept  ans.  Sa  lille  unique  s'apj)eIoit  Marie-Elisabeth.  Elle  étoii 
morte  le  a  avril  1578. 

enli-er  sans  estre  veiie,  et  là  vesciit  juscjues  à  sa  mort 
comme  religieuse,  en  veilles,  jeusnes  et  continuelles 
prières  pour  la  paix  entre  les  princes  chrestiens.  Les 
aumosnes  et  œuvres  de  charité  qu'elle  fît  durant  qu'elle 
fut  en  France,  donnèrent  occasion  à  plusieurs  pau- 
vres d'en  regretter  son  parlement.  Du  depuis  son  veuf- 
vage  elle  fut  recherchée  en  mariage  par  le  roy  d'Es- 
pagne, mais  elle  n'y  voulut  entendre.  Après  sa  mort 
le  Roy  assigna  sur  le  Bour])onnois  dont  elle  jouyssoit 
pour  son  doUaire,  celuy  de  la  royne  Loyse  de  Lor- 
raine, veufve  du  roy  Henry  m,  là  où  ceste  Royne, 
qui  estoit  aussi  un  miroir  de  sainctelé  et  de  modestie, 
ainsi  que  nous  avons  dit  en  nostre  histoire  de  la  paix, 
alla  j)cu  après  faire  sa  demeure,  et  où  elle  mourut 
dans  Moulins. 

Le  i6  de  ce  mesme  mois  de  janvier  mourut  aussi 
le  duc  Jean  Casimir,  de  la  maison  des  comtes  palatins 
(hi  Rhin,  administrateur  du  Palatin at,  et  curateur  de 
son  neveu  Frédéric,  fils  de  son  frère  Loys,  eslecteur 
et  comte  palatin.  Ce  prince  estoit  de  la  religion  de 
ceux  que  l'on  appelle  en  France  prétendus  reformez, 
en  Angleterre  puritains,  et  en  Allemagne  calvinistes 
ou  protestans  reformez.  Aucuns  des  luthériens  ale- 
raans,  qui  sont  ministres  suivant  la  confession  d'Aus- 
bourg,  que  les  calvinistes,  leurs  ennemis  mortels,  ap- 
pellent martinistes  à  cause  que  Luther  s'appelloit 
Martin,  ne  furent  point  faschez  de  ceste  mort  ny  de 
celle  du  duc  de  Saxe  qui  mourut  sur  la  fin  de  l'an 
passé,  comme  nous  avons  dit,  et  preschcrent  mesmes 
que  Dieu  les  avoit  délivrez  de  deux  grands  tyrans 
des  consciences.  Ils  s'attendoient  que  Richard,  duc  de 
Simmei-,  grand  oncle  dudit  prince  eslecteur  Frédéric, 

deust  avoir  l'admiiiistralion  du  Palatinat,  et  qu'il  dcn->t 
faire  restablir  la  confession  d'Ausbourg  dr  laquelle  il 
esfoit,  et  changer  Testât  de  la  religion  en  ces  pays-là, 
ainsi  que  l'eslecteûr  Loys  son  neveu  l'avoit  faict  après 
la  mort  de  son  père  en  chassant  les  calvinistes  et  y 
mettant  les  luthériens,  et  comme  avoit  faict  ledit  duc 
Casimir  si  tost  qu'il  futpourveu  de  l'administration  du 
Palatinat,  d'où  il  esta  la  confession  d'Ausbourg  et  y 
restablit  la  protestante  reformée.  Mais  il  en  advint  tout 
autrement  j  car,  bien  que  l'Empereur  eust  conféré  l'ad- 
ministration du  Palatinat  audict  duc  de  Simmer,  les 
estats  de  tous  les  pays  dudict  prince  Frédéric  son 
petit  neveu  s'y  opposèrent,  et  soustindrent  que  leur 
prince  estoit  en  aage  competant  pour  les  gouverner, 
ayant  dix-huict  ans  passez,  et  qu'il  devoit  administrer 
le  Palatinat  son  patrimoine,  et  l'Eslectorat  quand  et 
quand,  suivant  les  privilèges  octroyez  par  la  bulle 
d'or  de  l'empereur  Charles  iv  aux  princes  eslecteurs 
de  l'Empire.  Le  duc  Pxichard,  ne  se  contentant  de  ces 
raisons,  voulut  user  de  la  force,  et  se  saisit  de  quelques 
bailliages  au  haut  Palatinat.  Le  jeune  prince  eslec- 
teur  Frédéric  se  mit  en  armes  contre  son  grand  oncle. 
Tout  s'en  alloit  porter  droict  à  la  guerre  ;  mais  les 
princes  voisins  firent  tant  qu'ils  les  accordèrent.  Par 
cest  accord  le  duc  Richard  remit  les  pays  dont  il  s'es- 
toit  emparé  entre  les  mains  du  jeune  prince  eslecteur. 
Ainsi  le  calvinisme  fut  continué  au  Palatinat,  et  ce 
trouble  qui  y  estoit  advenu  après  la  mort  dudit  duc 
Jean  Casimir  fut  appaisé. 

Ce  duc  fut  durant  sa  vie  fort  affectionné  à  ceste  re- 
ligion, et  fut  un  temps  qu'il  s'attendoit  d'estre  déclaré 
protecteur  de  ceux  de  France,  où  il  avoit  amené  à  leur 

secours  par  deux  fois  deux  grandes  arme'es.  Il  en 
mena  aussi  en  Flandres  au  secours  du  prince  d'Orenge^ 
et  une  autre  au  secours  de  l'eslecleur  archevesque  de 
Cologne  Truchses  qui  s'estoit  déclaré  de  ceste  reli- 
gion. Les  armées  qu'il  amena  en  France,  sans  com- 
battre, furent  en  partie  cause  de  deux  edicts  de  paci- 
fication; mais  celles  qu'il  mena  aux  Pays-Bas  et  en 
l'archevesché  de  Coulogne  furent  sans  grand  efi'ect, 
et  ne  put  empescher  que  Truchses  ne  fnst  privé  de 
son  archevesché. 

En  ce  mesme  mois  de  janvier  mourut  aussi,  à  Duys- 
seldorp,  Guillaume!, duc  de  Cleves et  de  Juillers,  aagé 
de  septante  six  ans. 

Depuis  que  ce  prince  se  fut  raccommodé  avec  l'em- 
pereur Charles  le  Quint,  ainsi  que  nous  avons  dit 
cy-dessus  en  parlant  que  la  princesse  Jeanne  d'Alhret 
luy  fut  promise  en  mariage,  et  qu'il  eut  espousé  sa 
niepce  fille  de  Ferdinand,  il  demeura  tousjours  prince 
fort  pacifique  en  ses  pays  :  toutesfois  sa  femme  et  luy 
ont  tousjours  esté  troublez  en  leurs  entendements  et 
paroles;  comme  a  esté  aussi  son  fils  unique  le  duc 
Jean,  qui  avoit  en  premières  nopces  espousé  une  des 
filles  de  la  maison  de  Bade,  ce  cfui  a  causé  beaucoup 
de  désolation  en  tous  leurs  pays  pour  les  prétentions 
des  ducs  de  Prusse  et  des  Deux-Ponls,  gendres  dudit 
duc  Guillaume,  de  religions  contraires  à  la  catholique 
romaine,  et  de  l'archiduc  Albert,  qui,  craignant  avoir 
des  voisins  aussi  de  contraire  religion,  y  envoya  l'ad- 
mirant d'Arragon  avec  une  armée,  ainsi  qu'il  se  peut 
voir  au  premier  livre  de  nostre  histoire  de  la  paix. 

Nous  avons  dit  l'an  passé  que  le  pape  Innocent  jx 
estoit  mort.  J.e  3o  janvier  de  ceste  année,  les  cardinaux 

«sleurent  le  cardinal  llypolite  Aldobrandin,  florentin 
de  nation,  qui  avoit  esté  dataire  du  pape  Sixte  v  et  au- 
diteur de  la  rote,  lequel  se  fit  nommer  Clément  huic- 
tiesme.  Ainsi  qu'avoient  faict  les  deux  derniers  papes 
Grégoire  et  Innocent,  il  embrassa  la  cause  de  ceux  de 
l'union  en  France,  ausquels,  par  son  nonce  l'evesque 
de  Viterbe  qu'il  y  envoya  exprès,  il  promit  secours 
d'hommes  et  d'argent,  et  y  confirma  le  cardinal  Sega 
en  sa  légation.  L'Italie,  l'Espagne  et  l'Angleterre  fu- 
rent tranquilles  en  ceste  année.  L'Allemagne  eut  quel- 
ques remuements j  mais  la  France,  la  Flandres  et  la 
Hongrie  fuient  merveilleusement  affligées  de  guerre, 
et  principalement  la  France. 

Nous  avons  dit  l'an  passé  que  le  duc  de  Parme,  après 
avoir  conféré  à  Bruxelles  avec  les  ambassadeurs  de 
l'Empereur  qui  vouloient  practiquer  un  accord  entre 
le  roy  d'Espagne  et  les  Estats  des  provinces  confédé- 
rées, s'achemina  pour  entier  en  France  suivant  le  très- 
exprès  commandement  du  roy  d'Espagne,  et,  d'autre 
costé,  que  le  duc  de  Mayenne,  après  avoir  donné  ordre 
à  Paris  sur  ce  qui  s'estoit  passé  touchant  le  faict  du 
président  Brisson,  se  rendit  en  haste  à  Soissons,  et, 
j)0ur  traitler  plus  particulièrement  avec  ledit  duc  de 
Parme  du  secours  qu'il  desiroit  donner  à  Rouen,  il 
en  partit  en  diligence,  et  le  vint  rencontrer  à  Guyse. 
A  leur  première  entre -veue  ils  ne  traicleient  et  ne 
parlèrent  que  de  la  guerre  et  du  secours  de  Rouen; 
mais,  au  second  logis  qu'ils  firent,  qui  fut  à  La  Fere, 
les  deux  ducs  adviserent  de  donner  chaige  à  leurs  con- 
iidents  de  liaicter  ouvertement  de  l'intention  du  roy 
d'Espagne.  Le  duc  de  iMayenne  se  lia  de  cest  allaire 
au  prcsident  Janin,  et  le  duc  de  Parme  au  président 

Richardot  et  à  Diego  d'Jbarra.  Le  roy  d'Espagne,  ne 
se  souvenant  plus  de  la  déclaration  qu'il  avoit  faicte 
en  mars  l'an  1690,  en  laquelle  il  avoit  proteste',  devant 
Dieu  et  ses  anges,  que  tous  les  préparatifs  qu'il  fai- 
soit  pour  la  guerre  de  France  n'estoient  (|ue  pour  le 
repos  des  bons  catholiques  sous  l'obeyssance  de  leurs 
princes  légitimes,  fit  proposer  la  particularité  et  le 
secret  de  son  intention,  qui  estoit  que  sa  fille  l'Infante 
fust  receuë  au  premier  grade  et  déclarée  royne  de 
France.  A  quoy  ledit  sieur  président  Janin  leur  dit 
que  l'on  y  pourroit  entendre  moyennant  que  pour 
ceste  fois  on  rompist  la  loy  salique,  avec  condition 
que  ladite  Infante  dans  un  an  se  mariast  avec  l'advis 
des  princes  et  officiers  de  la  couronne  et  estats  de 
France;  plus,  que,  pour  ce  faict  là,  il  en  faudroit  traic- 
ter  avec  les  ducs  de  Lorraine,  de  Guise,  de  Nemours, 
de  Mercœur,  et  autres  princes,  gentils-hommes,  capi- 
taines et  gouveineurs  des  places,  les  satisfaire  et  les 
recompenser  en  choses  de  ce  royaume  et  avec  quel- 
ques deniers  en  don ,  pour  conserver  par  ce  moyen 
ceux  qui  estoient  du  party  catholique,  et  pour  attirer 
du  party  contraire  quelques  nobles;  aussi  qu'il  fail- 
loit  que  dez  a  présent  ils  déclarassent  et  asseurassent 
quelle  assistance  Sa  Majesté  Catholique  bailleroit  pour 
les  affaires  de  deçà  à  madame  l'Infante  estant  faicte 
royne,  attendu  (jue,  sans  une  subvention,  en  deux  ans 
on  consumeroit  huict  millions  d'or,  et  mesmesque  l'on 
ne  pourroit  rien  faire  sans  une  assemblée  des  estats. 

Les  Espagnols  ayants  répliqué  plusieurs  choses  sur 
la  première  proposition  de  la  réception  de  l'Infante 
et  de  la  couunodité  que  les  François  en  recevroient, 
Richardot  dit  ([u'il  seroit  tousjours  très-l)on  de  rc- 

mettre  le  tout  à  la  volonté  de  Sa  Majesté'  Catholique, 
et  que  tous  les  François  catholiques  dévoient  avoir 
assez  de  certitude  qu'il  ne  manqueroit  de  leur  donner 
assistance  et  ayde  en  prenant  pour  leur  royne  sa  fille 
l'Infante,  veu  que  jusques  icy,  sans  qu'il  y  eust  un 
gage  si  cher,  mais  le  seul  zèle  du  service  de  Dieu  et 
la  conservation  de  la  saincte  foy  envers  les  catholi- 
ques ,  il  avoit  despendu  tant  de  millions.  Quant  à  l'as- 
semble'e  des  estats,  qu'ils  sçavoient  bien  que  l'on  les 
avoit  accusez  de  l'avoir  faicte  dillerer  jusques  à  pré- 
sent, qu'ils  voyoient  bien  qu'elle  estoit  nécessaire,  mais 
qu'il  y  failloit  faire  résoudre  ce  que  Sa  Majesté  Ca- 
tholique desireroit. 

A  quoy  ledit  sieur  président  Janin  respondit  que 
le  faict  des  estats  estoit  un  accessoire,  comme  aussi 
ce  qu'on  accordeioit  avec  les  princes  et  la  nol)lesse, 
qui  devoit  seulement  servir  de  couleur  pour  légitimer 
ce  qui  seroit  dès  à  présent  convenu  entr'eux,  attendu 
que  les  estats  ne  seroient  composez  que  de  personnes 
qui  feroient.la  volonté  du  duc  de  Mayenne  sans  en 
sortir  nullement.  Voylà  ce  qui  se  passa  en  ceste  pre- 
mière assemblée,  de  laquelle  d'Jbarra  donnant  advis 
au  roy  d'Espagne ,  il  luy  manda  dans  sa  lettre,  escrite 
de  Nesle  le  12  de  janvier  :  «  Je  cognois  clairement  que 
les  princes  et  la  noblesse  ont  intention  d'estre  seuls 
en  ce  maniement  pour  tirer  plus  de  commodité  de 
Vostre  Majesté,  et  qu'en  différant  l'assemblée  des  es- 
tats, ce  n'est  que  pour  estendre  d'avantage  l'aulhorité 
et  domination  que  de  Mayenne  a  pour  le  jourd'huy, 
dotft  il  ne  faut  douter  qu'il  ne  luy  fasche  fort  de  s'en 
descharger.  »  Tel  estoit  l'advis  d'Ibarra. 

Après  ceste   première  assemblée  il  s'en  tint  uno 

autre  entre  ie  duc  de  Mayenne  et  le  président  Janin 
d'une  part,  et  le  duc  de  Parme,  Richardot  et  d'il^arra 
de  l'autre,  où,  ayant  esté  rapporté  ce  qui  avoit  esté 
proposé  à  la  première,  le  duc  de  Mayenne  dit  qu'il 
estoil  nécessaire  de  diiFerer  ce  qui  se  pretendoit  de  la 
part  de  Sa  Majesté  Catholique,  mais  que  le  moyen 
pour  en  faciliter  un  bon  succez  estoit  d'avoir  beau- 
coup d'argent  pour  gaigner  les  volonté*  de  plusieurs 
qui  y  seroient  concurens,  et  recompenser  et  satisfaire 
aux  princes  et  à  la  noblesse.  Surquoy  Kichaidot  luy 
dit  :  «  Monsieur,  proposez  ce  que  vous  estimez  qu'il 
faudra  faire  avec  un  chacun,  car,  pour  ce  qui  sera  juste 
€t  raisonnable,  il  y  aura  de  l'argent  assez;  mesmes, 
«n  ce  que  M.  le  duc  de  Parme  ne  pourra  resouldre 
sans  avoir  eu  advis  de  Sa  Majesté  Catholique,  l'on 
le  fera  avoir  avec  telle  diligence  que  vous  en  serez 
content.  »  Alors  M.  de  Mayenne  répliqua  :  «  Je  suis 
d'advis  que  Monsieur  (parlant  au  duc  de  Parme)  face 
une  assemblée  devant  luy  de  messieurs  de  Vaude- 
mont ,  de  Guise  et  de  Chaligny,  et  qu'il  leur  commu- 
nique l'intention  de  Sa  Majesté  Catholique.  »  Ceste 
parole  mit  fin  à  ceste  seconde  assemblée.  D'ibara,  en 
l'advis  qu'il  en  donna  au  roy  d'Espagne,  dit  que  le  duc 
de  Mayenne  sortit  de  ceste  assemblée  avec  la  mesme 
tiédeur  que  fit  le  président  Janin. 

Sur  l'advis  du  duc  de  Mayenne,  le  duc  de  Parme 
alh(  de  son  quartier  à  LaFere,  où  il  assembla  les  trois 
princes  de  la  maison  de  Lorraine  cy  dessus  dits,  qui 
•estoient  les  seuls  princes  de  ceste  maison  qui  pour 
l'heure  estoient  en  l'aimée  de  l'union,  ausquels  il  dit 
que  l'intention  du  roy  d'Espagne  estoit  que  l'on  esleust 
Je  plustost  que  faire  se  pourroit  un  roy  catholique,  et 

leur  fit  une  grande  remonstrance  sur  les  droicts  de 
l'infante  d'Espagne,  et  s'estendil  beaucoup  pour  leur 
vouloir  donner  à  entendre  plusieurs  obligations  que  la 
France  avoit  au  Roy  son  maistre,  et  particulièrement 
toute  la  maison  de  Lonainc.  M.  de  Mayenne,  qui  se 
trouva  aussi  en  ceste  assemblée,  respondit  au  duc  de 
Parme  qu'il  sçavoit  la  bonne  volonté'  qu'avoient  lesdits 
trois  princes  de  suivre  celle  de  Sa  Majesté  Catholique, 
qu'il  leur  en  donneroit  plus  de  clarté,  leur  specifie- 
roit  en  particulier  les  matières,  et  qu'il  leur  rendroit 
compte  de  tout.  A  quoy  les  susdits  trois  princes  de  la 
maison  de  Lorraine  ne  respondirent  lien. 

Le  i3  de  janvier  ils  s'assemblèrent  encores  pour 
traicter  des  matières  dessusdites.  D'Ibara,  par  sa  let- 
tre qu'il  escrivit  au  roy  d'Espagne  sur  ce  subject, 
luy  manda  :  «  Il  y  eut  hier  une  assemblée  du  prési- 
dent Janin  et^e  M.  de  La  Chastre,  avec  Richardot  et 
moy,  sur  les  mesmes  matières  qu'on  a  commencé  de 
i.1  aider  j  et  ce  qu'on  y  a  introduit  M.  de  La  Chastre 
a  esté  pour  asseurer  le  duc  de  Guyse  que  l'on  ne  traie- 
toit  aucune  chose  à  son  préjudice,  car  les  suspicions 
sont  fort  vives  parmy  eux.  » 

Pour  inieux  cognoistie  ce  qui  se  passa  ez  dernières 
assenjblées  qu'ils  firent  pour  ce  subject,  j'ay  mis  icy  la 
lettre  qu'escrivit  le  duc  de  Parme  au  roy  d'Espagne 
en  mesmes  termes  qu'il  l'a  escrite ,  préjugeant  que  le 
lecteur  cognoistra  assez  qu'il  entend  parler  du  roy 
Très-Chrestien  quand  il  parle  de  de  Bearn. 

«  Afin  de  passer  plus  avant  sur  ceste  uegotiation 
et  désir  que  j'ay  de  pouvoir  donner  (juelque  lumière  à 
Vostre  Majesté  de  ce  que  je  pouri  ois  descouvrir,  j'ay 

retenu  long  temps  ceste  despeche  au  moyen  des  dis- 
cours qui  se  sont  passez  il  y  a  quatre  jours  entre  le 
président  Janin  et  M.  de  La  Chastre,  députez  du  duc 
de  Mayenne  pour  traicter  de  ceste  alFaire  avec  don 
Diego  de  Ibarra  et  le  président  Richardot  ,  qui  par 
mon  commandement  s'assemblèrent  avec  eux.  Or  les 
deux  vindrent  à  se  déclarer,  et  esperoient  que  l'on 
pourroit  introduire  quelque  discours  sur  la  loy  sali- 
que  pour  ceste  fois,  encores  qu'ils  ne  l'osent  asseurer 
pour  les  difficultez  qu'ils  sçavent  qui  se  présenteront 
pour  traverser  cestalFaire,  comme  estant  de  telle  im- 
portance et  nouveauté  qu'un  chacun  sçait,  faisant  nom- 
mer la  serenissime  Infante  pour  royne  souveraine  de 
ce  royaume,  avec  condition  qu'elle  y  viendroit  résider 
dedans  six  mois,  et  de  là  à  autres  six  elle  se  marieroit 
selon  l'advis  des  conseillers  et  minisires  de  la  cou- 
ronne, disant  que  lors  qu'elle  parviendffoit  à  ce  point 
qui  est  d'estre  royne  souveraine,  qu'elle  pourroit  peut 
estre  choisir  tel  mary  qu'il  luy  plairoit  sans  ce  que 
personne  s'y  pust  opposer  ;  adjoustant  à  ces  conditions 
qu'il  faudroit  continuer  les  loix  et  coustumes  de  ce 
royaume,  et  les  conserver  en  son  entier,  et  qu'il  ne 
faloit  prétendre  de  mettre  des  gouverneurs  et  des  gar- 
nisons aux  places  d'autre  nation  cjue  de  la  leur,  et, 
puis  que  le  royaume  estoit  divisé,  qu'il  n'y  avoit  ap- 
parence de  pouvoir  si  tost  ny  si  facilement  chasser  le 
de  Bearn  bien  puissant  comme  il  est,  ny  appaiser  les 
autres  qui  se  voudroient  opposer  à  ceste  resolution  ; 
que,  devant  toutes  choses,  il  estoit  nécessaire  que  Vos- 
tre  Majesté  despendist  dans  le  propre  royaume,  premiè- 
rement ils  dirent  huict,  puis  après  ils  vindrent  à  monter 
à  dix  millions,  pour  le  moins  en  deux  ans,  aflin  d'ap- 

paiser  et  asseurer  le  royaume,  et  le  réduire  du  tout  à 
l'obeyssance  de  la  serenissime  Infante  ,  et  que  la  des- 
pense de  ces  deniers  se  fist  par  les  officiers  et  ministres 
du  royaume,  à  la  forme  et  manière  (ju'ils  ont  accous- 
tume',  adjoustant,  pour  corroborer  leurs  raisons,  qu'es- 
tant ceste  déclaration  faicte,  la  porte  leur  est  du  tout 
serrée  pour  se  pouvoir  jamais  plus  accommoder  avec 
le  de  Bearn,  ny  parler  d'aucun  autre  expédient,  et 
leur  semble,  pour  parvenir  à  ceste  fin,  que,  moyen- 
nant lesdits  dix  millions  que  l'on  despendra  en  deux 
ans,  lesquels  commenceront  dèslois  que  la'serenissime 
Infante  sera  déclarée  pour  leur  royne,  et  non  aupara- 
vant, ils  feront  un  grand  effect. Outre  ce,  ils  concluent 
qu'il  est  force  de  s'accommoder  avec  ceux  qu'ils  ap- 
pellent princes,  et  avec  les  gouverneurs  des  provinces 
en  particulier  et  plusieurs  autres  de  la  noblesse,  tant 
de  ceux  qui  suivent  le  party  que  de  ceux  qui  suivent 
le  party  contraire,  qui  se  voudront  réduire,  attendu 
que  par  le  moyen  de  ceux-cy  on  doit  prendre  et  es- 
tablir  l'affaire  en  l'assemblée   des   estais,  car  autre- 
ment on  ne  le  sçauroit  faire  par  les  moyens  que  nous 
prétendons,  et  que  ces  princes  et  les  bien  affectionnez 
de  la  noblesse  désirent  :  nous  disans  librement  que, 
pour  y  parvenir  et  gagner  ces  volontez ,  il  faudra  une 
grande  somme  d'argent,  qui  toutesfois  sera  desduite 
desdits  dix  millions,  outre  les  charges,  proprietez  et 
récompenses  qu'on  leur  fera  dans  le  propre  royaume, 
lesquels  aussi  ils  disent  qu'il  faudra  modérer,  pource 
qu'il  ne  seroit  raisonnable  qu'elles  fussent  telles  qu'elles 
divisassent  l'Estat,  qu'ils  prétendent  plus  que  jamais 
conserver  en  son  entier,  et  le  font  ainsi  entendre  toutes 
et  quanlesfbis  qu'il  vient  d'en  parler. 

«  Lesdits  dom  Diego  de  Ibarra  et  Richardot  ontres- 
pondu  à  ces  propositions  ce  qui  leur  a  semblé  conve- 
nal)le,  et  particulièrement  qu'il  ne  falloit  douter  qu'en- 
gageant Vostre  Majesté  sa  fille  en  ce  royaume,  Vostre 
Majesté  ne  la  voudroit  abandonner  jusques  à  ce  qu'il 
fust  entièrement  réduit,  comme  il  est  raison ,  puis  qu'à 
présent,  sans  autre  dessein  paiticulier,  sinon  le  gêne- 
rai de  la  conservation  de  la  religion  et  bien  de  la  chres- 
tienté,  Vostre  Majesté  despend,  comme  ils  sçavent  très 
bien,  peu  moins  de  quatre  millions  par  an;  que,  par- 
tant, ils  se  p'burroient  bien  tenir  asseuiez  pour  les  deux 
premières  anne'es  de  la  royauté  de  la  serenissime  In- 
fante, et  que,  voulant  venir  à  ceste  promesse,  on  croit 
<ju'aussi  peu  voudroient  ils  obliger  Vostre  Majesté 
qu'elle  mist  en  leurs  mains  toute  ceste  somme  à  la  ibis, 
mais  qu'on  la  fournira  à  mesure  qu'on  la  despendra  ; 
dequoy  il  semble  qu'ils  se  dcvroient  contenter,  aussi 
bien  que  des  huit  millions  qu'ils  proposèrent  au  com- 
mencement, et  non  aux  dix  sur  lesquels  ils  s'arreste- 
r«nt.  En  fin  ils  de^neurerent  sur  ce  qu'ils  dirent  qu'ils 
me  feroient  response  de  ce  discours  et  sur  ce  qui  s'es- 
toit  proposé  eulr'eux  pour  leur  donner  la  resolution 
que  justement  on  leur  devoit  bailler,  et  est  ainsi  qu'ils 
me  la  donnèrent  hier  en  présence  de  Jehan  Baptiste 
de  Tassis,  qui ,  au  moyen  de  ce  que  je  luy  avois  escrit, 
est  revenu  de  Bruxelles  icy  j  et,  pour  ce  ((ue  c'est  un 
affaire  de  poids  et  considération  telle  qu'on  peut  es- 
timer, nous  demeurasmes  un  peu  pour  y  ])ien  penser 
et  le  résoudre  lard;  car,  l'ayant  bien  legardé,  consi- 
dère et  pesé  avec  toutes  ses  oircoustances  et  dépen- 
dances, nous  fusmes  unanimement  d'opinion  qu'il  ne 
failloit,  en  quelque  sorte  que  ce  fust,  leur  faire  cog- 

noistre  que  nous  n'avons  nulle  charge  de  pouvoir  pas- 
ser avant  et  conclurre  ceste  négociation  sans  nouvel 
ailvis  de  Vostre  Majesté,  attendu  les  inconveniens  qui 
en  peuvent  reiissir,  desquels  le  diflerer  l'assemblée  des 
estats  en  est  le  moindre,  comme  il  semble  qu'ils  veulent 
faire.  Neantmoins  ils  les  tiendront,  quelque  dilation 
qu'il  y  ait,  et  ne  sont  encore  de  moindre  importance 
que  les  propos  de  la  paix  qu'ils  tiennent  tousjours 
en  estât  qui,  par  le  moyen  des  mauvais  instrumens 
que  de  Mayenne  a  prez  de  soy,  se  pourroit  faire  lors 
que  moins  nous  y  penserions;  outre  ce,  l'ombrage  et 
soupçon  qu'ils  ont  de  Vostre  Majesté,  de  quelques  po- 
tentats, et  l'opinion  que  plusieurs  du  royaume  se  sont 
imprimez  que  Vostre  Majesté  pretendoit  plustost  par 
le  moyen  d'une  longueur  ruiner  ledit  royaume,  et 
par  ce  donner  occasion  à  la  division.  De  sorte  que 
n'ayant ,  comme  je  n'ay,  aucun  advis  de  promettre 
ceste  somme  pour  Vostre  Majesté,  et  qu'il  faut  se  ré- 
soudre premièrement  sur  tout  sans  lascher  de  la  main 
le  discours  de  la  serenissime  Infante  ma  maistresse, 
qui  est  ce  que  pour  ce  fait  nous  pourrions  désirer, 
nous  conclusmes  qu'ils  se  rassembleroient  ce  jour- 
d'Iiuy,  et  avec  eux  Jehan  Baptiste  de  Tassis,  et  que, 
sans  promettre  ny  refuser  la  somme  de  huit  millions, 
on  poursuivroit  l'alFaire,  leur  disant  que  puis  qu'on  a 
commencé  de  parler  de  cecy,  qu'il  faut  venir  au  point 
de  la  prétention  des  princes  et  des  autres  particuliers 
de  la  noblesse,  avec  d'autres  prelensions  s'il  y  en  a , 
afin  d'accelcrer  l'assemblée  desdits  estais,  et  parvenir, 
moyennant  l'aydc  de  Dieu,  à  la  bonne  fm  qu'eux  et 
nous  prétendons  de  cest  affaire,  estimant  que  pendant 
que  nous  en  traitterons  et  de  la  seureté  des  deniers 

que  l'on  doit  despendre,  outre  ce  qui  a  este'  employé 
pour  le  bénéfice  de  la  couronne,  et  de  la  seureté  de  la 
serenissime  Infante  ma  maistresse,  lorsqu'elle  sera  mise 
dans  le  propre  royaume  ,  et  qu'il  sera  meilleur  que  la 
somme  qu'ils  prétendent  soit  employée,  comme  elle 
est  à  présent,  en  une  armée  estrangere  et  avec  des 
François,  et  non  le  tout  par  leurs  mains  ;  qu'il  y  aura 
moyen  d'avoir  response  de  Vostre  Majesté  avec  dé- 
claration de  sa  royale  volonté  sur  ce  point;   mesme- 
ment  l'on  ne  doit  venir  à  l'exécution  jusques  après  le 
fait  de  la  serenissime  Infante,  pour  laquelle  il  semble 
que  ladite  somme  seroit  bien  employée ,  veu  que  Vos- 
tre Majesté ,  sans  aucun  gage  en  main ,  a  bien  despendu 
tout  ce  qu'un  chacun  sçait,  et  peut  estre  luy  en  faudra 
despendre  autant   pour   n'abandonner    ceste   saincte 
cause,  sans  aucun  autre  interest  particulier.  Lesdits 
Jean  Baptiste  deTassis,  dom  Diego  de  Ibarra,  et  le 
président  Richardot,  s'en  allèrent  avec  ceste  resolution 
au  quartier  du  duc  de  Mayenne,  et  s'estans  assemblez 
avec  les  susdits  M.  de  La  Chastre  et  président  Janin 
pour  guider  l'affaire  de  la  sorte  que  nous  l'avions  con- 
clu ;  mais  cela  ne  servit  de  rien,  pour-ce  qu'ils  leur 
respondirent  que,  traicter  des  particularitez  et  des 
pretensions,  ce  seroit  un  affaire  trop  long,  et  qu'il  ne 
s'y  falloit  arrester  qu'au  préalable  et  devant  tout  on 
n'eust  conclu  le  point  des  millions  sur  lequel  on  de- 
voit  fonder  le  reste ,  qui  estoit  l'eslection  de  la  serenis- 
sime Infante  pour  leur  royne.  Estans  retournez  à  moy 
avec  ceste  response ,  ores  qu'ils  fussent  d'advis  que  je 
ne  pouvois  refuser  de  faire  la  promesse  au  royal  nom 
de  Vostre  Majesté  pour  lesdits  quatre  millions  pour 
les  raisons  susdites  et  plusieurs  autres  qu'on  peut  bien 

entendre,  et  nous  obligent  à  ne  différer  ceste  resolu- 
tion pour  estre  néanmoins  l'affaire  si  grand  et  de  telle 
importance  et  si  fragile,  n'estant  bien  séant  qu'un  ser- 
viteur prenne  la  hardiesse  d'offrir  chose  quelconque 
([u'il  ne  soit  au  préalable  bien  asseuré  qu'elle  sera  ag- 
greable  à  son  maislre,  je  leur  dy  que,  puis  que  nous 
estions  sur  nostre  partement,  ils  pourroient  s'assem- 
bler le  jour  subséquent,  qu'ils  pensassent  bien  ce  que 
je  leur  disois,  afin  que  tous  eussions  meilleur  moyen 
de  penser  aux  frais  et  au  service  de  Vostre  Majesté.  Et 
nous  estans  attendus  l'un  l'autre ,  et  chacun  y  ayant 
pense'  de  son  costé  pour  parvenir  à  nostre  intention  et 
satisfaire  à  nos  obligations,  après  avoir  bien  pensé  et 
repensé  sur  les  inconveniens  qui  adviendroient  s'ils 
sçavoient  que  nous  n'avons  pouvoir  de  le  conclurre, 
et  sçachant  la  response  que  Vostre  Majesté  fit  faire  au 
président  Janin,  par  laquelle  j'estois  asseuré  de  vostre 
royale  volonté,  et  touchant  avec  les  mains  que,  par 
par  faute  d'y  condescendre,  on  pourroit  non  seulement 
eflTacer  l'affaire  de  la  serenissime  Infante  en  tout  point, 
mais  aussi  tomber  en  rail  inconveniens  sans  estre  as- 
seurez  de  voir  exclus  le  de  Bearn  de  ceste  couronne  , 
mais,  (jui  plus  est,  nous  l'establirions;  or,  en  une  af- 
faire si  précise  et  contrainte,  nous  avons,  d'un  com- 
nmn  consentement,  fait  élection  du  party  qui  nous  a 
semblé  meilleur  pour  toute  la  chrestienté  et  le  royal 
service  de  Vostre  Majesté,  présupposant  qu'elle  rece- 
vroit  plus  de  desplaisir,  après  avoir  tant  travaillé  et 
employé  tant  d'argent  et  respandu  tant  de  sang,  qu'on 
vinst  à  perdre  de  tout  poinct  une  affaire  de  telle  im- 
portance, nous  ayant  esté  offert  ce  qu'ils  prétendent, 
puis  que  pour  l'un,  estant  une  fois  rompu,  il  n'y  avoit 

plus  aucun  respect,  et  pour  l'autre ,  ne  l'ayant  Vostre 
Majesté  agréable,  il  sera  en  sa  main  de  le  refuser  sans 
consentir  ny  venir  à  ce  qu'ils  proposent  et  offrent. 
lit  ainsi  nous  avons  conclu ,  non  de  leur  offi  ir  l'ar- 
gent net,  mais  jusques  à  vingt  mil  hommes  de  pied  et 
cinq  mil  chevaux  estrangers  payez  par  Vostre  Ma- 
jesté ,  avec  l'artillerie ,  vivres  et  attirail ,  et  douze  cens 
mil  escus  à  la  disposition  de  la  serenissime  Infante 
ma  maistresse,  pour  un  an,  affin  d'entretenir  ceux  du 
royaume  qui  nous  sembleront  jiropres,  taschant  au- 
paravant de  les  contenter  de  seize  mil  hommes  de 
pied  et  quatre  mil  chevaux,  et  d'un  seul  million  en 
deniers  pour  ce  que  dessus  ,  affin  qu'ils  se  contentent 
de  ceste  assistance  pour  un  an  seulement,  et  y  faire 
toutes  les  diligences  qu'on  pourra  sans  rien  rompre  ; 
et  quand  on  ne  pourra  mieux  faire,  et  pour  ne  venir 
à  un  poinct  si  pernicieux  comme  est  celluy  de  la  perte 
de  toute  la  chrestienté,  nous  sommes  aussi  résolus  de 
nous  estendre  jusques  aux  deux  ans  qu'ils  prétendent , 
persistans  toutefois  à  ce  qu'il  y  ait  une  armée  estran- 
gereentretenuëpar  Vostre  Majesté,  pour  ce  qu'il  nous 
semble  que,  pour  plusieurs  respects,  il  le  faut  ainsi, 
afin  que  plus  prompteraent  nous  appaisions  les  choses 
du  propre  royaume,  et  pour  plus  grande  seureté  de 
la  serenissime  Infante  ma  maisiresse  lors  qu'elle  en- 
trera et  résidera  ;  surquoy,  et  sur  le  remboursemenl  de 
l'argent  despendu  et  qui  se  despendra,  et  les  autres 
poincts  qui  concernent  ceste  matière,  on  les  Iraictera 
par  le  moyen  desdits  Jean  Baptiste  de  Taxis,  dom  Diego 
de  Ibarra,  et  président  Richardot,  avec  le  soin,  dili- 
gence et  autorité  que  Vostre  Majesté  peut  se  confier  de 
chacun  d'eux,  et  de  moy  qui  vous  suis  tant  véritable- 

nient  oljligé  sujet.  C'est  donc  à  ceste  heure  à  Vostre 
Majesté  à  se  lesoudre  en  cest  affaire,  et  à  nous  coiu- 
niander  faire  la  nécessaire  prévention  et  provision, 
tant  d'hommes  que  d'argent,  afin  qu'elle  s'en  ensuive, 
sans  ouhlier  quelques  sommes  particulières  pour  les 
extraordinaires,  lesquels  sans  doute  seront  très  grands, 
et  pour  les  volontez  qu'il  faudra  secrettement  et  sépa- 
rément guigner,  et  aussi  ce  qui  sera  nécessaire  pour  les 
Pays  Bas,  pour  leur  entretenement  et  conservation,  à 
quoy  il  faut  aussi  pourvoir  j  et,  se  resolvant  Vostre  Ma- 
jesté d'embrasser  ceste  ne.;otiation  et  ceste  chrestienté 
par  le  chemin  que  proposent  et  prétendent  le  duc  de 
Mayenne  et  ces  F'rançois ,  il  me  seml)le,  selon  mon 
p  'tit  jugement,  que,  sus  toutes  choses,  on  ne  doit  man- 
(|uer  d'un  seul  poinct  de  ce  cju'il  leur  sera  promis,  et 
(ju'il  n'y  ait  aucun  retardement,  tant  à  pourvoir  ce  qui 
sera  nécessaire  et  conclurre  en  ces  affaires,  puis  (|u'a- 
vec  ces  humeurs,  quelque  que  ce  soit  de  ces  deux  cho- 
ses peut  non  seulement  prejudicier,  mais  hi  destruire 
sans  espoir  de  la  faire  jatnais  levivre. 

«  Car,  ores  que  je  voye  bien  que  pour  pai venir  à 
nostre  intention  se  présenteront  une  milliasse  de  dif- 
ficultez,  et  telles  que  ce  sera  plustost  une  grâce  de 
Nostre  Seigneur  de  les  vaincre  que  non  d'industrie 
humaine,  et  par  ainsi  il  semble  que  la  crainte  sur- 
monte l'espérance  d'y  pouvoir  parvenir,  toulesfois, 
s'il  y  a  moyen  aucun,  c'est  celuy  de  la  particularité 
et  célérité  en  tout,  et,  les  cognoissans  comme  nous  les 
cognoissons,  nous  (jui  sommes  icy,  nous  hastons  le 
plus  que  nous  pouvons  la  convocation  et  assemblée 
des  estats,  et  tout  ce  ([ui  nous  semble  plus  propre  à 
ceste  (in. 

41.  -.1 

«  Et  d'autant  qu'il  n'y  a  doute  qu'ils  voudront  veil- 
le pouvoir  que  nous  avons  de  Vostre  Majesté  pour 
conclurre  l'affaire,  comme  de  raison,  je  supplie  Vostre 
Majesté  de  l'envoyer  au  plustost  à  celuy  qu'il  vous 
plairra  pour  conclurre  et  mettre  fin,  à  ce  que  nous  ne 
demeurions  par  faute  de  l'avoir  au  plus  beau  du  che- 
min, car  je  crains  fort  qu'ils  le  nous  demandent  devant 
l'assemblée  des  estais  et  sur  le  point  de  déclaration 
que  nous  prétendons  qu'ils  feront  en  faveur  de  la  se- 
renissime  Infante  ma  maistresse,  veu  que  ils  sont  si 
curieux  en  toutes  leurs  choses  :  et  certes  il  y  auroit  du 
danger  de  dire  qu'il  n'y  en  a  point  encores,  et  que  d'au- 
tre part  nous  prétendissions  leur  donner  toute  satis- 
faction. 

«  C'est  à  la  vérité  un  affaire  grave  et  de  grand  poids , 
et  qui  a  esté,  est  et  sera  de  grands  frais,  lesquels  pour- 
veu  qu'ils  ne  passent  les  huict  millions  en  deux  ans 
qu'ils  prétendent  qu'il  montera  pour  appaiser  la  ty- 
rannie, nous  nous  pourrons  contenter.  Et  quant  à  moi , 
je  crains  qu'il  en  faudra  davantage  et  pour  plus  long- 
temps. Mais  d'autre  part,  venant  à  considérer  qu'il  s'en 
ensuivra  que  la  serenissime  Infante  sera  déclarée  royne 
propriétaire  de  ce  royaume,  qui  est  ce  que  Vostre  Ma- 
jesté prétend  et  désire,  et  que,  comme  il  semble,  il  luy 
vient  si  bien  à  propos,  non  seulement  pour  le  propre 
royaume  et  la  religion  catholi(jue  en  gênerai,  mais 
aussi  pour  les  royaumes  et  Estais  de  Vostre  Majesté  en 
particulier,  cela  me  fait  estimer  ({ue  l'on  doit  pren- 
dre cœur  d'aider  et  procurer  de  passer  outre  en  ces 
affaires  le  plus  promptement  que  faire  se  pourra. 

«  J'ay  esté  très-ayse  que  Sa  Sainctelé  se  soit  résolue 
de  "faire  cardinal  l'evesque  de  Plaisance ,  et   qu'elle 

l'ait  déclaré  son  légat  en  ce  royaume,  pour  les  raisons 
que  j'escry  particulièrement  en  une  lettre  qui  sera 
avec  celle  cy,  pource  que  sans  doute  il  aydera  avec 
toute  célérité  à  faire  succéder  nostre  affaire  comme 
nous  prétendons;  mais,  ayant  présentement  entendu, 
par  un  courrier  du  duc  de  Sessa  qu'il  m'a  depesché 
le  3o  du  passé,  la  mort  du  bon  pape  Innocent  qui  si 
bien  entendoit  ces  affaires,  et  si  prudemment  les  gui- 
doit,  je  confesse  qu'il  m'a  mis  en  un  grand  soucy,  non 
tant  pour  le  regard  de  ma  maison  pour  l'affection 
qu'il  luy  portoit,  comme  pour  le  service  de  Vostre 
Majesté  sur  ce  que  nous  avons  en  main,  et  pour  toute 
la  chrestienté,  puis  que,  par  son  sainct  zèle  chrestien 
et  prudence,  dont  il  estoit  doué,  on  peut  présupposer 
qu'il  eust  faict  de  bons  effects. 

«  Je  dy  bien  que  ceste  perte  nous  oblige  d'accélérer 
j)lus  que  jamais  cest  affaire,  et  condescendre  plus  fa- 
cilement à  ce  que  proposent  et  prétendent  ces  Fran- 
çois, afin  que,  si  le  sort  tombe  sur  quelqu'un  qui  n'en- 
tende ces  affaires  comme  les  deux  papes  passez,  il 
nous  trouve  si  avant  et  si  bien  establis  en  iceluy,  qu'il 
ne  puisse  empescher  nostre  bon  succez.  J'espère  en 
Dieu  qu'il  le  nous  donnera  bon  et  fort  conforme  à  son 
sainct  service,  à  celuy  de  Vostre  Majesté  qui  luy  est 
si  conjoint,  et  (|ui  aura  commandé  faire  les  préven- 
tions nécessaires,  et  telles  qu'on  peut  espérer  de  son 
sainct  zèle,  etc.  De  Lilions  ce  i8  janvier  iSga.  » 

Voylà  ce  que  mandoit  le  duc  de  Parme  au  roy  d'Es- 
pagne touchant  la  négociation  (jui  se  traictoit  pour 
faire  l'infante  d'Espagne  roy  ne  de  France.  Quekjues 
autres  lettres  furent  aussi  surprises  :  dans  les  unes  Ic- 

2. 

(lit  duc  de  Parme  demaiidoit  audit  sieur  Roy  provision 
d'argent,  et  (ju'il  ne  se  laiiloit  fier  d'en  pouvoir  re- 
couvrer sur  la  place  d'Anvers,  pour  le  grand  nombre 
qu'il  en  failloit,  tant  pour  ceste  négociation  que  pour 
l'entrelenenient  des  gens  de  guerre  en  Flandres  et  en 
France.  «  Je  ne  sçay ,  dit-il,  ce  (jue  ce  sera  de  nous, 
ny  comme  nous  jiouirons  faire  vostre  royal  service 
en  aucun  lieu,  puis  que  le  tout  sera  exposé  au  bene- 
(Ice  de  la  fortune,  et  que,  sans  un  évident  miracle,  il 
n'y  a  point  d'apparence  d'obtenir  ce  qui  se  prétend 
avec  nul  bon  succez.  » 

D'Ibarra  dans  ses  lettres  faict  les  mesmes  plaintes,  et 
adverlit  ledit  sieur  roy  d'Espagne  que  le  payeur  gêne- 
rai de  l'arme'e  avoit  baillé  cent  trente  deux  mil  escus 
à  M.  de  Mayenne  d'une  part,  que  la  seule  paye  de  l'ar- 
mée du  duc  de  Parme  se  montcroit  à  cent  vingt  mil  es- 
cus d'autre  part,  et  qu'il  en  failloit  bailler  encor  onze 
mille  au  duc  de  Mayenne;  tellement  que  ledit  payeur 
gênerai  de  l'armée,  qui  avoit  apporté  deux  cent  cin- 
quante huit  mil  escus,  ayant  fourny  ces  sommes,  le 
duc  de  Parnie  demeuieroit  sans  argent.  «  Car  ces 
François,  dit-il,  en  la  proposition  de  l'eslection  de 
madame  l'Infante,  font  tousjours  l'affaire  difficile ,  et 
le  remède,  de  l'argent.  » 

Or,  nonobstant  le  mantjuement  d'argent,  il  y  avoit 
aussi  des  jalousies  entre  les  ducs  de  Parme  et  de  Mon- 
temarcian.  Celluy-cy  vouloit  précéder  cestuy-là,  et 
monstroit  une  lettre  escrite  de  Borne  au  mois  d'aoust , 
portant  commandement  au  nom  de  Sa  Sainctelé  de 
précéder  le  Parmesan,  ainsi  qu'il  avoit  esté  conclu  à 
la  congrégation  de  France  à  Rome,  h  cause  qu'il  estoit 
gênerai  de  l'armée  qu'envoyoit  le  Sainct  Siège,  et  le 

duc  de  Parme  ne  l'estoit  que  du  ruy  d'Espagne.  Il  y 
avuit  toutesfois  bien  de  la  dillercnce  entr'eux  deux, 
car  le  Parmesan  estoit  un  vieux  et  expérimente'  ca])i- 
laine,  n'y  ayant  point  d'apparence  ny  de  raison  qu'il 
deust  permettre  qu'un  qui  n'avoit  jamais  mené  vingt 
chevaux  à  la  guerre  le  deust  précéder  ,  veu  mesmement 
que  toutes  ses  troupes  ne  montoient  plus  qu'à  cin([ 
cents  chevaux  et  trois  mille  Suisses.  iNlontemarcian, 
pour  suivre  le  commandement  qu'il  avoit  receu  de 
Bome,  n'alloit  point  voir  ne  conférer  avec  le  Parmesan 
que  rarement,  encor  c'estoit  de  nuict,  et  s'en  retour- 
noit  tout  aussi-tost  de  peur  d'offencer  sa  qualité':  ce 
qui  continua  entr'eux,  et  mesmes,  quand  ils  marchèrent 
en  corps  d'arme'e,  la  bataille  futconduitte  par  les  ducs 
de  Mayenne,  de  Parme  et  de  Montemarcian,  ainsi 
qu'il  sera  dit  cy-après. 

Il  y  avoit  aussi  de  grandes  jalousies  entre  le  duc  du 
Mayenne  et  le  duc  de  Guyse  :  ce  que  les  Espagnols  eii- 
liclenoient  tout  à  propos  pour  alin  que  le  neveu  sci- 
vist  d  un  contrepoix  à  1  oncle,  ainsi  que  d'ibarra  le 
manda  au  roy  d'Espagne.  Le  duc  de  Parme  fit  mes- 
mes bailler  audit  duc  de  Guise  dix  mille  escus  en 
deux  fois  à  (in  de  l'attirer  à  suyvre  la  volonté'  dudit 
lloy. 

Toutes  ces  choses  se  faisoient  fort  accortement 
])ar  les  ministres  d'Espagne j  mais  les  royaux,  qui  sur- 
preiioient  tousjours  quebjues  uns  de  leuis  pacquets, 
les  envoyoient  au  l»oy,  et  trouvoit-on  nioyen  d'en 
faire  tenir  les  copies  au  duc  de  Mayenne,  et  (|uelques- 
lois  on  luy  en  a  faict  voir  les  originaux.  On  luy  lit 
voir  celle  d  Ibarra  dans  laquelle  ces  mots  estoient  . 
«  J'ay  faict  toutes  les  diligences  ({ue  bonnement  j'ay 

peu  faire  sans  chausser  aucune  jalousie  à  de  Mayenne 
qui  en  prend  des  moineaux  qui  volent.  »  Geste  forme 
d'escrire  n'estoit  pas  bien  séante  à  un  homme  d'Estat 
tel  qu'estoit  Ibarra. 

Mais  en  un  autre  il  y  avoit  :  «  Si  le  duc  de  Mayenne , 
comme  il  doit  et  dit,  est  résolu  qu'on  face  ce  que  Vos- 
tre  Majesté  commande,  il  nedcvroit  estre  marry  qu'on 
mist  Vostre  Majesté  en  possession  de  quelque  place 
sons  quelque  couleur  qui  puisse  estre.  Partant,  j'ay 
dit  au  duc  de  Parme  qu'il  seroit  bon  traicter  secrette- 
ment  avec  quelques  gouverneurs  d'icelles  pour  gai- 
gner  ce  que  l'on  pourroit.  m  Ceste-cy  estoit  contre 
l'authorité  absolue  que  ledit  sieur  duc  avoit  en  son 
party,  et  de  ce  qu'il  avoit  faict  jurera  tous  les  gou- 
verneurs en  particulier  «  de  ne  conférer  avec  les  Es- 
pagnols, ny  les  favoriser,  que  par  sa  licence  et  selon 
son  instruction.  » 

En  un  autre  il  y  avôif  :  «  Et  encores  que  nous  ou- 
vrions tard  les  yeux ,  je  pense  qu'il  seroit  bien  fait  de 
renforcer  l'armée  de  sorte  que  le  de  Bearn  se  retirast 
et  nepeust  empcscher  ce  que  l'on  intenteroit,  envoyer 
aussi  quelque  somme  d'argent  h  part  pour  moyennant 
ce  gaigner  les  volonlez,  et  non  par  les  mains  de  de 
Mayenne ,  mais  par  celles  du  capitaine  gênerai  de 
Vostre  Majesté,  ou  des  ministres  dont  elle  sera  servie  , 
pour  mettre  le  pied  aux  places  d'importance  par  in- 
telligence ou  par  force.  »  Voylà  une  I>elle  charité  es- 
pagnolle. 

En  voicy  une  autre  :  «  On  a  opinion  que  le  de 
Mayenne  n'est  hors  de  se  conserver  avec  le  de  Bearn  , 
et  qu'il  s'y  attend,  et  M,  de  Villeroy  y  estoit  sur  cela 
quand  nous  vinsmes  de  Paris;  mais  je  ne  le  puis  croire 

du  duc,  ores  que  je  confesse  qu'il  me  scandalize,  voyant 
la  jalousie  qu'il  a  des  personnes  qui  traictent  avec  le 
duc  de  Parme  et  les  autres  qui  sommes  icy,  et  qu'il 
void  estre  affectionnez  au  service  de  Vostre  Majesté',  et 
estre  si  ardent  à  son  interest  qu'il  préfère  tousjours  à 
tout  le  reste.  » 

Geste  jalousie  des  personnes  qui  traictoient  avec  le 
duc  provenoit  à  cause  des  Seize  de  Paris,  de  ceux  du 
Cordon  d'Orléans,  du  maire  Godin  de  Beauvais,  et  au- 
tres de  ceste  faction  qui  solicitoient  pour  avoir  des 
garnisons  espagnoles.  Voicy  ce  que  d'Ibarra  en  man- 
doit  audit  roy  d'Espagne  :  «  Il  est  nécessaire  de  ren- 
forcer promptement  la  garnison  de  Vostre  Majesté,  de 
telle  sorte  que  les  politiques  de  ladite  ville  de  Paris 
de  la  garnison  Françoise  qui  y  est  pour  de  Mayenne 
ne  puissent  opprimer  les  catholiques  en  quelque  oc- 
casion de  révolte ,  ny  traitter  à  se  remettre  à  de  Bearn^ 
et  envoyer  particulièrement  garnison  à  Orléans  puis 
qu'ils  la  demandent,  et  demonstrent  la  mesme  bonne 
dévotion  au  service  de  Vostre  Majesté  les  catholiques 
qui  y  sont  que  ceux  de  Paris,  et  sont  avec  le  mesme 
soupçon  que  les  politiques  ne  leur  facent  un  mauvais 
tour,  aydez  des  mesm^s  conseillers  qui  firent  le  dom- 
mage aux  autres.  » 

C'estoit  tacitement  taxer  ledit  sieur  duc  de  Mayenne 
de  l'exécution  qu'il  avoit  faict  faire  le  4  décembre  l'an 
passé;  mais  on  luy  fit  voir  ceste-cy  aussi  pour  luy 
monstrer  l'intention  des  Espagnols.  «  Par  ainsi  j'ay  dit 
au  duc  de  Parme  qu'il  face  instance  avec  de  Mayenne 
à  ce  qu'il  assemble  les  estats;  mais,  comme  c'est  celuy 
qui  les  doit  convocjner,  il  pourra  en  cela  ce  qu'il  vou- 
dra si  on  ne  luy  baille  (|uel([ue  autre  trait,  en  quoy 

j'employeiay  et  meltray  le  soucy  que  je  tluy  au  ser- 
vice de  Vostre  IMajeste'.  » 

Quand  le  roy  Loys  unziesme  voulut  laire  hayr  le 
conneslable  de  Sainct  Paul  au  duc  Charles  de  Bour- 
gongne,  il  fît  ouyr  au  sieur  de  Contay,  serviteur  dudit 
duc,  ce  que  les  agents  dudit  conneslable  disaient  de 
son  niaistre  et  comme  ils  le  mesprisoient  :  ce  qu'il 
faisoitafin  qu'il  le  luy  reportast,  pour  faire  naistre  une 
haine  mortelle  entre  ledict  duc  et  le  connestable. 
Aussi  les  royaux  avoient  soucy  de  faire  veoir  au  duc 
du  Mayenne  en  quelle  estime  les  Espagnols  le  tenoient, 
en  luy  monstrant  les  lettres  que  les  ministres  d'Espagne 
rescrivoient  de  luy  au  Roy  leur  maistre,  afm  de  luy 
faire  cognoistre  le  peu  d'occasion  qu'il  avoit  de  se  fier 
en  ceste  nation.  D'Ibana,  rescrivant  audit  roy  d'P^s- 
pagne  sur  ce  que  le  duc  de  Mayenne  avoit  fait  pen- 
dre quatre  des  Seize,  dont  ils  disoient  que  la  cause  en 
estoit,  non  pour  avoir  faict  mourir  le  président  Bris- 
son,  mais  pour  ce  qu'ils  avoient  escrit  ceste  lettre  au 
roy  d'Espagne  dont  nous  avons  parlé  cy-dessus,  «  La 
faute  en  doit  estre,  dit-il ,  au  soucy  qu'on  prend  de  sur- 
prendre lespacquets.  »  Et  le  duc  de  Mayenne  mesmes, 
en  la  lettre  qu'il  envoya  au  roy  d'Espagne  pour  res- 
ponse  aux  calomnies  que  le  duc  de  Feria  avoit  escrites 
de  luy,  ainsi  ([ue  nous  dirons  en  son  lieu,  la  com- 
mence par  ces  mots  :  «  Sire,  j'ay  rcceu  par  les  mains 
des  ennemis  la  copie,  puis  l'original,  d'une  lettre  et 
advis  du  duc  de  Feria  à  Vostre  Majesté',  plaines  d'in- 
jures et  mesdisances  contre  moy,  qu'ils  m'ont  envoyé' 
et  fait  voir,  non  pour  me  faire  plaisir,  mais  pour  m'ex- 
citer,  })ar  le  tesmoignage  de  la  mauvaise  volonté  qu'on 
me  porte  au  lieu  d'où  je  dois  espérer  mon  appuy  et 

secours,  à  chercher  ma  seureté  vers  eux.  »  Ainsi,  par 
la  surprise  des  pacquets  d'Espagne,  lé  Roy  entretenoit 
le  duc  de  Mayenne  en  desfy  et  soupçon  avec  l'Espa- 
gnol, et  luy  faisoit  on  cofi^noistre  le  peu  de  profit 
qu'il  en  pouvoit  tirer  puis  que  mesmes  le  roy  d'Espa- 
gne avoit  ordonné  que  ce  fussent  ses  payeurs  qui 
payassent  les  gens  de  guerre  dudit  duc,  et  que  l'on 
ne  luy  baillast  plus  l'argent  entre  ses  mains  ny  à  son 
thresorier.  L'estat  auquel  les  affaires  estoient  au  com- 
mencement de  ceste  année  fit  que  pour  un  temps 
toutes  ces  jalousies  et  desfiances  demeurèrent  couver- 
tes, et  unanimement  s'accordèrent  pour  aller  secourir 
Rouen  en  attendant  l'intention  du  roy  d'Espagne  sur 
les  propositions  cy  dessus  dites.  Voyons  tout  d'une 
suitte  ce  qui  se  passa  en  ce  siège. 

L'an  passé  nous  avons  dit  comme  le  sieur  de  Villars 
avoit  donné  l'ordre  requis  pour  defTendre  Rouen ,  et 
comme  le  Roy  avoit  logé  toute  son  armée  aux  envi- 
rons, et  que  l'exercice  en  laquelle  s'employoient  les 
assiégez  journellement  estoit  à  faire  des  sorties. 

plusieurs  ont  escrit  que  si  le  mareschal  de  Biron  se 
fust  logé  à  son  ai  rivée  entre  la  ville  et  le  fort,  qu'il  eust 
fliict  un  grand  service  au  Roy,  et  eust  pu  s'en  rendre 
maistre,  mais  que  ceste  faute  donna  loisir  au  sieur  de 
Villars  de  se  recognoistre,  qui  mit  dedans  le  vieil  fort 
le  capitaine  Rois  -  rosé,  lequel,  à  la  veuë  de  l'armée 
royale,  y  fit  travailler  avec  telle  diligence  jour  et  nuict 
jusquesà  quinze  cents  })ersonnes,  qu'en  moins  de  trois 
semaines  il  le  fit  munir  et  fermer  de  tous  costez. 

Sur  la  lettre  (jue  le  lAoy  avoit  envoyé  par  un  héraut 
dans  Rouen  à  ce  qu'ils  eussent  à  le  recognoistre  et 
luy  rendre   l'obeyssance  qu'ils  luy   dévoient,  sinon 

{ju'il  seroit  contraint  de  tenter  la  force  et  se  servir  des 
moyens  que  Dieu  luy  avoit  mis  en  main  ,  assemblée 
de  ville  se  tint,  où,  le  u  décembre,  fut  respondu  de 
bouche  audit  héraut  qu'il  dist  à  son  maistre  qu'ils  es- 
loient  tous  résolus  de  plustost  mourir  que  de  recog- 
noistre  un  hérétique  pour  roy  de  France,  et  qu'ils 
n'avoient  moins  de  cœur  à  soustenir  leur  antique  re- 
ligion que  les  calvinistes  à  soustenir  leur  hérésie. 

En  la  procession  générale  qui  y  fut  faicle  depuis 
l'église  Nostre  Dame  jusques  à  celle  de  Sainct  Ouen  , 
où  le  sieur  de  Villars,  gouverneur,  toutes  les  cours  sou- 
veraines et  la  Maison  de  Ville  estoient,  l'evesque  de 
Bayeux  dit  la  grande  messe,  et  le  pénitencier  de  l'é- 
glise de  Rouen  fit  une  prédication  interprétant  ce 
texte  de  l'Escriture  :  Nolite  jugum  ducere  cum  infide- 
lihuSj,  à  la  fin  de  laquelle  il  fît  lever  la  main  à  tous  les 
assistans  et  protester  de  plustost  mourir  que  de  recog- 
noistre  le  Roy  (qu'il  noramoit  Henry  de  Bourbon,  pré- 
tendu roy  de  France).  En  cesle  procession  il  y  avoit 
trois  cents  bourgeois,  tous  pieds  nuds,  avec  chacun  un 
(lambeau  de  cire  blanche,  et,  au  devant  d'eux,  un  es- 
tandard  où  il  y  avoit  un  crucifix  :  ceux-cy  marchoient 
les  premiers,  puis  les  suyvoient  quinze  cents  jeunes 
enfans,  tous  vestus  de  blanc. 

11  y  eut  en  ce  commencement  de  siège  beaucoup  de 
brouillements  en  coste  ville,  car  il  y  avoit  aussi  des 
catholiques  zelez  qui  se  mesfioient  dudit  sieur  de  \\\- 
lars,  et  disoient  ([ue  luy  et  l'abbe  Desportes  s'enlen- 
doient  avec  le  Boy,  et  fondoient  leur  dire  sur  ce  (jue 
ledit  sieur  de  Villars  avoit  eu  du  duc  de  Mayenne  le 
gouvernement  de  Rouen  comme  par  force,  pource  que, 
quand  il  en  fut  pourveu,  ç'avoit  esté  pour  ce  qu'il  es- 

toit  monté  du  Havre  de  Gi  ace  avec  une  galère  et  quinze 
vaisseaux  armez  en  guerre  dans  lesquels  il  y  avoit 
l)ien  quinze  cents  soldats,  mille  desquels  il  avoit  faicl 
tlescendre  et  cabaner  à  une  petite  isle  à  la  porte'e  du 
canon  de  Rouen,  ce  qui  fut  la  cause  du  voyage  qu'y 
fit  le  duc  de  Mayenne  en  juillet  iSgi,  où  arrivé,  et 
ayant  conféré  avec  le  vicomte  deTavannes,  lieutenant 
pour  l'union  en  ceste  province,  l'evesque  de  Rosse, 
escossois,  sufTragant  de  Rouen,  le  président  de  La 
Porte  et  le  sieur  de  La  Londe,  touchant  ce  qui  estoit 
à  faire  pour  appaiser  ledit  sieur  de  Villars,  il  envoya 
un  gentil-homme  le  trouver  pour  sçavoir  quel  sul)ject 
il  avoit  eu  de  venir  en  armes  si  près  de  Rouen.  Villars 
fit  response  que  l'on  l'avoit  trompé  de  toutes  les  pro- 
messes qu'on  luy  avoit  faictes,  et,  jugeant  qu'on  ne  luy 
feroit  pas  mieux  à  l'advenir,  estoit  venu  là,  d'oii  il  ne 
partiroit  point  si  on  ne  luy  donnoit  le  gouvernement 
de  Roiien  et  la  lieutenance  générale  au  gouvernement 
de  Normandie,  et  que  si  M.  de  Mayenne  ne  luy  ac- 
cordoit  cela,  qu'il  se  rendroit  du  party  royal.  Ce 
(ju'ayant  esté  rapporté  audit  sieur  duc,  il  fut  contraint 
de  se  resouldre  de  luy  donner  tout  ce  qu'il  demandoit, 
et  prendre  le  plus  d'asseurance  de  luy  qu'il  pourroit 
pour  afin  qu'il  demeurast  ferme  au  party  de  l'union. 
Ce  que  dessus,  proposé  par  quelques  catholiques  zelez, 
et  sur  un  advis  qu'ils  curent  de  la  practique  qu'avoit 
eu  ledit  sieurabbé  Desportes  avec  le  docteur  Rellanger, 
ainsi  que  nous  avons  dit,  fut  occasion  de  faire  comme 
une  esmotion  populaire  devant  le  logis  dudit  abbé,  et 
faisoient  courir  un  bruit  que  deux  evesques  du  party 
royal  estoient  entrez  dans  la  ville  desguisez,  et  Iraic- 
toient  avec  luy  pour  rendre  la  ville  au  Roy  par  le  con- 

sentement  dudict  sieur  de  Villars,  et  qu'il  failloit  les 
mettre  tous  deux  dehors  la  ville.  Ce  bruit  estant  trouve 
(aux,  ceste  esniotion  fut  incontinent  appaisée.  Le  suc- 
cez  des  sorties  et  escarmouches  leur  fit  peu  après  chan- 
ger d'opinion. 

Cependant  tout  cecy  les  royaux  mirent  deux  canons 
à  la  coste  de  Turinge  et  deux  à  la  plaine  du  Ibrt,  et 
commencèrent  à  tirer  tellement  qu'il  fut  impossible  à 
ceux  du  fort  de  travailler  plus  le  jour  à  descouvert. 
L'on  a  escrit  que  si  le  mareschal  de  Biron  i'eust  plus- 
tost  fait  faire,  comme  il  pouvoit,  il  eust  empesche'  la 
fortification  du  fort,  et  le  siège  n'eust  tire'  en  la  lon- 
gueur qu'il  fit. 

Le  sieur  de  Bois-rozé,  qui  estoit  dans  le  vieil  fort, 
fit  une  sortie  avec  cinq  cents  soldats  qu'il  sépara  en 
trois  troupes,  ce  qu'il  fit  en  plain  jour  sui-  les  deux 
heures  après  midy,  et  donna  si  furieusement  qu'il  fit 
abandonner  aux  royaux  les  deux  premières  tranche'es, 
et  les  contraignit  de  se  retirer  vers  le  canon  ,  où  ils  fi- 
rent un  gros  pour  venir  aux  mains,  iiois-roze'  les  en- 
voya encor  attaquer  par  deux  cents  des  siens,  lescjuels 
d'ahordade  firent  quitter  la  troisiesiue  tranche'e  aux 
royaux;  mais  ils  en  furent  rechassez  si  chaudement 
(ju'ils  n'eurent  plus  d'envie  d'y  retourner.  Cependant 
le  baron  de  Biron  arriva  avec  la  cavalerie  et  l'infante- 
rie qui  estoit  loge'e  au  Mesnil,  où,  après  que  la  tran- 
che'e fut  gaignée  et  regaignée  par  deux  fois  des  uns  et 
des  autres,  il  fit  faire  une  si  rude  charge  qu'il  contrai- 
gnit Bois-rozc  de  songncr  à  sa  relraicle;  mais,  comme 
Bois-rozé  voulut  faire  empoi  ter  le  corps  d'un  soldat 
qui  avoit  este'  tue  auprès  de  luy,  et  ne  le  laisser  en  la 
possession  des  royaux,  ledit  baron,  qui  vit  ce  soingde 

faire  emporter  ce  corps,  fit  faire  une  charge  oii  ils  s'y 
opiniastrerent  tous  si  bien  (jue  ce  corps  fut  pris  et  re- 
pris par  cinq  fois;  mais  Bois-rozé  fut  enfin  contraint  de 
L'  fjuitter,  ayant  luy-mesmes  receu  une  harqucbuzade 
(jui  luy  avoit  emporte'  tous  les  os  de  la  jambe  gauche, 
et  fit  sa  retraicte  au  pas,  faisant  tousjours  combattre  ses 
soldats,  allant  sur  une  jambe,  appuyé'  sur  deux  des 
siens,  jusques  à  ce  qu'il  fust  sur  le  bord  du  fossé.  Il  y 
eut  en  ce  combat  quantité  de  blessez  de  part  et  d'au- 
tre ,  mais  toutesfois  plus  des  assiégez  que  des  assie- 
geans.  Du  depuis  Bois-rozé  fut  mené  dans  la  ville  pour 
se.  faire  plus  aysement  penser,  là  oii  il  médita  la 
grande  sortie  dont  nous  parlerons  cy-dessous,  et  en  sa 
place  fut  mis  le  chevalier  Picard. 

Le  capitaine  Boniface  fit  aussi  peu  après  une  sortie 
par  la  porte  Cauchoise  sur  le  sieur  de  Sainct  Denis 
Mailloc,  qui  s'estait  voulu  accommoder  de  l'église  de 
Sainct  Gervais  presque  desmolie  et  ruinée.  Geste  sor- 
tie fut  faicte  si  promptement  et  légèrement  qu'il  de- 
meura cent  ou  six  vingt  royaux  sur  la  place,  et  les 
autres  furent  contraints  de  se  retirer  aux  corps  de 
garde  de  la  vallée  d'Yonville  et  au  mont  aux  Malades. 

Plus,  dans  Rouen  on  fit  esquiper  en  guerre  quelques 
petits  bateaux  et  barques,  lesquels  tous  les  jours  buti- 
noient,  tantost  d'amont  vers  Le  Pont  de  L'Arche,  tantost 
d'aval  vers  Caudebec,  emmenans  quelquesfois  des  ba- 
teaux chargez  de  foins,  avoines,  morues  et  autres  mu- 
nitions, d'aulresfois  des  prisonnieis  et  des  bestiaux. 

Le  27  décembre,  le  sieur  du  Rolet,  ayant  practiqué 
avec  Langonne ,  lieutenant  du  capitaine  Marc,  qui 
commandoit  au  chasteau  du  bout  du  pont  de  Roiien, 
pour  h;  faire  inlio  luire  dans  ledit  chasteau,  l'intelli- 

gence  estant  double,  tramée  et  continuée  à  dessein  par 
le  sieur  de  Villars,  fut  pris  prisonnier  par  Langonne, 
qui,  feignant  aller  parler  à  luy,  et  luy  ayant  don  né  as- 
signation de  se  trouver  seul  auprès  des  Emmurées,  y 
alla;  mais  Langonne,  ayant  fait  mettre  quinze  soldats 
dans  l'une  des  caves  des  maisons  ruinées  qui  estoient 
là,  sortit  du  chasteau  avec  un  soldat,  tous  deux  armez 
de  jacque  de  maille.  Le  sieur  du  Rolet ,  qui  se  doit  en 
sa  parole,  ayant  laissé  quelques  siens  harquel)usiers 
sur  la  ruyne  d'une  muraille  des  Emmurées,  s'advança 
pour  parler  à  luy.  Se  saluans,  Langonne,  pensant  se 
saisir  de  du  Rolet  et  l'empoigner  au  collet,  ne  put.  Du 
Rolet,  jugeant  de  son  intention,  tira  son  espéeetluy  en 
donna  d'un  revers  pensant  luy  couper  la  teste,  mais  il 
rencontra  la  jacque  de  maille  qui  destourna  le  coup. 
Aussi-tost  l'embuscade  sortit  delà  cave,  et  tous  ensem- 
ble se  jetteront  sur  ledit  sieur  du  Rolet ,  le  saisirent  et 
emmenèrent  dans  le  chasteau,  et  de  là  dans  Pxouen  , 
nonobstant  les  efforts  que  firent  les  siens  de  tirer  des 
harquebuzades  de  dessus  la  muraille  des  Enniiurées. 
M.  de  Villars  le  fit  mettre  prisonnier  dans  le  vieil  Pa- 
lais. Cecy  doit  servir  d'exemple  à  ceux  qui  veulent 
faire  de  telles  entreprises,  de  ne  se  fier  jamais  que  les 
plus  forts  à  leurs  ennemis. 

Villars,  qui  se  doutoit  aussi  des  politiques  qui  es- 
toient dedans  la  ville,  par  le  conseil  de  l'abbé  Despor- 
tes, practiqua  un  advocat  nommé  Mauclerc  ,  qui  con- 
trefaisant le  royal  les  liantoit,  et  les  mit  en  délibération 
de  quelque  entreprise  pour  le  service  du  l^oy.  11  feignit 
si  bien  d'estre  royal  que  l'on  luy  descouvrit  une  en- 
treprise qui  se  devoit  faire  sur  la  porte  Cauchoise  par 
laquelle  on  devoit  faire  entrer  les  royaux.  Un  huissier 

des  comptes,  un  procureur  et  un  sergent  de  la  com- 
pagnie du  capitaine  Saturnin,  estans  accusez  par  luy, 
furent  pris,  et,  après  avoir  esté  apliquez  à  la  torture, 
furent  pendus  et  estranglcz  le  samedy  4  de  janvier 
par  arrest  de  la  cour,  laquelle,  pour  faire  craindre  à 
l'advenir  ceux  qui  voudroient  entreprendre  quelque 
chose,  fit  aussi  publier  par  tous  les  carrefours  de 
Rouen  un  autre  arrest  du  7  janvier,  en  ces  mois: 

«  La  cour  a  faict  et  faict  très -expresses  inhibitions 
et  deffences  à  toutes  personnes,  de  quelque  estât,  di- 
gnité et  condition  qu'ils  soient,  sans  nul  excepter,  de 
favoriser  en  aucune  sorte  et  manière  que  ce  soit  le 
party  de  Henry  de  Bourbon,  ains  s'en  désister  incon- 
tinent, à  peine  d'estre  pendus  et  estranglez. 

«  Ordonne  ladite  cour  que  monition  générale  sera 
octroyée  audit  procureur  gênerai,  neviine  devipto , 
pour  informer  contre  tous  ceux  qui  favoriseront  ledit 
Kenry  de  Bourl)on  et  ses  adherans;  et,  d'autant  que 
les  conjurations  apportent  le  plus  souvent  la  ruine 
totale  des  villes  où  telles  trahisons  se  commettent,  est 
ordonné  que,  par  les  places  publiques  de  ceste  ville 
et  principaux  carrefours  d'icclle,  seront  plantées  po- 
tences pour  y  punir  ceux  qui  seront  si  mal-heureux  que 
d'attenter  contre  leur  patrie,  et  à  ceux  qui  descouvri- 
ront lesdites  trahisons,  encor  qu'ils  fussent  complices, 
veut  ladite  cour  leur  delict  leur  eslre  pardonné,  et 
outre  ce  leur  estre  payé  la  somme  de  deux  mille  es- 
cus  à  prendre  sur  l'Hostel  de  Ville. 

«  Le  serment  de  l'union  faict  le  22  janvier  1589,  et 
confirmé  par  plusieurs  arrcsts,  sera  renouvelle  de  mois 
en  mois  en  l'assemblée  générale  qui  pour  cest  elfect 

se  fera  en  l'abbaye  Sainct  Uiien  de  ceste  ville.  Est 
enjoint  aux  babitans  de  Tobservei-  inviolableiuent  de 
poinct  en  poinct  selon  sa  forme  et  teneur,  à  peine  de 
la  vie,  sans  aucune  espérance  de  grâce. 

«  F^DJoint  très-expressement  ladite  cour  à  tous  les 
iiabitans  d'obeyr  au  sieur  de  Yillars,  lieutenant  de 
M.  Henry  de  Lorraine  en  ce  gouvernement,  en  tout 
ce  qui  leur  sera  par  luy  commande'  pour  la  conserva- 
tion de  ceste  ville ,  comme  aussi  aux  soldats  entre- 
tenus par  ladite  ville  qui  seront  tenus  d'obeyr  promp- 
tement  aux  mandemens  dudit  sieur,  à  peine  de  la  vie. 

«  Faict  à  Rouen,  en  parlement,  le  7  janvier  iSc)^. 
Signé  de  La  Cousture.  » 

Voylà  les  procédures  que  tint  Villars  pour  se  ren- 
dre maistre  absolu  de  Rouen. 

Le  dernier  jour  de  l'an  les  royaux  commencfreut 
leur  batterie  contre  le  vieil  et  nouveau  fort  avec  onze 
pièces  de  gros  canon  estant  rangez  en  la  plaine  Saincte 
Catherine,  et  trois  autres  place'es  au  bois  de  Tburinge, 
et  continua  ceste  batterie  depuis  une  heure  après  midy 
jusques  à  cinq  heures  du  soir,  sans  faire  beaucoup 
d'exploict. 

Le  premier  jour  de  l'an  la  solemnile'  de  l'ordre  du 
Sainct  Esprit  se  fit  dans  Teglise  de  Dernetail,  là  où, par 
le  commandement  du  Roy,  M.  le  mareschal  de  Biron  , 
comme  le  plus  ancien  des  chevaliers  qui  se  ti  ouva  en 
ceste  cérémonie,  donna  l'ordre  à  iNI.  l'aichevescjue  de 
Bourges  et  à  M.  le  baron  de  Biron  son  fils. 

Le  troisiesme  janvier,  les  royaux,  pensant  au  clian- 
gement  du  guet  surprendre  le  vieil  fort,  firent  entrer 
dans  le  fossé,  par  trois  divers  endroicts,  de  ([uatre  à 

cinq  cents  soldats,  et  tuèrent  ou  prirent  prisonniers 
tous  ceux  qui  y  estoient  qui  leur  résistèrent,  et  se  firent 
maistres  d'un  petit  logis  prochain  d'une  casemate; 
mais,  sur  les  huict  heures  du  matin,  le  capitaine  La 
Riviere-Harel  sortit  du  vieil  fort,  entra  dans  le  fosse', 
et  en  fit  sortir  les  royaux,  où  plusieurs  demeurèrent. 

Le  lendemain  arrivèrent  à  Croisset,  sous  la  con- 
duitte  du  comte  Philippes  de  Nassau,  plusieurs  vais- 
seaux de  guerre  de  Holande  dans  lesquels  il  y  avoit 
trois  mil  hommes  de  pied,  entre  lesquels  estoit  la  com- 
pagnie des  gardes  du  prinee  Maurice,  avec  huict  ca- 
nons et  quelques  coulevrines  et  beaucoup  de  munitions 
de  guerre,  qui  estoit  le  secours  (ju'envoy oient  au  Roy 
les  Estats  des  provinces  confédérées,  lesquels,  à  leur 
arrivée,  tirèrent  jusques  à  cinquante  coups  de  canon 
pour  saluer  la  ville.  Les  historiens  holandois  disent 
qn'estans  arrivez  devant  Rouen,  ledit  comte  y  prit  son 
quartier,  et  se  retrancha  à  la  façon  des  Pays-Bas,  et  y 
eut  volontiers  faiet  telle  guerre  qu  ordinairement  se 
faict  es  sièges  de  villes  audit  pays,  sans  y  espargner 
son  canon  (ju'il  fit  jouer  d'une  voilée  ou  deux  en 
ruine  sur  la  ville,  mais  que  cela  fut  pris  en  mauvaise 
part  par  le  mareschal  de  Biron,  maistre  de  l'ost ,  qui 
le  luy  envoya  deffendrc;  dont  ledit  sieur  comte  ne  fut 
pas  trop  content,  et  ne  se  sceut  tenir  (ju'il  n'en  dist 
<iuel([ue  mot  de  travers. 

Les  jours  suivans  ce  ne  furent  à  l'accoustuméequVs- 
carmouches  etcanonades  tirées  d'une  part  et  d'autre.  Le 
lieiziesme  dndit  mois,  vingt -sept  vaisseaux  deguerre, 
tant  navires  cpie  heuz,  approchèrent  du  vieil  palais,  et 
lircren  quehjuos  ([uatre- vingts  coups  de  caru)n  contre 
Ja  ville  ;  mais,  ayans  esté  aussi  saluez  dudit  vieil  palais 
/il.  ^ 

et  du  boulevard  de  l.i  porte  Cauchoise,  ils  se  retirèrent 
un  peu  plus  loing  vers  Croisset,  pour  ce  que  l'un  d'i- 
ceux  fut  perce  à  eau  d'un  coup  de  canon  tire'  du  vieil 
palais. 

Depuis  ce  temps  il  ne  fut  faict  grand  exploict,  fors 
que  de  tirer  les  uns  sur  les  autres  à  la  manière  accous- 
tumëe,  le  canon  se  faisant  ouyr  des  deux  costez.  Il  y 
avoit  tousjours  quelques  escarmouches  où  de  part  et 
d'autre  quelqu'un  y  denieuroit.  Il  ne  se  passa  un  seul 
jour  ny  une  seule  nuict  que  ledict  sieur  de  Villars  ne 
montast  de  la  ville  au  fort?  Saincte  Catherine}  bref, 
il  usa  durant  ce  siège  d'une  telle  vigilance  et  soin,  soit 
à  commander  et  ordonner  à  un  chacun  ce  qu'il  devoit 
faire,  soit  à  faire  penser  et  medicamenter  les  soldats 
blessez,  donnant  à  chacun  de  l'argent  selon  son  mé- 
rite, qu'il  gaigna  tellement  le  cœur  des  gens  de  guerre, 
qu'il  estoit  entièrement  obey.  Il  demanda  au  chevalier 
Picard  et  aux  capitaines  Perdrier  et  Jacques  qui  es- 
toient  dedans  le  fort  s'ils  vouloient  avec  leurs  troupes 
se  rafreschir  dans  la  ville  ,  mesmes  il  y  fit  monter  le 
capitaine  Boniface  avec  son  régiment  aûin  de  prendre 
leur  place}  mais,  comme  ils  estoient  gens  de  guerre  et 
soldats,  ils  ne  voulurent  en  sortir  pour  ce  que  c'estoit 
le  lieu  le  plus  attaqué  et  où  ils  esperoient  acquérir 
de  l'honneur,  tellement  que  tous  ensemble  y  demeu- 
rèrent. 

Les  royaux,  voyans  que  leur  canon  ne  faisoit  telle 
exécution  qu'ils  desiroient,  firent  eslever  les  terres  en 
(|uel(jues  lieux  en  forme  de  cavalier  afiin  de  donner 
droirt  au  pied  des  corps  de  garde  drossez  dedans  le 
vieil  et  nouveau  fort,  ce  qui  fut  faict  si  promptement 
que  le  jour  mesme  il  y  en  eut  dix  ou  douze  hommes 

de  tuczj  mais  le  sieur  de  Villars  pouf  y  remédier  usa 
de  telle  diligence  à  faire  travailler  nombre  de  pion- 
niers, qu'il  fit  dresser  une  espaule  haute,  suffisante  et 
massive  assez  pour  arrester  les  balles  et  la  furie  du 
canon.  S'il  eust  esté  attaqué  en  une  petite  place  il 
n'eust  pas  peu  faire  cela,  mais  en  une  grande  ville,  où 
on  ne  manque  point  de  gens  pour  travailler,  cela  luy 
estoit  facile;  car,  comme  disoit  le  feu  admirai  de  Chas- 
tillon,  les  grandes  villes  sont  fournies  de  tant  d'hommes 
(Qu'elles  sont  ordinairement  les  sépultures  des  armées, 
et  principalement  quand  il  y  a  des  gens  de  guerre 
dedans. 

Le  vingt-sixiesme  dudit  mois,  les  lansquenets  qui 
estoient  dans  :  is  Capuchins  sortirent  aussi  pour  es- 
carmoucher  les  royaux  jusques  aux  trenchées  et  bar- 
ricades qui  estoient  vers  les  Chartreux.  Après  qu'ils 
eurent  tiré  quelques  harquebuzades,  ils  sévirent  en 
un  instant  comme  enveloppez  de  trois  cents  hommes 
de  pied  et  de  deux  cents  chevaux,  ce  qui  les  fit  son- 
ger à  leur  retraicte,  les  uns  vers  les  Capuchins,  les  au- 
tres, plus  chaudement  poursuivis,  passèrent  la  rivière 
d'Aubele,  et  entrèrent  dans  la  prairie;  mais,  aussi-tost 
<]ae  l'alarme  fut  donnée,  ceux  du  mont  Saincte  Ca- 
therine sortirent  pour  les  secourir  si  à  point,  les  uns 
donnans  en  teste  aux  royaux ,  les  autres  donnans  en 
flanc,  qu'ils  empescherent  de  poursuivre  plus  oultre 
lesdits  lansquenets.  M.  de  Villars  y  accourut  aussi  au 
l)ruit  de  l'alarme,  accompagné  de  nombre  de  cui- 
rasses, ayant  donné  ordre  (jue  le  sieur  de  La  Londe 
asscmblast  le  plus  de  gens  de  cheval  et  de  pied  qu'il 
poiirioit,  et  le  suivist;  mais,  si  tost  qu'il  fut  arrivé 
liois  la  barricade  des  Capuchins,  ayant  veu  que  «jucl- 

ques  uns  des  siens  s'estoient  advancez  pour  secourir 
le  jeune  Brel)ion  dit  Plumetot,  al)l)atu  de  son  clieval 
d'un  coup  de  mousquet  voulant  les  rallier  près  de 
luy,  picqua  droict  à  euxj  mais  il  se  vid  incontinent 
entouré  par  de  la  cavalerie?  royale  où  il  se  trouva  en 
grand  danger  et  pouisuivy  de  prez  par  un  cavalier,  et 
y  fust  demeuré  sans  le  secours  que  luy  donna  le  jeune 
baron  de  Mailloc  et  autres  gentils-hommes  et  capi- 
taines qui  le  suivoient,  lesquels,  en  combattant,  la 
plus-part  d'eux,  aux  despens  de  leur  vie,  luy  donnè- 
rent moyen  de  faire  retraicte  vers  le  gros  des  siens 
qui  d'autre  costé  aussi  estoient  aux  mains  avec  les 
royaux, et  estoient  si  bien  meslez,  tant  cavalerie  qu'in- 
fanterie, ({ue  le  cheval  dudit  sieur  de  Villars  fut  tué 
sous  luy  j  mais ,  soudain  remonté ,  et  la  cavalerie  de 
la  ville  estant  venue,  il  la  rengea  en  quatre  escadrons, 
et  se  prépara  de  combattre  à  la  faveur  du  canon  qui 
commençoit  à  tirer,  quand  le  baron  de  Biron  ,  qui  con- 
duisoit  les  royaux,  voyant  qu'il  estoit  tard,  lit  sonner 
la  retraicte  ;  car  ceste  escarmouclre  et  combat  dura 
depuis  midy  jusques  à  quatre*  heures  et  demie.  Le 
sieur  de  Villars  y  perdit  cinq  de  ses  capitaines  et  plu- 
sieurs soldats.  Du  costé  des  royaux  il  en  mourut 
nombre,  et  ledit  baron  eut  aussi  son  cheval  tué  sous 
luy.  Tout  le  reste  de  ce  mois  de  janvier  se  passa  en 
canonades  qui  se  tiroient  de  part  et  d'autre,  avec  tous- 
jours  quelques  escarmouches  qui  se  faisoient  à  la 
porte  Cauchoise  ,  vers  Sainct  Sever,  et  en  d'autres 
endroits. 

I.e  2  février  le  chevalier  Picard,  estant  au  vieil  fori , 
fut  blessé  d'une  balle  d'artillerie  àla  cuisse,  dont  ilmou- 
rut  (juatre  jours  après,  bien  qu'il  fust  pensé  fort  soi- 

gneusenient  par  le  sieur  de  Bailleul,  gentil-homnu'  du 
pays  de  Caux.  Beaucoup  de  ceste  maison  des  Bailleuls 
ont  esté  très-experts  en  l'art  de  chirurgie,  et  mesmes 
dans  Paris,  pour  le  grand  soulagement  qu'ils  y  ont 
donne  à  plusieurs  impotens  :  encorcs  à  présent,  quand 
quelcpi'un  s'est  demis  quelque  membre  ou  qu'il  a  la 
jambe  rompue,  l'on  dit  par  commun  proverbe  : //  le 
faut  mener  au  Bailleul,  tant  ces  personnages  ont  este' 
souverains  et  charitables  en  l'art  de  chirursrie.  Ledit 
chevalier  Picard  fut  enterré  après  sa  mort  dans  l'abaye 
Saincte  Catherine. 

Ceux  de  Boucn  devindrent  si  coustumiers  de  faire 
des  sorties  et  aller  à  l'escarmouche  de  leur  propre  vo- 
lonté, que  le  sieur  de  Villars  fit  estroictement  delfendre 
d'en  faire  plus  sans  son  consentement.  Les  royaux 
aussi  pour  la  seconde  fois  s'estans  logez  dans  le  fossé 
du  vieil  fort,  et  couverts  d'aiz  et  clayes  plastrées  et 
couvertes  de  terre  et  gazon  à  ce  que  le  feu  n'y  pust 
pénétrer  ny  les  offenser,  ne  laissèrent  d'en  estre  des- 
logez le  8  février  par  un  grand  nombre  de  feux  arti- 
ficiels qui  furent  jettez  par  dessus  le  parapet  du  bastion 
regardant  le  bois  de  Thuringue,  et 'leur  falut  encor 
abandonner  de  nouveau  leur  logis,  ce  qui  ne  se  fit  sans 
que  quelques-uns  n'y  demeurassent. 

Cependant  que  toutes  ces  choses  se  passoient  devant 
llouén,  le  Roy  eut  advis  que  le  duc  de  Parme  estoit 
arrivéàLaFere,  ainsi  que  nous  avons  dit,  et  qu'il  avoit 
amené  avec  luy  dix  mille  hommes  de  pied  et  trois 
mille  chevaux,  et  s'estoit  joint  avec  les  troupes  du  duc 
de  Mayenne,  composées  de  quinze  cents  chevaux  et  de 
(piatre  à  cinq  mil  hommes  de  pied,  et  aussi  avec  les 
Iroupes  de  Sfondrate,  duc  de  INlontemarcian,  qui  avoit 

encor  trois  mille  Suisses  et  cinq  cents  chevaux,  Ics- 
(juels  tous  ainsi  asseml)lez  faisoient  un  corps  d'armée 
de  cinq  mille  chevaux  et  dix-huict  mille  hommes  de 
pied. 

Les  ducs  avec  leur  armée  s'acheminèrent  à  Peronne 
où,  au  conseil  qui  y  fut  tenu  de  ce  qu'ils  dévoient 
faire,  George  Baste  fut  d'advis  qu'il  failloit  surprendre 
le  Roy,  ayant  opinion  que  l'armée  royale  devant  Rouen 
estoit  petite,  et  que  plusieurs  se  seroient  retirez  en 
leurs  maisons  à  cause  des  fatigues  de  l'hy  ver,  et  par  ce 
moyen  qu'ils  feroient  aysement  entrer  di)  secours  dans 
Rouen. 

Le  duc  de  Parme  inclinoit  à  cest  advis  ;  toutesfois 
il  ne  fut  rien  délibéré  sur  cela  pour  ce  qu'ils  ne  sça- 
voient  au  vray  quelles  estoient  les  forces  du  Roy  ;  et, 
pour  ce  que  le  succez  du  secours  qu'ils  vouloient 
donner  à  Rouen  dependoit  de  l'occasion  qui  s'en  pre- 
senteroit,  ils  firent  advancer  leur  armée  de  ce  costé  là. 

Le  Roy,  qui  desiroit  luy  mesme  les  recognoistrc , 
estoit  party  du  siège  de  Rouen  avec  quinze  cents  cui- 
rasses et  quinze  cents  argoulets,  et  marcha  avec  ttlle 
diligence  qu'auparavant  que  les  ducs  eussent  aucune 
nouvelle  de  luy,  il  enleva  le  quartier  du  duc  de  Guy  se 
qui  estoit  à  leur  avantgarde,  lequel  fut  pillé,  et  y  eut 
nombre  de  prisonniers  et  de  morts. 

Cest  exploit  fut  cause  que  le  duc  de  Parme  fit  de- 
puis marcher  son  armée  en  bataille  de  peur  des  sur- 
prises que  le  Roy  eust  pu  faire,  n'ayant  avec  luy  que 
de  la  cavalerie.  Il  départit  doncques  son  infanterie  en 
trois  escadrons  :  les  deux  premiers  marchoient  de 
front,  mais  de  telle  sorte  qu'il  restoit  un  grand  espace 
entre  les  deux,  tellement  que  le  troisiesme,  qui  les  sui- 

voit,  en  un  besoin  se  fusl  pu  ranger  au  milieu  des 
deux  autres.  Il  mit  au  devant  de  ces  escadrons,  par 
manière  d'avantgarde ,  quelques  compagnies  d'harque- 
busiers  à  cheval.  Les  chariots  de  l'arme'e  marchoient  à 
la  file,  tant  à  droictqu'à  gauche  des  escadrons  de  l'in- 
fanterie. Entre  les  chariots  et  l'infanterie  marchoit  le 
canon.  Après  les  chariots  suivoient  deux  bandes  de 
cavalerie  qui  marchoient  sur  les  aisles,  puis  un  gros 
hot  de  cavallerie  qui  servoit  d'arrieregarde. 

En  ceste  ordonnance  l'armée  des  ducs  s'achemina 
à  Au  maie  pour  y  venir  loger.  Le  Roy  aussi  y  pensoit 
faire  son  logis.  Les  coureurs  de  part  et  d'autre  s'y  ren- 
contrèrent et  commencèrent  l'escarmouche.  Le  Roy, 
qui  se  vid  si  près  de  son  enneray  avec  forces  du  tout  iné- 
gales, sans  aucune  infanterie  ny  sans  canon,  fit  mettre 
pied  à  terre  à  deux  cents  harquebuziers  à  cheval  que 
l'on  appelloit  en  ce  temps-là  dragons,  pour  l'amuser 
tandis  qu'il  feroit  passer  ses  troupes  au  delà  d'une  pe- 
tite rivière  qu'il  desiroit  mettre  entre  eux  et  luy.  Ce- 
pendant que  la  cavalerie  royale  passoit  sur  un  pont 
le  Roy  faisoit  luy  mesme  la  retraicte.  Le  duc  de  Parme, 
avec  toute  l'armée  estant  en  bataille,  ne  voulant  rien 
faire  dont  on  le  pust  accuser  de  témérité,  et  ne  croyant 
})oint  que  le  Roy  se  fust  là  acheminé  avec  si  peu  de 
forces,  faisoit  ferme,  et,  sans  y  penser,  donna  au  Roy 
ce  bénéfice  du  temps  pour  la  retraicte  qu'il  faisoit; 
mais,  l'ayant  recognu  un  peu  tard,  il  fit  faire  une 
charge  si  rude  aux  dragons  qui  avoient  mis  pied  à 
terre,  que  peu  se  sauvèrent:  le  Roy  mesmes  en  ceste 
charge  receut  un  coup  d'harquebuze  au  défaut  de  la 
cuirasse,  qui  luy  brusla  sa  chemise  et  luy  meurdritun 
peu  la  chair  sur  les  reins. 

Sa  Majesté  ayant  passé  de  là  le  pont,  et  lengé  en 
ordre  toute  sa  cavalerie,  le  duc  de  Parme  ne  voulut 
s'iiazarder  de  passer  l'eau,  tant  à  cause  de  la  nuict 
qui  esloit  proche,  que  pource  que  ce  pays  est  mon- 
tùeux  et  plein  de  bois  où  il  n'avoit  jamais  passé.  Du 
depuis  il  alla  prendre  Aumale,  qui  ne  fut  pas  seule- 
ment saccagé  et  pillé,  mais  presque  ruyné  et  destruit. 

Sur  ceste  rencontre  plusieurs  discours  furent  faicts. 
Le  Roy  estant  retourné  à  Dernetail,  le  mareschal  de 
Biron,  jaloux  du  salut  et  de  la  santé  de  son  piince, 
luy  en  tint  de  grosses  paroles ,  luy  remonstrant  que 
ce  n'estoit  point  aux  roys  de  France  à  faire  les  mares- 
chaux  d'armées.  Sa  Majesté  print  tout  ce  que  l'on  luy 
en  dit  de  bonne  part. 

Or  le  Roy  avoit  mis  dans  la  ville  de  Neuf-chastei 
M.  de  Givry  avec  la  cavalerie  légère,  qui  pouvoient 
estre  trois  cents  bons  chevaux.  Le  duc  de  Parme,  ne 
voulant  rien  laisser  derrière  luy  qui  luy  pustempescher 
ce  qu'il  pretendoit  faire  pour  le  secours  de  Rouen,  et 
principalement  en  sa  retraicte,  s'il  en  avoit  besoin,  ou 
au  secours  qui  luy  pourroit  venir  de  La  Fere,  là  où 
il  avoit  mis  la  plus-part  de  ses  munitions  de  guerre, 
résolut  d'avoir  ceste  place  qui  esloit  et  de  nature  et 
d'art  fort  foible  et  sans  aucuns  remparts.  Le  1 1  fé- 
vrier, qui  estoit  le  jour  de  mardy  gras  ou  caresme- 
prenant,  il  y  fit  acheminer  en  un  instant  toute  l'armée 
et  son  artillerie.  M.  de  Givry,  sommé,  quoy  qu'il  eust 
commandement  exprès  de  Sa  Majesté  de  se  gouverner 
avec  dextérité  en  cest  affaire,  suivant  l'occasion,  et  de 
ne  perdre  point  en  ceste  place  les  troupes  qu'il  luy 
laissoit  en  sa  conduite,  fit  response  qu'il  tenoit  la  place 
pour  le  roy  de  France  et  non  pour  le  roy  d'Espagne. 

Sur  ceste  response  le  duc  de  l^arme,  estimant  que  cela 
luy  estoit  faire  un  aiï'ront,  sçachant  bien  que  M.  de 
Givry  cognoissoit  ])ien  la  foiblesse  de  jNeuf-chastel  et 
la  puissance  de  son  année,  lit  jjattre  de  furie  ceste 
ville,  résolu  d'y  faire  donner  l'assaut  et  de  la  forcer. 
M.  de  Givry,  se  voyant  mener  si  rudement,  jugea  qitil 
falloit  parler  de  composition ,  ce  qu'il  fit  entendre  au 
duc  de  Parme,  lequel  fit  semblant  de  n'y  vouloir  en- 
tendre :  toutesfois  il  commit  cest  affaire  au  sieur  de  La 
Motte,  et  le  duc  de  Mayenne  à  M.  de  La  Chastre, 
beau-pere  dudit  sieur  de  Givry,  lesquels  accordèrent 
ceste  composition  à  la  charge  que  ledit  sieur  de  Gi- 
vry et  tous  ses  gens  de  guerre  sortiroient  tous  avec 
leurs  armes  et  bagages.  Pour  ce  jour,  à  cause  de  la 
proximité  de  la  nuict,  ceste  composition  ne  put  venir 
à  exécution.  Le  lendemain,  dez  le  matin,  ils  obser- 
vèrent les  uns  et  les  autres  ce  qu'ils  avoient  promis. 
Les  Espagnols,  voyant  sortir  ceste  cavalerie  qui  estoit 
très-belle  et  en  lionne  conche,  se  repentirent  de  la 
composition,  et  eurent  envie  de  ne  la  pas  garder j  mais 
la  foy  de  leur  gênerai  et  les  seigneurs  françois  qui  es- 
toient  en  ceste  armée  furent  l'occasion  qu'elle  fut  ob- 
servée, de  peur  aussi  que  cela  ne  tirast  à  conséquence. 
Ainsi  M.  de  Givry  soity  de  dedans  JN'euf-chastel,  le 
I gouverneur  de  la  ville,  qui  s'estoit  retiré  au  chasteau, 
n'ayant  voulu  entendre  à  aucune  composition  sur  le 
peu  de  scureté  qu'il  jugea  estrc  pour  luy  à  cause  de 
quelques  particuliers  ennemis  qu'il  avoit  en  l'armée 
des  ducs,  qui  luy  mettoient  à  sus  qu'il  estoit  de  ceux 
qui  avoient  tué  feu  M.  de  Guise  à  Blois,  se  prépara 
use  dclfendre,  et  les  ducs  à  l'assaillii",  et  [)iincipale- 
ment  le  duc  de  Parme,  lequel,  fasché  de  ceste  resis- 

tance  qu'il  appelloit  témérité,  fit  travailler  inconti- 
nent à  la  mine  et  à  la  sappe,  fit  dresser  ses  batteries 
et  tirer  si  furieusement  que  la  bresche  estant  faicte 
il  vouloit  faire  donner  l'assaut,  quand,  par  le  moyen 
de  quelques  entremetteurs,  l'accord  de  la  reddition  fut 
arresté  à  condition  que  ledit  gouverneur  seroit  conduit 
en  lieu  de  seuretéj  mais  il  fut,  ce  dit  l'historien  Cam- 
pana,  ucciso  da  poi  ch' accompagnato  da  buona  scorta 
fu  condotto  siciiro  d  conjini patutti  (0. 

Depuis  ceste  reddition  de  la  ville  et  chasteau  de 
Neuf-chastel  les  ducs  s'advancerent  jusques  à  sept 
lieues  près  de  Rouen;  mais,  advertis  que  le  Roy  estoit 
à  cheval  pour  les  recevoir,  ils  tindrent  plusieurs  con- 
seils sur  ce  qu'ils  dévoient  faire.  Or,  aux  choses  de  la 
guerre ,  les  resolutions  secrettes  sont  les  plus  seures 
guides  pour  venir  à  une  heureuse  fin  de  ce  que  l'on 
désire  faire.  Les  ducs  voyoient  bien  en  effect  qu'il  n'y 
avoit  point  de  moyen  lors  de  secourir  Roiien  en  au- 
cune façon,  quelque  volonté'  qu'ils  en  eussent.  Ils  fi- 
rent courir  divers  bruits,  tantost  d'assiéger  Diepe  pour 
faire  divertir  celuy  de  Roiien  :  ils  allèrent  mesmes 
loger  à  Bomerville;  mais,  sur  leur  irrésolution,  le 
27  février,  ils  receurent  la  nouvelle  de  la  sortie  que 
ceux  de  Rouen  avoient  faicte.  Ceste  sortie,  pour  avoir 
esté  la  plus  mémorable  qui  se  soit  faicte  durant  ces 
dernieies  guerres,  est  digne  d'estre  icy  recitée  un  peu 
au  long. 

Nous  avons  dit  que  quand  le  capitaine  Bois-rozé  fut 
blessé  à  la  )am])e  gauche,  à  la  sortie  qu'il  fit  du  vieil 
fort,  qu'il  se  fit  conduire  dans  la  ville  pour  se  faire 

(»)  Il  fui  lui'  après  avoir  été  coiuliiil  sous  ))onne  escorte  au  lieu  con- 
venu. 

mieux  penser,  et  qu'attendant  le  temps  de  sa  guei  ison 
il  meditoit  comme  il  pouiroit  faire  quelque  digne 
exploit  si  tost  qu'il  pourroit  monter  à  cheval,  et  qu'il 
travailloit  de  l'esprit  puis  qu'il  ne  pouvoit  rien  faire 
du  corps.  Or  journellement,  depuis  sa  blessure,  il 
envoya  une  barque  de  dix-sept  à  dix-huict  tonneaux , 
esquipée  en  guerre,  faire  des  courses  sur  la  rivière , 
(jui  luy  ramenoit  tousjours  quelques  prises.  Par  le 
moyen  de  ceste  barque  il  faisoit  descendre  quelques 
soldats,  gens  advisez,  à  deux  où  trois  lieues  de  Pxouën, 
qui ,  feignans  estre  de  l'arme'e^du  Roy,  s'y  en  alloient 
rendre,  recognoissoient  quels  régiments  entroient  en 
garde  aux  tranche'es,  combien  de  compagnies,  quel 
nombre  de  soldats  il  y  avoit  à  chacune  d'icelles, 
quelles  troupes  estoient  logées  aux  plus  proches  vil- 
lages, et  quelle  quantité'  d'hommes  il  y  pouvoit  avoir. 
Ils  travaillèrent  tant  en  plusieurs  voyages  qu'ils  y 
firent ,  retournans  tousjours  avec  la  barque  (  car  ils 
sçavoient  le  lieu  et  le  temps  qu'elle  les  devoit  re- 
prendre ),  qu'ils  rapportèrent  audit  Bois-rozé  Testât  au 
vray  de  l'arme'e  du  Koy,  jusques  au  nom  de  tous  les 
capitaines  et  officiers  des  compagnies,  et  le  lieu  de 
tous  leurs  logements. 

Bois-rozé,  sur  leurs  rapports,  ayant  formé  son  des- 
sein en  soy-memes  de  ceste  sortie,  et  l'ayant  premedilé 
assez  long-temps,  sort  du  lict,  se  faict  monter  à  che- 
val, et  va  trouver  le  sieur  de  Villars  qui  estoit  à  disner 
au  vieux  palais,  lequel  il  trouva  sur  le  pont-levis  sor- 
tant pour  aller  à  son  logis.  Villars,  voyant  Bois-rozé, 
luy  dit  : 

«  Je  m'estonne  de  vous  voir  icy  en  Testât  cnquoy 
Vous  estes  ;  vous  devriez  vous  tenir  au  lict  jusques  à  ce 

<{ue  soyez  guery.  »  Bois-rozé  luy  fit  rcs])once  :  «  Le 
(lesir  que  j'ay  de  vous  comniviiiiqucr  un  dessein  ([ue 
j'ay  en  l'esprit  me  fait  oublier  mon  mal  aliin  d'en 
])Ouvoir  lesouldre  avec  vous  :  si  vous  voulez  ensuivre 
mon  conseil,  et  me  faire  l'honneur  de  le  croire,  je 
vous  feray  faire  le  plus  brave  et  généreux  acte  cjui  fut 
jamais  faict  en  place  assiégée.  »  Villars,  qui  avoit  toute 
sorte  de  créance  en  luy,  et  désireux  de  faire  quelque 
acte  signalé  pour  accroistre  sa  réputation  ,  le  print  par 
la  main,  et  luy  dit  :  «  Mon  amy,  il  ne  tiendra  pas  à 
moy  que  ne  fassions  qiftlque  généreux  exploict;  j'ay 
faict  tout  ce  temps  passé  plusieurs  desseins  et  résolu 
de  les  exécuter,  mais  j'en  ay  esté  lousjours  destourné 
par  mes  capitaines.  »  Bois-rozé  lui  dit  :  «  C'est  à  ce 
coup  que  vous  ne  les  debvez  croire,  et  tenez  pour  tout 
asseuré  qu'il  n'y  a  que  Dieu  seul  qui  peut  destourner 
ce  dessein,  et  crois  fermement  qu'il  le  permettra,  car, 
exécutant  ce  que  je  désire,  proposez  vous  que  l'orage 
seul  tumbera  sur  les  huguenots.  Monsieur,  depuis  que 
j'ay  esté  blessé  j'ay  faict  toutes  sortes  de  diligences 
pour  apprendre  les  nouvelles  de  Testât  de  l'armée ,  et 
ay  faict  en  sorte  que  j'ay  eu  un  estât  au  vray  du  nom- 
bre des  hommes  qui  y  sont,  et  particulièrement  de 
ceux  qui  entrent  en  garde  aux  tranchées,  combien  de 
régiments  entrent  en  garde  chacun  jour,  quel  nombre 
de  compagnies,  et  quelle  quantité  de  soldats  y  a  à  cha- 
cune; en  voilà  mesme  Testât  que  je  vous  baille,  voyez- 
le.  »  Villars  le  print  et  le  leut.  Bois-rozé  lors  luy 
dit  :  «  Tout  cela  vous  peut  il  pas  asseurer  de  faire  une 
sortie  sur  vos  ennemis,  tuer,  prenche  et  razer  toutes 
les  tianchées ,  prendre  et  enlever  les  canons  des  l)at- 
teries ,  acte  qui  ne  s'est  jamais  faict  par  des  assiégez?  » 

Villars  se  print  à  rire,  et  luy  dit:  «  Mon  amy,  ostez 
vous  cela  de  l'esprit;  »  comme  voulant  dire  :  Cela  ne  se 
peut  faire.  Bois-roze'  luy  dit  encor  :  «  Monsieur,  je  le 
feray.  Si  vous  vous  résolvez  à  faire  demain  une  sortie, 
la  faisant,  l'escarre  tumbera  sur  les  régiments  hugue- 
nots de  Pilles  et  Boisse  qui  entrent  ce  soir  en  garde,  et 
ne  peut  avoir  en  ceste  garde  plus  de  Imict  cents 
hommes.  Vous  en  pouvez  faire  sortir  deux  mille  pour 
les  combattre,  faire  vostre  exécution  et  retraicte  devant 
qu'ils  puissent  estre  secourus.  Vous  pouvez  loger  vos 
troupes  la  nuict  dedans  le  fosse'  sans  alarme,  à  dix  pas 
de  leurs  logements,  et  par  ce  moyen  ils  seront  aux 
mains  premier  qu'ils  ayent  loisir  de  prendre  les  armes; 
et,  pour  moy,  j'yray  avec  ma  compagnie  droict  au  ca- 
non de  la  première  batterie;  cela  faict,  si  j'ay  le  temps, 
j'yray  à  l'autre,  et  y  feray  le  semblable.  »  Villars  ne 
se  put  empescher  de  rire  de  voir  Bois-rozé  si  pas- 
sionné et  comme  il  parloit.  Mais  Bois-rozé,  le  voyant 
rire,  luy  dit  :  «  Vous  vous  mocquez  de  m'ouyr  parler 
de  l'artillerie  ;  j'auray  revanche  ;  mais  que  le  coup  soit 
faict,  et  je  m'asseure  que  vous  m'en  sçaurez  gré.  » 
Villars  luy  dit  :  «  Si  vostre  jambe  ne  vous  faict  trop 
de  mal,  je  serois  bien  ayse  que  vinssiez  avec  moy  au 
fort  affin  de  vous  faire  veoir  le  lieu  où  sont  logez  les 
ennemis,  et  sur  le  champ  rcsouldre  avec  vous  de  ce 
qui  se  peut  faire.  »  Bois-rozé  luy  dit  :  «  Allons,  mon- 
sieur, là  où  il  vous  plaira,  je  ne  sens  nul  mal.  Le  désir 
que  j'ay  de  voir  l'exécution  de  ce  ])rave  dessein  me 
faict  tout  oublier.  »  Ils  montent  au  fort.  Par  les  che- 
mins ils  discourent  quel  nombre  d'hommes  il  con- 
vicndroit  faire  sortir,  en  combien  de  troupes,  les  lieux 
où  il  les  failloit  loger,  dont  ils  demeurèrent  d'accord 

(lu  tout.  Estans  arrivez  au  fort,  Villars  luy  monstra 
les  tranchées,  les  logernens  des  royaux  de  la  poinctc 
du  bastion  de  Thuringue,  et  generallement  tout  ce 
qui  s'estoit  faict  depuis  sa  blessure.  Cela  fait,  ils  se  re- 
tirèrent à  part  dans  une  chambre  où  ils  discoururent 
de  toutes  les  difficultez  qui  pouvoient  arriver,  qui 
turent  soudain  résolues  :  de  manière  que  Villars  ré- 
solut d'entreprendre  la  sortie,  voyant  à  l'œil  la  facilite' 
qui  y  estoit,  et  mesrae  que  ce  dessein  se  pouvoit  exé- 
cuter sans  péril.  Il  faict  appeller  les  sieurs  de  Guitry  ('), 
La  Lande  Pericard,  Canonville,  Grosmenil,  Perdriei-, 
Boniface,  et  quelques  autres,  ausquels  il  fit  entendre 
le  desseing  que  luy  avoit  propose'  Bois-rozé  sans  leur 
dire  la  resolution  qu'il  avoit  prise.  Tous  en  gênerai  y 
contredisent,  les  uns  disans  une  raison,  les  autres  une 
autre  :  «  Quel  besoin  avez  vous,  monsieur,  luy  dit  un 
d'entr'eux,  de  bazarder  aucun  combat?  vous  estes  à  la 
veille  d'estre  secouru  :  tous  combats  sont  doubteux. 
Vous  estes  plein  d'honneur  d'avoir  soustenu  un  si  long 
siège.  Si  vous  faictes  ceste  sortie,  et  que  les  ennemis 
en  soient  advertis,  ils  se  rendront  si  forts  que,  se  mes- 
lans  avec  vos  hommes,  ils  entreront  pesle-mesle,  et 
prendront  vostre  place.  «  Bois-rozé  prit  la  parole  et 
dit  :  «  Monsieur,  si  vous  croyez  tels  advis  vous  ne 
ferez  jamais  rien  qui  vaille  la  peine  d'en  parler.  Que 
s'est  il  fait  en  ce  siège  digne  de  mémoire  ?  Vous  avez 

(')  I.es  sieurs  de  Guitry.  Ce  sieur  de  Guitry  s'appelle  Guilry  Fours, 
(|ui,  ayant  espouzé  femme  de  la  famille  de  Guitry,  en  porte  le  nom  jwr 
la  convention  de  son  mariage  j  ce  qu'il  faut  icy  noter,  pource  qu'es 
f-uerres  de  Savoye  nous  avons  parlé  du  sieur  de  Guitry,  qui  est  le  chef 
de  la  maison,  et  se  nomme  Guitry  Bcrliclieres,  et  a  esté  tousjours  du 
parly  royal.  (Note  de  l'Auteur.) 

gardé  un  rampart  et  le  fossé  de  vostre  place  :  n'y  a  il  eu 
que  vous  au  monde  qui  ayc  faict  cela?  Pour  le  hazard 
de  la  sortie,  il  n'y  en  peut  avoir  en  se  gouvernant 
comme  l'on  le  peut  faire.  La  faisant ,  il  se  fera  ce  que 
jamais  assiégez  n'ont  faict  jusques  à  présent.  Tout  ce 
qui  s'est  jamais  faict  par  des  assiégez  aux  sorties  qu'ils 
ont  faictes,  c'a  esté  de  faire  abandonner  les  tranchées, 
et  tuer  et  prendre  ce  qui  leur  a  faict  résistance ,  pren- 
dre les  enseignes,  enclouèr  quelques  pièces  d'artil- 
lerie, et  brusler  les  pouldres  qu'ils  ont  trouvées.  Il 
faut  faire  d'avantage,  il  faut  prendre  le  canon,  je  l'ay 
promis,  et  je  le  feray.  »  A  ces  mots,  ils  se  prirent  tous 
à  rire,  comme  croyans  que  cela  estoit  impossible. 
Bois-rozé,  s'ennuyant  d'estre  si  long  temps  là  (pour  sa 
playe  qui  luy  faisoit  extrêmement  mal),  dit  à  Villars: 
«  Monsieur,  permettez  moy  que  je  me  retire  à  mon 
logis,  et  ne  croyez,  je  vous  supplie,  tels  advis.  Je  vous 
conjure  au  nom  de  Dieu  de  ne  changer  de  resolution.» 
Villars  le  prend  par  la  main ,  et  luy  dit  tout  bas  :  «  Mon 
amy,  je  le  feray  quoy  qu'il  puisse  arriver;  si  tout 
reiissit  selon  nostre  intention,  vous  et  moy  en  aurons 
seuls  l'honneur.  »  Bois-rozé  luy  dit  :  «  Monsieur,  tout 
l'honneur  vous  en  demeurera,  je  me  contenteray  que 
l'on  die  que  je  suis  autheur  du  dessein  et  seul  de 
vostre  advis ,  et  d'avoir  pris  le  canon.  •»  Ce  discours 
finy,  Bois-rozé  se  retira  chez  luy,  et  Villars  envoya 
tous  ses  capitaines  en  leur  logis  pour  souper,  et  leur 
enjoignit  de  le  venir  trouver  sur  les  trois  heures  après 
minuict  avec  leurs  armes,  et  leur  dit  qu'il  estoit  ré- 
solu, si  l'occasion  se  presentoit,  d'exécuter  ceste  entre- 
prise. 

Une  heure  avant  le  jour  le  sieur  de    Guitry   vint 

trouverM.de  Villars,  auquel  il  fit  entendre  (ju'il  avoit 
opinion  que  les  royaux  estoient  advertis  de  son  entre- 
prise, d'autant  qu'à  cliasque  moment  ils  demandoient 
%  ceux  qui  estoient  en  garde  quelle  heure  il  cstoit, 
et  qu'ils  s'estonnoient  que  l'on  ne  faisoit  point  de  sor- 
ties, et  s'il  seroit  bien  tost  jour.  Ce  rapport  mit  de  Vil- 
lars en  quelque  double  que  son  entreprise  ne  fust  des- 
couverte; ce  qui  le  fit  envoyer  le  sieur  de  Fel  sur  la 
poincte  du  bastion  vers  Thuringue  pour  apprendie 
s'il  y  auroit  apparence  ou  quelque  verissimilitude  fjue 
les  royaux  se  doutassent  de  leur  entreprise.  De  l'el, 
ayant  demeuré  quelque  espace  de  temps,  entendit  un 
des  soldats  de  l'union  qui  se  mit  à  parler  avec  un  de 
ceux  du  Roy,  car  ils  estoient  si  proches  l'un  de  l'autre 
qu'il  n'y  avoit  qu'un  sac  de  toille  plain  de  terre  entr'eux, 
et,  entr'autres  propos,  ils  en  tenoient  de  pareils  à  ceux 
qui  avoient  esté  rapportez  par  Guitry.  Lors  de  Fel, 
prenant  la  parole,  dit  au  soldat  royal  :  «  Pour  le  pré- 
sent on  n'a  pas  moyen  de  faire  des  sorties ,  veu  les  fa- 
tigues supportées  par  les  gens  de  guerre  depuis  quatre 
mois;  mais,  si  nous  estions  aussi  gaillards  comme  au 
commencement  du  siège,  on  ne  vous  laisseroit  si  long 
temps  à  repos,  et  vous  iroit  on  veoir  plus  souvent.  »  A 
quoy  le  soldat  royal  ne  fit  aucune  response.  Dequoy 
de  Fel  print  bonne  opinion,  et  s'en  revint  trouver  de 
Villars ,  et  luy  dit  qu'il  n'y  avoit  aucune  apparence 
que  les  royaux  eussent  eu  advis  de  son  entreprise.  Sur 
ce  rapport  Villars  commença  à  faire  préparer  un  cha- 
cun ;  il  envoya  dire  à  Bois-rozé  qu'il  se  tinst  prest  pour 
satisfaire  à  ce  qu'il  luy  avoit  promis  de  prendre  le 
canon.  Il  donna  charge  au  maire  La  Londe  d'adverlir 
les  douze  capitaines  de  la  ville  de  tenir  cpiclque  noinl)re 

de  leurs  Ijourgeois  piests  de  marcher  au  lieu  et  heure 
qu'il  leur  seroit  ordonne'e,  ce  qu'il  fit  sur  les  cinq 
heures  du  matin,  leur  faisant  commandement  de  con- 
duire à  heure  présente  vingt-cinq  harquebusiers  à  la 
poite  Sainct  Hylaire,  auquel  lieu  il  se  trouveroit  affin 
de  commander  ce  qui  seroit  à  faire,  à  quoy  chacun 
d'eux  obeyt. 

Au  bruit  qui  courut  dans  la  ville  que  l'on  vouloit 
faire  une  sortie  générale,  non  seulement  tous  les  gens 
de  guerre,  mais  les  bourgeois  se  mirent  tellement  en 
armes,  qu'il  en  monta  plus  de  deux  mille  au  fort,  elle 
sieur  de  Villars  fut  contraint  d'envoyer  dire  au  capi- 
taine qui  estoit  en  garde  à  la  porte  Martinville  de  ne 
laisser  passer  aucuns  bourgeois  et  de  les  renvoyer  cha- 
cun en  son  quartier.  Le  maire  La  Londe,  en  ayant  faict 
sortir  quelques-uns  par  le  guichet  de  la  poite  Sainct 
Hilaire,  renvoya  les  autres  border  les  murailles. 

Sur  les  sept  heures  du  matin,  après  que  le  sieur  de 
Villars  eut  faict  tirer  un  coup  de  canon  pour  signal  à 
chacun  de  donner  où  il  avoit  ordonne',  le  capitaine 
Boniface  avec  son  régiment  de  gens  de  pied,  soustenu 
des  compagnies  du  chevalier  d'Oize,  La  Bracquetiere 
et  La  Rivière,  estans  à  pied  avec  la  cuirasse  et  le  casque 
en  teste,  sortirent  du  fort  par  le  fosse'  du  costé  de  la  ri- 
vière regardant  Thuringue  ;  le  capitaine  Jacques  avec 
son  régiment  de  pied,  et  compagnie  de  gens  de  cheval 
estans  aussi  à  pied ,  par  le  costé  regardant  les  Char- 
treux et  Dernetail;  et  le  sieur  de  Bois-roze'  avec  sa 
compagnie  de  gens  de  pied,  le  capitaine  Pericard,  dit 
La  Lande,  avec  son  régiment,  par  le  flanc  du  vieil 
fort,  soustenus  par  Canonville  et  Guitry  avec  leurs 
conqiagnies  de  cavalerie ,  estans  aussi  à  pied  avec  la 

cuirasse  et  casque  en  teste,  et  le  capitaine  Perdrier 
seul  avec  sa  compagnie  de  gens  de  cheval,  ordonnée 
pour  tenir  ferme  à  ce  que  la  retraicte  fust  plus  aisée. 

Le  sieur  de  Bois-rozé ,  tirant  droict  à  l'artillerie 
j)lantée  au  front  du  vieil  fort,  commença  à  renverser 
gabions  et  barricades,  et  à  chasser  les  royaux  qui  y 
estoient  en  garde.  Ayant  tué  tout  ce  qui  voulut  ré- 
sister, cependant  qu'il  poursuivoit  ceux  qui  fuyoient, 
les  autres  qui  le  suivoient  tuèrent  tout  ce  (ju'ils  ren- 
contrèrent, et  gaignerent  cinq  grosses  pièces  de  canon 
qu'ils  amenèrent  (aydez  de  quelques  gens  de  travail), 
avec  cordes  et  à  force  de  bras,  jusques  sur  le  bord  du 
fossé  du  vieil  fort ,  et  en  enclouèrent  deux  autres.  Ce- 
pendant les  capitaines  Boniface,  Jacques  et  La  Lande, 
de  leur  part,  tuoient  tout  ce  qu'ils  rencontroient  dedans 
et  dehors  les  corps  de  garde  et  trenchées,  renversans 
et  culbutans  par  la  plaine  les  gabions  et  barricades,  et 
meltans  le  feu  à  la  plus  grande  partie  des  logemens. 
Ils  furent  depuis  les  sept  heures  du  malin  jusques  sur 
les  neuf  heures  en  cest  exercice,  qu'ils  furent  forcez  de 
se  retirer  par  le  mareschal  de  Biron  (jui  estoit  logé  à 
Dernetail,  et  lecjue,  sur  l'alarme  qui  se  donna,  arriva 
au  secours  avec  nombre  de  cavalerie  et  infanterie.  Ce 
combat  fut  long  et  furieux.  Les  royaux,  outre  la  perte 
de  cinq  canons,  perdirent  une  enseigne  et  cinq  cens 
hommes  tuez  sur  la  place.  Entre  les  morts  se  trou- 
vèrent de  remarque  le  marquis  d'Espinay  et  le  frère 
du  sieur  de  Piles,  de  prisonniers,  les  maistres  de  camp 
de  Boisse  et  de  Piles.  Les  assiégez  n'y  perdirent  que 
quarante  hommes.  Sur  l'aprèsdinée  une  trefve  de  deux 
heures  fut  accordée  pour  recognoistre  de  part  et 
d'autre  les  morts,  laquelle  finie  les  loyaux  recom- 

mencerent  à  tirer  quelques  volées  de  canon  contre  le 
vieil  fort,  ce  qu'ils  continuèrent  quelques  jours  sui- 
vans. 

L'advis  de  ceste  sortie,  porté  aux  ducs  de  Mayenne 
et  de  Parme ,  leur  fit  tenir  plusieurs  conseils  :  les  uns 
y  soustenoient  qu'il  falloit  donner  teste  baissée  au  se- 
cours de  Rouen,  et  que  l'armée  royale  estoit  à  demy 
defiaicte  et  estonnée  d'un  tel  succez ,  qui  estoit  l'opi- 
nion du  duc  de  Parme.  Mais,  comme  dit  Canipana, 
M.  de  Mayenne  voyant  que  c'estoit  son  advis,  il  luy 
dit  qu'il  le  suivroit  en  toute  entreprise,  quelque  diffi- 
cile et  dangereuse  qu'elle  fust,  en  la  qualité  de  Charles 
de  Lorraine ,  mais  que  comme  lieutenant  gênerai  du 
royaume  de  France,  qu'il  ne  luy  seroit  jamais  repro- 
clié  d'avoir  fait  une  telle  faute,  laquelle  ne  pourroit 
avoir  d'autre  fruit  que  la  perte  de  leur  armée  et  de  leur 
party.  «  Quelle  victoire  par  la  force  pourrions  nous 
espérer,  car,  luy  dit-il,  nos  ennemis  ont  au  Pont  de 
L'Arche,  qui  n'est  qu'à  quatre  lieues  de  Rouen,  une 
bonne  retraicte  pour  tous  accidents?  Posons  le  cas 
qu'ils  demeurent  fermes  dans  leurs  retianchements  :  y 
a- il  apparence  de  les  y  forcer  maintenant  sans  que 
nous  en  soyons  repoulsez  veu  leur  grand  nombre?  Je 
suis  d'opinion,  paurce  que  nostre  cavalerie  a  jjesoin  de 
se  rafraischir  des  fatigues  passées,  que  nous  la  condui- 
sions en  un  lieu  où  l'on  trouve  des  vivres  à  commodité 
pour  la  nourrir,  et  là  où  l'on  se  puisse  camper  seure- 
ment  jusques  à  ce  ([ue  l'on  voye  clair  dans  le  dessein 
de  nostre  ennemy,  lequel  sans  doute  avec  le  temps  luy- 
mesme  nous  fera  naistre  quel([uc  occasion  pour  mettre 
fin  à  ceste  gucM're ,  et  que  cependint  on  hazarde  de 
faire  entrer  quebjues  secours  de  gens  de  pied  et  de 

4- 

cheval  dans  Roïien,  avec  quelque  argent,  m  Après  que 
le  duc  de  Parme  y  eut  pensé,  et  receu  advis  que  les 
103'aux  piessoient  Rouen  plus  qu'auparavant ,  et  cogneu 
que  le  sieur  Villars  leur  avoit  rendu  par  escrit  les 
royaux  plus  estonnez  qu'ils  ne  l'estoient  en  elTect,  il 
commença,  comme  dit  ledit  Campana,  à  estre  piu 
cauto  die  primo  (0,  ad  vouant  l'opinion  de  M.  de 
Mayenne.  Aussi ,  après  qu'ensemblement  ils  eurent 
choisi  huict  cents  liommes  de  pied  pour  s'aller  jetter 
dans  Roiien,  lesquels  y  entrèrent  le  huictiesme  mars, 
ils  résolurent  de  se  retirer  sur  la  rivière  de  Somme, 
ce  qu'ils  firent,  et  le  bruit  l'ut  que  le  duc  de  Parme 
vouloit  assiéger  Rue  j  mais,  sur  une  plainte  qu'il  fit 
courir  contre  ceux  de  l'union,  qui  luy  avoient  rendu 
ceste  entreprise  facile  en  faisant  ester  l'eau  des  fossez  de 
ceste  ville,  ce  qu'il  disoit  ne  pouvoir  eslre  faict,  il  dis- 
persa son  arme'e  au  delà  de  ladicte  rivière,  comme  s'il 
eust  voulu  la  renvoyer  en  Flandres,  et  demeura  là  quel- 
que temps  attendant  d'exécuter  son  dessein  ,  comme 
nous  dirons  cy-après. 

Le  Roy  n'estoit  lors  de  ladite  grande  sortie  au  siège 
devant  Rouen,  car  il  estoit  monté  à  cheval  quelques 
jours  auparavant  avec  la  plus  grand  part  de  sa  cavale- 
rie, poui' à  toutes  occasions  recognoistre  luy  mesmes 
ce  que  faisoient  ses  ennemis  et  les  entreprendre  ;  mais, 
quand  il  eut  veu  qu'ils  esloient  jrepassez  la  Somme ,  il 
revint  au  siège  de  Rouen  le  i5  de  mars.  Désirant  de  le 
continuer  et  d'enn)orter  ceste  ville  avec  le  temps,  il  fit 
venir  du  Pont  de  L'Arche  trois  grands  basteaux  du 
port  de  huict  cens  muids,  couverts  et  remparez  de 
gazons,  garnis  d'artillerie,  et  quelques  jjarques  esqui- 

(')  iMiis  FQsé  (fiTaii  commencement. 

pces  en  guerre.  Il  fit  aussi  dresser,  des  deux  coslez 
de  la  rivière,  deux  forts  sur  lesquels  il  fit  nieUre  dix 
pièces  de  canon,  qui  fut  cause  que  les  assiégez  ne  ti- 
rèrent plus  aucune  commodité  de  ce  costé-là,  qui  est 
le  dessus  de  la  rivière  de  Seine. 

Villars,  dans  Koiien,  continua  de  faire  plusieurs 
petites  sorties,  et  avec  quelques-uns  de  ses  capitaines, 
à  la  faveur  de  son  canon,  il  tira  mesmes  quelquesfois 
la  bague  hors  de  la  ville  à  la  veuë  des  royaux.  11  bra- 
voit  la  fortune  qui  luy  sembloit  rire  à  son  dessein  (  que 
plusieurs  ont  escrit  avoir  esté  de  se  rendre  maistre  de 
la  Normandie,  bien  que  d'autres  ayent  escrit  le  con- 
traire). Il  desiroit  tousjours  sçavoir  Testât  des  assie- 
geans,  chose  qui  luy  estoit  lacile ,  et  qui  se  fait  plus 
d'ordinaire  aux  sièges  qui  se  font  es  guerres  civiles 
qu'aux  estrangeres,  car  pour  ce  faire  il  faisoit  sortir 
quelques-uns  de  ses  capitaines,  lesquels  ayans  passé 
l'eau  alloient  repasser  au  Pont  de  L'Arche,  et  reve- 
noient  en  l'armée  loyaîe  portans  l'escharpe  blanche. 
Un  nommé  le  capitaine  La  Vigne,  qu'il  avoit  envoyé 
à  cest  effect,  fit  plus,  car,  ayant  eu  quelque  accez  vers 
le  sieur  du  Fayl  Belesbat,  chancelier  de  Navarre,  il 
fit  dire  au  Roy  qu'il  s'ofTroit  de  luy  livrer  le  boulevert 
de  la  porte  Cauchoise,  et  en  vint  si  avant  en  paroles, 
que  moyennant  dix  mil  escus  il  promit  de  le  faire. 
Sur  cest  offre  il  eut  liberté  d'entrer  dans  la  ville  et 
d'en  sortir  quand  il  vouloit.  Mais,  fidelle  à  A'illars,  et 
luy  ayant  descouvert  son  dessein,  qui  estoit  de  prendre 
prisonnier  ledit  sieur  du  Fayl  et  tirer  quelque  argent 
du  Roy,  il  entretint  (juelque  temps  ceste  practique  , 
descouvrant  par  ce  moyen  tout  ce  qui  se  fiiisoit  au 
siège.  Or,  voyant  qu'il  ne  la  pouvoit  plus  continuer,  il 
manda  audit  sieur  du  Fayl  qu'il  desiroit  parler  à  luy^ 

lequel  y  a)  ant  envoyé  un  de  ses  frères  qui  estoil  de 
robe  Ic^gue,  après  quelques  paroles  qu'ils  eurent,  La 
Vigne  ,  accouij)agne  d'un  second,  se  saisit  de  luy  et 
l'emmena  prisonnier  dedans  Roiien. 

Le  Roy,  qui  pensoit  que  ce  siège  tourneroit  en  lon- 
gueur, congédia  la  pluspart  de  sa  noblesse,  et  envoya 
refraischir  aux  provinces  voisines  et  aux  proches  gar- 
nisons plusieurs  régiments,  ne  se  doutant  pas  que  ses 
ennemis  deussent  espier  ceste  occasion  et  s'en  servir 
comme  ils  firent  peu  après j  car,  aussi  tost  qu'ils  en 
eurent  eu  advis,  et  qu'ils  sceurent  que  l'armée  royale 
estoit  par  ce  moyen  diminuée  de  plus  de  moytié,  et 
mesmes  que  le  Roy  estoit  allé  à  Diepe  pour  rompre 
une  entreprise  que  lesdits  ducs  de  Parme  et  de  Mayenne 
avoient  sur  ceste  ville  là,  ils  rassemblèrent  en  un  jour 
leurs  troupes,  et  firent  un  corps  d'armée  de  cin(j  mille 
chevaux  et  douze  mille  hommes  de  pied.  Ayans  tous 
passé  la  Somme  au  Pont  Dormy,  et  en  quatre  jours  fait 
trente  lieuè's  etpassé  quatre  rivières,  le  vingtiesme  d'avril 
au  malin,  n'estans  qu'à  tiois  lieues  de  Roiien,  ils  com- 
mencèrent acheminer  en  ordre  de  bataille,  qui  estoit  du 
tout  pareil  à  celuy  de  leur  première  venue  à  Aumalo,  et 
arrivèrent  ce  soir  là  mcsme  à  une  lieuè  près  de  Roiien. 

Le  mareschal  de  Biron,  (jui  estoit  logé  à  Dernetail, 
ayant  dès  le  jour  d'auparavant  eu  advis  de  l'achemi- 
nement de  l'armée  des  ducs  et  de  leurs  desseins,  alla 
en  personne  en  advertir  M.  le  cardinal  de  Bourbon 
et  M.  le  chancelier  qui  esfoicnt  aussi  à  Dernetail,  et 
en  envoya  à  l'instant  advis  au  Roy,  lequel  arriva  de 
Dieppe  la  nuict  mesmes.  Cependant  ledit  sieur  mares- 
chal fit  conduire  sept  pièces  d'artillerie  à  Bans,  village 
au  dessus  et  à  une  lieuè  de  Dernetail,  tirant  vers  le  Pont 

de  L'Arche,  là  où  il  se  mit  en  bataille  et  sépara  son 
canon  en  trois  parts  pour  recevoir  le  duc  de  Parme 
(|ui  venoit  coucher  dans  la  vallée  de  ce  costé  là  de 
Dernetail,  ce  qui  occasionna  tous  les  marchans  de  se 
retirer  dudit  camp  toute  la  nuict  au  Pont  de  L'Arche. 
Les  navires  de  guerre  se  retirèrent  aussi  en  mesme 
temps,  après  avoir  tiré  ([uelques  coups  de  canon  vers 
la  ville.  Le  Roy  demeura  toute  la  nuict  en  un  moulin 
près  de  Bans,  et  fut  en  bataille  presque  trente  heures, 
faisant  tousjouis  escarmoucher  les  plus  advancez  de 
ses  ennemis. 

Le  duc  de  Mayenne  ayant  pris  son  logis  au  Bosc- 
guillaume,  et  le  duc  de  Parme  à  Neauville,  ils  mirent 
en  conseil  s'ils  dévoient,  avant  qu'entrer  à  Roiien ,  aller 
présenter  le  combat  au  Boy  qui  les  attendoit  en  ba- 
taille reiige'e  audit  Bans.  Pour  les  diverses  opinions  il 
ne  fut  rien  résolu  ;  et  sur  le  soir  les  ducs  de  Mayenne, 
de  Guyse  et  d'Aumale,  avec  le  cardinal  de  Plaisance, 
qui  se  disoit  légat,  et  autres  seigneurs,  entrèrent  dans 
Boiien,.et  allèrent  assister  au  Te  Deuni  qui  se  chanta 
dans  la  grande  église. 

Aj)rès  avoir  prins  leur  lefection  ils  se  retirèrent 
tous  en  leius  (juartieis.  Au  conseil  qu'ils  tindrent  le 
soir,  après  plusieurs  discours  s'ils  dévoient  aller  atla- 
(juer  le  l»oy,  le  duc  de  Parme  et  les  Espagnols,  qui 
estoient  de  ceste  opinion,  soustenoient  che  dovessero , 
senza  di  mora  ,  tener  dielro  à  Re  ,  ne  lasciarlo  di 
posta  fin  che  arrivato  no  l'avessero ,  e  conibaltutolo , 
mentre  egli  si  trovasse  debole  di  forze  ^  poiche  rinvi- 
goî'ito  avrehhc  loro  apportato  nuovo  e  importante 
travaglio  (').  Mais  le  duc  de  Mayenne  et  les  seigneurs 
{']  Qu'ils  devoieal  marcher  droit  au  Roi,  cl  le  comballrc  pendant 

françois  leur  dirent  :  «  Sçavez  vous  ce  que  vous  voulez 
faire?  Vous  voulez  que  nous  poursuivions  un  prince 
qui  tient  tous  les  ponts  qui  sont  sur  la  rivière  de  Seine, 
qui  peut  se  retirer  en  beaucoup  de  places  fortes  qu'il 
a  en  sa  puissance,  et  passer  tantost  d'un  costé  de  la 
rivière,  tantost  de  l'autre,  et  qui  nous  amusera  pen- 
dant que  ses  forces  luy  arriveront  de  tous  costez  pour 
nous  faire  changer  de  condition 5  car,  au  lieu  que  nous 
le  poursuivrions,  nous  serions  de  luy  poursuivis,  pour 
ce  qu'il  peut,  à  cause  des  places  qu'il  tient,  réduire 
nostre  armée  à  disette  de  vivres  ;  ce  que  cognoissant 
bien,  il  ne  faudra  pas  à  trouver  quelque  oportunité 
pour  puis  après  nous  forcer  au  combat.  Nous  n'avons 
en  ceste  armée  au  plus  que  pour  quatre  ou  cinq  jours 
de  vivres;  Roiien  n'en  a  esté  aucunement  secouru.  Il 
est  donc  meilleur  et  plus  seur  d'aller  assiéger  Caude- 
bec  où  il  y  a  plusieurs  bleds  :  aussi  ce  sera  le  vray 
moyen  de  desboucher  le  bas  de  la  rivière  et  la  rendre 
libre  jusques  au  Havre,  d'où  ceux  de  Roiien  et  nostre 
armée  pourront  tirer  plusieurs  commoditez.  » 

Le  duc  de  Parme,  qui  cognoissoit  la  vérité  de  ce 
qu'ils  disoient,  et  qu'il  ne  se  pouvoit  exécuter  autre 
chose  que  leur  proposition,  ne  voulut  les  laisser  sans 
une  repartie  sur  son  opinion,  et  leur  dit  que  la  plus 
grande  faute  que  pouvoit  commettre  un  gênerai  d'ar- 
mée estoit  de  ne  sçavoir  pas  vaincre  en  se  servant 
du  temps  et  de  l'occasion,  principalement  de  l'espou- 
vatite  et  de  la  fuitte  de  son  ennemy,  et  que  s'il  estoit 
creu  maintenant,  qu'il  esperoit  en  moins  de  quatre 
jours  mettre  leur  ennemy  comnuin  en  tel  estât  que 

qu'il  étoitfoiblc,  parce  que,  si  on  lui  donnoit  le  temps  de  rassembler 
«es  forces ,  il  leur  .vuscilcroit  des  obstacles  nouveaux  et  insurmontables. 

jamais  il  ne  s'en  pourroit  relever.  Quelques  seigneurs 
françois  se  sousrirent  de  ceste  rodomontade,  et  luy 
dirent  qu'il  avoit  oublié  le  proverbe  commun,  Do- 
versi  fare  il  ponte  deU'oro  ci  uimico  che  Jugge  (0. 
«  Nous  cognoissons,  luy  dirent-ils,  celuy  contre  qui 
nous  sommes  armez  pour  combattre,  il  est  tousjours 
à  cheval  pour  nous  chercher,  croyez  que  nous  l'au- 
rons sur  les  bras  plustost  que  beaucoup  ne  pensent.  » 

Après  plusieurs  autres  propos  ils  résolurent  d'aller 
assiéger  Caudebec.  Le  duc  de  Parme  dez  le  lende- 
main changea  de  logis,  et  commença  à  faire  tourner 
la  teste  de  son  arme'e  de  ce  costé  là.  Ceste  petite  ville 
fut  investie  le  vingt-quatriesme  de  ce  mois  par  l'infan- 
terie valonne,  laquelle  eut  de  la  peine  à  se  loger  aux 
environs  à  cause  que  les  vaisseaux  de  guerre  que  le 
Boy  avoit  devant  Roiien  y  estoient  à  l'ancre,  lesquels 
tiroient  force  canonnades  sur  eux.  Le  duc  de  Parme, 
ayant  le  prince  son  fils  auprès  de  luy,  avec  le  sieur  de 
La  IMotle  Gravelines,  devisans  du  lieu  où  ils  dresse- 
roient  la  batterie,  receut  une  mousquetade  au  bras 
droict  entre  le  coude  et  la  main,  dont  la  balle  de- 
meura dans  le  bras.  C'a  este'  la  première  et  dernière 
fois  que  ce  duc  ait  esté  blessé,  bien  qu'il  se  soit  trouvé 
en  beaucoup  de  hazards  en  exécutant  de  grands  ex- 
ploicts  militaires.  Tout  blessé  qu'il  estoit,  il  considéra 
le  flus  et  reflus  de  la  Seine  et  les  environs  de  Caude- 
bec, puis  s'alla  faire  penser.  Le  lendemain  il  com- 
mença à  dresser  ses  batteries ,  faisant  tirer  sur  les 
vaisseaux  des  Holandois  qui  estoient  venus  au  siège 
de  Roiien,  lesquels  incontinent  levèrent  l'ancre  avec 
les  autres  qui  y  estoient  aussi,  et  s'en  allèrent  mettre 

(')  Qu'on  doit  faire  uu  poul  cl'ur  à  l'euucuu  qui  luit. 

devant  Qiiillebeuf.  L'admiralle,  pour  sa  pesanteur, 
demeura  devant  (.'audebec  aggravée,  et  fut  contraincte 
de  demeurera  sa  discrétion. 

Le  lundi  26  on  commença  dez  le  matin  à  battre 
Caudebec.  Il  y  avoit  dedans  quelque  cinq  cents  hommes 
pour  ladeffendre,  ausquels  le  Roy  avoit  mandé  qu'il 
leur  donneroit  secours  dans  le  mardy;  mais  il  n'y 
avoit  point  d'apparence  qu'ils  pussent  tenir  dans  ceste 
place,  à  laquelle  en  moins  de  deux  heures  le  duc 
pouiioit  faire  bresche,  donner  l'assaut,  et  les  tailler 
tous  en  pièces.  Les  chefs  aymerent  mieux  aussi  sortir 
à  composition,  emporter  leurs  armes  et  bagages,  et 
estre  conduits  en  lieu  de  seureté,  que  de  se  perdre. 
Les  Espagnols  et  les  Italiens  vouloient  toutesfois  les 
tailler  en  pièces,  et  soustenoient  que  l'on  ne  les  devoit 
recevoir  à  composition,  mais  que  la  place  et  ceux  qui 
estoient  dedans  dévoient  estre  mis  à  feu  et  à  sang 
pour  la  blessure  de  leur  gênerai.  Le  duc  leur  dit  que 
s'il  faisoit  cela  il  se  monstreroit  barbare.  «  Dites  moy, 
leur  dit-il,  peut-on  estre  Ijon  soldat  sans  se  bien  def- 
fendre,  et  peut-on  se  deli'endre  sans  ofiencor?  On  ne 
peut  faire  aucune  distinction  des  personnes  en  tel  acte.  >» 
Ainsi  Caudebec  rendu  au  duc  de  Parme,  on  mena  la 
plus-part  des  vivres  qui  y  estoient  dedans  à  I^oiicn. 
Mais  ceste  mesine  journée  le  duc  receut  advis  certain 
que  le  Boy  estoit  à  cheval  pour  le  venir  trouver  et 
luy  présenter  la  bataille.  Alors  les  François  luy  dirent  : 
«Vous  avons  nous  pas  bien  dit  que  nous  n'avions  que 
faire  de  le  poursuivre,  et  que  nous  ne  l'aurions  fjue 
trop  tost  sur  les  bras?  Où  serions  nous  si  nous  l'eus- 
sions poursuivy  ?  »  Aux  conseils  qu'ils  tindrent  sur  cest 
advis,  ils  résolurent  de  chercher  un  lieu  peur  s'y  for- 

tifier,  là  où  ils  l'attendroient  pour  le  combattre  ou 
pour  voir  ce  qu'il  voudroit  faire,  et  cependant  qu'ils 
s'ayderoient  du  temps  et  de  l'occasion.  «  Car  de  s'en 
retourner,  disoient-ils,  d'oii  nous  sommes  venus,  il  n'y 
a  plus  nulle  apparence  ny  aucun  moyen.  » 

Ils  estoient  bien  d'accord  de  choisir  un  lieu  pour 
s'y  fortifier,  mais  ils  furent  fort  discordans  en  l'eslec- 
tion.  Le  duc  de  Parme  proposa  d'aller  à  l'Islebonne, 
lieu  assez  fort,  et  disoit,  pour  fortifier  son  opinion, 
qu'ils  auroient  Le  Havre  de  Grâce  derrière  eux,  dont 
ils  tireroient  toutes  lescommoditez  dont  l'arme'e  auroit 
besoin.  Les  autres  disoient  :  «  Si  l'arme'e  s'achemine  à 
l'Islebonne,  le  Roy  se  mettra  entre  Caudebec  et  l'Isle- 
bonne, et  ayant  repris  Caudebec,  Roiien  se  trouvera 
plus  resserre'  qu'auparavant.  Enfin  ils  résolurent  de  se 
camper  à  Ivetot.  Voyons  pendant  qu'ils  tenoient  ces 
conseils  ce  que  le  Roy  faisoit. 

Aussi  tost  qu'il  fut  adveily  à  Diepe  que  les  ducs 
venoient  très -forts  donner  la  teste  baissée  droict  à 
Roiien  et  le  secourir,  il  manda  de  toutes  parts  (|ue 
l'on  le  vinst  trouver.  Voyant  que  les  ducs  ne  l'avoient 
este'  atla(juer  à  Rans,  et  qu'ils  estoient  allez  prendre 
Caudeljec,  il  s'en  alla  au  Pont  de  L'Arche.  En  six  jours 
son  arme'e  estant  accreuè  de  trois  mille  chevaux  et  six 
mille  hommes  de  pied,  il  en  partit  le  vingt-huictiesme 
d'avril  avec  vingt  pièces  de  canon,  et  fit  advancer  son 
armée  vers  Fontaine  Le  Rourg. 

Le  29  d'avril  le  lÀoy  et  toute  son  armée  arrivèrent  à 
une  demy-lieuë  divetot  où  il  prit  son  champ  de  ba- 
taille. Il  se  fit  ceste  journée  plusieurs  charges  et  com- 
bats :  c'estoit  des  deux  costez  à  qui  feroit  paroistre  le 
plus  sa  dextérité  et  sa  valeur. 

Le  lendemain  le  Roy  voulut  luy  mesme  recognois- 
tre  Ivetot  où  le  duc  de  Mayenne  estoit  loge,  et  lequel 
disposoit  lors  de  l'armée  pour  la  blessure  du  duc  de 
Parme  auquel  il  avoit  fallu  incizer  le  bras  pour  luy 
ester  la  balle  qui  y  estoit  demeurée  ;  il  en  sortit  tant 
de  sang  dont  il  devint  si  foible  qu'il  ne  pouvoit  monter 
à  cheval.  Il  se  fit  en  ceste  recognoissance  une  charge 
où  les  royaux  poursuivirent  les  ligueurs  jusques  dans 
leur  logis  d'Ivetot,  et  en  tuèrent  quelques-uns  et  prin- 
rent  quarante-cinq  prisonniers. 

Les  deux  jours  suivans  se  passèrent  en  légères  es- 
carmouches de  part  et  d'autre.  Aucuns  ont  escrit  que 
les  charges  qui  se  firent  furent  plustost  pour  s'entre- 
monstrer  leur  façon  militaire  que  de  s'entre-endom- 
mager  judicieusement. 

Le  troisiesme  de  may  le  Roy,  ayant  envie  de  se 
rendre  maistre  d'un  tertre  qui  faisoit  le  milieu  du 
logis  de  ses  ennemis,  d'où  il  les  eust  peu  endommager 
beaucoup,  y  envoya  nombre  d'infanterie  pour  s'y  re- 
trancher :  mais  incontinent  le  duc  de  Mayenne  y  fit 
aller  le  maistre  de  camp  Capiznca  avec  son  régiment 
et  quelques  Espagnols  qui  le  leur  firent  quitter,  et  du 
depuis  y  mirent  quatre  pièces  d'artillerie  pour  plus 
asseurer  leurs  logemens  :  de  part  et  d'autre  ce  n'esloit 
que  canonnades. 

Le  Roy  voyant  que  ses  ennemis  n'avoient  autre  soin 
que  de  se  retrancher  sans  vouloir  sortir  que  peu  de 
leurs  logemens,  bien  qu'il  les  invitast  au  combat  par 
toute  raison  de  guerre,  il  résolut  de  changer  de  champ 
de  bataille  et  de  s'aller  mettre  entre  ses  ennemis  et 
rislebonne,  et  les  tenir  comme  assiégez,  ce  qu'il  fit. 
Alojs  ceux  de  la  ligue  pâtirent  beaucoup  à  cause  des 

vivres  qui  commencèrent  à  leur  manquer,  n'en  pou- 
vans  recevoir  de  nulle  part  :  et  au  contraire  le  Roy  en 
avoit  en  abondance  ,  qui  luyj  venoient  de  Diepe  et 
de  Sainct  Valéry.  Il  se  fit  alors  plusieurs  charges  en 
divers  endroicts  oii  il  mourut  de  bons  soldats  de  part 
et  d'autre.  En  un  soir  il  se  fit  presque  une  bataille 
entre  les  deux  arme'es.  Ceux  de  la  ligue  furent  très- 
mal  menez,  car,  outre  qu'il  y  en  demeura  sur  la  place 
beaucoup  de  tuez,  et  aucuns  de  qualité,  il  y  eut  aussi 
beaucoup  de  blessez,  et  d'autres  qui  coururent  hazard 
de  la  mort  et  de  la  prison,' mesmes  les  principaux, 
entr'autres  les  ducs  de  Mayenne  et  de  Guyse  qui  se 
trouvèrent  presque  environnez  des  royaux,  et  eurent 
bien  de  la  peine  à  se  sauver.  Le  fils  du  duc  de  Parme, 
d'un  autre  costë,  ayant  voulu  s'advancer  avec  quel- 
ques lances,  fut  recliassé  si  soudain  jusques  dans  son 
logement  qu'il  laissa  plusieurs  des  siens  sur  la  place  et 
ne  se  sauva  qu'à  peine,  son  cheval  estant  tué  sous  luy. 
Le  Roy  tenoit  tellement  ses  ennemis  comme  assié- 
gez dans  leurs  logemens,  que  le  bruit  fut  par  toute 
la  France  qu'ils  n'en  sortiroient  jamais  sans  prendre 
passe-port  de  luy.  La  cherté  estoit  extrême  parmy  eux; 
le  lot  de  vin  y  valoit  un  escu  et  haulsoit  de  jour  en 
jour  de  prix,  la  livre  de  pain  dix  sols,  et  ainsi  de  toutes 
autres  choses;  il  n'estoit  pas  jusques  à  l'eau  dont  ils 
avoient  beaucoup  de  disette.  Les  pluyes  continuelles 
qu'il  fit  lors  incommodoient  grandement  leurs  gens  de 
pied.  Plusieurs  chevaux  et  de  grand  prix  leur  mou- 
rurent faute  de  foin.  L'argent  ne  leur  manquoit  pas 
moins  que  toutes  les  autres  choses.  Au  contraiie,  l'ar- 
mée du  Roy  croissoit  tous  les  jours,  et  abondait  de 
toutes  sortes  de  vivres. 

Le  14  (îe  may  le  Roy  désirant  gaigner  la  poincte 
d'un  petit  bois  où  ils  s'estoient  retranchez,  lequel  es- 
toit  proche  de  leur  champ  de  bataille,  et  où  estoient 
en  garde  six  cents  Espagnols  et  Valons,  sur  la  pointe 
du  jour  il  les  fit  assaillir  si  promptement,  que,  leur  re- 
tranchement gaigne',  la  plus  grande  partie  fut  taillée 
en  pièces,  et  ne  s'en  sauva  que  bien  peu  qui  à  toute 
fuitte  se  sauvèrent  au  gros  de  leur  armée.  Ce  fut  lors 
que  le  duc  de  Parme,  bien  que  beaucoup  incommodé 
pour  sa  blessure,  se  fit  porter  par  leur  armée,  encou- 
rageant les  siens  au  combat,  pensant  que  les  royaux 
deussent  poulser  plus  outre  et  le  forcer  à  la  bataille  : 
tout  du  long  du  jour  ce  ne  furent  que  diverses  charges 
et  escarmouches.  11  fit  venir  auprès  de  luy  tous  les 
seigneurs  du  conseil  de  guerre,  et,  sur  la  proposition 
qu'il  leur  fit  qu'il  failloit  ou  regaigner  le  bois  perdu 
et  empescher  les  royaux  de  s'y  fortifîier,  ainsi  qu'il 
sembloit  qu'ils  vouloient  faire,  ou  mourir  tous  les 
armes  au  poing,  ils  furent  tous  de  son  opinion,  et 
pour  ce  faire  il  fit  advancer  six  mil  hommes  de  pied 
en  deux  escadrons,  ayans  un  petit  escadron  volant  au 
front  avec  mille  chevaux  légers  pour  les  soustenir,  puis 
il  fit  mettre  quelques  pièces  de  canon  sur  une  mon- 
tagnette  pour  les  favoriser.  Le  Roy  d'autre  coslé  s'ad- 
vança  tellement  avec  une  partie  de  son  armée,  (|u'il 
n'y  avoit  entre  luy  et  ses  ennemis  qu'une  petite  cam- 
pagne raze  sans  bois  ny  rivière.  Des  deux  costez  ils 
commencèrent  à  s'entre  -  saluer  à  coups  de  can.  n; 
mais,  bien  qu'ils  s'escarmoucherent  fort  de  part  et 
d'autre,  et  que  plusieurs  bons  soldats  furent  là  tuez,  si 
ne  vinrent-ils  point  à  un  combat  gênerai  :  tant  d'un 
costé  que  d'autre  il  fut  l)ien  tiré  trois  cens  coups  de  ca- 

non,  puis  sur  le  soir  chacun  se  retira  en  son  logement. 

Les  ducs,  se  voyans  si  mal  menez,  et  le  l»oy  prest 
de  forcer  leur  place  d'armes  à  Ivetot,  résolurent  de 
changer  de  logis,  et  aller  camper  à  un  quart  de  lieue 
de  Caudebec,  ce  qu'ils  firent  la  nuict  du  18  dudit 
mois,  le  plus  secrettement  qu'ils  purent,  sans  sonner 
tambour  ny  trompette  :  les  derniers  mirent  le  feu  dans 
leurs  logis.  Geste  retraicte,bien  qu'ils  la  firent  en  très- 
bon  ordre,  leur  fut  honteuse;  mais  ils  l'aimèrent  mieux 
faire  de  nuict  que  de  jour  de  crainte  d'estre  desfaicts, 
ainsi  qu'il  est  advenu  jadis  à  plusieurs  grands  capitaines 
qui  vouloient  se  conserver  la  réputation  :  encores  le 
temps  qui  estoit  pluvieux  et  obscur  y  ayda  beaucoup, 
ils  perdirent  toutesfois  quelque  peu  de  leur  bagage. 

Le  duc  de  Parme  se  mit  au  lict  estant  à  Caudebec, 
et  le  duc  de  Mayenne,  ayant  donné  l'ordre  requis 
pour  la  seureté  des  logements  de  leur  armée,  devint 
aussi  un  peu  malade.  La  cherté  de  vivres  s'augmen- 
toit.  Plusieurs  chefs  de  leurs  gens  de  guerre  ne  son- 
geoient  qu'à  trouver  les  moyens  de  se  pouvoir  retirer 
à  sauveté.  Le  Roy,  qui  ne  laissoit  escouler  aucune  oc- 
casion pour  les  endommager,  estant  adverty  (jue  le 
quartier  de  leur  cavalerie  légère  que  conduisoit  George 
Baste  et  Charles  de  Croy  estoit  logée  à  Ranson  ,  à  un 
trait  d'harquebuze  de  leur  champ  de  bataille ,  résolut 
de  leur  enlever  ce  .[uartier  là ,  ce  qui  luy  succéda 
comme  il  avoit  projette;  car,  s'estant  présenté  avec  la 
pluspart  de  sa  cavalerie  vis  à  vis  où  estoit  logée  l'ar- 
mée des  ducs  (ju'il  entretint  en  escarmouches,  il  en- 
voya d'un  autre  costé  le  mareschal  de  Biron,  lequel 
en  mesme  temps  donna  dans  Ranson,  tailla  en  pièces 
tout  ce  (jui  s'y  trouva  les  armes  au  poing  :  queljues- 

uns  se  sauvèrent  à  la  fuilte,  et  entr'auties  Bastc,  lais- 
sant pour  butin  aux  royaux  grand  nombre  de  beaux 
chevaux,  leurs  mulets,  leur  vaisselle  d'argent,  quel- 
ques milliers  d'escus  et  tout  leur  bagage. 

Les  tlucs,  ayans  perdu  leur  cavalerie  légère  qui 
estoit  de  dix-sept  cornettes,  ne  pensèrent  plus  qu'à 
pouvoir  eschapper  de  tomber  sous  les  armes  du  Roy, 
qui  leur  tenoit  à  toute  heure,  comme  on  dit  en  com- 
mun proverbe,  l'espe'e  dans  les  reins.  Ils  ne  le  pou- 
voient  faire  qu'en  passant  la  rivière  de  Seine,  et  se 
retirer  le  plus  diligemment  qu'ils  pourroient  vers  Pa- 
ris :  ce  qu'ils  résolurent  faire.  Le  Boy  ny  tous  les  Fran- 
çois ne  croyoient  point  que  le  duc  de  Parme  et  les 
Espagnols,  qui  se  disoient  estre  du  tout  curieux  de 
leur  réputation,  voulussent  se  retirer  de  la  façon,  et 
que  plustost  ils  se  feroient  voye  par  la  force  pour  s'en 
retourner  en  Flandres;  mais  ils  furent  deceus  de  la 
bonne  opinion  qu'ils  avoient  d'eux,  et  l'advis  vint  à 
Sa  Majesté,  sur  le  soir  du  22  may,  que  les  ducs,  ayans 
fait  venir  quantité  de  barques  de  Rouen,  avoient  fait 
un  pont  sur  lequel  avoit  passé  la  pluspart  de  leur  ar- 
mée, et  qu'il  ne  restoit  à  passer  que  le  fils  du  duc  de 
Parme  et  l'arrieregarde,  laquelle  passa  en  bel  ordre 
le  lendemain  matin,  et  sans  perte  abandonnèrent  ainsi 
Caudebec.  Le  Roy,  ayant  mis  le  sieur  de  La  Garde 
avec  son  régiment  dedans,  print  sa  cavalerie  et  s'en 
alla  passer  au  Pont  de  L'Arche,  pensant  atteindre  les 
ducs  au  passage  de  la  rivière  d'Eure;  mais  ils  chemi- 
nèrent à  si  grandes  journées,  que  Sa  Majesté  se  désista 
de  les  poursuivre   et  renvoya  son  armée  se  refrais- 
chir  en  diverses  provinces.  Les  Espagnols  en  ce  pas- 
sage mirent  le  feu  en  plusieurs  lieux,  et  le  duc  de 

Parme  ne  dormit  point  de  bon  œil  qu'il  ne  fust  repassé 
la  Seine  à  un  autre  pont  de  barques  qu'il  fit  dresser  à 
Charanton,  d'où  il  passa  en  Brie,  s'en  alla  à  Cliasteau- 
tierry,  et  de  là  retourna  en  Flandres,  comme  nous 
dirons  cy-après. 

Alors  que  le  Roy  faisoit  passer  et  repasser  par  force 
la  Seine  au  duc  de  Parme,  et  que  les  royaux  se  res- 
jouissoient  d'avoir  contraint  un  si  puissant  ennemy  de 
retourner  en  Flandres,  il  advint  en  ce  mesme  mois  de 
may  en  divers  lieux  tju'ils  fiient  de  grosses  pertes, 
entr'autres  devant  la  ville  de  Graon  que  messieurs  les 
princes  de  Conty  et  de  Donibes  tenoient  assiégée. 

Geste  ville  est  située  dans  les  marches  d  Anjou,  entr 
la  Bretaigne  et  le  Mayne,  sur  la  rivière  d'Oudon.  Le 
sieur  du  Plessis  de  Cosme  commandoit  dedans  pour  l'u- 
nion. Elle  servoit  de  seule  retraicte  h  ceux  de  ce  party 
du  pays  du  Mayne  et  d'une  partie  de  l'Anjou,  qui  fai- 
soient  une  infinité  de  courses  sur  les  royaux  en  toutes 
ces  provinces  là.  Ge  fut  ce  qui  occasionna  M.  le  prince 
de  Gonty,  qui  estoit  lieutenant  gênerai  de  l'armée  qu'a- 
voit  le  Roy  ez  pays  de  Touraine,  Anjou  et  le  Mayne, 
d'aller  assiéger  ceste  ville,  et  pourquoy  le  Roy  aussi 
manda  à  M.  le  prince  de  Dombes  de  s'y  rendre  avec 
toute  l'armée  qu'il  avoit  en  Bretagne.  En  ce  siège  il 
y  avoit  quantité  de  seigneurs  et  gentils  -  hommes  qui 
avoient  troupes,  entr'autres  messieurs  le  duc  de  Mont- 
bazon  ,  d'Amville,  de  Iiambouillet,  de  Bouille  père  et 
fils,  le  marquis  de  Vilaines,  d'Avaugour,  de  L'Estelle, 
de  Pichery,  et  auUes.  Les  maieschaux  de  camp  es- 
toient  le  sieur  de  lîacan  pour  l'armée  de  M.  le  prince 
de  Gonty,  et  le  sieur  de  Pruneaux  pour  celle  de  M,  le 
prince  de  Dombes,  dans  laquelle  il  y  avoit  de  belles 
4i-  5 

troupes  d'Anglois  et  quelques  compagnies   de    lans- 
quenets. 

M.  de  Mercœur,  qui  commandoit  seul  en  ces  pro- 
vinces là  pour  l'union,  considérant  l'importance  que 
ce  luy  seroit  de  perdre  ceste  place  qui  luy  servoit  de 
frontière,  résolut  à  quelque^  péril  que  ce  fust   de  la 
secourir.  Or  il  avoit  gaigné  de  son  party  le  marquis  de 
T3elle-isle,  fils  du  mareschal    de  Rets,  avec  sa  place 
de  Macliecou,  et  plusieurs  gentils-hommes,  lesquels 
quittèrent  l'escharpe  blanche,  prenans  leur  excuse  sur 
ce  qu'ils  avoient  demandé  plusieurs  fois  audit  sieur 
prince  de  Conty  secours  contre  le  duc  de  Mercœur  et 
les  Espagnols  (jui  endommageoient  grandement  leurs 
terres.  D'autre  part,  M.  de  Bois-dauphin  avec  la  no- 
blesse du  Maine  qui  estoit  du  party  de  l'union  s'es- 
toient  retirez  auprès  de  luy  ,  ce  qui  luy  faisoit  avoir 
de  belles  troupes  de  cavalerie.  Son  infanterie    espa- 
gnole, conimande'e  par  dora  Jean  d'Aguila,  estoit  en 
bonne  conche  (0.  Ayant  amassé  toutes  ses  troupes  et 
tous  ses  amis,  avec  (juatre  canons,  il  se  résolut  de 
faire  lever  le  siège  de  Craon  ausdits  sieurs  princes,  ou 
de  les  combattre  et  de  les  desfaire,  ce  que  dèslors  il 
s'asseura  de  faire  à  cause  de  la  longueur  de  ce  siège 
où  les  soldats  avoient  paty,  et  tout  le  plat  pays  des  en- 
virons leur  estant  ennemy  pour  la  perte  qu'ils  avoient 
faicte  de  leuis  bestiaux.  Ainsi  le  duc  de  Mercœur  fit 
marcher  son  armée  vers  Craon  en  belle  ordonnance, 
où  il  arriva  le  vendredy  au  soir  d'après  la  Pentecoste, 
et  lit  tirer  trois  coups  de  canon  pour  monstrer  aux 
assiégez  qu'il  estoit  là  pour  leur  secours  ,  et,  dez  le 
lendemain  matin  à  soleil   levant,  il  alla   attaquer  le 

(')  £n  bonne  conche  :  en  bon  éial. 

cliasLeau  de  Bouchedeuxheures  qui  est  sur  le  bord 
de  la  rivière,  dans  lequel  estoit  le  commandeur  de 
ïhorigny. 

Le  sieur  de  Lestelle  fut  commandé  par  INI.  d'Anville 
d'aller  audit  Bouchedeuxheures  avec  cinquante  che- 
vaux pour  considérer  la  contenance  du  duc  de  Mer- 
cœur  et  en  rapporter  nouvelles  certaines;  mais,  y  ar- 
rivant, il  trouva  que  l'assaut  se  donnoit  au  chasteau, 
et  fut  cause  de  sauver  ledit  commandeur  et  quelques- 
uns  des  siens  qui  voyans  la  place  emportée  s'estoient 
jettez  dans  la  rivière  à  nage. 

Apres  la  prise  de  ce  chasteau  M.  de  jNlercœur,  sans 
faire  en  cest  endroit  là  passer  le  gué  de  la  rivière  à  son 
armée  pour  aller  attaquer  M.  le  prince  de  Conty  qui 
estoit  dans  le  champ  de  bataille,  fit  marcher  les  siens 
la  teste  baissée  droict  au  quartier  de  M.  le  prince  de 
Dombes,  ledit  sieur  de  Lestelle  les  costoyant  tous- 
jours  ,  la  rivieie  entre  deux,  jusques  à  ce  qu'ils  fussent 
à  un  petit  pont  que  l'on  avoit  faict  pour  la  communi- 
cation des  armées  desdits  sieurs  princes,  où  il  trouva 
desjà  le  tiers  de  l'armée  de  l'union  passée  par  ledit  pont 
j)0ur  venir  au  champ  de  bataille  où  s'estoient  joincts 
les  princes  et  leurs  armées.  Ce  que  voyant  Lestelle 
pria  les  sieurs  de  Sainct  Fal,  de  Beauvau  et  de  Cor- 
douan,  d'aller  dire   ausdits   sieurs  princes  ce  qu'ils 
avoient  recognu  de  leur  enncmy,  et  qu'à  son  advis  il 
seroit  à  piopos  de  combattre  ce  qui  estoit  passé,  (jui 
facillement  seroit  taillé  en  pièces,  et  que  par  ce  moyen 
on  auroit  meilleur  marché  du  reste.  Cest  adv^,  «pro- 
posé au  conseil  que  tenoient  lors  lesdicts  sieurs  princes, 
fut  trouvé  bon  par  eux  et  par  M.  d'Anville;  mais  plu- 
sieurs opinions  s'y  trouvans  contraires,  M.  le  prince 


j. 

de  Dombes  envoya  dire  audit  sieur  de  Lestelle  qu'il  se 
retirast  à  la  cornette  blanche,  ce  qu'il  fit. 

Cependant  le  duc  de  Mercœur  fit  passer  le  pont  à 
toute  son  armée,  prit  sa  place  de  bataille  entre  l'armée 
royalle  et  la  ville  de  Craon,  et 's'attaqua  lors  une  es- 
carmouche qui  dura  près  de  dix  heures  sans  y  recog- 
noistre  grand  avantage  d'une  part  ny  d'autre.  M.  de 
Montbazon  commença  le  combat,  où  il  fut  porté  par 
terre ,  et,  ayant  esté  remonté,  il  letourna  encores  à  la 
charge,  où  il  perdit  quelques  gentils-hommes.  Le  sieur 
de  Pichery  fit  aussi  une  autre  charge  où  il  fut  blessé, 
et  quelques-uns  des  siens  tuez  et  blessez.  Alors  mes- 
sieurs les  princes  assemblèrent  tous  les  seigneurs  et  ca-- 
pitaines  de  l'armée  au  champ  de  bataille  pour  deman- 
der leur  advis  de  ce  qui  estoit  à  faire,  d'autant  que  le 
champ  de  bataille  leur  estoit  fort  desavantageux.  Le 
sieur  de  Lestelle,  opinant  le  premier,  dit  qu'il  n'es- 
toit  point  temps  de  parler  de  cela,  ny  de  retraicte  ^ 
pour  les  inconveniens  qui  s'en  pourroient  suivre,  et 
qu'il  failloit  que  les  coups  d'espées  ou  la  nuict  les  ti- 
rast  hors  du  champ  de  bataille ,  ce  que  le  sieur  Hardy, 
mareschal  des  logis  de  l'armée  de  M.  le  prince  de 
Dombes,  approuva  et  fut  de  cest  advis j  mais  tout  le 
reste  opina  le  contraire,  fors  messieurs  les  princes  et 
M.  d'Anville  qui  vouloient  combattre  à  quelque  prix 
que  ce  fust,  mais  en  fin  ils  se  laissèrent  aller  à  la  plu- 
ralité des  voix  de  ce  conseil,  et  fut  commandé  au  fleur 
d'Apchon,  qui  portoit  la  cornette  blanche,  de  se  reti- 
rer giu  petit  pas,  et  au  sieur  de  Lestelle  de  se  joindre 
avec  luy.  Ainsi  M.  le  prince  de  Conty  s'achemina  après 
la  cornette  blanche,  et  estant  desjà  à  quelque  mil  pas, 
M.  le  prince  de  Dombes,  (aisant  la  retraicte,  l'envoya 

prier  de  se  retirer.  Geste  retraicte  se  fit  par  lesdits  sieurs 
princes  avec  un  grand  regret  eL  les  larmes  aux  yeux, 
se  mandans  l'un  à  l'autre  :  «  Dites  à  mon  cousin  que 
nous  sommes  trahis.  »  Aussi  test  que  ledit  sieur  prince 
de  Contj  fut  descendu  en  un  vallon  et  creux  chemin, 
il  trouva,  h  deux  cents  pas  de  là ,  l'armée  de  ceux  de  l'u- 
nion en  teste  ,  et  toute  l'armée  de  M.  le  prince  de  Dom- 
bes  en  desroute,  la  plus-part  de  ceux  qui  l'accompa- 
gnoient  ayant  pris  la  fuitte.  Ce  prince,  se  voyant  ainsi 
abandonné  ,  après  avoir  fait  tout  ce  que  1  on  peut  faire 
par  les  armes,  et  ayant  diverses  fois  combattu  ,  ne  luy 
restant  plus  que  trente  chevanx,  fut  contraint  et  forcé 
par  les  gentils-hommes  qui  jcloicnt  près  de  luy  de  se 
retirer,  comme  avoit  faict  '1   I2  ^rince  de  Conty  avec 
pareil  desplaisir,   n'ayant  au^  .es  de   luy  lors  de   sa 
retraicte  que  vingt-cinq  chevaux.  Ils  se  retirèrent  à 
Chasteau-gontier,  tous  deux  par  divers  chemins,  tour- 
nant toutesfois  tousjours  la  teste,  et  donnans  coups 
d'espées  et  de  pistolets. 

Lu  ccste  journée  il  se  perdit  beaucoup  de  gens  de 
bien  et  bons  soldats ,  et  y  fut  tué  en  combattant  le  sieur 
de  Bascon,  capitaine  des  gardes  de  M.  le  prince  de 
Bombes,  et  de  prisonniers  furent  pris  les  sieurs  de  La 
Rochepot,  de  Racan  ,  d'Apchonet  de  Lestelle,  lesquels 
furent  menez  à  Nantes.  Tous  les  canons,  plusieurs 
cornettes  et  enseignes  de  gens  de  pied  ,  demeurèrent 
aux  victorieux.  Voylà  l'eifect  de  ceste  journée,  qni  fut 
fort  préjudiciable  au  service  du  Roy  en  ces  provinces 
là,  car  dez  le  lendemain,  lesdits  sieurs  princes  ne  trou- 
vans  personne  qui  voulust  demeurer  pour  garder  Chas- 
teaugontier  et  soustenir  la  première  lurie  de  ceux  de 
l'union  ,  M.  le  prince  de  Conty  se  retirant  vers  Angers, 

et  M.  le  prince  de  Dombes  à  Vitre'  en  Bretagne,  le 
duc  de  Meicœur  se  saisit  de  Chasteaugontier,  el  tout 
d'une  main  de  la  ville  de  Laval  où  les  habitans  con- 
traignirent le  marquis  de  Vilaines  de  se  retirer,  ce 
qu'il  n'eust  fait  s'il  eust  eu  des  gens  de  guerre  pour  re- 
primer la  volonté  des  hal)itans,  dont  "«les  deux  tiers 
estoient  affectionnez  au  party  de  l'union. 

Le  duc  de  Mercœur,  estant  venu  non  seulement  à 
chef  de  secourir  Craon ,  mais  aussi  ayant  desfaict  une 
telle  armée  et  pris  ces  deux  villes,  voyant  que  ceux 
de  Mayenne  et  de  Saincte  Susanne,  qu'il  lit  sommer, 
estoient  résolus  de  se  bien  deffendre,  retpurna  en  Bre- 
tagne, et  passa  auprès  de  Vitré.  Ceux  de  dedans,  pen- 
sans  qu'il  les  deust  assiéger,  avoient  faict  abbatre  leurs 
faux-bourgs;  mais  sans  s'y  amuser  il  tourna  à  gaucbe, 
et  s'en  alla  passer  par  Chasteaugyron,  et  se  retira  à 
Nantes. 

Plusieurs  ont  escrit  et  parlé  diversement  de  ceste 
journée,  et  que  lesdits  sieurs  princes  y  ont  esté  ou 
trahis,  ou  très-mal  servis  par  ceux  qui  avoient  les 
charges  en  leurs  armées. 

Premièrement,  pour  le  peu  d'ordre  que  l'on  avoit 
donné  d'amunitionner  les  soldats  de  baies,  car  au  fort 
du  combat  ils  furent  contraints  de  tirer  sans  balles, 
et  de  mettre  des  pierres  dans  leurs  harqucbuzes,  et  en 
telle  nécessité  il  faillut  aller  parmy  la  cavalerie  quérir 
des  balles  de  pistolets.  Voylà  une  grande  faute  et  de- 
sordre dont  (juelques-uns  ont  tenu  (jue  le  duc  de 
Mercœur  avoit  eu  advis. 

Secondement,  en  l'eslection  du  champ  de  bataille 
pris  trop  près  de  la  ville,  et  en  lieu  du  tout  desadvan- 
tageux  pour  la  cavalerie,  ayant  laissé  la  jilace  advan- 

tageuse  au  duc,  qui  avoit  la  ville  de  Craon  à  son  dos. 
Car,  disoit-on,  dez  que  l'advis  fut  venu  de  l'achemi- 
nement du  duc  avec  son  arme'e,  il  failloit  faire  rccog- 
noislre  les  forces  qui  eussent  esté  suffisantes  pour 
donner  bataille,  faire  retirer  la  plus-part  du  canon  à 
Cliasteau-gontier,  n'en  retenir  que  ce  qui  eust  esté  né- 
cessaire pour  la  bataille,  et  marcher  droict  au  devant 
du  duc  pour  le  combattre  et  le  contraindre  de  se  re- 
tirer. 

Tiercement,  on  remarquoit  la  faute  de  n'avoir  pas 
creu  l'advis  du  sieur  de  Lestelle,  qui  estoit  de  com- 
battre l'aruiée  du  ckic  demie  passée  :  car  si  cela  se  fust 
faict  il  n'y  avoit  doute  que  messieurs  les  princes  eussent 
gaigné  la  journée. 

Mais  la  dernière  et  plus  grande  faute  fut  de  n'avoir 
suivy  ce  qu'avoit  opiné  ledit  sieur  de  Lestelle,  de  ne 
partir  du  champ  de  bataille,  quelque  desadvantageux 
qu'il  fust,  et  y  maintenir  le  combat  jusques  à  la  nuict: 
car  si  cela  se  fust  faict  l'on  eust  faict  la  retraicte  sans 
péril  ny   perte   de  cnnon;   car,   disoit-on,    c'est  une 
maxime  geneiale,  que  jamais  armée  qui  faict  sa  re- 
traicte de  jour,  à  la  teste  d'une  armée  ennemie,  n'a  en- 
couru (jue  perte  et  dommage  :  les  exemples  en  sont 
infinis,  et  les  raisons  y  sont  toutes  apparentes;  car 
l'armée  qui  se  retire  ne  peut,  estant  suivie,  combattie 
en  ordre  de  bataille  à  cause  des  tournctestes  qu'il 
faut  faire  à  toute  heure,  aussi  (|ue  les  soldats  n'enten- 
dent qu'à  leur  retraicte,  et  non  à  com])attre,  le  vul- 
gaire ])ensant  tousjouis  estre  une  fuite,  et  non  une  re- 
traicte ,  ce  (|ui  oste  le  courage  aux  gens  de  guerre,  et 
au  contraire  l'augmente  aux  autres  (|ui  suivent,  croyans 
plustost  aller  à  la  victoire  et  au  j)illage  qu'au  combat. 

Voylà  ce  que  plusieurs  ont  escrit  sur  ceste  journée.  Du 
depuis  M.  le  prince  de  Conty  s'estant  retiré  à  Angers 
et  refaict  son  armée,  le  Roy  y  envoya  messieurs  les 
marescliaux  d'Aumont  et  de  Laverdin  ,  et  mit  on  le 
siège  devant  Hochefort,  ainsi  que  nous  dirons  cy-après. 
Voyons  maintenant  ce  qui  se  passa  en  ce  temps-là  en 
la  vendition  de  Ponloaudemer  et  au  siège  de  Quille- 
beuf. 

Le  siège  estant  devant  Roiien,  le  Roy  fit  recognoistre 
la  place  de  Quillebeuf  ;  en  ayant  considéré  l'assiette,  il 
résolut  de  s'en  saisir,  et  en  donna  le  gouvernement  à 
M.  le  grand  escuyer  de  Bellegarde  le  douziesme  jour 
de  may,  avec  pouvoir  de  la  fortifier;  et  pour  son  lieute- 
nant M.  du  Fayl-Belesbat,  chancelier  de  Navarre,  fut 
nommé  et  envoyé  pour  commencer  la  fortilication ,  à 
laquelle  ayant  travaillé  quinze  jours  ou  trois  sepmaines, 
et  recognu  l'importance  de  ceste  place,  il  se  résolut 
de  s'en  fdre  gouverneur,  et  eut  pour  le  soustenir  en 
son  dessein  JNT.  le  marescbal  de  Biron ,  dequoy  le  baron 
de  Biron  son  fils  advcrlit  ]\1.  le  grand,  qui  se  ré- 
solut par  sa  présence  de  rompre  ce  dessein,  et  partit 
de  l'armée  avec  sa  maison  seulement.  Estant  à  Lizieux 
il  voulut  tenter  la  volonté  dudit  sieur  du  Fayl;  mais  il 
recognut  que  l'advis  qu'on  luy  avoit  donné  esloit  véri- 
table. Il  despescha  au  Roy,  et  l'advertit  de  ralfaire,  il 
en  escrivit  à  ]M.  de  Monlpensier,  gouverneur  de  Nor- 
mandie, et  rechercha  ses  amis  pour  l'ayder  à  une  en- 
treprise qu'il  fit  sus  ladite  place.  Le  Roy  sur  cet  advis 
depescha  les  sieurs  du  Plessis  Mornay,  de  Janbeville, 
Marcel  et  Vienne,  conseillers  du  conseil  d'Estat,  les- 
quels, estans  arrivez  à  Quillebeuf,  firent  changer  d'ad- 
vis  audit  sieur  du  Fayl,  qui  promit  d'obeyr  et  de  se 

retirer  ;  mais  il  se  saisit  tellement,  soit  de  regret  ou 
autrement,  que  deux  jours  après  il  mourut,  et  .ut  en- 
lerié  sur  unboulevait  auquel  il  avoit  do:Mie'  son  nom. 
Il  estoit  fils  de  la  fille  unique  de  ce  grand  cliancelier 
Michel  de  L'ilospital,  lequel  Juy  avoit  laissé  par  testa- 
ment sa  bibliothèque;  aussi  estoit  il  homme  de  lettres. 
Le  jour  mesnie  qu'il  mourut  M.  le  grand  entra  dans 
Quillebeuf,  et  fui  accompagné  du  sieur  d'Haqueville, 
gouverneur  de  Ponteaudemer,  et  d'autres  qui  se  reti- 
rèrent le  lendemain  ,  qui  estoit  le  premier  de  juillet,  et 
entr'autres  ledit  sieur  du  Plessis  qui  alla  retrouver  le 
Roy.  L'on  employa  un  ou  deux  jours  à  voir  le  dessein 
dudit  sieur  du  Fayl  que  M.  le  grand  vouloit  retran- 
cher, et,  comme  il  endiscouroitavec  l'ingénieur  Erard, 
il  eut  advis  que  M.  de  Mayenne,  qui  estoit  à  Rouen, 
envoyoit  des  troupes  du  costé  de  Ponteaudemer,  dont 
il  donna  advis  audit  sieur  d'Haqueville. 

Après  que  le  duc  de  Parme,  comme  nous  avons 
dit,  eut  repassé  la  Seine  auprès  de  Charenlon ,  il  tira 
droict  à  Chasteauthierry.  Le  légat  Sega  et  le  duc  de 
Guise  s'enfermèrent  dans  Paris,  et  M.  de  Mayenne 
s'en  retourna  pour  donner  ordre  à  Rolien,  craignant 
un  nouveau  siège.  Il  mena  avec  luy  deux  mille  Suisses, 
douze  cents  que  François  que  Lorrains,  et  nombre  de 
cavalerie.  Plusieurs  ont  escrit  que  cependant  il  ne  lais- 
soit  d'entretenir  le  Boy  d'un  traicté  de  paix,  et  que 
les  députez  d'une  part  et  d'autre  s'assemblèrent  à  Der- 
netail  pour  cest  effect,  mais  que  ce  qu'il  en  faisoit 
n'estoit  cjue  pour  entretenir  Sa  Majesté  cependant 
qu'il  feroit  donner  l'ordre  requis  dans  lloiien.  Les 
Seize  de  Paris  en  prindrent  l'alarme,  et  firent  courir 
une  infinité  de  faux  bruits  pour  augmenter  les  jalousies 

entre  ledit  duc  de  Mayenne  et  le  duc  de  Guise,  et 
enti'aulies  que  le  duc  de  Mayenne  estoit  d'accord  avec 
le  Roy,  et  luy  avoit  promis  de  luy  faire  rendie  toutes 
les  villes  de  l'Isle  de  Fiance,  à  la  charge  qu'il  auioit 
pour  luy,  outre  le  gouvenicnient  de  la  Bourgongne, 
celuy  de  Guyenne  que  madame  de  Mayenne  avoit 
désiré  fort  d'avoir  à  cause  des  terres  qu'elle  y  avoit, 
et  que  son  fils  auroit  le  gouvernement  de  Ghampagne 
qui  devoit  appartenir  à  INI.  de  Guise.  Mais  les  efiects 
(jue  fit  le  duc  de  Mayenne  depuis  firent  paroistre  le 
contraire  de  tous  ces  faux  bruits;  car  le  bourg  de  Der- 
netail,  lequel  avoit  esté  si  soigneusement  conservé  par 
les  loyaux,  fut  bruslé  par  ceux  de  l'union  afin  qu'ijs 
ne  s'y  vinssent  plus  loger;  et,  pour  rendre  libre  la  na- 
vigation de  Roiien  au  Havre  de  Grâce,  et  pour  ostcr  ce 
camors  que  l'on  leur  dressoit  à  Quillebeuf,  il  se  ré- 
solut, voyant  (|ue  l'armée  du  Roy  estoit  divisée,  une 
partie  estant  vers  Gaén,  et  l'autre  que  conduisoit  le 
maiesclial  de  Biron,  qui  costoioit  le  prince  de  Parme 
pour  l'empesclier  de  rien  entreprendre  à  son  retour, 
de  se  rendre  maistre  de  Ponlcaudemer  et  de  Quille- 
beuf. 

Pour  Ponteaudemer  il  gaigna  ledit  sieur  de  Ilac- 
queville  par  argent,  ainsi  que  plusieurs  ont  escrit, 
lc(|uel  alla  le  3  de  juillet  à  Quillebeuf  disner  avec 
M.  le  giand,  et,  après  avoir  visité  avec  luy  les  com- 
mencements des  fossez  faicts  par  le  feu  sieur  du  Fayl, 
il  se  retira,  et  la  nuict  suivante  il  mit  ledit  sieui-  tle 
Mayenne  dans  la  ville  de  Ponteaudemer,  en  laquelle  se 
trouvèrent  lesdits  sieurs  Marcel ,  Jambeville,  Vienne, 
et  autres,  qui  furent  ariestez  prisonniers. 

Ge   mesme   jour  sur  le  vespre  l'armée  de    M.  de 

Mayenne  investit  Quillebeul  du  coite'  de  Ponteaude- 
mer.  Elle  esloit  composée  d'environ  cinq  mil  hommes, 
tant  en  cavalerie  qu'infanterie,  lesquels  se  vindrent 
loger  à  la  porte'e  du  mousquet  des  ibssez.  Du  costé  de 
la  mer  en  mesme  temps  les  assiégez  apperceurent  de 
loing  des  vaisseaux,  ce  qui  leur  fit  croire  que  c'estoit 
à  bon  escient. 

Quatre  des  vaisseaux  hollandois  de  ceux  qui  es- 
toient  au  siège  de  Roiien  estoient  encores  au  port 
de  Quillelieuf  ;  voyans  ceste  afl'aire  ils  demandèrent 
congé'.  Ceux  qui  estoient  auprès  de  M.  le  grand  luy 
conseillèrent  de  les  retenir,  au  moins  les  vaisseaux, 
canons  et  munitions  qui  estoient  dedans,  mais  il  les 
laissa  aller  avec  toute  sorte  de  courtoisie,  disant  qu'il 
estoit  plus  à  propos  que  le  mal  fust  au  dehors  que 
dedans.  Cependant  que  ceux-cy  s'en  vont  les  autres 
s'approciient ,  et,  voulans  passer  devant  la  ville  pour 
aller  gaigner  le  dessus ,  ils  furent  empeschez  à  coups 
de  canon,  et  l'un  des  vaisseaux ,  percé  de  canonnades, 
prit  eau  et  demeura  sur  le  sable.  Ceux  qui  estoient  de- 
dans se  sauvèrent,  et  le  laissèrent  le  reste  de  ce  jour 
et  une  partie  de  la  nuict,  jusques  à  ce  f[ue  le  reflus  le 
ramena  avec  les  autres,  ayant  esté  rabillé.  Ainsi  Quille- 
beuf  fut  investy,  et  ne  demeura  libre  aux  assiégez  que 
le  haut  de  la  rivière  du  costé  de  Caudebec  et  de  Hoiien. 
Quillebeuf  estoit  un  village  hainté  de  gens  rudes  qui 
vivoient  sans  juges  et  sans  police,  où  les  matelots  y 
sont  expérimentez  et  hazardeux  ;  mais  le  plus  fort  y 
donnoit  la  loy  au  plus  foilile;  il  ne  s'y  payoit  point  de 
tailles-,  peu  ou  point  de  religion  parmy  le  commun  de 
ce  rude  peuple.  La  ville  ,  si  ville  se  peut  nommer,  est 
en  un  fonds,  basliode  petites  maisons  sur  le  bord  de  la 

Seine;  àl'entour  il  y  a  des  montagnes  ou  falaizes  plus 
hantes  d'un  coslé  que  d'autre  :  ce  qui  fait  qu'il  y  a  une 
longue  rue  au  milieu.  Le  llus  et  reilus  de  la  mer  ap- 
porte des  commoditez  à  ceste  petite  ville.  Le  destroit 
est  dangereux,  et  peu  ou  point  de  matelots  l'osent 
passer  sans  avoir  des  Quillebois  qui  les  conduisent 
seurement.  Il  n'y  avoit  ny  fosse'  ny  muraille  quand 
M.  du  Fayl-Belesbat  y  entra,  qui  avoit  délibéré  de  la 
faire  nommer  Yillenry  ;  et  pour  faire  sa  fortification 
il  enferma  beaucoup  de  terre,  et  voulut  la  faire  monter 
jusques  au  haut  de  la  montagne.  Il  laissa  ceste  falaise 
qui  alloit  de  la  ville  jusques  au  haut  sans  fossé  ny  pa- 
lissade. Au  haut  de  la  montagne  il  lit  les  fossez  d'un 
bastion,  et,  continuant  le  fossé  de  cent  pas  en  cent 
pas,  il  laissa  la  marque  des  bastions  à  faire.  La  place 
avoit  une  lieue  françoise  de  rond.  Le  fossé  quand  le 
siège  commença  estoit  en  largeur  et  hauteur  de  quatre 
pieds. 

M.  le  grand,  se  voyant  assiégé,  fit  aussi  tost  une  re- 
veuë  de  tout  ce  qu'il  y  avoit  dans  Quillebeuf  :  il  s'y 
trouva  quarante  cinq  soldats  et  dix  gentilshommes  avec 
luy,  et  fort  peu  d'habitans;  mais  il  la  trouva  garnie 
de  bonnes  coulevrines  et  canons,  et  de  trente  ou  qua-- 
rente  pièces  de  fer  qu'il  fit  tirer  des  vaisseaux  appar- 
tenans  à  des  marchans  de  Quillebeuf.  Il  y  trouva  aussi 
qu'il  y  avoit  trois  milliers  de  pouldre,  une  pièce  de 
vin,  cinquante  de  cildre,  douze  caques  de  biscuit, 
toutesfois  sans  aucun  pain  pour  le  souper  du  soir  qu'il 
fut  assiégé,  ny  farine,  ny  bled,  ny  moulins,  et  falut 
que  luy  et  les  siens  eussent  recours  au  biscuit  pour  ce 
premier  repas.  Il  donlia  incontinent  advis  du  siège  et 
de  Testât  de  la  place  au  Roy,  et  en  escrivit  aussi  au 

sieur  de  Chatte ,  gouverneur  de  Dieppe ,  et  au  sieur  de 
La  Garde,  gouverneur  de  Gaudebec.  La  nouvelle 
portée  à  M.  le  comte  de  Thorigny,  il  se  jetta  dans  la 
place  avec  six  gentilshommes,  un  page  et  un  valet  de 
chambre.  Ledit  sieur  de  La  Garde  fit  aussi  incontinent 
embarquer  le  sieur  de  Flassac,  son  neveu,  avec  cin- 
quante soldats,  tout  le  pain  cuit  et  toute  la  farine  qui 
estoit  dans  Caudebec,  du  bled,  des  moulins  à  bras,  de 
la  pouldre,  des  armes  et  des  vivres,  ce  qu'il  en  put 
trouver.  Ce  secours  arriva  le  matin,  et  quinze  heures 
après  que  Quillebeuf  fut  assiégé,  où  il  n'y  avoit  ny 
pain,  ny  farine,  ny  bled;  et  ce  jour  là  sans  ce  secours 
les  assiégez  se  fussent  couchez  sans  souper. 

Les  assiegeans  le  sixiesme  juillet  gaignerent  le  des- 
sus de  la  rivière,  ce  que  le  jour  d'auparavant  ils  avoient 
essayé  de  faire;  et,  nonobstant  les  coups  de  canon 
que  l'on  leur  tira  de  Quillebeuf,  ils  passèrent,  et  oc- 
cupèrent de  ce  jour  là  le  haut  et  le  bas  de  la  rivière 
pour  empescher  les  vivres  et  le  secours.  Mais  pour 
tout  cela  on  ne  laissa  d'apporter  souvent  des  nouvelles 
aux  assiégez  par  le  flus  et  rellus  ;  et  mesmes  le  septiesme 
jour  du  siège  M.  de  Grillon  y  entra  avec  deux  de  ses 
amys,  et  apporta  quelques  vivres  dans  son  batteau. 
Ceux  qui  tenoient  le  chasteau  de  Tancarville,  qui  es- 
toit  de  l'autre  costé  de  l'eau  vis  à  vis  de  Quillebeuf,  ne 
faisoient  point  la  guerre.  La  nuict  suivante  le  baron 
de  Neufbourg  y  entra  avec  six  gentilshommes,  qui 
tesmoigna  un  grand  regret  de  ce  qu'avoit  faict  son 
frère  d'IIaqueville  à  Ponteaudemer.  Mais  toute  ceste 
noblesse,  ny  les  soldats  ny  les  habitans,  ne  parois 
soient  point  en  une  place  de  si  grande  estendue. 

Les  assiegeans,  ayans  employé  quelques  jours  à  faire 

des  tranchées  qui  estoient  autant  profondes  que   les 
fossez  de  la  ville,  envoyèrent  sommer  M.  le  grand; 
mais  le  trompette  fut  renvoyé  sans  estre  escouté.  Il 
n'y  avoit  pas  grande  apparence  d'opiniastrer  la  garde 
de  ccstc  place,  qui  n'estoit  autre  chose  qu'une  grande 
campagne  environnée  de  fossez  qui  n'estoient  en  quel- 
crues  endroits  que  de  quatre  pieds  de  largeur  et  au- 
tant de  hauteur;  en  d'autres  les  advenues  en  estoient 
libres.  Les  quatre  et  cinquiesme  jours  du  siège  les 
assiegeans  tirèrent  cinquante  ou  soixante  voilées  de 
canon.  Les  assiégez  ne  quittèrent  jamais  le  dehors,  et 
principalement  la  nuict  ils  y  jettoient  des  sentinelles. 
Les  jours  ensuyvans  se  passèrent  sans  aucun  effect  de 
part  et  d'autre.  Il  y  eut  quelques  coups  de  canon  tirez 
dans  la  ville  qui  firent  peu  de  mal.  Le  seiziesme  juillet 
la  batterie  fut  plus  rude.  Il  y  eut  un  bastion  qui  en- 
dura trois  ou  quatre  cents  coups   de  canon;  mais  la 
terre  que  le  boulet  fiisoit  tomber  estoit  rejettée  au  de- 
dans par  les  soldats  qui  n'abandonnèrent  jamais  les 
fossez.  Le  canon  cessé,  les  assiégez  se  prépareront  à 
l'assaut,  et  mesmes  les  seigneurs  souperent  contre  la 
brèche  tous  armez.  Ce  jour  et  les  deux  suyvans  se  pas- 
sèrent en  l'attente  de  l'assaut. 

Cependant  le  Roy  ayant  commandé  à  messieurs  le 
comte  de  Sainct  Paul,  d'O  et  de  Fervaques  de  secourir 
la  place,  ils  usèrent  de  telle  diligence  qu'ils  assem- 
blèrent en  dix  jours  douze  cents  chevaux  et  nombre 
d'infanterie,  dont  les  assiegeans  adveitis  se  résolurent 
de  faire  un  dernier  effort,  et  de  faire  donner  un  assault 
gênerai  avant  que  d'estre  contrai  nets  de  lever  le  siège  ; 
et  le  dixneufiesme  juillet,  à  neuf  heures  du  soir,  les 
assiegeans  tirèrent  deux  coups  de  canon,  qui  estoit  leur 

signal  pour  l'assaut  gênerai.  En  cest  assault  le  sieur 
de  Vitry  donna  à  la  brèche,  où  se  rencontra  M.  le 
grand  avec  quelques  uns  des  siens.  Au  commence- 
ment ils  comijattirent  avec  la  pique  quel([ue  temps  de 
part  et  d'autre.  Les  assaillans  estoient  en  grand  nom- 
bre; mais,  après  avoir  longuement  disputé  et  tue'  quatre 
des  assiégez,  ils  se  retirèrent  avec  perte.  Tremblecourt 
donna  au  hault  de  la  falaize,  et  monta  sur  le  bou- 
levart,  armé  de  toutes  pièces,  mais  il  ne  fut  suivy  de 
])ersonne  ;  il  descendit  et  retourna,  puis  remonta  pour 
la  seconde  fois  sur  le  mesme  boulevart  où  estoit  ac- 
couru le  sieur  de  Serrecane,  lieutenant  de  M.  le 
grand,  qui  le  repoulsa  du  hault  en  bas  du  ])oulevart 
dans  le  fossé.  Le  sieur  de  Villars  fit  donner  les  siens 
entre  la  rivière  et  la  falaize ,  où  ils  ne  trouvèrent  ny 
eau  ny  barricade,  de  sorte  qu'il  leur  fut  aisé  d'entrer 
de  cecosté  là.  Ils  se  jelterent,  les  uns  dans  les  maisons, 
les  autres  dans  les  navires,  pour  piller;  mais  le  comte 
de  Torigny,  accourant  là  avec  un  sien  page  et  un  val- 
let  de  chambre,  emj)esclia  le  reste  d'y  entrer.  Le  lieu 
estoit  estroit,  et  y  avoit  un  grand  vaisseau  qui  servoit 
de  baricade.  Les  Quillebois  qui  gardoient  ce  costé 
l'ayans  abandonné,  y  revindrcnt  avec  M.  de  Grillon 
(]ui  accourut  au  ])ruit  de  ceste  allarme  chaude.  Ceste 
troupe  ferma  le  passage  à  ceux  qui  estoient  dehors,  et 
enferma  ceux  qui  estoient  dedans,  la  plus-part  des- 
quels furent  tuez  ou  prisonniers.  Ainsi  de  tous  costez 
ceux  de  l'union  estans  rcpoulsez,  et  le  combat  cessé, 
ils  se  résolurent  de  lever  le  siège,  ce  qu'ils  firent  de 
bon  matin,  et  se  retireront  à  Ponteaudemer.  Voylà 
comme  le  siège  fut  levé  de  devant  (hiillebeuf ,  lequel 
dura  tiois  semaines,  où  ceux  de  l'union   perdiient  de 

bons  soldats,  et  tirèrent  trois  mil  cinq  cents  coups  de 
canon  sans  rien  faire.  Des  assiégez  il  n'y  eut  que  cinq 
soldats  de  tuez  et  vingt  de  blessez. 

Le  jour  que  le  siège  se  leva  il  arriva  dans  Quille- 
beuf  force  munitions  de  guerre  et  des  vivres  que  le 
commandeur  de  Chatte  envojoit  de  Dieppe,  et  le  len- 
demain le  secours  parut.  Messieurs  de  Sainct  Pol,  d'O 
et  de  Fervaques  visitèrent  la  place,  et  y  mirent  des 
hommes  et  des  vivres,  s'esmerveillans  qu'une  cam- 
pagne et  non  pas  une  ville  avoit  résiste'  plus  par  reso- 
lution et  bonne  mine  que  par  raison. 

L'issue  en  fut  bonne,  et  ne  (it  pas  cognoistre  la  té- 
mérité des  assiégez  d'avoir,  contre  toute  raison,  opi- 
niastré  la  garde  d'une  campagne  dégarnie  d'hommes, 
de  munitions,  de  vivres,  de  fossez  et  de  palissades; 
laquelle  depuis,  ayant  esté  munie,  a  incommodé  ceux 
de  Rouen  auta:  t  que  le  fort  de  Gournay  fit  les  Pari- 
siens, ainsi  que  nous  dirons  cy  après. 

Les  susdits  seigneurs,  ayans  séjourné  deux  jours 
dans  Quillebeuf,  partirent  avec  toutes  leurs  troupes, 
et  M.  le  grand  aussi,  pour  aller  trouver  le  P»oy  qui 
batoit  la  ville  d'Espernay,  que  le  duc  de  Parme  avoit 
pris  pendant  le  séjour  qu'il  fit  à  Chasteauthierry  en 
s'en  retournant  aux  Pays-Bas. 

En  ce  siège  lut  tué  d'un  coup  de  canon  le  mares- 
chal  de  Biron.  C'estoit  un  valeureux  seigneur,  et  aussi 
entendu  gênerai  d'armée  qu'aucun  autre  qui  ait  esté 
de  son  temps.  De  descrire  icy  les  batailles  où  il  s'est 
trouvé,  les  armées  qu'il  a  conduictes,  et  les  actions 
militaires  qui  ont  rendu  son  nom  immortel,  cela  se 
trouve  assez  dans  les  historiens  qui  ont  escrit  depuis 
l'an  i55o  jusques  à  présent. 

Espernay  estant  rendu  au  Roy  à  composition,  il 
y  mit  dedans  le  baron  de  Vignoles,  puis  il  congédia 
le  prince  d'Anhalt  et  ses  reistres,  avec  les  lansque- 
nets qu'il  avoit  de  reste.  Comme  M.  le  mareschal  de 
Bouillon  les  avoit  amenez,  il  les  accompagna  aussi  jus- 
ques  sur  la  frontière,  où,  ainsi  que  quelques  uns  ont 
escrit,  ils  dévalisèrent  tous  les  vivandiers  des  troupes 
dudit  sieur  mareschal ,  et  mesmes  ils  proposèrent  de 
se  saisir  de  sa  personne  pour  l'asseurance  de  ce  qui 
leur  pouvoit  estre  deu.  Aussi-tost  qu'ils  furent  passez 
la  Meuse  ils  commencèrent  à  se  séparer,  qui  cent  d'un 
costé,  qui  plus  qui  moins  d'un  autre,  pour  s'en  re- 
tourner le  plus  promptement  qu'ils  pourroient  en 
leurs  provinces.  Quand  au  prince  d'Anhalt,  il  demeura 
encor  ceste  année  deçà  le  Rhin  avec  quelques  troupes ,  et 
fit  la  guerre  pour  ceux  de  Strasbourg  contre  le  cardinal 
de  Lorraine.  Ceste  guerre  procedoit  à  cause  de  l'eslec- 
tion  de  deux  evesques  de  Slrasbouig ,  ainsi  que  nous 
dirons  cy  après.  Ceux  qui  ont  escrit  de  l'utilitë  qu'ap- 
porta ceste  armée  de  reistres  en  France ,  s'accordent 
tous  qu'elle  avoit  esté  di  piît  gravezza  a  gli  amici  che 
di  danno  a   nimici  ('). 

Avant  que  de  dire  comme  le  sieur  de  Maugiion 
livra  Vienne  au  duc  de  Nemours,  des  prises  et  reprises 
d'Antibes,  et  de  ce  qui  s'est  passé  en  Provence,  Dau- 
pliiné  et  Languedoc,  voyons  ce  que  fit  le  prince  Mau- 
rice pendant  le  voyage  que  le  duc  de  Parme  fit  en 
France  en  ceste  année,  et  de  ce  qui  se  passa  au  Pays- 
Bas  jusques  à  son  retour. 

Aussi-tost  que  le  duc  de  Parme  en  fut  party  pour 
entrer  en  France,  ce  ne  furent  que  plaintes,  tant  de>; 

(■)  Plus  à  charge  à  ses  amis  que  nuisible  à  ses  «nnemis. 

gens  de  guerre  qu'il  y  laissa,  lesquels  n'estoient  point 
payez,  que  pour  les  fouUes  qu'ils  faisoient  aux  pro- 
vinces où  ils  hyvernoient. 

Le  prince  Maurice,  désirant  se  prévaloir  de  son  ab- 
sence, par  l'intelligence  qu'il  eut  avec  le  baron  de 
Pesch,  dressa  une  entreprise  au  mois  de  mars  sur  la 
ville  de  Mastriclit,  et  amassa  en  la  Canpeigne  quel- 
ques quatre  mille  hommes,  tant  de  pied  que  de  che- 
val, et,  avec  certains  bateaux  qu'il  avoit  sur  la  rivière 
de  Meuse,  il  pensoit  entrer  du  costé  de  Vyck,  qui  est 
une  partie  de  la  ville  située  à  l'autre  rive,  tandis  que 
l'escalade  se  donneroit  en  un  autre  endroict.  Mais, 
comme  les  eschelles  se  trouvèrent  trop  courtes,  au 
bruit  que  l'on  fit  l'alarme  se  donna  en  la  ville,  qui 
intimida  ceux  des  bateaux  à  ne  faire  leur  devoir,  ce 
qui  fit  faillir  l'entreprise  j  et  s'en  retourna  le  prince 
sans  rien  faire ,  fasché  du  peu  de  devoir  que  ses  gens 
avoientfaict  du  coste'de  la  rivière.  Ledit  sieur  de  Pesch, 
estant  descouvert  d'avoir  esté  de  l'entreprise,  se  retira 
avec  le  prince  en  Hollande,  où  depuis  il  eut  charge 
d'une  compagnie  de  cavallerie.  En  retournant  de  ce 
voyage  par  la  Canpeigne  ils  priiidrent  en  passant  le 
chasteau  de  Berkeyck.  Les  Espagnols  pour  le  re- 
couvrer y  accoururent  et  l'assiégèrent ,  mais  les  Estais 
y  envoyèrent  quelques  troupes  qui  les  empescherent 
de  le  reprendre. 

Il  y  avoit  en  ce  temps-là  deux  factions  en  la  reli- 
gion prétendue  reformée  dedans  la  ville  d'Utrecht  :  les 
consistoriaux  et  les  jacobites.  Ceux-cy  ainsi  appeliez 
à  cause  d'un  ministre  d'un  de  leurs  temples  appelle 
Sainct  Jacques,  et  l'autre  à  raison  d'un  autre  ministre 
qui  disoit  que  la  discipline  et  censures  ecclesiasti([ues 

ne  se  pouvoient  exercer  sans  consistoire.  Les  consis- 
toriaux,  quatre  ou  cinq  ans  auparavant,  le  comte  de 
Leycestre  estant  gouverneur,  duquel  ils  estoient  ca- 
ressez et  favorisez,  avoient  chassé  de  la  ville  aucuns 
des  plus  notables  jacobites  qui  mesdisoient  du  con- 
sistoire, lesquels  estoient  de  grand  parentage  et  les 
mieux  venus  entre  la  commune.  Or,  un  jour  que  les 
consistoriaux  s'en  doutoient  le  moins,  quelques  bour- 
geois se  mirent  de  grand  matin  en  armes,  et  s'ad- 
dresserent  aux  logis  de  ceux  qui  avoient  le  plus  sous- 
tenu  le  consistoire  qu'ils  prindrent  prisonniers,  et  en 
mesme  temps  les  menèrent  vers  la  porte  et  les  mirent 
hors  la  ville,  puis  rappellerent  ceux  qui  auparavant 
en  avoient  esté  chassez. 

Quand  le  prince  Maurice  prit  Zutphen,  Deventer 
et  Delfziel,  il  avoit  résolu  de  se  rendre  maistre  et  de 
Groéningue  et  de  Stenvich  ;  mais  le  siège  que  mit  le 
duc  de  Parme  devant  Knotzenbourg  luy  fit  quitter 
pour  un  temps  son  entreprise.  Le  succez  de  toutes  ces 
choses  nous  l'avons  dit  cy-dessus.  Les  Groéningeois 
escrivirent  au  comte  Pierre  Ernest  de  Mansfeld,  lieu- 
tenant en  l'absence  du  duc  de  Parme  aux  Pays-Bas, 
et  mesmes  au  roy  d'Espagne,  pour  les  supplier  de 
donner  ordre  aÛin  de  les  faire  délivrer  de  Testât  misé- 
rable où  ils  estoient  réduits  par  les  garnisons  voisines 
des  gens  des  Estats  que  le  prince  Maurice  avoit  mis 
en  plusieurs  forts  aux  environs  de  leur  ville.  Ils  en- 
voyèrent aussi  leurs  députez  à  l'Empereur,  qui  le  sup- 
plièrent d'avoir  le  soin  (ju'une  telle  ville  que  la  leur, 
qui  s'estoit  volontairement  et  librement  donnée  dez 
l'an  i536  à  la  maison  d'Auslriche  à  la  charge  que 
l'on  les  maintiendroit  contre  tous  ennemis,  ne  tom- 

6. 

bast  sous  la  puissance  des  ennemis  de  ccste  maison, 
et  que  pour  leur  secours  il  estoit  licsoin,  non  d'une 
armée  de  cinq  ou  six  mille  hommes,  mais  d'une  ar- 
mée royale  forte  pour  reconquester  une  partie  de  la 
Frise  occupée  par  les  garnisons  du  prince  Maurice  et 
des  Estais.  L'Empereur,  ne  pouvant  de  luy  beaucoup 
en  ceste  affaire  pour  les  empescliements  nouveaux  qui 
luy  estoient  survenus  en  Hongrie,  en  escrivit  au  roy 
d'Espagne  en  leur  recommandation,  lequel  manda  au- 
dit comte  de  Mansfeldt  que,  sur  toutes  choses,  il  don- 
nast  ordre  à  la  Frise,  et  mist  les  Groëningeois  hors  de 
doute.  Mansfeldt  leur  avoit  jà  envoyé  neuf  mil  florins 
pour  soulager  leur  pauvre  commune;  il  dçspescha 
aussi  incontinent  Verdugo  avec  six  mil  hommes,  tant 
de  pied  que  de  cheval,  qui  alla  en  Frise;  mais  il  n'y  fit 
pas  grand  exploict,  sinon  que  d'y  reprendre  quelques 
petits  forts  et  quelques  tranchées. 

Le  prince  Maurice  cependant  ayant  assemblé  les 
estais  particuliers  de  Zelande  à  Mildebourg,  et  requis 
secours  d'hommes  et  d'argent  pour  attaquer  les  Es- 
pagnols l'esté  prochain,  afin  de  dresser  une  armée 
pour  assiéger  les  placés  qui  incommodoient  ceux  de 
leur  party  en  Frise  et  en  Overyssel ,  et  entr'autres 
Steenvich,  où  le  capitaine  La  Coquielle,  walon  de 
nation,  qui  y  commandoit  avec  seize  enseignes  de 
gens  de  pied,  y  avoit  retiré  tous  ceux  qui  avoient 
vendu  Gertruydemberghe  au  duc  de  Parme,  ainsi  (|u^ 
nous  avons  dit  cy -dessus  l'an  iSHq,  et  ceux  de  la 
garnison  de  Deventer  qui  avoient  promis  de  ne  porter 
point  les  aroies  d'un  an  contre  le  prince  et  les  Estdts, 
tellement <jue  tous  ces  gens  de  guerre  ramassez  et  dé- 
terminez endommagcoient  fort  par  courses  ceux  du 


DE  PALMA  r.AYET.     [iDQa]  85 

parly  des  Estais,  les  estais  de  Zelande  ayant  accordé 
au  prince  Maurice  ce  qu'il  leur  demandoit,  il  s'en  re- 
tourna en  Molande,  et,  sur  l'advis  qu'il  eut  que  le  duc 
de  Parme  estoit  assez  empeschë  en  France,  il  amassa 
toutes  ses  troupes  des  garnisons  où  ils  estoienl,  dressa 
son  arme'e,  et  le  20  may  alla  investir  Steenvich. 

La  Cotjuieile,  se  voyant  investy,  fît  assembler  toute 
sa  garnison ,  et  leur  dit  ces  mots  :  «  Je  désire ,  mes  com,- 
jiagnons,  qu'en  ce  siège  que  nous  voyons  s'apprestej-, 
vous  et  moy  acquérions  l'honneur  que  désirent  acqué- 
rir ceux  qui  font  le  mestier  que  nous  faisons  en  def- 
fendant  bien  une  place  assiégée,  laquelle  est  forte  et 
d'art  et  de  nature,  car  toute  la  campagne  qui  l'envi" 
ronne  ce  sont  marais  oi^i  l'ennemy  ne  se  peut  camper 
que  malaysément.  Pour  l'artifice,  elle  est  enceinte  de 
bonnes  murailles  bien  remparées,  bien  flanquées,  avec 
de  bons  fossez.  Mais  toutesfois,  pour  ce  qu'il  advient 
beaucoup  d'accidens  aux  sièges  de  villes,  et  mesmes 
ffu'il  n'y  a  aucune  valeur  ny  générosité  d'hommes  qui 
ppust  résister  dans  une  place,  bien  qu'elle  fust  inex- 
pugnable ,  assiduellement  combattue  sans  secours  , 
c'est  pounjuoy  je  désire  vous  représenter  ([uelques  par- 
ticularitez  qui  peuvent  advenir,  aflin  qu'ayant  vostre 
opinion  je  face  une  resolution  de  ce  qu'il  nous  faudra 
faire  jusques  à  la  fin  de  ce  siège;  car  les  périls  (jue  l'on 
a  prevcns  de  longue  main  sont  plus  aisez  à  supporter 
(juaiid  ils  adviennent.  Il  n'est  pas  vray  semblable  que 
nos  ennemis  puissent  accroistre  de  beaucoup  leurs 
forces  qu'ils  ont  en  ce  siège,  pour  ce  (pi'ils  sont  con- 
Iraincts  de  laisser  leurs  places  garnies  de  gens  de 
gueire,  de  peur  des  entreprises  et  surprises  que  les 
braves  soldats  et  serviteurs  de  Sa  Majesté  Catholique 

y  pourroient  faire;  l)ref,  nous  voyons  maintenant  tous 
ceux  à  qui  nous  avons  affaire.  Pour  le  secours  que 
nous  pouvons  espérer,  bien  que  je  ne  vueille  faire 
aucun  fondement  sur  celuy  que  nous  devons  attendre 
du  duc  de  Parme,  duquel  nous  avons  eu  advis  qu'il  a 
faict  lever  le  siège  de  Rouen,  si  vous  diray-je  qu'il  n'a 
eu  charge  de  Sa  Majesté  Catholique  d'entreprendre  ce 
voyage  avec  les  forces  qui  estoient  en  ces  Pays-Bas 
que  pour  faire  ce  seul  exploict,  sans  s'obliger  à  aucune 
autre  nouvelle  entreprise,  et  de  retourner  incontinent 
de  deçà.  Mais  bien,  quand  il  ne  reviendroit  pas  si 
tost,  il  ne  faut  pas  penser  que  le  comte  de  Mansfeld 
nous  laisse  perdre  icy,  ny  Verdugo,  tant  pour  son  in- 
terest  que  pour  son  honneur,  car  ceste  place  est  de 
son  gouvernement.  Or,  posons  le  cas  que  nos  ennemis 
croissent  à  milliers,  et  que  nous  soyons  sans  espérance 
de  secours  :  je  ne  doute  point  toutesfois  qu'usant  mo- 
dérément des  munitions  de  guerre  que  nous  avons  dans 
ceste  ville ,  nous  ne  facions  recevoir  une  honte  à  nos- 
tre  ennemy  et  le  contraignions  de  lever  son  siège  hqn- 
teusement.  Pour  tout' cela  je  ne  désire  point  vous  con- 
traindre de  soustenir  un  siège  dans  ceste  ville,  mais  je 
vous  prie  que  vous  me  disiez  un  chacun  de  vous  ce 
qu'il  pense  estre  besoin  de  faire,  comme  il  se  faudra 
gouverner,  et  jusques  à  quel  temps  l'on  peut  juger  que 
nous  pourrons  tenir  et  soustenir  ce  siège.  » 

La  Coquielle  n'eut  plustost  achevé  ce  mot,  (pie  les 
capitaines  tous  d'une  voix  luy  dirent  qu'il  leur  faisoit 
tort,  et  qu'il  sembloit  qu'il  doutast  de  leur  fidélité,  ce 
qu'il  ne  devoit  faire;  et,  levans  les  mains,  luy  pro- 
testèrent que  jnscjues  à  la  dernière  goutte  de  leur  sang 
ils  defiendroient  ceste  place  pour  Sa  Majesté  Catho- 

lique.  Doquoy  La  Coquielle,  bien  ayse  d'avoir  cogneu 
leur  affection,  se  promit  une  bonne  yssuë  de  ce  si'ege, 
ce  qui  ne  luy  advint  pour  avoir  eu  affaire  à  un  cou- 
rageux ennemy,  lequel  s'estoit  logé  dez  le  commen- 
cement au  village  de  Havelt,  du  coste'  de  l'orient  de 
la  ville,  et  trois  jours  après  il  fit  loger  sa  cavalerie  à 
Giethoorn,  et  de  pas  en  pas,  par  le  moyen  des  tran- 
chées qu'il  fit,  il  osta  la  campagne  aux  assiégez,  et  le 
huicliesme  jour  du  siège,  après  que  toutes  les  appro- 
ches furent  faictes  et  le  camp  bien  retranché,  ils  com- 
mencèrent à  dresser  la  batterie  de  vingt-quatre  pièces 
de  canon ,  qu'ils  firent  tirer  de  telle  furie  qu'à  plus  d'une 
lieue  de  là  la  terre  en  trembloit,  et  furent  tirez  ce 
jour  plus  de  sept  mille  coups  de  canon,  le  sieur  de 
Famas,  gênerai  de  l'artillerie,  n'y  espargnant  balles 
ny  poudres,  de  sorte  qu'il  falut  sur  le  soir  faire  cesser 
la  batterie  parce  que  le  canon,  trop  eschauffé,  donnoit 
par  dessus  la  ville  au  ([uartier  du  comte  Guillaume  de 
Nassau,  oii  il  tua  quelques  soldats.  La  baterie  cessée, 
les  assiégez  ne  s'en  firent  que  moquer,  ballians  leur 
rampart,  comme  si  cela  ne  leur  eust  non  plus  nuy 
que  des  coups  de  balets  et  non  de  boulets,  avec  beau- 
coup de  propos  de  gausseries  qu'ils  disoient  aux  as- 
siegeans. 

Le  Ireziesme  du  mois  la  batterie  recommença,  plus 
furieuse  qu'auparavant,  depuis  les  quatre  heures  du 
matin  jusques  à  six  heures  du  soir,  où  il  fui  tire  douze 
mil  coups  de  canon  ;  et,  combien  (|ue  la  bresche  ne  fust 
suffisante,  si  est-ce  que  le  prince  fit  approcher  cinq 
esquadrons  comme  pour  doimer  un  assaut,  mais  on 
ne  passa  pas  plus  avant  pour  ceste  fois. 

Les  assiégez  faisoient  souvent  des  sorties  bien  fiu- 

rieuses,  tantost  sur  un  quartier,  tantost  sur  l'autre  du 
camp  des  Estats,  où  ils  prenoient  tousjours  quelques 
prisonniers,  dont  ils  en  pendirent  aucuns  hors  du  rem- 
part. Entre  autres  ils  firent  une  camisade  le  dix  -  sep- 
tiesme  dudit  mois  avec  environ  cinq  cents  hommes,  et, 
gaignans  les  trenchées,  se  ruèrent  sur  la  compagnie 
du  capitaine  Olthoven  qu'ils  deffirent  taillèrent  en 
pièces. 

Le  capitaine  Cornput,  du  régiment  des  estats  de 
Frise  ,  inventa  certaine  machine  de  bois  en  forme 
d'une  petite  tour  à  trois  estages,  qui  se  montoit  et  des- 
raontoit  par  vis  si  haut  que  de  là  on  pouvoit  descou- 
vrir tout  ce  qui  se  faisoit  en  la  ville ,  à  chacun  desquels 
estages  y  avoit  quelques  mousquetaires  qui  empes- 
choient  que  nul  ne  se  pouvoit  trouver  ny  par  les  rues 
ny  au  rempart  :  ce  qui  fut  cause  que  les  assiégez  per- 
cèrent les  maisons  de  l'une  en  l'autre  sans  qu'il  leur 
fust  I)esoin  d'aller  pai-  les  rues,  et  descouvrirent  toutes 
les  maisons  qui  s'y  trouvèrent  couvertes  de  paille,  aflin 
que  les  assiegeans  n'y  pussent  tirer  du  feu.  Et  comme 
cest  engin  de  bois  leur  empeschoit  le  plus  l'accez  à  leur 
rempart,  ils  bracquerent  quelques  pièces  d'artillerie 
pour  l'abbatre,  et,  combien  qu'il  fust  tout  à  jour,  si 
est-ce  qu'ils  en  emportèrent  de  tels  esclats  avec  perte 
d'hommes,  qu'en  fin,  ny  pour  promesses,  ny  pour  me- 
naces ,  les  chefs  n'y  purent  plus  faire  entrer  les  soldats, 
et  ainsi  ceste  machine  devint  inutile  depuis. 

Environ  la  fin  du  mois  de  juin,  le  gouverneur  Ver- 
dugo ,  sçachant  bien  que  les  assiégez  dedans  Steenvich 
avoient  faute  de  poudre,  envoya  deux  cents cincjuanle 
soldats  avec  chacun  un  sac  de  dix  ou  douze  livres  faire 
une  espreuve  s'ils  pourroient  entrer  en  la  ville,  et,  pour 

plus  grande asseurance,  envoya  un  homme  les  advertir 
à  quelle  heure  ils  viendroient,  aflln  que  les  assiégez 
faisans  au  mesme  temps  une  sortie  de  ce  costé-là ,  il  leur 
fust  tant  plus  aysé  d'y  entrer.  Mais  cest  homme  ayant 
esté  pris  par  ceux  du  camp  du  prince,  et  bien  inter- 
roge', il  descouvrit  le  secours  qui  devoit  venir,  lequel 
ne  faillit  à  l'heure  que  le  gouverneur  avoit  mande', 
lequel  bien  attendu  au  passage,  il  y  en  eut  deux  cents 
qui   furent  taillez  en  pièces,  le  surplusse  sauva   qui 
put.  Ce  qu'entendans  les  assiégez,  et  que  de  plus  en 
plus  leurs  gens  se  diminuoyent,  ayans  perdu  le  comte 
Ludovic  de  Berghe,  les  capitaines  Blondel,  Hessel,  les 
lieutenans  de  Steenbach  et  de  Camega,  et  plusieurs 
autres,  voyans  aussi  qu'il  n'y  avoit  point  d'espoir  de 
les  pouvoir  délivrer,  et  que  tant  leurs  vivres  qu'autres 
munitions  leur  defTailloient,   pensèrent  de  parler  de 
composition;  mais,  pource  que  le  prince  Maurice  vou- 
loit  avoir  tous  ceux  qui  avoient  livré  Gheertruydem- 
berghe  au  duc  de  Uarme,  afin  d'en  faire  ce  qu'il  vou- 
droit,  il  ne  fut  rien  fait  pour  ceste  fois,  alleguans  que 
dès  le  commencement  du  siège  ils  avoient  tous  juré  de 
vivre  et  mourir  également ,  à  raison  dequoy  la  condi- 
tion de  l'un  ne  devoit  pas  estre  pire  que  l'autre,  ay- 
mans  mieux  mourir  en  combattant,  qu'estans  prison- 
niers après  la  ville  rendue  et  estre  pendus. 

Sur  ce  le  prince  fit  redoubler  sa  batterie  jusques  à 
soixante  cinq  pièces  de  canon  qui  foudroyoient  tout 
dans  la  ville,  outre  les  trois  mines  qui  jouèrent  le 
quatricsme  de  juillet,  et  firent  un  tel  eschec  des  soldats 
(jui  estoient  dessus  et  au  pied  du  rempart,  qu'on  n'y 
voyoit  qu'hommes  voiler  en  l'air,  et  y  donna  telle  ou- 
veiturc  qu'on  fust  l)icM  allé  à  cheval  à  l'assaut.  L'eflfect 

desquelles  ^ines  le  prince  Maurice  voulant  recognois- 
tre,  s'en  estant  approché,  receut  une  harquebusade  de 
dedans  la  ville  en  la  joue  gauche,  mais  sans  danger, 
dont  il  guérit  tost  après.  Les  assiégez,  bien  estonnez 
de  tels  foudroyemens,  desesperans  de  se  pouvoir  main- 
tenir plus  long  temps,  craignans  en  si  belles  et  spa- 
cieuses bresches  d'estre  emportez  d'assaut,  consenti- 
rent tous  d'un  commun  accord  de  parlementer  ettrait- 
ter  d'apoincteraent,  ce  que  le  prince  leur  accorda; 
et  le  lendemain,  cinquiesme  de  juillet,  fut  conclu  et 
arresté  que  les  assiégez  sortiroient  avec  l'espée  ,  et  ju- 
reroient  de  ne  porter  les  armes  outre  le  Rhin  de  demy 
an  contre  les  Estais. 

En  ceste  sorte  fut  la  ville  de  Stenvich  rendue  au 
prince  Maurice  après  avoir  enduré  vingt-neuf  raille 
coups  de  canon,  et  que  ledit  sieur  y  eut  perdu  envi- 
ron quinze  cents  hommes  et  beaucoup  de  blessez, 
entr'autres  le  colonel  François  Veer  et  Horatio  son 
frère,  le  colonel  du  régiment  d^Yêst-Frise,  Guillaume 
de  Dorp,  dont  il  mourut,  et  plusieurs  autres.  La  ville 
rendue,  le  capitaine  Berestein  y  fut  mis  en  garnison 
avec  quatre  compagnies.  Le  camp  desEstats  y  demeura 
si  long  temps  es  environs,  que  les  remparts  furent  re- 
parez, les  fossez  nettoyez  et  relevez,  et  tous  les  retran- 
chemens  applanis.  Ceux  qui  avoient  livré  Gheertruy- 
dembcrghe  n'estans  comprins  en  l'accord,  autant  qu'il 
en  fut  attrapé  furent  pendus.  La  Coquielle  et  tous  les 
siens,  avec  les  blessez,  les  malades  et  les  bagages, 
furent  conduits  jusques  en  la  comté  de  Benthen ,  ez 
frontières  de  Vestphale. 

Le  duc  de  Parme  estoit  allé  prendre  des  eauës  de 
Spa  quand  Stenvich  fut  rendu  au  prince    Maurice, 

ainsi  que  le  raportent  plusieurs  relations  ({ui  s'accor- 
dent en  cela,  et  disent  qu'après  que  ledict  sieur  duc 
eut  repasse'  la  Seine  à  une  lieuë  au  dessus  de  Paris 
sur  un  pont  de  bateaux  qu'il  fit  faire  exprès,  il  s'en  alla 
à  Chasteauthierry,  où  il  séjourna  quelque  temps  pour 
attendre  de  l'argent  de  Flandres  afin  de  payer  son 
arnie'e,  ayant  enti^etenu  ses  soldats  depuis  son  entre'e 
en  France,  en  leur  baillant  seulement  deux  escus  par 
mois,  et  que,  leur  ayant  faict  donner  une  paye,  il  s'es- 
toit  retire'  pour  aller  aux  eauè's  de  Spa,  per  essermolto 
indebolito  ,  uscitogli  gran  quantita  di  sangue  del  brac- 
cioj,  et  pero  débile,  et  afflitto  piu  dalla  sua  vecchia 
indîspositione  (0. 

Le  duc  de  Parme,  estant  donc  malade  à  Spa,  rescri- 
vit  au  comte  de  Mansfeldt  qu'il  eust  à  secourir  Sten- 
vicli,  puis  solicita  par  escrits,  commanda  et  menaça 
les  Espagnols  qui  estoient  aux  garnisons  de  se  joindre 
audit  sieur  comte  :  mais  ils  n'en  voulurent  rien  faire 
qu'ils  ne  fussent  satisfaicts  de  ce  qui  leur  estoit  deu.  11 
commanda  aussi  au  colonel  Mondragon,  gouverneur 
de  la  citadelle  d'Anvers,  d'entrer  avec  cinq  mille 
hommes  et  cintr  pièces  d'artillerie  au  païs  de  Clian- 
peigne,  ce  qu'il  fit,  et  assiégea  le  chasteau  de  Vester- 
loo,  lequel  se  rendit  le  i8  juillet  par  composition. 
Passant  oultre,  il  alla  devant  Tournhout  qui  se  rendit 
pareillement  le  20,  et  celuy  de  Bergljeve  le  21,  (jui 
estoient  trois  places  par  lesquelles  les  gens  des  Estais 
travailloient  tousjours  le  pays  de  Brabant  et  autres 

(')  Pour  être  beaucoup  afFoihli,  à  cause  de  la  grande^quantilé  de 
sang  qui  lui  cloit  sorti  du  bras  lorsqu'il  fui  blesse  devant  Caudcbec'j 
ce  (jui  le  rcndoit  débile,  avec  ce  rju^il  étoil  affligé  de  sa  vieille  india- 
posilion. 


92  [iSq^]  chronologie  ivovenaire 

lieux  circonvoisins:  ce  que  l'on  faisoit  afiin  de  tascher 
à  faire  deslourner  le  prince  Maurice  de  ses  desseins  ; 
mais  tout  cela  ne  servit  de  rien ,  car  l'armée  ne  se  pou- 
vant assembler  promptemeat  pour  secourir  Stenvich, 
ils  le  laissèrent  ainsi  perdre  ,  et  l'Espagnol  put  encor 
cognoistrela  vérité  de  ce  vieil  proverbe  François  :  Qui 
trop  embrasse  mal  estreint.  Pensant  envahir  la  France , 
il  se  trouva  n'avoir  pas  assez  dequoy  seulement  pour 
dompter  les  Estats,  ce  qui  fut  cause  qu'il  perdit  ceste 
année  les  deux  plus  belles  forteresses  qu'il  eust  au 
pays  d'Overyssel  et  au  pays  de  Tuente;  car  le  prince 
Maurice ,  tout  d'une  suite  poursuyvant  la  victoire  de 
Stenvich,  envoya  son  armée  devant  la  ville  et  fort 
chasteau  de  Covoerden  au  pays  de  Tuente  ;  et  luy, 
ayant  tiré  de  son  armée  douze  cents  hommes  et  cinq 
pièces  d'artillerie,  il  marcha  vers  la  ville  d'Otmarson 
dans  laquelle  commandoit  Alphonse  de  Mendosse,  le- 
quel voyant  qu'avec  sa  cavalerie  il  n'y  pouvoit  faire 
aucun  service  durant  le  sie^e,il  en  sortit  avec  soixante 
chevaux,  et  passa  au  travers  des  troupes  du  prince, 
promettant  à  ceux  d'Otmarson  de  faire  tant  envers  le 
colonel  Verdugo  qu'il  leur  ameneroit  du  secours.  Le 
sieur  de  Famas,  gênerai  de  l'artillerie,  ayant  dressé 
sa  batterie,  la  nuict  raesme  estant  prez  du  canon,  il 
fut  tiré  de  la  ville,  au  son  de  sa  parole,  d'une  harque- 
busade  en  la  teste,  duquel  coup  il  fut  tué.  Le  jjrince 
le  regretta  fort,  estant  un  de  ses  principaux  conseillers 
au  faict  de  la  guerre,  et  très-experi mente  au  faict  de 
l'aitillerie.  Les  assiégez,  après  quelques  volées  de  ca- 
non, presumans  que  s'ils  s'opiniastroient  le  prince  se 
voudroit  venger  sur  eux  de  la  mort  dudit  Famas,  de- 
jnanderent  composition    qui   leur   fut  accordée.    En 

mesme  temps  que  la  garnison  espagnole  sortoit,  la 
garnison  y  assignée  de  la  part  des  Estais  y  entra ,  et  ce 
mesme  jour  le  prince  vint  retrouver  toute  son  armée 
devant  Covoerden. 

Le  Drossart,  entendant  la  venue  du  camp  du  prince, 
brusla  la  ville  et  abatit  tous  les  jardins  et  hayes  d'alen- 
tour pour  ne  rien  laisser  où  ses  ennemis  se  peussent 
mettre  à  couvert.  Ce  nonobstant,  le  prince  Maurice  se 
retrancha  peu  â'^u  jusques  au  bord  du  fossé  du  chas- 
teau  qui  est  fort  d'assiette,  de  nature  et  d'artifice,  et 
qui  estoit  estimé  imprenable.  11  y  avoit  un  ravelin  près 
de  la  porte  qui  garantissoit  le  pont,  lequel  fut  mis  in- 
continent par  terre.  Ce  nonobstant,  les  assiégez  ne  lais- 
soient  de  faire  des  sorties  assez  furieuses.  Ils  en  firent 
une  en  plein  midy  où  ils  taillèrent  en  pièces  toute 
une  compagnie,  capitaine,  lieutenant  et  enseigne,  et 
ne  s'en  sauva  au  plus  qu'unze  soldats.  Pour  empescher 
toutes  ces  sorties  le  prince  fit  dresser  quelques  pièces 
de  canon  afin  de  rompre  le  pont,  ce  qui  fut  fait.  Oi 
cest  esté  estoit  du  commencement  fort  sec,  qui  fui 
cause  que  tant  plus  aysement  il  assiégea  ceste  place 
tout  à  l'entour,  voire  mesmes  es  lieux  marescageuxj 
et,  comme  les  fossez  du  cliasteau  estoient  profonds  et 
larges,  après  qu'il  eut  fait  escouler  le  plus  qu'il  put 
les  eaux,  il  les  fit  pied  à  pied  remplir  en  roulant  terre 
à  terre  de  la  largeur  de  dix  ou  douze  pieds  tant  seule- 
ment, et,  à  mesure  que  le  fossé  se  remplissoit,  ce  qui 
estoit  remply  se  couvroit  de  nuict  avec  des  planches 
posées  sur  desestançons,  restant  par  dessous  une  forme 
de  galerie  qui  se  continua  petit  à  petit  si  long  temps 
qu'elle  vint  au  pied  du  rempart.  Les  planches  par  des- 
sus estoient  couvertes  de  terre  et  de  gazons,  aflin  (jue 

les  assiégez  n'y  pussent  jetter  le  feu;  car  autrement  ne 
la  pouvoient  ils  offenser  de  leur  artillerie.  Puis  par 
ceste  gallerie  vindrent  les  premiers  à  la  sappe  du  rem- 
part, sans  que  rien  les  pust  empescher.  Et,  comme  ce 
rempart  estoit  armé  de  gros  troncs  d'arbres  et  mem- 
bres de  bois,  tant  croisez  que  couchez  à  droit,  la  terre 
et  quelques  faissines  entre -deux,  ceste  terre  oste'e  il 
fut  délibéré  d'y  mettre  le  feu. 

Le  duc  de  Parme,  sçachant  de  quelle  importance 
estoit  Couvoerden ,  comme  la  clef  de  tout  le  pays  de 
Frize,  Drentlien  et  Groninghe,  envoya  quatre  mil 
hommes  de  pied  et  quinze  cents  chevaux  sous  la  con- 
duite de  Verdugo,  gouverneur  du  Groningeois,  pour 
tascher  à  en  faire  divertir  le  siège;  mais  s'estant  ap- 
proché, et  trouvant  le  prince  bien  retranché,  il  alla  se 
camper  à  Enlichom  pour  couper  les  vivres  qui  ve- 
noient  au  camp  des  Estats  du  costé  de  la  ville  de  Zw^ol, 
et  fit  faire  force  signais  pour  faire  entendre  aux  assié- 
gez qu'il  estoit  là  pour  leur  secours.  Après  y  avoir  sé- 
journé quelques  jours,  voyant  qu'il  en  venoit  en  abon- 
dance par  autres  endroits,  il  délibéra  d'attaquer  les 
tranchées  :  ce  qu'il  fit  faire  du  commencement  bien  à 
propos  par  le  comte  Fregnano  Sessa  avec  cent  braves 
so.ldats  esleus  qui,  ayans  passé  la  première  tranchée, 
se  mirent  à  crier  Victoire!  mais  ils  furent  au  mesme 
instant  repoulsez  par  le  comte  de  Hohenloo  qui  y  ac- 
courut en  toute  diligence,  et  en  fit  demeurer  plusieurs 
sur  la  place;  puis  le  canon  du  prince  donnant  au  tra- 
vers de  quelques  escadrons ,  Verdugo  fut  contraint  de 
faire  faire  retrailte,  toutesfois  tousjours  escarmou- 
chants  et  marchans  en  gens  de  guerre,  comme  s'ils 
eussent  résolu  d'y  retouiner  encor  une  autre  fois. 

Les  assiégez,  voyans  leur  secours  retiré,  quittans 
tout  espoir,  sentans  leurs  reiiipars  tellement  sappez 
qu'il  ne  restoit  qu'à  y  mettre  le  feu  ,  leurs  deffenses  et 
parapets  entièrement  abbatus,  et  qu'il  n'y  avoit  homme 
si  hardy  qui  s'y  ozast  monstrer  s'il  n'estoit  las  de  vi- 
vre,  ayraercnt  mieux  rendre  la  place  par  capitula- 
tion. 

Verdugo  s'estant  ainsi  retiré  avec  ses  troupes,  et 
Covoerden  tombé  en  l'obeyssance  des  Estats,  le  prince 
Maurice,  qui  durant  le  siège  n'avoit  voulu  sortir  hors 
de  son  camp  pour  le  combattre,  craignant  de  perdre 
une  si  belle  occasion  qu'il  avoit  en  main  pour  se  faire 
maistre  de  ceste  place,  après  y  avoir  mis  garnison  et 
donné  ordre  à  la  réparation  des  remparts  et  ruines  et 
à  l'applanissement  de  ses  trenchées,  partit  avec  toute 
son  armée  et  poursuivit  les  Espagnols  tirans  vers  le 
Rhin  et  voulans  le  repasser  à  l'endroict  de  la  ville  de 
Berck.  Mais  comme  le  prince  les  talonnoit  de  si  près, 
Verdugo,  sentant  ses  gens  descouragez  qui  se  retiroient 
à  la  file  passant  à  costé  de  la  ville  de  Vezel,  le  prince 
tous) ours  le  poursuivant,  s'alla  camper  à  l'abry  d'une 
petite  ville  en  Vestphale  nommée  Bocholt,  oii  le  prince 
ne  l'osa  attaquer,  car  il  n'y  avoit  qu'un  chemin  assez 
estroit  pour  y  aborder,  au  reste  une  grande  fondrière 
et  plaine  marescageuse  entre-deux.  Ce  qui  fut  cause 
que  le  prince,  sans  le  vouloir  poursuivre  plus  avant, 
comme  l'automne  estoit  jà  fort  avancé  et  que  les  pluyes 
et  mauvais  temps  de  l'hyver  approchoient,  s'en  re- 
tourna en  llolande  ,  et  mit  son  armée  en  garnison  aux 
villes  jusques  au  printemps,  ainsi  que  nous  dirons 
l'an  suivant. 

Cependant  aussi  que  Verdugo  se  retiroit  de  l'autre 

costé  au  pays  du  Liège  pour  y  faire  hyverner  ses  trou- 
pes, le  duc  de  Parme  faisoit  ses  préparatifs  pour  en- 
trer la  troisiesme  fois  en  France;  mais  la  mort  l'en 
empescha,  ainsi  que  nous  dirons  sur  la  fin  de  ceste  an- 
ne'e.  Retournons  voir  en  France  ce  qui  s'y  faisoit. 

Au  mesme  temps  que  le  duc  de  Mayenne  gaigna  le 
gouverneur  de  Ponteaudemer,  ainsi  qu'il  a  esté  dit  cy- 
dessus,  le  duc  de  Nemours  aussi  qui  estoit  à  Lyon, 
et  toutesfois  divisé  de  volonté  d'avec  ledit  duc  de 
Mayenne,  voulant,  ainsi  que  plusieurs  ont  escrit,  s'y 
establir  une  souveraineté  particulière,  comme  il  se 
pourra  plus  aysement  j  uger  à  la  suitte  de  ceste  histoire , 
practiqua  le  sieur  de  Maugeron,  lequel,  contre  la  fidé- 
lité qu'il  devoit  au  Roy,  prenant  pour  plainte  et  subject 
que  l'on  luy  avoit  refusé  un  brevet  de  quelque  bénéfice 
qu'il  avoit  demandé  pour  un  des  siens,  nonobstant  tout 
le  bon  accueil  que  luy  avoit  faict  Sa  Majesté  peu  de 
jours  auparavant,  entra  en  practique  avec  le  duc  de 
Nemours,  et  luy  promit  de  luy  livrer  les  forts  qui  sont 
dans  Vienne,  appeliez  Pipet,  Saincte  Colombe  et  La 
Rastie,  moyennant,  ainsi  que  plusieurs  ont  escrit,  nom- 
bre de  deniers.  Le  jour  de  l'exécution  assigné  entr'eux 
au  dixiesme  jour  de  juillet ,  le  duc  de  Nemours  fit  sça- 
voir  son  entreprise  au  duc  de  Savoy e  son  cousin,  et, 
sur  la  proposition  faicte  entr'eux  qu'il  estoit  facile ,  en 
joignant  leurs  forces  et  gaignant  Vienne  à  leur  dévo- 
tion ,  de  conquester  tout  le  Daupbiné  en  l'absence  du 
sieur  Desdiguieres  qui  estoit  lors  en  Provence  ,  le  duc 
de  Savoye  laissa  sa  délibération  qu'il  avoit  d'envoyer 
ses  troupes  aux  environs  de  Genève  pour  y  faire  re- 
Dastir  le  fort  de  Versoy  et  autres  forts'  afin  de  boucler 
encor  ceste  ville ,  à  quoy  le  poussoit  fort  dom  Oli- 


DE  PALMA  CAYKT.  [l592]  g'J 

vares  (0,  et  fit  asseui])ler  ses  troupes  auprès  du  lac  du 
lîourget,  où  se  trouvèrent  de  sept  à  huict  mil  hommes 
espagnols,  savoyards  et  italiens,  lesquels  sous  la  con- 
duitte  dudit  dom  Olivares  se  rendirent  tous  à  Lyon, 
où  ils  passèrent  le  Rosne  et  la  Sosne,  et  s'en  allèrent 
loger  à  Suinct  Saffbrin  d'Ozon. 

La  trefve  entre  le  Lyonnois  et  le  Dauphiné  avoit 
esté  jurée  solemnellement  par  les  chefs,  tant  d'une 
part  que  d'autre,  dez  le  vingt-cinquiesme  de  may  :  mais 
quiconque  veut  rompre  une  trefve  ne  trouve  que  trop 
d'occasions.  Le  duc  de  Nemours  en  print  une  sur  un 
homme  d'armes  qu'il  disoit  estre  retenu  prisonnier 
dans  Sainct  Marcellin ,  et  de  quelques  damoiselles  à 
Grenol)le,  contre  les  conventions  de  ladite  trefve.  Ce 
fut  le  subject  qu'il  fit  publier  pour  la  rouipre,  et  pour 
lequel ,  disoit-il,  il  reprenoit  les  armes.  Ainsi  les  trou- 
pes de  Savoye  et  les  siennes  joinctes  ensemble,  faisans 
bien  dix  mil  hommes  de  pied  et  plus  de  quinze  cents 
maistres,  s'acheminèrent  vers  Vienne.  Maugeron,  sui- 
vant son  accord ,  luy  livra  iesdits  forts  qui  comman- 
dent du  tout  à  la  ville,  tellement  rjue  les  habitans  fu- 
rent contraints  de  changer  de  party  et  recevoir  M.  le 
marquis  de  Saint  Sorlin  pour  gouverneur,  et  le  sieur 
de  Disemieux  pour  lieutenant. 

Le  duc  de  Nemours ,  pensant  que  la  surprise  de 
ceste  ville  occasioniieroit  quelque  remuement  aux  au- 
tres places  du  Dauphiné  voisines ,  se  tint  trois  jours 
dans  Vienne  et  son  armée  aux  environs;  mais  tous  les 
gouverneurs  des  places  qui  tenoient  pour  le  Roy  blas- 
merent  Tacle  de  Maugeron,  et  délibérèrent  tous  de  se 
bien  deffcndre  s'ils  estoient  attaquez.  Le  duc  voyant 

(•)  Olh'ares.  Aucuns  «lisent  Olivara.  (  Noie  de  rAiilCNr.) 

<jue  rien  ne  bransloit,  il  mena  son  ainie'c  dans  le  Dau- 
phiné,  et,  pour  contenter  l'armée  de  Savoye,  alla  as- 
siéger le  fort  des  Eschelles,  qui  est  entre  la  Savoye  et 
le  Dauphiné,  lequel  le  sieur  Desdiguieres  avoit  aupa- 
ravant pris  sur  les  Savoyards  affin  d'avoir  un  passage 
à  Chambery.  Ayant  battu  ce  fort  de  six  pièces  de  ca- 
non, le  quatricsme  jour  d'aousl,  la  bresche  estant 
faicte,  les  marquis  de  Trevic  et  de  Trelïbrt  firent  don- 
ner l'assaut  si  furieusepient  qu'ils  entrèrent  dans  le 
fort,  tuèrent  quatre-vingts  harquebusiers,  mais  ils  y 
perdirent  beaucoup  de  leurs  meilleurs  hommes.  Le 
reste  des  royaux  s'estans  retirez  dans  une  église  qui  es- 
toit  encor  bien  fortifiée  au  milieu  du  fort,  le  duc  de 
Nemours,  voyant  (ju'il  ne  les  eust  peu  tirer  de  là  sans 
perte,  les  receut  à  composition.    . 

Sur  la  nouvelle  de  la  prinse  de  Vienne  et  entrée  du 
duc  de  Nemours  en  Dauphiné,  le  sieur  Desdiguieres, 
qui  estoit  au  fin  fonds  de  la  Provence  là  où  il  estoit  allé, 
y  accourut.  Mais  avant  que  de  dire  comme  le  colonel 
Alphonse  d'Ornano  et  luy  joignirent  leurs  troupes 
ensemble  pour  empescher  les  desseins  du  duc  de  Ne- 
mours, voyons  pourquoy  il  estoit  allé  en  Provence. 

M.  de  La  Valette,  gouverneur  pour  le  Koy  en  la 
Provence,  ayant  assiégé  Roquebrune  au  mois  de  fé- 
vrier de  ceste  année,  fut  tué  d'une  harquebuzade.  Ces- 
toit  un  seigneur  prudent,  valeureux,  et  fort  alïectionné 
au  service  du  Roy,  qui  fut  une  grande  perte.  Le  sieur 
Desdiguieres  préjugeant  que  le  duc  de  Savoye  ne  fau- 
droit  jamais  de  se  prévaloir  de  ceste  mort,  et  «jue  les 
villes  et  forteresses  de  la  Provence  qui  estoient  de- 
meurées en  l'obeyssance  du  P»oy  pourroient  estre  es- 
branlées  de  cest  accident,  il  s'y  achemina  encor  une 


DE  PALMA  CAVET.     [Ôl)^]  99 

fois  et  alla  joindre  ses  troupes  avec  celles  du  sieur  de 
Montaut,  cousin  germain  dudit  feu  sieur  de  La  Valette, 
à  qui  les  autres  gentilshommes  et  capitaines  avoient 
defferé  le  commandement  en  attendant  que  le  Roy  y 
donnast  ordre  et  y  pourveust  d'un  autre  gouverneur. 
Ces  forces,  joinctes  ensemble,  ne  résistèrent  pas  seule- 
ment aux  efforts  du  duc  de  Savoye,  mais  mesmes  ledit 
sieur  Desdiguieres  le  contraignit  de  se  mettre  sur  la 
deiïensive;  car,  après  avoir  repris  Draguignan  et  s'estre 
rendu  maistrc  de  Dignes  et  de  quelques  autres  places, 
il  alla  jusques  sur  les  confins  de  la  Provence,  oii  il  fit 
sentir  mesmes  les  incommoditez  de  la  guerre  aux  sub- 
jets du  duc  de  Savoye,  lequel,  attendant  des  forces 
nouvelles  du  Milanois  et  du  Piedmont,  s'estoit  retiré 
dans  Nice  qui  est  la  première  ville   frontière   de  la 
Provence,  laquelle  les  ducs  de  Savoye  ont  usurpée 
jadis  sur  les  comtes  de  Provence.  Geste  ville  est  située 
sur  la  rivière  de  Pallon  ,  où  lesdits  ducs  y  ont  faict  bas- 
tir  une  forte  citadelle,  tellement  qu'Antibe  sert  main- 
tenant de  frontière  de  ce  costé-là. 

Or  le  présent  duc  de  Savoye  s'estoit  aussi  emparé 
d'Antibe  depuis  la  mort  du  feu  Roy,  et  y  tenoit  une 
forte  garnison.  T.e  sieur  Desdiguieres,  se  trouvant  lors 
sur  ces  frontières,  dressa  une  entreprise  sur  ceste  ville 
qui  luy  réussit,  s'en  rendit  le  maistre,  et  en  chassa  les 
Savoyards,  puis  s'en  alla  au  commencement  de  juin 
assiéger  et  battre  Biotte  sur  ladite  rivière  do  Pallon 
proche  de  Nice,  à  la  veue  du  duc,  lequel,  ayant  receu 
quelques  troupes  italiennes,  les  conduit  luy  mesmes 
au  devant  des  royaux  qui  vouloient  passer  ladite  ri- 
vière, et  fit  faire  plusieurs  retianchements  aux  siens 
afin  d'empescher  le  passage  ,  ce  qu'ils  firenf  pour  quel- 

7- 

quos  jours.  Mais  le  sieur  Desdiguieres,  désirant  voir 
le  duc  de  Savoye  de  plus  près  et  entrer  aux  frontières 
d'Italie,  passa  ceste  rivière  à  un  gue'  qu'il  y  trouva,  ac- 
compagné de  huict  cens  cavaliers  ayant  chacun  un 
harquebusier  en  croupe,  avec  lesquels  il  attaqua  les 
retrancheraens  des  Savoyards,  lesquels  il  leur  fit  quitter, 
et  leur  donna  la  chasse  jusques  sur  le  bord  des  rem- 
parts de  INice  où  estoit  le  duc  de  Savoye,  qui  vid  de- 
vant ses  yeux  la  perte  de  l^eaucoup  des  siens.  Les  mous- 
quetaires savoyards  et  le  canon,  qui  estoient  sur  les 
remparts  de  Nice,  firent  retirer  les  royaux,  lesquels, 
ayant  repassé  la  rivière  après  avoir  faict  plusieurs 
courses  sur  ces  frontières  là,  vindrent  à  Sainct  Lau- 
rent, d'où  ledit  sieur  Desdiguieres  partit  incontinent 
pour  attaquer  Vense ,  ville  où  y  a  evesché,  et  dans  la- 
quelle il  y  avoit  une  bonne  garnison;  mais,  ainsi  que 
l'on  faisoit  les  approches,  et  qu'il  s'apprestoit  de  bat- 
tre ceste  ville  de  six  pièces  de  canon,  les  nouvelles 
cy  dessus  dites  luy  furent  apportées,  sçavoir  que  le 
sieur  de  Maugeron  avoit  livré  Vienne  au  duc  de  Ne- 
mours, et  que  le  duc  avoit  rompu  la  trefve  et  estoit 
entré  avec  une  puissante  armée  en  Dauphiné,  ce  qui 
fut  cause  qu'il  ne  continua  ce  siège;  et,  ayant  donné 
ordre  le  plus  promptement  qu'il  put  aux  affaires  de  la 
Provence  en  attendant  que  M.  le  duc  d'Espernon,  qui 
s'y  acheminoit  avec  une  armée,  y  fust  venu,  il  print 
en  toute  diligence  la  route  du  Dauphiné  avec  toutes 
ses  troupes,  et  y  arriva  sur  la  fin  de  juillet.  On  a  es- 
crit  que  ceste  rupture  de  trefve  et  ceste  armée  jetlée 
dans  le  Dauphiné  n'estoit  que  pour  faire  faire  une  ré- 
vulsion des  forces  dudit  sieur  Desdiguieres  qui  pres- 
soit  par  trop  le  duc  à  Nice. 

Pendant  le  siège  dudit  fort  des  Eschelles,  les  sieurs 
colonel  Alfonse  et  Desdiguieres,  ayants  joints  leurs 
forces,  vindrent  attaquer  Sainct  Marcellin  qu'ils  em- 
portèrent d'abord  par  composition.  Ils  pensoient  inci- 
ter par  là  le  duc  de  Nemours  à  quelque  secours,  et  à 
quitter  le  Pont  de  Beauvoisin  pour  les  venir  voir:  ce 
qui  n'estant  pas  arrivé,  ils  marchèrent  à  luy,  et  prin- 
drent  le  logis  de  La  Coste  Saiiict  André.  M.  de  Ne- 
mours, au  contraire,  reculant  de  combattre,  laissa  le 
Dauphiné,  et  alla  prendre  pour  logis  Sainct  Genis  et 
les  retranchements  que  dom  Olivarez  y  avoit  faits  l'an- 
née précédente  en  trois  sepmaines  qu'il  y  séjourna, 
pendant  le({uel  temps  toutes  ses  troupes  avoient  remué 
force  terre.  Alphonse  et  Desdiguieres,  voyans  la  difîi- 
culté  qu'il  y  avcfit  de  venir  à  un  combat ,  veu  le  lieu 
oi!i  le  duc  s'estoit  retiré,  et  l'incommodité  que  c'estoit 
dé  tenir  si  grandes  troupes  ensemble  et  les  nourrir  sans 
espérance  de  les  employer,  prindrent  pour  conseil  de 
se  séparer,  le  sieur  Alphonse  pour  faire  gros  à  Moras 
et  le  fortifier,  comme  il  fit  aussi  Beaurepaire  et  Seteme, 
Desdiguieres  pour  se  retirer  aux  garnisons  en  atten- 
dant rjuelque  meilleure  occasion.  L'armée  du  duc  de 
Nemours  séjourna  quelque  temps  audit  Sainct  Genis 
sans  bouger  ;  en  fin  elle  fit  semblant  de  prendre  le  che- 
min de  Seteme,  comme  si  elle  eust  voulu  assiéger 
ceste  })lace  ;  mais  tost  après  ceste  grande  armée  se 
desbanda  et  ruina  d'elle  mesme  sans  autre  effoct,  et  le 
duc  de  Nemours  se  relira  à  Lyon. 

Or  le  duc  de  Savoye,  ayant  rcceu  nouvelles  forces 
<le  cavallerie  et  d'infanterie,  voyant  ledit  sieur  Desdi- 
guieres empesché  dans  le  Dauphiné,  rentra  avec  ses 
forces  dans  la  Provence  i)ar  dessus  un  pont  de  Ijarques 

qu'il  fit  faire  sur  la  rivière  de  Pallon,  el  son  lieutenant 
gênerai,  Cœsar  d'Avalos,  assiégea  La  Gagne  qui  se  ren- 
dit incontinent  à  composition.  Ceux  du  dedans  furent 
conduits  à  Antibe,  où  il  fit  faire,  comme  rapportent 
les  relations  italiennes,  il  guasto  à  la  campagna _,  tn- 
gUaiido  non  pur  le  biade  pressa  che  mature ,  ma  gli 
arhori  ancora^  e  le  ingne  (  le  desgast  aux  environs, 
coupant  non  seulement  les  bleds  qui  estoient  murs, 
mais  les  arbres  et  les  vignes).  Ainsi  ceux  d'Antilje ,  se 
voyans  menassez  d'un  siège,  firent  souvent  dos  sorties 
à  ia  laveur  du  canon.  En  quelques  escaimouches  ils 
furent  victorieux,  en  d'autres  ils  eurent  du  pire.  Cela 
dura  quelques  jours,  pendant  lesquels  ils  esperoient  se- 
cours de  M.  d'Espernon  que  le  Pvoy  cnvoyoit  en  ceste 
2)rovince  avec  une  armée.  Mais  le*duc  de  Savoye, 
ayant  rcceu  encor  de  nonvellts  tioupes,  fit  investir  de 
plus  près  Antibe,  et  se  saisit  du  cbasteau  de  Canne 
afin  d'einpescher  le  secours  qu'ils  pourroient  avoir  de 
ce  costé  là,  mit  bonne  garnison  dans  Grasse,  qui  est 
une  cite'  episcopale  dont  Anlibe  est  du  diocèse,  et  fit 
venir  douze  pièces  d'artillerie  de  Nice,  qui  furent  ame- 
nées par  mer,  avec  lesquelles  il  fit  commencer  une 
rude  batterie  du  costé  de  Sainct  Sebastien,  où,  ayant 
faict  brecbe,  il  fit  donner  l'assaut  le  dernier  jour  de 
juillet.  Les  siens  entrèrent  de  force  dans  une  partie 
d'Amibe  que  l'on  appelle  La  Borgade,  et  les  François 
se  retirèrent,  les  uns  dans  la  vieille  ville  là  où  est  le 
chastean,  les  autres  au  fort  (jui  est  sur  le  be)rd  de  la 
mer,  et  les  femmes  et  les  enfans  aux  églises.  En  ceste 
journée  les  Savoyards  firent  un  giand  butin  dans  ceste 
ville.  Le  duc,  voulant  avoir  le  cbasteau,  y  fit  faire 
bresohe  avec  tiois  pièces  de  canon,  où  il  fit  prompte- 

ment  donner  l'assaut;  mais  les  siens  furent  si  rude- 
ment repoulsez  avec  le  canon  et  des  feux  d'artifices, 
qu'il  y  en  eut  grand  nombre  de  tuez,  et  luy  mesmes 
pensa  l'estre  d'un  coup  de  canon.  Pour  avoir  perdu 
de  ses  meilleurs  soldats  en  cest  assault,  il  ne  laissa  de 
faire  recommencer  la  batterie,  et  fit  faire  une  grande 
bresche  du  coste'  de  Nice.  Mais,  Aboyant  que  les  Fran- 
çois ne  discontinuoient  leurs  sorties,  où  ils  faisoient 
mourir  force  Savoyards,  et  se  presentoient  résolus  à 
la  bresche  pour  la  soustenir,  le  duc  leur  fit  remons- 
trer  qu'ils  estoient  hors  d'espérance  de  secours,  et  que 
les  siens  avoient  taille'  en  pièces  trois  cents  François 
que  l'on  leur  envoyoit  pour  les  secourir,  et  qu'ils  ne 
pouvoient  eschapper  de  tumber  à  la  longue  sous  sa 
puissance.  Les  assiégez,  se  voyans  réduits  à  deux  cents 
cinquante  de  cinq  cents  qu'ils  estoient,  acceptèrent  la 
composition  de  sortir  vies  sauves,  et  ceux  du  fort,  où 
estoit  le  frère  du  comte  de  Bar  et  le  sieur  de  Canaus, 
s'estans  rendus  aussi  le  sepliesme  d'aoust  à  composi- 
tion de  sortir  armes  et  bagages,  furent  tous  desvalisez 
et  la  plus-part  tuez.  Geste  ville  fut  entièrement  pille'e 
et  saccagée  par  le  duc  de  Savoye.  Le  pillage  se  monta 
à  plu^  de  trois  cens  mille  escus,  oultre  qu'il  fallut  que 
les  habitans  rachetassent  leurs  maisons  de  trente  mille 
escus.  Les  Savoyards  trouvèrent  dans  ceste  place  dix 
pièces  de  canon  de  fonte  et  dix-sept  de  fer,  deux  ga- 
leottes  et  trois  navires.  Le  duc,  estant  ainsi  maistre 
d'Antibe,  mit  le  comte  de  Martinengue  dedans  pour 
gouverneur  avec  une  garnison  d'Italiens  et  d'Espa- 
gnols, et  depuis  il  s'en  letourna  avec  la  duchesse  sa 
femme  sur  ses  galères  à  Nice,  là  où  il  receut  les  nou- 
velles que  le  sieur  Desdiguieres  estoit  entie  dans  le 

Piedmont  :  ce  qui  le  contraignit  de  tirer  la  plus-part 
de  ses  forces  de  la  Provence,  là  où  le  duc  d'Espernon 
alla  reprendre  Antibe  ainsi  que  nous  dirons  cy  après, 
et  d'aller  deffendre  ses  propres  pays. 

Le  sieur  Desdiguieres,  comme  nous  avons  dit,  à 
son  départ  d'avec  le  colonel  Alphonse,  mit  toutes  ses 
troupes  aux  garnisons;  mais  ce  ne  fut  pour  y  estre 
long  temps,  car  il  leur  donna  assignation  de  se  trou- 
ver trois  semaines  après  à  Briançon  pour  l'exécution 
d'une  entreprise  bien  haute  et  difficile  qu'il  desiroit 
faire  sur  le  Piedmont.  Ce  seigneur  ne  fit  pas  ceste  en- 
treprise sans  l'appréhender  beaucoup  pour  une  infinité 
de  grandes  considérations,  principalement  d'autant 
qu'il  sçavoit  assez  que  le  Roy  avoit  tant  d'affaires  ail- 
leurs, qu'il  ne  s'en  osoit  promettre  si  tost  l'assistance 
et  secours  qu'il  en  eust  tiré  en  quelque  autre  saison. 
Neantmoins  l'utilité  qu'il  prevoyoit  en  pouvoir  redon- 
der  à  la  France  luy  fit  passer  toutes  difficultez. 

L'armée  doncques  du  Roy,  sous  la  charge  et  con- 
duitte  du  sieur  Desdiguieres,  passa  le  mont  Genevre 
le  26  septembre,  et  se  mit  en  gros  à  Sezannes  et  au- 
tres lieux  circon voisins.  Le  mesme  jour  ceste  armée 
se  sépara  en  deux  sur  le  matin,  dont  une  partie  print 
le  chemin  vers  Pragela,  tirant  à  La  Perouse  et  à  Pigne- 
rol  pour  faire  entreprise  sur  ces  deux  places,  l'autre 
vers  Suze,  où  il  y  avoit  espérance  de  faire  quelque 
exploict.  De  ces  trois  entreprises  l'une  seullc  succéda, 
qui  fut  celle  de  La  Perouse,  car  la  ville  fut  prise  la 
nuict  mesme  à  une  heure  après  minuict;  et  quant  à 
Pignerol,  l'escallade  fut  présentée  au  chasteau,  et  de 
quatre  cschelles  il  n'en  fut  dressé  que  deux,  dont  l'une 
se  trouva  courte,  et  l'autre  fut  renversée  et  ronqjuc. 

Les  faux-bourgs  de  Suze  furent  pris,  mais  la  garde 
d'iceux.  leur  eust  apporté  si  peu  de  commodité  qu'ils 
furent  quitez,  et  les  troupes  qui  y  estoient  s'allèrent 
rejoindre  avec  l'autre  partie  de  l'armée  en  la  ville  de 
Perouse  le  dernier  de  septembre,  afin  d'en  attaquer  le 
chasteau  qui  tenoit  encor  depuis  la  prise  de  la  ville. 
Pendant  ce  siège  on  fit  une  course  jusques  à  Ausasq, 
qui  est  un  bourg  à  la  plaine,  où  il  y  a  un  chasteau  au 
dessus  de  Pignerol,  qui  fut  pris  et  garnison  y  esta- 
blie.  Ce  mesme  jour  le  capitaine  Francisque  Gache- 
rano,  qui  commandoit  audit  chasteau  de  La  Perouse, 
voyant  le  canon  prest  en  batterie,  rendit  la  place,  et 
en  sortit  vie  et  bagues  sauves  le  lendemain;  et,  après 
avoir  pourveu  à  la  garde  et  seureté  de  la  place,  l'ar- 
mée partit  de  La  Perouse  le  3  octobre,  et  fit  logis 
à  Briqueras  et  autres  lieux  proches  en  la  plaine  de 
Piedmont. 

A  l'abord  de  ceste  armée,  .et  dez  le  premier  jour 
d'octobre,  la  tour  de  Luzerne  se  rendit  et  toute  la  valée 
de  Luzerne.  Le  lendemain  à  la  poincte  du  jour  quel- 
que infanterie  s'advança  jusques  au  fort  de  Mirebouc, 
faisant  semblant  de  présenter  le  pétard,  ce  que  ceux 
du  dedans  ne  voulurent  attendre,  ains  se  rendirent  la 
vie,  armes  et  bagues  sauves.  Ces  deux  forts  de  Luzerne 
et  de  Mirebouc  donnent  libre  le  passage  du  Dauphiné 
par  la  vallée  de  Queiras  jusques  à  la  plaine  du  Pied- 
mont,  et  la  ville  de  La  Perouse  est  un  beau  chemin 
pour  le  charroy  du  canon. 

Or,  estant  l'armée  à  Briqueras  le  3  d'octobre,  le 
sieur  Desdiguieres  eut  advis  (jue  les  Savoyards  fai- 
soient  un  gros  à  Vigon ,  et  qu'il  y  pouvoit  desjà  avoir 
treze  cents  fantassins  barricadez,   lestjuels   y  atten- 

doient  encores  le  régiment  de  Piirpuiat  et  autres 
forces,  tant  de  cheval  que  de  pied.  Dès  le  lendemain 
le  sieur  Desdiguieres  marcha  droit  audit  Vigon  avec 
environ  trois  cents  maistres  et  six  cents  har(|uebiiziers, 
tant  à  clieval  qu'à  pied,  et  arriva  environ  les  neul  heu- 
res du  matin  ;  la  cavalerie  environna  Vigon  cependant 
que  l'infanterie  vint,  qui  gaigna  d'abord  les  premières 
barriquades,  réduisant  les  Savoyards  dedans  la  place, 
où  ils  mettoient  toute  leur  asseurance,  et  à  la  vérité'  ils 
s'y  estoient  très-bien  accommodez.  Le  combat  de  main 
à  main  duia  l'espace  de  deux  heures;  mais  en  fin, 
quelque  résistance  qu'ils  peussent  faire,  les  barricades 
furent  forcées  et  eux  taillez  en  pièces,  sauf  quelques 
hommes  de  commandement  qui  demeurèrent  prison- 
niers :  leur  résistance  fut  grande  parce  qu'ils  eurent 
loisir  de  se  resouldre.  Geste  troupe  estoit  commandée 
par  le  colonel  Branqueti  qui  y  fut  tué.  Dix  drapeaux 
y  furent  gaignez,  que  le  sieur  Desdiguieres  envoya  de- 
puis au  lloy  par  le  baron  de  Jous.  Des  François  il  y 
eut  seulement  six  capitaines  ou  hommes  de  comman- 
dement blessez,  deux  chevaux  légers  et  une  douzaine 
de  soldats  morts.  Cltste  desfaicte  apporta  grande  ter- 
reur à  tout  le  Piedmont.  Ceux  des  valées  de  Lucerne, 
Angrongne  et  La  Perouse,  presterent  incontinent  le 
serment  de  fidélité  en  corps,  et  ceux  des  trois  ordres 
en  j)articulier,  connue  d'un  peuple  et  pays  nouvelle- 
ment conquis,  à  la  charge  (|uc  le  Uoy  confirmeroit 
leurs  privilèges. 

Le  duc,  qui  estoit  à  Nice,  se  trouva  estonné  de  ces 
nouvelles,  tant  ])arce  (jue  le  Piedmont  estoit  desgarny 
des  Ibrccs  (ju'il  avoit  faict  descendie  en  Provence  pour 
le  siège  d'Antibe,  comme  nous  avons  tlil,  que  pour  se 

voir  attaque  cfens  sa  propre  maison,  au  lieu  qu'aupa- 
ravaut  il  assailloit  celle  d'autruy.  Cela  fut  cause  qu'il 
s'y  rendit  incontinent  avec  le  plus  de  forces  qu'il  put; 
mais,  n'estant  encore  assez  fort,  il  fit  naistre  dextre- 
ment  quelque  apparence  de  traicté  par  l'entremise 
du  comte  3Iorette,  oÛVant  aux  François  de  remettre 
Berre,  Grâce,  Sallon  de  Craux,  Antibe,  et  ce  (ju'il 
tenoit  en  Provence.  On  jugea  soudain  que  c'estoitpour 
gaigner  un  peu  de  temps  et  prendre  le  logis  de  Sa- 
luées :  dequoy  le  sieur  Desdiguieres  l'eust  bien  pré- 
venu s'il  n'eust  résolu  de  fortifier  Briqueras,  l'assiette 
duquel  estoit  belle,  en  la  plaine  et  au  meilleur  lieu  du 
Piedmontj  joint  qu'il  ne  vouloit  pas  entreprendre  tant 
de  besongne  à  la  fois,  ayant  cela  pour  maxime  qu'il 
vouloit  voir  clair  et  marcher  pied  à  pied  aux  allaires. 
Geste  fortiftication  de  Briqueras  fut  continuée  avec 
une  diligence  incroyable,  et  telle  que  la  place  fut 
mise  en  deffense  tost  après.  Nul  n'estoit  aussi  exempt 
du  travail;  les  chefs  monstrerent  l'exemple  à  porter  les 
gazons,  et  l'infanterie,  au  lieu  d'autres  vicieuses  oc- 
cupations, y  travailla  continuellement  et  comme  par 
émulation  l'un  de  l'autre.  On  fit  venir  des  pionniers 
des  valées  de  Luzerne,  d'Angrongne,  Ours,  Pragela 
et  La  Perouse.  Bref,  en  moins  de  trois  semaines  ou  un 
mois,  ceste  place  fut  revestue  de  six  ou  sept  ])astions 
grands  et  forts  pour  résister  à  une  grande  armée.  C'a 
esté  une  grande  hardiesse  et  gloire  au  sieur  Desdi- 
guieres d'entrej)rendre  de  passer  les  monts  avec  cin({ 
cents  chevaux  et  trois  mille  hommes  de  pied  h-auçois, 
à  la  vcué  d'un  prince  tel  qu'est  le  duc  de  Savoye,  as- 
sisté des  forces  du  roy  d'Espagne  son  beau-pere,  et  ce 
dans  le  cœur  de  sou  pays.  Voylà  à  ([uoy  le  sieur  Des- 

tliguieres  employa  son  armée  depuis  le"  26  septembre 
jusques  au  10  novembre.  Pendant  le  temps  de  ladite 
fortification,  la  cavallerie  Françoise  alla  souvent  à  la 
guerre  bien  avant  dans  le  pays  sans  trouver  aucune 
résistance. 

Le  duc  cependant  faisoit  son  gros  à  Salluces,  ayant 
appelle  ses  forces  de  toutes  parts.  Le  INIilanois  arma 
soudain.  Une  partie  des  troupes  que  le  duc  avoit  en 
Provence  repassèrent  le  col  de  Tende  pour  le  joindre, 
comme  aussi  firent  toutes  les  forces  qu'il  avoit  deçà 
les  monts,  que  don  Olivares  et  autres  chefs  luy  me- 
nèrent en  toute  diligence.  Don  Amédc'e  s'y  rendit 
aussi,  et  en  son  lieu  le  marquis  de  Trefort  fut  pour- 
veu  du  gouvernement  de  Savoye.  Tandis  que  le  duc 
apprestoit  ses  forces,  les  François  faisoient  tousjours 
quelques  courses  sur  son  pays.  Ayans  eu  advis  que 
ceux  de  Dormesan  se  barricadoient  et  vouloient  dis- 
continuer de  payer  leur  contribution,  le  1 1  novembre, 
le  sieur  du  Poet  y  fut  envoyé  avec  deux  cents  che- 
vaux, le  régiment  de  Bearnon  et  six  compagnies  de 
Languedoc.  Aussi  tost  qu'il  y  fut  arrivé,  il  les  envoya 
sommer  avant  qu'attaquer  les  barricades  pour  n'ex- 
poser ce  pauvre  peuple  au  pillage.  Conmie  ils  se  virent 
investis  et  les  François  presls  à  donner,  ils  mirent  les 
armes  bas  et  se  rendirent  à  composition.  Les  gens  de 
guerre  qui  se  trouvèrent  dans  ce  bourg  se  retirèrent  à 
lUvalte,  à  un  mil  de  là,  et  les  François  ayans  repeu 
dans  ce  bourg  l'espace  de  deux  heures,  du  Poët  fît 
battre  aux  champs  afin  d'éviter  les  excez  que  les  sol- 
dats y  eussent  j)u  commettre,  car  on  vouloit  soulager 
les  gens  du  plat  pays  comme  amys,  et  les  traicter  dou- 
cement pour  s'en  servir  à  un  besoin. 

Le  sieur  Desdiguieres  avolt  donné  ordre  de  faire 
venir  de  rartillerie  que  jà  dès  long -temps  il  avoit 
mise  aux  Eschilles,  ancienne  frontière  de  la  France 
du  costé  du  pas  de  Suze,  place  qu'il  avoit  prise  quel- 
ques anne'es  auparavant.  La  conduitte  dudit  canon  est 
chose  remarquable,  ayant  esté  transporté  à  force  de 
bras  par  le  chemin  de  La  Perouse,  et,  à  mesure  qu'il 
arrivoit  dans  une  vallée  ou  parroisse,  tout  le  peuple  le 
trainoit  jusques  à  la  prochaine  vallée  ou  parroisse  voi- 
sine qui  l'alloient  recevoir  sur  leurs  limites,  le  con- 
voioient  sur  leurs  voisins,  et  ainsi  de  main  en  main  le 
canon  acheva  de  passer  les  monts,  et  le  i3  de  novem- 
bre il  arriva  dans  Briqueras  :  ce  qui  donna  une  allé- 
gresse aux  François  de  voir  encor  un  coup  les  fleurs 
de  lis,  en  bronze  delà  les  monts.  On  fit  tirer  une  volée 
à  tontes  ces  pièces,  qui  estoient  trois  canons  et  deux 
coulevrines,  calibre  de  roy  :  le  bruit  en  put  estre  en- 
tendu jusques  dans  Thurin  et  autres  lieux  bien  esloi- 
gnez. 

Ce  mesme  jour  le  duc  vint  loger  avec  son  armée 
à  Ville  franche,  et  le  lendemain  arrivèrent  aussi  les 
sieurs  de  Gouvernet  et  de  Buous,  ledit  sieur  de  Gou- 
vernet  conduisant  deux  cents  maistres  et  cent  harque- 
busiers  à  cheval  que  le  colonel  Alphonse  envoyoit  du 
Dauphiné,  et  le  sieur  de  Buous  deux  cents  maistres, 
cinquante  carabins  et  quatre  cents  hanjuebusiers  à 
cheval  que  le  duc  d'Espernon  envoyoit  aussi  de  Pro- 
vence, où  il  estoit  arrivé,  audit  sieur  Desdiguieres. 

Le  seiziesme  du  mesmes  mois  le  sieui-  i3es(liguieres, 
estant  monté  à  cheval  avec  partie  de  l'armée,  alla  re- 
cognoistre  le  logis  de  Cavours  qu'il  deliberoit  prendre 
le  lendemain.  C'est  une  petite  villette  close  de  murailles 

de  brique,  au  pied  d'une  petite  montagne,  laquelle  il 
semble  que  nature  ait  voulu  planter  tout  au  milieu  de 
la  plaine  de  Piedmont  pour  servir  comme  de  guette  ou 
de  citadelle  à  tout  le  pays  des  environs.  Sur  le  baut  du 
rocber  il  y  a  un  cbasteau  presque  inaccessible,  dans 
lequel  ceux  de  la  maison  de  Raconis,  à  un  puisne'  de 
laquelle  maison  Cavours  estoit  escbeu  en  partage,  sou- 
loient  tenir  leurs  titres  et  ce  qu'ils  avoient  de  plus  pré- 
cieux pour  l'asseurance  qu'ils  avoient  en  ceste  place, 
où  de  tout  temps  y  avoient  une  paye  morte  de  dix  ou 
douze  soldats.  La  ville  est  située  au  bas  de  ladite  mon- 
tagnette,  fermée  de  muraille  de  brique,  et  où  y  peut 
avoir  environ  trois  cents  maisons.  On  peut  faire  le  tour, 
tant  de  ladite  montagnette  que  de  la  ville,  dans  une 
petite  heure,  en  se  pourmenant  et  allant  le  pas.  Voylà 
sa  grandeur;  sa  hauteur  est  d'environ  demy  mille.  La 
ville  regarde  la  descen];e  des  Alpes  droit  à  Briqueras 
qui  est  située  au  pied  d'icelles,  et  en  est  distant  envi- 
ron de  quatre  mille,  qui  font  deux  petites  heures,  dis- 
tant aussi  de  Pignerol  quatre  mille,  trois  mille  d'Au- 
sasq,  autant  de  Barge  et  de  Lucerne  qui  est  plus  avant 
que  Briqueras  dans  la  valée  d'Angrongne,  et  n'ap- 
proche Cavours  ladite  montagne  de  plus  près  que  de 
deux  mille,  qui  est  à  l'endroit  de  Bubiano.  Ceste  lieue 
de  plaine  est  garnie  d'utins,  prairies  et  teries  labou- 
rables, des  plus  fertiles  de  tout  le  pays.  De  l'autre  costé, 
tirant  vers  le  Po  et  la  grande  plaine  de  Piedmont,  est 
Vigon  et  Ville-franche  tout  joignant  le  Po,  où  nous 
avons  dit  que  le  duc  s'estoit  logé  avec  son  armée,  es- 
tant esloignée  ladite  ville  de  Ville-franche  de  Cavours 
d'environ  quatre  mille. 

Au  départ  de  Briqueras,  qui  fut  le  17,  le  sieur  Des- 

iliguieres  résolut  de  marcher  en  bataille  si  d'avanture 
le  duc  vouloit  venir  aux  mains,  comme  il  y  avoit 
apparence  à  cause  du  voisinage  du  logis  qu'il  alloit 
occuper,  et  importance  d'iceluy,  si  d'avanture  il  estoit 
forcé,  joint  que  son  arme'e  surmontoit  en  nombre 
d'infanterie  et  cavallerie  celle  du  Roy,  que  ledit  sieur 
Desdiguiei-es  rengea  en  quatre  escadrons  de  cavalerie 
et  deux  bataillons  de  gens  de  pied.  Les  sieurs  de  Gou- 
vernet  etdeBuous  estoient  à l'advantgarde, ayant  cha- 
cun un  escadron  de  deux  cents  chevaux  et  plus,  et  un 
bataillon  de  gens  de  pied  au  milieu,  composé  des  ré- 
giments de  La  Vilette,  de  Montmorin  et  de  six  compa- 
gnies de  Languedoc,  lequel  bataillon  estoit  commandé 
par  le  sieur  d'Auriac,  qui  devoit  disposer  des  enfans 
perdus  selon  l'occasoin  et  assiette  des  lieux.  A  la  ba- 
taille marchoit  ledit  sieur  Desdiguieres  avec  la  cor- 
nette blanche,  sa  compagnie  de  gens  d'armes,  qui  estoit 
grande  et  forte,  et  celles  des  sieurs  de  Morges;  le  sieur 
du  Poët  à  la  main  gauche,  et  dans  son  escadron  sa 
compagnie ,  celles  du  baron  de  Briquemaut ,  de  Bla- 
gnieu ,  de  La  Buisse,  et  trois  autres;  entre  les  deux  es- 
cadi  ons,  un  gros  bataillon  de  gens  de  pied  garny  de 
grande  quantité  de  picques  et  mousquetaires,  com- 
mandé par  le  sieur  de  Pravaut.  L'armée  en  telle  or- 
donnance approcha  dudit  Caveurs,  oii  on  eut  l'advis 
que  le  duc  s'advançoit  avec  ses  forces. 

Les  Fiançois  se  logèrent  tard  à  Cavours,  car  on  de- 
meura long  temps  en  la  place  de  bataille  sur  les  faulses 
alarmes  qu'on  eut;  mais  le  duc  ne  parut  point.  Le  i8, 
le  sieur  Desdiguieres  recogtmt  le  chasteau  où  estoient 
entrez  plusieurs  gens  de  guerre  savoyards,  et  jugea 
que  ce  seroit  un  grand  advantage  de  se  loger  sur  une 

croupe  de  roc  oppose'e  à  une  tour  (jui  defiend  ledit 
chasteau,  bien  qu'elle  en  soit  separe'e  de  cent  ou  six 
vingts  pas.  Ce  logis  fut  gaigné  avec  une  grande  diffi- 
culté', et  falut  apporter  par  un  chemin  très-apre  et 
très-rude  grande  quantité  de  sacs  pleins  de  terre  et  de 
fumier  sur  ladite  croupe  de  roc  :  à  quoy  furent  taxez 
par  billets,  tant  les  gens  de  cheval  que  de  pied,  qui 
tous  firent  si  grande  diligence  et  s'y  employèrent  d'un 
tel  courage,  que  l'exécution  fut  presque  aussi  prompte 
que  le  commandement.  L'artillerie  arriva  de  Briqueras 
le  19.  Ce  mesme  jour  le  sieur  Desdiguieres  eut  advis 
comme  le  duc  se  remuoit  pour  ne  laisser  perdre  ceste 
place  à  sa  veuë.  Le  20,  on  mit  le  canon  en  batterie 
contre  ladite  tour,nomme'e  Bramesan,  qui  a  este' cons- 
truite pour  occuper  un  endroit  qui  se  treuve  seul  le 
long  de  la  creste  de  ladite  montagne,  dont  on  peut 
regarder  le  chasteau  à  droicte  ligne,  le  reste  n'estant 
qu'un  roc  taille'  en  forme  de  croissant.  Après  beaucoup 
de  coups  perdus,  on  elleura  seulement  lesmachecoulis 
de  ladite  tour,  et,  pour  ne  rien  perdre  à  faute  de  n'en- 
treprendre, les  François  essayèrent  à  l'entrée  de  la 
nuict  de  s'y  loger,  mais  ils  trouvèrent  qu'il  n'estoit  en- 
cores  temps. 

Le  2 1  le  sieur  Desdiguieres ,  ayant  eu  advis  que  le 
duc  devoit  secourir  les  assiégez,  assembla  dez  le  matin 
les  chefs  de  l'armée  pour  adviser  si  on  devoit  conti- 
nuer le  siège  ou  aller  au  devant  du  duc  pour  le  com- 
battre. Ceste  question,  qui  n'estoit  petite,  fut  bien  tost 
vuidée  par  une  rencontre  d'opinions  de  continuer 
l'un  et  ne  laisser  eschapper  l'autre;  et  pour  ccst  effect 
chacun  print  sa  taschc,  qui  à  choisir  la  place  de  ba- 
taille ^  qui  à  faire  clorre  les  advenues  de  pallissades, 

qui  à  la  l)atterie  :  bref  ils  employèrent  tellement  la 
journe'e,  qu'après  avoir  battu  ladite  tour  depuis  les 
deux  heures  du  matin  jusques  à  cincj  heures  du  soir, 
on  l'emporta  de  force  nonobstant  qu'elle  fust  proche 
du  chasteau. 

Le  22,  à  cinq  heures  du  matin,  les  sentinelles  des 
François  qui  estoient  en  garde  sur  le  haut  du  rocher, 
d'où  l'on  pouvoit  voir  à  clair  le  fort  de  Briqueras, 
ouyrent  une  salve  d'harquebusades  de  ce  coste'  là,  dont 
ils  advertirent  à  l'instant  le  sieur  Desdiguieres.  Or  c'es- 
toit  le  duc  qui,  estant  party  de  Vigon  à  l'entrée  de  la 
nuict,  estoit  allé  à  Briqueras  donner  une  camisade, 
pensant  y  surprendre  les  François;  et  tint  à  peu  que 
les  Savoyards  n'emportassent  la  place,  car  ils  rompi- 
rent les  palissades  et  montèrent  jusques  sur  la  poincte 
d'un  des  bastions;  mais  ils  en  furent  chassez  et  ren- 
versez à  coups  de  main ,  de  crosse  d'harquebuze  et  à 
coups  de  pierre,  et  furent  contraints  de  laisser  nombre 
de  morts  et  leurs  eschelles  dans  le  fossé. 

Sur  cest  advis  ledit  sieur  Desdiguieres  monta  à  che- 
val avec  sa  cavalerie,  et  alla  prendre  sa  place  de  ba- 
taille à  deux  harquebuzades  de  Gavours  sur  le  chemin 
de  Briqueras,  incertain  de  ce  qu'on  rapporteroit  dudit 
Briqueras.  Il  s'advança,  et  ledit  sieur  du  Poët  quand  et 
luy,  au  devant  de  ceux  qu'on  y  avoit  envoyez  à  toute 
bride;  et,  dès  qu'on  sceut  la  laillite, ledit  $ieur  Desdi- 
guieres jugea  que  les  Savoyards  se  retirans  après  ceste 
desfaveur  pourroient  faire  beau  jeu.  Il  se  mit  donc  à 
les  suivre  le  grand  pas  sur  le  chemin  de  leur  retraicte 
avec  sa  cavalerie  et  environ  trois  cents  harquel)usieis 
à  cheval,  laissant  le  sieui'  d'Auriac  pour  conunander 
le  reste  de  l'armée  qui  estoit  demeurée  au  siège,  il 
4i-  8 

aborda  les  Savoyards  sur  les  neuf  heures  du  matin  à 
un  village  nommé  Greziliane,  dans  un  pays  couvert 
d'utins,  où  il  luy  fut  très-malaysé  d'y  dresser  des  es- 
cadrons pour  combattre.  Les  Savojards  avoient  un 
ruisseau  devant  eux ,  une  chaussée,  et,  à  l'une  et  à  l'au- 
tre main, Mes  jardins  et  chemins  couverts  et  très-pro- 
pres pour  eux  qui  avoient  là  toute  leur  infanterie,  et 
au  contraire  le  sieur  Desdiguieres  n'avoit  ([ue  trente 
ou  (juarante  carabins,  et  environ  deux  ou  trois  cents 
harquebusiers  à  cheval.  Ceux  de  l'advantgarde  fran- 
çoise,  portez  de  l'ardeur  de  combattre,  firent  des 
charges,  et  receurent  celles  des  Savoyards  qui  donnè- 
rent jusques  sur  le  bord  du  ruisseau.  J'in  mesme  temps 
le  sieur  du  Poët,  s'advançant  avec  son  escadron,  se 
mesla  parmy  la  cavalerie  savoyarde ,  et  leur  fit  une 
rude  charge  en  lacjuelle  le  chevalier  de  La  Mante,  qui 
la  nienoit,  y  fut  pris,  et  quelques  morts  demeurèrent 
sur  le  champ.  Le  sieur  du  Poet  retourné  en  sa  place, 
n'ayant  commandement  de  passer  outre,  les  harque- 
busiers h  cheval  françois  (|ui  s'estoiont  advancez  ,  ayants 
mis  pied  à  terre,  coururent  après  les  Savoyaids,  cuidans 
(lue  toute  la  cavalerie  suivistj  mais  l'ordre  de  l'advant- 
garde n'estant  pas  bien  disposé,  cela  provo([ua  les  Sa- 
voyards à  faire  encore  une  autre  demie  charge  pour 
tousjours  donner  trnq)S  à  leur  infanterie  de  tirer  pays. 
Ledit  sieur  Desdiguieres  se  trouva  lois  de  ladite  charge 
sur  le  bord  du  ruisseau,  où  il  iit  un  tourne  bien  à 
temps  et  à  propos  avec  fort  peu  de  gens  qui  le  sui- 
voient,  comme  il  alluit  depaitant  les  comn>andemens 
de  lieu  à  autre,  et  remena  ses  ennemis  d'où  ils  estoieni 
venus.  En  chemin  faisant  il  fit  jdacer  quelques  har- 
quebusiers dans  les  clostures  des  jardins  du  village. 

que  les  Savoyards  abandonnèrent  Jdu  tout  sans  oser 
donner  la  bataille  :  il  y  eut  l)on  noml))e  de  morts  aban- 
donnez aussi.  Après  que  ledit  sieur  Desdiguieres  eut 
séjourne'  quelque  temps  dans  le  village,  et  considéré 
la  contenance  de  son  ennemy  qui  se  retiroit  par  un 
pays  advantageux  pour  l'infanterie,  il  s'en  retourna  à 
Cavours  pour  continuer  son  siège. 

Les  assiégez  avoient  peu  aisément  voir  une  partie 
de  ce  combat,  et,  jugeant  parla  contenance  du  retour 
des  assiegeans  quelle  en  avoit  este  l'issue,  firent  quel- 
que démonstration  de  vouloir  parlementer.  Le  sieur 
Desdiguieres  y  envoya  un  trompette  qui  les  trouva 
assez  ployables,  mais  divisez  entr'eux,  de  sorte  qu'ils 
remirent  à  faire  response  le  lendemain.  Depuis  le  23 
novembre  les  assiégez  s'estans  rasseurez  rompirent  le 
parlement  du  jour  précèdent.  Ce  mesme  jour  on  con- 
tinua à  battre  une  partie  'ia  corps  de  logis  du  chasteau 
qui  regardoit  vers  la  ville.  Le  26  le  sieur  Desdiguieres 
résolut  de  faire  mettre  sur  le  plus  haut  de  la  montagne 
deux,  canons  pour  faire  la  sommation  de  plus  pi  ez. 
Les  soldats  les  tirèrent  à  force  de  bras  depuis  le  pied 
de  la  montagne  jusques  autant  qu'il  se  trouva  de  terie 
pour  alîermir  leurs  pas:  ce  fut  la  première  stance.  On 
alla  après  assoir  sur  le  roc  vif,  à  demy  la  montagne, 
deux  argus,  ou  autrement  deux  tours,  avec  lesquels  on 
les  tira  avec  deux  cables  l'un  après  l'autre  tout  allus- 
tez.  Mais  la  difficulté'  se  trouva  à  les  j)lacer  à  ceste 
moitié  de  chemin  attendant  (jue  les  argus  fussent  rc- 
umez  à  la  sommité  du  roc  pour  leur  faire  faiie  le  saut 
entiei-,  et  (|u'on  eust  dressé  les  appans  comme  îles  ra- 
bats de  jeu  de  j)aulme,  j)()ui  supj)leer  à  l'inégalité  du 
lochor,  denlelé  et  creusé  en  maints  endroits  par  où  le 

canon  devoit  passer,  lequel  se  fust  indubitablement  ca- 
verne et  accroché  en  chemin  sans  ce  remède.  On  s'em- 
ploya depuis  ledit  jour  vingt  sixiesme  novembre  jusques 
au  premier  décembre  à  mettre  les  pièces  en  batterie 
sur  le  haut  de  ladite  montagne,  dont  on  battit  à  plomb 
une  terrasse  qui  couvroit  l'entrée  dudit  chasteau,  et 
effleura  on  quelques  tours  sans  autrement  faire  bresche 
qui  fust  suflisante. 

Le  mercredy,  deuxiesme  décembre,  au  poinct  du 
jour,  le  duc  de  Savoye  essaya  de  jetter  environ  cent 
cinquante  hommes  de  secours  dans  le  chasteau ,  por- 
tans  chacun  un  sachet  de  douze  à  quinze  livres  de  fa- 
rine. Le  commencement  et  le  milieu  de  son  entreprise 
luy  succedda,  car,  avec  une  resolution  bien  grande, 
ledict  secours  fut  conduit  jusques  dans  le  milieu  de 
l'armée  françoise,  et  monta  une  partie  du  rocher.  Mais 
ils  crièrent  trop  tost  Vwe  Espagne!  Le?,  corps  de  garde 
des  François,  s'estans  entendus  et  entresecourus  l'un 
l'autre,  les  rencontrèrent  comme  ils  passoient  une 
pointe  du  roc.  11  en  demeura  de  morts  sur  la  place 
soixante-six  et  vingt-deux  de  prisonniers ,  entr'autres 
deux  capitaines,  l'un  arragonnois  et  l'autre  milanois: 
le  reste  se  sauva  à  la  fuitte.  Hierosme  de  \  ersel ,  maistre 
de  camp,  qui  commandoit  dans  ladite  place,  demanda 
encor  à  parlementer  ce  jour  mesme  tandis  que  l'on 
continuoit  la  batterie,  monstrant  n'avoir  faute  d'asseu- 
rance  et  de  courage,  mais  appréhendant  sur  tout  le 
reproche  et  le  rigoureux  chastiement  de  son  maistre. 
En  fm  la  nécessité  où  il  se  vid  réduit,  et  la  difliculté 
d'estre  secouru  ,  luy  firent  passer  par  dessus  ces  con- 
sidérations. 

Le  lundy,  deuxiesme  décembre,  ils  firent  faire  une 

chamade  pour  retirer  leurs  morts,  ausquels  les  Fran- 
çois voulurent  rendre  ce  charitable  office  de  leur 
donner  sépulture.  C'estoient  la  plus-part  soldats  d'es- 
lite  tirez  cinq  pour  compagnie  de  toute  l'infanterie 
de  l'armée  savoyarde  ,  sçavoir  :  cinquante  Espagnols, 
cinquante  Milanois  et  cincjuante  Neapolitains;  les- 
quels le  duc  et  dom  Olivares  avoient  conduit  environ 
deux  mil  par  deçà  Vigon,  sur  le  chemin  de  Ravel.  Le 
vendredy  quatriesme  les  assiégez,  se  sentans  obligez 
du  soin  qu'on  avoit  voulu  avoir  de  leurs  morts,  en- 
voyèrent un  allier  espagnol  pour  en  remercier  le  sieur 
Desdiguieres,  et  le  prier  de  plus  de  permettre  audict 
allier  de  faire  faire  les  cérémonies  funèbres  à  ses  com- 
pagnons, mesmes  à  ce  capitaine  espagnol  qui  condui- 
soit  leur  secours  :  ce  que  ledit  sieur  octroya  volon- 
tiers, et  rccognut  lors  deux  choses  :  l'une,  qu'ils  estoient 
près  de  leur  fin,  l'autre  que  Hierosme  de  Versel  et  le 
comte  de  Lucerne  estoient  bien  ayses  de  faire  jetter  la 
première  planche  du  parlementa  un  Espagnol. 

Le  samedy  5  au  matin  ils  envoyèrent  leur  capitu- 
lation par  escrit,  qu'on  leur  accorda  avec  toutes  les 
cérémonies  qu'ils  requirent.  Le  dimanche  ladite  capi- 
tulation fut  accomplie.  Le  comte  Emanuel  de  Lucerne 
et  Hierosme  de  Versel  sortirent  avec  cincj  cents 
hommes  de  guerre,  ayans  enduré  six  cent  cinquante 
coups  de  canon.  Ils  passèrent  tout  à  travers  de  l'infan- 
terie françoisc,  laquelle  estoit  en  bataille,  et  furent 
conduits,  par  les  sieurs  de  Viilars  et  d'Hercules  avec  la 
compagnie  du  sieur  Desdiguieres,  jusques  sur  le  che- 
min de  Vigon  où  estoit  le  duc,  (pii  vid  perdre  ceste 
place  h  sa  veue,  n'y  ayant  que  deux  lieues  françoises. 
Voylà  comme  ceste  place ,  très-forte  d'elle  mesme, 

après  avoir  soustenu  vingt  jours  le  siège ,  fut  en  fin 
prise  par  les  François. 

Environ  ce  mesme  temps  le  marquis  de  Trefort,  qui 
fut  après  le  despart  de  dom  Amedée  pourveu  du  gou- 
vernement de  Savoye,  comme  nous  avons  dit,  ayant 
assemblé  des  troupes  en  Savoye,  et  estant  bien  informé 
de  la  mauvaise  garde  que  faisoient  ceux  de  Morestel 
près  de  Grenoble,  surprint  ceste  place,  cuidant  par 
ce  moyen  servir  de  quelque  révulsion  ,  et  attirer  les 
forces  du  sieur  Desdiguieres  du  Piedmont  :  ce  que  ledit 
sieur  ne  fit,  ains  donna  ordre  à  tout  ce  qui  fut  expé- 
dient, tant  pour  la  garde  dudit  Cavours  que  des  autres 
places  qu'il  avoitprinses  dans  le  Piedmont;  et,  voyant 
qu'il  ne  pouvoit  attirer  le  duc  à  un  combat,  il  retiia 
son  armée  aux  hivers  de  Briqueras,  Cavours,  et  de  six 
ou  sept  autres  petites  places,  et  distribua  en  outre  cin- 
quante compagnies  de  gens  de  pied  sur  la  frontière  du 
Dauphiné  et  du  Piedmont  :  quoy  fait,  il  repassa  en 
Daupliiné  avec  partie  de  sa  cavalerie.  Le  duc  de 
mesme  sépara  son  armée,  qui  de  jour  en  jour  s'amoin- 
drissoit,  aux  garnisons,  se  disposant  aussi  pour  le  prin- 
temps, de  sa  part ,  de  faire  quebjue  grand  elîbit  du 
costé  de  la  Savoye. 

Aussi-tost  que  le  duc  d'Espernon  fut  arrivé  en  Pro- 
vence avec  ses  troupes,  et  ({u'il  eut  desployé  le  pou- 
voii-  (jue  luy  avoit  donné  le  Koy  de  commander  en 
ceste  province,  il  y  trouva  une  grande  inclination  et 
allection  à  la  noblesse  royale  de  ce  pays  là,  à  beaucoup 
de  la  justice  et  du  peuple.  Le  tiaiclement  qu'avoit  laict 
le  (!uc  de  Savoye  a  Antibe  et  aux  environs  fit  j)enscr 
mal  à  plusieurs  de  l'union  de  l'intention  dudit  duc,  et 
l'eurent  du  dej)uis  en  haine.  Il  y  en  eut  mesmes  quel- 

ques  uns  qui  quittèrent  le  party  de  l'union  et  vindrent 
se  rendre  à  M.  d'Kspernon.  Le  sieur  de  Carses  et  plu- 
sieurs de  la  noblesse  et  des  bonnes  villes,  quoy  que 
devenus  ennemis  du  duc  de  Savoye,  ne  laissèrent  de 
continuer  la  guerre  aux  royaux;  mais  ledit  sieur  duc 
d'Espernon,  ayant  suivy  les  mesmes  intelligences 
qu'avoit  ledit  feu  sieur  de  La  Valette,  son  frère,  avec 
tous  les  gouverneurs  des  provinces  voisines  pour  le 
Roy,  assembla  aaa  commencement  du  mois  de  no- 
vembre une  armée  composée  de  huict  mille  hommes 
de  pied,  huict  cents  chevaux  et  douze  canons,  avec 
laquelle  il  tint  la  campagne  en  toute  ceste  province, 
fit  tenir  ceux  du  party  de  l'union  dans  l'enclos  de  leurs 
murailles,  et  marcha  droict  à  la  frontière  vers  Antibe, 
où,  après  avoir  gaigné  tous  les  forts  de  ce  costé  là,  et 
chassé  les  garnisons  qu'y  avoit  mis  le  duc  de  Savoye, 
il  assiégea,  bâtit  et  reprit  Antibe,  et  ferma  entièrement 
les  passages  de  ce  costé  là  audit  duc.  Voylà  ce  que  j'ay 
peu  recouvrir  de  ce  qui  s'est  passé  de  là  le  Rosne  en 
ceste  année,  tant  en  Provence  qu'en  Dauphiné,  Sa- 
voye et  Piedmont;  car,  quant  à  ceux  de  Genève,  la 
guerre  ne  s'y  fit  en  ceste  année  que  par  courses  qu'y 
filent  les  garnisons,  tant  d'une  part  que  d'autre,  les 
Savoyards  conduits  par  le  baron  d'Ermansc ,  et  ceux 
de  Genève  par  le  baron  de  Conforgien  ,  et  ne  s'y  perdit 
que  trente  ou  quarante  boiiimes  eu  toutes  les  ren- 
contres cjui  s'y  firent. 

Le  di.\-ncu(icsiue  jour  d'octobi  e  rarineo  l\c  M.  le 
duc  de  Joyeuse  fut  desfaicle  dcvanl  \  illemui-,  ti  luy 
eu  se  pensant  sauvei-  se  n()\a  ded.ius  le  Tar.  Alliu  do 
mieux  entendre  connue  ceste  desfaicti:  advint,  il  est  de 

besoin  de  dire  plusieurs  choses  qui  se  passèrent  on 

Languedoc  auparavant  ce  siège  de  Villeraur. 

Après  la  mort  du  mareschal  de  Joyeuse,  le  plus 
jeune  de  ses  enfans,  qui  estoit  grand  prieur  de  Lan- 
guedoc, délaissa  l'ordre  de  Malte,  et  fut  appelle  duc 
de  Joyeuse,  car  ses  deux  frères  aisnez,  qui  estoient  et 
sont  encores  à  présent  vivants,  estoient  M.  l'illustris- 
sime cardinal  de  Joyeuse,  et  l'autre  estoit  M.  du 
Bouchage,  qui  avoit  quitté  les  mondanitez  et  s'estoit 
rendu  de  l'ordre  des  capucins,  n'ayant  eu  de  madame 
de  Bouchage  sa  femme,  qui  estoit  sœur  du  duc  d'Ks- 
pernon,  que  madame  la  duchesse  de  Montpensier  d'à 
présent  an  1607  que  j'escris  ceste  histoire. 

Or  ce  jeune  duc  de  Joyeuse  au  printemps  de  ceste 
année,  estant  chef  pour  le  party  de  l'union  dans  Thou- 
louse  et  aux  autres  villes  de  ce  party  en  Languedoc, 
assembla  une  armée  de  sept  à  huit  cents  cuirasses  et 
cinq  mille  hommes  de  pied,  avec  laquelle  il  désira  se 
rendre  maistre  de  la  campagne. 

Au  commencement  du  mois  de  may  le  gouverneur 
de  Castres  ayant  une  entreprise  sur  Lautrech  qu'il 
pensoit  surprendre,  l'entreprise  estant  double,  ceux 
qu'il  y  envoya,  qui  estoient  deux  régiments  de  gens  de 
pied  et  deux  cents  chevaux  sous  la  conduitte  du  baron 
de  Montoison  ,  du  maistre  de  camp  Gondin  et  du  sieur 
de  Violet,  furent  tous  desfaicts  par  ledit  sieur  duc  de 
Joyeuse  qui  leur  avoit  dressé  une  embuscade.  Deux 
cents  furent  pris  prisonniers ,  et  quelque  trois  cents 
cinquante  se  sauvèrent  au  chasteau  de  I>a  Trappe  :  le 
reste  fut  taillé  en  pièces.  Pour  battre  le  chasteau  de  La 
Trappe  le  duc  de  Joyeuse  envoya  quérir  du  canon  à 
Alby  :  les  assiégez,  après  avoir  enduré  dans  ceste  place 

trente  coups  de  canon,  furent  contraints  de  se  rendre 
prisonniers  du  duc. 

Après  cest  exploict  ledit  sieur  duc  alla  mener  ses 
troupes  aux  environs  de  Montauban ,  où  furent  exercées 
plusieurs  hostilitez.  Ceux  de  Montauban,  alarmez  d'un 
tel  voisin  et  si  puissamt,  en  advertissent  tous  les  sei- 
gneurs, entr'autres  le  sieur  de  Tbemines,  seneschal  de 
Quercy.  Mais,  cependant  qu'ils  donnent  ordre  à  leurs 
aflaires,  ledit  sieur  duc  de  Joyeuse  se  rendit  maistre 
sans  coup  frapper  de  Monbequin,  Monbartier  et  Mon- 
beton,  puis  s'achemina  au  fort  de  La  Barte  qu'il  print 
par  composition  après  y  avoir  fait  perte  de  quatre- 
vingts  soldats.  Mais  plusieurs  ont  escrit  qu'il  ne  fit  en- 
tretenir la  caj)itulation,  et  que  les  soldats  furent  tous 
tuez  contre  la  foy  promise. 

La  Barte  prinse,  il  attaqua  et  battit  le  chasteau  de 
Mauzak  l'espace  de  quelques  jours,  et,  après  y  avoir 
tiré  trois  cents  coups  de  canon,  finalement  le  print 
par  composition.  Le  fort  Sainct  Maurice  luy  fut  aussi 
rendu  :  tellement  que,  continuant  la  route  de  sa  pros- 
peiité,  il  s'achemina  à  Villemur,  et  l'assiégea  avec  tout 
l'artifice  et  diligence  dont  il  se  put  adviser.  Cependant 
ceux  de  Montauban  despescherent  encor  d'autres  mes- 
sagers devers  le  sieur  de  Themines,  lequel  alla  sup- 
plier M.  d'Kspernon,  qui  s'acheminoit  en  Provence 
avec  de  belles  troupes,  de  luy  donner  assistance  pour 
secourir  Villemur.  Ledit  sieur  duc  la  luy  ayant  pro- 
mise, Themines  envoya,  sous  la  conduitte  du  sieur  de 
Pedoué,  (juarnnte  six  hommes,  tant  cuiiasses  (|ue  har- 
(|uebusiers,  (jni  arrivèrent  de  nuict  dans  \  illomur,  et 
asseurerent  le  sieur  de  Reniers  ,  seigneur  de  Villemui-, 
que  le  secours  s'assembloit. 

La  venue  de  M.  d'Espernon  donnoit  grande  espé- 
rance aux  royaux  de  ces  quartiers  là  d'une  prochaine 
bataille  :  toutesfois,  son  arme'e  n'ayant  esté  levée  par 
le  commandement  du  Roy  que  pour  s'acheminer  en 
Provence,  il  leur  dit  :  «  Je  me  contenteray  de  faire  lever 
le  siège  de  \  illemur  au  duc  de  «Joyeuse,  ce  que  j'es- 
père faire.  »  Themines  ayant  amassé  quelques  troupes 
vint  se  joindre  audit  sieur  duc  d'Espernon ,  lequel 
s'achemina  droict  vers  Yillemur.  M.  de  Joyeuse  ad- 
verty  de  sa  venue,  jugeant  la  partie  mal  faicte,  leva 
son  siège  et  se  retira. 

Quelques  jours  après  M.  d'Espernon  s'achemina  en 
Gascongne,  laissant  Ja  meilleure  partie  de  ses  forces 
ez  mains  du  sieur  de  Themines.  Or  il  y  a  en  la  plaine 
de  Montaulian  une  maison  champestre  nonuiiée  La 
Court  dont  le  sieur  de  Themines  se  voulut  rendre 
maistre.  Pour  exécuter  son  dessein  il  y  conduit  ses 
troupes  et  l'artillerie;  mais  M,  de  Joyeuse  ayant  advis 
de  la  mauvaise  gai  de  que  faisoient  les  royaux ,  il  les 
chargea  de  nuict  si  à  propos  qu'il  en  tua  environ 
quatre  cents  et  en  fut  blessé  grand  nomjjre  :  plus,  il  se 
saisit  des  deux  coulevrines  de  Montauban,  et  prit  pri- 
sonniers (juelques  habilans  qui  leur  servoient  de  con- 
duite. Mais  sans  la  valeur  du  sieur  de  Themines,  qui 
fut  comme  la  ])arriere  qui  garentit  le  reste  des  trou])es, 
ceux  de  l'union  eussent  emmené  aussi  bien  le  canon 
t[ueles  deux  coulevrines:  mais  il  le  conserva  et  remena 
seurement  à  Montauban.  Geste  desfaicte  advint  le  u) 
juillet. 

Depuis  (jue  M.  d'Espeinon  se  fut  acheminé  en  Pro- 
vence, M.  de  Joyeuse,  mettant  ses  troupes  aux  garni- 
sons, donna  loisir  do  moissonner  et  faire  la  recolle  en 

ce  pays  là.  Toutesfois  il  avoit  tdusjours  Villeniur 
pour  son  principal  dessein,  et  pour  en  faciliter  l'issue 
il  se  campa  devant  le  dixiesme  septembre. 

Ledit  sieur  de  Reniers  laissant  sa  place  au  baron  de 
Mauzac,  assisté  du  sieur  de  Chambert  et  du  capitaine 
La  Cliaize,  il  se  retira  à  Montauban  en  intention 
d'assembler  du  secours  et  de  faire  lever  le  siège.  Sur 
ces  entrefaictes  le  sieur  de  Desme  arriva  à  Montauban 
avec  quelques  forces,  lequel  alla  s'enfermer  dans  Vil- 
lemur. 

Or  M,  de  Joyeuse  avoit  pour  ses  principaux  confi- 
dents les  sieurs  d'Onous  et  de  Montberaut.  Par  leur 
advis  il  rangea  tellement  Testât  de  son  armée,  qu'en 
l'assiette  et  ordonnance  d'icelle  on  n'eust  sceu  rien 
remarquer  qui  ne  portast  tesmoignage  d'un  bon  sens 
et  grande  suffisance  au  mestier  de  la  guerre.  Sa  dili- 
gence fut  grande  à  faire  les  approches,  non  toutesfois 
bastantes  à  surmonter  les  empeschements,  oii  d'heure 
à  autre  l'active  prévoyance  des  assiégez  luy  donnoit 
de  nouveaux  embarassements. 

S'estant  advancé  pied  à  pied,  il  commença  à  faire  sa 
batterie  de  huict  pièces  de  canon  et  deux  coulevrines. 
Comme  il  estoit  sur  le  poinct  de  renforcer  la  batterie 
lesieur  de  Themines  retourna  à  INIontauban,  où,  ayant 
mis  l'affaire  sur  le  bureau,  il  se  résolut  de  conduire  à 
Villenmr  un  si  bon  renfort  qu  il  pourioit  suppléer, 
tant  à  la  foiJjlesse  des  murailles  qu'aux  autres  incom- 
moditez  de  la  place. 

Le  dixneuliesme  de  septembie,  environ  les  neuf 
heures  de  nuict,  il  s'achemina  à  Villemur,  accompagné 
de  six  vingts  inaisties  et  deux  cents  harquebusieis.  Au 
milieu  du  chemin   il  fit  nicttie  pied  à  terre  à  sa  ca- 

vallerie,  et,  ayant  donné  ordre  que  les  chevaux  fussent 
seurenient  l'amenez  à  Montauban,  il  se  jetta  dans 
Villemur  sans  que  les  assiegeans  s'en  apperceussent. 

Le  lendemain  vingtiesme  de  septembre ,  M.  de 
Joyeuse,  ayant  faict  bresche  par  une  furieuse  batterie, 
lit  donner  l'assaut,  où  les  siens  furent  soustenus  et 
bravement  repoulsez  par  Themines.  Ce  que  voyant  le 
duc  de  Joyeuse,  il  fit  continuer  la  batterie  encores  le 
jour  ensuivant  aussi  furieuse  que  le  précèdent,  sans 
toutesfois  qu'elle  facilitast  aux  assiegeans  aucune  ad- 
vantageuse  exécution. 

Les  Tholozains,  qui  desiroient  que  ceste  place  fust 
de  leur  party,  luy  envoyèrent  renfort  de  poudres,  bou- 
lets, picques,  et  bon  nombre  de  fourches  de  fer,  et  un 
régiment  de  gens  de  pied,  qui  n'eurent  plustost  prins 
quartier,  qu'en  une  saillie  que  firent  les  assiégez  une 
partie  fut  taillée  en  pièces. 

Les  affaires  de  Villemur  estans  en  cest  estât,  M.  le 
mareschal  de  Montmorency,  à  présent  connestable , 
ne  voulant  perdre  une  place  de  son  gouvernement,  et 
ayant  eu  advis  du  sieur  de  Reniers  que  la  conserva- 
tion d'icelle  n'estoit  moins  facile  que  honoiable,  des- 
pescha  les  sieurs  de  Chambaut  et  de  Lecqucs  avec  de 
belles  troupes,  leur  commandant  expressément  de  faire 
lever  le  siège  de  Villemur  à  quelque  prix  que  ce  fust. 
Leur  diligence  seconda  si  à  j)ropos  son  intention  , 
qu'ayans  fait  quelque  Inef  séjour  à  Montauban  pour 
se  rafraischir,  ils  prindrent  resolution  de  chu({uer 
M.  de  Joyeuse  :  mais,  comme  ils  furent  à  Sainct  Lco- 
phaire  d'où  ils  chassèrent  la  garnison  de  l'union,  les 
consuls  de  Montau])an  leur  envoyèrent  dire  qu'ils 
avoient  eu  advis  que  M.  le  marquis  de  Villais  avoit 

joint  ses  forces  à  celles  de  M.  de  Joyeuse,  et  que  par 
ensemble  ils  se  disposoient  à  faire  quelque  grand 
elioit  (cest  advertissement  estoit  faux,  et  donné  aux- 
dits  consuls  par  un  qui  estoit  mal  informé  de  l'eslat 
dudit  sieur  marquis);  ce  (jui  fut  cause  que  lesdits  sieurs 
de  Chambaut  et  de  Lecques,  jugeans  le  combat  hazar- 
deux,  adviserent  de  temporiser  quelques  jours,  et,  fai- 
sans camper  leurs  troupes,  tascherent  à  se  prévaloir 
des  occasions  qui  se  presenteroient.  Ils  eurent  encor  un 
second  advis  (|ue  les  sieurs  d'Onous,  de  Sainct  Yensa, 
d'Apsier  et  autres,  avoient  amené  aux  assiegeans  ren- 
fort d'environ  douze  cents  hommes,  ce  qui  estoit  vray 
et  fut  ce  qui  les  fit  tenir  fermes  en  leur  resolution. 
Ceux  de  Montauban,  à  qui  la  perte  de  Villemur  im- 
portoit,  solicitèrent  tous  les  gouverneurs  pour  le  Roy 
aux  provinces  voisines.  Pour  M.  le  mareschal  de  Ma- 
tignon, il  s'excusa  sur  Testât  de  la  Gascongne,  qui  ne 
luy  permettoit  de  desmembrer  son  armée  ;  mais  M.  de 
Missillac  (ou  Rostignac,  gouverneur  de  la  haute  Au- 
vergne, celuy  duquel  nous  avons  parlé  cy  dessus  en  la 
journée  d'Issoire)  se  disposa  d'y  mener  luy  mesmes  ses 
troupes. 

M.  de  Joyeuse  en  ayant  eu  advis,  désirant  avant 
sa  venue  combattre  lesdits  sieurs  de  Chambaut  et  dé 
Lecques  qui  estoient  campez  à  Bellegarde,  les  alla  re- 
cognoistre  avec  sa  cavalerie ,  et  les  surprit  tellement 
au  despourveu  à  Bellegarde,  que  la  cavalerie  royale 
tourna  le  dos  pour  un  temps,  et  se  mit  en  desordre, 
(jui  eust  esté  beaucoup  plus  grand  sans  la  resolution 
des  sieurs  de  Chambaut  et  de  Lecfjues,  f[ui,  faisans 
ferme,  hrent  tirer  quehjues  coups  de  canon  avec  les- 
quels ils  arrestcrent  ledit  duc.  Il  se  fil  alois  quelques 

charges,  et,  après  que  ledit  duc  eut  cogrieu  que  les 
royaux  esloient  en  lieu  fort,  il  se  retira. 

Peu  de  jours  après  le  vicomte  de  Gourdon  et  le  sieur 
de  Giscart  se  rendirent  à  Montauban  avec  leurs  coni- 
])agnies.  Mais,  aussi-tost  que  ledit  sieur  de  Missillac  y 
lut  arrivé  avec  cent  maistres  et  bon  nombre  d'harque- 
])usiers  à  cheval ,  la  matière  estant  mise  en  délibération , 
les  royaux  se  résolurent  à  la  bataille.  Geste  resolution 
prinse,  l'armée  se  mit  en  campagne,  repartie  en  trois: 
le  sieur  de  Missillac  conduisoit  l'avanlgarde,  la  ba- 
taille estoit  commandée  par  le  sieur  de  Chandjaut ,  et 
l'arrieregarde  par  le  sieur  de  Lecques. 

Sur  l'advis  qu'ils  eurent  que  le  duc  avoit  escarté  sa 
cavalerie  et  fait  loger  aux  quartiers,  ils  prirent  party 
de  ne  laisser  eschapper  si  belle  occasion,  et,  laissans 
l'artillerie  à  Saioct  Leophaire,  on  fit  advancer  l'armée 
sous  le  voile  obscur  de  la  nuict.  M.  de  Joyeuse  avoit 
quelques  jours  auparavant  fait  loger  au  picquet  sa 
cavalerie,  et,  combien  que  les  sieurs  d'Onous  et  de 
Monberaut,  se  craignans  que  les  royaux  leur  donnas- 
sent quelque  extrette  au  despourveu,  lui  conseillassent 
de  continuer  ccste  procédure ,  il  n'en  voulut  toutes- 
fois  rien  faire,  s'asseurant  d'estre  à  point  nommé  ad- 
verty  du  delogement  des  rovaux  par  une  damoiselle 
voisine  de  iNïontauban,  hKjudle  toutesfois,  pour  (juel- 
(jue  diligence  qu'elle  employast  pour  advertir  ledit 
sieur  duc,  si  ne  le  put  elle  faire  si  à  temps  que  les 
royaux  ne  luy  fussent  sur  les  bras. 

Or  son  ai-mée  estoit  composée  de  six  cents  maistres 
et  qualie  mil  hommes  de  jiied,  conq)rinscjualorze  cents 
lanscjuenets.  L'armée  royale  estoit  de  cinq  cents  mais- 
tres et  deux  mil  cintj  cents  bai(juebusieis.  Les  rovaux 

firent  advancer  cinq  cents  harquebusiers  conduits  par 
le  sieur  de  Clouzel  pour  garder  la  forest  de  Villemur, 
et  pouvoir  à  la  faveur  d'icelle  parquer  leurs  forces  en 
lieu  advantageux.  Estans  au  bout  de  la  forest  ils  eu- 
rent divers  advis,  les  uns  disans  que  le  duc  estoit  en 
champ  de  bataille,  les  autres  au  contraire  asseurans 
qu'il  se  tenoit  coy ,  ce  qui  cuyda  les  mettre  en  confu- 
sion :  mais  le  sieur  de  Cliaaibaut  leur  dit,  sans  entrer 
en  plus  longs  propos ,  qu'il  se  failloit  résoudre  à  vaincre 
ou  mourir.  A  ceste  parole  le  sieur  de  Pedoue  s'olïrit 
audit  sieur  de  Missillac  de  se  saisir  du  champ  de  ba- 
taille moyennant  l'assistance  de  dix  soldats  :  ce  qu'il 
exécuta,  et  tout  soudain  retourna  devers  ledit  sieur  de 
Missillac  pour  l'advertir  de  l'advantage  dont  il  s'estoit 
prévalu. 

La  damoiselle  dont  nous  avons  parle'  cy  dessus 
avoit,  mais  tard,  donné  advis  à  M.  de  Joyeuse  du 
{)rogrez  des  royaux.  Aussi-tost  qu'il  l'eut  leceu,  il  fit 
appeller  sa  cavalerie  par  le  signal  de  trois  coups  de 
canon  :  ce  que  les  royaux  ayans  entendu  ,  jugèrent  in- 
continent de  Testât  de  son  arme'e,  et  aussi-tost  le  sieur 
de  Missillac  s'achemina  au  champ  de  l)ataille  avec  son 
advantgarde,  flanquée  et  favorisée  des  cinq  cents  har- 
quebusiers dont  nous  avons  parlé  cy-dessus.  Il  n'y 
fut  j)histost  par([ué  qu'on  fit  alte  pour  adviser  comme 
on  pourroit  atta(|uer  le  premier  retranchement  que 
le  duc  avoit  dressé  le  long  du  chemin  (jui  tire  de  la 
forest  à  Villemur.  I.a  résolution  fut  que  les  sieurs  de 
(viouzel  et  Montoison  feroient  ceste  atta(|ue  avec  leurs 
régiments. 

Ainsi  (juc  le  soleil  se  l('vt)it,  ledi.\-ncufiesme  octobre, 
le  premier  rclranchemfnt,  où    M.  île   Joyeuse  avoit 

laissé  deux  cents  soldats  ,  Tut  attaqué  par  lesdits  sieurs 
de  Clouzel  et  de  Monloison  ,  qui  se  rendirent  bien  tost 
maistres  de  ce  premier  retranchement,  et  ceux  qui  le 
gardoient  s'estans  retirez  au  second  y  furent  prompte- 
ment  poursuivis.  Ce  fut  là  où  il  fut  le  plus  combattu. 
Les  ennemis  mesmes  du  duc  de  Joyeuse  ont  escrit  de 
luy  que,  se  voyant  ainsi  surpris  sans  avoir  eu  advis  de 
l'acheminement  des  royaux,  il  fit  de  nécessité  vertu  , 
et  monstra  tant  de  haut  courage  et  de  bon  sens,  usant 
d'une  telle  diligence  à  envoyer  renforcer  la  garde  des 
autres  forts,  que,  si  sa  brave  resolution  eust  esté  se- 
condée des  siens ,  l'honneur  de  la  victoire  eust  esté 
contesté  plus  longuement.  Toutesfois  le  second  retran- 
chement fut  disputé  une  demie  heure  durant  par  quatre 
cents  harquebusiers  que  ledit  duc  y  avoit  envoyez; 
mais,  survenant  tout  d'un  mesme  temps  le  reste  de  l'ar- 
mée royale ,  et  le  sieur  de  Themines  estant  sorty  de 
Villemur,  qui,  donnant  à  dos,  avoit  renversé  desjà  les 
premières  barricades,  ce  fut  audit  sieur  duc  de  Joyeuse 
à  songer  à  se  retirer  aux  Condomines  où  estoit  son 
camp  et  son  artillerie.  Geste  retraicte  toutesfois  se  fit 
avec  de  l'esbahissement  que  les  siens  prindrent  de  se 
voir  si  chaudement  poursuivis  des  royaux  ,  tellement 
qu'ils  se  mirent  tous  généralement  à  la  fuiltc  vers  le 
Tar  pour  se  sauver  par  dessus  le  pont  qu'ils  y  avoient 
basty  :  mais  les  royaux  ayans  gaigné  le  gué  et  coupé 
le  pont,  grand  nombre  de  ceux  qui  pensoient  traverser 
le  Tar  s'y  noyèrent. 

Ledit  sieur  duc  voyant  tous  les  siens  l'abandonner, 
et  (|ue  les  royaux  avoient  jà  gaigné  son  camp  et  l'artil- 
lerie, pensant  traverser  le  Tar  pour  se  sauver,  accom- 
pagné de  deux  gentils-hommes,  il  fut  enlrainé  par  la 

violence  de  l'eau,  et  se  noya,  au  grand  regret  des  siens 
et  de  tous  ceux  de  son  party. 

La  cavalerie  royale,  ayant  passé  le  gué,  donna  sur 
ceux  qui  estoient  en  l'eau,  et  poursuivit  long  temps  les 
fuyards,  et  tailla  en  pièces  tout  ce  (ju'elle  rencontra. 
LeTar  se  vit  lors,  l'espace  d'une  grande  harqucbuzade, 
tout  plain  et  jonché  des  corps  de  tous  ceux  qui  avoient 
eu  recours  à  cest  élément.  En  ceste  deffaicte  ,  outre 
ledit  duc,  ceux  de  l'union  perdirent  deux  mille  hom- 
mes. On  avoit  auparavant  faict  retirer  cinq  piec^es  de 
canon  des  huict  dont  on  avoit  faict  brèche,  et  n'y  en 
eut  que  trois  de  prises  avec  les  deux  coulevrines  que 
ledit  duc  avoit  gaignées  à  La  Court ,  comme  nous  avons 
dit  cy  dessus.  Vingt -deux  enseignes  furent  prises.  De 
prisonniers,  le  nombre  ne  passa  point  quarante-trois. 
Les  royaux  y  perdirent  dix  hommes  seulement.    Et 
quant  à  ViUemur,  ayant  enduré  deux  mil  coups  de  ca- 
non, les  assiégez  n'y  perdirent  que  dix-sept  soldats.  Le 
corps  de  M.  de  Joyeuse  fut  tiré  de  l'eau  le  mesrne  jour 
et  portéà  Villemur,  et  du  depuis  rendu  aux  siens  poui- 
luy  faire  les  derniers  devoirs. 

Voylà  ce  qui  s'est  passé  en  la  desfaicte  et  mort  dudit 
sieur  duc  de  Joyeuse,  dont  les  Thoulousains  et  la  no- 
blesse du  party  de  l'union  en  ceste  province  furent 
pour  un  temps  bien  estonnez. 

Ledit  sieur  illustrissime  cardinal  de  Joyeuse  estoit 
revenu  de  Rome  à  Thoulouse  sur  le  conuuencement 
de  cest  esté  ;  ledit  comte  de  Bouchage,  que  l'on  nom- 
moit  père  Ange,  y  estoit  aussi  aux  Capucins,  et  la 
maison  de  Joyeuse  se  vid  lors  reduicte  sans  y  avoir 
aucun  d'eux  qui  portast  l'espée  (0.  La  noblesse  dudit 

(•;  Qui  portast  ietpc'c.  Cela  AnUiul  îles  tnfaiis  cludil  feu  sieur  ina- 

4'.  y 

party  et  les  Tliolosains  prièrent  ledit  sieur  cardinal  de 
prendre  la  charge  de  leur  conduitle,  ce  qu'il  ne  voulut 
jamais  accepter.  Le  sieur  du  Bouchage,  estant  capucin, 
en  fît  le  mesnie  refus;  mais,  après  plusieurs  conseils 
tenus  sur  ce  subject,  par  dispense  du  Pape  et  par  le 
congé  de  son  gênerai,  il  quitta  l'habit  de  capucin,  et 
fut  déclare'  gouverneur  pour  l'union  au  pays  de  Lan- 
guedoc. 

Il's'estoit  passé  plusieurs  remuements  en  ces  quar- 
tiers U  touchant  ce  gouvernement  de  Thoulouze.  Le 
marquis  de  Villars,  beau-fils  de  M,  de  Mayenne,  en 
disoit  estre  pourveu  par  l'union,  et  avolt  une  fois 
chassé  la  maison  de  Joyeuse  et  tous  ceux  de  leur  party 
hors  de  Thoulouse.  Mais  du  depuis  les  Joyeuses  en 
firent  sortir  ledit  sieur  marquis  de  Villars  et  ceux  de 
son  party,  qui  se  retirèrent  en  quelques  villes  et  chas- 
teaux  vers  le  Limousin  et  Perigord,  là  où  mesmes  ils 
firent  lever  le  sicge  aux  royaux  de  devant  Sainc|;  Yriez 
La  Perche qu'avoit  assiégé  M. le  comte  de  La  Voûte,  à 
présent  duc  de  Ventadour  ,  où  plusieurs  grands  sei- 
gneurs royaux  furent  tuez ,  entr'autres  messieurs  le 
comte  de  La  P\  ochefoucaut  et  La  Coste  de  Mezieres.  Du- 
rant mesmes  ledit  siège  de  Villcmur  plusieurs  ont  es- 
crit  que  ledit  sieur  maïquis  de  Villars  fut  supplié  de 
joindre  ses  troupes  avec  ledit  sieur  duc  de  Joyeuse ,  ce 
qu'il  ne  fit,  et  que  leui-  division  aporta  plus  de  com- 
modité aux  royaux  de  desfaire  ledit  duc.  On  a  recognu 
que  les  pavtialitez  entre  les  grands  de  ce  party  ont 
esté  cause  de  .sa  ruyne.  Le  comte  de  Bouchage,  repre- 

rcs<b;il  <lc  Joycu.sc,  car  le  comte  de  Beaupré  porte  aufsi  le  mesme  nom 
et  armes  de  Joyeuse.   (]N'ote  de   l'Auteiii.) 

nant  donc  l'habit  de  séculier  (0,  prit  le  nom  de  duc 
de  Joyeuse,  et  se  comjjorta  avec  grande  prudence  pour 
appaiser  une  infinité  d'esmotions  populaires  desTiiou- 
lousains,  jusques  à  la  réduction  de  leur  ville, ainsi  que 
nous  dirons  en  son  lieu. 

Au  niesine  mois  '{ue  ledit  duc  de  Joyeuse  luL  ainsi 
desfaict  devant  Viilemur,  M.  le  mareschal  de  Bouillon 
desfit  aussi  le  sieur  d'Amblize,  grand  mareschal  de 
Lorraine,  devant  la  petite  ville  de  Beaumont,  à  trois 
lieues  près  de  Sedan;  ce  (jui  advint  en  ceste  façon. 

M.  le  mareschal  de  Bouillon  allant  reconduire  les 
reistres,  comme  nous  avons  dit,  outre  ses  troupes  par- 
ticulières ,  le  Roy  le  renforça  des  régiments  du  sieur  de 
Chambaret  et  de  Montigny  et  de  quelque  cavalerie. 
Après  le  despart  des  reistres  il  avoit  donne'  le  rendez- 
vous  desdites  troupes  audit  Beaumont.  Un  capitaine 
qui  estoit  dans  ceste  petite  ville,  peu  forte  de  muraille 
et  de  fossez,  leur  ferma  les  portes,  et  dit  que  M.  de 
Nevers  l'avoit  mis  dedans  ceste  ville,  et  non  le  mares- 
chal de  Bouillon,  avec  autres  responces  aigres:  toutes- 
fois,  ayant  depuis  recognu  sa  foiblesse,  pensant  venir 
parler  audit  sieur  mareschal ,  il  fut  pris  et  pendu  pour 
sa  désobéissance.  Les  susdites  troupes  s'allèrent  loger 
dans  Beaumont,  ({ue  ledit  sieur  mareschal  i  esolut  de 
faire  du  tout  desmanteler,  et  avoit  jà  faict  conduire  des 
gens  de  Sedan  pour  ce  faire,  quand  il  eut  advis  que 
ledit  sieur  d' Andjlize  amassoit  toutes  les  forces  des  gar- 
nisons de  Verdun,  Clermont,  Dun,  Ville-franche,  et 
autres  lieux,   et  avoit  fait  un  gros  d'armée   de  huict 

','  Reprenant  donc  l'habit  Je  séculier.  TIcnri  dr  Joyeuse,  après  avoir 
ferdu  une  épouse  qu'il  aimoil  rperdumciit,  ctoit  entre  dans  l'ordre 
4cs  Capucins  en  1587. 

cents  chevaux  et  deux  mille  hommes  de  pied ,  avec 
quelques  petites  pièces  :  ce  qui  le  fit  changer  de  vo- 
lonté, et  au  contraire  envoya  incontinent  à  Bcaumont 
ausdiles  troupes  de  la  poudre,  de  la  meschc,  des  pic- 
ques  et  autres  choses  nécessaires  qu'il  jugea  y  estre  de 
besoin  pour  se  deftendre  s'ils  y  estoicnt  attaquez. 

Le  huictiesme  jour  d'octobre  d'Amblise  brusla  le 
fort  et  le  village  de  Marq,  et  vint  loger  le  dimanche 
unziesme  devant  Reaumont.  Le  lendemain  ayant  faict 
sommer  ledit  sieur  deMontigny,  qui  estoit  un  vaillant 
gentil-homme  du  pays  de  Picardie,  et  les  autres  capi- 
taines qui  estoient  dedans  Beaumont  de  se  rendre  à  luy, 
sinon  qu'il  les  feroit  tous  tailler  en  pièces,  ils  dirent  au 
trompette  :  «  Dites  à  vostre  maistre  que  s'il  nous  veut 
donner  son  canon,  et  à  chacun  de  nos  soldats  cent  cs- 
cus,  «pie  nous  (piitterons  ce  logis.  »  D'Amblise,  faschéde 
cette  response,  dit:  «  P'oy  de  gentil-homme,  je  leur  don- 
nerai à  chacun  un  cordeau  ,  puis  (ju'ils  sont  si  témé- 
raires. »  Tout  aussi-tost  il  lit  tirer  (juclques  coups  de 
ses  pièces,  et  fit  faire  ses  approches.  Les  royaux  firent 
quel.jues  sorties  pour  l'en  empescher,  et  y  eut  ceste 
journée  forces  escarmouches.  Mais  le  mardy,  dez  le 
grand  matin  ,  il  commença  à  fan^e  jouer  deux  gros  ca- 
nons qu'il  avoit  faict  venir  en  diligence  de  Ville-franche  , 
et  continua  tellement  sa  batterie  le  long  du  jour,  (ju'il 
esperoit  y  faire  donner  l'assaut  et  l'emporter. 

Le  bruit  du  canon  estant  entendu  à  Sedan  par  ledit 
sieur  mareschal ,  (|ui  avoit  mandé  aux  gouverneurs  et 
aux  gentils- honnnes  voisins  de  l'assister,  résolut  avec 
ce  (pTil  avoit  d'aller  s«courir  Beaumont,  et  partit  de 
Sedan  ce  mesme  jour  sur  le  midy  avec  trois  cents  bons 
chevaux,  et  ai  riva  si  à  propos  auprès  de  BeaumonW, 

(jue,  s'estant  atlvancé  avec  eiuiron  cciil  chevaux,  il 
parut  avec  ce  nonibie  seulement  jusques  devant  les 
niiuaillos,  se  contentant,  après  avoir  attaqué  une  bonne 
escarmouche  et  quelques  coups  de  pistolets  donnez, 
d'avoir  asseure'  ceux  de  dedans,  par  quelques  cavaliers 
(ju'il  y  fit  entrer,  qu'il  estoit  là  pour  leur  secours,  em- 
pescliant  d'Aniblise  à  faire  donner  l'assaut  où  il  se  pre- 
paroit  à  l'heure  niesnie,  la  bresche  estant  raisonnable; 
et  par  ce  moyen  aussi  il  donna  loisir  aux  assiégez  de 
renq)arer  la  bresche  toute  la  nuict. 

Après  cela  il  se  retira  à  une  lieuë  et  demie  de  là  dans 
Kaucourt,  où  estant,  et  se  représentant  la  perte  toute 
évidente,  faute  de  secours,  non  tant  de  la  place  que  des 
régiments  de  Chambaret  et  de  Montigny,  et  des  com- 
pagnies des  chevaux  légers  des  sieurs  de  La  Tour  et  Fla- 
vigny ,  et  en  suitte  la  perte  de  Mouzon ,  qui  estoit  le 
principal  dessein  des  Lorrains,  sur  ces  considérations, 
il  jugea  estre  besoin  de  bazarder  un  combat.  L'ayant 
résolu ,  le  lendemain  au  matin  il  monta  à  cheval,  for- 
tifié encor  de  quatrevingts  bons  chevaux  amenez  de 
iM^ubert  par  le  sieur  de  Rumesnil  qui  y  estoit  gouver- 
n(?in-,  et  de  (juchpies  deux  cents  haïquebuziers  de  ses 
subjecls,  et  avec  cela  il  alla  droict  vers  Beaumont,  au 
mesme  lieu  qu'il  avoit  recognu  le  jour  de  devant.  Ayant 
faict  advancer  deux  gros  (!e  cavalerie,  il  fit  rcpoulser 
les  Lorrains  (|ui  s'advanroient  poui-  lui  trancher  le 
passage  d'un  vallon  et  favoriser  la  retiaicle  à  cjuelques 
uns  de  leur  infinterie  logez  dans  des  censés  qui  estoient 
à  leur  main  gauche.  Il  se  fit  là  une  rude  charge. 

dépendant  ledit  sieur  d'Amblise, ayant  à  sadile  main 
gauche  ses  lansquenets,  et  son  infanterie  lorraine  (pi'il 
avoit  assemblée  ci;  un  gros  bataillon  près  de  son  ailil- 

lerie,  fit  advanccr  trois  gros  pour  gaigner  une  mon- 
tagne dont  ledict  mareschal  de  Bouillon  se  vouloit  j)rc- 
valoir;  mais  le  maresdial,  qui  avoit  range'  sa  cavalerie 
en  quatre  gros,  en  lit  advancer  deux  si  tost  (ju'il  vit 
remuer  les  Lorrains,  lesquels  se  nieslerent  incontinent 
au  combat,  comme  aussi  fit  en  uiesme  temps  ledit  sieur 
mareschal  avec  son  gros,  suivy  du  sieui-  de  Rumesnil 
qui  menoit  le  quatiiesme.  Au  commencement  de  ce 
combat,  le  sieur  d'Amblise,  ayant  lompu  son  bois,  ré- 
cent une  liarquebuzade  dans  sa  visière  qui  luy  trans- 
perça la  teste ,  dont  il  mourut  à  l'instant.  Il  fut  lors  bien 
coml)atu  de  part  et  d'autre 5  mais  la  cavaleiie  de  Lor- 
raine ,  voyant  leur  gênerai  mort,  voulut  se  retirer  au- 
près du  bataillon  de  leur  infanterie  et  du  canon  qui 
tiroit,  tant  contre  ceux  deBeaumont  que  contre  le  se- 
cours du  dehors;  mais,  aussi  tost  qu'elle  eut  essayé  à  le 
faire  ,  les  François  la  poursuivirent  si  chaudement 
qu'elle  fut  toute  mise  à  vau  de  route,  abandonnant 
leur  infanterie  à  la  miséricorde  des  victorieux. 

En  cesle  charge  ledit  sieur  mareschal  fut  blessé  de 
deux  coups  d'espée,  l'un  au  visage,  sous  l'œil  droit, ^et 
l'autre  au  petit  ventre  ;  ce  qui  l'ompescha  de  poursuivie 
la  victoire,  et  donna  la  charge  aux  sieurs  de  llumesnil 
et  de  Betancourt  de  donner  sur  ceste  infanterie  :  ce 
qu'ils  firent  avec  un  tel  heur,  (ju'aidez  d'une  sortie  que 
firent  ceux  de  dedans  ils  la  mirent  en  pièces.  Les  Lor- 
rains perdirent  leur  chef,  leur  artillerie,  et  toutes  leurs 
cornettes  et  enseignes,  plus  de  sept  cents  morts  sur  la 
place ,  et  nombre  de  prisonniers,  entre  lesquels  esloient 
plusieurs  capitaines,  avec  leur  maistre  de  caujp  le  sieur 
d'Esne.  Quatre  cents  lansquenets  du  régiment  du  co- 
lonel Schevaw,  estans  pris  prisonniers,  furent  renvoyez 

avec  la  baguette  blanche,  sous  leur  foy  de  ne  porter 
les  armes  d'un  an  contre  le  Roy,  contre  ceux  de  Stras- 
bourg, et  contre  ledit  sieur  mareschal  sur  ses  terres  de 
Sedan.  Les  royaux  perdirent  en  ceste  desfaicte  fort  peu 
de  gens,  sans  aucune  personne  de  marque. 

Après  fjue  ce  siège  fut  ainsi  levé  les  troupes  assié- 
gées eurent  commandement  de  revenir  en  France  et 
de  se  rendre  au  siège  de  Rochefort  en  Anjou ,  ce  ([u'ils 
firent.  Pour  les  Lorrains,  ils  furent  fort  estonnez  de 
ceste  perte,  qui  leur  vint  très-mal,  car  ils  a  voient  aussi 
en  ce  temps  là  une  nouvelle  guerre  contre  ceux  de 
Strasbourg,  ainsi  que  nous  dirons  cy  après.  Quant  au 
mareschal  de  Bouillon,  après  avoir  emporté  l'honneur 
d'une  telle  victoire,  oii  il  avoit  esté  blessé,  il  se  retira  à 
Sedan,  et  mit  ses  troupes,  que  le  Roy  entretenoit,  en 
garnison,  une  partie  audit  Sedan  et  l'autre  à  Stenay.  Ce 
ne  furent  depuis  que  courses  sur  la  Lorraine  et  sur  le 
Verdunois,  et  le  duc  de  Lorraine  cognent  dèslors  que 
le  Roy  luy  avoit  donné  un  homme  de  guerje  en  teste 
qui  la  luy  portoit  dans  son  propre  pays ,  et  que  le 
succez  que  les  princes  de  la  ligue  s'estoient  proposez 
de  la  jHJse  de  leurs  armes  ne  seroit  tel  iju'ils  se  l'es- 
toient  injaginé. 

Cependant  (jue  le  mareschal  de  Bouillon  se  faisoit 
penser  de  ses  blessures,  son  esprit  ne  songeoit  qu'à 
nouvelles  entreprises  sur  le  duc  de  Lorraine.  Il  fit  re- 
cognoistre  la  ville  de  Dun  sur  la  rivière  de  Meuze,  à 
huict  lieues  de  Sedan,  par  Noël  Richer,  lionnne  ad- 
visé  et  de  valeur,  le((uel  ayant  rappoi  té  Testât  de 
ceste  ville,  et  comme  il  y  avoit  moyen  d'y  entrer  avec 
des  pétards  ,  après  plusieurs  discours  qu'ils  eurent 
ensemble ,   il   se  résolut  d'exécuter  ceste  entreprise 


l36  [1592]    CHKONOUOGIE  RONEjrAIRE 

la  nuict  d'entre  le  dimanche  et  le  lundy,  sixiesnie  et  sep- 
tiesme  jours  de  décembre,  et  pour  ce  faire  il  partit  de 
Sedan  le  dimanche,  sur  les  trois  heures  après  midy, 
assisté  d'une  belle  troupe  de  cavalerie,  ayant  donné 
aux  autres  troupes  des  garnisons  de  Sedan  et  Stenay 
le  rendez-vous  à  sept  heures  du  soir  du  mesnie  jour 
au  village  d'inaut,  une  lieue  près  de  Stenay;  car  ces 
troupes  estoient  lors  logées  en  trois  villages  près  de 
Dousi,  à  trois  lieues  ou  environ  de  Sedan,  revenans, 
après  la  prinse  du  chasteau  de  Charmoy  près  Stenay, 
de  faire  une  course  en  Lorraine  et  sur  le  Verdunois; 
lesquelles  troupes  se  trouvèrent  audit  rendez  vous,  et, 
ayant  marché  jusques  à  un  quart  de  lieue  près  de  Dun  , 
ledit  sieur  mareschal  fit  mettre  pied  à  terre  à  tous 
ceux  qu'il  avoit  choisis  et  esleus  pour  donner  les  pre- 
miers à  l'exécution,  et  lors  il  mit  Tordre  qu'il  voulut  y 
estre  observé.  Il  commanda  audit  Riclier  de  prendre 
le  premier  pétard,  au  sieur  Tenot,  capitaine  de  ses 
gardes ,  le  second  ,  à  du  Sault  le  tiers ,  à  Betu  le 
quart,  et  à  La  Chambre  le  cinquiesme.  Deguyot, 
lieutenant  de  Tenot,  portoit  les  mesches.  Le  capitaine 
du  Saut  et  Boursie  avoient  un  tréteau.  Après  eux  mar- 
choient  le  sieur  de  Marry  avec  dix  hommes  armez 
et  dix  harquebuziers,  puis  quarante/hommes  armez 
commandez  par  le  sieur  de  Cauniont,  avec  i\eu\  cents 
harquebusiers. 

Au  petit  fauxbourg  (jui  est  devant  la  porte  il  y 
avoit  quatre  soldats  <jiii  y  faisoient  garde,  l'un  des- 
quels, appercevaut  Kicher  et  Deguyot  qui  marchoient, 
leur  tiia  une  harquebusade,  en  leur  demandant:  Qui 
va  là?  ce  qui  ne  les  arresta  pas,  ains  passèrent  outre. 
Mais  incontinent,  estans  encores  eslongnez  de  la  mu- 

raille  (Je  cinquante  pas,  la  sentinelle  leur  demanda  : 
Qui  va  là?  et ,  les  voyant  marcher  sans  mot  dire,  leur 
tira  ,  et  encor  deux  autres  après.  En  mesme  temps 
Hicher  leur  dit  qu'ils  avoient  tort,  el  qu'il  estoit  un 
pauvre  homme  marchant  que  les  huguenots  avoient 
desvalizé.  Le  gouverneur,  nommé  ^Nlouza,  là  venu  à 
cest  alarme,  s'enquiert.  Richer  marche  tousjours  :  de 
sorte  que  les  bourgeois,  recognoissans  qu'il  s'appro- 
choit,luy  crièrent  qu'il  s'arrestast  ;  et  luy,  se  voyant 
à  six  pas  de  la  porte,  leur  dit  :  «  Je  viens  pour  faire 
apprester  le  logis  à  M.  de  Bouillon  qui  veut  disner 
aujourd'huy  dedans  Dun.  » 

A  ces  mots  ce  ne  fut  plus  qu'harquebuzades,  au 
son  desquelles  Richer  posa  son  pétard,  qui  lit  grand 
bruict,  et  fit  son  eiiect  à  la  première  porte.  Il  posa 
l'autre  à  la  seconde,  qui  fit  aussi  bien.  Mais  soudain 
ceux  de  dedans  abbatirent  le  râteau  ou  herse  ,  et 
d'une  pierre  portèrent  Richer  par  terre.  Le  capitaine 
Tenot  print  le  troisiesme  pétard  des  mains  de  du  Sault, 
et  le  fit  jouer  contre  le  râteau,  qui  fit  fort  peu  j  il  re- 
print  le  quatriesme  que  portoit  Betu,  lequel  pose'  fit 
un  trou  où  un  homme  en  se  courbant  fort  près  de  terre 
pouvoit  passer.  Les  harquebuzades  cependant  n'cs- 
toient  espargnées  par  les  assaillis  sur  les  petardieis, 
ny  les  coups  de  pierre  qu'ils  jettoient  sur  eux  par  les 
deux  tours  des  deux  costez  de  la  porte.  Par  ce  trou 
entrèrent  bien  soixante  hommes,  nonobstant  tout  ce 
(jue  purent  faire  ceux  de  Dun,  et  donnèrent  jusques 
au  milieu  de  la  ville;  mais  les  assaillis  ayans  faict 
tomber  une  autre  forme  de  râteau,  les  royaux  ne 
purent  plus  passer  que  par  dessous  une  des  pièces 
dudict  râteau,  et  si  ce  passage  estoit  si  dangereux, 

que  de  vingt  qui  s'hasardèrent  d'y  passer  il  y  en  eut 
quinze  de  blessez. 

Ainsi  les  assaillans  se  trouvèrent  fort  peu  dedans , 
et  au  contraire  ceux  de  Dun,  ralliez  eu  divers  lieux, 
en  grand  nombre,  y  ayant  dans  ceste  ville  deux  com- 
pagnies de  cavalerie  et  une  d'infanterie,  outre  quatre 
autres  qui  esloient  dedans  la  ville  basse  qui  ne  peurent 
secourir  la  ville  haute,  leur  ayant  la  poterne  ou  petite 
faulse  porte  qui  descend  en  bas  esté  fermée  par  ceux 
qui  estoient  jà  entrez,  lesquels  se  purent  trouver  en- 
viron six  vingts  dans  la  ville,  où  le  combat  dura  depuis 
les  trois  heures  jusques  à  sept  au  matin,  sans  que  ledit 
sieur  mareschal ,  nui  estoit  dehors,  pust  sçavoir  des 
nouvelles  de  ceux  de  dedans ,  sinon  par  les  assaillis 
qui  estoient  sur  la  porte  oii  il  faisoit  tousjours  faire 
de  l'effort  et  y  entrer  fde  à  fde,  quoy  qu'ils   criassent 
que  tous  les  royaux  estoient  perdus.  Bref,  les  combats 
furent  si  divers  et  la  chose  si  douteuse,  que  le  sieur  de 
Caumont  après  avoir  esté  blessé,  et  retiré  en  un  logis 
avec  trois  ou  quatre,  les  assaillis  le  prindrent  et  le 
gardèrent  ])lus  d'une  heure.   Autant  en  advint  d'un 
autre  costé  à  Betu  et  à  du  Sault,  ausquels  le  gouver- 
neur Mouza,  voyant  les  choses  tournées  à  son  desad- 
vantage,  se  rendit  leur  prisonnier.  Environ  une  demie 
heure  après  la  pointe  du  jour  le  sieur  de  Loppes,  en 
sondant  la  muraille  par  le  copiunandement  dudit  sieur 
mareschal,  et  ayant  trouvé  que  ceux  de  dedans  tra- 
vailloient  à  ouvrir  la  poterne  qui  descend  à  la  ville 
basse,  et  voyant  qu'elle  ne  pouvoit  estre  ouverte  de 
quelque  tenq^s,  se  fit  apporter  une  eschelle  où  luy  et 
quelques-uns  montèrent,  et,  après  la  porte  ouverte, 
donna  passage  à  ceux  qui  le  suivirent,  lesquels  firent 

retirer  tous  les  assaillis  dedans  une  forte  tour  proche 
de  la  première  porte.  En  ces  combats,  qui  durèrent 
plus  de  quatre  bonnes  heures,  la  plus-part  des  royaux 
qui  estoient  entrez  dans  Dun  furent  blessez  :  ledit  Te- 
not,  le  capitaine  Camus  et  Folquetiers  y  furent  tuez. 
En  fin,  sur  le  midy,  ceux  qui  s'estoient  retirez  dans 
ladite  tour  se  rendirent  prisonniers  de  guerre,  de  sorte 
que  la  ville  haute  fut  toute  réduite.  Ceux  qui  estoient 
en  la  basse  ville,  estonnez  de  tel  eifect,  y  mirent  le 
feu,  et,  saisis  d'elfroy,  s'enfuyrent.  Voylà  comme  M.  le 
mareschal  de  Bouillon  surprint  Dun  au  commence- 
ment de  décembre. 

En  ce  mesme  temps  le  roy  d'Espagne,  désirant  du 
coste'  des  Espagnes  faire  entrer  des  forces  en  France 
par  terre,  et  faire  la  conqueste  de  la  Guyenne,  qu'il 
estimoit  aisée  tandis  que  le  Roy  estoit  aux  environs  de 
Paris,  essaya  de  s'emparer  de  Bayonne,  à  l'ayde  de 
deux  armées,  par  mer  et  par  terre.  De  longue  main 
le  gouverneur  de  Fontarabie  avoit  practicjué  une  in- 
telligence avec  un  médecin  nommé  Rlancpignon,  le- 
quel recevoit  souvent  des  lettres  de  luy  en  termes  cou- 
verts et  prins  de  la  médecine,  pour  acheminer  leur 
entreprise  sur  Bayonne. 

Ce  médecin  s'entendoit  avec  un  Espagnol  habitué 
d'assez  long  temps  dans  Bayonne,  et  ces  deux  avoient 
acheminé  leui-  entreprise  si  avant,  qu'une  flotte  de 
quelques  vaisseaux  et  une  armée  par  terre  estoit  preste 
à  l'exécution,  quand  un  lac(juay,  envoyé  de  Fonta- 
rabie avec  letlies  parlant  de  medeciner  et  saigner  le 
malade,  fut  surj)rins  par  le  seigneur  de  La  Hilliere, 
gouverneur  de  liayonne,  lecjuel,  ayant  faict  prendre 
le  médecin  et  l'Espagnol,  en  peu  d'heures  desconvrit 

tout  leur  dessein.  Il  délibéra  de  donner  une  exlreltc 
aux  Espagnols  entrepreneurs,  ce  (ju'il  ne  put  exécu- 
ter à  cause  de  Ja  resolution  de  l'Espagnol  piisonnier, 
lequel  ne  voulut  escrire  les  lettres  qu'il  luy  vouloit 
faire  escrire,  ains  aima  mieux  mourir  que  de  servir 
de  piège  pour  faire  attraper  le  gouverneur  de  Fonta- 
rabie,  et  fut  décapité  publiquement  avec  le  médecin. 
C'est  assez  Iraicté  de  ce  qui  s'est  passé  sur  les  frontières 
de  la  France;  voyons  ce  qui  se  passoit  en  la  ville  ca- 
pitale et  aux  environs. 

Après  la  reprise  d'Espernay  le  Koy,  ayant  renvoyé 
les  reistres ,  retint  auprès  de  luy  une  petite  armée  que 
conduisoit  le  baron  de  Biron ,  et  s'en  vint  vers  Paris. 
11  envoya  vers  M,  d'Espernon  à  ce  qu'il  luy  remist 
entre  les  mains  Testât  d'admiral  de  France,  ce  qu'il 
fit,  et  Sa  Majesté  en  pourveut  ledit  sieur  baron  de 
Biron. 

Le  Roy  estant  à  Sainct  Denis,  désirant  blo(|uer  Paris 
lout  autour  par  des  forts,  afin  qu'il  n'entrast  nuls  vivres 
dedans  que  par  sa  volonté  et  sur  ses  passeports,  il  fit 
dresser  de  nouveau  un  fort  à  Gournay,  distant  de  trois 
lieues  de  Pai  is.  Ce  fort  fut  fait  dans  une  isle  qu'entouroit 
la  Marne  au  lieu  de  fossez;  les  bastions  n'estoient  que 
de  terre.  M.  de  La  Noue  y  fut  mis  gouverneur  dedans 
avec  une  forte  garnison,  six  pièces  de  canon  et  les 
munitions  nécessaires,  pour  empescber  de  ce  costé  là 
tout  ce  (|ui  eust  peu  venir  à  Paris  par  la  Marne.  Cor- 
beil  et  Sainct  Denis  tenoient  comme  bouclez  le  haut 
et  le  bas  de  la  rivière  de  Seine,  (^eux  de  Cbevieusc , 
Porche-Fontaine,  et  autres  chasleaux  des  environs  du 
costé  de  l'Université,  faisoient  tant  de  courses  et  si  sou- 
vent jusques  dans  les  fauxbourgs,  que  peu  de  chose 

pouvoit  entrer  dans  Paris  sans  les  passeports  des  gou- 
verneurs des  places  pour  le  Roy. 

Sur  la  construction  de  ce  fort  à  Gournay,  et  sur  un 
bruit  ((ui  courut  parmy  les  Parisiens  que  le  P\oy  vou- 
loit  defi'endre  d'oresnavant  tous  les  passeports  qui  pèi- 
mettoient  de  faire  sortir  et  entrer  des  marcliandises 
dans  Paris,  il  se  tint  une  assemblée  de  ville  le  26  oc- 
tobre. Or,  soit  à  dessein  ou  autrement,  ou  par  la  li- 
cence que  prirent  les  gouverneurs  des  places  qui 
tenoient  pour  le  Roy  aux  environs  de  Paris,  il  s'estoit 
j^ractiqué  du  depuis  la  levée  du  siège  qu'en  payant 
certains  droicts,  on  faisoit  entrer  et  sortir  de  la  mar- 
chandise dans  Paris.  Plusieurs  Parisiens  alloient  et 
venoient  par  passe-ports  aux  places  du  Poy,  et  la  né- 
cessité qu'ils  avoient  endurée  dans  Paris,  l'abondance 
qu'ils  voyoîent  aux  villes  royales,  et  la  commodité 
qu'ils  retiroient  de  trafiquer,  en  fit  changer  à  beau- 
coup l'opinion  de  leur  ligue.  Ce  fut  pourquoy  ceux 
qui  favorisoient  le  party  royal  dans  Paris ,  dont  il  y 
en  avoit  grand  nombre,  ainsi  ([u'il  se  pourra  aysement 
juger  cy-après,  pensant  faire  naistre  quelque  occa- 
sion pour  le  service  du  Roy,  firent  faire  ceste  propo- 
sition :  Qu'il  failloit  envoyer  vers  le  roy  de  Navarre  , 
en  attendant  la  tenue  des  estats,  pour  avoir  le  trafic 
et  commerce  libre,  tant  pour  la  ville  de  Paris  <ju'au- 
tres  bonnes  villes  de  France.  Geste  proposition  fut 
trouvée  si  bonne  par  plusieurs,  que,  si  le  duc  de 
Mayenne  ne  se  fust  rendu  à  Paris  incontinent,  il  y 
eust  pu  naistre  quelque  changement.  En  l'assemblée 
((ui  se  tint  dans  la  Maison  de  Ville  le  6  de  novembre 
il  leur  dit  :  «  Messieurs,  j'ay  esté  adverty  qu'il  s'estoit 
faict  icy  quchpies  propositions  d'envover  vers  le  roy 

de  Navarre  j)oiir  traicter  avec  luy  :  ce  que  j'ay  trouvé 
fort  estrange  pour  estre  chose  fort  contraire  à  ce 
qu'avons  par  ensemble  jure'.  Toutesfois  je  ne  l'impute 
pas  à  aucune  mauvaise  volonté  qu'ayentceux  qui  l'ont 
pr^osé,  ains  à  la  nécessité  très-grande  que  chacun 
de  vous  peut  avoir.  Mais  vous  sçavez  tous  que  j'ay 
délibéré  faire  assembler  les  estais  dans  ce  mois  pour 
pourvoir  au  gênerai  des  affaires,  et  au  particulier  de 
vostre  ville.  Vous  sçavez  combien  de  princes,  sei- 
gneurs et  villes  se  sont  unis  avec  nous,  desquels 
nous  ne  devons  ny  pouvons  honnestement  nous  dé- 
partir :  aussi  vostre  condition  seroit  beaucoup  plus 
mauvaise  de  faire  vos  affaires  sans  eux.  J'espère  que 
tous  ensemble  prendrons  quelque  bonne  resolution , 
pour  laquelle  exécuter,  sans  avoir  aucune  considéra- 
tion de  mon  interest  particulier,  j'exposeray,  comme 
j'ay  fait  cy-devant,  pour  vostre  conservation  très- 
librement  mon  sang  et  ma  vie.  Mais  cependant  je  prie 
ceux  qui  ont  fait  telle  proposition  de  s'en  vouloir  dé- 
partir ;  et,  s'ils  ne  le  faisoient,  j'aurois  occasion  de 
croire  qu'ils  sont  mal  affectionnez  à  nostre  party ,  et 
traicter  avec  eux  comme  ennemis  de  nostre  reli- 
gion. » 

M.  de  Mayenne,  à  son  arrivée  dans  Paris,  y  trouva 
les  deux  partis  ou  factions  des  politiques  et  des 
Seize  esgalement  fortes,  et  que  mesmes  ils  faisoient 
entr'eux  une  conférence  en  la  présence  du  sieur  de 
Belin,  gouverneur  de  Paris,  et  du  prevost  des  mar- 
chans  ,  pour  tascher  à  les  accorder.  Avant  que  parler 
de  ceste  conférence,  voyons  comme  les  politiques,  de- 
puis la  mort  du  président  Brisson,  dont  nous  avons 
parlé  l'an  passé,  se  recognurent,  s'assemblèrent,  et  se 

bandèrent  ouvertement  contre  la  faction  des  Seize. 
Tous  ceux  qui  ont  escrit  de  ce  subject  s'accordent 
que,  l)ien  que  plusieurs  dans  Paris  auparavant  la 
mort  du  président  Brisson  portassent  couvertement 
affection  au  party  royal,  si  n'osoient-ils  en  parler  à 
l'ouvert,  pource  que  les  Seize  leur  tenoient  tousjours 
le  pied  sur  la  gorge,  et  prenoient  garde  de  prez  à 
toutes  leurs  actions,  mais  que,  depuis  ceste  mort,  el 
qu'ils  virent  que  Louchart  et  ses  compagnons  eurent 
este'  pendus  par  le  commandement  de  M.  de  Mayenne, 
ils  commencèrent,  disent-ils,  à  s'assembler  dez  le 
mois  de  janvier  au  commencement  de  ceste  année,  et 
se  jurèrent  ensemblement  un  support  commun;  que 
le  commencement  de  l^urs  assemble'es  se  fit  chez  le 
sieur  d'Aubray,  l'un  des  colonels  de  la  ville,  qui  avoit 
esté  autres-fois  prevost  des  marchans,  et  qui  estoit 
d'une  des  bonnes  familles  de  Paris,  et  du  depuis  en 
l'abbaye  Saincte  Geneviefve,  au  logis  de  l'abbé,  là  où 
en  ces  assemblées  se  trouvèrent  des  ecclésiastiques, 
des  gens  de  justice,  des  officiers  de  la  Maison  de  Ville, 
des  colonels,  des  capitaines,  et  autres  bourgeois.  Les 
premières  propositions  qui  furent  faictes  en  ces  as- 
semblées estoient  : 

L  Qu'il  failloit  d'oresnavant  que  les  bonnes  familles 
et  les  gens  d'honneur  se  recogneussent  et  se  joignis- 
sent ensemblement  pour  estre  les  plus  forts,  et  résister 
à  certaines  personnes  qui  se  disoient  catholiques  zelez 
et  se  faisoient  appeler  les  ^eize,  que  l'on  cognoissoit 
assez  estre  gens  de  néant, personnes  abjectes,  de  basse 
condition,  qui  vouloient  tout  entreprendre  et  manier 
les  affaires  de  la  ville,  lesquels  avoient  commencé  une 

révolte  qui  saigneroit  à  jamais,  s'estoient  attaquez  à  la 
cour  de  parlement,  et  de  leur  projMC  authorite  avoient 
faict  mourir  de  mort  violente  M.  le  président  Bris- 
son  ;  qu'ils  continuoient  encor  leurs  révoltes  et  entre- 
prises avec  les  Espagnols,  vouloient  renverser  tout 
ordre,  ne  faisoient  que  brouiller  les  afi'aires,  et  es- 
toient  la  cause  de  toutes  les  misères  que  souffroit  la 
France  des  guerres  civiles. 

II.  Que  poiu'  s'opposer  aussi  ausdites  entreprises,  il 
failloit  que  aux  eslections  des  offices  et  charges  de  la 
ville  empescher  à  l'advenir  que  nul  desdits  Seize  n'y 
fust  pourveu,  et  n'endurer  plus  qu'aucun  eust  autho- 
rite dans  la  Maison  de  Ville  t|u'il  ne  fust  de  la  qualité 
requise. 

III.  Et  que,  comme  les  Seize  avoient  tiré  leur  nom 
de  l'establissement  qu'ils  avoient  faict  d'un  conseil  des 
seize  quartiers,  quaussi  il  failloit  que  les  seize  colo- 
nels de  Paris  fussent  les  chefs  pour  s'opposer,  chacun 
en  son  quartier,  aux  entreprises  des  Seize,  et  practi- 
quer  sous  chasque  colonelle  le  plus  de  capitaines  et 
de  bourgeois  que  l'on  pourroit,afrin  de  se  rendre  forts, 
et  d'ayder  par  ce  moyen  à  M.  de  Mayenne,  qui  avoit 
si  bien  commencé  en  faisant  pendre  quatre  desdits 
Seize,  exterminer  du  tout  ceste  faction,  dont  il  en 
reiissiroit  ce  bien  que  l'on  pourroit  chasser  aussi  les 
Espagnols  de  Taris  qui  n'estoient  soustenus  que  par 
eux  ,  et  par  ce  moyen  il  y  auroit  espérance  d'avoir  un 
jour  la  paix,  de  restablir  le  trafic,  de  sortir  des  mal- 
heurs où  ils  estoient  à  présent,  et  de  joiiïr  de  leurs  mai- 
sons des  champs,  de  leurs  rentes  et  de  leurs  héritages. 

Ceste  practique  fut  si  bien  menée  et  conduitte,  que 

des  colonels  de  Paris  il  y  en  eut  treize  cjui  se  déclarè- 
rent ennemis  des  Seize,  tous  les  quarteniers  de  la  ville, 
excepté  quatre,  grand  nombre  de  capitaines  et  bour- 
geois, lesquels  estoient  sous  main  soustenus  par  toute 
la  cour  de  parlement,  excepté  cinq  qui  favorisoient 
encor  les  Seize,  et  de  toutes  les  autres  cours  souve- 
raines. 

Ce  party  dedans  Paris  devint  incontinent  fort.  En 
ce  commencement  on  ne  parloit  que  de  ruyner  les 
Seize,  et  de  tascher  à  chasser  les  Espagnols  et  empes- 
cher  qu'il  n'en  entrast  en  garnison  dans  la  ville  plus 
grand  nombre  que  ceux  qui  y  estoient,  et  mesmes , 
quand  le  duc  de  Parme,  après  le  siège  de  Roiien,  re- 
passa la  Seine  à  Charenton,  lesdits  colonels  furent 
tousjours  en  armes,  firent  faire  doubles  gardes  à  la 
porte  de  Bussy,  et  le  colonel  Passart,  avec  le  grand 
Guillaume,  capitaine,  y  menèrent  leurs  compagnies 
ensemblement  pour  s'y  rendre  plus  forts,  et  ne  cessè- 
rent de  s'y  tenir  jusques  à  ce  que  ledit  duc  fust  esloi- 
gné  de  la  ville.  Plusieurs  parloient  à  l'ouvert  contre 
les  Seize.  Aucuns  particuliers  mesmes  usèrent  de 
voye  de  faict.  Un  gentil-homme  françois,  vestu  à  l'es- 
pagnole,  fut  battu  en  qualité  d'Espagnol  j  et  mesmes 
il  fut  pendu  par  authorité  de  justice  quelques  parti- 
culiers des  Seize  pour  leurs  crimes.  Quelques  uns 
aussi  s'enfuirent  de  peur  de  punition.  Bref,  il  se  passa 
plusieurs  particularitez  contre  eux  depuis  le  com- 
mencement de  ceste  année  jusques  sur  la  lin  de  sep- 
tembre, qu'il  fut  tenu  une  assemblée  au  logis  dudit 
sieur  abbé  de  Saincte  Geneviefve  en  laquelle  se  trou- 
vèrent plusieurs  personnes  de  qualité,  et  là  fut  com- 
mencé de  parler  (sur  le  subject  du  fort  (|ue  l'on  bastis- 
4i-  10 

soit  à  Gournay)  qu'il  failloit  entendre  à  la  paix  avec 
le  Roy ,  et  y  fut  dit  que  les  guerres  ^seroient  perpé- 
tuelles, à  faire  comme  l'on  faisoit  ;  ([ue  tout  estoit 
ruine';  qu'il  valloit  mieux,  pour  aquerir  paix  et  sou- 
lager le  pauvre  peuple,  se  jetter  entre  les  bras  du  Roy, 
qui  estoit  prince  remply  de  clémence,  qui  sans  doute 
les  recevroit  liumainenient,  et  vivroit  on  sous  luy  en 
paix  en  l'exercice  de  la  religion  catholique-romaine  ; 
qu'il  estoit  le  vray  héritier  de  la  couronne  de  France; 
que  jamais  la  race  des  princes  de  Bourbon  ne  laisse- 
roit  Paris  en  paix  si  la  maison  de  Lorraine  ou  autre 
estranger  entroit  à  la  couronne  ;  qu'infailliblement  il 
falloit  recognoistre  le  Roy  et  se  sousmettre  à  luy ,  et 
qu'il  n'y  avoit  autre  moyen  de  repos  et  salut  qu'en  le 
recognoissant  ;  que  si  on  ne  le  faisoit  de  gré  à  gré, 
aussi  bien  qu'il  emporteroit  Paris  de  force,  tellement 
qu'il  valloit  mieux  traicter  avec  luy  en  temps  oppor- 
tun, que  d'attendre  pour  y  estre  portez  par  la  corde 
au  col;  et,  pour  conclusion, qu'il  falloit  nécessairement 
faire  la  paix  et  recognoistre  le  Roy,  autrement  que 
tout  seroit  perdu  ;  qu'il  ne  falloit  plus  attendre  secours 
du  Pape  pour  résister  à  la  force  du  Roy,  ny  aux  armes 
des  princes  de  Lorraine,  ny  aux  doublons  d'Espagne  , 
et  que  tout  cela  estoit  des  chimères;  et,  pour  parvenir 
à  la  recognoissance  du  Roy,  il  failloit  d'oresnavant 
veiller  et  faire  tout  ce  qu'il  seroit  possible  pour  son 
advancement,  et  ruiner  tous  ceux  qui  y  voudroient 
contredire.  Après  ceste  proposition  il  fut  long  temps 
devisé  des  moyens  et  ordre  pour  y  parvenir,  11  fut  leu 
aussi  un  mémoire  de  l'ordre  qu'il  failloit  tenir  d'ores- 
navant pour  leur  assemblée,  pour  sçavoir  des  nou- 
velles, pour  prendre  le  signal  et  le  mot  du  guet,  et  les 

endroits  où  l'on  se  devoit  addresser.  Ils  disposèrent 
quatre  maisons  des  colonels  où  tous  les  jours,  à  cer- 
taines heures,  ils  iroient  conférer  de  ce  qu'il  faudroit 
dire  et  faire  :  pour  l'Université  et  Cité,  au  logis  de  d'Au- 
bray,  au  quartiei  du  Louvre,  en  la  maison  de  Passart; 
au  quartier  de  Grève,  au  logis  de  Marchand;  au 
quartier  des  Halles,  au  logis  de  Villebichot. 

En  ce  mesme  temps  que  les  politiques  de  Paris  tra- 
moient  la  réduction  de  ceste  ville  en  l'obeyssance  du 
Boy,  M.  Rose,  evesque  de  Senlis,  alla  trouver  le  co- 
lonel d'Aubray  qu'il  estimoit  chef  de  ce  party  ;  il  luy  dit 
qu'il  failloit  que  tous  les  catholiques  des  deux  partis 
qu'il  voyoit  à  présent  dans  Paris  entrassent  en  quel- 
que conférence  et  se  reconciliassent  les  uns  avec  les 
autres,  et  qu'il  fiiilloit  tous  s'unir  contre  les  hérétiques. 
Mais  il  n'eut  pour  response  de  luy  que  quand  tous  les 
Seize  auroient  esté  punis  de  leurs  crimes  qu'il  advise- 
roit  à  ce  qu'il  auroit  à  faire.  Les  docteurs  Genebrard  et 
Boucher  en  parlèrent  aussi  à  quelques  autres  colonels 
qu'ils  cognoissoient,  et  ceste  alFaire  fut  si  avant  menée, 
que  les  politiijues,  pour  ne  donner  aucun  subject  de 
croire  qu'ils  ne  vouloient  entendre  à  aucune  reconci- 
liation, trouvèrent  bon,  pour  descouvrir  les  desseins 
des  Seize,  que  le  colonel  Marchant,  et  Lambert,  quar- 
tenier,  de  la  part  des  politiques,  en  traictassent  avec 
l'advocat  Le  Gresle  de  la  part  des  Seize,  lesquels,  ayans 
parlé  ensemblement,  promirent  chacun  de  leur  part 
de  faire  comparoir  les  principaux  d'entr'eux  en  un  lo- 
gis proche  de  la  maison  du  sieur  L'Huillier.  De  la  part 
des  politi(jues  s'y  trouvèrent  les  colonels  L'Huillier, 
Marchand  et  l'igneron;  de  celle  des  Seize,  Acariv», 
Le  Gresle,  Bordereuil  Uosny  et  Senault. 

10. 

L'Huillier,(0  prenant  le  premier  la  parole,  leur  dit: 
«  M.  le  colonel  Marchand  nous  a  faict  entendre  que 
vous  nous  avez  recerchez  pour  vous  reconcilier  et 
joindre  avec  nous  ;  c'est  chose  qui  se  pourra  faire, 
moyennant  que  chacun  s'humilie ,  obeysse  et  recog- 
noisse  ceux  qu'ils  doivent  honorer  par  honneur.  » 

Acarie,  pour  les  Seize,  dit  :  «  Messieurs,  nostre  in- 
tention est  que  ceux  qui  se  disent  catholiques  le  fa- 
cent  paroistre  j)ar  bonnes  actions,  qu'ils  considèrent 
bien  que  la  division  produit  ordinairement  des  mesdi- 
sances  et  calomnies,  et  les  mesdisances  des  intentions 
irréconciliables,  et  que,  pour  éviter  les  maux  qui  en 
pourroient  ensuivre  au  préjudice  de  la  religion  ca- 
tholique, apostolique  et  romaine,  et  de  la  ville  envi- 
ronnée des  ennemis,  il  est  très  à  propos  en  ce  temps 
assoupir  et  esteindrc  telles  divisions  et  s'unir  tous  en- 
semble pour  résister  à  l'he retique  et  à  ses  fauteurs. 
Pour  ces  considérations  nous  avons  tente'  tous  moyens 
pour  y  parvenir  et  en  conférer  avec  vous,  non  en 
qualité  de  colonels,  mais  comme  estans  catholiques.  » 
Plusieurs  propos  furent  tenus  d'une  part  et  d'autre, 
recognoissant  chacune  part  le  dommage  et  nuisance 
qu'aporteroient  telles  partialitez.  Senaut  dit  que, pour 
l'efTect  d'une  bonne  reconciliation,  il  luy  sembloit, 
sauf  meilleur  advis,  qu'il  seroit  bon  que  les  uns  et  les 
autres  se  submissent  à  leurs  pères  spirituels,  et  que, 
comme  ledit  Le  Gresle  leur  en  avoit  communiqué,  en 
estans  quasi  demeuré  d'accord  jusques  à  estre  entrez 
à  la  nomination ,  il  estoit  bien  séant  leur  rendre  cest 
honneur. 

(')  L'IIuillicr.  Il  fut  peu  de  temps  après  nommé  prévint  des  mar- 
chands, et  ce  fut  lui  qui  ouvrit  à  Henri  iv  les  portes  de  Paris. 

Que  de  la  part  des  Seize,  ils  avoient  advisé  de  sup- 
plier messieurs  Genebiard,  archevesque  d'Aix,  Rose, 
evesque  de  Senlis ,  Boucher,  curé  de  Sainct  Benoist, 
et  de  Cueilly ,  cure'  de  Sainct  Germain  de  Lauxerrois, 
d'en  prendre  la  peine.  «  Et  de  vostre  part,  dit-il  en  par- 
lant à  L'Huillier,  vous  pouvez  faire  le  semi)lable  envers 
ceux  que  le  colonel  Marchant  et  le  quartenier  Lam- 
bert avoient  choisis,  qui  estoient  les  sieurs  abbé  de 
Saincte  GeneviefVe,  Seguier,  doyen  de  l'église  de  Pa- 
ris, Benoist,  curé  de  Sainct  Eustache,  et  Chavignac, 
curé  de  Sainct  Suplice,  et  que  l'on  adviseroit  du  joui- 
pour  les  assembler.  »  Ils  trouvèrent  tous  cest  advis  bon  : 
toutesfois  dejjiiis  il  fut  changé.  Pour  ce  jour  il  ne  fut 
faict  autre  chose. 

Le  bruit  de  ce  pourparlé  estant  venu  jusques  aux 
oreilles  du  prevost  des  marchands  et  autres  magistrats, 
lesquels,  jugeans  diversement  ce  qui  en  pourroit  arri- 
ver, se  voulurent  mesler  de  cest  affaire,  et  furent  les 
politiques  et  les  Seize  mandez  le  lundy  ensuyvant,  et 
prévenus  par  le  président  d'Orcey ,  prevost  des  mar- 
chands. 11  loiia  l'intention  de  ceux  qui  avoient  promeu 
et  commencé  cest  œuvre,  leur  fit  entendre  qu'il  y  vou- 
loit  avoir  part  et  y  apporter  tout  ce  que  doit  un  ma- 
gistrat de  ville  qui  n'a  point  plus  de  repos  et  conten- 
tement que  de  voir  et  cognoistre  une  bonne  union 
entre  les  citoyens,  et  que  pour  cest  elfect  il  en  com- 
muniqueroit  avec  le  gouverneur,  lequel  il  sçavoit  ten- 
dre au  mcsme  but ,  et  tiendroit  advertis  les  uns  et  les 
autres  pour  se  trouver  à  l'heure  et  au  lieu  qui  seroient 
choisis. 

Ayans  eu  commandement  les  uns  et  les  autres  de  se 
tiouver  le  mercredy  suy vant chez  le  sieur  de  Beliu, 

gouverneur  de  Paris,  en  nombre  de  cinq  ou  six,  il  ad- 
vint que,  tant  d'un  party  que  d'autre,  ils  délaissèrent 
les  ecclésiastiques  pour  l'animosité  qui  estoit  entre  au- 
cuns d'eux,  et  les  magistrats  civils  servirent  en  leur 
place. 

De  la  part  des  politiques  se  trouvèrent  les  sieurs 
L'IIuillier,  Passart,  Marchant,  Villebiclîbt,  du  Fres- 
noy,  Feullet,  de  La  Haye^  Santeuil  et  Le  Roy,  tous 
colonels  ;  et  de  la  part  des  Seize,  Acarie,  Le  Gresle, 
Alvequin,  Bordereuil  Uosny,  Senault,  Messier  et  de 
Sansa. 

Là  fut  proposé  par  le  sieur  de  Belin  (0,  et  après 
par  le  prevost  des  marchands,  combien  ils  loiioient 
ceste  reconciliation  et  en  desiroient  voir  l'accomplis- 
sement, admonestèrent  chacun  d'y  apporter  ce  qu'il 
pourroit,  et  à  ceste  fin  qu'on  leur  fist  entendre  le  com- 
mencement et  le  progrès  de  l'aftaire. 

L'Huillier  pour  les  politiques,  et  Acarie  pour  les 
Seize ,  les  ayans  chacun  remercié  et  fait  entendre 
comme  tout  s'estoit  passé  jusques  à  ce  jour,  et  mesmes 
ledit  L'Huillier  comme  on  les  en  avoit  recherchez,  ils 
raonstrerent  tous  avoir  un  extresme  désir  de  voir  l'ef- 
fect  d'un  si  bon  œuvre,  dont  ils  auroient  supplié  les 
magistrats  d'y  tenir  la  main.  Lors  arriva  d'Aubray,  au- 
quel fut  fait  récit  par  ledit  sieur  gouverneur  de  ce  qui 
avoit  esté  desjà  dit,  et  que  le  meilleur  moyen  estoit 
xl'eslire  certain  nombre  de  part  et  d'autre  pour  en- 
semblement  et  en  leur  présence  conférer  et  adviser 
aux  remèdes,  et  le  prièrent  d'en  estre  l'un  et  d'y  as- 

(•)  Le  sieur  de  Belin  :  François  de  Faudoas  d'Avcrton,  comte  de 
Belin.  Il  avoit  été  prisonnier  de  Henri  iv,  n'avoit  pu  s'cmpèclicr  d'aji- 
pncier  ses  grandes  qualités,  et  lui  ctoit  secrètement  dévoué. 

sister,  ce  que  pareillement  firent  ses  compagnons  et 
les  Seize  aussi.  Mais  il  dit  (0  que  quanta  luy  il  n'a- 
voit  besoin  de  reconciliation,  ne  vouloit  mal  à  per- 
sonne, qu'il  estoit  bon  catholique,  et  n'assisteroit  point 
à  la  conférence,  bien  tiendroit-il  ce  qui  y  seroit  con- 
clud  et  arresté. 

Nonobstant  son  refus,  le  prevost  des  marchans  fit 
une  liste  de  cinq  de  chacune  part,  en  laquelle  fut  d'Au- 
bray  nomme'  avec  L'Huillier,  Passart,  Marchant  et 
Pigneron,  lequel  arriva  à  l'instant,  tellement  qu'ils  se 
trouvèrent  là  unze  colonels,  et  de  la  part  des  Seize 
furent  nommez  Acarie,  Le  Gresle,  Senault,  Alvequin 
et  Bordereuil  Kosny,  à  tous  lesquels  fut  dit  qu'ils  se 
liouvassent  le  lendemain  jeudy  au  mesme  lieu  pour 
entrer  en  matière,  et  adviser  aux  moyens  et  remèdes 
pour  esteindre  ces  partialitez;  et  pour  l'heure  ne  fu- 
rent tenus  autres  propos. 

Le  jeudy  ils  se  trouvèrent  tous  au  mesme  lieu  en 
la  présence  dudit  sieur  gouverneur  et  du  prevost  des 
marchands.  Geste  assemblée  commença  par  la  plainte 
que  fit  le  colonel  Marchant  de  ce  qu'aucuns  des  pré- 
dicateurs des  Seize  avoient  desjà  presché  que  les  po- 
litiques recerchoient  les  Seize  d'accord.  Il  en  fut  faict 
un  grand  bruit,  lequel  cessé,  un  des  Seize  dit  que  les 
remèdes  convenaJjles  pour  esteiiKlre  la  division  es- 
toient  de  ne  recognoistre  jamais  le  roy  de  Navarre, 
quelque  catholique  qu'il  se  fist.  Lors  d'Aubray  dit  : 
«  Messieurs,  je  ne  voy  pas  qu'on  ait  parlé  de  ce  pour- 

(■)  Mais  il  dit.  D'Aubray,  beaucoup  plus  pronouccque  les  aulres  po- 
litiques, voyoit  avec  peine  celte  conférence.  Il  pensoil  que  son  unique 
résultat  seroil  d'aigvir  les  dcu\  partis  Ijeaucoip  plus  qu'ils  ne  rétoicnt 
îlupriravant. 

quoy  on  nous  a  fait  entendre  qu'estions  assemblez. 
Quant  à  nous,  nous  sommes  tousjours  demeurez  en 
l'union  de  la  ville,  en  l'obeyssance  de  M.  de  Mayenne, 
de  la  cour  de  parlement,  de  M.  le  gouverneur  et  des 
magistrats;  si  vous  autres  (parlant  aux  Seize),  qui 
vous  estes  joincts  avec  le  Pape  et  l'Espagnol,  voulez 
entrer  en  nostre  union,  nous  procurerons  pour  vous 
envers  M.  de  Mayenne,  la  cour  de  parlement  et  les 
magistrats ,  qu'ils  vous  y  reçoivent ,  et  n'est  besoin 
d'autre  reconciliation  pour  mon  particulier,  n'ayant 
querelle  à  personne.  » 

Après  quelques  reparties  et  disputes  à  qui  avoit 
esté  de  tous  eux  le  premier  de  la  ligue,  et  qui  y  avoit 
le  plus  fourny,  d'Aubray  dit  encores  :  «  Nous  avons 
occasion  de  nous  plaindre  de  ce  qu'on  baille  aux  pré- 
dicateurs des  mémoires  etJjillets  sur  lesquels,  sans  dis- 
crétion, ils  preschent  et  taxent  plusieurs  gens  d'hon- 
neur jusques  à  les  monstrer  au  doigt.  Il  faut  deffendre 
cela,  et  n'appartient  aux  prédicateurs  de  se  mesler  de 
l'Estat,  ains  seulement  de  reprendre  les  vices.  »  Un 
des  Seize  luy  respondit  que  les  prédicateurs  n'estoient 
point  indiscrets  pour  prescher  à  l'apetit  d'aucun,  et 
que  ce  n'estoit  à  luy  de  leur  prescrire  ce  qu'ils  avoient 
à  dire,  et  qu'ils  preschoient  la  vérité'.  A  quoy  répliqua 
d'Aubray  :  «Tout  leur  est  permis,  ce  semble,  puis  qu'ils 
ne  recognoissent  point  la  cour  pour  leurs  juges.  » 

Sur  ce  luy  fut  dit  par  ledit  sieur  gouverneur  que, 
pour  le  regard  des  prédicateurs,  ce  n'estoit  à  eux  de 
leur  faire  leur  leçon,  mais  que  luy  et  le  prevost  des 
marchands  parleroient  à  M.  le  légat,  qui  les  manderoit 
et  leur  feroit'entendre  ce  qu'ils  auroient  à  faire,  et,  s'il 
advenoit  qu'ils  y  contrevinssent,  (|u'il  y  avoit  moyen 

de  chasser  ceux  qui  feroient  le  contraire.  Et  par  ce 
que  ces  propos  sembloient  empescher  ce  qu'ils  espe- 
roient  de  la  conférence,  ils  furent  rompus,  et  chacun 
admonesté  de  parler  modestement  et  sans  collere  ny 
reproche  des  choses  jiassées.  Puis  le  prevost  des  mar- 
chons fit  lecture  de  ce  qu'il  avoit  escrit  pendant  leur 
contestation,  estimant,  disoit-il,  qu'il  estoit  bon  de 
dresser  des  articles  pour  leur  reconciliation,  et  les 
faire  puljlier. 

Et  par  ce  qu'en  ces  articles  il  avoit  mis  que  les  pré- 
dicateurs seroient  priez  de  ne  plus  prescher  sur  mé- 
moires et  billets,  aussi  que  la  cour  de  parlement  seroit 
supplie'e  d'oublier  le  passé,  et  que  d'oresnavant  Ton 
n'useroit  plus  de  ces  mots  ,  Politiques  et  Seize  ,  un 
des  Seize  luy  dit,  quand  aux  prédicateurs,  qu'il  n'es- 
toit  besoin  d'en  parler,  puis  que  ledit  sieur  gouver- 
neur avoit  rerais  ce  qui  les  concernoit  à  M.  le  légat. 

Pour  le  regard  des  mots  Politiques  et  Seize ^  qu'il 
ne  les  failloit  supprimer,  d'autant  que  celuy  qui  feroit 
les  actions  d'un  politique  meriteroit  porter  ce  nom  ;  et 
quant  aux  Seize,  (jue  c'estoit  un  nom  honorable,  et 
que  l'on  ne  faisoit  aucun  deshonneur  à  ceux  qui  en 
estoient  de  les  appeller  ainsi;  toutesfois,  si  pour  éviter 
les  noises  et  contentions  on  les  vouloit  oublier,  on  le 
pourroit  consentir:  mais  si  on  le  vouloit  esteindre  par 
ignominie,  il  ne  se  pourroit  souffrir,  et  falloit  qu'il 
leur  demeurast. 

Quand  à  la  cour  de  parlement,  qu'il  n'estoit  aucu- 
nement nécessaire  qu'ils  la  suppliassent  d'oublier  les 
choses  passées,  et  que  sur  ceste  prière  d'oblivion  elle 
se  voudroit  prévaloir  et  dire  que  les  Seize  ne  se  pour- 
roient  plus  pourvoir,  et  seroient  exclus  et  forclos  do 

les  récuser;  que  la  récusation  estoit  de  droict,  et  en- 
cores  qu'il  ne  fust  raisonnable  qu'un  qui  se  pretendoit 
olTense'  d'avoir  esté  emprisonné,  comme  toute  la  cour 
le  prétend  avoir  esté  par  les  Seize,  fust  le  juge  de  ce- 
luy  qui  l'auroit  mené  en  prison,  ou  qui  y  auroit  preste 
ayde  et  conseil,  si  est-ce  qu'aucuns  de  la  cour  avoient 
assisté  au  jugement  des  procès  de  Michelet,  du  Jardin 
et  autres  que  l'on  avoit  animeusement  et  par  ven- 
geance poursuivis  et  recerchez  pour  choses  assoupies, 
et  que  l'on  pouvoit  aussi  remarquer  plusieurs  autres 
poursuittes  faictes  en  haine  contre  les  Seize  depuis  le 
4  décembre. 

Mesmes  que  l'on  avoit  usé  de  plusieurs  reproches 
des  choses  passées  et  calomnies,  desquelles  l'on  avoit 
demandé  justice  au  conseil  de  M.  de  Mayenne,  en  la 
cour  et  au  chastelet,  et  neantmoins  on  ne  l'avoit  peu 
obtenir;  que  quand  on  s'addressoit  à  un  commissaire 
pour  informer,  il  remettoit  la  partie  au  lieutenant  cri- 
minel, et  le  lieutenant  criminel  à  la  cour  de  parle- 
ment :  tellement  que  l'on  voyoit  à  veuë  d'œil  que  c'es- 
toit  partie  faicte  contr'eux. 

Qu'il  y  avoit  encor  plusieurs  dez  leurs  lesquels  es- 
toient  absens  pour  les  animeuses  recherches  que  l'on 
faisoit  contr'eux  sans  partie  civile,  pour  raison  de 
quelques  prétendus  meurtres  d'heretiques;  et  que  si 
on  vouloit  oublier,  il  falloit  les  faire  revenir  en  seu- 
reté,  et  entr'autresThomasse,  Jacquemin  et  Desloges, 
lequel  avoit  tué  un  soldat  huguenot  qu'il  avoit  j  rins 
à  une  sortie  de  la  ville  pendant  le  siège,  dont  toutes- 
fois  il  estoit  recherché. 

Sur  ce  fut  respondu  parL'Huillieraux  Seize  :  «Vous 
ne  voulez  donc  point  racognoistre  la  cour,  ny  qu'on 

fiice  justice?  Qui  seront  doncques  nos  juges?  —  Est-il 
iaisonnal)le,  dit  Marchant,  que  ceux  qui  ont  tué  de 
sang  fioid  un  Flamang  de  bon  lieu,  et  quelques  au- 
tres qui  ont  desrobe',  demeurent  impunis,  et  qu'on  les 
laisse  parmy  nous?  Et  quant  à  ceux  dont  vous  parlez, 
ils  ont  bien  esté  jugez,  et  avoient  commis  beaucoup 
d'autres  crimes  que  ceux  dont  il  y  a  preuve  au  procès.  » 

Les  Seize  continuant  leurs  discours  sur  les  occa- 
sions qu'ils  soustenoient  avoir  de  récuser  le  parlement: 
(f  Mais,  disoient-ils,  si  par  zèle  de  religion  s'est  com- 
mis indiscrettement  acte  qui  se  doive  excuser,  nous 
supplirons  M.  de  Mayenne  avec  cognoissance  de  cause 
de  le  remettre  et  abolir?  Et  pour  le  regard  de  ceux 
qui  ont  esté  condamnez  à  la  mort,  nous  disons  seu- 
lement {[ue  les  poursuiltes  ont  esté  animeuses  et  par 
vengeance,  et  n'estimons  pas  que  les  juges  de  la  cour 
de  parlement  qui  ontA'Oulu  souiller  les  mains  au  sang 
innocent  n'en  soient  punis,  et  remettons  le  tout  à  Dieu 
qui  en  sera  le  dernier  juge.  » 

Ces  paroles  sonnèrent  très  mal  aux  oreilles  des  ma- 
gistrats et  des  politiques  qui  les  reprirent  aigrement, 
et  jugèrent  qu'il  n'y  avoit  point  moyen  de  desopinias- 
trer  ces  gens-là.  Ledit  sieur  gouverneur,  lequel  avoit 
fait  sortir  ses  gens  affin  de  n'en  rien  ouyr,  leur  dit  qu'il 
ne  failloit  plus  qu'ils  tinssent  telles  paroles,  et  (jue  le 
tout  seroit  tenu  sous  le  secret,  et  mesmes  cjue  les  uns 
et  les  autres  ne  se  souviendroient  aucunement  de  ce 
qu'ils  s'estoient  reprochez  en  particulier. 

Le  lendemain  le  prevost  des  marchans  envoya  que- 
nr  Senault,  auquel  il  bailla  quol(|ues  articles  escrits 
de  sa  main,  contenant  en  substance  que,  pour  ap- 
paiser  les  divisions  et  partialitez  qui  cstoient  en   la 

ville,  provenantes  de  ce  qu'aucuns  bourgeois  avoient 
des  allections  et  inclinations  contraires  à  celles  que 
doivent  avoir  bons  et  naturels  François,  il  estoit  né- 
cessaire d'admonester  tous  les  bourgeois  de  la  ville  de 
lever  telles  opinions  qu'ils  avoient  conceuës  les  uns 
des  autres,  quitter  toutes  divisions  et  partialitez,  ren- 
dre l'obeyssance  et  révérence  aux  ecclésiastiques  et 
magistrats,  s'unir  plus  estroittement  pour  la  deflence 
de  la  religion  et  de  la  ville  contre  l'hereticque  et  ses 
fauteurs,  conformément  aux  serments  de  l'union  cy- 
devant  faits  :  delTences  de  soy  provoquer  par  injures 
et  reproches  passées,  ny  user  de  menaces,  et  admo- 
nester chacun  de  veiller  et  observer  si  aucuns  de  fait 
ou  de  parole  aydoient  et  favorisoient  l'ennemy,  pour 
en  advertir  le  magistrat  et  en  faire  faire  justice  exem- 
plaire. 

Par  ces  articles  les  Seize  se  trouvèrent  taxez  d'a- 
voir eu  des  affeclions  contraires  à  celles  que  doivent 
avoir  les  naturels  François,  les  trouvèrent  bons  en  ce 
qui  estoit  dit  qu'il  falloit  s'unir  pins  estroittement 
contre  l'heretique  et  ses  fauteurs,  conformément  aux 
serments  de  l'union  cydevant  faicts.  Cela  fut  cause 
qu'ils  présentèrent  encor  des  mémoires  audit  pre\;.ost 
des  marchans,  à  ce  que  dans  lesdits  articles  il  fust  aussi 
adjousté  que  deffences  seroient  faiclcs  à  toutes  per- 
sonnes de  plus  nommer  le  Roy  (en  parlant  du  roy  de 
Navarre),  ny  d'injurier  les  garnisons  espagnoles,  et 
que  les  commissaires  du  chastelet,  sans  demander  per- 
mission au  lieutenant  criminel,  ny  le  lieutenant  cri- 
minel à  la  cour,  informeroient  contre  les  contrevenants 
aux  serments  de  l'union.  Ledit  sieur  prevost  des  mar- 
chans ne  tint  beaucoup  de  compte  de  ces  mémoires.  Et 

en  l'assemblée  qui  se  tint  chez  ledit  sieur  de  Belin 
après  que  M.  de  Mayenne  fut  arrivé  à  Paris,  M.  le 
président  Janin,  de  la  part  dudit  sieur  duc,  s'y  trouva 
et  tous  les  députez  des  politiques  et  des  Seize.  Là  ledit 
prevost  des  marchâns  fit  lecture  de  tout  ce  qu'il  avoit 
mis  par  escrit  :  mais  les  politiques  ny  les  Seize  n'en 
voulurent  demeurer  d'accord.  Leur  contestation  vint 
sur  le  serment  de  l'union ,  où  les  Seize  vouloient  qu'on 
y  adjoustast  de  ne  traicter  jamais  d'accord  avec  le 
roy  de  Navarre,  ses  fauteurs  et  adherans.  Les  poli- 
tiques soustenoient  qu'il  ne  devoit  rien  estre  adjousté 
audit  serment,  et  qu'il  devoit  estre  renouvelle  seule- 
ment comme  on  l'avoit  juré  en  décembre  iSqi,  et 
pour  cest  efiect  ils  en  présentèrent  la  forme  qui  avoit 
esté  faicte  au  quartier  de  Passart,  disans  que  plus  de 
deux  cens  des  Seize  ne  l'avoient  voulu  signer,  et  que 
ceux  qui  l'avoient  signé  y  avoient  mis  des  modifica- 
tions à  leur  plaisir. 

Geste  forme  ayant  esté  leue  par  ledit  sieur  président 
Janin,  qui  advoua  l'avoir  dressée,  il  s'enquit  quelles 
raisons  avoient  meu  les  particuliers  de  ne  la  signer 
puisque  le  prince  l'avoit  commandé,  et  qu'on  ne  devoit 
souflrir  cela.  Auquel  les  Seize  respondirent  que  pour 
ce  qui  concerne  la  police  temporelle  on  est  de  vérité 
obligé  d'obeyr  au  prince,  mais,  y  allant  de  la  religion 
et  d'un  serment ,  il  en  falloit  communiquer  aux  doc- 
teurs de  l'Eglise,  comme  on  avoit  faict  quant  les  au- 
tres serments  furent  faicts  dez  le  commencement  de 
la  ligue. 

Geste  disj)Ute  en  engendra  d'autres,  et  vindient 
tellement  en  paioles  sur  ceux  d'entr'cux  qui  avoient 
fait  des  assemblées,  du  depuis  ledit  mois  de  décembre, 

sans  rautliorité  du  magistrat,  que  d'Aubray  dit  aux 
Seize  :  «  C'est  trop  disputé,  nous  nous  faisons  i^rand 
tort  de  parler  à  vous  autres.  Qui  estes  vous?  »  Et  te- 
nant en  main  un  exemplaire  de  l'abolition  que  M.  de 
Mayenne  avoit  fait  publier  sur  le  fait  du  président 
Brisson,  dont  nous  avons  parlé  cy-dessus,  «  Voylà, 
leur  dit-il,  vostre  reproche  sur  le  frontj  vous  estes 
par  là  reprouvez,  desadvouez  et  diffamez,  gens  sans 
chef  et  sans  adveu,  ausquels  sont  faictes  deffences  de 
vous  nommer  les  Seize,  et  neantmoins  vous  prenez 
ce  mot  à  grand  honneur;  nous  ne  devrions  pas  seule- 
ment parler  à  vous.  »  Un  des  Seize  luy  respondit  : 
«  Nous  n'avons  que  faire ,  par  la  grâce  de  Dieu ,  de 
l'abolition,  et  ne  l'avons  demandée  ny  poursuivie,  ny 
aucun  des  nostres,  comme  n'estant  nécessaire  et  sans 
occasion.  Et  neantmoins  par  icelle  ne  nous  est  deffendu 
de  nous  nommer  les  Seize.  »  D'Aubray  soustenant 
le  contraire,  l'abolition  fut  leue  par  le  sieur  L'Huillier, 
dans  laquelle  il  se  trouva  :  «  Nous  faisons  très  expresses 
inhibitions  et  deffences  à  toutes  personnes,  de  quelque 
qualité  ou  condition  qu'elles  soient,  et  sous  quelque 
prétexte  ou  occasion  que  ce  soit,  mesraes  à  ceux  qui 
se  sont  cy  devant  voulu  nommer  le  conseil  des  Seize, 
de  faire  plus  aucunes  assemblées  pour  délibérer  ou 
traicter  d'affaire  quelconque ,  à  peine  de  la  vie  et  de 
rasement  de  maisons  èsquelles  se  trouveront  lesdites 
assemblées  avoir  esté  faictes.  »  Après  ceste  lecture  les 
Seize  se  levèrent  sur  pieds,  et  dirent  :  «  Nous  sommes 
gens  de  bien,  et  n'avons  que  faire  de  ceste  abolition 
ny  tous  les  nostres,  et  ne  nous  peut  telle  abolition 
apporter  aucune  infamie;  si  vous  avez  autre  opinion 
vous  vous  monstrez  vous  mesmes  desobevssans  et  con- 

trevenans  à  ce  qu'elle  porte ,  parce  qu'il  y  a  deffence 
de  s'en  souvenir,  et  vous  nous  en  faictes  reproche.  Vous 
nous  reprochastes  hier  mesmes  que  nous  estions  de- 
sunis de  la  ville  et  desobeyssans  aux  magistrats  :  nous 
n'estimons  pas  que  vos  compagnons  vous  veulent  ad- 
vouer.  »  D'Aubray  leur  fit  response  :  «  Vous  avez  bien 
dit  pis  en  la  dernière  assemblée  de  messieurs  de  la 
cour  de  parlement,  et  de  vérité  nous  avons  un  desad- 
veu  de  parler  avec  vous;  messieurs  nos  compagnons, 
ausquels  nous  avons  communiqué,  ne  le  trouvent  pas 
bon  et  nous  en  desadvouent.  »  Après  ceste  parole  ce 
ne  furent  plus  que  reproches,  et  ainsi  sortirent  les  uns 
et  les  autres  avec  disposition  de  soiistenir  chacun  leur 
party. 

Par  le  rapport  que  l'on  fit  à  M.  de  Mayenne  de  ce 
qui  s'estoit  passé  en  ces  assemblées,  on  cognut  que  les 
Seize  estoient  plus  opiniastres  qu'auparavant  en  leurs 
desseins,  qu'ils  ne  vouloient  recognoistre  la  cour  de 
parlement  ny  la  justice,  et  avoîent  dans  l'ame  espé- 
rance de  se  pouvoir  venger  dudit  duc  et  de  la  cour 
qui  avoient  faict  pendre  ceux  de  leur  faction.  Ces  as- 
semblées estans  jugées  pouvoir  apporter  à  la  longue 
quelque  remuement,  ledit  sieur  prevost  des  marchans 
eut  commandement  d'entretenir  les  Seize  en  la  conti- 
nuation d'icelles,  et  que  cependant  on  ruineroit  ce 
party  petit  à  petit  comme  pernicieux  et  dangereux 
pour  l'Estat  de  la  France.  Les  politiques,  d'autre  costé, 
qui  publioient  ne  vouloir  tenir  que  de  M.  de  Mayenne 
et  suivre  sa  volonté ,  desdaignerent  de  conférer  d'avan- 
tage avec  les  Seize  :  tellement  (jue  toutes  ces  confé- 
rences furent  sans  effect,  et  les  Seize  firent  courir  un 
bruit  que  M.  de  Mayenne,  ledit  sieur  de  Belin,  gou- 

verneur,  et  le  prevost  des  marchans,  ne  vouloient  pas 
que  ceste  reconciliation  entr  eux  et  les  politiques  fust 
faicte,  de  peur  d'estre  diminuez  de  leur  authorité  et 
leurs  grandeurs  relranche'es.  Mais,  n'osans  plus  présen- 
ter aucune  requeste  en  leur  nom,  ils  s'adviserent  de 
faire  présenter  une  requeste  à  M.  de  Mayenne  par  les 
docteurs  et  prédicateurs  de  leur  faction  :  la  lecture  d'i- 
celle  fera  juger  aysement  quelle  estoit  leur  intention. 

«  Depuis  le  desastre  advenu  en  la  ville  de  Paris,  par 
la  mort  violente  d'aucuns  bons  bourgeois  catholiques, 
le  4  décembre  dernier,  bannissement  et  proscription 
des  autres,  l'audace  des  ennemis  de  la  religion  catho- 
lique et  partizans  du  roy  de  Navarre  s'est  de  tant  aug- 
mente'e,  et  leurs  practiques  tant  advancées  dans  la 
ville,  où  ils  entrent,  sortent,  traictent,  parlent  et  font 
ce  qu'ils  veulent,  que  l'on  ne  peut  attendre  qu'une 
ruine  évidente  de  la  religion  et  l'establissement  de  l'he- 
resie,  si  Dieu ,  par  sa  toute  bonté,  ne  prévient  les  des- 
seins de  nos  ennemis,  et  que  de  brief  l'on  y  pourvoye.  Et 
d'autant  que  le  conseil  des  bons  catholiques,  qui  estoit 
celuy  qui  espouvantoit  l'ennemy  et  dissipoit  ces  entre- 
prises, a  esté  interdit  et  leurs  assemblées  delTendues, 
de  sorte  que  l'ennemy  fait  maintenant  ce  qu'il  veut 
par  l'intelligence  des  politicques  ses  adherans  aus- 
quels  l'on  a  baillé  toute  authorité  que  l'on  a  arrachée 
des  mains  des  bons  catholiques ,  iceux  suppliants  sont 
contraints,  à  leur  grand  regret,  d'entrer  à  présent 
aux  solicitations,  prières  et  requestes,  et  embrasser  le 
soin  et  la  vigilance  qu'avoient  les  catholiques,  et  qu'ils 
exerçoient  par  leurs  assemblées  et  conseils  maintenant 
rompus  et  dissipez,  et  se  mesler  des  affaires  séculières. 

en  tant  qu'elles  peuvent  servir  pour  la  manutention  de 
la  religion  catholique  en  ce  royaume  de  France,  qu'ils 
voyent  perdre  à  veuë  d'œil  faute  de  conduite  et  com- 
mandement, et  pour  avoir  nej^ligé  les  requestes  cy-de- 
vant  faictes  de  la  part  des  catholiques,  qui,  au  lieu 
d'estre  exaucez,  advouez  et  maintenus,  ont  esté  refu- 
sez, négligez,  dissipez  et  injustement  tourmentez  ;  qui 
a  esté  et  sera  la  ruine  du  party  de  la  religion  catholi- 
que, si  Dieu,  de  sa  toute  puissance,  n'y  met  ordre,  et 
que  ceux  qui  ont  le  commandement  au  party,  mesme- 
ment  M.  de  Mayenne,  qui  y  tient  le  premier  rang, 
n'amende  ce  qu'il  a  fait  faire,  et  pourvoye  aux  affaires 
par  les  moyens  qui  ensuivent,  que  les  suppliants  luy 
représentent  pour  leur  descharge  envers  Dieu  et  les 
hommes,  et  qu'il  ait ,  s'il  luy  plaist,  à  y  remédier  promp- 
tement,  attendu  la  nécessité  des  affaires.  ^ 

«  En  premier  lieu,  d'ordonner  que  le  serment  de 
l'union  des  catholiques  soit  réitéré  entre  les  mains  de 
M.  le  légat,  représentant  Sa  Saincteté ,  chef  de  ceste 
union  catholique,  afin  fju'il  n'y  ait  plus  qu'un  party, 
avec  peine  ordonnée  contre  les  contrevenants,  des- 
quels, comme  des  hérétiques,  politiques,  détracteurs 
de  nostre  Sainct  Père  et  de  son  authorité,  du  roy  d'Es- 
pagne et  des  princes  catholiques  chefs  d'icelle  union, 
ecclésiastiques  et  prédicateurs,  soit  faicte  diligente  re- 
cherche et  punition,  suivant  les  saincts  canons  et  or- 
donnances de  nos  roys  Très-Ghrestiens.  » 

Le  serment  soit  réitéré  devant  les  magistrats,  (lui 
donneront  ordre  contre  les  contrevenants.  Et  pour  la 
punition  des  hérétiques  et  autres,  il  sera  faict  edicts'il 
est  hesoin,  et  en  temps  «t  lieu. 

((  Qu'il  soit  faict  delfences  de  parler  d'accord    ou 
4i'  Il 

composition  avec  leroy  de  Navarre,  hérétique,  relaj)S 
et  excommunié,  et  ses  adherans,  et  ce  par  edit  qui 
soit  esmologué.  » 

Ce  sont  paroles  vaines  qui  ne  méritent  y  avoir  es- 
gard  ny  en  faire  cas. 

(c  Que  les  catholiques  affectionnez  que  l'on  a  exilez 
et  bannis  soient  révoquez  promptement,  et  deffences 
faictes  à  messieurs  du  parlement  de  ne  cognoistre  des 
causes  desdits  catholiques,  suivant  l'arrest  du  conseil 
gênerai  de  l'union,  et  aussi  de  cesser  les  poursuites  in- 
tente'es  contre  un  grand  noml^re  desdits  catholiques 
qui  sont  en  peine  pour  certains  hérétiques  tuez  durant 
les  troubles,  que  lesdits  sieurs  du  parlement  estiment 
crime,  encores  qu'ils  ayent  esté  tuez  comme  ennemis, 
et  en  temps  et  action  de  guerre.  » 

^Monsieur  r'appellera  les  absens  quand  il  jugera  es- 
tre  expédient  et  que  son  authorité  sera  conservée.  Et 
quand  à  la  cour  de  parlement,  c'est  un  corps  auquel 
il  ne  peut  toucher,  comme  nécessaire  pour  l'exercice 
de  la  justice,  et  au  surplus  capable  pour  cognoistre  ce 
qui  est  crime  ou  non. 

«  Qu'il  luy  plaise  ordonner  que,  tant  à  sa  suitte 
que  en  ses  armées,  il  y  ait  prédicateurs ,  chapelains 
et  coni'esseurs,  selon  l'ancienne  ordonnance  de  la  dis- 
cipline militaire,  et  deffences  aux  gens  de  guerre  de 
loger  ny  leurs  chevaux  ez  lieux  desdiez  au  service  de 
Dieu.  M 

C'est  chose  que  Monsieur  désire  quand  il  les  pourra 
appointer  j  et  au  surplus  qu'il- ne  permettra  que  les 
saincts  lieux  soient  polhiez. 

a  Que  tous  bénéfices  soient  distiibuez  selon  le  sainct 
concile  de  Trente,  et  non  à  gens  de  guerre  ny  laïcques.  » 

L'injure  du  temps  ne  peut  permettre  un  ordre  le- 
quel il  fera  avec  le  temps. 

«  Qu'il  luy  plaise  lever  le  soupçon  et  crainte 
touchant  le  voyage  de  M.  le  cardinal  de  Gondy  à 
Rome.  » 

Il  ne  sçait  que  c'est  de  ce  voyage  et  ne  l'advoue. 

«  Que  convocation  générale  soit  faicte  à  Paris  des 
estats  de  France  sans  plus  différer,  pour  procéder  à 
l'eslection  et  nomination  d'un  roy  Très-Chrestien  et 
catholique.  )> 

Il  procurA'a,  si  faire  se  peut  licitement,  que  l'as- 
semblée soit  dans  un  mois. 

(c  Qu'il  soit  donne'  secours  promptement  à  la  ville 
de  Paris,  et  les  garniso'ns  estrangeres  augmente'es,  et 
oultre  icelle  y  mettre  trois  cents  hommes  de  cheval 
pour  defîendre  la  ville  des  incursions  ordinaires  de 
l'ennemy.  » 

Que  les  ministres  du  roy  d'Espagne  baillent  à  Mon- 
sieur ayde  et  moyens,  et  il  y  advisera  d'y  mettre  des 
forces  telles  cju'il  luy  plaira. 

«  Que  le  parlement  soit  purgé  des  partisans  du  roy 
de  Navarre,  ensemble  les  magistrats  de  la  ville,  colo- 
nels et  capitaines,  lieutenants  et  enseignes,  qui  ont 
adhéré  et  adhèrent  à  l'ennemy;  et  en  leur  lieu  y  esta- 
blir  et  commettre  de  bons  catholiques,  et  ce  plustost 
que  faire  se  pourra.  » 

La  saison  ne  requiert  aucun  remuement,  et  partant 
les  choses  demeureront  en  Testât  qu'elles  sont. 

«  Qu'il  luy  plaise  d'approfondir  la  conspiration  la- 
quelle, par  la  grâce  de  Dieu,  s'est  descouverte  le  jeudy 
26  du  présent  mois,  pour  pourveoir  aux  maux  qui  en 
adviendront  s'il   n'en  est  faict  bonne  et  briefve  jus- 

1 1. 

tice,  et,  pour  mettre  la  religion  et  la  ville  en  seurelé, 
ne  perdre  ceste  occasion,  » 

Monsieur  a  esté  informé  que  telle  entreprise  ne  pro- 
cedoit  de  mauvaise  intention,  mais  du  désir  qu'aucuns 
bourgeois  avoient  de  trouver  quelque  prompt  remède 
pour  sortir  de  leur  misère,  ce  que  l'on  doit  plustost 
excuser  que  punir. 

«  Faict  au  conseil  d'Estat  tenu  près  Monsieur,  à 
Paris  le  12  décembre  1592.  Signé  Baudouin.  » 

Voylà  les  requestes  des  prédicateurs  dès  Seize,  et  la 
response  qui  leur  fut  faicte  par  le  conseil  d'Estat  du 
duc  de  Mayenne.  Je  laisseray  le  jugement  libre  au 
lecteur  pour  considérer  comtoe  ceux-là  vouloient 
changer  l'ordre  accoustumé  de  la  France,  et  comme 
ceux-cy  le  desiroient  conserver  sous  l'authorité  des 
magistrats  accoustumez.  Bref,  les  Seize  en  vouloient 
aux  politiques,  demandoient  et  procuroient  que  l'on 
fist  justice  de  ceux  qui  avoient  dit  qu'il  failloit  en- 
voyer vers  le  Roy  (de  Navarre),  comme  il  a  esté  dit 
cy-dessus,  pour  avoir  le  trafïïc  et  commerce  libre.  Mais, 
voyans  les  susdites  responses  du  conseil  de  M.  de 
Mayenne  estre  contre  leur  intention,  ils  entrèrent, 
comme  l'on  dit  d'ordinaire,  de  fièvre  en  chaut  mal, 
et  se  mirent  tellement  à  detracter  mesmes  de  M.  de 
Mayenne,  qu'il  les  eut  en  horreur,  comme  aussi  eurent 
tous  les  gens  de  bien  du  party  de  l'union.  La  suitte  de 
ceste  histoire  le  donnera  assez  à  cognoistre. 

Quant  aux  politiques,  ils  se  mirent  tous  sous  l'appuy 
de  M.  de  Mayenne  pour  un  temps,  et  firent  si  bien 
que  le  susdit  sieur  L'Huillier,  qui  estoit  maistre  des 
comptes  ,  fut  esleu  puis  après  prevost  des  m  archands 

Les  principaux  d'entr'eux  advertirent  le  Roy  de  leurs 
desseins.  Ledit  sieur  abbé  de  Saincte  Geneviefve  luy 
faisoit  sçavoir  par  lettres  tout  ce  qui  se  passoit ,  les- 
quelles letties  leRoy  recevoitparM.  de  Nevers;  auquel 
abbe'  Sa  Majesté  faisoit  rescrire  ce  qu'il  devoit  faire 
pour  son  service.  Le  sieur  Langlois,  qui  estoit  eschevin 
de  la  ville,  luy  rescrivoit  aussi.  Ils  travaillèrent  tous 
beaucoup  pour  la  réduction  de  Paris,  ainsi  que  nous 
dirons  cy  après. 

Si  dans  Paris  les  politiques  s'opposoient  aux  Seize, 
eaux  de  ce  party  dans  Orléans  n'en  faisoient  pas  moins 
à  ceux  du  Cordon  (0.  Au  commencement  de  ceste 
année  le  sieur  de  Sigongne,  de  Marché-noir,  dont  nous 
avons  parlé  cy-dessus,  qui  portoit  la  cornette  du  duc 
de  Mayenne  à  la  bataille  d'Ivry,  s'estant  retiré  dans 
Orléans ,  practiquoit  des  reffugiez  qui  y  portoient  les 
armes,  et  s'y  estoient  retirez  de  toutes  parts  des  pro- 
chaines villes  royales,  lesquels ,  pour  leur  entretene- 
mant  ordinaire ,  alloient  fort  loin  de  tous  costez  à  la 
guerre  avec  un  grand  hazard  :  ce  que  descouvert  par 
le  sieur  de  Comnene  qui  y  commandoit  en  l'absence 
de  M.  de  La  Chastre,  entra  en  ojMuion  dudit  sieur  de 
Sigongne, principalement  sur  la  despence  qu'il  faisoit, 
excédant  de  beaucoup  son  ordinaire.  Il  en  advertit 
M.  de  Mayenne,  qui  manda  aux  maire  et  eschevins 
d'Orléans  qu'ils  eussent  à  se  saisir  de  sa  personne.  Mais 
les  partialitez  des  politiques  et  de  ceux  du  Cordon 
furent  occasion  que  lesdits  gouverneur,  maire  et  es- 
chevins résolurent,  de  peur  de  lemucment,  de  le  faire 
sortir  de  leur  ville  :  dont  adverty  de  leur  resolution ,  il 
ayma  mieux  les  prévenir  (\ue  d'attendre  leurcomman- 

{.')  Ccax  du  CorJoii.  On  nuiiniioil  ainsi  les  liqueurs  orlcunait;. 

deinent;  et  ainsi  sortit  d'Orléans,  puis  print  l'escharpe 
blanche  avec  quelques  gentils-hommes  qui  le  sui- 
voient.  Ceux  d'Orléans  publièrent  que  ledit  sieur  de 
Sigongne  s'entendoit  avec  quelques  habitons  politi- 
ques, et  practiquoit  lesdits  réfugiez  gens  de  guerre, 
affin  de  se  rendre  raaistre  d'Orléans  pour  le  Koy,  mais 
que  son  dessein  fut  sans  effect. 

Nonobstant  ceste  sortie  du  sieur  de  Sigongne,  les 
politiques  et  ceux  du  Cordon  continuèrent  de  part  et 
d'autre  leurs  assemblées  pour  l'eslection  nouvelle  de 
leurs  maire  et  eschevins,  et  s'y  faisoit  de  grandes  me- 
nées et  brigues  des  deux  costez.  Ceux  du  Cordon  bri- 
guoient,  tant  pour  estre  continuez,  craignans  que  les 
politiques,  qui  estoient  des  meilleures  familles  de  la 
ville  et  leurs  capitaux  ennemis,  y  parvinssent,  que 
pour  l'authorité  et  le  profit  qu'ils  faisoient  en  leurs 
charges;  les  politiques,  pour  sortir  du  joug  de  ceux 
du  Cordon ,  et  tascher  à  conserver  leur  ville  libre  et 
françoise  sans  avoir  des  garnisons  d'Espagnols  dont 
on  les  menaçoit,  qui  estoit  l'intention  de  ceux  du  Cor- 
don. Ceste  eslection  fut  quelque  mois  retardée  et  dif- 
férée par  la  discrétion  dudit  sieur  de  Comnene,  lequel 
fit  attendre  le  retour  de  M.  de  La  Chastre  qui  devoit 
sur  ce  apporter  l'intention  du  conseil  de  M.  de 
Mayenne.  Durant  ce  temps  la  resolution  qu'il  avoit 
prise  du  commencement  luy  servit  de  beaucoup,  car, 
quand  il  voyoit  les  politiques  oppressez  par  ceux  du 
Cordon,  il  les  favorisoit  pour  ne  leur  donner  occasion 
d'entreprendre  un  remuement  avec  desespoir  ;  et  quand 
il  advenoit  que  les  politiques  vouloient  abuser  de  sa 
faveur  contre  ceux  du  Cordon,  il  faisoit  tourner  la 
chance  à  la  faveur  de  ceux-cy  :  de  façon  que  les  uns 

disoient  qu'il  estoit  politique,  et  les  politicjucs  qu'il 
estoit  du  Cordon  ,  sans  que  les  uns  ny  les  autres  peus- 
sent  juger  qu'il  faisoit  ce  qui  estoit  expédient  pour  lors, 
usant  ainsi  de  prudence,  moyennant  laquelle  il  con- 
trepesa  les  aliaireset  partialitez.  Si  les  gouverneurs  des 
places  de  l'union,  qui  demeurèrent  fermes  en  ce  party 
sous  l'authorité  de  M.  de  Mayenne,  n'eussent  use'  de 
ceste  prudence  par  le  commandement  particulier  du- 
dit  sieur  duc  et  de  son  conseil,  ce  n'eust  esté  dans 
toutes  les  grandes  villes  que  meurdres,  massacres  et 
exils,  et  la  faction  la  plus  forte  eust  exécuté  sa  passion 
sur  l'autre  avec  telle  animosité  qu'il  s'en  fust  ensuivy 
la  perte  générale  de  la  monarchie  françoise.  Or  ce 
n'estoit  pas  leur  intention  de  la  perdre,  comme  ils  ont 
protesté  et  juré  plusieurs  fois  entr'eux,  mais  seule- 
mont  de  ne  recognoistre  point  le  Roy  s'il  n'estoit  ca- 
tholique, et  de  ne  traicter  point  avec  luy  d'aucune 
paix  qu'en  gênerai,  et  non  séparément.  Du  depuis 
ils  y  adjousterent  ceste  clause,  de  ne  le  recognoistre 
point,  mesmes  estant  catholique,  sinon  que  ce  fust  par 
le  commandement  de  Sa  Saincteté.  Mais  le  succez  des 
affaires  leur  fit  à  tous  changer  de  volonté,  excepté  au- 
dit sieur  duc  et  à  trois  ou  quatre  des  grands  de  ce 
party,  lesquels,  suivant  leurdit  serment,  ne  recogneu- 
rent  Sa  Majesté  qu'après  qu'il  a  eu  l'absolution  de  Sa 
Saincteté.  Entre  les  catholiques  politiques  et  les  ca- 
tholiques zelez  il  n'y  pouvoit  avoir  de  milieu;  aussi 
heaucGup  de  catholiques  qui  n'estoient  des  zelez,  ne 
voulans  comme  eux  estre  espagnols ,  demeurèrent 
fermes  pour  un  temps  dans  le  party  de  l'union  sous 
l'authorité  de  M.  de  Mayenne  j  mais  ils  furent  comme 
contraints  de  le  (|uilt<'i  à  la  lin,  et  «le  se  jettcr  dans  le 

party  politique,  qui  ne  ressembloit  à  ccluy  des  zelez 
(  lesquels  ne  respiroient  que  sang,  et  avoient  protesté 
de  n'espargner  jusques  à  leurs  propres  frères  qui  leur 
seroient  contiaires,  u sans  de  ce  mot  d'ordinaire,  que 
qui  n'estoit  pour  eux  estoit  contre-eux),  ains  se  cou- 
formoient  à  la  volonté  des' gouverneurs  des  villes,  et 
ne  respiroient  que  la  tranquilité  et  l'utilité  publique. 
J'ay  mis  ces  distinctions  afin  que  le  lecteur  discerne 
mieux  quel  estoit  Testât  des  villes  du  party  de  l'u- 
nion. 

M.  de  La  Chastre,  estant  de  retour  à  Orléans,  esta- 
blit  des  maire  et  eschevins  à  sa  dévotion,  et  priva  de 
ces  charges  ceux  de  la  faction  du  Cordon  :  ce  ne  fut 
sans  luy  en  garder  une  arrière-pensée  ;  puis  il  sortit 
d'Orléans  avec  quelques  pièces  de  canon  et  les  troupes 
qu'il  avoit  auprès  de  luy,  et  s'en  alla  prendre  Chasteau 
Neuf  sur  Loire,  auprès  de  Gergeau,  qui  luy  fut  in- 
continent rendu.  Retqurné  à  Orléans,  il  s'en  alla  en 
Berry,  011  peu  après  il  commença  à  faire  traicter  du 
mariage  du  baron  de  La  Chastre  son  fils  avec  la  fdle 
du  feu  comte  de  Montafier  et  de  madame  la  princesse 
de  Conty  qui  avoit  espousé  en  premières  nopces  ledit 
sieur  comte.  Ce  mariage  fut  consommé  à  Maisonfort 
en  Berry  sui-  la  fin  de  ceste  année. 

Cependant  M.  d'Antragues,  qui  desirôit  rentrer  dans 
Orléans,  et  qui  tenoit  ses  garnisons  à  Boisgency  et 
autres  places  de  ce  duché  dont  il  estoit  gouverneur 
pour  le  Roy,  practiquoit  avec  les  politiques  d'Orléans 
(que  l'on  appelloit  francbourgeois),  et  tenoit  telle- 
ment sa  practique  asseurée,  qu'il  manda  au  Roy,  s'il 
luy  plaisoit  s'approcher  d'Orléans,  qu'il  se  promettoit 
de  le  faire  entrer  dedans  pai-  le  moyen  de  ses  bons 

nmys  les  fVancbourgeois.  Le  Roy,  qui  estoit,  tantost  à 
Melun,  tantost  vers  Mante,  et  qui  faisoit  rafieschir 
une  partie  de  ses  troupes  vers  Estampes  et  au  Gasti- 
nois,  voulut,  ne  desdaignant  cestadvis,  luy  mesme  re- 
cognoistre  le  comportement  des  Orleannois  en  une  ca- 
valcade qu'il  y  fit  en  une  nuict;  mais,  ayant  bien  consi- 
déré les  corps  de  garde  par  les  feux  qu'ils  faisoient,  les 
rondes  par  les  lumières,  et  les  sentinelles  parle  bruict, 
il  dit  au  sieur  d'Antragues  :  «  Voylà  des  gens  qui 
n'ont  envie  de  se  laisser  surprendre,  ny  de  faire  rien 
pour  vous.  M  Et  sur  ceste  parole  Sa  Majesté  se  retira, 
et  s'en  alla  depuis  au  devant  du  duc  de  Parme  qui 
s'apprestoit  d'entrer  en  France  pour  la  troisiesme  fois. 
M.  de  La  Chastre,  ayant  sceu  que  le  Roy  s' estoit  ap- 
jiroché  si  près  d'Orléans,  s'y  rendit  incontinent,  et  y 
mit  l'ordre  qu'il  jugea  nécessaire  pour  tenir  ceste  ville 
à  sa  dévotion,  puis,  ayant  amassé  des  forces,  s'ache- 
mina avec  des  pièces  moyennes  au  bailliage  de  Du- 
nois  pour  contraindre  quelques  vilotes  et  bourgades 
closes  au  payement  des  tailles,  et  vint  jusques  à  Cloye. 
Aussi  tost  le  sieur  de  Lierville,  qui  commandoit  dans 
Chasteaudun  ,  advertit  tous  les  royaux  des  places  voi- 
sines et  la  noblesse,  lesquels  montèrent  si  diligemment 
à  cheval,  qu'en  deux  jours  ils  s'assemblèrent  assez 
forts  pour  combattre  ledit  sieur  de  La  Chastre,  lequel, 
s'advançant  en  sa  retraicte,  et  ayant  sceu  l'amas  des 
royaux,  se  diligenta  d'aller  loger  à  Bacon  pour  s'y 
prévaloir  d'un  gay  qui  n'en  est  qu'à  un  quart  de  lieue  j 
ce  qui  luy  servit  à  propos,  car  le  lendemain  matin 
il  n'eut  faict  si  tost  passer  l'eau  aux  siens,  que  les 
royaux  (|ui  ks  poursuivoient  parurent  j  mais  luy,  s'ad- 
vançant vers  Orléans,  cheminant  en  bon  ordre  et  en 

})ays  advantageux  pour  son  infanterie,  fut  la  cause  que 
les  royaux  se  retirèrent  chacun  chez  eux. 

Après  la  prise  de  Chartres  le  chasteau  d'Auneau  fut 
rendu  au  Roy.  Celuy  qui  estoit  dedans  se  retira  à  Or- 
léans. Sur  la  fin  de  ceste  année  il  fit  une  entreprise 
sur  ce  chasteau,  qu'il  exécuta,  et  s'en  rendit  maistre, 
ce  (jui  incommoda  fort  les  Chartrins  :  toutesfois  au 
commencement  de  l'an  suivant  ceste  place  fut  reprise 
et  quelques  autres  chasteaux  qui  furent  desmantelez 
par  M.  de  Nevers,  ainsi  que  nous  dirons  l'an  suivant. 
Voylà  ce  qui  se  passa  de  plus  remarquable  en  ces 
quartiers  là  durant  ceste  année. 

Dans  la  susdite  requeste  présentée  par  les  prédica- 
teurs des  Seize,  ils  demandoient  au  duc  de  Mayenne 
qu'il  luy  pleust  lever  le  soupçon  et  crainte  touchant  le 
voyage  de  INI.  le  cardinal  de  Gondy  à  Rome,  et  M.  de 
Mayenne  leur  fit  responce  qu'il  ne  sçavoit  que  c'estoit 
de  ce  voyage.  Nous  avons  dit  aussi  cy  dessus  comme 
les  Seize,  dans  leurs  mémoires  de  l'an  iSpi,  avoient 
supplié  M.  de  Mayenne  qu'il  luy  plust  cscrire  au  Pape 
de  leur  pourveoir  d'un  autre  evesque  que  dudit  sieur 
cardinal,  mais  que  le  conseil  dudit  sieur  duc  n'avoit 
tenu  compte  de  leurs  mémoires.  Or  le  Roy  voyant 
que  les  ambassades  qu'il  avoit  envoyées  à  Rome,  sous 
le  nom  de  messieurs  les  princes  de  son  sang,  et  des  ducs, 
paiis  et  officiers  de  la  couronne,  avoient  esté  tant 
traversez  par  les  agents  d'Espagne  à  Rome  et  pai' 
ceux  de  l'union,  qu'il  n'en  estoit  reiissy  aucune  utilité, 
il  délibéra  d'y  envoyer  M.  le  cardinal  de  Gondy  (qui 
s'estoit  retiré  comme  neutre  à  sa  maison  de  Noësi),  non 
pas  comme  son  ambassadeur,  mais  qu'en  allant  comme 
un  cardinal  de  saincte  Eglise  à  Rome,  lors  que  les 

Vénitiens  envoyeroient  pour  prester  l'.oJjedience  à  Sa 
Saincteté ,  qu'en  traictant  d'autres  affaires  ils  met- 
troient  celles  de  France  en  avant,  et  qu'en  fortifiant 
leurs  raisons  ledit  sieur  cardinal,  qui  s'y  trouveroit 
lors,  diroit  à  Sadite  Saincteté  la  vraye  intention  de  Sa 
Majesté  touchant  sa  conversion  à  l'Eglise  catholique- 
romaine. 

Ledit  sieur  cardinal,  pour  le  bien  delà  religion  et  de 
l'Estat  de  la  France,  et  pour  le  service  qu'il  devoit  au 
Roy,  entreprit  ce  voyage.  Mais,  dez  qu'il  fut  aux  fron- 
tières d'Italie,  les  agents  d'Espagne,  qui  avoient  sceu 
son  acheminement,  circonvenants  Sa  Saincteté,  le  per- 
suadèrent de  mander  audit  sieur  cardinal  que  s'il  ve- 
noit  à  Rome,  et  qu'il  pretendist  luy  parler  en  aucune 
façon  des  affaires  du  prince  de  Bearn( ainsi  appelloit-il 
le  Roy),  des  hérétiques  ny  de  leurs  fauteurs,  qu'il  de- 
meurast  en  France.  M.  le  cardinal  de  Gondy,  sans 
entrer  aux  terres  ecclésiastiques,  s'achemina  jusqu'à 
Florence,  où,  par  la  persuasion  desdits  agents  d'Es- 
pagne, qui  estoient  merveilleusement  allarmez  de  ce 
que  ledit  sieur  cardinal  s'acheminoit  à  Rome,  Sa 
Saincteté  luy  envoya  encor  un  jacobin,  qui  sans  au- 
cun respect  du  lieu  où  il  le  trouva  (qui  estoit  à  i'Am- 
brosiane),  ne  sans  en  parler  à  M.  le  grand  duc  qui  y 
estoit,  il  luy  fit  deffences  d'entrer  dedans  Testât  de 
l'Eglise,  usant  mesmes  de  quelques  paroles  rudes  :  ce 
qui  ne  fnt  pas  trouvé  bon  de  beaucoup  de  personnes. 
Quelques-uns  ont  escrit  que  ce  que  Sa  Saincteté  en  fit 
lors  estoit  pour  monstrer  et  donner  à  cognoistre  qu'il 
gouvernoit  du  tout  son  pontificat.  Le  grand  duc,  qui 
est  prince  souvciain,  ne  voulant  rien  aigrir,  ne  fit  pas 
semblant  de  tout  ce  que  fit  ce  jacobin ,  et  les  choses  se 

traicterent  par  obeyssance  avec  prudence,  tellemen? 
t]ue  ledit  sieur  cardinal  puis  après  obtint  de  Sa 
Saincteté  de  l'aller  voir  à  Rome. 

Après  qu'il  y  eut  été  quelque  temps  ,  il  entra  un 
jour  en  devis  assez  familier  avec  Sa  Saincteté,  et,  après 
luy  avoir  dit  l'intention  de  Sa  Majesté  touchant  sa 
conversion,  il  luy  dit  en  ces  termes  :  «  Mais,  Père 
Sainct,  voyant  la  submission  très-devote  du  Roy,  quelle 
difficulté  faictes  vous?  n'avez-vous  pas  la  puissance  de 
le  recevoir  ?  m  Le  Pape  lors  luy  respondit  :  «  Qui  en 
doute?  mais  il  est  requis  que  je  laisse  frapper  à  ma 
porte  plus  d'une  fois,  afin  de  cognoistre  mieux  si  l'af- 
fection est  telle  qu'elle  doit  estre.  »  Ledit  sieur  cardinal 
insistant,  luy  dit  encores  que  donc  il  luy  plust  ouvrir 
le  sein  de  l'Eglise  pour  y  recevoir  son  fils  premier  né. 
«  Je  le  feray,  dit  le  Pape,  quand  il  sera  temps.  »  Ledit 
sieur  cardinal  ayant  adverty  le  Roy  de  ce  que  luy  avoit 
dit  Sa  Saincteté,  et  de  toutes  les  difîicultez  et  autres 
empeschements  qui  se  pourroient  présenter  à  Rome 
pour  la  conversion  du  Roy,  il  y  fut  procédé  de  la 
façon  que  nous  dirons  cy  après. 

Nous  avons  dit  au  commencement  de  ceste  année 
les  conférences  entre  les  ducs  de  Mayenne  et  de  Parnio 
avec  leurs  agents  sur  la  volonté  que  le  roy  d'Espagne 
avoit  que  sa  fille  fust  esleuë  roy  ne  de  France,  et  ce 
que  le  duc  de  Parme  avoit  mandé  audit  sieur  Roy  sur 
ce  subject,  et  des  millions  d'or  qu'il  conviendroit  y 
despendre  pour  parvenir  à  son  intention.  Le  roy  d'Es- 
pagne ayant  receu  ses  lettres  «t  celles  de  Diego  d  I- 
barra,  il  leur  envoya  premièrement,  pour  la  grande 
plainte  qu'ils  faisoient  de  n'avoir  point  d'argent,  ny 
pour  France,  ny  pour  Flandre,  pour  quinze  cents  mil 

escus  de  lingots  d'or  et  d'argent ,  qui  furent  apportez 
d'Italie  sur  deux  cents  mulets,  lesquels,  après  avoir 
traversé  la  Savoye,  la  Franche-Conte'  et  autres  pro- 
vinces, arrivèrent  à  Namur  où  ils  furent  monnoyez. 
Mais  cela  ne  dura  rien,  et  n'estoit  pas  seulement  sufli- 
sant  pour  payer  une  partie  de  ce  qui  estoit  deu  à  la 
gendarmerie  :  tellement  que  les  agents  d'Espagne  se 
trouvèrent  incontinent  aux  mesmes  nécessitez  qu'ils 
estoient  auparavant. 

Dans  la  lettre  que  Diego  d'Ibarra  rescrivit  à  dom 
J.  d'Idiaques,  conseiller  d'Estat  d'Espagne,  il  luy  man- 
doit  :  «  Pour  parvenir  à  la  fin  que  nous  desirons  pour 
les  affaires  de  France,  j'eusse  tenu  pour  plus  asseuré 
que  les  armes  et  la  négociation  eussent  esté  du  tout  en 
la  puissance  du  duc  de  Parme ,  et  crains  fort  que,  les 
divisant ,  il  n'en  advienne  la  conformité  qui  est  néces- 
saire pour  acheminer  le  tout  d'un  mesme  pas  et  à 
mesme  temps,  etc.  »  Puis  après  :  «  Car  venant  le  duc  de 
Feria  pour  maistre  de  la  négociation,  il  ne  voudra  en 
rien  dépendre  de  l'authorilé  du  duc  de  Parme,  ny  le 
duc  de  Parme  s'esforcer  de  faciliter  avec  les  armes  les 
bons  succez.  Et  pour  un  tel  cas  eust  esté  fort  à  propos 
le  marquis  du  Guast,  qui  est  venu  pour  servir  en  ceste 
journée,  qui  a  cognoissance  de  ceste  charge,  etc.  » 
Ceste  lettre  estoit  l'intention  du  duc  de  Parme,  qui 
eust  désiré  que  le  marquis  du  Guast,  italien,  eust  eu 
la  charge  du  duc  de  Feria.  Mais  le  roy  d'Espagne  en 
disposa  tout  autrement,  et  envoya  le  duc  de  Feria 
pour  la  negotiation,  et  le  comte  de  Fuentes  pour  les 
armes. 

Cependant  que  ceux  cy  s'acheminoicnt  pour  se  ren- 
dre en  Flandres,  le  duc  de  Parme,  revenant  de  prendre 

les  eaux  de  Spa ,  arriva  le  unziesme  octobre  à  Bruxelles. 
Les  historiens  italiens  disent  que  ce  duc  avoit  donné 
advis  au  roy  d'Espagne  de  son  indisposition,  lacjuelle 
estoit  telle  que  les  médecins  n'avoient  nulle  bonne  es- 
pérance de  sa  santé,  ny  qu'il  deust  encor  beaucoup 
vivre,  et  qu'il  supplia  ledit  sieur  Roy  qu'il  peust  au 
moins  reveoir  encor  une  fois  l'Italie  pour  donner 
l'ordre  requis  après  sa  mort  pour  la  seureté  de  ses 
deux  principautez  à  sa  postérité.  Dequoy  ledit  Roy 
ayant  esté  bien  informé  par  médecins  espagnols,  et 
tenant  sa  vie  pour  désespérée,  il  envoya  en  diligence 
ledit  comte  de  Fuentes,  beau  fiere  du  duc  d'Albe, 
avec  amples  instructions  et  commissions  pour  les  af- 
faires de  France  et  de  Flandres  :  mais  il  ne  put  arriver 
assez  à  temps  pour  parler  audit  sieur  duc  de  Parme, 
lequel  estoit  party  de  Bruxelles  et  arrivé  à  Arras  le  i6 
novembre  pour  se  trouver  aux  estats  de  ccste  pro- 
vince qui  s'y  dévoient  tenir,  et  y  faire  l'assemblée  de 
ses  troupes  pour  entrer  la  troisiesme  fois  en  France. 
Ce  duc,  voulant  faire  paroistre  qu'il  n'estoit  point  si 
malade  qu'on  l'estimoit,  montoit  tous  les  jours  à  che- 
val et  se  promenoit  sur  les  fossez  d' Arras,  ce  qu'il  fit 
quinze  jours  durant.  Le  2  de  décembre  ayant  fait  encor 
cest  exercice  et  retourné  à  son  hostel ,  il  se  trouva  las, 
car  il  n'y  avoit  ([ue  son  courage  qui  resistoit  à  la  foi- 
blesse  de  ses  membres  :  or  un  de  ses  vieux  serviteurs 
domestiques,  le  voyant  descendre  de  cheval,  le  regarda 
d'une  œillade  pleine  de  compassion,  ce  qu'advisant, 
il  luy  dit  :  «  Mon  amy,  il  n'y  a  plus  de  remède ,^  il  faut 
que  je  finisse.  »  A  ceste  parole  son  secrétaire  Cosme 
Massi  luy  dit,  pour  luy  donner  courage  :  «  Il  me 
semble  le  contraire ,  et  que  Yostre  Altesse  a  meilleur 

visage  que  de  coustunic.  — No ,  no ,  dit  le  duc ,  sonji- 
nito  (0  ;  allons  songer  aux  expéditions  ausquelles  je 
puis  encor  donner  ordre.  »  Ayant  fait  escrire  beau- 
coup d'affaires  d'importance,  il  se  coucha  le  soir  au 
lict,  ne  pensant  estre  si  près  de  sa  mort,  et  se  mit 
comme  à  dormir  j  mesmes  les  siens  pensoient  qu'il  re- 
posast.  Sur  la  minuict  ceux  qui  le  veilloient  furent 
esbays  qu'il  s'estoit  tourne'  à  la  mort.  Incontinent  tous 
ceux  de  sa  maison  accoururent  dans  sa  chambre.  Jean 
Sarrasin,  abbé  de  Sainct  Vastd'Arras,  y  vint,  et  luy 
donna  le  sacrement  del'extreme-unction.  Mais  le  duc, 
ayant  perdu  la  parole,  ouvroit  seulement  les  yeux  et 
regaidoit  un  chacun ,  et  à  la  poincte  du  jour  il  passa  de 
ceste  vie  en  l'autre.  Voylà  comment  mourut  en  son  lict 
Alexandre  Farneze ,  duc  de  Parme,  après  s'estre  trouvé 
en  tant  de  batailles,  de  sièges  de  villes  et  de  ren- 
contres, n'ayant  jamais  esté  blessé  que  devant  Gau- 
debec,  ainsi  que  nous  avons  dit.  Le  3  décembre,  sur 
la  nuict,  son  corps  estant  porté  dans  l'abbaye  Sainct 
Vast,  accompagné  de  trois  cents  torches,  les  cloches 
de  toute  la  ville  sonnantes,  après  que  les  vigiles  furent 
chantées  par  les  moynes,  il  fut  mis  dans  une  sale  où 
il  fut  embausmé.  Son  cœur, -ses  yeux,  sa  langue  et  ses 
entrailles  furent  enterrées  dedans  ladite  abbaye.  Le 
lendemain  il  luy  fut  faict  un  service  fort  honorable  où 
tous  les  grands  seigneurs  italiens,  espagnols  et  damans 
assistèrent;  puis  fut  conduit  par  la  Lorraine  en  Italie, 
suivy  de  huict  vingts  chevaux  tous  en  dueil.  Plusieurs 
services  funèbres  luy  furent  faicts  aussi  en  beaucoup 
de  villes  d'Italie,  et  principalement  à  Rome,  lieu  de  sa 
naissance,  comme  estant  grand  gonfalonnier  heredi- 

(0  Non,  nouj  c'en  est  fait. 

taire  de  l'Eglise  j  et  le  peuple  romain  luy  fit  dresser 
une  statue  taille'e  en  marbre,  laquelle  fut  mise  au  Ca- 
pitule. 

Au  mesme  temps  de  ceste  mort  le  Roy  s'estoit  ache- 
miné avec  deux  mille  chevaux  vers  Corbie,  et  avoit 
mandé  à  toutes  les  garnisons  de  la  Picardie  de  le  venir 
trouver,  espérant  de  combattre  ledit  duc,  ou  de  le 
charger  à  toutes  propres  commoditez  ,  quoy  que  son 
armée  fust  composée  de  sept  à  huict  mil  hommes  de 
pied  et  de  cheval;  mais  Sa  Majesté  ayant  sceu  sa  mort , 
il  revint  vers  Senlis  et  à  Sainct  Denis,  puis  alla  à  Char- 
tres, oii  il  se  résolut  d'aller  à  la  rencontre  de  Madame, 
sa  sœur,  qui  estoit  partie  de  Bearn  pour  le  venir  voir, 
et  de  faire  un  voyage  en  Touraine  et  en  Anjou  :  ce 
qu'il  fit,  ainsi  que  nous  dirons  l'an  suivant. 

Quand  à  l'armée  du  duc  de  Parme,  après  sa  mort 
elle  n'augmenta:  aucuns  se  mutinèrent  encor  et  s'em- 
parèrent de  quelques  places,  entr'autres  de  Maulbuge, 
et  firent  plusieurs  hostiHtez.  Le  comte  de  Fuentes  eust 
désiré  de  prendre  la  charge  du  gouvernement  des  Pays 
Bas;  mais  les  grands  de  ces  pais  alléguèrent  que  le  roy 
d'Espagne  leur  avoit  promis  qu'advenant  la  mort  du 
duc  de  Parme,  ils  ne  sejoiçnt  gouvernez  que  par  un 
seigneur  flamang.  Pendant  ceste  contention,  et  que  les 
courriers  alloient  en  Espagne  pour  en  rapporter  l'in- 
tention du  P>oy,  le  comte  Pierre  Ernest  de  Mansfelt, 
qui  avoit  esté  designé  encor  lieutenant  èsdits  Pays  Bas 
durant  que  le  feu  duc  de  Parme  eust  esté  en  France, 
continua  ceste  charge,  et  depuis  y  fut  confirmé  par 
lettres  du  roy  d'Espagne,  attendant  la  venue  de  l'ar- 
chiduc Ernest  d'Austriche,  frère  de  l'Empereur,  qui 
fut  pourveu  de  ce  gouvernement;  mais  il  ne  put  ar- 

river  à  Bruxelles  qu'en  Tan  1694,  ainsi  que  nous  di- 
rons en  son  lieu.  * 

Cependant  que  ledit  comte  Pierre  Ernest  de  Mans- 
felt  gouvernoit  les  Pays-Bas,  son  fils,  le  comte  Charles, 
fut  déclare'  lieutenant  gênerai  de  l'armée  espagnole  qui 
estoit  sur  les  frontières  vers  la  Picardie,  avec  laquelle 
il  entra  en  France,  assiégea  et  prit  Noyon,  comme 
nous  dirons  aussi  l'an  suivant.  Quant  au  comte  de 
Fuentes,  quoy  qu'il  n'eust  la  qualité  de  gouverneur 
des  Pays-Bas,  il  l'estoiten  efrect,et,  sçachant  l'intention 
du  roy  d'Espagne,  il  ordonnoit  avec  d'Iharra  de  toutes 
les  finances,  et  ne  se  faisoit  rien  que  par  leur  advis. 

La  première  chose  que  le  comte  de  Fuentes  fit,  ce 
fut  de  faire  rechercher  ceux  qui  avoient  manié  les  de- 
niers royaux.  Le  secrétaire  du  feu  duc  de  Parme  fut 
arresté  prisonnier,  et,  ayant  rendu  compte  de  ce  qu'il 
avoit  eu  en  maniement  des  deniers  publics  au  nom  de 
son  maistre  j  il  fut  mis  en  liberté  ;  mais  plusieurs  autres 
furent  punis,  les  uns  par  la  corde,  les  autres  par  la 
l)ourse.  Il  travailloit  suivant  l'intention  dudit  Roy  son 
maistre  de  trouver  de  l'argent  pour  les  allaires  de 
France  et  de  Flandres,  mais  cela  fut  peu, eu  esgard  à 
l'entreprise  que  les  Espagnols  s'estoient  imaginez  de 
pouvoir  gaigner  les  gouverneurs  de  chasque  place 
par  argent 3  aussi  le  succez  n'advint  pas  suivant  leur 
dessein. 

Plusieurs  aussi  ont  escrit  (0  que  le  duc  de  Mayenne, 
lequel  du  vivant  du  duc  de  Parme  se  laissoit  mener 

(»)  Plusieurs  aussi  ont  escrit.  Voyez  à  cet  c^ard  lis  Mt-inoires  de 
Villeroy,  qui  l'oni  partie  de  celle  série.  Villeroy  cnlre  dans  les  plus 
grands  détails  sur  les  ncgociations  donl  il  fm  chargé  à  cette  époque 
par  le  duc  de  Mayenne. 

4  I  •  12 

à  certaines  conditions  de  Oj^ix  avec  le  Roy  par  la  prac- 
tique  du  sieur  de  Villeroy,  lesquelles  estoient  grande- 
ment advantageuses  pour  luy,  changea  de  volonté  aux 
nouvelles  de  sa  mort,  espérant  estre  par  cy  après  le  seul 
lieutenant  aux  arme'es  du  roy  d'Espagne  en  France, 
et  de  ne  recevoir  plus  les  traverses  et  rebuts  qu'il  avoit 
senties  aux  voyages  dudit  feu  duc  de  Parme,  et  que 
cela  fut  la  principale  cause  que  l'on  ne  parla  plus  au 
party  de  l'union  que  de  tenir  leurs  estats  poui''  Tes- 
lection  d'un  roy ,  que  Ton  ne  vid  plus  que  bulles  pu- 
blier par  toutes  les  villes  de  ce  party,  et  plusieurs 
mandements  du  duc  de  Mayenne  sur  ceste  assemble'e. 
En  ce  théâtre  ils  jouèrent  tous  divers  personnages:  les 
Espagnols  et  les  Seize  esperoient  faire  perdre  l'autho- 
rité  que  ledit  duc  de  Mayenne  avoit  en  son  party,  et 
luy  pensoit  se  la  conserver  et  l'augmenter  par  leur 
moyen,  en  tenant  lesdits  prétendus  estats. 

Nous  avons  dit  qu'il  avoit  fait  expédier  des  lettres 
de  mareschal  de  France  à  M.  de  La  Chastre  ;  mais  ,  affin 
qu'il  y  en  eust  quatre,  suivant  le  nombre  accoustumé 
en  France,  il  délibéra  d'en  faire  encor  trois,  sçavoir, 
les  sieurs  de  Rosne,  de  Boisdaufin  et  de  Saine t  Paul. 
Pour  Testât  d'admiral,  il  en  fit  expédier  lettres  au  sieur 
de  Villars,  gouverneur  de  Rouen,  et  ce  affin  qu'au 
party  de  l'union  ils  eussent  des  mareschaux  et  un  ad- 
mirai, el  que  par  ces  tiltres  leur  prétendue  assemble'e 
d'estats  eust  plus  d'apparat. 

Le  veille  de  Noèl  mesmes,  l'arrest  donné  à  Chalons 
contre  le  rescrit  en  forme  de  bulle  du  Pape  portant 
pouvoir  et  mandement  au  cardinal  Sega,  qui  se  disoit 
l?gat  en  France,  d'assister  et  authoriser  ceux  de  l'union 
à  l'esleciion  d'un  loy,  fut  bruslé  sur  les  degrez  du 

Pillais  :  ce  qui  fut  faict  par  le  commandement  dudit 
duc.  J'ai  mis  icy  cest  arrest  de  Chaalons,  à  la  lecture 
duquel  on  cognoistra  mieux  l'intention  de  ceux  qui 
l'ont  donné  que  ce  que  j'en  pounois  escrire. 

«Sur  ce  que  le  procureur  gênerai  du  Roy  aremonstré 
à  la  cour  que  les  rebelles  et  séditieux,  pour  exécuter  les 
meschans  et  malheureux  desseins  qu'ils  ont  de  longue 
main  projettez  pour  usurper  ceste  couronne  sur  les 
vrais  et  légitimes  successeurs  d'icelle,  non  contens 
d'avoir  remply  le  royaume  de  meurtres,  massacres, 
brigandages  et  pilleries,  et  avoir  d'abondant  introduit 
l'Espagnol,  très-cruel  et  très-pernicieux  ennemy  de  la 
France,  voyans  que  les  habitans  des  villes  rebelles 
commcnçoient,  comme  d'une  longue  léthargie  et  pas- 
moison,  à  retourner  à  soy  et  reprendre  le  chemin  dont 
Dieu  et  nature  les  obligent  envers  leur  roy  légitime, 
pour  du  tout  amortir  et  reboucher  les  pointes  et  ai- 
guillons de  la  charité  vers  leur  patrie  qui  se  resveil- 
loient  en  eux,  et  remettre  ce  royaume  en  plus  grand 
trouble  et  division  que  devant,  se  disposent  de  pro- 
céder à  l'eslection  d'un  roy,  pour  à  laquelle  donner 
quelque  couleur  ils  ont  faict  publier  certain  escrit  en 
forme  de  bulle  portant  pouvoir  et  mandement  au  car- 
dinal de  Plaisance  d'assister  et  authoriser  ladite  pré- 
tendue eslectionj  en  quoy  lesdits  rebelles  et  séditieux 
descouvrent  apertement  ce  qu'ils  ont  jusques  icy  téhu 
caché,  et  qu'ils  n'ont  fait  que  prendre  le  prétexte  de 
la  religion  pour  couvrir  leur  malheureuse  et  damnable 
conjuration,  chose  que  tout  Ikju  François  et  catholique 
doit  détester  et  abhorrer  comme  directement  contraire 
à  la  parole  de  Dieu ,  aux  saincts  décrets,  conciles  et 

libellez  de  l'Kglise  Gallicane,  et  qui  ouvre  la  porte  à 
l'entière  ruine  et  eversion  de  toutes  polices  et  societez 
humaines  instituées  de  Dieu,  mesmement  de  ceste  tant 
renommée  et  florissante  monarchie,  la  loy  fondamen- 
tale de  laquelle  consiste  principalement  en  l'ordre  de 
la  succession  légitime  de  nos  rois,  pour  la  conservation 
de  laquelle  tout  homme  de  bien  et  vray  François  doit 
exposer  sa  vie  plustost  que  souffrir  qu'elle  soit  altérée 
et  violée,  comme  le  gond  sur  lequel  tourne  la  certi- 
tude et  repos  de  l'Estat,  requérant  y  estre  pourveu. 

«  La  cour,  en  en  entherinant  la  requeste  faicte  par 
le  procureur  gênerai  du  Roy,  l'a  receu  et  reçoit  appel- 
lant  comme  d'abus  de  l'octroy  et  impetration  de  ladite 
bule  et  pouvoir  y  contenu,  pulilication,  exécution 
d'icelle,  et  tout  ce  qui  s'en  est  ensuivy,  l'a  tenu  et  tient 
pour  bien  relevé,  ordonne  que  Philij)pcs,  du  tiltre  de 
Sainct  Onuphre,  cardinal  de  Plaisance,  sera  assigné 
en  icelle  pour  défendre  audit  appel,  et  vaudront  les 
exploits  faicts  en  ceste  ville  de  Chaalons  à  cri  public, 
et  seront  de  tel  effect  et  valeur  comme  si  faits  estoient 
à  personne  ou  domicile.  Et  cependant  exhorte  ladite 
cour  tous  prélats,  evesques,  princes,  seigneurs,  gen- 
tils-hommes, officiers  et  subjets  du  Roy,  de  quelque 
estât,  condition  et  qualité  qu'ils  soient,  de  ne  se  laisser 
aller  ou  gaigner  aux  poisons  et  ensorcellements  de  tels 
rebelles  et  séditieux ,  ains  demeurer  au  devoir  de  bons 
etmaturels  François,  et  retenir  tousjours  l'affection  et 
charité  qu'ils  doivent  à  leur  roy  et  patrie,  sans  adhé- 
rer aux  artifices  de  ceux  qui,  sous  couleur  de  reli- 
gion, veulent  envahir  l'Estat  et  y  introduire  les  bar- 
bares Espagnols  et  autres  usurpateurs  ;  faict  très- 
expresses  inhibitions  et  deffences  à  toutes  personnes 

de  tenir  ny  d'avoir  chez  soy  ladite  bulle,  icelle  publier, 
s'en  ayder,  ou  favoriser  lesdits  rebelles,  ny  se  transpor- 
ter aux  villes  et  lieux  qui  pourroient  estre  assignez 
pour  ladite  prétendue  eslection,  sur  peine  aux  nobles 
d'estre  dégradez  de  noblesse  et  déclarez  infâmes  et 
roturiers,  eux  et  leur  postérité,  et  aux  ecclésiastiques 
d'estre  desclieus  du  possessoire  de  leurs  bénéfices  et 
punis,  ensemble  tous  contrevenans,  comme  criminels 
de  leze  majesté  et  perturbateurs  du  repos  public,  dé- 
serteurs et  traistres  à  leur  pays,  sans  espérance  de 
pouvoir  obtenir  à  l'advenir  pardon,  remission  ou  abo- 
lition ;  et  à  toutes  villes,  de  recevoir  lesdicts  rebelles  et 
séditieux  pour  faire  ladicte  assemblée,  les  loger,  reti- 
rer ou  héberger. 

«  Ordonne  ladite  cour  que  le  lieu  où  la  délibération 
aura  esté  pri^,  ensemble  la  ville  où  ladicte  assemblée 
se  fera,  seront  rasez  de  fonds  en  comble,  sans  espé- 
rance d'estre  redifiez,  pour  perpétuelle  mémoire  à  la 
postérité  de  la  trahison,  perfidie  et  infidélité;  enjoinct 
à  toutes  personnes  de  courir  sus  à  son  de  toxain  contre 
ceux  qui  se  transporteront  en  ladite  ville  pour  assister 
à  icelle  assemblée,  et  sera  commission  délivrée  audit 
procureur  gênerai  pour  informer  contre  ceux  qui  ont 
esté  autheurs  et  promoteurs  de  tels  monopoles  et  con- 
jurations faictes  contre  l'Estat,  et  qui  leur  ont  aydé 
ou  favorisé.  Et  sera  le  présent  arrest  publié  à  son  de 
trompe  et  cry  public  par  les  carrefours  de  ceste  ville, 
et  envoyé  par  tous  les  sièges  de  ce  ressort  pour  y  estre 
leu,  publié  et  enregistré  à  la  diligence  des  substituts 
du  procureur  gênerai,  dont  ils  certifieront  la  cour  dans 
un  mois,  à  peine  de  suspension  de  leurs  cslats.  Faiclen 
parlement,  le  i8  novembre  i5<)2.» 

Nonobstant  le  susdit  arrest ,  tous  les  députez  des  villes 
de  l'union  montèrent  à  cheval  pour  s'acheminer  à  Pa- 
ris ,  là  où  leursdits  estats  se  dévoient  tenir.  Le  cardinal 
de  Pellevé,  qui  n'avoit  osé  retourner  en  France  durant 
le  vivant  du  feu  roy  Henry  m,  et  duquel  le  revenu  de 
ses  bénéfices  avoit  esté  saisi  en  plaine  paix,  vint  en 
ceste  année  de  Rome  à  Reims  en  son  nouveau  arche- 
vesclié  duquel  il  avoit  esté  pourvcu  par  le  Pape,  et 
de  là  à  Paris  pour  y  tenir  le  rang  de  premier  pair  ec- 
clésiastique. Le  duc  de  Feria  s'y  achemina  aussi  pour 
y  faire  entendre  l'intention  de  son  Roy.  Et  les  Seize  et 
tous  les  faciendaires  d'Espagne  se  remuèrent  pour  tas- 
cher  à  faire  oster  à  M.  de  INIayenne  son  authoi  ité  de 
lieutenant  gênerai  de  l'Estat.  L'an  suivant  nous  dirons 
ce  qui  se  fit  en  ceste  assemblée ,  et  ce  qui  en  advint. 

Durant  le  mois  de  novembre  et  de  décembre  plu- 
sieurs places  furent  prises.  Les  ligueurs  ftesmes  s'en- 
tresurprenoient  les  places  les  uns  des  autres,  prenans 
pour  prétexte  quelques  mescontentements.  Entr'autres, 
le  sieur  de  Bois-iozé,  dont  nous  avons  parlé  cy  dessus, 
surprint  le  fort  de  Fescamp  au  pays  de  Caux  avec 
soixante  soldats  sur  le  sieur  de  Villars,  par  une  esca- 
lade composée  d'un  artifice  admirable  qu'il  planta  le 
long  du  rocher  du  costé  de  la  mer,  lequel  est  de  trois 
cents  toises  de  haut,  la  marée  courant  au  pied  de  six 
en  six  heures,  n'y  ayant  qu'une  marée  de  nuict  en 
l'année  en  laquelle  on  eust  peu  exécuter  ce  dessein, 
luy  convenant  deux  heures  à  faire  une  lieue  de  chemin, 
planter  ses  eschellcs  et  monter,  le  dernier  desquels  en 
montant  eut  de  l'eau  jusques  à  la  ceinture.  Il  désarma 
et  mit  hors  de  ladite  place  quatre  cents  soldats  qui  se 
delTendirent  assez  vaillamment.  Le  sieur  de  \  illais, 

fasché  de  ceste  perte,  alla  incontinent  assiéger  Bois- 
roze'  dans  ce  fort;  mais,  horsd'espeiance  de  l'avoir  par 
force,  il  le  tint  assiège  comme  par  forme  de  blocus; 
toutesfois  il  n'eut  aucun  advantage  sur  luy,  i|uoy  qu'il 
le  tinst  ainsi  investy  treize  mois  durant. 

Peu  après  ledit  sieur  de  Villars  fit  faire  une  entre- 
prise sur  Le  Pont  de  L'Arche,  qui  n'est  distant  de  Ivouèn 
que  de  quatre  lieues.  Le  chasteau  qui  est  au  bout  du 
pont  estant  surpiis,  ceux  de  l'union,  pensans  traverser 
par  sur  le  pont  et  se  rendre  maistres  de  la  ville,  en  fu- 
rent empeschez  par  les  royaux.  Le  Roy,  ayant  receu 
l'advis  de  la  surprise  de  ce  chasteau,  y  envoya  incon- 
tinent plusieurs  troupes  pour  le  repicndie.  Mais  le 
tout  fut  sans  effect,  et  là  ville  et  le  chasteau  furent 
ainsi  de  deux  divers  partis  jusquesà  ce  que  ledit  sieur 
de  Villars  se  mist  en  l'obeyssance  du  Hoy. 

En  Anjou  M.  le  prince  de  Conty  et  le  mareschal 
d'Aumont  ayaus  assiégé  le  fort  de  P»ochefort  sur  la  ri- 
vière de  Loire,  distantde trois  lieues  d'Angers,  oiicom- 
mandoient  les  sieurs  de  Heurtant  Sainct  OfTange  frères, 
ils  logèrent  leur  canon  sur  une  vieille  ruyne  d'un 
chasteau  nomme'  Dieusy,  d'où  ils  battirent  fort  furieu- 
sement une  des  tours  de  Rochefort;  mais,  nonobstant 
trois  mille  coups  de  canon  qu'ils  tirèrent ,  on  ne  fit 
point  de  bresche  qui  fust  raisonnable  de  prendre  ceste 
place  par  assaut  :  tellement  qu'après  un  long  siège  on 
fut  contraint  de  le  lever. 

En  ce  temps-là  le  sieur  de  Bois-daufin,  qui  comman- 
doit  dans  Chasteau -gonthier  pour  l'union,  fit  sur- 
prendre le  chasteau  de  Sable,  et  le  sieur  de  Landebry , 
qui  estoit  dedans,  y  fut  tué  avec  quelques-uns  des  siens. 
La  ville  fut  aussi  prinse  en  mesme  lcmj)s  :  tellement  que 

ledit  sieur  de  Bois-dauphin,  qui  au  commencement  de 
ceste  anne'e  n'avoit  aucune  ville  de  retraite,  fut  maistre 
de  Laval,  de  Chasteaugontbier  et  de  Sable',  d'où  il  in- 
commodoit  fort  les  royaux  du  Mayne  etd' Anjou,  ^oy  là 
les  choses  les  plus  remarcjuables  qui  se  sont  passées  en 
Franc€  durant  ceste  année. 

La  mort  de  Jean,  comte  de  Manderscheit,  evesque 
de  Strasbourg,  advenue  le  premier  jour  de  may,  trou- 
bla tout  cest  evesché,  car  les  chanoines,  à  qui  appar- 
tient l'eslection  ou  la  nomination  de  leur  evesque,  se 
trouvèrent  autant  divisez  de  volontez  que  de  religion  , 
les  uns  estans  catholiques-romains,  les  autres  protes- 
tans  luthériens.  Le  trentiesme  de  may  les  chanoines 
protestans ,  avec  la  faveur  et  support  que  leur  firent  les 
magistrats  de  Strasbourg,  esleurent  pour  evesque  Jean 
George  de  Brandebourg,  aagé  de  dix-sept  ans,  fils  de 
Joachim  Federic,  administrateur  de  l'evesché  de  Ilavel- 
berg  et  de  l'archevesché  de  Magdebourg,  de  la  maison 
des  marquis  de  Brande])Ourg,  tous  deux  protestans 
luthériens.  Aussi-tost  que  ceste  eslection  fut  faicte ,  le 
troisiesmede  juin  il  vint  à  Strasbourg,  et,  ayant  amassé 
quelques  troupes,  il  se  mit  en  campagne  avec  dix-sept 
pièces  de  canon  pour  renger  sous  son  obeyssancc  tout 
le  diocèse  de  Strasbourg.  Il  attaqua  premièrement 
Kochersberghe  ,  qui  est  un  chasteau  aj^partenant  à 
Tevesque,  dans  lequel  il  n'y  avoit  que  quatorze  sol- 
dats, lesquels  après  avoir  enduré  quelques  coups  de 
canon  se  rendirent  :  après  leur  réduction  ils  furent 
tous  taillez  en  pièces,  et  le  capitaine,  estant  mené  à 
Strasbourg,  y  eut  la  teste  tranchée.  De  là  il  alla  as- 
siéger et  prendre  Dacstein  et  quelques  autres  lieux 
dudit  diocèse  appartenans  à  l'evesque. 

Le  doyen  et  les  chanoines  catholiques,  qui  faisoient 
la  plus  grande  partie  du  chapitre,  estans  sortis  de  Stras- 
bourg pour  ce  que  le  magistrat  leur  estoit  ennemy, 
s'assemblèrent  en  la  maison  episcopale  à  Zaberen ,  et 
esleurent,  le  9  juin,  Charles,  cardinal  de  Lorraine  et 
evesque  de  Mets,  pour  evesque  de  Strasbourg,  quoy 
que  l'Empereur  leur  eust  mande'  qu'il  vouloit  que  son 
oncle  l'archiduc  Ferdinand,  comte  deTyrol,  fust l'ad- 
ministrateur de  cest  evesché.  Le  cardinal  de  Lorraine, 
ayant  sceu  son  eslection,  rescrivit  le  10  juin  à  messieurs 
de  Strasbourg  par  un  trompette,  se  plaignant  d'eux  de 
la  prise  de  leurs  armes  et  des  hostilitez  qui  avoient 
esté  faictes  à  Kochersberg  et  à  Dacstein,  et  autres  lieux 
du  diocèse  dont  il  avoit  este'  esleu  evesque,  sans  que 
luy  ny  aucun  de  ses  confrères  les  chanoines  leur  en 
eussent  donné  aucune  occasion,  les  priant  de  faire 
sortir  incontinent  leurs  soldats  des  places  prises,  et  les 
luy  restituer,  sinon  qu'il  seroit  contraint  d'implorer  le 
secours  de  ses  amis  pour  repoulser  la  force  par  la  force, 
et  conserver  un  diocèse  duquel  il  avoit  pris  la  charge. 

Ces  lettres  portées  au  magistrat  de  Strasbourg,  ils 
firent  ceste  response  :  «  Vostre  Altesse  n'ignore  de  quelle 
fidélité  et  intégrité  nos  majeurs  ont  secouru  vostre 
prédécesseur  en  la  bataille  de  Nancy  contre  le  duc  de 
Bourgogne.  Pour  nous,  nous  n'avons  jamais  rien  en- 
trepris contre  l'ancienne  famille  de  Lorraine,  et  tie 
desirons  enfraindre  aucunement  la  paix  que  nous  avons 
avec  elle.  Quant  à  l'eslection  qui  a  esté  faicte  de  Jean 
George  de  Brandebourg  pour  nostre  evesque,  elle  a 
esté  laicte  suivant  ce  (juc  l'on  a  accouslumé  d'eslire  les 
evesques  de  Strasbourg;  car  par  les  canons  il  est  ex^ 
pressemcnt  porté  (jue  nul  ne  sera  esleu  evesque,  si  ce 

n'est  du  consentement  du  magistrat,  et  mesmes  qu'il 
doit  estre  esleu  dans  l'evesché;  ce  qui  a  esté  practiqué 
en  l'eslectiou  de  Jean  George,  marquis  de  Brande- 
bourg. C'est  pourquoy  nous  vous  prions  de  nous  tenir 
pour  excusez  si  nous  soustenons  en  cela  la  maison  de 
Brap46t»ourg ,  et  de  nous  laisser  en  nostre  ancienne 
paix  et  tranquilité  en  ce  diocèse.  Que  si  vous  ne  voulez 
avoir  esgard  à  la  prière  que  nous  vous  en  faisons  ,  ne 
doutez  point  que  nous  ne  nous  defFendions,  et  que 
Dieu  ne  nous  face  la  grâce  de  faire  retomber  les  in- 
jures qui  nous  seront  faictes  sur  les  testes  de  ceux  qui 
nous  les  feront.  » 

Après  plusieurs  lettres  escrites  tant  de  part  que 
d'autre,  le  cardinal  voyant  que  ceux  de  Strasbourg 
demouroient  résolus  de  soustenir  le  party  du  marquis 
de  Brandebourg,  et  qu'il  n'avoit  point  d'autre  voye 
pour  se  rendre  possesseur  de  cest  evesclié  que  par  la 
force,  il  se  délibéra  d'avoir  recours  aux  armes.  Ayant 
prié  tous  ses  amys  de  luy  ayder  de  gens  de  guerre,  il 
mit  en  campagne  une  armée  de  dix  mille  hommes ,  tant 
de  pied  que  de  cheval,  et,  ayant  faict  fortifier  Zaljeren 
et  Molizheim,  son  armée  s'achemina  à  Dachstein  qui 
se  rendit  à  composition,  d'où  le  capitaine  Bubennller 
sortit  avec  sa  garnison  vies  et  bagues  sauves ,  laissant 
quatre  canons  aux  armes  de  Strasbourg  en  la  puis- 
sance du  cardinal.  De  là  l'armée  s'achemina  à  Kochers- 
berghe  qui  fut  pris  de  force,  et  tous  ceux  qui  n'y 
moururent  à  l'assaut  furent  pendus. 

Peu  après  arrivèrent  les  ambassadeurs  de  l'archiduc 
Ferdinand,  qui  avoit  esté  esleu  par  l'Empereur  pour 
gouverner  le  chapitre  de  Strasbourg  jusques  à  ce  que 
l'on  eust  faict  une  autre  eslection  d'evesque  ,  lesquels 

supplièrent  ledit  sieur  cardinal  de  mettre  les  armes 
bas,  et  que  ce  différent  fust  accordé  civilement  :  ce  que 
ledit  sieur  cardinal  trouva  bon,  et  y  condescendit; 
mais  ceux  de  Strasbourg  n'en  voulurent  rien  faire, 
disans  que  cest  affaire  ne  dependoit  pas  seulement  tie 
rEmpereur,mais  aussi  de  tous  les  eslecteursde  l'Empire. 

Sur  ceste  response  le  cardinal,  faisant  continuer 
plusieurs  hostilitez  jusques  aux  portes  de  Strasbourg, 
s'empara  encor  de  Vassellin,  place  qui  appartenoit 
mesmes  à  ceux  de  Strasbourg.  Bref,  il  se  fit  durant  les 
mois  de  juin  et  de  juillet  plusieurs  rencontres  entre  les 
Lorrains  et  ceux  de  Strasbourg,  où  les  uns  estoient  un 
jour  victorieux,  et  le  lendemain  quelquesfois  vaincus. 

Ceux  de  Strasbourg  envoyèrent  demander  secours 
à  tous  leurs  amis.  George  Frédéric  de  Brandebourg, 
burgrave  de  Nuremberg  et  duc  de  Pomeranie ,  leur 
envoya  deux  cents  chevaux ,  et  ce  en  faveur  seulement 
de  l'eslection  qu'ils  avoient  faicte  de  son  parent  pour 
leur  evesque.  Toutesfois  JoacLim  Frédéric,  père  de 
l'esleu  evesque,  ne  voulut  ouvertement  favoriser  l'es- 
lection de  sOn  fils,  pour  ce  cjue  par  les  conditions  de 
ceste  eslection  le  gouvernement  de  l'evesche'  demeu- 
roit  en  grande  partie  au  magistrat  de  Strasbourg  :  aussi 
ce  fut  pourquoy  ils  furent  contraints  de  soustenir  les 
frais  de  la  guerre  de  leurs  propres  deniers,  avec  les- 
quels ils  amassèrent  bon  nombre  de  cavalerie  et  d'in- 
fanterie. 

Le  3  d'aoust  trois  mille  Suisses  estans  venus  au  se- 
cours de  ceux  de  Strasbourg,  ils  se  trouvèrent  avoir 
plus  d'iiommcs  de  guerre  que  le  cardinal  de  Lorraine, 
et,  ayans  assemblé  toutes  leurs  troupes  en  une  aimée 
auprès  d'Ernstein,  ils  allèrent  droict  mettre  le  siège 

devant  Moltzeim.  En  y  allant  ils  firent  brusler  Fe- 
gerslieim  et  Rinaw.  Aux  aproches  fut  tue'  le  comte 
Albert  de  Tubinge  et  plusieurs  autres.  Le  duc  Joachim 
Charles  de  Brunsvic  arriva  en  ceste  arme'e  le  9  aoust, 
et  pensoit  on  que  dèslors  ce  trouble  deust  estre  appaisé , 
pource  que  quelques  députez  des  Suisses  et  de  l'archiduc 
s'estoient  assemblez  en  Alsace  pour  le  pacifier,  bien 
que  l'on  eust  amené  de  Strasbourg  au  camp  se})t  pièces 
d'artillerie  et  toutes  les  munitions  nécessaires  pour 
commencer  la  batterie. 

Le  cardinal  de  Lorraine  avoit  fait  retirer  les  siens  à 
la  faveur  des  places  qui  tenoient  pour  son  party.  Le 
duc  de  Lorraine  son  père  luy  ayant  envoyé  de  nou- 
velles troupes  sous  la  conduite  du  comte  de  Vaude- 
mont,  il  se  délibéra  de  faire  lever  le  siège  de  devant 
Moltzeim  :  mais,  ainsi  que  les  Lorrains  s'y  achemi- 
noient,  ils  eurent  advis  qu'il  estoit  party  le  i5  d'aoust 
de  Strasbourg  cent  cinquante  chevaux  et  six  cents 
hommes  de  pied  qui  conduisoient  l'argent  pour  payer 
l'armée.  Vaudemont,  sur  ceste  nouvelle,  avec  nombre 
de  cavalerie  leur  alla  dresser  une  ambuscade  auprès 
de  Dippichen,  et  chargea  ce  convoy  si  à  propos  qu'il 
le  mit  à  vau  de  route,  gaigna  les  dix-huict  mille  tallars 
que  l'on  menoit  en  l'armée,  prit  prisonniers  le  thre- 
sorier  de  Strasbourg  et  Jean  de  Noremberg,  conducteur 
des  gens  de  pied,  avec  leurs  drapeaux. 

Cependant  l'on  battoit  iMoltzeim.  Ceux  de  Strasbourg, 
ayant  faict  bresche,  allèrent  à  l'assaut,  d'où  ils  furent 
ropoulsez  avec  perte.  Pensans  fiiire  recommencer  la 
batterie,  sur  la  nouvelle  qu'ils  eurent  de  ce  qui  s'estoit 
passé  à  Dippichen  ils  levèrent  le  siège  et  se  retirèrent 
aux  environs  de  Strasbourg. 

Le  prince  d'Anhalt,  comme  nous  avons  dit,  ayant 
este  congédié  par  le  Roy  après  le  siège  de  Rouen  avec 
tous  ses  reistres  et  lansquenets  ,  arriva  en  ce  mesme 
mois  d'aoust  aux  confins  du  Palatinat,  où  il  licencia  la 
plus  grand  part  de  ses  troupes.  Là  il  fut  prié  par  ceux 
de  Strasliourg  de  venir  à  leur  secours  :  ce  qu'il  leur 
promit  faire,  désirant  avant  que  retourner  en  Saxe 
faire  quelque  elTect  militaire. Estant  arrivé  à  Strasbourg 
le  26  d'aoust  avec  cinq  cents  chevaux  et  le  régiment 
du  colonel  Lanty ,  il  fut  déclaré  gênerai  de  l'armée  de 
ceux  de  Strasbourg. 

Au  commencement  de  septembre,  ayant  pris  quel- 
quecavalerie,  il  alla  justjues  dans  l'armée  des  Lorrains 
leur  enlever  un  logis  où  il  en  fit  demeurer  deux  cents 
sur  la  place.  Les  Lorrains  en  eurent  depuis  leur  re- 
vanche, car  tout  ce  mois  et  celuy  d'octobre  ne  se  passa 
qu'en  courses,  tant  d'une  part  que  d'autre,  et  furent 
exercées  une  infinité  d'hostilitez  aux  environs  de 
Strasbourg  et  partout  le  diocèse. 

Le  prince  d'Anhalt,  ayant  résolu  d'assiéger  Moltzeim, 
partit  de  Strasbourg  le  5  novembre  avec  Otton  et  Fran- 
çois, ducs  de  Lunebourg,  Charles,  duc  de  Brunsvic,  le 
baron  d'Othnaw,  et  quantité  de  noblesse  allemande; 
mesmes  le  susdit  Brandebourg,  esleu  eVesque  de 
Strasbourg,  ou  administrateur  qu'ils  appellent,  l'ac- 
compagna jusques  au  camp,  mais  il  s'en  revint  en  la 
ville  avec  plusieurs  jeunes  seigneurs.  On  fit  partir 
encor  à  mesme  temps  dix-sept  pièces  de  canon  de 
Strasbourg,  outre  les  vingt  six  pièces  qui  cstoient  desjù 
en  l'armée,  et  force  munitions.  Les  Lorrains  qui  éstoient 
dans  Zaberen  (qu'aucuns  appellent  Elzabern  )  pen- 
soicnt  que  l'on  en  voulust  à  eux,  et  se  préparèrent  au 

suivant.  Voylà  ce  qui  s'est  passé  ceste  année  en  la 
guerre  de  Strasbourg. 

Nous  avons  dit  l'an  passé  qu'après  la  mort  de  l'es- 
lecteur  Christian,  duc  de  Saxe,  que  le  calvinisme  fut 
cliassé  de  toute  la  Saxe,  et  que  les  deux  professeurs 
de  ceste  religion,  qui  estoient  Pierius  et  Gunderman, 
furent  mis  prisonniers.  Or  Gunderman,  voyant  la  lon- 
gueur de  sa  prison,  se  délibéra  de  chanter  la  palinodie 
du  calvinisme.  Il  en  conféra  avec  quelques  hommes 
doctes  qui  le  furent  voir.  Il  demanda  des  livres  de 
Luther  et  autres  livres  faicts  par  les  protestans  luthé- 
riens. Après  les  avoir  leus  il  dissimula  tellement  pour 
avoir  sa  liberté,  qu'il  présenta  requeste  au  magistrat, 
confessant  qu'il  n'avoit  pas  bien  entendu  jusques  à  cest 
heure  ce  qui  estoit  contenu  en  la  confession  d'Aus- 
bourg,  aux  articles  de  Smalcalde,  dans  le  symbole  de 
sainct  Athanase,  et  dans  la  formule  de  la  concorde 
saxonique;  plus,  qu'il  estoit  tout  prest,  de  bouche  et 
de  cœur,  de  révoquer,  et  par  escrit  et  en  chaire,  ce 
qu'il  avoit  enseigné  au  contraire  des  susdits  livres,  sup- 
pliant le  magistrat  de  luy  donner  liberté,  et  de  luy 
permettre  de  retourner  à  Cale  avec  sa  famille,  et  y 
achever  ses  jours  en  homme  jirivé.  Le  magistrat  sur 
ceste  requeste,  après  que  ledit  Gunderman  eut  signé 
sa  profession  de  foy,  le  mit  en  liberté.  Mais  du  depuis 
quelques  Allemans  ont  escrit  que  ce  fait  n'estant  qu'une 
dissimulation ,  il  en  est  devenu  aliéné  d'esprit. 

Cependant  les  pasteurs  luthériens  dressèrent  des  ar- 
ticles, et  commencèrent  à  faire  leur  visite  par  toute  la 
Saxe,  affin  de  chasser  ceux  qui  voudroient  soustenir 
les  opinions  de  Calvin.  Ceste  visite  se  commença  dans 
l'Université  de  Vittemberg  le  i?.  juillet,  où  quatie  doc- 

leurs  de  l'Université,  deux  professeurs,  deux  du  con- 
seil du  prince  et  deux  du  magistrat,  furent  dépossédez 
de  leurs  charges  pour  n'avoir  voulu  signer  lesdits  ar- 
ticles qu'ils  avoient  rédigez  en  quatre  points  piinci- 
paux ,  sçavoir  :  de  l'eucharistie,  de  la  personne  de 
nostre  Seigneur  Jésus  Christ,  du  baptesme  et  de  la 
prédestination,  lesquels  les  luthériens  croyent  pres- 
que de  niesme  que  l'on  faict  en  l'Eglise  catholique, 
apostolique -romaine  ,  excepte'  la  transubstantiation. 
La  manière  dont  ils  procédèrent  en  ceste  visite  estoit 
que  par  forme  d'antithèse  d'un  costé  estoit  escrit  la 
croyance  des  lutheiiens,  qu'ils  faisoient  afîirmer  et  ju- 
rer de  tenir  et  observer,  de  l'autre  estoit  escrit  l'opinion 
des  calvinistes  sur  les  quatre  poincts  susdits,  laquelle 
ils  faisoient  soubs- signer  estre  chose  détestable  de 
croire.  De  Vittemberg  les  visiteurs  luthériens  allèrent 
à  Lipsic  le  2  d'aoust,  où  ils  en  trouvèrent  six  tenans 
l'opinion  de  Calvin,  lesquels  ils  dépossédèrent  aussi 
de  leurs  charges,  et  puis  s'en  allèrent  par  toute  la 
Saxe  faire  le  mesme.  Voylà  comme  le  calvinisme  fut 
chassé  de  Saxe. 

Les  calvinistes  au  commencement  de  ceste  année  en 
firent  autant  aux  luthériens  dans  les  terres  du  Palati- 
nat,  et  mesmes  surprindrent  Numarck  d'où  ils  os- 
terent  le  luthéranisme.  Ils  en  pensoient  faire  autant 
dans  Amberghe;  mais  les  habitansprindrent  les  armes, 
se  rendirent  maistres  de  leur  ville,  puis  du  chasteau, 
d'où  ils  firent  sortir  leur  gouverneur,  un  docteur  cal- 
viniste et  quelques  autres  des  principaux.  Ce  sont  les 
fruits  qu'apportent  les  diverses  religions. 

En  ce  mesme  temps  aussi  un  François  Filidin  vou- 
lut en  Allemagne  faire  renaislie  les  erreurs  de  Pcla- 
4i-  i3 

gius,  et  fit  imprimer  plusieurs  paradoxes  en  la  pré- 
face desquels  il  avoit  mis  :  François ,  serviteur  de  Dieu 
et  de  Christ,  appelle  pour  annoncer  le  jugemcTit  de 
Dieu ,  et  auquel  a  esté  donné  le  sainct  esprit  de  dis- 
crétion pour  interpréter  la  parole  de  Dieu  à  tous  les 
hommes  qui  ont  l'usage  de  raison.  Nie  olas  Seirarius 
luy  fit  une  responcc  fort  docte  où  il  luy  monstra 
toutes  ses  erreurs.  C  este  secte  dez  son  origine  fut 
estoufée. 

Nous  avons  dit  que  le  cardinal  Ratzivil  estoit  venu 
de  Pologne  à  Gratzen  pour  accomplir  le  mariage  entre 
le  roy  de  Pologne  et  la  fille  aisnée  du  feu  archiduc 
Charles.  L'evesque  de  Vladomirie  estoit  avec  ledit 
sieur  cardinal,  et  près  de  trois  cents  chevaux  et  trente 
coches  ou  carrosses,  la  plus-part  desquelles  estoient 
tirées  par  six  chevaux.  Toute  ceste  ambassade,  qui  es- 
toit bien  équipée  et  en  fort  bonne  conche ,  vint,  le  trei- 
ziesmede  mars,  à  Prague  où  estoit  l'Empereur,  qui  les 
fit  recevoir  fort  honorablement.  Ayant  esté  résolu  que 
les  espouzailles  se  feroient  dans  Vienne  en  Austriche , 
les  ambassadeurs  de  Pologne  et  la  future  Roy  ne  s'y 
rendirent  au  commencement  du  mois  de  may.  Les  cé- 
rémonies se  firent  le  quatriesme  de  ce  mois,  en  l'église 
des  Augustins  qui  est  proche  le  palais  des  archiducs , 
par  l'evesque  de  Vienne,  entie  quatre  et  cinq  heures 
du  soir.  Ledit  sieur  cardinal  Ratzivil  l'espousa  au  nom 
du  Roy  son  maistre,  et  luy  donna  un  anneau  cz  pré- 
sences de  la  mère  de  la  Royne  espouzée,  des  archiducs 
Ernest  et  Mathias,  et  d'un  grand  nombre  de  princes 
et  de  noblesse.  Après  le  banquet  royal ,  qui  fut  fait  le 
soir  mesme  audit  palais  des  archiducs,  on  mit  la  Royne 
«spousée  au  lict,  où  un  des  ambassadeurs  se  coucha 

tout  armé  auprès  d'elle,  ainsi  que  les  Polonois  ont  ac- 
coustumé  faire,  lequel,  au  lever  de  ladite  Royne,  luy 
présenta  au  nom  du  Roy  son  maistre  un  collier  de 
pierreries  de  grande  valeur. 

Après  ceste  cérémonie  elle  fut  menée  en  Pologne. 
Le  Roy,  sçachant  sa  venue,  se  délibéra  d'aller  à  sa  ren- 
contre avec  toute  sa  court.  Il  envoya  jusques  sur  les 
frontières  de  Pologne  dix  mil  chevaux  pour  la  rece- 
voir, qui  la  conduirent  jusques  àCassovie,  là  où  fut 
consommé  ce  mariage.  En  signe  du  contentement  qu'il 
en  recevoit  il  fît  battre  plusieurs  pièces  d'argent  dont 
il  fit  largesse  au  peuple.  De  l'un  des  costez  sortoient 
deux  palmes  de  dedans  des  ondes  marines,  lesquelles 
par  le  haut  s'inclinoient  comme  se  joignans  ensemble, 
et  pourl'ame  de  ceste  devise  estoit  escrit  autour  :  Amor 
disjuncta  conjungit;  de  l'autre  costé  estaient  trois  ar- 
moiries, l'aigle  de  l'Empire  à  droict,  et  celuy  de  Po- 
logne à  gauche ,  au  milieu  desquels  pour  les  joindre  es- 
toit  une  bande  blanche  en  champ  de  gueule,  qui  sont 
les  armes  d'Austriche,  et  pour  devise  :  Post  animos 
sociasse  juvabit. 

En  ce  temps  duroient  encor  les  simultez  (0  ou  que- 
relles entre  le  roy  de  Pologne  et  le  grand  chancelier, 
lesquelles  estoient  tellement  accreuës  qu'il  y  avoit 
doute  d'une  guerre  cîville ,  l'un  et  l'autre  faisant  amas 
de  gens  de  guerre.  Le  grand  chancelier,  qui  avoit  es- 
pouzé  en  premières  nopces  la  sœur  du  feu  roy  Es- 
tienne  Battory,  après  sa  mort  avoit  espouzé  une  des 
grandes  dames  de  Pologne,  etbien  apparentée.  Ce  sup- 
port luy  faisoit  contredire  à  beaucoup  de  choses  que 
le  Roy  eust  jjien  voulu  faire  :  toutesfois,  en  une  diette 

^'Simuliez,  du  lalin  simullas  :  liainc,  inimitié. 

qui  se  tint  au  mois  d'octobre,  les. palatins  du  royaume 
firent  tant  qu'ils  les  accordèrent. 

Le  25  de  novembre  Jean,  roy  de  Suece  (0,  père 
dudit  roy  de  Pologne,  mourut.  Ce  Jean  estoit  fils  de 
GostaveEcrison,  premier  roy  de  ceste  famille  en  Suece. 
11  avoit  fait  emprisonner  son  frère  aisné  Henry,  et  s'os- 
toit  emparé  du  royaume  contre  iout  droict,  en  se  dé- 
clarant luthérien.  Or  il  avoit  un  plus  jeune  frère  nommé 
Charles,  duc  de  Sudermanie  et  Finlandie,  lequel,  apiès 
la  mort  dudict  Jean ,  s'empara  du  f^ouvernement  du 
royaume,  et  depuis  s'est  faict  déclarer  roy,  et  en  a  privé 
Sigismond,  roy  de  Pologne,  son  neveu,  et  fils  de  son 
aisné,  à  cause  qu'il  estoit  catholique  romain.  Du  suc- 
cez  de  toutes  ces  choses  nous  en  dirons  une  partie  à  la 
suitte  de  ceste  histoiie,  selon  les  temps  qu'elles  sont 
advenues.  Dans  nostre  histoire  de  la  paix  nous  en  avons 
aussi  traicté,  où  le  lecteur  pourra  voir  ce  qui  est  ad- 
venu pour  ce  subject  entre  les  Sueces  et  Polonois. 

Nous  avons  dit  au  livre  précèdent  que  les  hachas 
Ferat  et  Cigale ,  pour  avoir  expérimenté  le  danger  des 
guerres  loingtaines,  persuadèrent  au  Turc  de  faire  la 
guerre  à  Rodolphe,  Empereur  des  chrestiens,  et  à  tous 
ses  subjccts,  prenans  une  légère  occasion  sur  les  hosti- 
litez  faictes  par  quelques  corsaires  usocchiens.  L'Em- 
pereur, adverty  des  desseins  du  Turc  ,  et  que  le  bascha 
de  Bosne  (2)  avoit  intention  de  se  jetter  dans  la  Croatie, 
envoya  de  tous  costez  demander  du  secours  aux  princes 
ses  voisins. L'arcliiducl^rnest  s'estant  lendu  à  Gretz  (5), 
qui  est  la  ville  capitale  de  la  Styrie,  avec  cinq  mille 
hommes,  et  se  joignant  à  luy  de  jour  en  jour  nouvelles 
troupes  de  la  Carinlhie  et  d'autres  endroicts,  pensant 

C»)  De  Suece  :  de  Suède.  —  i"^) Bosne  :  Bosnie.-^  (^1  Gretz  :  Gratz. 

s'opposer  aux  forces  du  bascha,  eut  advis  qu'il  ostoit 
entré  dans  la  Croatie  avec  cinquante  mil  hommes,  et 
qu'il  avoit  entouré  et  taillé  en  pièces  six  mille  soldats 
chrestiens,  dont  il  avoit  envoyé  six  chariots  pleins  de 
leurs  testes  à  Constantinoj)le.  Cest  exploict  espouvanta 
ibrt  les  chrestiens. 

Ledit  basdia,  poursuivant  sa  victoire,  vint  jusques 
aux  bords  de  la  rivière  de  Culpe,  sur  laquelle  il  fit 
dresser  un  pont  de  bateaux  pour  passer  son  armée, 
puis  fit  bastir  un  fort  à  Petrine  qu'il  garnit  d'artillerie, 
et  y  mit  une  grosse  garnison  pour  la  deffence  de  ce 
pont  qu'il  vouloit  luy  servir  pour  se  retirer,  s'il  en 
estoit  contraint  par  les  chrestiens.  Ayant  faict  cela,  il 
alla  prendre  Castroviz,  et,  contre  la  coustume  ordi- 
naire des  Turcs,  qui  est  de  ruiner  les  forteresses  après 
qu'ils  les  ont  prises,  il  mit  par  toutes  les  places  qu'il 
conquit  en  Croatie  de  bonnes  garnisons,  et  fit  faire  un 
grand  degast  par  toute  ceste  province.  La  rigueur  de 
l'hyver  n'empescha  pas  le  progrès  desdits  Turcs,  dont 
l'armée  se  montoit  à  cent  cinquante  mille  hommes, 
ains  exercèrent  de  grandes  hostilitez  en  plusieurs  en- 
droicts  de  la  Hongrie.  L'archiduc  Ernest,  lieutenant 
gênerai  de  l'Empereur  en  ces  quartiers  là,  ayant  as- 
semblé une  armée  de  quelque  soixante  mille  hommes, 
empescha  que  les  Turcs  ne  prinssent  Canise,  Taggay 
et  autres  lieux,  lesquels  il  fit  munir  pour  résister  à 
leur  première  violence.  En  Italie  et  Allemagne  ce  ne 
furent  qu'assemblées  pour  trouver  les  moyens  de  leur 
lesister.  Nous  dirons  l'an  suivant  ce  qui  en  advint.  Tous 
les  historiens  ont  escrit  en  diverses  façons  comment 
ceste  guerre  fut  commencée.  Ceux  (jui  soustiennent  la 
maison  d'Austriche  disent  que  le  roy  de  France  et  la 

royne  d'Angleterre  sollicitèrent,  par  leurs  ambassa- 
deurs, le  Turc  d'attaquer  la  maison  d'Austriclie,  tant 
par  mer  sur  les  rivières  d'Espagne,  que  par  terre  du 
costé  des  pays  subjects  à  l'Empereur  vers  la  Hongrie. 
Et  les  autres  ont  escrit  que  l'ambition  qu'avoient  ceux 
d'Austriche  pour  dominer  seuls  toute  la>chrestienté 
fut  la  cause  qu'ils  aymerent  mieux  faire  Continuer  les 
guerres  civiles  en  France ,  et  faire  ruyner  par  ce 
moyen,  s'ils  pouvoient,  la  première  monarchie  clires- 
tienne,  que  non  pas  de  s'unir  tous  pour  le  bien  com- 
mun de  la  chrestienté  afin  de  porter  la  guerre  contre 
les  infidelles  :  mesmes  le  roy  d'Espagne  s'excusa  de  se- 
courir l'Empereur  sur  la  guerre  qu'il  entretenoit  en 
P'rance  et  en  Flandres.  Les  princes  d'Italie  disoient 
qu'ils  ne  pouvoient  se  desgarnir  de  leurs  commoditez 
pour  la  jalousie  qui  est  entr'eux ,  et  principalement 
sur  la  grandeur  des  Espagnols  en  ceste  province.  Bref, 
le  peu  d'intelligence  et  l'animosité  qu'il  y  avoit  entre 
les  empereurs,  roys  et  princes  chrestiens,  furent  l'oc- 
casion que  tant  de  milliers  d'ames  furent  emmenées 
esclaves  par  les  Turcs,  tant  en  Hongrie  qu'es  pro- 
vinces voisines. 

Dans  la  cité  de  Candie  y  eut  une  grande  peste  ceste 
année,  laquelle  mescogneue  et  négligée  par  aucuns 
médecins,  fors  que  d'un  juif  médecin,  il  en  mourut 
plusieurs  milliers  de  personnes.  Ceste  isle  est  de  la 
seigneurie  de  Venise,  là  où  ils  tiennent  un  podestat  et 
plusieurs  officiers  avec  une  forte  garnison ,  pour  ce 
qu'elle  est  voisine  de  plusieurs  pays  de  l'obeyssance 
du  Turc.  Les  officiers  vénitiens ,  sur  plusieurs  adver- 
tissements  qu'ils  eurent  que  la  maladie  seroit  grande, 
donnèrent  et  establirent  l'ordre  requis  pour  faire  pen- 

ser  les  malades.  Il  mourut  en  ceste  cite'  vingt  mil  per- 
sonnes, depuis  le  mois  d'avril  jusques  en  aoust  qu'elle 
s'appaisa.  Tous  les  médecins  en  moururent,  excepté 
le  susdit  juif  et  un  seul  autre  médecin. 

Plusieurs  Inaves  capitaines  moururent  de  ceste  ma- 
ladie, lesquels  furent  grandement  regretez,  entr'au- 
tres  le  comte  Federic  Pepoli  et  le  colonel  Paul,  comte , 
et  plusieurs  autres  grands  seigneurs.  Il  y  en  eut  quel- 
ques uns  des  grands  qui  donnèrent  des  conseils,  en- 
tr 'autres  le  comte  Honorge  Scotte,  lesquels  s'ils  eus- 
sent esté  suyvis,  le  mal  n'eust  esté  si  grand  j  mais 
c'est  comme  il  plaist  à  Dieu,  car  quand  il  veut  chastier 
un  peuple,  comme  dit  Polybe,  il  permet  que  les  meil- 
leurs conseils  ne  sont  pas  suivis. 

Or  ce  ne  fut  pas  encores  le  période  de  ce  mal  pour 
les  podestats  et  ceux  qui  avoient  la  charge  et  gou- 
vernement de  ceste  isle,  d'autant  que,  sur  le  bruit  de 
ceste  grande  pestilence,  le  bascha  Cigale  se  mit  en 
mer  avec  nombre  de  vaisseaux,  espérant  que  ceste 
contagion  luy  donneroit  une  occasion  de  s'emparer 
de  ceste  isle  pour  le  Turc  son  maistre.  Mais  le  sei- 
gneur Mocenigue,  qui  estoit  le  grand  providador  de 
Candie,  y  pourveut  diligemment  et  accortement;  car, 
voyant  que  les  compagnies  italiennes  n'estoient  sufli- 
santes  pour  la  garde,  il  fit  entrer  les  Grecs  dans  Spi- 
nalongue  ,  sous  la  conduite  d'un  capitaine  neapoli- 
tain,  les  retirant  de  Sitia  et  de  Girapietra  :  aussi  les 
six  compagnies  ordinaires  de  cavalerie  du  royaume  de 
Candie  furent  logées  aux  villages  le  long  de  la  mer, 
proches  de  la  ville ,  avec  trois  cent%  Albanois  qu'ils 
appellent  Capelletù,  qui  est  un  surnom  qu'ils  don- 
nent aux  gons  do  cheval  de  ceslc  nation,  ainsi  que 


200  [1592]    CHRONOLOGIE KOVENAIKE 

l'on  appelloit  en  France  ceux  qui  y  vindrent  faire 
la  guerre  au  commencement  des  troubles,  Cliapeaux 
pointus. 

En  ce  mesme  temps  il  parut  quelques  fustes  tur- 
quesques,  ce  qui  donna  l'alarme  si  chaude,  que  les  ma- 
lades et  les  sains,  courans  unanimement  aux  armes, 
se  meslerent  les  uns  parmy  les  autres,  ce  qui  fut  cause 
que  plusieurs  furent  frapez  de  peste  et  que  la  con- 
tagion s'augmenta.  L'on  fut  contraint  de  mettre  le 
feu  en  quelques  maisons  où  tout  estoit  mort,  pour  y 
brusler  les  bardes  des  morts,  à  cause  que  certains 
gueux,  qu'ils  appellent  Bequemortes,  se  fourroient 
dedans  les  maisons  et  desroboient  lesdites  bardes. 
Georges  Murmur,  capitaine  desdits  Albanois,  fut 
contraint,  pour  les  en  empescber,  d'en  faire  brusler 
aucuns  avec  les  bardes  qu'ils  avoient  prises  ;  en  ayant 
mesmes  fait  attraper  quelques  uns ,  il  les  fit  estran- 
gler  les  uns  par  les  autres.  Le  prédicateur  Rbodio  fit 
de  si  vives  remonstrances ,  que  l'on  descouvrit  quatre 
cents  maisons  infectées  qu'on  ne  sçavoit  point,  et  fu- 
rent nettoyées. 

Le  bascba  Cigale,  d'autre  part,  s'assembloit  à  Ca- 
risto,  non  loing  de  Negrepont  :  tellement  que  les  sei- 
gneurs Pasqualine  et  Mocenigue  munirent  les  ports 
de  Grabucbe,  de  Sude  et  de  Spinalongue.  Mais  ce  ne 
fut  qu'une  espouvante,  car  Cigale  mesme  se  Irouvoit 
si  empesché  en  ce  destroit,  que,  pour  sortir  de  l'archi- 
pelague,  il  envoya  à  un  roberge  anglois,  dit  Le  Breton , 
demander  de  grâce  un  maistre  pilote,  ce  que  luy  re- 
fusa l'Anglois.  Depuis  Cigale  se  retira  vers  Zante  pour 
se  rafraiscbir.  Il  fut  veu  lors  des  feux  prodigieux  en 
l'air  et  sur  la  mer,  qui  donnèrent  une  grande  crainte  j 

et  n'y  eut  autre  remède,  sinon  d'enfermer  les  malades 
en  leurs  propres  logis,  leur  pourvoyant  de  vivres  tout 
le  long  de  l'iiyver.  Et  ainsi  le  mal  s'appaisa  du  tout  au 
printemps. 

Le  roy  Echebar,  empereur  de  Mogor,  qui  est  un 
grand  empire  entre  les  deux  grands  Ileuves  dinde  et 
de  Ganges,  se  fit  instruire  au  christianisme  par  le  père 
Pierre  Xavier  et  père  Julian  Perriera,  portugais.  Ils 
disent  entr'eux  qu'autresfois  ils  ont  esté  chrestiens 
jusques  à  un  roy  nommé  David  qui  fut  vaincu  en 
guerre  par  les  Parthes,  et  que  ce  peuple  se  destourna 
de  la  foy.  Iceluy  David  se  disoit  estre  descendu  de  la 
race  de  sainct  Barthélémy.  Contre  Echebar,  devenu 
chrestien,  se  rebellèrent  les  Vengalans,  et  appellerent 
Cabul  son  frère  pour  leur  estre  royj  mais  Echebar  le 
contraignit  de  se  retirer.  Il  a  treize  royaumes  sous  soy, 
Mogor,  Goronan,  Torquimac,  Boloch,  Guzzarath,  les 
Parthes,  les  Indhustans,  les  Vengalans,  les  Seres  (selon 
aucuns),  et  quatre  autres  estats  de  Mores  noirs.  Ainsi 
a  esté  achevée  ceste  année  de  la  catastrophe  de  nostre 
tragicomedie  histoire  françoise.  S'ensuivent  les  années 
plus  heureuses,  comme  par  épilogue  de  nos  misères, 
où  nous  verrons  l'heureux  retour  de  la  France  à  elle 
mesme,  avec  la  conversion  du  roy  Très-Ghrestien. 


LIVRE   CINQUIESME. 


[iSgS]  Lj'autheur  du  second  discours  libre,  descri- 
vant  quel  estoit  Testât  de  la  France,  addressant  sa  pa- 
role au  roy  sainct  Louys ,  dit  : 

Repasse  l'Acheron,  ô  père  du  pays, 
De  nos  princes  l'honneur,  sage  et  vaillant  Louys, 
Et  viens  veoir  estonné  nos  villes  furieuses 
Arracher  de  leurs  tours  tes  fleurs  victorieuses, 
Et,  au  lien  du  beau  lis  sans  honte  et  sans  honneur. 
Arborer  laschemcnt  la  marranne  couleur  ! 
Viens  voir  ([uc  maintenant,  au  centre  de  la  France, 
Tes  eufans  mcscognus  n'ont  plus  d'obeyssance , 
Que  Paris  est  frontière ,  et  que  dans  tes  palais 
Le  tyran  d'Arragon  a  logé  ses  valets. 
Non,  non,  ne  t'enquiers  point  qui  fut  ce  vaillant  prince 
Qui  oâa  par  le  fer  conquester  ta  province  ; 
Il  est  encor  à  naislre,  et,  sans  la  trahison, 
Jamais  le  bazané  n^eust  surpris  ta  maison  : 
%.  •    Son  fer  n'y  faisoit  rien  sans  l'aydc  coustumicrc 
De  son  or  indieu,  dont  la  jaune  lumière 
Esbiouit  des  François  et  les  yeux  cl  le  cœur. 
Et  du  front  leur  traça  la  lidelle  blancheur. 
Eux  mesmes  insensez ,  à  leurs  maistrcs  rebelles , 
Yvres  de  la  boisson  des  civiles  querelles, 
Et  ne  souspiranl  rien  qu'un  mutuel  venger, 
Eux-mesmes  ont  rcceu  le  soldat  eslranger. 
Regarde  par  pitié  les  lièvres  de  Lorraine, 
Etsle  dain  de  Piedmont  qui  rogue  se  pourraeue 
Autour  du  grand  Lyon  que  le  mal  intestin 
Et  le  poison  bruslant  réduisent  à  la  lin. 
Jadis  d'un  seul  regard,  d'une  menace  lierc. 
Quand  lu  le  gouvcruois,  loin,  loin  de  sa  barrière  , 

II  les  eust  rechassez,  pasles  de  froide  peur, 

Jusqu'aux  monts  renommez  d'éternelle  blancheur. 

Et  traistres,  maintenant  cju'il  ne  se  peut  deffendre, 

A  luj,  qu'ils  craignoient  tant,  ils  osent  bien  se  prendre. 

L'un  luy  tire  la  barbe  et  l'effroyable  front , 

L'autre  luy  mort  la  queue ,  et  un  autre  luy  rompt 

Sa  grille  aux  crocs  d'acier ,  autrefois  redoutée 

De  tous  les  animaux  de  la  terre  habitée  : 

Luy  couché  les  regarde,  et  tirant  à  la  mort, 

De  se  venger  encor  fait  il  tout  son  effort  : 

II  hérisse  sa  jubé,  et,  d'une  horrible  plainte. 

Monstre  que  de  despit  il  a  son  arae  atteinte , 

Et  que,  s'il  peut  jamais  r'avoir  sa  guerison, 

De  Nice  et  de  Nancy  il  aura  sa  raison. 

Voylà  comme  cest  autheur  descrit  le  misérable  es- 
tât de  la  France,  disant  que  la  continuation  des  maux 
qu'il  a  enduré  depuis  le  commencement  des  guerres 
civiles,  et  principalement  la  foiblesse  qui  luy  arriva 
après  la  mort  du  duc  de  Guise,  luy  a  oste'  le  pouls,  la 
cognoissance,  la  mémoire ,  la  parole  et  presque  la  vie  ; 
qu'il  n'y  avoit  point  d'autre  remède  pour  sa  guerison 
que  de  luy  donner  la  paix  ;  qu'elle  estoit  plus  néces- 
saire au  Roy  qu'à  aucun  autre  de  son  royaume  ;  mes- 
mes  quand  Dieu  luy  auroit  fait  tumber  tous  ses  enne- 
mis entre  ses  mains,  luy  auroit  donné  autant  de  victoires 
qu'il  y  avoit  de  jours  en  l'an,  toutesfois  que  la  paix 
luy  estoit  nécessaire  pour  ramener  ses  subjects  à  une 
obeyssance  volontaire,  plustost  que  de  les  dompter 
par  le  fer ,  ce  qui  ne  se  sçauroit  faire  que  par  violence; 
que  la  paix  avoit  cest  advantage,  que  nécessairement 
les  subjets  apportoient  leur  volonté  et  leur  consente- 
ment en  l'obeyssance  du  prince,  autrement  il  n'y  au- 
roit pas  de  paix,  la  guerre  et  la  force  ne  j)ouvant  faire 
cest  efiect    là  :  aussy  le  vray  obeyr  dépend  du  libre 

vouloir,  et  non  du  forcé.  Ce  sont  les  raisons  que  l'au- 
tlieur  de  ce  discours  allègue  pour  persuader  au  Roy 
de  recerclier  la  paix.  Puis  ,  s'addressant  aux  villes  du 
party  de  l'union,  il  les  exhorte  de  prendre  garde  quel 
restablissement  ils  ont  apporte'  à  l'Estat  depuis  la  prise 
des  armes  l'an  i585,  etleur  demande  quel  soulagement 
en  a  eu  le  peuple,  en  quelle  seureté  ils  ont  mis  la  re- 
ligion, quel  ordre  a  este  estably  au  royaume,  et  quel 
repos  ont  eu  les  familles  particulières.  «  Vous  voyez, 
dit  il,  Paris,  la  capitale  du  royaume,  celle  qui  devoit 
estre  la  plus  secourue,  celle  à  qui  tous  ceux  de  la  li- 
gue avoient  plus  d'interest,  remplie  maintenant  d'ef- 
froyables marques  de  tous  les  fléaux  de  l'ire  de  Dieu 
tumbez  l'un  après  l'autre  sur  ceste  belle  et  autresfois 
florissante  ville,  sçavoir,  la  guerre  et  la  famine  en  un 
temps,  puis  la  peste  et  les  longues  maladies,  après  le 
froid  sans  remède,  la  pauvreté  extrême  à  la  veuë  de 
l'abondance,  les  cruautez,  les  divisions,  les  forces,  le 
déshonneur  de  plusieurs  femmes  et  filles  ausquelles 
la  nécessité  ostoit  la  honte,  les  ruynes  ,  les  feux,  la  dé- 
solation dedans  et  dehors  les  murailles,  par  les  amis 
et  les  ennemis,  sur  tant  de  beaux  bastiments  que  l'o- 
pulence, la  grandeur,  le  lustre  et  le  luxe  de  tant  d'an- 
nées avoient  eslevez  à  l'entour  de  ceste  troisiesme 
Babel,  de  ceste  seconde  Pvome.  Que  toutes  ces  choses, 
dit-il,  vous  facent  sages,  et  vous  rendent  désireux  de 
recercher  la  paix.  Si  vous  songez  à  vous,  il  ne  faut 
point  d'autre  chose  pour  vous  esmouvoir  à  ceste  re- 
cherche, sinon  que  de  considérer  la  peine  que  prennent 
les  estrangers  à  vous  entretenir  en  guerres  civiles,  et 
la  crainte  qu'ils  ont  que  l'on  parle  seulement  de  ce 
mot  de  paix;  ce  qui  vous  doit  estre  une  marque  cer- 

laine  que  c'est  vostre  bien  que  la  paix,  et  vostre  ruyne 
totale  que  la  continuation  de  si  pernicieuses  guerres.  » 
Quant  au  duc  de  Mayenne,  chef  du  party  de  l'union, 
il  luy  dit  :  «  Pense,  prince,  que  tu  auras  tousjours 
meilleur  traictement  de  ton  roy  que  d'un  estranger. 
Songe  à  ta  condition  :  si  le  Roy  est  victorieux,  tu  ne 
peux  esviter,  s'il  te  dénie  sa  clémence,  ou  d'estre  fu- 
gitif un  jour  et  errant  par  le  monde,  ou  prins  et  desfaict 
et  conduit  à  un  spectacle  public.  Puis  que  tu  dis  n'as- 
pirer aucunement  à  la  couronne  de  France,  il  faut, 
ou  que  tu  travailles  à  la  dissiper,  ou  à  la  conquérir. 
De  la  dissiper,  jà  ne  t'advienne  !  De  la  conquérir,  qui 
t'en  pourra  mieux  recompenser  de  la  conqueste,  que  ce- 
luy  à  qui  elle  appartient?  Tu  es  prince  françois  de  par 
ta  mère,  yssu  de  la  légitime  race  des  roy  s  de  France, 
germain  du  Roy  à  présent  régnant,  et  toutesfois  nul  n'i- 
gnore les  bravades  que  tu  as  receuès  du  duc  de  Parme , 
petit  prince  d'Italie,  valet  du  roy  d'Espagne.  Qu'est-ce 
que  te  fera  son  Roy  mesmes ,  quant ,  banny  et  chassé 
de  la  France,  peut  estre  tu  seras  contraint  de  te  trou- 
ver en  sa  Cour  pour  mendier,  non  plus  le  secours, 
mais  le  vivre?  Si  les  affaires  estoient  aujourd'hui  aux 
termes  qu'elles  estoient  après  la  mort  du  feu  Roy,  tu 
pourrois  espérer,  de  beaucoup  de  divers  succez, l'espé- 
rance d'une  grande  fortune.  Mais  où  en  es-tu?  Les  peu- 
ples ,  et  sur  tout  la  France ,  perdent  encores  plustost  l'o- 
pinion d'un  homme  qu'ils  ne  l'ont  conceuë.  11  faut 
aucunefois  le  labeur  de  tout  une  vie  pour  y  acquérir 
de  la  créance,  et  deux  malheurs  de  suittc  la  font  perdre  : 
j)rincipalement  quand  le  peuple  cognoist  que  celuy  eh 
qui  ils  avoient  mis  leur  espérance  est  si  foible  qu'il  est 
conliaint  de  recourir  à  un  plus  grand,  soudain  ils  lais- 

sent  le  premier  pour  aller  à  l'autre.  La  raison ,  c'est  que 
les  peuples  ignorans  ne  se  gouvernent  que  par  l'appa- 
rence; (lez  que  cela  leur  manque,  et  qu'ils  ne  voyent 
plus  auprès  de  toy  d'arme'e,  de  canons,  de  Suisses  et 
de  lansquenets,  et  que  tu  as  ton  seul  recours  au  roy 
d'Espagne,  ils  estiment  que  tout  est  perdu  pour  eux, 
et  que  tout  leur  secours  ne  despend  que  de  ce  Roy  :  ce 
qui  a  causé  en  ton  party  tant  de  desobeyssances  contre 
tes  intentions,  que  tu  n'as  peu  mesmes  trouver  aucune 
forme  de  justice  entr'eux,  car  chasque  ville,  ayant  son 
dessein  à  part,  a  fort  bien  sceu  retirer  toute  l'authorité 
et  s'en  faire  croire,  sans  vouloir  estre  contraints  par 
toy  à  rien  qui  ne  leur  plust  de  faire.  Qui  te  deman- 
deroit  maintenant  ton  opinion  sur  ce  que  le  feu  admi- 
rai de  Chastillon  (  ayant  esté  chef  de  part  aux  pre- 
mières guerres  civiles,  et  obtenu  le  troisiesme  cdict 
de  pacification  )  respondit  à  celuy  qui  luy  conseilloit 
de  sortir  blessé  de  Paris,  le  vendredy  d'auparavant 
ceste  funeste  journée  de  la  Sainct  Berthelemy  où  il  fut 
tué,  luy  disant  :  Mon  amy ,  je  n'en  puis  sortir  sans 
rentrer  en  la  guerre ,  et  j'ayme  mieux  mourir  que  de 
retourner  jamais  la^  il  est  aysé  à  juger  que  tu  k)uë- 
rois  ceste  response ,  pour  la  peine  qu'il  y  a  de  conduire 
ceste  confusion  de  peuples,  ce  qui  t'a  empesché  sou- 
vent de  dormir  à  ton  ayse.  Le  duc  d'Aumalc,  dez 
l'an  1689,  lors  qu'il  vint  en  Touraine,  voulut  com- 
mander en  l'armée  de  l'union  à  son  tour,  ce  que  luy 
ayant  esté  refusé,  il  s'en  retourna  pour  commander 
luy  seul  en  Picardie.  Devant  Diepe  le  marquis  du  Pont 
voulut  commander  absolument  comme  estant  l'aisné 
de  la  maison  de  Lorraine  :  ce  qui  en  advint,  et  comme 
ledit  marquis  s'en  retourna  mescontent  en  Lorraine 

«st  sceu  d'un  chacun.  Les  jalousies  du  duc  de  Nemours 
et  ses  desseins  qu'il  a  de  se  faire  seul  chef  de  part  dans 
le  Lyonnois  n'est  que  trop  véritable.  Le  peu  d'obeys- 
sance  que  le  duc  de  Mercœur  vous  a  rendu  comme  au 
chef  du  party  de  l'union  n'est  que  trop  cogneuë.  La 
division  d'entre  les  gouverneurs  des  villes  de  ce  party, 
et  le  peu  d'obeyssance  et  secours  que  vous  avez  tire' 
des  grandes  villes,  vous  doit  faire  désirer,  ô  prince,  la 
paix,  qui  est  le  seul  moyen  de  restaurer  l'Estat  fran- 
çois.  »  Voylà  comment  cest  autheur  di^couroit  sur  la 
nécessité  que  les  François  avoient  de  la  paix.  Voyons 
maintenant  ce  qui  en  advint. 

L'Espagnol,  ayant  espérance  parmy  tant  de  confu- 
sions de  se  rendre  maistre  de  la  couronne  Françoise, 
ne  songea  pas  tant  à  la  conquester  par  le  fer  et  par  la 
force,  que  de  l'avoir  par  la  praticque  et  par  intelli- 
gences. Voicy  ce  qui  en  a  esté  escrit.  Don  Diego  d'I- 
barra  et  les  ministres  d'Espagne,  avant  l'arrivée  du 
duc  de  Feria  en  France ,  avoient  pour  maxime  en 
leur  conduite  qu'il  failloit  diviser  tous  ceux  du  party 
de  l'union  les  uns  des  autres,  et  persuader  aux  parti- 
culiers qui  avoient  quelque  pouvoir  et  authorité  dans 
ce  party  de  n'avoir  intelligence  qu'avec  eux  et  non 
point  avec  le  duc  de  Mayenne;  dequoy  le  sieur  de 
Villars,  gouverneur  de  Rouen,  en  advcrtit  ledit  duc 
de  ce  que  l'Espagnol  avoit  voulu  traicter  avec  luy  de 
cestc  façon;  ce  qui  fut  cause  que  non  seulement  le- 
dit sieur  de  Villars,  mais  les  autres  gouverneurs  qui 
avoient  l'ame  françoise,  trouvèrent  mauvais  que  les 
Espagnols  les  vouloient  ainsi  séparer  les  uns  les  autres 
de  leur  chef.  Ledit  dom  Diego,  continuant  tousjours 
ses  j>ratiques ,  proposa  aussi  au  duc  de  Guyse  de  se 

faire  chef  du  party  de  l'union,  faire  l)ande  à  part  et 
amis  à  part,  et  que  cestoit  sa  grandeur  que  de  ne  des- 
pendre que  du  i  oy  d'Espagne  ,  luy  promettant  mille 
belles  espérances  s'il  suyvoit  ce  conseil  ;  plus ,  il  luy  re- 
monstra  sa  ruyne  s'il  s'attachoit  d'amitié  avec  le  duc 
de  Mayenne,  et  passa  si  avant  que  de  luy  conseiller 
d'entreprendre  sur  la  vie  de  ce  duc  son  oncle.  Ce 
mauvais  conseiller  eust  esté  plus  retenu,  s'il  eust  bien 
considéré  que  le  sang  et  l'interest  de  la  maison  de 
ces  deux  princes  les  tenoit  trop  conjoincts,  et  que  les 
dissentions  qui  naissent  entre  parens  de  telle  qualité 
pour  la  conduite  des  affaires,  trouvent  tousjours  du 
remède  pour  les  assoupir,  et  passent  peu  souvent  jus- 
ques  à  ceste  fureur  de  se  vouloir  desfaire  l'un  l'autre. 

Or  le  duc  de  Mayenne  fut  adverty  des  pratiques  des 
Espagnols.  Il  se  vit  lors  entre  deux  puissans  roys,  sans 
se  pouvoir  résoudre  d'embrasser  à  bon  escient  le  party 
de  l'un  ou  de  l'autre.  Il  eust  bien  désiré  de  demeurer 
comme  neutre ,  et  conserver  son  authorité  de  chef  dans 
le  party  de  l'union,  mais  il  ne  le  pouvoit  faire  sans  se 
rendre  ennemy  de  tous  les  deux.  Ce  fut  pourquoy  il 
se  résolut,  afin  de  maintenir  son  authorité  de  lieute- 
nant de  l'Estat,  d'user  de  dilayements,  tant  envers  le 
Koy  qui  le  faisoit  tousjours  soliciter  d'ayder  à  faire 
donner  la  paix  à  sa  patrie,  qu'envers  le  roy  d'Espagne 
qui  desiroit  que  sa  fille  l'Infante  fust  déclarée  royne 
de  France  ;  mais  les  agents  d'Espagne,  qui  avoient  prac- 
tiqué  en  toutes  les  provinces  de  France,  résolus  de  le 
démonter  de  sadicte  authorité  de  chef  de  ce  party, 
pensans  avoir  assez  de  partisans  pour  empiéter  l'Estat 
tout  d'un  coup,  le  pressèrent  fort  de  faire  publier  une 
convocation  d'estats  afin  de  procéder  à  l'eslection  d'un 

ro}'.  Le  Pape,  suyvant  en  cela  la  volonté'  du  roy  d'Es- 
pagne, en  avoit  fait  publier  une  bulle.  Ils  estoient 
entr'eux  deux  d'accord  que  l'eslection  de  ceste  royauté 
devoit  tumber  sur  l'infante  d'Espagne  et  sur  l'archiduc 
Ernest  (Od'Auslriclie  cjui  la  devoit  espouser:  tellement 
que ,  suyvant  l'opinion  de  l'aulheur  de  la  suitte  du  livre 
intitule'  le  Manant  et  le  Maheustre,  le  duc  de  Mayenne 
estant  pressé  par  le  Pape,  par  le  roy  d'Espagne  et  par 
les  Seize,  qui  l'en  importunèrent,  il  fut  contraint  de 
faire  publier  ceste  déclaration  suivante. 

«  Charles  de  Lorraine,  duc  de  Mayenne,  lieutenant 
gênerai  de  l'Estat  et  couronne  de  France,  à  tous  pre- 
sens  et  advenir,  salut.  L'observation  perpétuelle  et  in- 
violable de  la  religion  et  pieté  en  ce  royaume  a  esté 
ce  qui  l'a  faict  fleurir  si  long  temps  par  dessus  tous 
autres  delà  chrestienté,  et  qui  a  faict  décorer  nos  roys 
du  nom  de  Très-threstiens  et  premiers  epfans  de  l'E- 
glise, ayans  les  uns,  pour  acf[uerir  cetiltresi  glorieux 
elle  laissera  leur  postérité,  passé  les  mers  et  couru 
jusques  aux  extremitez  de  la  terre  avec  grandes  armées 
pour  y  faire  la  guerre  aux  infidelles,  les  autres  com- 
batu  plusieurs  Jbis  ceux  qui  vouloient  introduire  nou- 
velles sectes  et  erreurs  contre  la  foy  et  créance  de  leurs 
pères.  En  tous  lesquels  exploicls  ils  ont  tousjours  esté 
assistez  de  leur  noblesse,  (jui  très  -  volontiers  exjio- 
soient  leurs  biens  et  vies  à  tous  périls,  pour  avoir  pai  t 
en  ceste  seulle  vraye  et  solide  gloire  d'avoir  aydé  à 
conserver  la  religion  en  leur  pays  ou  à  l'establir  es 

(')  L'archiduc  lùncst.  Il  l'-luil  le  Iroisioiuc  lils  de  Icnipereur  Maxi- 
milien  ii^  il  succida  au  duc  de  l'arme  dans  le  '^■•uvcinenieiii  des  l'.ns- 
Das. 

pays  loingtain.s  èstjucls  le  nom  ot  l'adoraLion  de  noslre 
Dieu  n'esloit  point  encore  cogniië;  (jui  aiiroit  rendu 
leur  zèle  et  valeur  recommendahles  par  tout,  et  leur 
exemple  esté  cause  d'exciter  les  autres  potentats  à  les 
ensuivre  en  l'iionneur  et  au  péril  de  pareilles  entre- 
prises et  concjuestes,  ne  s'estant  point  depuis  ceste  ar- 
deur et  saincte  intention  de  nos  loys  et  de  leurs  sub- 
jects  refroidie  ou  changée  jusques  à  ces  derniers  temps 
que  l'heresie  s'est  glissée  si  avant  dans  le  royaume  et 
accreuë  par  les  moyens  que  chacun  sçait  et  qu'il  n'est 
plus  besoin  remettre  devant  nos  yeux,  (jue  nous  som- 
mes en  (in  tombez  en  ce  malheur  (pie  les  calholicjues 
mesmes,  que  l'union  de  l'Eglise  devoit  inséparablement 
conjoindre,  sesont,par  un  exemplepiodigieux  et  non- 
veau,  armez  les  uns  contre  les  autres,  et  séparez  au 
lieu  de  se  joindre  ensemble  pour  la  defence  de  leur 
religion  :  ce  que  nous  estimons  estre  advenu  par  les 
mauvaises  impressions  et  subtils  artifices  dont  les  hé- 
rétiques ont  usé  pour  leur  persuader  que  ceste  guerre 
n'estoit  pour  la  religion,  mais  pour  usurper  ou  dissiper 
l'Estat,  combien  que  nous  ayons  [)ris  les  armes,  meus 
d'une  si  juste  douleur,  ou  plustost  contraincts  d'une  si 
grande  nécessité,  que  la  cause  n'en  puisse  estre  attri- 
buée qu'aux  autheurs  du  j)lus  meschant,  desloyal  et 
pernicieux  conseil  qui  fut  jamais  donné  à  prince,  et  la 
mort  du  Roy  advenue  par  un  coup  du  ciel  et  la  main 
d'un  seul  homme,  sans  l'ayde  ny  le  sceu  de  ceux  qui 
n'avoient  que  trop  d'occasion  de  la  désirer;  nous  ayons 
cncores  tesmoigné  que  nostre  seul  but  et  désir  estoit 
de  conserver  l'Estat  et  suivre  les  loix  du  royaume,  en 
ce  que  nou^  aurions  recogneu  pour  roy  monseigneur 
le  cardinal  de  Bourbon,  plus   prochain  et  premier 

prince  du  saii;^,  déclaré  tel,  du  vivant  du  feu  Pioy,  par 
ses  lettres  patentes  vérifiées  en  tous  les  parlements,  et, 
en  ceste  qualité,  designé  son  successeur  où  il  viendroit 
à  décéder  sans  enfans  maslesj  qui  nous  obligeoit  à  luy 
déférer  cest  honneur  et  h  luy  rendre  toute  oheyssance, 
fidélité  et  service,  comme  nous  en  avions  bien  Tniten- 
tion ,  s'il  eust  pieu  à  Dieu  le  délivrer  de  la  captivité  en 
laquelle  il  estoit.  Et  si  le  roy  de  Navarre,  duquel  seul 
il  pouvoit  espérer  ce  bien,  eust  tant  obligé  les  catho- 
liques que  de  le  faire ,  le  recognoistre  luy-mesmes  pour 
son  roy,  et  attendre  que  la  nature  eust  faict  finir  ses 
jours,  se  servant  de  ce  loisir  pour  se  faire  instruire  et 
reconcilier  à  l'Eglise,  il  eust  trouvé  les  catholiques 
unis  disposez  à  luy  rendre  la  mesme  obeyssance  et  fi- 
délité après  la  mort  du  Roy  son  oncle.  Mais,  persévé- 
rant en  son  erreur,  il  ne  nous  estoit  loisible  de  le  faire, 
si  nous  voulions,  comme  catholiques,  demeurer  sous 
l'obeyssance  de  l'Eglise  catholique,  apostolique  et  ro- 
maine, qui  l'avoit  excommunié  et  privé  du  droict  qu'il 
pouvoit  prétendre  à  la  couronne;  oultre  ce,  que  nous 
eussions,  en  le  faisant,  enfraint  et  violé  ceste  ancienne 
coustume  si  religieusement  gardée  par  tant  de  siècles 
en  la  succession  de  tant  de  roys,  depuis  Clovis  jusques 
à  présent,  de  ne  recognoistre  au  throsne  royal  aucun 
prince  qui  ne  fust  catholique,  obeyssant  fils  de  l'Eglise, 
et  qui  n'eust  promis  et  juré  à  son  sacre  et  en  recevant 
le  sceptre  et  la  couronne  d'y  vivre  et  mourir,  de  la 
delfendrc  et  maintenir,  et  d'extirper  les  hérésies  de 
tout  son  pouvoir:  piemier  serment  de  nos  rays,  sur  le- 
quel celuy  de  l'obeyssance  et  fidélité  de  leurs  subjects 
estoit  fondé,  et  sans  lequel  ils  n'eussent  jamais  recognu, 
tant  ils  estoicnt  amateurs  de  nostre  religion,  le  prince 

14. 

qui  se  pietendoit  appelle  par  les  loix  à  la  couronne  : 
observation  juge'e  si  saincte  et  nécessaire  pour  le  bien 
et  saint  du  royaume  parles  estais  généraux  asseml^lez 
à  Blois  en  l'année  1576,  lors  que  les  catholiques  n'es- 
toient  encores  divisez  en  la  défense  de  leur  religion, 
qu'elle  fut  tenue  entr'eux  comme  loy  principale  et  fon- 
damentale de  l'Eslat,  et  ordonné,  avec  l'authorité  et  ap- 
probation du  Roy,  que  deux  de  chacun  ordre  seroient 
députez  vers  le  royde  Navarre  et  prince  de  Condé pour 
leur  représenter,  de  la  part  desdits  estats,  le  péril  au- 
quel ils  se  mettoient  pour  estie  sortis  de  l'Eglise,  les 
exhorter  de  s'y  reconcilier,  et  leur  dénoncer,  s'ils  ne 
le  faisoient,  (|ue,  venant  leur  ordre  j)0iir  succéder  à 
la  couronne  ,  ils  en  seroient  perpétuellement  exclus 
comme  incapables.  Et  la  déclaration  depuis  faicte  à 
Rouen  en  l'année  i588,  confirmée  en  l'assemblée  des 
derniers  cslats  tenuz  au  mesmc  lieu  de  Blois,  que  ceste 
coustume  et  loy  ancienne  seroit  inviola])lement  gardée 
comme  loy  fondamentale  du  royaume,  n'est  qu'une 
simple  approbation  du  jugement  sur  ce  donné  par  les 
estats  precedans,  contre  lesquels  on  ne  peut  proposer 
aucun  juste  soupçon  pour  condamner  ou  rejetter  leur 
advis  et  authorité.  Aussi  le  feu  Roy  la  récent  pour  loy, 
et  en  promit  et  jura  l'observation  en  l'église  et  sur  le 
précieux  corps  de  nostre  Seigneur,  comme  firent  tous 
les  députez  des  estats  en  ladicte  dernière  assemblée 
avec  luy,  non  seulement  avant  les  inhumains  massa- 
cres quil'ont  rendu  si  infâme  et  funeste, mais  aussi  de- 
puis, lorsqu'il  ne  craignoit  plus  les  morts  et  mesprisoit 
ceux  qui  restoient,  qu'il  tenoit  comme  perdus  et  dé- 
sespérez de  tout  salut  ;  l'ayant  fait  pour  ce  qu'il  re- 
cognoissoit  y  estre  tenu  et  obligé  par  devoir  comme 

tous  les  souverains  sont  à  suivre  et  garder  les  loix,  qui 
sont  comme  colonnes  principales  ou  plustost  bases  de 
leur  Estât. 

«On  ne  pourroit  donc  justement  blasmer  les  catho- 
liques unis  qui  ont  suivy  l'ordonnance  de  l'Eglise  , 
l'exemple  de  leurs  majeurs,  et  la  loy  fondamentale  du 
royaume,  qui  requiert  au  prince  qui  prétend  droict  à 
la  couronne  avec  la  proximité  du  sang,  qu'il  soit  ca- 
tholique, comme  qualité  essentielle  et  nécessaire  pour 
estre  roy  d'un  royaume  acquis  à  Jesus-Christ  par  la 
puissance  de  son  évangile,  qu'il  a  receu  depuis  tant  de 
siècles ,  selon  et  en  la  forme  qu'elle  est  annoncée  en 
l'Eglise  catholique,  apostolique  et  romaine.  Ces  rai- 
sons nous  avoient  fait  espérer  que  si  quelque  appa- 
rence de  devoir  avoit  retenu  plusieurs  catholiques  près 
du  feu  l\oy,  qu'après  sa  mort  la  religion,  le  plus  fort 
lien  de  tous  les  autres  pour  joindre  les  hommes  en- 
semble, les  uniroit  tous  en  la  defence  de  ce  qui  leur 
doit  eslre  le  plus  cher.  Le  contraire  seroit  toutesfois 
advenu,  contre  le  jugement  et  prévoyance  des  hom- 
mes, pour  ce  qu'il  fut  aisé  en  ce  soudain  mouvement 
de  leur  persuader  que  nous  estions  coulpables  de  ceste 
moit  à  laquelle  n'avions  aucunement  pensé,  et  que 
l'honneur  les  obligeoit  d'assister  le  roy  de  Navarre 
qui  publioit  en  vouloir  prendre  la  vengeance,  et  (jui 
leur  promettoit  de  se  faire  catholitjue  dedans  six  mois: 
et  y  estans  une  fois  entrez,  les  oifenscs  (|ue  la  gueire 
civile  produit,  les  prosperitoz  qu'il  a  eues,  et  les  mes- 
mes  calomnies  que  les  hérétiques  ont  continué  de  pu- 
blier contre  nous,  sont  les  vrayes  causes  qui  les  y  ont 
depuis  retenu  et  ilonné  moyen  aux  hercti([ues  île  sac 
croistie  si  avant,  (jue  la  religion  et  l'Estal  en  sont  en 

péril.  Quoy  que  nous  ayons  veu  de  loin  le  mal  que 
ceste  division  devoit  apporter,  et  qu'elle  seroit  cause 
d'estal)lir  l'heresie  avec  le  sang  et  les  armes  des  catho- 
liques, que  nostre  réconciliation  seulle  y  pourroit  re- 
médier, et  que  pour  ceste  raison  nous  l'ayons  soigneu- 
sement recherchée,  si  n'a  il  jamais  esté  en  nostre  pou- 
voir d'y  parvenir,  tant  les  esprits  ont  esté  altérez  et 
occupez  de  passion  ;  qui  nous  a  empesché  de  veoir 
les  moyens  de  nostre  salut.  Nous  les  avons  faict  prier 
souventesfois  de  vouloir  entrer  en  conférence  avec 
nous  ,  comme  nous  offrions  de  le  faire  avec  eux  ,  pour 
y  adviser  ;  faict  déclarer,  tant  à  eux  qu'au  roy  de  Na- 
varre ,  mesmes  sur  quelques  propositions  faictes  pour 
mettre  le  royaume  en  repos,  que  s'il  delaissoit  son  er- 
reur et  se  reconcilioità  l'Eglise,  à  nostre  Sainct  Père  et 
au  Sainct  Sioge  par  une  vraye  et  non  feinte  conversion , 
et  par  actions  qui  peussent  donner  tesmoignage  de  son 
zèle  à  nostre  religion,  que  nous  apporterions  très-vo- 
lontiers nostre  ol)eyssance  et  tout  ce  qui  dependroit  de 
nous  pour  ayder  à  faire  finir  nos  misères,  et  y  procéde- 
rions avec  une  si  grande  franchise  et  sincérité,  que  per- 
sonne ne  pourroit  doul^ter  que  nostre  intention  nefust 
telle,  ces  ouvertures  et  déclarations  ayans  esté  faictes 
lors  que  nous  avions  plus  de  prospérité  et  de  moyens 
pour  oser  entreprendre  si  ce  désir  eust  esté  en  nous, 
plustost  que  de  servir  au  public  et  cerchor  le  repos  du 
royaume.  A  quoy  chacun  sçait  qu'il  auroit  tousjours 
respondu  qu'il  ne  vouloit  estre  forcé  par  ses  subjects  , 
appellant  contraincte  la  prière  qu'on  lui  faisoit  de  re- 
tourner h  l'Eglise ,  qu'il  devoit  plustost  recevoir  de 
bonne  part,  et  comme  une  admonition  salutaire  qui 
luy  representoit  le  devoir  auquel  les  plus  grands  roys 

sont  aussi  bien  obligez  de  satisfaire  que  les  plus  petits 
de  la  terre;  car  quiconque  a  une  fois  receu  le  christia- 
nisme, et  en  la  viaye  Eglise,  qui  est  la  nostre,  dont 
nous  ne  voulons  point  mettre l'authorité  en  doute  avec 
qui  que  ce  soit,  il  n'en  peut  non  plus  sortir  que  le  sol- 
dat enrollé  se  départir  de  la  foy  qu'il  a  promise  et  ju- 
re'e  ,  sans  estre  tenu  pour  déserteur  et  infracleur  de  la 
loy  de  Dieu  et  de  son  Eglise.  Il  a  encores  adjousté  à 
ceste  response,  après  qu'il  seroit  obey  et  recogneu  de 
tous  ses  sujecls,  qu'il  se  feroit  instruire  en  un  concile 
lihx'e  et  gênerai,  comme  s'il  falloit  des  conciles  pour 
un  erreur  tant  de  fois  condamné  et  reprouvé  de  l'E- 
glise, mesmes  par  le  dernier  concile  tenu  à  Trente, 
autant  authentique  et  solemnel  qu'aucun  autre  qui  ait 
esté  célébré  depuis  plusieurs  siècles.  Dieu  ayant  permis 
qu'il  ait  eu  de  l'advantage  depuis  par  le  gain  d'une  ba- 
taille, la  mesme  prière  lui  fut  encores  répétée,  non 
par  nous  qui  n'estions  en  estât  de  le  devoir  faire ,  mais 
par  personnes  d'honneur  désireux  du  bien  et  repos  du 
royaume,  comme  aussi,  durant  le  siège  de  Paris,  par 
prélats  de  grande  qualité  priez  d'aller  vers  luy  de  la 
part  des  assiégez  pour  trouver  quelque  remède  en  leur 
mal;  auquel  temps  s'il  s'y  fust  disposé,  ou  plustost  si 
Dieu ,  par  son  sainct  esprit  (sans  lequel  personne  ne  peut 
entrer  en  son  Eglise),  luy  eust  donné  ceste  volonté,  il 
eust  beaucoup  mieux  fait  espérer  de  sa  conversion  aux 
catholiques,  ({ui  sont  justement  soupçonneux  et  sen- 
sibles en  la  crainte  d'un  changement  qui  regaide  de  si 
près  à  l'honneur  de  Dieu ,  à  leurs  consciences  et  à  leurs 
vies,  qui  ne  peuvent  jamais  estre  asseurées  sous  la  do- 
mination des  hérétiques.  Mais  l'espoir  auquel  il  estoit 
lors  d'assubjetir  Paris,  et,  [)ar  cest  exemj)lc,  la  terreur 

de  ses  armes,  et  les  moyens  qu'il  se  promettoit  trouver 
dedans  d'occuper  le  reste  du  royaume  par  la  foice  , 
luy  firent  rejetter  ces  conseils  de  reconciliation  à  l'E- 
glise, qui  pouvoient  unir  les  catholiques  ensemble  et 
conserver  leur  religion.  Dieu  les  en  aiant  délivrez  à 
l'aide  des  princes,  seigneurs,  et  d'un  bon  nombre  de 
noblesse  du  royaume,  et  de  l'arme'e  que  le  roy  (Catho- 
lique, qui  a  tousjuurs  assisté  ceste  cause  de  ses  foices  et 
moyens,  dont  nous  luy  avons  très-grande  obligation  , 
envoya  soubs  la  conduicte  de  M.  le  duc  de  Parme, 
prince  d'heureuse  mémoire,  assez  cogneu  par  la  répu- 
tation de  son  nom  et  de  ses  grands  mérites,  il  ne  laissa 
pourtant  de  rentrer  bien  tost  en  ses  premières  espé- 
rances, pour  ce  que  ceste  armée   estrangere  inconti- 
nent après  le  siège   levé  sortit  hors  le  royaume,  et 
luy,  ayant  mandé  les  siens,  assembla  par  leur  prompte 
obeyssance  une  grande  armée  avec  laquelle  il  se  rendit 
maistre  de  la  campagne,  et  fit  publier  lors  tout  ouver- 
tement, et  sans  plus  dissimuler,  que  c'estoit  crime  de 
le  prier  et  luy  parler  de  conversion  avant  que  l'avoir 
recogneu,  luy  avoir  preste  le  serment  d'obeyssance  et 
fidélité;  que  nous  estions  tenus  de  poser  les  armes, 
de  nous  addresser  ainsi  nuds  et  desarmez  à  luy  par 
supplication,  et  de  luy  donner  pouvoir  absolu  sur  noz 
biens  et  sur  nos  vies,  et  sur  la  religion  mcsmcs,  pour 
en  user  ou  abuser  connue  il  luy  plairoit,  \i\  mettant 
en  péril  certain  pav  nostre  lascheté,  au  lieu  qu'avec 
l'authorité  et  les  moyens  du  Sainct  Siège,  l'ayde  du  roy 
Catholi(|ue  et  autres  potentats  qui  assistent  et  favorisent 
ceste  cause,  nous  avons  toujours  espéré (jue  Dieu  nous 
feroit  la  grâce  de  la  conserver;  tous  lesquels  n'auroient 
plus  que  voir  en  nos  affaires  si  nous  l'avions  une  fois 

recogneu ,  et  se  desmeleroit  ceste  querelle  de  la  reli- 
gion avec  trop  d'advantage  pour  les  hérétiques  entre 
luy,  chef  et  protecteur  de  l'heresie,  arme'  de  nostre 
obeyssance  et  des  forces  entières  du  royaume,  et  nous 
qui  n'aurions  pour  luy  résister  que  de  simples  et  foi- 
l)les  supplications  addressées  à  un  prince  peu  désireux 
do  les  ouyr  et  d'y  pourveoir.  Quelque  injuste  que  soit 
cesLe  volonté',  et  que  la  suivre  soit  le  vray  moyen  de 
ruiner  la  religion,  neantmoins,  entre  les  catholiques 
qui  l'assistent ,  plusieurs  se  sont  laissé  persuader  que 
c'esLoit  rébellion  de  s'y  opposer,  et  que  nous  devions 
plustost  oljeyr  à  ses  commandemens  et  aux  loix  de  la 
police  temporelle  qu'il  veutestablir  de  nouveau  contre 
les  anciennes  loix  du  royaume ,  qu'à  l'ordonnance  de 
l'Eglise  et  aux  loix  des  roys  prédécesseurs  de  la  suc- 
cession desquels  il  prétend  la  couronne,  qui  ne  nous 
ont  pas  appris  à  recognoislre  des  hérétiques,  mais  au 
contraire  à  les  rejetter,  à  leur  faire  la  guerre,  et  à  n'en 
tenir  aucune  plus  juste  ny  plus  nécessaire, quoy  qu'elle 
fust  périlleuse,  que  celle  là.  Qu'il  se  souvienne  que 
luy-mesuie  s'est  arme'  si  souvent  contre  nos  roys  pour 
introduire  une  nouvelle  doctrine  dans  le  royaume  , 
que  plusieurs  escrits  et  libelles  diffamatoires  ont  esté 
faicts  et  publiez  contre  ceux  qui  s'y  opposoient  et  don- 
noient  conseil  d'eslouffer  de  bonne  heure  le  mal  qui 
en  naissant  estoit  loible,  qu'il  vouloit  lors  qu'on  creust 
ses  armes  cstre  justes  pour  ce  (ju'il  y  alloit  de  sa  reli- 
gion et  de  sa  conscience,  et  que  nous  défendons  une 
ancienne  religion  aussitost  receuc  en  ceioyaume  qu'il 
a  commencé,  et  avec  lafjuello  il  s'est  accieu  jusques  à 
eslre  le  premier  et  le  plus  puissant  de  la  chrestienté , 
que  nous  cognoissons  assez  ne  pouvoir  estre  gardée 

pure,  inviolable  et  hors  de  péril  sous  un  roy  hérétique, 
oncor  qu'à  l'entrée,  pour  nous  faire  poser  les  armes  et 
le  rendre  maistre  absolu,  on  en  dissimule  et  promette 
le  contraire.  Les  exemples  voisins,  la  raison,  et  ce  que 
nous  expérimentons  touslesjours,  nous  devroient  faire 
sages  et  apprendre  que  les  subjects  suivent  volontiers 
la  vie,  les  meurs  et  la  religion  mesme  de  leurs  roys 
pour  avoir  part  en  leurs  bonnes  grâces,  honneurs  et 
bien-faicts  qu'eux  seuls  peuvent  distribuer  à  qui  il  leur 
plaist,  et  qu'après  en  avoir  corrompu  les  uns  par  fa- 
veur, ils  ont  tousjours  le  moyen  de  contraindre  les  au- 
tres avec  leur  authorité  et  pouvoir.  Nous  sommes  tous 
hommes,  et  ce  qui  a  este'  tenu  pour  licite  une  fois,  qui 
neantmoins  ne  l'estoit  point,  le  seraencores  après  pour 
une  autre  cause  qui  nous  semblera  aussi  juste  que  la 
première  qui  nous  a  faict  faillir.  Quehjues  considéra- 
tions ont  faict  que  plusieurs  catholiques  ont  pensé  pou- 
voir suivre  un  prince  hérétique  et  ayder  à  l'establir: 
l'aspect  des  églises,  des  autels,  des  monuments  de  leurs 
pères,  plusieurs  desquels  sont  morts  encombatant  pour 
ruiner  l'heresie  qu'ils  soustiennent,  et  le  péril  de  la  re- 
ligion présent  et  à  venir,  ne  les  en  ont  point  destourné. 
Combien  devrions  nous  donc  plus  craindre  ses  fa- 
veurs et  sa  force,  s'il  estoit  eslably  et  devenu  nostre 
maistre  et  roy  absolu, lors  qu'un  chacun,  las  et  lecieu, 
ou  plustost  du  tout  ruiné  par  ceste  guerre  qui  leur  au- 
roit  esté  si  peu  heureuse,  aymeroit  mieux  souffrir  ce 
qu'il  luy  plairoit  pour  vivre  en  seureté  et  repos  ,  et 
avec  quelque  espoir  de  loyer  et  recompense,  obéissant 
à  ses  commandemens,  que  de  s'y  opposer  avec  periJ  !  On 
dit  que  les  catholiques  seroient  tous  unis  lors,  et  n'au- 
roient  plus  qu'une  mesme  volonté  pour  conserver  leur 

religion ,  par  ainsi  qu'il  seroit  aisé  d'empescher  ce  chan- 
gement. Nous  devons  désirer  ce  bien,  et  toutesfois  nous 
ne  l'osons  espérer  si  à  coup.  Mais,  soit  ainsi  que  le  feu 
esteint  il  n'y  ait  à  l'instant  plus  de  chaleur  dans  les 
cendres,  et  que,  les  armes  pose'es,  nostre  haine  soit  du 
tout  morte,  si  est-il  certain  que  nous  ne  serons  pour- 
tant exempts  de  ces  autres  passions  qui  nous  font  aussi 
souvent  faillir,  que  nous  aurons  tousjours  le  péril  sur 
nos  testes,  et  serons  subjects  malgré  nous  aux  uiouve- 
mens  et  passions  des  hérétiques,  qui  feront  quand  ils 
pourront,  par  conduicte  ou  par  force,  et  avec  l'advan- 
tage  qu'ils  auront  pris  sur  nous,  ayant  un  roy  de  leur 
religion ,  ce  que  nous  sçavons  déjà  qu'ils  veulent.  Et  si 
les  catholiques  vouloient  bien  considérer  dès  mainte- 
nant les  actions  qui  viennent  de  leurs  conseils,  ils  y 
verroient  assez  clair,  car  on  met  les  meilleures  villes 
et  forteresses  qui  sont  prises  en  leur  pouvoir,  ou  de 
personnes  qui  sont  recogneues  de  tout  temps  les  favo- 
riser. Les  catholiques  qui  y  résident  sont  tous  les  jours 
accusez  et  convaincus  de  crimes  supposez,  la  rébel- 
lion estant  le  crime  duquel  on  accuse  ceux  qui  n'en  ont  ' 
poinct.Les  principalles  charges  tombent  desjà  en  leurs 
mains  :  on  est  venu  jus(|ues  aux  estats  de  la  couronne. 
Les  bulles  de  nos  saincts  pères  les  papes  Grégoire  qua- 
torziesme  et  Clément  huictiesme,  qui  contenoient  leurs 
sainctes  et  paternelles  admonitions  aux  catholiques 
pour  les  séparer  des  hérétiques,  ont  esté  rejectées  et 
fouUées  aux  pieds  avec  mespris  par  magistrats  qui  s'at- 
tril)uent  le  nom  de  catholifjues,  coml^ien  ([u'ils  ne  le 
soient  en  elh-ct;  car,  s'ils  estoient  tels,  ils  n'abuseroient 
la  simplicité  de  ceux  qui  le  sont  par  les  exemples  tirez 
des  choses  advenues  en  ce    royaume  lors  qu'il  estuit 

question  d'entreprise  contre  la  liberté'  et  les  privilèges 
de  l'Eglise  Gallicane,  et  non  de  faict  semblable  au 
nostre ,  le  royaume  n'ayant  jamais  esté  reduict  à  ce 
malheur,  puis  le  temps  qu'il  a  receu  nostre  religion,  de 
soulîrir  un  prince  hérétique  ou  d'en  veoir  (juelqu'un 
de  ceste  qualité'  qui  y  ait  prétendu  droit.  VA  si  ceste 
bulle  leur  sembloit  avoir  quelque  difficulté',  estans  ca- 
tholiques, ils  y  dévoient  procéder  par  renionstrances  et 
avec  le  respect  et  la  modestie  qui  est  deuë  au  Sainct 
Siège,  et  non  avec  si  grand  mespris,  blasphème  et  im- 
pieté comme  ils  ont  faict  :  mais  c'est  avec  dessein,  pour 
apprendre  aux  autres  qu'ils  sçavent  estre  meilleurs  ca- 
tholiques qu'eux,  à  mespriser  le  chef"  de  Tr^glise  à  fin 
qu'on  les  en  sépare  plus  aisément  après.  11  y  a  des  de- 
grez  au  mal  :  on  faict  tousjours  commencer  par  celuy 
qui  semble  le  moindre  ou  ne  l'estre  point  du  tout;  le 
jour  suivant  y  en  adj ouste  un  autre,  puis  enfin  la 
mesure  se  trouve  au  comble.  C'est  en  quoy  nous  re- 
cognoissons  que  Dieu  est  grandement  courroucé  contre 
ce  pauvre  et  désolé  royaume,  et  (ju'il  nous  veult  en- 
cores  chastier  pour  nos  péchez,  puis  que  tant  d'actions 
qui  tendent  à  la  ruine  de  nostre  religion,  et  d'autre 
costé  tant  de  déclarations  par  nous  faictes  et  si  souvent 
répétées,  mesmes  depuis  peu  de  jours,  d'obeïr  et  nous 
remettre  du  tout  à  ce  qu'il  plairoit  à  Sa  Saincteté  et  au 
Sainct  Siège  ordonner  sur  la  conversion  du  roy  de  Na- 
varre, si  Dieu  luy  faisoit  la  grâce  de  quitter  son  erreur, 
(jui  devroient  servir  de  tesuioignage  certain  de  nostre 
innocence  et  sincérité,  et  justifier  nos  armes  comme 
nécessaires ,  ne  les  émeuvent  point,  et  qu'on  ne  laisse 
pourtant  de  publier  que  les  princes  unis  jiour  la  dé- 
fense de  la  religion  ne  tendent  qu'à  la  ruine  et  dissi- 

pation  de  l'Estat,  combien  que  leur  conduicte  et  les 
ouvertures  faictes  du  commun  consentement  d'eux 
tous,  mesmes  des  souverains  qui  nous  assistent,  soient 
le  vray  et  plus  asseuré  moyen  pour  en  oster  la  cause 
ou  le  prétexte  à  qui  en  auroit  la  volonté.  Les  hérétiques 
s'attachent  là-dessus  au  secours  du  roy  Catholique  qu'ils 
voyent  à  regret,  et  nous  liendroient  pour  meilleurs 
François  si  nous  nous  en  voulions  passer,  ou ,  pour 
mieux  dire,  plus  aisez  à  vaincre  si  nous  estions  de- 
sarmez. A  quoy  nous  nous  contenterons  de  leur  res- 
pondre  que  la  religion  affligée  et  en  très-grand  péril 
dans  ce  royaume  a  eu  besoin  de  trouver  cest  appuy , 
que  nous  sommes  tenus  de  publier  ceste  obligation  et 
de  nous  en  souvenir  perpétuellement,  et  qu'en  implo- 
rant le  secours  de  ce  grand  Roy,  allie'  et  confédéré'  de 
ceste  couronne,  il  n'a  rien  requis  de  nous,  et  n'avons 
aussi  faict  de  nostre  costé  aucun  traicté  avec  qui  que  ce 
soit  dedans  ou  dehors  le  royaume  à  la  diminution  de 
la  grandeur  et  majesté  de  l'Estat,  pour  la  conservation 
duquel  nous  nous  précipiterons  très-volontiers  à  toutes 
sortes  de  périls,  pourveu  que  ce  ne  soit  pour  en  rendre 
maistre  un  hérétique,  mal  que  nous  avons  en  horreur, 
comme  le  premier  et  le  plus  grand  de  tous  les  autres. 
Et  si  les  catholiques  qui  les  favorisent  et  assistent  se 
vouloient  despoiiiller  de  ceste  passion ,  se  séparer  d'a- 
vec eux,  et  joindre  non  point  à  nous,  mais  à  la  cause  de 
nostre  religion,  et  rechercher  les  conseils  et  remèdes 
en  commun  pour  la  conserver  et  pourvoir  au  salut  de 
l'Estat ,  nous  y  trouverions  sans  doute  la  conservation 
de  l'un  et  de  l'autre,  et  neseroilpasau  pouvoir  de  celuy 
qui  auroit  mauvaise  intention  d'en  al)user  au  préjudice 
de  l'Estat,  et  de  se  servir  d'une  si  saincte  cause  comme 

(l'un  prétexte  spécieux  pour  acquérir  injustement  de 
la  grandeur  et  de  l'auctorité.  Nous  les  supplions  donc 
et  adjurons,  au  nom  de  Dieu  et  de  ceste  mesme  Eglise 
en  laquelle  nous  protestons  tous  les  jours  les  uns  et  les 
autres  de  vouloir  vivre  et  mourir,  de  se  séparer  des 
hérétiques, et  de  bien  considérer  que,  deraeurans  con- 
traires les  uns  aux  autres,  nous  ne  pouvons  prendre 
aucun  remède  qui  ne  soit  perilleuX;  et  doive  faire 
beaucoup  souffrir  à  cest  Estât  et  à  chacun  en  particu- 
lier avant  que  d'y  apporter  quelque  l)ien ,  au  con- 
traire que  nostre  reconciliation  rendra  tout  facile  et 
fera  bien-tost  finir  nos  misères.  Et  à  fin  que  les  princes 
du  sang,  autres  princes,  et  les  officiers  de  la  couronne,, 
ne  soient  point  retenuz  et  empeschez  d'entendre  à  un 
si  bon  œuvre  pour  le  doute  qu'ils  pourroient  avoir  de 
n'estre  recognus,  respectez  et  honnorez  de  nous  et  des 
princes  et  seigneurs  de  ce  party,  selon  qu'ils  méritent, 
et  au  rang  et  dignité  qui  leur  appartient,  nous  promet- 
tons sur  nostre  foy  et  honneur  de  le  faire,  pourveu 
qu'ils  se  séparent  des  hérétiques,  et  qu'ils  trouveront 
aussi  le  mesme  respect  et  devoir  en  tous  les  autres  de 
ce  party.  Mais  nous  les  supplions  de  le  faire  prompte- 
ment,  et  qu'ils  coupent  le  neud  de  tant  de  difficultez 
qui  ne  se  peuvent  deslier  s'ils  ne  quittent  tout  pour 
servir  à  Dieu  et  à  son  Eglise,  s'ils  ne  se  remettent  devant 
les  yeux  que  la  religion  doit  passer  pardessus  tous  au- 
tres respects  et  considérations,  et  que  la  prudence  ne 
l'est  plus  quand  elle  nous  faict  oublier  en  ce  premier 
devoir.  Nous  leur  donnons  advis  que,  pour  y  procéder 
de  nostre  part  avec  pkis  de  maturité  de  conseil,  nous 
avons  prié  les  princes,  pairs  de  France,  prélats,  sei- 
gneurs, et  députez  des  parlements  et  des  villes  et  com- 

niunautez  de  ce  paity,  de  se  vouloir  trouver  en  la  ville 
de  Paris  le  dix-septiesme  jour  du  mois  prochain,  pour 
enseniblement  choisir,  sans  passion,  et  sans  respect  de 
l'interest  de  qui  que  ce  soit,  le  remède  que  nous  juge- 
rons en  nos  consciences  devoir  estre  le  plus  utile  pour 
la  conservation  de  la  religion  etdel'Estat;  auquel  lieu 
s'il  leur  plaist  d'envoyer  quelques  uns  de  leur  part 
pour  y  faire  ouvertures  qui  puissent  servir  à  un  si  grand 
bien,  ils  y  auront  toute  seureté,  seront  ouys  avec  at- 
tention et  désir  de  leur  donner  contentement;  que  si 
l'instante  piicre  que  nous  leur  faisons  de  vouloir  en- 
tendre à  ceste  reconciliation  ,  et  le  péril  prochain  et 
inévitable  de  la  ruyne  de  cest  Estât,  n'ont  assez  de  pou- 
voir sur  eux  pour  les  exciter  de  prendre  soin  du  salut 
commun,  et  que  nous  soyons  contraincts,  pour  estre 
abandonnez  d'eux,  de  recourir  à  remèdes  extraordi- 
naires contre  nostre  désir  et  intention,  nous  protestons, 
devant  Dieu  et  devant  les  hommes,  que  le  blasme  leur 
en  devra  estre  imputé,  et  non  aux  catholiques  unis 
qui  se  sont  employez  de  tout  leur  pouvoir,  pour,  avec 
leur  bien-veillance  et  amitié,  mesmes  conseils  et  vo- 
lontez,  défendre  et  conserver  ceste  cause  qui  leur  est 
commune  avec  nous  :  ce  que  s'ils  vouloient  entre- 
prendre de  pareille  affection,  l'espoir  d'un  prochain 
repos  seroit  certain,  et  nous  tous  asseurez  que  les  ca- 
tholiques ensem])le,  contre  les  hereti(jues  leurs  anciens 
ennemis  qu'ils  ont  accoustumé  de  vaincre,  en  auroient 
bien-tost  la  fin.  Si  prions  messieurs  les  gens  tenans  les 
cours  de  parlement  de  ce  loyaume  de  faire  publier  et 
enregistrer  ces  présentes  à  fin  qu'elles  soient  notoires 
à  tous,  et  que  la  mémoire  en  soit  perpétuelle  à  l'adve- 
nir  à  nostre  décharge ,  et  des  princes,  pairs  de  France, 


2^4  [1^9^]     f^III^ONOLOGIE  NOVENAIRE 

prélats,  seigneurs,  gentils-hommes,  villes  et  commu- 
nautez  qui  se  sont  unis  ensemble  pour  la  conservation 
de  leur  religion.  En  tesmoin  de  quoy  nous  avons  signe' 
cesdites  présentes  de  nostre  main,  et  y  faict  mettre  et 
apposer  le  scel  de  la  chancellerie  de  France.  Donné  à 
Paris  au  mois  de  décembre  l'an  mil  cinq  cens  quatre- 
vingts  douze.  Signé  Charles  de  Lorraine.  Par  monsei- 
gneur, Baudouyn.  Et  scellées  du  grand  seau  en  las  de 
soye  de  cire  verd.  Leuës,  publiées  et  registrées  ez  re- 
gistres de  la  cour,  ce  requérant  le  procureur  gênerai 
du  Roy,  et  publiées  à  son  de  trompe  et  cry  public  par 
les  carrefours  de  la  ville  de  Paris,  le  5  janvier  i593. 
Signé  du  Tillet.  » 

Conformément  à  ceste  déclaration  le  cardinal  de 
Plaisance,  qui  se  disoit  légat  de  Sa  Saincteté  et  du 
Sainct  Siège,  fit  publier  une  exhortation  aux  catho- 
liques, de  quelque  prééminence,  estât  et  condition 
qu'ils  eussent  peu  estre,  qui  suivoient  le  party  du  Roy 
(qu'il  appelloit  i'heretique).  Dans  ceste  exhortation, 
après  avoir  protesté  qu'il  avoit  désir  de  rendre  à 
tout  le  monde  une  preuve  certaine  de  sa  bonr.e  aflec- 
tionen  ce  qui  regardoit  la  charge  et  dignité  qu'il  avoit 
pieu  à  Sa  Saincteté  luy  donner  en  France,  estimant 
très-heureusement  employer  son  sang  et  sa  propre  vie 
s'il  y  pouvoit  en  cjuelquc  manière  servir,  il  dit  qu'il 
nefailloit  pas  penser  que  le  chef  de  l'Eglise  chrestienne 
voulust  aucunement  accorder  ou  consentir  à  la  ruine 
et  dissipation  de  ceste  très-chrestienne  couronne,  ains 
que,  tout  ainsi  que  le  pape  Sixte  v  avoit  envoyé  le  car- 
dinal Caëlan  ,  non  comme  un  herault  ou  loy  d'armes, 
mais  comme  un  ange  de  paix,  non  pour  esbranler  les 


DE  PA.LMA  CAYET.     [l5c)3]  225 

fondements  de  cest  Kstat,  ny  pour  altérer  ou  innover 
aucune  chose  en  ses  loix  ou  police,  mais  bien  pour 
ayder  à  maintenir  la  vraye  et  ancienne  religion  ca- 
tholique, apostolique  -  romaine  ;  aussi    que  le  pape 
Grégoire  xiv  avoit  faict  paroistre,  incontinent  après 
son  eslection,  qu'au  souverain  pontificat  est  insépara- 
blement conjoincte  une  particulière  et  extresme  soli- 
citude  de  la  conservation  de  ceste  très-chrestietjne  mo- 
narciiie,  ainsi  qu'il  avoit  apparu  par  le  bref  qu'il  luy 
plut  luy  envoyer  au  mois  de  janvier  1391,  et  autres 
bulles  et  brefs  apportez  au  mois  de  mars  ensuivant 
par  M.  Landriano,  nonce  dudit  Pape,  quoy  que  les  lie- 
retiques  disoient  le  contraire,  contre  lesquelles  bulles 
et  brefs  l'on  avoit  commis  un  grand  crime  de  n'y  avoir 
voulu  prester  l'oreille,  et  encor  plus  grand  de  les  avoir 
osé  calomnier  et  traicter  si  contumelieusement  ([ue 
chacun  sçavoit,  tant  à  Tours  qu'à  Chaalons,  non  pas 
seulement  un  papier  insensible,  mais  en  iceluy  le  nom 
et  l'authorité  du  chef  de  l'Eglise,  et  par  conséquent 
du  mesme  Sainct  Siège  apostolique;  et  toutesfois  la 
grandeur  de  ces  fautes  et  de  celle  qui  sur  ce  mesme 
subject  fut  commise  par  les  ecclésiastiques  assemblez 
à  Chartres  (qu'il  appelle  conciliabule),  avoit  esté  jus- 
ques  icy  dissimulée  par  ceux  qui  eu  auroient  peu  faire 
quelque  juste  ressentiment.   Plus,  que  le   pape  Clé- 
ment vui  n'avoit  si  tost  esté  eslevé  au  suprême  degré 
de  l'apostolat,  que  Theresie  avoit  de  nouveau  faict  es- 
clorre  à  Cliaalons  un  prétendu  arrest  conlie  les  bulles 
de  Sa  Saincleté  concernant  le  faict  de  la  légation  d'i- 
celuy  cardinal,  et  estoit  cest  arrest  donné  par  gens  qui 
se  nianifesloient  plus  esclaves  d'hereti({uo  que  minis- 
tres de  justice. 

4ï-  «5 

«  Il  est  impossfble,  dit-il,  de  voir  jamais  la  France 
jouyssante  d'une  paix  et  tranquilite'  asseurée,  ny  d'au- 
cune autre  prospérité',  tandis  qu'elle  gémira  sous  le 
tyrannique  joug  d'un  hérétique.  C'est  une  vérité  si 
claire,  que  tous  tant  ({ue  vous  estes  la  voyez  et  cog- 
noissez  bien,  dont  nous  ne  voulons  autre  juge  ou  tes- 
moing  que  vos  propres  consciences.  Combien  que  vos 
actions  extérieures  donnent  encore  assez  évidemment 
à  cognoistre  ce  que  vous  en  pensez  en  vos  âmes,  puis 
que  vous  recognoissez  par  vos  ordinaires  protestations 
et  remonstrances  que  l'obeyssance  que  rendez  à  The- 
retique  n'a  autre  fondement  que  ceste  vaine  espérance 
de  conversion  et  rehabilitation,  nous  sommes  à  la  vé- 
rité très-aises  de  voir  que  le  crime  de  recognoistre  pour 
roy  d'un  royaume  très-chestien  un  hérétique,  relaps 
et  obstiné,  vous  sem])le  tiop  atroce  et  énorme  pour 
vous  en  confesser  coulpables.  Mais,  puis  que  son  obs- 
tination l'a  desjà  privé  de  tous  les  droicts  qu'il  pouvoit 
prétendre,  vous  ostant  par  mcsme  moyen  tous  les  pré- 
textes et  excuses  que  sçauriez  alléguer  en  sa  faveur  et  à 
vostre  descharge,  il  est  temps  maintenant  que  descou- 
vriez hardiment  ce  que  vous  avez  dans  le  cœur;  et,  s'il 
n'y  a  rien  que  de  catholique,  comme  vos  précédentes 
actions  l'ont faict  paroistre  lorsque  les  chaimes  des  hé- 
rétiques ne  vous  avoient  ensorcelez,  prononcez  libre- 
ment, au  nom  de  Dieu  ,  avec  le  reste  des  catholiques, 
que  vous  ne  desirez  rien  tant  que  de  vous  voir  tous 
reiinis  sous  l'obeyssance  d'un  roy  de  nom  et  d'cffect 
tx'ès-chrestien  et  vray  catholique.  C'est  prudence  d'avoir 
telle  pensée,  c'est  magnanimité  d'en  poursuivre   l'ef- 
fect;  et  faire  l'un  et  l'autre  est  une  vertu  parfaicte  de 
tout  poinct.  Or  ne  se  peut-il  tiouver  aucun  plus  juste 

et  légitime  moyen  d'en  venir  à  l)out  que  la  tenue  des 
estais  généraux  où  vous  estes  invitez  de  la  part  de 
M.  de  Mayenne,  qui,  selon  le  devoir  de  sa  charge  et 
authorité,  a  tousjours  cherche'  et  cherche  encore  plus 
(jue  jamais  avec  une  pieté,  constance  et  magnanimité 
digne  de  loiiange  immortelle,  les  plus  vrais  et  asseurez 
moyens  de  défendre  et  conserver  cest  Estât  et  cou- 
ronne en  son  intégrité,  et  de  maintenir  la  religion  ca- 
tholique et  l'Eglise  Gallicane  en  sa  vraye  liberté,  qui 
consiste  principalement  à  ne  s'assujettir  jamais  à  un 
chef  hérétique.  Aussi  voulons-nous  bien  vous  protes- 
ter en  cest  endioict  que,  nous  tenans  dans  les  termes 
de  la  charge  qu'il  a  pieu  à  Sa  Saincteté  nous  com- 
mettre, comme  c'est  nostre  intention,  nous  ne  pou- 
vons et  ne  voudrions  aussi  en  aucune  manière  assis- 
ter ny  favoriser  les  desseins  et  entreprises  de  M.  de 
Mayenne,  ny  d'autres  princes  ou  potentats  de  la  terre, 
quels  qu'ils  soient,  mais  plustost  nous  y  voudrions 
opposer  de  tout  nostre  pouvoir,  où  nous  appercevrions 
qu'elles  fussent  aucunement  contraires  aux  communs 
vœuz  et  désirs  de  tous  les  gens  de  bien,  vrays  catho- 
liques et  bons  François,  et  en  particulier  aux  sainctes 
et  pieuses  intentions  de  nostre  Sainct  Père,  lesquelles 
d'abondant  nous  voulons  bien  aussi  vous  déclarer  par 
ces  présentes  n'avoir  autre  ])ut  ny  object  que  la  gloire 
de  Dieu,  la  conservation  de  nostre  saincte  foy  et  re- 
ligion catholique,  apostolique  et  romaine,  et  l'entière 
extirpation  des  schismes  et  hérésies  cpii  ont  recUiit  en 
si  miseiai)le  estât  ceste  j>auvrc  Fiance,  laquelle  Sa 
Sainctelé  ilesire  sur  tout  veoir  couronnée  de  son  an- 
cienne splendeur  et  majesté  par  l'establissement  d'un 
roy  vrayement   tics-chr(^stien,  tel  (|ue  Dieu  fera   1;>. 

i^race  aux  estais  généraux  de  le  pouvoir  nommer,  et 
tel  que  ne  fut  jamais  et  ne  peut  estre  un  lieretit|ue. 
C'est  donques  là  où  vous  estes  pareillement  conviez 
de  la  part  de  Sa  Saincteté,  affîn  qu'en  vous  séparant 
du  tout  de  la  socie'té  et  subjection  de  Theretique,  vous 
y  apportiez,  avec  une  volonté  vuide  de  toute  passion, 
et  plaine  d'un  sainct  zèle  et  pieté  envers  Dieu  et  voslro 
patrie,  tout  ce  que  jugerez  pouvoir  aucunement  ser- 
vir à  esteindre  le  gênerai  embrasement  qui  l'a  presque 
reduicte  en  cendre.  Il  n'est  plus  temps  de  proposer  de 
vaines  excuses  et  difficultez,  vous  n'y  en  trouverez 
autre  que  celle  qui  procédera  de  vous  mesmes;  car 
s'il  vous  plaist  vous  trouver  en  ladite  assemblée  aux 
fins  et  intentions  que  devez,  nous  pouvons  bien  vous 
asseurer,  de  la  part  de  tous  les  catholiques  qui  par  la 
grâce  de  Dieu  ont  tousjours  persévéré  en  la  dévotion 
et  obeyssance  du  Sainct  Siège  apostolique,  que  les 
trouverez  très  disposez  à  vous  y  recevoir  et  embrasser, 
comme  frères  et  vrais  chrestiens  qui  voudroient  acheter 
au  prix  de  leur  sang  et  propre  vie  une  saincte  paix  et 
reconciliation  avec  vous.  Faites  donc  qu'on  vous  voye 
séparez  à  bon  escient  de  l'heretique,  et  demandez  en 
ce  cas  toutes  les  asseurances  (|ui  vous  sembleront  né- 
cessaires pour  y  pouvoir  librement  aller  et  venir,  dire 
et  proposer  en  ladite  assemblée  tout  ce  que  jugerez 
plus  expédient  pour  parvenir  aux  fins  d'icelle.  M.  de 
Mayenne  est  prest  de  vous  les  octroyer,  et  ne  faisons 
difficulté  de  nosirc  part  de  nous  obliger  et  rendre  ga- 
rands  qu'il  n'y  sera  contrevenu  en  aucune  manière, 
offrant  de  vous  prendre  pour  ce  regard  en  tant  que 
besoin  sera  sous  nostre  spéciale  protection ,  c'est-à- 
dire  de  Sa  Saincteté  et  du  Sainct  Siège  apostolique. 

Nous  VOUS  prions  donc  et  exhortons  de  la  part  de  Sa- 
dite  Saincteté,  et  vous  adjurons  derechef  au  nom  de 
Dieu,  de  vouloir  finalement  faire  paroistre  par  bons 
tiflects  (jue  vous  estes  vrays  catholiques,  conformant 
entièrement  vos  intentions  à  celle  du  souverain  chef  de 
l'Eglise,  sans  plus  différer  de  rendre  à  l'Eglise  chres- 
tienne,  à  nostre  saincte  religion  et  à  vostre  patrie,  le 
iidelle  devoir  qu'elle  attend  de  vous  en  ceste  exti^me 
nécessité,  Il  ne  vous  faut  attendre  de  vos  divisions 
que  continuelles  désolations  et  ruines,  et,  quand  bien 
toutes  choses  vous  viendroient  d'ailleurs  à  souhait, 
ce  que  selon  nostre  advis  vous  mesrae  ne  vous  ose- 
riez promettie  sous  un  chef  hérétique,  vous  devriez 
neantmoins  grandement  appréhender  que  les  schis- 
mes dont  ce  royaume  semble  desjà  tout  plein  ne  se 
■convertissent  finalement  en  hérésie.  Ce  que  Dieu  par 
sa  saincte  grâce  ne  vueille  permettre,  mais  plustost 
vueille  illuminer  vos  cœurs  et  vos  esprits,  les  rendant 
capables  de  ses  sainctes  influences  et  bénédictions,  à 
ce  qu'estant  tous  réunis  de  faict  et  de  volonté  en  l'u- 
nité de  la  saincte  Eglise  catholique,  apostolique  et  ro- 
maine, sous  rol)eyssance  d'un  roy  qui  puisse  estre 
meritoirement  estimé  et  nomme  très-chrestien ,  vous 
puissiez  jouyr  en  ce  monde  d'une  asseurée  tranquil- 
lité, et  finalement  parvenir  à  ce  royaume  que  Sa  Divine 
Majesté  a  préparé  de  toute  éternité  à  ceux  cjui,  per- 
severans  constamment  en  la  communion  de  sa  mesme 
lOglise,  hors  laquelle  il  n'y  a  point  de  salut,  rendeirt 
un  clair  tesmoignage  de  leur  vive  foy  par  vertueuses 
t;L  sainctes  opérations.  Dieu  vous  en  face  la  grâce. 
Donné  à  Paris  le  i5  janvier  159^.  Philippes,  cardinal 
de  i^laisiince,  lei^at.  Hier.  Aguchius.  « 

Aussi  tost  que  la  susdite  déclaration  et  cestc  exiioi  - 
tation  furent  imprime'es  et  publiées,  les  copies  en  fu- 
rent apportées  à  Chartres  où  le  conseil  du  Roy  estoit, 
aucjuel  il  se  trouva  lors  plusieurs  princes,  prélats,  ofii- 
ciers  de  la  couronne  et  autres  seigneurs  catholiques, 
car  l'on  avoitfaict la  cérémonie  des  chevaliers  du  Sainct 
Esprit  dans  l'église  de  Chartres  le  premier  jour  de 
l'an,  le  lendemain  de  laquelle  M,  de  Nevers,  qui  con- 
duisoit  l'arme'e  du  Roy,  alla  recevoir  à  composition 
Auneau ,  puis  il  alla  aux  chasteaux  de  La  Fosse  et  de 
La  Barre,  et  nettoya  les  environs  d'auprès  d'Estampes 
de  plusieurs  pilleurs  qui  faisoient  leur  retraicte  dans 
quelques  maisons  fortes  de  ces  quartiers  là.  Or,  sur  ces 
deux  imprimez  ainsi  apportez  à  Chartres,  plusieurs 
particuliers  firent  des  responses  incontinent  j  entr'au- 
tres  il  en  lut  faicte  une  que  l'on  intitula  lajleur  de  lis, 
pour  response  à  ladite  déclaration  du  duc  de  Mayenne, 
dans  laquelle  l'autheur,  après  plusieurs  reparties,  s'ar- 
reste  à  ce  que  ledit  duc  appelle  le  roy  d'Espagne  grand 
roj.  «  Comment,  dit-il,  Charles  de  Lorraine,  pour- 
rois  tu  bien  remarquer  quelque  exemple  auquel  par 
lettres  patentes  scellées  des  fleurs  de  lys  on  ait  attri- 
bué ce  tiltre  de  grande  un  roy  estranger?Tout  au  con- 
traire, on  a  faict  infinies  fois  ruisseller  \e^  campagnes 
de  sang  pour  conserver  le  tiltre  auguste  des  roys  de 
France,  premiers,  plus  grands  et  plus  puissans  princes 
de  la  chrestienlé,  (jui  j)ortent  la  couroime  de  liberté 
et  de  gloire  par  dessus  tous  les  autres  roys.  «  Fuis  con- 
tinuant, il  dit  :  «  Est-il  possible  que  ceux  qui  parlent 
encor  le  langage  Irancois  puiss(,'nt  endurer  que  ce 
cruel  )-.arricide,  auquel  le  soleil  ne  vid  jamais  rien 
de  semblable,  lien  de  si  exécrable,  soit  appelle  un 

coup  du  ciel!  «  Ainsi  les  royaux  escriviient  (jue  la- 
dicte  déclaration  du  duc  de  Mayenne  n'estoit  qu'un 
abrégé  de  tous  les  libelles  séditieux  et  harangues  vo- 
mies contre  le  feu  Roy  et  le  Roy  à  présent  régnant. 

Le  Roy  s'estant  rendu  incontinent  à  Chartres,  luy 
et  son  conseil  jugèrent  sur  le  champ  que  cesdites  dé- 
claration et  exhortation  n'esloient  que  prétextes  pour 
esblouyr  les  simples  ;  ce  fut  pourquoy  on  résolut  qu'il 
seroit  faict  deux  responses,  l'une  au  nom  de  Sa  Ma- 
jesté, qui  seroit  vérifiée  aux  parlements  et  publiée,  l'au- 
tre, qu'au  nom  des  princes,  prélats  et  officiers  de  la 
couronne  catholiques,  on  envoyeroit  à  ladite  assem- 
blée de  ceux  du  party  de  l'union  à  Paris  leur  proposer 
une  conférence  pour  ensemblement  adviser  au  moyen 
d'appaiser  les  troubles  de  la  France.  J'ay  mis  icy  tout 
du  long,  premièrement  ladite  proposition,  laquelle  fut 
publiée  deux  jours  auparavant  la  déclaration  du  Roy, 
et  puis  tout  de  suitte  ladite  déclaration ,  affin  que  le  lec- 
teur juge  mieux  de  l'intention  de  ceux  qui  les  firent  pu- 
blier que  par  ce  que  j'en  pourrois  escrire  en  abiegé. 

Proposition  des  pj-inces ,  prélats ,  officiers  de  la  cou- 
ronne et  principaux  seigneurs  catholiques  ,  tant  du 
conseil  du  Roy  que  autres  j  estans  prez  de  Sa  Ma- 
jesté, tendans  àjin  de  parvenir  au  repos  tant  néces- 
saire à  ce  royaume,  pour  la  conservation  de  la  reli- 
gion catholique  et  de  V Estât  ,f aide  ii  M.  le  duc  de 
Mayenne  et  autres  princes  de  sa  maison ,  prélats, 
sieurs ,  et  autres  personnes  envoyées  par  aucunes 
villes  et  communautez ,  se  trouvans  h  présent  as- 
semblez dans  la  ville  de  Paris. 

Les  princes,  prélats,  oliiciers  de  la  couronne,  etprin- 

cipaux  seigneurs  catholiques ,  tant  du  conseil  du  Roy 
que  autres,  estans  prez  de  Sa  Majesté,  ayant  veu  une 
déclaration  imprimée  à  Paris  sous  le  nom  de  M.  le 
duc  de  Mayenne,  en  datte  du  mois  de  décembre,  et 
publiée  à  son  de  trompe  en  ladite  ville  le  cinquiesme 
du  présent  mois  de  janvier,  ainsi  qu'il  est  escrit  au 
pied  d'icelle,  et  venue  en  leurs  mains  à  Chartres  le 
quinziesme  jour  d'iceluy  mois,  recognoissent  et  sont 
d'accord  avec  ledict  sieur  duc  que  la  continuation  de 
ceste  guerre,  tirant  quand  et  soy  la  dissipation  et  ruine 
de  l'Estat  en  ce  royaume,  comme  c'est  une  conse- 
qlience  indubitable,  emporte  par  mesme  moyen  la 
ruynedela  religion  catholique,  ainsi  que  l'expérience 
n'en  rend  desjà  que  trop  de  preuves,  au  grand  regret 
et  desplaisir  desdits  princes  et  seigneurs,  et  de  tous  les 
autres  princes,  sieurs  et  Estais  catholiques  qui  recog- 
noissent le  roy  que  Dieu  leur  a  donné  et  luy  font  ser- 
vice, comme  ils  luy  sont  naturellement  obligez,  les- 
quels avec  ce  devoir  ont  tousjours  eu  pour  but  principal 
la  conservation  de  la  religion  catholique,  et  se  sont 
d'autant  plus  roidis  avec  leurs  armes  et  moyens  en  la 
defence  de  la  couronne  soûs  l'obeyssance  de  Sa  Ma- 
jesté, quand  ils  ont  veu  entrer  en  ce  royaume  les  es- 
trangers,  ennemis  de  la  grandeur  de  ceste  monarchie 
et  de  l'honneur  et  gloire  du  nom  François,  parce  qu'il 
est  trop  évident  qu'ils  ne  tendent  (ju'à  le  dissiper,  et  que 
de  la  dissipation  ensuy vroit  une  guerre  immortelle  qui 
ne  pourroit  produire  avecques  le  temps  autres  efTects 
que  la  ruine  totale  du  clergé,  de  la  noblesse,  des  villes 
et  du  plat  pays,  événement  qui  seroit  pareillement  in- 
faillible à  la  religion  catholi([ue  en  cedit  royaume.  C'est 
pourquoy  tous  bons  François  et  vrayement  zélateurs 

d'icelle  doivent  tascher  à  empescber  de  tout  leur  pou- 
voir le  preniiei-  inconvénient  dont  le  second  susdit  est 
inséparable,  et  tous  deux  inévitables  par  la  continua- 
tion de  la  guerre.  Le  vray  moyen  pour  y  obvier  seroit 
une  bonne  reconciliation  entre  ceux  que  le  mallieur 
d'icelie  tient  ainsi  divisez  et  armez  à  la  destruction 
les  uns  des  autres;  car  sur  ce  fondement  la  religion 
catbolique  seroit  restaurée,  les  églises  conservées,  le 
clergé  maintenu  en  sa  dignité  et  biens,  la  justice  re- 
mise, la  noblesse  reprendroit  sa  force  et  vigueur  pour 
la  défense  et  repos  de  ce  royaume,  les  villes  se  re- 
mettroient  de  leurs  pertes  et  ruynes  par  le  restablis- 
sement  du  commerce  et  des  arts  et  mestiers  nourris- 
siers  du  peuple,  et  qui  y  sont  presque  du  tout  abolis, 
et  mesmes  les  universitez  et  estudes  des  sciences,  qui 
ont  par  cy-devant  fait  Horir  et  donné  tant  de  lustre  et 
ornementa  ce  royaume,  et  qui  maintenant  languissent 
et  périssent  peu  à  peu  ;  les  champs  se  reraettroient  en 
culture,  qui  en  tant  d'endroits  sont  délaissez  en  friche, 
et,  au  lieu  des  fruicts  qu'ils  souloient  produire  pour  la 
nourriture  des  honunes,  sont  couverts  de  chardons  et 
d'espines  qui  en  rendent  mesme  la  face  hideuse  à  voir. 
En  somme,  par  la  paix,  chasque  estât  reprendroit  sa 
function,  Dieu  seroit  servy,  et  le  peuple,  jouissant  d'un 
asseuré  repos,  beniroit  ceux  qui  luy  auroient  procuré 
ce  bien,  où,  au  contraire,  il  auroit  juste  occasion  d'exé- 
crer et  maudire  ceux  qui  l'empescheront,  comme  n'y 
pouvant  avoir  autre  raison  que  leur  ambition  particu- 
lière. A  ceste  cause ,  sur  la  demonstratioti  que  ledit 
sieur  de  Mayenne  fait  par  son  escrit,  tant  en  son  nom 
tfue  des  autres  de  son  pai  ty  assemblez  auibt  Paris,  que 
ladite  assemblée  est  pour  adviser  au  bien  de  la  rcli- 

g^ion  catholique  et  repos  du  royaume,  dont,  par  le  seul 
moyen  des  lieux,  où  il  n'est  loisible  ny  raisonnable  h 
autre  que  de  leur  party  d'intervenir,  ne  peut  sortir  au- 
cune resolution  valable  et  utile  à  l'eftect  qu'il  a  publié, 
estant  au  contraire  tout  certain  que  cela  ne  feroit  qu'en- 
flamber  d'avantage  la  guerre  et  oster  tout  moyen  et  es- 
pérance de  reconciliation  entre  lesdits  princes,  prélats, 
officiers  de  la  couronne  et  autres  seigneurs  catholiques 
estans  prez  Sa  Majesté,  bien  assurez  que  tous  les  au- 
tres princes,  seigneurs  et  Estais  catholiques  qui  le  re- 
cognoissent  concurrent  avecques  eux  en  mesme  zèle  à 
la  religion  catholique  et  bien  de  l'Eslat  comme  ils  con- 
viennent, en  l'obeyssance  et  fidélité  deue  à  leur  roy  et 
prince  naturel,  ont,  au  nom  de  tous  et  avec  le  congé 
et  permission  que  Sa  Majesté  leur  en  a  donné,  voulu 
par  cest  escrit  signifier  audit  sieur  de  Mayenne  et  au- 
tres princes  de  sa  maison,  prélats,  sieurs  et  autres  per- 
sonnes ainsi  assemblez  en  ladite  ville  de  Paris,  que,  s'ils 
veulent  entrer  en  conférence  et  communication  des 
moyens  propres  pour  assoupir  les  troubles  à  la  conser- 
vation de  la  religion  catholique  et  de  l'Estat,  et  députer 
quelques  bons  et  dignes  personnages  pour  s'assembler 
en  tel  lieu  qui  pourra  estre  choisi  entre  Paris  et  Sainct 
Denis,  ils  y  envoiront  et  feront  trouver  de  leur  part  au 
jour  qui  sera  pour  ce  convenu  et  accordé,  pour  rece- 
voir et  apporter  toutes  les  bonnes  ouvertures  qui  se 
pounont  excogiter  pour  un  si  Ijoo  eû'ect.  Comme  cha- 
cun y  apportant  la  bonne  volonté  qu'il  doit,  ainsi  qu'ils 
le  promettent  de  leur  part,  ils  s'assurent  que  les  moyens 
se  trouveront  pour  parvenir  à  ce  bien;  protestans,  de- 
vant Dieu  et  les  hommes,  que,  si  ceste  voye  est  rejettée, 
prenans  autres  moyens  illégitimes  qui  ne  pourroient 

jxir  conséquent  estre  que  pernicieux  à  la  religion  et  à 
l'Eslat,  et  achever  de  réduire  la  France  au  dernier  pé- 
riode de  toute  misère  et  calamité,  la  rendant  proye  et 
butin  de  l'avidité  et  convoitise  des  Espagnols  et  le 
triomphe  de  leur  insolence,  acquis  neantmoins  parles 
menées  et  passions  aveuglées  d'une  partie  de  ceux  qui 
portent  le  nom  de  François,  degenerans  du  devoir  et 
de  l'honneur  qui  a  esté  en  si  grande  révérence  à  leurs 
ancestres,  la  coulpe  du  mal  qui  en  adviendra  ne  pourra 
ny  devra  justement  estre  imputée  qu'à  ceux  qui  par  tel 
refus  seront  notoirement  recognus  en  estre  la  seule 
cause,  comme  ayans préféré  les  expediens  qui  peuvent 
servir  à  leur  grandeur  et  ambition  particulière  et  de 
ceux  qui  les  y  fomentent,  à  ceux  qui  regardent  l'hon- 
neur de  Dieu  et  le  salut  du  royaume.  Faict  au  conseil 
du  Roy,  oîi  lesdits  princes  et  sieurs  se  sont  expressé- 
ment assemblez  et  résolus,  avec  la  permission  de  Sa 
Majesté,  de  faire  la  susdite  offre  et  ouverture,  à  Char- 
tres le  27  janvier  iSyB.  Signé  Revol. 

Voylà  quelle  fut  la  proposition  des  princes,  prélats 
et  officiers  de  la  couronne,  et  autres  seigneurs  catholi- 
ques du  conseil  du  Roy,  laquelle  fut  portée  à  Paris 
par  un  trompette,  et  baillée  au  sieur  de  Belin,  gouver- 
neur de  Paris,  lequel  la  bailla  au  duc  de  Mayenne 
qui  la  communiqua  à  ceux  de  ladite  assemblée.  Des 
diverses  opinions  qu'ils  eurent  entr'eux  sur  ceste  pro- 
position nous  le  dirons  cy  après.  Voycy  la  déclaration 
(jue  le  Roy  lit  aussi  publier  au  mesme  temps. 

Henry,  par  la  grâce  de  Dieu,  roy  de  France  et  de 
Navarre,  à  tous  ceux  qui  ces  présentes  lettres  verront, 

salut.  Ayant  pieu  à  Dieu  nous  faire  naistie  de  la  plus 
ancienne  race  des  roys  chresliens,  et  par  droict  de 
légitime  succession  parvenir  à  la  couronne  du   plus 
beau  et  florissant  royaume  de  la  chrestienté ,  il  ne 
nous  avoit  pas  donné  moins  de  pieté  et  de  dévotion, 
iiy  moins  de  valeur  et  de  courage  pour  estendre  et  la 
{'oy  chrestienne  et  les  bornes  et  limites  de  ce  royaume 
qu'aux  roys  nos  prédécesseurs,  et  n'a  defailly  à  nostre 
bon-heur  sinon  que  tous  nos  sujets  n'ayent  pareille- 
ment succédé  à  la  vertu  et  fidélité  de  leurs  ancestres; 
mais  nous  nous  sommes  rencontrez  en  un  siècle  que 
beaucoup  en  ont  dégénéré,  ayant  converty  cest  amour 
qu'ils  portoient  à  leurs  roys,  et  dont  ils  excelloyent 
sur  tous  les  peuples,  en  conspiration,  et  leur  fidélité  en 
rébellion  ;  de  sorte  que  nostre  labeur  et  nostre  plus 
bel  aage ,  qui  estoit  pour  illustrer  la  gloire  du  nom 
françois,  est,  à  nostre  très-grand  regret,  consommé  à 
en  publier  la  honte,  n'ayant  peu  evister  d'estre  depuis 
nostre  advenement  à  cestc  couronne  en  continuelle 
guerre  contre  nos  subjets  rebelles  j  dont  nous  avons 
tant  de  desplaisir  et  de  compassion  des  malheurs  qu'en 
souffre  tout  le  royaume,  que,  si  nous  eussions  cognu 
(jue  leur  haine  eust  esté  à  nostre  seule  personne,  nous 
aurions  souhaitté  de  n'estre  jamais  parvenus  à  nostre 
dignité.  Mais  ils  ont  bien  monstre  que  c'estoil  contre 
l'authorité  royalle  qu'estoit  leui-  conspiration,  l'ayant 
premièrement  commencée  et  depuis  réitérée  contre 
le  feu  Roy  dernier,  nostre  très-honnoré  seigneur  et 
frère,  pour  lequel  le  prétexte  de  la  religion,  dont  ils 
se  parent  tant,  ne  pourroit  valloir,  ayant  tousjours 
esté  très-catholique,  et  faisant  mesme  la  guerre  contre 
ceux  de  la  religion  dite  reformée  peu  aupaiavant  que 

lesdits  rel)elles  le  vindrent  assiéger  en  la  ville  de  Tours. 
Et  si  ladite  cause  prétendue  de  leurdite  rébellion  fut 
recognue  faulse  dès  son  commencement,  elle  ne  l'a  pas 
esté  moins  depuis,  quoy  qu'ils  la  magnifient  plus  que 
jamais,  et  que  ce  soit  l'unique  justification  à  tous  leurs 
crimes.  Mais  la  lumière  que  la  vérité  porte  sur  le  fi  ont 
surmonte  en  fui  les  ténèbres  qu'y  opposoyt  leur  obs- 
curité, et  l'admirable  sagesse  de  Dieu  dispose  telle- 
ment toutes  choses,  que  mesmes  les  plus  mauvais  ser- 
vent à  la  perfection  de  son  œuvre,  tant  qu'il  contrainl 
bien  souvent  ceux  qui  directement  se  bandent  contre 
leur  propre  conscience,  lors  (ju'ils  s'en  doutent  lo 
moins,  de  lascher  quelque  trait  qui  fait  la  confession 
de  leur  faute  si  expresse  qu'il  leur  est  impossible  de 
s'en  plus  desdire.  La  preuve  en  est  bien  claire  et  ma- 
nifeste aux  procédures  de  ceux  qui,  sous  le  nom  de 
la  ligue,  se  sont  eslevez  en  armes  à  la  ruine  et  dissi- 
pation de  cest  Estât,  et  se  voit  que  tant  plus  ils  ont 
voulu  pallier  leur  fait,  plus  ils  ont  mis  en  évidence 
)eurs  mauvaises  intentions.  Et  comme  la  vraye  et  seule 
cause  de  leur  souslevation  est  principalement  en  trois 
points,  en  la  naturelle  malice  de  leurs  chefs,  de  tout 
temps  mal  affectionnez  à  cest  Estât,  à  laquelle  s'est 
joincte  l'ambition  de  l'envahir  et  partager  entr'eux, 
l'intervention  des  anciens  ennemis  de  ceste  couronne 
qui  ont  voulu  profiter  à  leur  advantage  ceste  occa- 
sion, et,  pour  les  peuples,  l'envie  des  plus  misérables 
sur  les  plus  aisez,  la  cupidité  des  richesses  et  l'impu- 
nité de  leurs  crimes,  ceste  ordonnance  de  Dieu  qui 
fait  au  péché  malgré  luy  descouvrir  son  pcché,  s'exé- 
cute maintenant  au  fait  du  duc  de  Mayenne,  encores 
plus  qu'il  n'avoit  esté  cy-devanl,   par  l'escril  (ju'il  u 

nouvellement  rais  en  public  pour  la  convocation  gé- 
nérale qui  se  fait  en  la  ville  de  Paris.  Bien  que  sa  faute 
soit  insuportable  et  plus  inexcusable  qu'aucune  au- 
tre qui  ait  jamais  esté  commise  de  ceste  qualité,  elle 
pouvoit  neantmoins  estre,  sinon  excusée,  au  moins 
trouvée  moins  estrange  de  ceux  qui  sçavent  ce  que 
peut  la  convoitise  du  commandement  souverain  en 
une  ame  ambitieuse.  Mais,  non  contant  d'avoir  tantost 
fait  tous  les  bons  François  misérables ,  de  leur  vouloir 
encores  crever  les  yeux  et  les  rendre  stupidcs  en  leurs 
misères,  leur  ostant  ce  qu'il  leur  reste  de  consolation, 
qui  est  la  cognoissance  certaine  qu'ils  ont  de  la  source 
et  première  cause  de  leurs  malheurs,  et  sçavoir  à  qui 
ils  s'en  doivent  prendre,  Dieu  ne  l'a  pas  voulu  per- 
mettre :  l'ambition  dudit  duc  de  Mayenne  s'est  telle- 
ment enflée,  qu'en  fin  elle  a  crevé  le  voile  duquel  il 
l'avoit  voulu  couvrir.  Tout  le  plus  grand  artifice  dudit 
escrit  est  de  faire  croire  en  luy  un  Ijon  zcle,  une 
grande  simplicité,  et  qu'il  est  vuide  de  toute  pré- 
somption. Et  elle  ne  se  pouvoit  accuser  plus  grande 
que  par  ce  mesme  instrument  estant  faict  en  forme 
d'esdit,  scellé  du  grand  seau,  addressé  aux  cours  de 
parlement,  et  avec  toutes  les  autres  formes  et  marcjues 
dont  les  roys  et  princes  souverains  ont  privativement 
à  tous  autres  accoustuuié  d'user.  Il  fait,  par  sadite  dé- 
claration, une  convocation  générale  des  princes,  offi- 
ciers de  la  couronne,  et  de  tous  les  ordres  du  royaume, 
pour  délibérer  sur  le  bien  de  l'Estat,  chose  jusques  icy 
inouïe  sous  autre  nom  que  celuy  des  roys,  comme 
par  toutes  les  loix  ceste  authorité  leur  est  seulement 
réservée,  et  jugée  en  crime  de  leze-majesté  pour  tous 
autres.  11  veut  raonstrer  de  vouloir  rendre  quelque 

respect  aux  princes  du  sang,  et  neantmoins  il  les  con- 
voque, les  appelle  et  leur  j)romet  seureté,  qui  est  Lien 
les  traicter  comme  inférieurs  à  luy.  Ce  sont  toutes 
marques  d'une  imagination  qu'il  a  en  l'esprit  de  la 
puissance  souveraine,  de  laquelle  Dieu  permettra  qu'il 
s'en  trouvera  aussi  esloigné  comme  injustement  il  y 
aspire.  Si  la  forme  dudit  escrit  est  vicieuse  et  reprou- 
ve'e,  la  substance  d'iceluy  ne  l'est  pas  moins,  estant 
pleine  de  faulses  suppositions,  et  neantmoins  si  foibles 
que  les  plus  simples  jugemens  la  peuvent  sans  aucun 
ayde  facilement  recognoistre.  La  vraye  et  certaine  loy 
fondamentale  du  royaume  pour  la  succession  d'ice- 
luy est  la  loy  salique,  qui  est  si  saincte,  parfaite  et  si 
excellente,  qu'à  elle,  après  Dieu,  appartient  le  pre- 
mier et  le  plus  grand  honneur  de  la  conservation  d'i- 
celuy en  Testât  qui  a  si  longuement  dure',  et  est  encor 
à  présent.  Elle  est  aussi  si  nette  et  claire,  qu'elle  n'a 
jamais  receu  aucune  interprétation  et  exception.  De 
sorte  que  Dieu,  la  nature  et  ladite  loy  nous  ayant  ap- 
pelle à  la  succession  légitime  de  ceste  couronne,  ellc- 
ne  nous  peut  estre  aussi  peu  disputée  qu'à  aucuns  au- 
tres de  nos  prédécesseurs,  au  pouvoir  desquels  n'apoint 
esté  de  changer  ou  altérer  aucune  chose  en  ladite  loy, 
de  tout  temps  révérée  en  France  comme  une  ordon- 
nance divine  à  laquelle  il  n'est  j)ermis  aux  hommes 
de  toucher,  ne  leur  estant  demeurée  que  la  seule  fa- 
culté et  gloire  d'y  bien  obeïr.  Et  si  rien  n'y  a  deu 
estre  innové,  moins  l'a-il  peu  estre  par  la  déclaration 
faite  par  le  feu  Boy,  nostre  très-honoré  seigneur  et 
frère,  aux  estats  tenus  à  Jilois  en  l'année  cinq  cents 
quatre-vingts  huict  ;  car,  oulre  (|ue  c'est  au*  Joix  et 
non   aux  roys  de  disposer  de  la  succession  de  cestc 

nouvellement  rais  en  public  pour  la  convocation  gé- 
nérale qui  se  fait  en  la  ville  de  Paris.  Bien  que  sa  faute 
soit  insuportable  et  plus  inexcusable  qu'aucune  au- 
tre qui  ait  jamais  esté  commise  de  ceste  qualité',  elle 
pouvoit  neantmoins  estre,  sinon  excusée,  au  moins 
trouvée  moins  estrange  de  ceux  qui  sçavent  ce  que 
peut  la  convoitise  du  commandement  souverain  en 
une  ame  ambitieuse.  Mais,  non  contant  d'avoir  tantost 
fait  tous  les  bons  François  misérables,  de  leur  vouloir 
encores  crever  les  yeux  et  les  rendre  stupidcs  en  leurs 
misères,  leur  ostant  ce  qu'il  leur  reste  de  consolation, 
qui  est  la  cognoissance  certaine  qu'ils  ont  de  la  source 
et  première  cause  de  leurs  malheurs,  et  sçavoir  à  qui 
ils  s'en  doivent  prendre.  Dieu  ne  l'a  pas  voulu  per- 
mettre :  l'ambition  dudit  duc  de  Mayenne  s'est  telle- 
ment enflée,  qu'en  fin  elle  a  crevé  le  voile  duquel  il 
l'avoit  voulu  couvrir.  Tout  le  plus  grand  artifice  dudit 
escrit  est  de  faire  croire  en  luy  un  bon  zèle,  une 
grande  simplicité,  et  qu'il  est  vuide  de  toute  pré- 
somption. Et  elle  ne  se  pouvoit  accuser  plus  grande 
que  par  ce  mesme  instrument  estant  faict  en  forme 
d'esdit,  scellé  du  grand  seau,  addressé  aux  cours  de 
parlement,  et  avec  toutes  les  autres  formes  et  marcjues 
dont  les  roys  et  princes  souverains  ont  privativement 
à  tous  autres  accoustuuié  d'user.  Il  fait,  par  sadite  dé- 
claration, une  convocation  générale  des  princes,  offi- 
ciers de  la  couronne,  et  de  tous  les  ordres  du  royaume, 
pour  délibérer  sur  le  bien  de  l'Estat,  chose  jusques  icy 
inouïe  sous  autre  nom  que  celuy  des  roys,  comme 
par  toutes  les  loix  ceste  authorilé  leur  est  seulement 
réservée,  et  jugée  en  crime  de  leze-majesté  pour  tous 
autres.  11  veut  monstrer  de  vouloir  rendre  quelque 


DE  PALMA  CAYET.  [iÔqS]  sSq 

respect  aux  princes  du  sang,  et  neantmoins  il  les  con- 
voque, les  appelle  et  leur  j)romet  seiueté,  qui  est  bien 
les  traicter  comme  infciieurs  à  luy.  Ce  sont  toutes 
marques  d'une  imagination  qu'il  a  en  l'esprit  de  la 
puissance  souveraine,  de  laquelle  Dieu  permettra  qu'il 
s'en  trouvera  aussi  esloigné  comme  injustement  il  y 
aspire.  Si  la  forme  dudit  escrit  est  vicieuse  et  reprou- 
ve'e,  la  substance  d'iceluy  ne  l'est  pas  moins,  estant 
pleine  de  faulses  suppositions,  et  neantmoins  si  foibles 
que  les  plus  simples  jugemens  la  peuvent  sans  aucun 
ayde  facilement  recognoistre.  La  vraye  et  certaine  loy 
fondamentale  du  royaume  pour  la  succession  d'ice- 
luy est  la  loy  salique,  qui  est  si  saincte,  parfaite  et  si 
excellente,  qu'à  elle,  après  Dieu,  appartient  le  pre- 
mier et  le  plus  grand  honneur  de  la  conservation  d'i- 
celuy en  Testât  qui  a  si  longuement  duré,  et  est  encor 
à  présent.  Elle  est  aussi  si  nette  et  claire,  qu'elle  n'a 
jamais  receu  aucune  interprétation  et  exception.  De 
sorte  que  Dieu,  la  nature  et  ladite  loy  nous  ayant  ap- 
pelle h  la  succession  légitime  de  ceste  couronne,  ellc- 
ne  nous  peut  estre  aussi  peu  disputée  qu'à  aucuns  au- 
tres de  nos  prédécesseurs,  au  pouvoir  des([uels  n'apoint 
esté  de  changer  ou  altérer  aucune  chose  en  ladite  loy, 
de  tout  temps  révérée  en  France  comme  une  ordon- 
nance divine  à  laquelle  il  n'est  permis  aux  hommes 
de  toucher,  ne  leur  estant  demeurée  que  la  seule  fa- 
culté et  gloire  d'y  bien  obeïr.  Et  si  rien  n'y  a  deu 
estre  innové,  moins  l'a-il  peu  estre  par  la  déclaration 
faite  par  le  feu  f^oy,  nostre  très-honoré  seigneur  et 
frère,  aux  estats  tenus  à  lilois  en  l'année  cinq  cents 
(juatre-vingts  huict  ;  car,  oulre  ((ue  c'est  au»  Joix  et 
non   aux  roys  de  disposer  de  hi  succession  de  ceste 

couronne,  il  est  trop  commun  et  notoire  qu'au  lieu 
que  rasscnible'c  desdits  estais  dcvoit  cstre  une  délibé- 
ration libre,  que  ce  ne  fut  qu'une  conjuration  des- 
couverte contre  l'autorité  dudit  feu  Roy,  duquel  ladite 
déclaration  fut  extorquée  par  force  et  violence,  comme 
tout  ce  ([ui  y  fut  traitté  ne  fut  que  pour  l'eslablisse- 
ment  de  ce  qui  s'en  est  depuis  ensuivy  en  faveur  de  la 
rébellion  qui  dure  encor  à  présent  :  et  n'est  pas  à  pré- 
sumer que  ledit  feu  Roy  eust  voulu  sciemment  rompre 
et  enfreindre  ladite  loy,  par  laquelle  le  feu  roy  Fran- 
çois I  son  ayeul,  et  par  conséquent  luy  mesmes,  es- 
toient  venus  à  ceste  couronne.  Aussi,  ainsi  que  ladite 
déclaration  fut  injuste,  elle  n'a  point  esté  observée  par 
ceux  mesmes  qui  l'avoient  baslie,  et  en  faveur  des- 
quels elleestoit  faite,  car,  si  ledit  duc  de  Mayenne  eust 
recognu  le  feu  cardinal  de  Bourbon  nostre  oncle  poui' 
son  roy,  comme  il  luy  en  a  donné  quelque  temps  le 
tillre  imaginaire,  il  se  fust  intitulé  durant  sa  vie  plus- 
tost.  son  lieutenant  gênerai  que  lieutenant  gênerai  de 
l'Estat  comme  il  a  tousjours  fait,  estimant  ([ue  ceste 
qualité  luy  en  acquerroit  quelque  possession.  Ils  eus- 
sent aussi  recognu  nostredit  oncle  dès  qu'ils  entre- 
prirent de  priver  le  feu  Roy,  nostredit  feu  sieur  et 
frère,  de  la  dignité  royale,  ou  pour  le  moins  incon- 
tinent après  sa  mort;  mais  ils  y  consultèrent  plus  de 
trois  mois,  après  s'y  estans  resoins,  non  en  intention 
de  le  luy  conserver,  mais  pour  piendre  par  ledit  duc 
de  Mayenne  loisir  et  force  de  s'y  eslablir  luy  mesmes, 
s'introduisant  cependant  dans  toutes  les  autoritez  qui 
en  dépendent.  Et  c'est  imposer  de  dire  que  ladite  dé- 
claration faite  à  Blois  n'est  que  la  confirmation  d'une 
autre  pareille  faite  aux  cstats  prccedens  tenus  audit 


DE  PALMA  CAYET.  [iSgB]  2^1 

Blois  en  l'année  i^'j'j-  11  peut  bien  estre  qu'elle  fust 
dèslors  par  eux  designe'e ,  mais  leur  force  ne  fut  pas 
encores  assez  grande  pour  la  faire  résoudre,  ne  s'y 
estant  faite  sur  ce  autre  démonstration  que,  par  une 
simple  légation  de  la  part  desdits  estats,  nous  faire 
exhorter,  et  feu  nostre  cousin  le  prince  de  Conde',  à 
prendre  la  religion  catholique.  Quant  aux  cérémonies 
qui  doivent  suivre  la  promotion  à  la  dignité  royale, 
que  lesdits  rebelles  nous  imputent  de  n'avoir  point, 
combien  que  cela  ne  doive  pas  valoir  pour  nostre  ex- 
clusion et  nous  denier  l'obeissarice  qui  nous  est  deue, 
par  ce  que  la  royauté  subsiste  de  soy-mesme,  se  pou- 
vant bien  interposeï-  plusieurs  choses  et  obstacles  entre 
ladite  royauté  et  les  cérémonies  d'icelle,  comme  nous 
ne  serions  pas  le  premier  roy  qui  auroit  quelque 
temps  régné  avant  que  d'estre  couronné  et  prins  les 
autres  solemnitez,  mais  rien  ne  s'interpose  entre  la 
personne  du  roy  et  ladite  royauté,  de  laquelle  l'auto- 
rité est  inséparable,  toutesfois  nous  estimons  avoir 
assez  fait  cpgnoistre,  comme  nous  ferons  tousjours, 
qu'ainsi  qu'il  n'a  point  tenu  à  nous  jusqu'icy ,  qu'il  ne 
tiendra  aussi  jamais  que  nous  n'ayons  toutes  les  mar- 
ques et  caractères  qui  doivent  accompagner  ceste  di- 
gnité, et  que  nous  ne  retirions  à  nous  toute  l'affec- 
tion de  nos  sujets,  comme  nous  leur  donnons  toute  la 
nostre,  mesme,  en  ce  qui  est  du  fait  de  nostre  religion, 
que  nous  ne  facions  cognoistre  n'avoir  aucune  opi- 
niastreté,  et  que  nous  sommes  bien  préparés  à  recevoir 
toute  bonne  instruction  et  nous  réduire  à  ce  que  Dieu 
nous  conseillera  estre  de  nostre  bien  et  salut.  Et  ne 
doit  estre  trouvé  estrange  de  tous  nos  sujets  catholi- 
ques, si,  ayant  esté  nourris  en  la  religion  que  nous 
4i-  it) 

tenons,  nous  ne  nous  en  voulons  départir  sans  pre- 
mièrement estre  instruits,  et  qu'on  ne  nous  ait  fait 
cognoistre  que  celle  qu'ils  désirent  en  nous  est  la 
meilleure  et  plus  certaine,  ceste  instruction  en  bonne 
forme  estant  d'autant  plus  nécessaire  en  nous,  (|ue  nos- 
tre  exemple  et  conversion  pourroit  beaucoup  à  es- 
mouvoir  les  autres.  Ce  seroit  aussi  errer  aux  principes 
de  religion,  et  monstrer  n'en  avoir  point,  que  de  vou- 
loir sous  une  simple  semonce  nous  faire  changer  la 
nostre,  y  allant  de  chose  si  précieuse  que  de  ce  en 
quoy  il  faut  fonder  l'espérance  de  son  salut ,  et  n'avons 
pas  pensé  faillir  de  désirer  la  convocation  d'un  concile, 
comme  nous  imputent  lesdits  rebelles,  et  que  ce  seroit 
mettre  en  doute  ce  qui  a  esté  conclu  par  les  autres, 
parce  que  ceste  mesme  raison  condamneroit  tous  les 
derniers,  esquels  ce  qui  avoit  esté  délibéré  aux  pre- 
miers n'a  pas  laissé  d'y  estre  derechef  traité  :  toutesfois, 
s'il  se  trouve  quelque  autre  meilleur  et  plus  prompt 
moyen  pour  parvenir  à  ladite  instruction,  tant  s'en 
faut  que  nous  la  rejettons  que  nous  le  desirons  et  l'em- 
brassons de  tout  nostre  cœur,  comme  nous  estimons 
l'avoir  assez  tesmoigné  par  la  permission  que  nous 
avons  donnée  aux  princes,  officiers  de  la  couronne, 
et  autres  seigneurs  catholiques  qui  nous  assistent,  de 
députer  vers  le  Pape  pour  faciliter  et  intervenir  en 
ladite  instruction.  Et  non  seulement  par  ce  moyen, 
mais  auparavant  par  plusieurs  nos  déclarations  géné- 
rales, et  encores  par  légations  particulières,  nous  les 
avons  voulu  induire  avenir  à  quelque  conférence  pour 
trouver  les  moyens  de  parvenir  à  ladite  instruction, 
qui  est  incompatible  avec  le  bruit  des  canons  et  des 
armes.  Mais  ils  n'y  ont  voulu  entendre  qu'au  tem[)S 

et  autant  qu'ils  ont  estimé  leur  pouvoir  valoir  à  don- 
ner jalousie  aux  ministres  d'Espagne  pour  en  tirer 
des  conditions  meilleures,  et  est  supposition  de  dire 
({u'ils  nous  en  ayent  jamais  fait  aucune  semonce  en 
forme  qu'il  se  pust  juger  que  ce  fust  pour  avoir  effect  ; 
au  contraire,  il  n'en  a  jamais  esté  parlé  de  leur  part 
que  comme  craignans  de  persuader  ce  que  pour  la 
faveur  de  leur  prétexte  ils  esloient  contraints  monstrer 
de  désirer;  et  encor  maintenant,  par  ledit  escrit,  ils 
veulent  tenir  la  chose  pour  désespérée  avant  qu'elle 
ait  jamais  esté  proposée;  dont  ils  ont  tant  d'aprehen- 
sion  qu'il  en  puisse  advenir  ce  qui  leur  est  aussi  for- 
midable dans  le  cœur  qu'il  semble  leur  estre  plau- 
sible sur  les  lèvres,  qu'aussi-tost  qu  ils  entendirent  que 
lesdits  catholiques  qui  nous  assistent  depescherent  par 
nostre  permission  vers  le  Pape  nostre  amé  et  féal  con- 
seiller en  nostre  conseil  d'Estat,  chevalier  des  deux 
ordres,  le  marquis  de  Pisani,  ils  firent  partir  en  dili- 
gence deux  de  leurs  ambassadeurs,  qui  maintenant 
remuent  toute  Rome  avec  les  ministres  d'Espagne 
pour  empescher  et  faire  que  l'audience  luy  soit  des- 
niée, encor  qu'il  soit  député  de  la  part  des  meilleurs 
catholiques  de  ce  royaume,  qu'il  ne  s'en  pourroit  pas 
choisir  un  qui  le  fust  d'avantage  que  luy,  et  qu'il  est 
bien  à  présumer  que  sa  charge  n'estoit  que  pour  le 
bien  et  la  conservation  de  la  religion  catholique.  Ce 
sont  elTects  certains  et  solides  qui  ne  conviennent  pas 
aux  paroles  qui  se  respandent  maintenant  dans  leuis 
escrits  pour  surprendre  les  plus  simples  :  et  neant- 
moins  les  uns  se  traittent  à  Rome  au  mesme  temps 
que  les  autres  se  publient  par  de  çà;  qui  est  ce  qui 
leur  faisoit  si  hardiment  dire  qu'ils  se  remettoyent, 

i6. 

pour  ce  qui  est  de  nostre  religion ,  à  ce  qui  en  seroil 
ordonné  par  le  Pape,  que  nous  voulons  espérer  qui 
sera  si  judicieux  et  équitable  qu'il  en  sçaura  bien  dis- 
cerner la  vérité.  Ces  contrarietez  si  manifestes,  ces  ar- 
tifices si  descouverts,  sont  mauvais  moyens  auxdits  re- 
belles pouresbranler  la  constance  des  bons  catholiques 
qui  nous  assistent,  etles  attirer  en  société  de  leurs  fautes, 
comme  il  semble  que  ce  soit  une  des  principales  in- 
tentions dudit  escrit  en  les  invitant  ou  plustost  adjour- 
nant  de  se  trouver  à  ladite  assemblée.  Il  seroit  bien 
plus  juste  et  plus  convenable  qu'eux,  qui  sont  les  ca- 
tholiques desunis,  se  vinssent  rejoindre  au  corps  des 
bons  catholiques  et  vrays  François ,  et  se  former  à  leur 
patron  et  exemple.  Et  si  le  corps  est  oîi  est  la  meil- 
leure et  plus  noble  partie,  il  ne  peut  estre  ailleurs  que 
où  sont  tous  les  princes  du  sang,  tous  les  autres  prin- 
ces, excepté  ceux  de  la  maison  de  Lorraine  qui  ne 
sont  que  princes  de  maison  estrangere,  tous  les  offi- 
ciers de  la  couronne,  les  principaux  prélats,  les  mi- 
nistres de  l'Estat,  tous  les  officiers  des  parlements, 
pour  le  moins  tous  les  chefs,  quasi  toute  la  noblesse, 
qui  sont  tous  demeurez  fermes  en  leur  fidélité  envers 
nous  et  leur  patrie,  car  nostre  cause  est  celle  de  l'Es- 
tat, pour  lequel  nous  combatons  comme  les  autres 
font  pour  le  destruire.  Ce  seroit  bien  à  eux  à  jetter  les 
yeux  sur  les  monumens  de  leurs  ancestres,  qui  ont 
souvent  exposé  leurs  vies  pour  fermer  les  portes  de  ce 
royaume  à  ceux  ausquels  ils  les  ouvrent  et  livrent 
maintenant,  traffiquant  à  pris  d'argent  le  sang  de  leurs 
pères  et  le  bien  et  l'honneur  de  leur  patrie.  Ce  seroit 
bien  à  eux  à  faire  dueil  et  pénitence  du  détestable 
parricide  commis  en  la  personne  du  feu  Roy,  nostre 

Irès-honoré  seigneur  et  frère,  et  ue  vanter  plus  pour 
trophée  ny  pour  faveur  du  ciel  le  plus  lugubre  acci- 
dent qui  arriva  jamais  en  France,  et  dont  elle  est  plus 
didame'e,  n'estant  pas  descharge  sufllsante  de  n'en  es- 
tre  point  coulpable  et  de  dire  ne  l'avoir  pas  sceu.  Il 
n'eust  pas  falu  aussi  s'en  resjouïr  publiquement,  en 
rendre  grâces  à  Dieu  et  honorer  la  memoii  e  de  l'exé- 
cuteur, si  on  vouloit  estre  creu  en  avoir  esté  du  tout 
innocent.  Ce  seroit  bien  à  eux  à  considérer  Testât  pré- 
sent de  la  France,  leur  première  mère  nourrice,  qui, 
les  ayant  si  tendrement  nourris  et  allaictcz,  les  a,  des 
moindres  qu'ils  estoient  de  leur  condition,  eslevez  et 
appariez  aux  plus  grands  du  royaume,  et  gémir  et 
souspirer  de  regret  de  la  voir  maintenant  deschirée  par 
leurs  propres  mains,  remplie  de  nouveaux  habitans, 
régie  par  nouvelles  loix,  et  y  parler  nouveau  langage. 
Si  ces  considérations  ne  servent  à  leur  amollir  le  cœur, 
pour  le  moins  nous  sommes  bien  asseurez  qu'elles  es- 
chauferont  et  animeront  tousjours  davantage  celuy  des 
bons  catholiques  qui  nous  assistent,  que  nous  voyons 
plus  résolus  que  jamais  d'achever  de  dépendre  le  reste 
de  leurs  vies  et  de  leurs  moyens  pour  une  si  juste  et 
saincte  cause.  De  quoy  ils  nous  seront  bons  tesmoins 
que  nous  leur  donnons  le  premier  exemple,  ne  mes- 
nageant  aucunement  ny  nostre  santé,  ny  nostre  pro- 
pre sang,  au  pris  ducjuel  nous  voudrions  avoir  acquis 
le  repos  en  ce  royaume.  Ils  tesmoigneront  aussi  pour 
nous  quels  ont  esté  nos  deportements  envers  la  religion 
catholique  et  tous  les  ecclésiastiques,  si  nous  avons  eu 
soin  non  seulement  de  ceux  (jui  se  sont  maintenus  en 
leur  devoir,  mais  de  ceux  mcsincs  desdils  rebelles  qui 
ont  esté  avec  nous,  qui  avoiicroiil  avoir  reccu  meilleur 

traiclement  de  nous,  et  avoir  veu,  pour  leur  regard,  la 
discipline  bien  mieux  observée  en  nostre  armée  qu'en 
celle  desdits  ennemis.  Lesdits  bons  catholiques  qui 
nous  assistent,  et  qui  ont  eu  moyen  de  considérer  et 
examiner  de  près  nos  actions,  nous  seront  aussi  bons 
tesmoins  si  nous  avons  esté  soigneux  observateurs  de 
la  promesse  à  eux  par  nous  faite  à  nostre  advenement 
à  la  couronne,  et  si  nous  y  avons  en  rien  manqué  et 
defailly  de  ce  qui  a  peu  dépendre  de  nous.  Et  estant 
tousjours  en  ceste  intention  et  ferme  resolution  de 
l'accomplir  et  religieusement  observer  toute  nostre 
vie,  combien  que  nous  n'ayons  jamais  donné  occasion 
d'en  pouvoir  douter,  toutesfois,  parce  que  lesdits  en- 
nemis taschent  par  tous  moyens  d'en  donner  de  con- 
traires impressions,  et  que  nous  ne  voudrions  qu'il  en 
demeurast  le  moindre  scrupule  es  esprits  de  npsdits 
bons  subjects,  nous  réitérons  icy  volontiers  ladite  pro- 
messe, attestant  le  Dieu  vivant  que  du  plus  intérieur 
de  nostre  cœur  nous  faisons  encores  présentement  à 
tous  nosdits  subjets  la  mesme  promesse  que  nous  leur 
fismes  à  nostre  advenement  à  cestedite  couronne,  se- 
lon qu'elle  est  enregistrée  en  nos  cours  de  parlement  ; 
promettons  de  la  garder  et  inviolablement  observer  et 
entretenir  jusques  au  dernier  souspir  de  nostre  viej 
et  au  reste  qu'il  ne  tiendra  jamais  à  nous  que  les  dif- 
ficultez  et  empeschemcns  qui  peuvent  dépendre  de 
nostre  personne  ne  prennent  fin  par  les  bons  moyens 
qui  y  doivent  estre  tenus,  lesquels  nous  espérons  que 
Dieu  favorisera  tellement  de  sa  bénédiction,  que  tout 
reiissira  à  sa  gloire  et  au  bien  et  repos  de  cest  Estât.  Et 
quant  à  la  déclaration  dudit  duc  de  Mayenne  cy-dessus 
mentionnée,  à  ce  que  nul  n'y  puisse  eslre  surprins  et 

prétende  cause  d'ignorance  de  ce  qui  est  sur  ce  de  nos- 
tre  intention,  après  avoir  mis  le  faict  en  délibération 
en  nostre  conseil,  nous,  de  l'advis  d'iceluy,  où  estoient 
les  princes,  tant  de  nostre  sang  qu'autres,  les  officiers  de 
la  couronne,  et  autres  grands  et  notables  personnages 
de  nostre  conseil,  avons  dit  et  déclaré,  disons  et  dé- 
clarons par  ces  présentes,  ladite  prétendue  assemblée 
tenue  ou  à  tenir  en  ladite  ville  de  Paris,  mentionnée  en 
ladite  déclaration  dudit  duc  de  Mayenne,  estre  entre- 
prise contre  les  loix ,  le  bien  et  le  repos  de  ce  royaume 
et  des  subjets  d'iceluy,  tout  ce  qui  y  est  ou  sera  fait, 
dit,  traité  et  résolu,  a])usif,  de  nul  effect  et  valeur; 
défendons  à  toutes  personnes,  de  quelque  qualité  et 
condition  qu'ils  soient,  d'y  aller  ou  envoyer,  y  avoir 
intelligence  aucune  directement  ou  indirectement,  ny 
donner  passage,  confort  ou  aide  h  ceux  qui  iront,  retour- 
neront ou  envoyeront  à  ladite  assemblée;  avons,  tant 
celuy  qui  fait  ladite  convocation  que  tous  les  dessus- 
dits, déclarez  audit  cas  attaints  et  convaincus  de  crime 
de  leze-majesté  au  premier  chef;  voulons  qu'en  cestc 
qualité  il  soit  procédé  contre  eux  à  la  diligence  de 
nos  procureurs  généraux,  que  nous  chargeons  parti- 
culièrement d'en  faire  les  poursuites.  Et  neantmoins, 
parce  que  plusieurs  villes,  communautez  et  particu- 
liers pourront  avoir  esté  surpris  en  ladite  convocation, 
qu'ils  n'auront  pas  estimé  estre  si  illégitime  et  prohibée 
comme  elle  est,  ne  nous  voulans  point  départir  de 
nostre  naturelle  clémence  que  nous  avons  toiisjours 
j)ratiquée  et  présentée  à  tous  nos  sujets,  mesmes  en  ce 
lait  particulier  excuser  la  simplicité  de  plusieurs  (lui 
y  peuvent  avoir  esté  séduits,  nous,  de  nostre  grâce 
spéciale,  avons  dit  et  déclaré,  disons  et  déclarons  que 

tous,  tant  villes,  communautez  que  particuliers,  de 
quelque  qualité  et  condition  qu"ils  soyent,  qui  se  se- 
ront acheminez  pour  se  trouver  à  ladite  assemble'e  , 
s'y  seront  jà  rendus,  ou  y  auront  envoyé,  que,  s'en  re- 
tirans  ou  revoquans  leursdits  envoyez,  et  recourans  à 
nous  avec  les  sul^missions  en  tel  cas  requises,  ils  y  se- 
ront benignement  receus,  et  obtiendront  de  nous  la 
remise  de  ceste  faute  et  des  précédentes  faites  pour 
l'adherance  qu'ils  auront  eue  avec  Icsdits  rebelles, 
pourveu  qu'à  cela  ils  satisfacent  quinze  jours  après  la 
publication  de  ceste  nostre  présente  déclaration  au  par- 
lement du  ressort  duquel  ils  seront.  Si  donnons,  etc. 
Donné  à  Chartres  le  vingt-neufiesme  jour  de  janvier, 
l'an  de  grâce  iSqS,  et  de  nostre  règne  le  qualriesme. 
Signé  Henry.  Et  plus  bas,  par  le  Roy  estant  en  son  con- 
seil, Forget.  Et  sellée  sur  double  queue  en  parchemin 
de  cire  jaune.  Leuès,  publiées  et  registrécs,  ouy  et  ce 
requérant  le  procureur  gênerai  du  Roy,  et  ordonné 
que  coppies  collationnées  seront  envoyées  aux  bail- 
liages et  seneschaussées  de  ce  ressort  pour  y  estre 
leuès,  publiées  et  registrées,  et  outre  affichées  aux 
carrefours,  places  publiques,  et  principales  portes  des 
églises.  Enjoinct  aux  baillifs  et  senescliaux  ou  leurs 
lieutenans  généraux  procéder  à  la  publication,  et  aux 
substituts  du  procureur  gênerai  du  Roy  faire  procéder 
à  l'exécution  et  informer  des  contraventions,  et  certi- 
fier la  cour  de  leurs  diligences  au  mois.  » 

Voylà  quelle  fut  la  déclaration  que  le  Roy  fit  pu- 
blier pour  response  à  celle  du  duc  de  Mayenne. 

Or  Sa  Majesté,  ayant  esté  quelques  jours  à  Charties 
avec  plusieurs  des  princes  et  des  ofliciers  de  la  cou- 

ronne  qui  avoicnt  envoyé  la  susdite  proposition  au 
duc  de  Mayenne  et  à  ceux  de  son  party  assemblez  à 
Paris,  voyant  qu'il  s'estoil  jà  passé  luiict  jours  sans  en 
avoir  receu  aucune  nouvelle  ny  response,  sur  l'advis 
que  l'on  receut  que  ledit  duc  de  Mayenne  estoit  allé 
au  devant  de  l'armée  espagnole  qui  entroit  en  France, 
conduite  par  le  comte  Charles  de  Mansfeldt,  avec  le- 
quel estoit  le  duc  de  Feria,  fils  du  duc  de  l'Infantasque, 
envoyé  par  le  roy  d'Espagne  pour  son  ambassadeur 
en  ceste  assemblée  de  ceux  de  l'union,  et  pour  y  ne- 
gotier  son  intention  sur  la  réception  qu'il  desiroit  y 
estre  faicte  de  l'Infante  sa  fille  pour  royne  de  France, 
le  Roy  congédia  la  plus -part  desdits  princes  et  sei- 
gneurs, qui  s'en  allèrent  en  divers  endroits  là  où  les 
occasions  de  la  guerre  les  appelloient,  et  luy,  avec 
son  armée,  qui  n'estoit  pas  grande  lors,  conduitte  par 
M.  l'admirai  de  Biron,  s'en  alla  le  long  de  la  rivière 
de  Loire.  Cependant  qu'il  envoya  assiéger  Meun  ,  qui 
n'est  qu'à  cinq  lieues  d'Orléans,  il  s'achemina  à  Blois, 
à  Tours,  puis  à  Saumur  pour  voir  Madame,  sa  sœur, 
qui  y  estoit  arrivée  le  premier  jour  de  ceste  année.  Il 
ne  sera  hors  de  propos  de  dire  comme  ceste  princesse 
partit  de  Pau  eu  Bearn,  et  de  quelques  choses  nota- 
bles qui  advindrent  en  son  voyage,  traversant  tant  de 
provinces  depuis  les  Pyrénées  jusques  sur  les  bords 
de  Loire. 

Ceste  vertueuse  et  généreuse  princesse  s'estoit  tous- 
jours  attendue  de  revoir  encore  une  fois  le  Ivoy  en  ses 
pays  de  la  basse  Navarre  et  de  Bearn  oii  il  l'avoit 
laissée  régente  depuis  l'an  i585,  comme  il  luy  en 
avoit  donné  espérance  par  plusieurs  lettres;  en  fin 
elle  se  résolut  de  venir  trouver  Sa  Majesté  en  France: 

dequoy  le  Roy  en  estant  aussi  bien  content,  manda  à 
tous  les  gouverneurs  des  pays  où  elle  devoit  passer  de 
luy  faire  escorte  en  leurs  gouvernemens.  Tellement 
qu'ayant  mis  ordre  aux  affaires  du  royaume  de  Na- 
varre deçà  les  monts  Pyrénées,  qu'on  appelle  basse  Na- 
varre (car  l'Espagnol  tient  la  haulte  Navarre,  comme 
nous  avons  dit  ailleurs),  en  Bearn,  et  autres  souve- 
rainetez  et  regalles  qui  estoient  sous  sa  régence  le 
long  des  Pyrene'es  jusques  en  Foix,  elle  partit  de  Pau 
le  25  octobre  iBga,  et  s'en  vint  passer  à  Sainct  Sever, 
Agemaux,  Mont  de  Marsan  et  Bazas,  en  tous  lesquels 
lieux  le  mareschal  de  Matignon  donna  ordre  qu'elle 
fust  receuë  comme  la  propre  personne  du  Boy,  sui- 
vant son  commandement ,  avec  entrées  qui  furent 
belles  et  magnifiques,  selon  la  nécessité  du  temps. 
A  Bazas  ledit  sieur  mareschal  la  vint  recevoir  à  my- 
cliemin  du  fort  de  Captieux,  et  luy  rendit  les  devoirs 
et  honneurs  d'un  bon  et  ancien  serviteur  de  la  maison 
et  couronne  de  Navarre  en  son  particulier,  comme 
ayant  esté  nourry  enfant  d'honneur  de  la  royne  Mar- 
guerite de  Valois,  sœur  du  grand  roy  François.  De 
Bazas  Son  Altesse  alla  à  Castres,  où  elle  séjourna 
quatre  ou  cinq  jours  pour  attendre  que  les  Bourdelois 
eussent  fait  leurs  préparatifs  de  l'entrée  qu'ils  luy  vou- 
loient  faire:  ce  qu'ayans  faict,  elle  s'y  achemina.  Elle 
fut  rencontrée  sur  la  rivière  par  toute  la  Maison  de 
Ville  de  Bourdeaux  en  corps  avec  toute  la  noblesse, 
au  lieu  mesme  où  autresfois  la  feue  royne  Catherine 
de  Medicis  avoit  pris  son  rafraischissement ,  lois 
(ju'aussi  elle  fit  avec  le  roy  Charles  son  entrée  en 
ladite  ville,  l'an  i564-  Le  premier  capitou  de  Bour- 
deaux luy  ayant  fait  une  harangue,  elle  entra  dans 

une  barque  de  parade,  pinte,  dorée,  couverte  et  ta- 
pissée de  velours  de  ses  couleurs;  et,  accompagnée  de 
plusieurs  autres  barques  chargées  de  seigneurs  et  gen- 
tils-hommes, dames  et  damoiselles,  elle  fut  conduitte 
à  la  rame  par  des  espalliers  accoastrez  de  mesme  li- 
vrée que  la  barque,  jusques  à  l'endroit  de  La  Bastide, 
avec  toutes  sortes  d'instrumens  de  musique.  A  l'abor- 
dage de  sa  barque  sur  le  cay  de  la  ville  fut  inconti- 
nent dressé  un  grand  pont  fait  exprès,   couvert  de 
drap  de  pied,  pour  la  mettre  à  terre.  En  mesme  temps 
la  cour  de  parlement  en  corps  la  vint  saluer  à  la  sortie 
de  sa  barque,  et  luy  fut  faicte  une  belle  harangue  par 
M.  d'Affis,  premier  président  de  Bourdeaux,  en  la- 
quelle il  loiioit  Dieu  de  ce  bon  heur  de  voir  en  leur 
ville  la  peile  des  princesses,  sœur  unique  de  leur  Roy. 
Durant  que  ces  choses  se  passoient  on  n'oyoit  que 
canonnades,  tant  des  chasteaux  Trompette  et  du  Ha 
que  des  navires,  avec  une  joye  et  applaudissement  du 
peuple,  et  fut  Son  Altesse  ainsi  conduitte  et  suivie  de 
toute  la  noblesse  et  bourgeoisie  jusques  en  la  maison 
du  thresorier  gênerai  de  Pontsc,  qui  estoit  le  logis  que 
l'on  luy  avoit  préparé.  Messieurs  du  clergé  de  Bour- 
deaux allèrent  aussi  au  devant,  et  luy  firent  une  ha- 
rangue à  laquelle  Son  Altesse  respondit  fort  digne- 
ment, les  remerciant  de  la  bonne  affection  qu'ils  luy 
monstroient  en  faveur  du  Roy.  Elle  eut  aussi  cest  hon- 
neur de  faire  ouvrir  les  prisons,  comme  il  se  fait  de 
droit  et  de  coustume  aux  entre'es  royales ,   pour  la 
compassion  des  pauvres  misérables. 

Durant  le  mois  de  novembre  que  Son  Altesse  de- 
meura à  Bourdeaux  ce  ne  furent  que  festins,  balets  et 
resjouyssances  publiques  et  particulières.  Mais,  comme 

en  tels  temps  et  occurrences  il  est  malayse'  qu'il  n'ar- 
rive du  desordre  parmy  du  peuple,  aussi  il  advint  (jue, 
plus  par  curiosité  qu'autrement,  aucuns  des  lialulans 
de  Bourdeaux  allèrent  au  logis  de  Son  Altesse,  la  j)lus 
part  pour  voir  que  c'estoit  que  le  preschej  d'autres,  qui 
y  avoient  esté  autresfois,  pensoient  que  ce  libre  acccz 
leur  serviroit  d'une  ouverture  d'y  avoir  à  l'advenir  le 
presche.  Mais,  au  contraire  de  leurs  intentions,  y  estant 
advenu  en  une  presse  quelques  querelles,  les  Bourde- 
lois  prirent  cela  pour  une  révolte  de  l'Eglise  que  fai- 
soient  tous  ceux-là  qui  alloient  ouyr  le  presche  des 
ministres  :  et  craignans  que  cela  causast  quelque  nou- 
veau trouble,  messieurs  du  parlement  furent  requis 
de  faire  publier  à  son  de  trom})e  par  toute  la  ville  et 
devant  le  logis  mesmes  de  Son  Altesse  des  deffences 
à  tous  les  habitans  de  n'aller  plus  ausdits  presches;  et 
ausquelles  deffences  quelques-uns  ne  voulans  obeyr 
furent  mis  prisonniers  par  l'authorité  de  la  cour,  quoy 
qu'ils  dissent  pour  leurs  excuses  :  et  combien  que  Son 
Altesse  s'y  employast  par  prières,  messieurs  du  parle- 
ment députèrent  vers  elle  pour  la  supplier  ne  trouver 
mauvais  leur  arrest,  qui  n'estoit  que  pour  contenir 
le  peuple  ,  et  non  pour  le  subject  de  sa  personne , 
maison  et  suitte,  qu'en  cela  ils  gardoient  l'ordre^que 
Sa  Majesté  avoit  eu  aggreable,  et  qu'il  vouloit  estre 
gardé  envers  sa  propre  personne,  quand  mesmes  il  y 
seroit  présent. 

Le  maresclial  de  Matignon,  craignant  que  le  blasme 
luy  fust  mis  sus  de  toutes  ces  choses,  lesquelles  se  fai- 
soienl  en  la  principale  ville  de  la  province  où  il  estoit 
lieutenant  gênerai  pour  le  Hoy,  sur  les  offres  du  ser- 
vice que  vint  faire  dans  Bourdeaux  à  Son  Altesse  le 

sieur  de  Monguyon,  tant  au  nom  du  sieur  de  Massés, 
lieutenant  de  M.  d'Espernon  en  Xaintonge,  que  de  la 
part  de  ceux  de  la  religion  prétendue  reformée  de 
ceste  province,  il  hiy  conseilla  de  continuer  son  che- 
min, ce  qu'elle  fit,  et  la  conduisit  jusques  hors  son 
gouvernement.  Pendant  le  séjour  ([ue  Sadite  Altesse 
fit  à  Bourdeaux  il  advint  aussi  que  quelques  anabap- 
tistes flamans,  estans  venus  pour  y  charger  des  vins, 
avoient  apporté  quelques  livres  de  leur  secte  qu'ils  tas- 
choient  de  faire  divulguer  sous  main;  mais,  descou- 
verts, ils  furent  bien  reprimez  par  ledit  sieur  mares- 
chal  de  Matignon,  de  peur  de  plus  grand  mal.  Des 
opinions  de  ceste  secte  plusieurs  en  ont  escrit.  Il  y 
en  a  encores  à  présent  quantité  en  lïolande  et  en  quel- 
ques pays  des  Estais.  On  tient  que,  quand  ils  vont  sur 
mer,  ils  n'ont  aucun  canon  ny  armes  offensives  ou  def- 
fensives  dans  leurs  vaisseaux ,  et  disent  qu'ils  n'ont  be- 
soin de  se  deffendre  puisque  dez  leur  naissance  ils 
sont  prédestinez  ce  qu'ils  doivent  devenir,  et  de  quelle 
mort  ils  doivent  mourir. 

Madame  donc  poursuivant  son  chemin  passa  à  Vay- 
tes,  lieu  fort  sur  la  Dordogne,  oii  il  cuyda  y  avoir 
de  l'inconvénient  d'une  poultre  qui  esclata,  et  faillit  à 
tomber  de  la  salle  haute  où  estoit  Son  Altesse  à  sou- 
per avec  grande  compagnie  :  toutesfois  promptement 
on  y  remédia. 

Le  sieur  de  Massés,  estant  venu  recevoir  Son  Altesse, 
accompagné  de  grand  nombre  de  noblesse  et  en  bonne 
couche,  la  conduisit  par  la  Xaintonge  et  par  le  pays 
d'Angoumois  à  Jarnac  là  où  elle  séjourna,  et  où,  de 
la  part  de  M.  de  Malicorne,  gouverneur  de  Poictou, 
il  y  vint  bon   noînbre  de  gentils-hommes  pour  luy 

offrir  le  service  de  tout  son  gouvernement,  car  tor.t  le 
Poictou,  horsmis  Poicticrs,  estoit  royal.  De  Jarnac 
elle  alla  à  Beauvais  sur  Matha ,  où  ledit  sieur  de  Ma- 
licorne  la  mena  loger,  puis  à  Aulnaye,  et  de  là  à 
jVyort,  où  Son  Altesse  fit  aussi  entre'e  et  délivra  les 
prisonniers.  Il  faisoit  un  tel  froid  au  partir  de  Nyort 
que  tout  cuyda  demeurer  :  neantmoins  ceste  prin- 
cesse, pleine  de  courage  pour  le  désir  de  voir  le  P»oy, 
son  frère,  s'advança  sans  rien  craindre,  estant  mesmes 
advertie  que  ceux  de  l'union  qui  estoient  dans  Poic- 
liers  luy  avoient  dressé  des  embuscades,  nono])stant 
lesquelles  elle  ne  laissa  pas  de  passer,  et  arriva  dans 
Parthenay  peu  avant  Noël ,  auquel  lieu  après  avoir 
séjourné  quatre  jours,  elle  partit  pour  venir  à  Touars 
et  à  Montreuilbellay,  et  finalement  à  Saumur,  là  où 
aussi  luy  fut  faict  entrée.  IMais,  pour  ce  qu'elle  y 
arriva  de  nuict  avec  beaucoup  d'incommoditcz  du 
temps,  il  n'y  eut  aucun  moyen  d'y  faire  les  harangues 
ny  tous  les  compliments  que  l'on  avoit  résolu  de  luy 
faire  :  toutesfois  le  sieur  du  Plessis  Mornay,  gouver- 
neur de  ceste  ville  ,  se  monstra  magnifique ,  et  y 
eut  très -grandes  demonstrances  de  oye  en  tout  le 
peuple. 

Son  Altesse  séjourna  dans  Saumur  près  de  deux 
mois  entiers  sans  jouyr  du  bien  qu'elle  desiroit  le 
plus  du  monde,  qui  estoit  de  voir  le  Roy,  son  bon 
frère,  comme  elle  disoit,  pour  le  saluer  roy  de  France. 
i'  Car,  disoit  elle,  c'est  mon  ambition  que  de  luy  faire 
cest  hommage.  »  Or  le  Roy  estant  donc  entré  le  28  fé- 
vrier dans  Saumur,  environ  les  unze  heures  de  nuict, 
par  un  temps  fort  fascheux  et  plein  de  neiges,  ce  ne 
fut  à  cest  abordade,  tant  au  frère  qu'à  la  sœur,  que  de 

se  faire  paroistre  combien  ceste  entreveuè  leur  estoit 
aggreablc. 

M,  le  prince  de  Dombes,  qui  avoit  pris  le  nom  de 
duc  de  Montpensier  après  la  mort  de  feu  M.  son  père, 
François  de  Bourbon,  qui  estoit  gouverneur  de  Nor- 
mandie, et  lequel  mouiut  au  mois  de  may  l'an  passé, 
après  la  leve'e  du  siège  de  Roiien,  désirant  aller  pren- 
dre possession  de  ce  gouvernement  dont  le  Roy  l'avoit 
pourveu ,  partit  de  la  Bretagne  oii  il  commandoit  pour 
le  Roy,  et  vint  se  rendre  auprès  de  Sa  Majesté  à  Sau- 
nuir;  aussi  qu'il  reclierchoit  en  mariage  madite  dame, 
et  y  en  eut  mesmes  quelques  propos  dits,  mais  ils  de- 
meurèrent sans  effect. 

Le  duc  de  Mercœur  pensa  en  ce  mesme  temps  exé- 
cuter l'entreprise  qu'il  avoit  sur  Rennes;  mais,  estant 
descouverte,  le  sieur  de  Krapador  fut  par  arrest  du 
parlement  décapité,  et  un  nommé  Dimanche,  domes- 
tique du  marquis  d'Asserac,  fut  pendu  :  quant  audit 
marquis  il  se  mit  du  party  de  l'union.  Depuis,  le  Roy 
envoya  le  mareschal  d'Auraont  pour  commander  en 
Bretagne. 

Le  Roy,  Madame,  sa  sœur,  et  M.  de  Montpensier,  al- 
lèrent de  Saumur  à  Tours  au  commencement  du  mois 
de  mars,  où  ce  ne  furent  que  festins  et  resjouissances. 
Après  que  l'admirai  de  Biron  eut  pris  Meun  sur  Loire, 
à  la  prière  des  Tourangeaux,  Sa  Majesté  commanda 
audict  admirai  de  faire  passer  son  armée  dans  la  So- 
longne  et  aller  mettre  le  siège  devant  Selles,  à  quoy 
il  obéit  promptemenlj  et  ne  parloit-on  à  la  Cour  que 
de  bloquer  Paris  l'esté  prochain  par  des  forts  que  l'on 
dcvoit  faire  encores  aux  environs,  dans  lesquels  on 
entretiendroit  de  jjonnes  garnisons,  lesquelles,  Ijien 

payées,  eiiipescheroient  que  rien  n'entrastny  ne  sorlist 
de  Paris.  Beaucoup  estimoient  ce  dessein  estre  le  plus 
expédient  pour  contraindre  les  Parisiens  de  désirer 
tous  la  paix.  Plusieurs  des  bonnes  familles  de  Paris, 
lefugiées  à  Tours  et  en  d'autres  villes,  offrirent  de  se 
cottiser  pour  l'entretenement  dosdites  garnisons,  pour- 
veu  qu'un  d'entr'eux  fist  le  payement  et  la  recepte  sans 
frais.  Geste  offre  fut  rejettée  comme  tenant  trop  de  l'hu- 
meur populaire  qui  se  meffie  tousjours  des  officiers 
royaux.  Mais  deux  diverses  nouvelles  qui  vindrent  au 
Roy  furent  occasion  qu'il  s'en  retourna  incontinent 
vers  Paris,  et  commanda  audit  sieur  admirai  de  Biron 
de  le  suivre  avec  son  arme'e  et  conduire  madite  dame 
à  Chartres. 

Lesdites  deux  nouvelles  furent,  l'une,  que  par  un 
trompette  le  duc  de  Mayenne  et  ceux  de  son  party 
avoient  envoyé  à  Chartres  une  response  à  la  proposi- 
tion que  les  princes  du  party  du  Roy  leur  avoient 
faicte;  et  l'autre  fut  que  le  comte  de  Mansfeldt  avoit 
assiégé  Noyon. 

Quant  à  ladite  responce  du  duc  de  Mayenne  et  de 
ce  que  ceux  de  l'union  furent  un  mois  et  quelques 
jours  à  la  faire,  ce  fut  pource  que  le  cardinal  de  Plai- 
sance, aussi  tost  qu'il  eut  veu  ladicte  proposition  des 
princes  du  party  du  Roy,  dit  qu'elle  ne  meritoit  point 
de  responce,  et  la  donna  à  ([uelques  théologiens  du 
collège  de  Sorbonne  pour  l'examiner  et  en  donner 
leur  jugement  et  censure,  lesquels  la  condamnèrent 
absurde,  hérétique  et  schismatique.Mais  depuis,  l'af- 
faire estant  mise  en  délibération  le  2  5  février  en  pleine 
assemblée  de  leurs  prétendus  estais,  après  avoir  long 
temps  debatu  entr'eux,  les  uns  soustenans  l'advis  du 

légat  et  desdits  théologiens,  qui  disoient  que  les  succez 
de  semblables  conférences  qui  legardoient  les  allaires 
de  la  foy  et  de  la  religion  n'avoient  jamais  esté,  par  le 
jugement  de  toute  l'antiquité  et  par  l'expérience  mes- 
mes,  que  funestes  et  dangereux,  et  qu'on  pouvoit  vain- 
cre ceux  à  qui  on  avoit  affaire,  mais  non  les  convaincre 
et  persuader;  les  autres,  au  contraire,  disans  qu'il  n'es- 
toit  pas  moins  dangereux  qu'odieux  de  refuser  la  com- 
munication requise  par  les  royaux  qui  protestoient, 
ceste  voye  estant  rejettée,  de  tous  les  malheurs  qui 
pourroient  arriver  à  faute  de  l'avoir  embrassée  ;  que 
la  longueur  dont  on  usoit  à  se  resouldre  pour  leur  res- 
pondre  esloit  desjà  mal  interprétée  de  plusieurs,  et 
prise  mesme  par  les  royaux  grandement  à  leur  advan- 
tage ,  lesquels,  par  le  moyen  des  imprimez  qu'ils  avoient 
faict  publier  par  tout  de  leur  proposition,  avoient  jà 
donné  une  croyance  à  un  chacun  qu'ils  ne  vouloient 
que  le  soulagement  du  peuple  et  la  paix  de  la  France, 
et  que  le  refus  qu'on  faisoit  de  leur  respondre   seroit 
aussi  jugé  n'estre  fondé,  comme  lesdits  royaux  disoient, 
que  sur  des  desseins  ambitieux  et  particuliers  intcrests; 
plus,  que  Testât  des  affaires  du  party  de  l'union,  la 
nécessité  du  peuple  et  principalement  de  la  ville  de 
Paris,  le  peu  d'espoir  (ju'il  y  avoit  d'cstre  secourus 
d'une  armée  estrangere,  et  l'offre  que  M.  de  Mayenne 
avoit  fait  par  sa  déclaration  de  les  ouyr,  contraignoient 
d'entrer  avec  eux  en  conférence;  que  si  on  ne  le  faisoit, 
que  cela  n'apporteroit  qu'un  blasme  à  tout  le  party  de 
l'union  ;  mais  qu'en  ceste  conférence  on  pouvoit  essayer 
de  distraire  les  catholiques  d'obeyr  plus  au  Hov,  etque 
s'ils  ne  le  vouloient  faire,  en  leur  remonstrant  d'amitié 
et  par  raisons  le  tort  qu'ils  avoient  de  suyvre  un  tel 
4i-  17 

party,  que  ce  scroit  le  vray  moyen  qu'un  chacun  juge- 
roit  que  l'intention  tlu  party  de  l'union  n'avoit  este 
autre  que  de  recourir  aux  armes  pour  sauver  leur  re- 
ligion j  après  plusieurs  diiîicultez  propose'es,  ceste  as- 
semblée résolut: 

I.  Que  l'on  ne  confereroit  directement  ou  indirecte- 
ment avec  le  roy  de  Navarre,  ny  avec  aucun  hérétique, 
ny  de  chose  qui  concernast  son  establissement,  ny  de 
Tobeyssance  (  qu'on  luy  devoit),  ny  de  la  doctrine  de 
la  foy. 

II.'  Que  l'on  pouvoit  conférer  avec  les  catholiques 
suivant  son  party  pour  les  choses  qui  touchoient  la  con- 
servation de  la  religion,  de  l'Estat  et  repos  public,  en 
laquelle  conférence  on  remonstreroit  et  desduiroit  on 
les  raisons  pour  lesquelles  les  François  ne  dévoient  re- 
cognoistre  un  hérétique  pour  roy,ny  personne  qui  fist 
profession  autre  que  de  la  religion  catholique  romaine. 

III.  Que  la  response  que  l'on  feroit  seroit  en  termes 
les  plus  doux  et  gracieux  que  faire  se  pourroit,  et  sans 
aucune  aigreur;  le  tout  après  que  l'on  en  auroit  con- 
féré avec  M.  le  cardinal  de  Plaisance ,  légat. 

Ceste  resolution  communiquée  audit  sieur  cardinal , 
légat,  il  l'approuva,  à  l'envis  (0  toutesfois,  comme 
nous  dirons  cy  après;  et,  suivant  icelle,  il  fut  dressé  la 
response  suy vante,  qui  fut  envoyée  par  un  trompette 
à  Chartres. 

{^)  A  l'envis  :  malgré  lui. 

Responce  du  duc  de  Mayenne  ,  lieutenant  gênerai  de 
l'Estatet  couronne  de  France^  princes^,  prélats^  sei- 
gneurs et  députez  des  provinces  assemblez  à  Paris ^  à 
la  proposition  de  messieurs  les  princes,  prélats ,  offi- 
ciers de  la  couronne,  seigneurs,  gentilshommes,  et  au. 
très  catholiques  estant  du  partj  du  roj  de  Navarre. 

«  Nous  avons  veu  il  y  a  desjà  quelques  jours  la  lettre 
qui  nous  a  esté  escrite  et  envoye'e  par  un  trompette  sous 
vostre  nom.  Nous  desirons  qu'elle  vienne  de  vous  et  du 
zèle  et  affection  qu'avez  fait  paroistre  autresfois  et  avant 
ceste  dernière  misère  à  conserver  la  religion  et  rendre 
le  respect  et  l'obéissance  qui  est  deue  à  l'Eglise  ,  à 
nostresaincl  pore  le  Pape  et  au  Sainct  Siège.  Nous  se- 
rions bien-tost  d'accord,  joincts  et  unis  ensemble  con- 
tre les  hérétiques ,  et  n'aurions  plus  besoin  d'autres 
armes  pour  rompre  et  briser  ces  nouveaux  autels  qu'ils 
ont  eslevez  contre  les  nostres,  et  empescher  l'establis- 
sement  de  l'iieresie,  qui,  pour  avoir  esté  soufferte  et  tol- 
lerée,  ou  plustost  honorée  de  loyer  et  recompense  lors 
qu'on  la  devoit  chastier,  ne  demande  pas  seulement 
aujourd'huy  d'estre  receué  et  approuvée,  mais  veut 
devenir  maistresse  et  commander  impérieusement  sous 
l'authorité  d'un  prince  hérétique.  Encore  qu'il  n'y  ait 
personne  dénommé  en  particulier  par  ceste  lettre,  et 
qu'elle  ne  soit  soui)scrite  par  aucuns  de  ceux  dont  elle 
porte  le  nom,  et  que  nous  soyons  par  ce  moyen  incei" 
tains  de  qui  elle  vient,  ou  plustost  trop  asseurez  que 
elle  a  eslé  proprement  faite  du  mouvement  d'autruy, 
et  que  les  catholiques  n'ont  à  présent,  au  lieu  où  vous 
estes,  la  liberté  qui  seroit  nécessaire  pour  sentir,  dc- 
lil)eier  et  résoudre  avec  le  conseil  et  jugement  de  leurs 

propres  consciences  ce  que  nosli  e  mal  et  Je  salut  com- 
mun des  catholiques  requiert ,  nous  n'eussions  pourtant 
difieré  si  long  temps  à  y  faire  rcsponse,  n'eust  este'  que 
nous  attendions  que  l'assemhle'e  l'ust  plus  remplie  et 
accrcuë  d'un  bon  nombre  de  personnes  d'honneur  des 
trois  ordres  qui  estoient  en  chemin  pour  s'y  trouver, 
dont  la  pluspart  cstans  airivez,  de  cjairite  que  nostre 
trop  long  silence  ne  soit  calomnié,  nous  la  faisons  au- 
jourd'huy,  sans  plus  user  de  remise  pour  attendre  les 
autres  qui  restent  à  venir,  et  déclarons,  en  piemier 
lieu,  que  nous  avons  tous  promis  et  jure'  à  Dieu  ,  après 
avoir  receu  son  précieux  corps  et  la  bénédiction  du 
Sainct  Siège  par  les  mains  de  M.  le  légat,  que  le  but 
de  nos  conseils,  le  commencement,  le  milieu  et  la  fin 
de  toutes  nos  actions,  sera  d'asseuier  et  conserver  la 
religion  catholique,   apostolique  et  romaine,  en  la- 
quelle nous  voulons  vivre  et  mourir,  la  vérité',  qui  ne 
peut  mentir,  nous  ayant  apris  qu'en  cherchant  avant 
toutes  choses  le  royaume  et  l'honneur  de  Dieu,  les  bé- 
nédictions lempoielles  s'y  trouveront  conjoinctes,  en- 
tre lesquelles  nous  mettons  au   premier  lieu  ,  après 
nostre  religion ,  la  conservation  de  l'Estat  en  son  en- 
tier, et  que  tous  autres  moyens  pour  en  empescher  la 
ruine  et  dissipation,  fondez  sur  la  seule  prudence  hu- 
maine, sentent  l'impiété,  sont  injustes,  contraires  au 
devoir  et  à  la  profession  que  nous  faisons  d'estre  ca- 
tholiques, et  sans  apparence  d'avoir  jamais  aucun  bon 
et  heureux  succès.  Estans  délivrez  des  accidens  et  pé- 
rils que  les  gens  de  bien  prevoyent  et  craignent,  à 
cause  du  mal  que  l'heresie  produict,  nous  ne  rejette- 
rons aucun  conseil  qui  nous  puisse  aider  pour  amoin- 
drir ou  faire  finir  nos  misères,  car  nous  recognoissons 

assez  et  sentons  trop  les  cal.iniitez  que  la  guerre  civile 
produict,  et  n'avons  besoin  de  personne  pour  nous 
monstrer  nos  playes  :  mais  Dieu  et  les  hommes  sçavent 
qui  en  sont  les  autlieurs.  Il  nous  suffit  de  dire  que  nous 
sommes  instruicts  et  enseignez  ])ar  la  doctrine  de  l'E- 
glise que  nos  esprits  et  consciences  ne  peuvent  estre 
en  tranquilité  et  repos,  ny  jouyr  d'aucun  bien,  tant 
que  nous  serons  en  crainte  et  soupçon  de  perdre  nostre 
religion,  dont  le  danger  ne  se  peut  dissimuler  ny  évi- 
ter si  on  continue  comme  on  a  commencé.  C'est  pour- 
quoy  nous  jugeons  comme  vous  que  noslre  reconci- 
liation est  très-nécessaire.  Nous  la  desirons  aussi  de 
cœur  et  d'affection  ;  nous  la  recherchons  avec  une 
charité  et  bien-veillance  vrayement  chrestienne,  et 
vous  prions  et  adjurons,  au  nom  de  Dieu,  de  nous 
l'octroyer.  Ne  vous  arrestez  point  aux  repioches  et 
blasraes  que  les  hérétiques  nous  mettent  sus.  Quant  à 
l'ambition  qu'ils  publient  estre  cause  de  nos  armes,  il 
est  en  vostre  pouvoir  de  nous  veoir  au  dedans  et  des- 
couvrir si  la  religion  nous  sert  de  cause  ou  de  pré- 
texte. Quittez  les  hérétiques  que  vous  suivez  et  détes- 
tez tous  ensemble.  Si  nous  levons  lors  les  mains  au 
ciel  pour  en  rendre  grâces  à  Dieu,  si  nous  sommes 
disposez  à  suivre  tous  bons  conseils,  à  vous  aimer, 
honorer,  rendre  le  respect  et  service  à  qui  le  devrons, 
louez  nous  comme  gens  de  bien  qui  ont  eu  le  courage 
et  la  resolution  de  mespriscr  tous  périls  pour  conserver 
leur  religion,  et  de  l'intégrité  et  modération  pour  ne 
penser  à  cl.ose  qui  fust  contre  leur  honneur  et  devoir. 
Si  le  contraire  advient,  accusez  nostre  dissimulation 
et  nous  condamnez  comme  nicschans.  Vous  mettrez , 
en  ce  faisant,  la  tene  et  le  ciel  contre  nous,  et  nous 

ferez  tomber  les  armes  des  mains  comme  vaincus,  oa 
nous  laisserez  si  foi  blés  que  la  victoire  sur  nous  sera 
sans  péril.  Blâmez  cependant  plustost  le  mal  qui  est 
en  riieresie  qui  vous  est  cogneu  ,  craignez  plustost  ce 
chancre  qui  nous  dévore,  et  gaigne  tous  les  jours  pais, 
que  ceste  vaine  et  imaginaire  aml)ition,  qui  n'est  pas 
ou  qui  se  trouvera  seule  et  mal  assistée  quand  elle 
sera  despouille'e  de  ce  manteau  de  religion.  C'est  aussi 
une  calomnie  sans  raison  de  nous  accuser  que  nous 
introduisons  les  estrangers  dans  le  royaume.  II  faut 
souftVir  la  perte  de  la  religion,  de  l'honneur,  de  la  vie 
et  des  biens,  ou  opposer  la  force  aux  hérétiques  ans- 
quels  rien  ne  peut  plaire  que  nostre  ruine.  IVous  som- 
mes contraints  nous  en  servir,  puisque  vos  armes  sont 
contre  nous.  Ce  sont  les  sair.cts  pères  et  le  Sainct  Siège 
qui  ont  envoyé  à  nostre  secours;  et  encores  que  plu- 
sieurs ayent  esté  appeliez  à  ceste  souveraine  dignité 
depuis  ces  derniers  mouvemens ,  il  n'y  en  a  un  seul 
qui  ait  changé  d'affection  envers  nousj  tesmoignage 
asseuré  que  nostre  cause  est  juste.  C'est  le  roy  Catho- 
lique, prince  allié  et  confédéré  de  ceste  couronne,  seul 
puissant  aujourd'huy  pour  maintenir  et  deffendre  la 
religion ,  qui  nous  a  aussi  assisté  de  ses  forces  et  moyens, 
sans  autre  loyer  ny  recompense  que  de  la  gloire  que  ce 
bon  œuvre  luy  a  justement  acquis.  Nos  roy  s,  en  pa- 
reille nécessité  et  contre  la  rébellion  des  mesmes  hé- 
rétiques, avoient  eu  recours  à  eux  ;  nous  n'avons  faict 
que  suivre  leur  exemple ,  sans  nous  engager  non  plus 
qu'eux  à  aucun  traicté  qui  soit  préjudiciable  à  l'Estat 
ou  à  nostre  honneur,  combien  que  nostre  nécessité  ait 
esté  l)eaucoup  plus  grande  que  la  leur.  Représentez 
vous  plustost  que  les  Anglois,  <jui  vousaident  à  establir 

riieiesie  ,  sont  les  anciens  ennemis  du  royaume,  qu'ils 
portent  encore  le  tiltre  de  ceste  usurpation,  et  ont  les 
mains  teinctes  du  sang  innocent  d'un  nombre  infini  de 
catholiques,  qui  ont  constamment  endure'  la  mort  et  la 
cruauté'  de  leur  Roy  ne  pour  servir  à  Dieu  et  à  son 
Eglise.  Cessez  aussi  de  nous  tenir  pour  criminels  de 
leze-majesté  pource  que  nous  ne  voulons  obeïr  à  un 
prince  hérétique  que  vous  dictes  estre  nostre  roy  na- 
turel, et  prenez  garde  qu'en  baissant  les  yeux  contre 
la  terre  pour  y  veoir  les  loix  humaines,  vous  ne  per- 
diez la  souvenance  des  loix  qui  viennent  du  ciel.  Ce 
n'est  point  la  nature  ny  le  droict  des  gens  qui  nous  ap- 
prend à  recognoistre  nos  roys,  c'est  la  loy  de  Dieu  et 
celle  de  l'Eglise  et  du  royaume,  qui  requièrent  non 
seulement  la  proximité'  du  sang  à  laquelle  vous  vous 
arrestez,  mais  aussi  la  profession  de  la  religion  catho- 
lique au  prince  qui  nous  doit  commander  ;  et  ceste 
dernière  qualité  a  donné  nom  à  la  loy  que  nous  appel- 
Ions  fondamentale  de  l'Eitat,  tousjours  suivie  et  gardée 
par  nos  ma)eurs,  sans  aucune  exception,  combien  que 
l'autre,  pour  la  proximité  du  sang,  ait  esté  quelquesfois 
changée,  demourant  toutesfois  le  royaume  en  son  en- 
tier et  en  sa  première  dignité.  Pour  venir  donc  à  ceste 
sisaincte  et  nécessaire  reconciliation,  nousacceptons  la 
conférence  que  demandez,  pourveu  qu'elle  soit  entre 
catholiques  seulement  et  pour  adviser  aux  moyens 
de  conserver  nostre  religion  et  l'Estat.   Et  pour  ce 
que  vous    desirez    qu'elle  soit  faicte  entre   Paris   et 
Sainct  Denis,  nous  vous  prions  avoir  pour  agréable  le 
lieu  de  Montmartre,  de  Sainct  Maur  ou  de  Chaliot, 
en  la  maison  de  la  Roy  ne,  et  d'y  envoyer,  s'il  vous 
plaist,  vos  députez  dans  la  fin  de  ce  mois,  à  tel  jour 

qu'adviserez  ;  dont  nous  advertissant ,  ne  faudrons  d'y 
faire  trouver  les  nostres,  et  d'y  apporter  une  affection 
sincère  et  exemple  de  toute  mauvaise  passion ,  avec 
prière  à  Dieu  que  l'issue  en  soit  si  bonne  que  nous  y 
puissions  trouver  tous  ensemble  la  conservation  de 
nostre  religion,  celle  de  l'Estat,  et  un  bon,  asseuré  et 
durable  repos.  En  ce  désir,  nous  le  prions  aussi  de  vous 
conserver  et  donner  son  esprit  pour  cognoistre  et  em- 
brasser le  plus  utile  et  salutaire  conseil  pour  vostre 
bien  et  le  nostre.  Signé  Marteau,  de  Pilles,  Cordier.  » 

Telle  fut  la  response  que  fit  le  duc  de  Mayenne  aux 
princes  catholiques  du  party  du  Roy  par  la  délibéra- 
tion de  l'assemble'e  de  ceux  de  son  party.  La  réplique 
que  lesdits  princes  luy  firent  nous  la  dirons  cy  dessous. 

Quant  au  siège  qu'avoit  mis  le  comte  de  Mans- 
feldt  devant  Noyon,  le  Roy  estant  arrivé  en  diligence 
à  Saincl  Denis  avec  ([uelque  cavalerie,  et  ayant  mandé 
à  la  noblesse  des  provinces  voisines  de  le  venir  joindre 
en  diligence  pour  faire  lever  ce  siège,  il  y  receut  les 
nouvelles  que  les  assiégez  s'estoient  rendus.  Geste  place 
fut  battue  fort  furieusement,  et  les  historiens  qui  ont 
mesmes  escrit  en  faveur  de  l'F^spagnol  disent  qu'après 
la  reddition  de  Noyon,  d'où  les  gens  de  guerre  sorti- 
rent par  composition  aj)rès  avoir  soustenu  un  rude 
assaut  con  danno  gravissimo  (0  des  assiegeans,  ledit 
comte  de  Mansfeldt  se  retira  sur  les  confins  vers  la 
Flandre  ;  et,  tout  le  long  de  ceste  année,  s'iulivanno  di 
giorno  in  giorno  poco  liete  novelle  délie  militie  del 
re  di  Spagna  (^•),  pour  ce  que  la  pluspart  des  Espa- 

'•)  Avec  grande  perte.  —  {^)  On  n'apprenoil  cliatjue  jour  que  des 
iioiu  elles  peu  favorables  des  armées  d'Espague. 

gnols  se  mutinèrent  pour  la  paye.  Les  Italiens  qu'en- 
treteiioit  le  Pape  en  ceste  armée  se  desbanderent  aussi 
presque  tous  après  la  mort  d'Apius  Contius  qui  les 
conduisoit  (car  le  duc  de  Monte-marcians'enestoit  re- 
tourné en  Italie  et  luy  avoit  cédé  sa  charge).  Ce  Con- 
tius fut  tué  par  sa  faute  par  un  colonel  de  lansquenets 
aux  approches  devant  Noyon,  car,  ayant  commandé  à 
ce  colonel  de  se  saisir  d'un  certain  endroit,  sur  la 
response  qu'il  luy  fit  que  ce  seroit  mettre  ses  soldats 
à  la  boucherie,  il  descendit  de  son  cheval,  et,  pensant 
tuer  le  colonel,  il  fut  tué  par  luy  d'une  estocade  qu'il 
luy  donna  dans  le  corps.  C'est  une  faute  remarquable 
à  un  conducteur  de  gens  de  guerre  de  vouloir  luy 
mesmes  chastier  les  desobeyssans,  veu  qu'ils  ont  assez 
de  moyen  de  les  faire  punir;  et  ce  qu'aucuns  ijuali- 
fient  du  nom  de  courage  fut  estimé  en  cestuy-cy  té- 
mérité. 

Le  29  de  mars  les  princes  catholiques  du  party  du 
Roy,  s'estans  assemblez  encor  par  sa  permission,  firent 
publier  la  réplique  suivante,  et  l'envoyèrent  au  duc  de 
Mayenne. 

«  Après  l'envoy  et  réception  de  ladite  proposition  à 
Paris,  le  désir  que  l'on  a  de  ceste  part  d'en  veoir 
reiissir  le  fruict  auquel  elle  tend,  retint  encores  quel- 
ques jours  en  ceste  ville  de  Chartres  Sa  Majesté  et  les 
princes  et  seigneurs  qui  avoient  assisté  à  la  délibéra- 
tion d'icelle,  pour  attendre  s'il  y  seroit  fait  response; 
mais,  ayant  passé  huict  jours  sans  en  estre  venu  au- 
cune nouvelle,  les  affaires  et  les  démonstrations  dudit 
sieur  de  Mayenne  de  vouloir  entreprendie  quehjue 
chose  avec  l'armée  estrangere,  qu'il  estoit  allé  trouver 

à  ceste  fin,  donnèrent  occasion  à  Sadite  Majesté'  et 
ausdits  princes  et  seigneurs  de  se  départir  et  séparer 
en  divez's  endroits  où  les  occasions  de  la  guerre  les  ap- 
pelloient  ;  de  sorte  que,  lors  que  ladite  response  fut  ap- 
porte'e  et  receuë  en  ceste  ville  de  Chartres ,  qui  fut  le 
huictiesme  de  ce  mois  de  mars,  il  ne  s'y  trouva  que 
petit  nombre  desdits  princes  et  seigneurs,  et  ne  se  sont 
encor  depuis  peu  rejoindre  pour  résoudre  des  per- 
sonnes, moyens  et  lieux  de  la  conférence.  Toutesfois, 
ayant  ceux  d'entre-eux  qui  estoient  demourez  icy  ad- 
verty  oii  il  a  esté  besoin  de  la  réception  de  ladite  res- 
ponse, l'ordre  a  este'  donné  de  se  r'assembler  à  Mante, 
où  se  retrouvera  dans  peu  de  jours  compagnie  suffi- 
sante pour  entendre  à  vacquer  à  cest  affaire.  Et  à  fin 
que  le  temps  qui  a  couru  avant  qu'en  donner  quelque 
nouvelle  à  ladicte  assemblée  de  Paris  ne  puisse  estrc 
tiré  en  autre  argument  que  de  la  vraye  cause  qui  a 
apporté  ceste  longueur,  les  princes  et  seigneurs  qui 
sont  encore  à  présent  en  cestedite  ville  de  Chartres 
l'ont,  avec  nouvelle  permission  de  Sa  Majesté,  voulu 
faire  entendre  par  cest  escrit  à  ladicte  assemblée  de 
Paris,  et  que,  dans  le  quinziesme  jour  du  mois  pro- 
chain, ils  leur  feront  plus  particulière  déclaration  de 
ce  qui  dépend  d'eux  pour  l'acheminement  et  resolu- 
tion de  ladite  conférence,  tant  en  ce  qui  touche  les 
seuretez  que  autres  choses  qui  y  escherront,  pendant 
lequel  temps  s'il  plaisoit  ausdits  sieurs  qui  sont  en 
ladite  assemblée  d'advertir  lesdits  princes  et  seigneurs 
des  noms  ou  de  la  qualité  et  nombre  des  personnes 
qu'ils  voudront  à  ceste  fin  députer,  cela  ayderoit  à  ad- 
vancer  d'autant  plus  la  conclusion,  laquelle  Dieu,  par 
sa  grâce,  vueille  réciproquement  addresser  au  seul  l)ut 

de  la  conservation  de  la  religion  catholique  et  de 
l'Estat,  comme  c'a  este'  le  principal  motif,  et  sera  tous- 
jours  l'intention  des  princes  et  seigneurs  catholiques 
qui  recognoissent  Sadite  Majesté.  Faict  au  conseil 
d'icelle  tenu  à  Chartres,  où  lesdits  princes  et  seigneurs 
se  sont  à  ceste  fin  assemblez  avec  sa  permission, 
comme  dit  est,  le  29  de  mars  iSqB.  Signé  Revol.  » 

En  ce  mesme  mois  de  mars  le  duc  de  Feria  entra 
dans  Paris.  Le  second  fils  de  M.  de  Mayenne  alla  au 
devant  de  luy  le  recevoir  avec  toute  la  noblesse  du 
party  de  l'union.  Ceste  réception  se  fit  avec  apparat  et 
magnificence.  Le  second  jour  d'avril  il  alla  à  ladite 
assemblée  qui  se  tenoit  dans  la  chambre  royale  du 
Louvre,  en  laquelle  il  fit  ceste  harangue  ('/  : 

n  Très-illustres  et  très-reverens  seigneurs,  et  vous, 
très-nobles  personnes,  estant,  par  spéciale  faveur  de 
Dieu,  establie  la  paix  entre  le  serenissime  roy  Catho- 
lique, mon  très-debonnaire  seigneur,  et  le  serenissime 
roy  de  France  Henry  11  d'heureuse  mémoire,  et  icelle 
confirmée  par  le  mariage  de  la  serenissime  Elizabeth ,  sa 
fille,  si  que  dèslors  nous  nouspromettions,  moyennant 
la  grâce  de  Dieu,  tout  heureux  succez  et  félicité,  se  sont 
glissées  dans  ce  royaume,  jà  dès  plusieurs  siècles  très- 
chrestien,  des  hérésies  pestilentielles,  lesquelles  y  ont 
tellement  prins  pied  et  accroissement,  partie  par  les 
armes  et  force  de  plusieurs  personnages  de  grande  au- 
thorité  et  pouvoir,  partie  par  les  menées  et  artifices  de 
beaucoup  de  gens  cauts  et  rusez,  qu'on  a  juste  occa- 
sion de  craindre  un  naufiage  et  ruine  totale  de  la  reli- 

(  1 ,1  Iljîl  ccs'.e  harani^ue.  Féria  prononça  ce  discours  en  latin. 

gion,  mon  Hoy,  par  sa  bonté  et  clémence,  n'a  rien 
obmis  pour  déclarer  l'intégrité  de  son  amitié,  et  a 
monstre  par  eflect  autant  de  zèle  en  la  conservation  de 
la  foy  chrestienne,  qu'on  sçauroit  désirer  d'un  roy 
très-catholique.  La  mort  soudaine  du  Roy  son  beau- 
pere,  tant  regretté  d'un  chacun,  luy  a  ravy  le  moyen 
de  faire  cognoistre  l'honneur  et  aÛection  qu'il  luy  por- 
toit;  ce  qu'à  la  vérité  il  eust  faict  s'il  eust  vescu.  11  a 
honoré  sa  belle-mere ,  il  a  aymé  et  chery  ses  beaux- 
freres,  et  n'a  rien  oublié  de  ce  qui  conccrnoit  leur 
bien  et  commoditez;  ne  s'estudiant  à  autre  chose  qu'à 
rendre  perpétuel  et  indissoluble  le  lien  de  paix  ja  con- 
tracté, et  faire  que  l'un  et  l'autre  royaume  ,  voire  (ce 
qui  dependoit  de  là)  toute  la  republique  chrestienne, 
demeurast  ferme  en  la  religion,  avec  tout  heur  et  as- 
seurance.  Et,  pour  parler  plus  en  particulier,  il  n'y  a 
personne  qui  ne  sçache  que ,  pendant  le  règne  vie  Fran- 
çois II,  aussi-tost  que  la  nécessité  se  présenta,  le  roy 
Catholique  luy  envoya  d'Espagne  de  grandes  ar  mées 
sous  la  conduitte  du  duc  de  Carvajale  :  à  Charles  ix  il 
envoya  de  Flandres  le  comte  d'Arenberg  avec  grand 
nombre  de  gens  de  cheval,  et  en  autre  temps  le  comte 
de  Mansfeldt  conduisant  plusieurs  troupes,  tant  de  ca- 
vallerie  que  d'infanterie;  lesquels  tous  ont  fait  la 
guerre  en  France  avec  autant  de  zèle  et  de  valeur  cjue 
si  c'eust  esté  pour  leurs  propres  maisons  et  patrie: 
chose  qui  vous  est  tellement  notoire  et  asseui  ée  qu'il 
n'est  besoin  d'en  discourir  plus  amplement.  Oi-,  pour 
passer  outre,  je  ne  sçay  vrayement  que  c'est  (ju'on 
pourroit  trouver  de  plus  grand,  de  plus  généreux  ou 
de  plus  loiiable  en  un  roy  puissant,  que  la  patience  du 
roy  Catholique  parmy  tant  et  de  si  grandes  injures 

qu'il  a  receuès  de  vos  roys.  La  Roine  mère,  sous 
Henry  m,  son  fils,  s'oubliant  (car  ainsi  suis-je  con- 
trainct  de  parler)  des  I)ien-faits  et  courtoisies  passées, 
a  par  deux  fois  agace  le  roy  Catholique,  dressant 
armée  navale  contre  nostre  estât  de  Portugal.  Le  duc 
son  beau-frere  s'est  emparé  de  Caml)ray,  et  a  empiété 
tout  ce  qu'il  a  peu  de  Flandres.  Henry  prestoit  la 
main  à  l'un  et  à  l'autre,  ou  pour  le  moins  ne  leur 
contredisoit,  quoy  que  ce  fust  de  son  devoir  et  en  son 
pouvoir  de  le  faire.  Et  nonobstant  cela,  mon  Roy  a 
constamment  persévéré  en  son  amitié,  non  pour  n'avoir 
les  moyens  de  se  venger,  comme  tout  l'univers  peut 
tesmoigner,  ains  par  une  bien-veillance  chrestienne, 
et,  provoqué  par  les  mesfaits  de  ses  beaux-freres ,  a 
mieux  aymé  céder  aucunement  de  son  droict  que  de 
leur  oster  l'occasion  de  se  recognoistre  et  donner 
entrée  à  une  calamité  universelle.  Je  toucheray  brief- 
vement  le  reste.  Estant  le  duc  d'Alançon  trespassé,  et 
ayant  le  prince  de  Bearn  dez  ce  temps-là  commencé  à 
aspirer  au  sceptre  de  ce  royaume,  le  roy  Henry  fit 
voir  par  signes  evidens  qu'il  favorisoit  à  ses  desseins  : 
de  sorte  que  les  seigneurs  de  Guise,  frères,  qu'on  ne 
sçauioit  assez  hautloiier,  adviserent  qu'il  estoit  néces- 
saire de  penser  au  remède  d'un  si  grand  malheur. 
L'affaire  requeroit  de  grandes  forces  et  moyens.  Le 
traicté  d'union  fut  accordé ,  quoy  (ju'il  apportast  grande 
charge  à  mon  Roy.  Vous  en  avez  la  copie,  lisez  ce  qui 
y  est  couché;  vous  n'y  trouverez  rien  qui  ne  sente  sa 
pieté,  rien  qui  puisse  estre  reprins  de  gens  de  bien  et 
zélateurs  de  leur  religion.  Sa  Majesté  Catliolique  a 
voulu  pourveoir  de  bonne  heure  à  vosalfaires,  depeur 
que,  venans  à  nonchaloir  son  aide  et  conseil,  vous  ne 

vinssiez  un  jour  conse({uemnient  à  vous  perdre  et 
ruiner  de  fonds  en  comble,  comme  il  sembloil  totale- 
ment devoir  advenir.  Elle  a  foncé  grande  somme  de 
deniers;  et  vostre  Roy  a  este'  contrainct  de  se  tourner 
du  party  de  la  religion  :  ce  que  s'il  eust  faict  avec  sin- 
cérité de  cœur  et  bon  zèle,  il  y  a  jà  long  temps  que 
les  flammes  de  l'hercsie  seroient  entièrement  estainctcs 
en  ce  royaume.  Mais  le  malin  esprit  luy  a  tenu  son 
cœur  fiché  ailleurs  ;  de  manière  qu'au  lieu  de  nous  voir 
à  la  fin  de  ces  maux,  nous  y  sommes  entrez  encores 
plus  avant.  Il  a  fallu  derechef  fournir  argent  ;  et  en  fin , 
mesprisant  tout  danger,  on  est  entré  en  guerre  ouverte. 
Il  est  bien  vray  que  nos  troupes  ont  esté  battues  à  la 
bataille  d'Ivry  ;  mais  aussi  nostre  armée  conduitte  par 
le  très-vaillant  capitaine  Alexandre  Farnese,  duc  de 
Parme  et  de  Plaisance,  a  délivré  des  mains  de  l'ennemy 
ceste  noble  cité  de  Paris  ,  où  présentement  nous  par- 
Ions,  sur  le  point  qu'elle  se  voyoit  jà  perdue,  après 
avoir  esté  long  temps  conservée  par  ses  loyaux  citoyens , 
avec  un  très-grand  travail ,  une  constance  merveil- 
leuse, une  vertu  et  valeur  nompareille.  Autant  en  a 
esté  faict  à  Roiien.  J'adjousteray  à  ce  que  dit  est  un 
traict  et  exemple  d'amitié  non  moins  admiiable  que 
rare  :  c'est  que  le  roy  Catholique,  pour  vous  donner 
secours,  a  laissé  ses  affaires  propres  à  son  grand  pré- 
judice et  desadvantage.  Il  a  tousjours  eu  par  devers 
vous  ses  serviteurs  pour  vous  assister  de  toute  aide  et 
soûlas  (')  au  milieu  de  vos  difficultez  et  destroicts.  Il  y 
a  encores  maintenant  et  jà  dès  long  temps  a  eu  gens  de 
guerre  qui  n'attendent  que  d'exposer  leur  vie  pour 
vostre  délivrance,  pour  vostre  repos  et  salut,  la  souldc 

(0  Scitlas  :  soulagement. 

desquels  excède  jà  six  millions  d'or,  sans  que  mon  Roy 
s'en  soit  prévalu  d'aucune  commodité.  Iceluy  neant- 
moins,  non  content  de  cela,  n'a  cessé  de  penser  et  ad- 
viser  par  quel  autre  moyen  il  pourroit  vous  donner 
ayde  et  secours;  et  en  fm  (qui  est  le  principal)  il  a 
fait  tout  devoir  et  instance  pour  la  convocation  et  as- 
semblée de  ces  très-celebres  estais.  Il  a  solicité  nos 
saincts  pères  de  vous  chérir  et  espouser  vostre  cause , 
et  m'a  envoyé  à  vous,  tant  pour  vous  faire  entendre  de 
sa  part  quel  est  son  advis  et  conseil  en  tels  affaires  et 
de  si  grande  conséquence,  que  pour  vous  assister  en 
tout  et  par  tout  ce  qui  touchera  vostre  bien  et  advan- 
tage.  Tous  lesquels  offices  et  courtoisies  semblent  estre 
si  belles,  si  magnifiques,  si  asseurées,  si  signalées,  que 
je  ne  sçay  si  ou  la  France  ou  autre  royaume  (juel- 
conque  en  a  jamais  expérimenté  de  semblables  en  son 
extrême  nécessité.  Au  reste,  nostre  roy  Catholique 
estime  que  vostre  conservation  et  salut  consiste  en  ce 
que  par  vous  soit  esleu  et  déclaré  un  roy  tellement 
zélé  à  la  religion  que  il  aye  aussi  le  moyen  et  puis- 
sance de  mettre  ordre  à  vos  affaires,  de  vous  défendre, 
conserver  et  garantir  de  vos  ennemis;  si  qu'estant  dé- 
claré chacun  puisse  espérer  et  s'asseurer  de  voir  bien 
tost,  moyennant  la  grâce  de  Dieu ,  remis  sus  le  culte  et 
service  de  Sa  Divine  Majesté,  de  voir  l'Estat  revenu  à 
son  ancienne  beauté  et  première  splendeur,  de  voir 
toutes  choses  restituées  en  leur  entier.  Iceluy  toutes- 
fois  vous  prie  en  premier  lieu,  et  sur  toutes  choses, 
d'effectuer  et  accomplir  le  tout  sans  delay  et  retar- 
dement, lequel  ne  pourroit  faillir  d'estre  accompagné 
de  très-grand  danger;  et,  pour  vous  oster  toute  occa- 
sion de  délayer  et  prolonger  les  affaires,  promet,  selon 

son  .incicnne  amitié,  de  vous  continuer  la  mesmeayde 
et  secours,  voire  plus  grand  s'il  est  de  besoin. 

«  C'est  à  vous  donc,  très-illustres  et  très-reverends 
seigneurs,  et  vous,  très-nobles  personnes, c'est  à  vostre 
pielé,  à  vostre  noblesse,  à  vostre  vertu  et  prudence,  de 
vous  employer  constamment  de  tout  vostre  pouvoir 
au  rétablissement  et  conservation  de  vostre  religion 
et  royaume,  et  de  vaquer  à  une  chose  si  importante, 
si  saincte,  et  si  nécessaire  à  toute  la  chrestienté,  avec 
un  cœur  vrayement  religieux,  vrayement  chrestien, 
et  tel  que  désirent  de  vous  tous  les  chrestiens  de  l'uni- 
vers. Quant  à  moy,  je  ne  vous  manqueiay  en  chose 
quelconque  à  moy  possible ,  et  par  expérience  vous 
donray  toutes  les  preuves  d'amour,  de  solicitude  et 
travail  qu'on  sçauroit  désirer  de  moy  en  tout  et  par 
tout  où  il  s'agira  de  vostre  profit  et  Ijien  commun.  P^n 
foy  et  tesmoignage  très-asseuré  de  quoy  je  vous  pré- 
sente avec  toute  amitié  ces  lettres  que  mon  Roy  m'a 
commandé  vous  présenter  de  sa  part,  lesquelles  ayant 
leuè's,  si  vous  voulez  sçavoir  de  moy  quelque  autre 
chose,  et  quelle  charge  et  commission  m'a  esté  don- 
née, je  vous  le  feray  entendre  plus  à  plein  quand  il 
en  sera  de  besoin.  » 

Le  duc  de  Feria,  ayant  fini  sa  harangue,  présenta  au 
cardinal  de  Pellevé,  président  pour  le  clergé  en  ceste 
assemblée,  les  lettres  du  roy  d'Espagne,  qui  les  bailla 
à  de  Pilles,  secrétaire  de  ceste  assemblée,  lequel  les 
leut  tout  haut.  La  teneur  estoit  telle  : 

«  Dom  Philippes,  par  la  grâce  de  Dieu,  roy  d'Es- 
pagne, des  deux  Siciles,  de  Hierusalem,  etc.  Nos  rêve- 


DE  PALMA  CAYET.  [l593]  2'^'i 

rends,  illustres,  magnifiques  et  bien  ayniez,  je  désire 
tant  le  bien  de  la  chrestienté,  el  en  particulier  de  ce 
royaume,  que,  voyant  de  quelle  importance  est  la  re- 
solution qu'on  traite  pour  le  bon  establissement  des 
aiiaires  d'iceluy,  jaçoit  qu'un  chacun  sçaclie  ce  qui  a 
esté  cy  devant  procuré  de  ma  part,  et  quelle  assistance 
j'ay  donné  et  donne  encor  à  présent,  je  ne  me  suis  neant- 
moins  contenté  de  tout  cela,  ains  ay  voulu  en  outre  dé- 
léguer par  devers  vous  un  personnage  de  telle  qualité 
qu'est  le  duc  de  Feria  pour  s'y  trouver  en  mon  nom,  et 
de  ma  [)art  faire  instance  que  les  estats  ne  se  dissolvent 
qu'on  n'aye  au  preallable  résolu  le  poinct  principal  des 
affaires,  qui  est  l'élection  d'un  roy  lequel  soit  autant 
catholique  que  le  requiert  le  temps  où  nous  sommes, 
à  ce  que  par  son  moyen  le  royaume  de  France  soit 
restitué  en  son  ancien  cstre,  et  de  rechef  serve  d'exem- 
ple à  la  chrestienté.  Or,  puis  que  je  fay  en  cecy  ce 
qu'on  void,  la  raison  veut  que  ne  laissiez  par  delà  es- 
couler  ceste  occasion  et  opportunité,  et  que  par  ce 
moyen  j'aye  le  contentement  de  tout  ce  que  je  mérite 
à  l'endroit  de  vostre  royaume,  en  recevant  une  satis- 
faction, laquelle,  quoy  qu'elle  vise  purement  à  vostre 
bien,  j'estimeray  neantmoins  estre  fort  grande  pour 
moy-mesme.  Et  pourtant  j'ay  voulu  vous  admonester 
tous  ensemble,  vous  (jui  marchez  pour  le  service  de 
Dieu,  de  faire  voir  maintenant  et  monstrer  par  effect 
tout  ce  dequoy  vous  avez  jusqu'à  présent  fait  profes- 
sion, attendu  que  ne  sçauriez  rien  faire  qui  soit  plus 
digne  d'une  si  noble  et  si  grande  assemblée ,  comme 
plus  particulièrement  vous  dira  le  duc  de  Feria,  au- 
quel je  m'en  remets.  De  Madrid,  le  a  de  janvier  iSgS.» 
Et  à  la  superscription  estoit  escrit  :  «  A  nos  reve- 
4i.  i8 

rends,  illustres,  magnifiques  et  bien  aymez  les  députez 
des  estais  généraux  de  France.  » 

Après  la  lecture  de  ceste  lettre  ledit  sieur  cardi- 
nal de  Pellevé  fit  la  responce  suyvante  audit  duc  de 
Feria. 

«  Très-excellent  et  très-noble  duc,  toute  ceste  as- 
semblée des  trois  estats  de  France  congratule  à  vostre 
arrivée  très-desirée,  et  très-agreable  à  un  cliacun 
d'icelle ,  et  recevons  non  seulement  avec  joye  et  liesse, 
mais  encores  avec  honneur  et  révérence ,  tant  les  let- 
tres royales  de  Sa  Majesté  Catholique,  que  les  man- 
demens  plains  de  douceur,  bienveillance  et  charité, 
que  Vostre  Excellence  par  sa  harangue  dorée  nous  a 
exposés  de  sa  part,  estimant  que  de  plusieurs  grands 
personnages  qu'il  y  a  au  royaume  d'Espagne  on  n'eust 
peu  en  choisir  un  autre  qui  nous  eust  plus  agréé  que 
Vostre  Excellence,  ou  qui  eust  esté  de  plus  grande 
adresse  et  suffisance  pour  traitter  alîaires.  Et,  pour  ne 
m'arrester  à  nombrer  les  vieux  pourtraits  et  tableaux 
enfumés  de  vos  ancestres,  je  diray  seulement  que  vostre 
mère,  estant  issue  d'une  des  premières  et  plus  illustres 
familles  d'Angleterre ,  employé  très-liberallement , 
comme  une  autre  Ileleine  ,  mère  de  Constantin',  ses 
moyens  pour  ayder,  entretenir  et  eslcver  les  Escos- 
sois ,  Anglois,  Hybernois,  et  autres  affligez  et  fugitifs 
qui  se  sont  retirez  en  Espagne  pour  ne  perdre  la  re- 
ligion. Or  toutes  choses  sont  sujettes  à  vicissitude  et 
changement,  et  n'y  a  es  affaires  humaines  rien  de  per- 
pétuel, rien  de  stable,  ains  semble  qu'ils  vont  et 
viennent  comme  par  (lux  et  reflux  ,  de  sorte  que  les 

richesses,  la  gloire,  le  sçavoir,  les  domaines,  bref 
toutes  commoditez  ou  incommoditez,  sont  à  fois  trans- 
portées des  uns  aux  autres  par  la  divine  Providence  : 
ce  que  nous  touchons  au  doigt  en  ce  royaume  de 
France,  jadis  autant  florissant  qu'il  esta  présent  afflige'. 
Car  telle  a  autrefois  esté  la  vertu  de  nos  roys,  tandis 
qu'ils  ont  embrasse'  de  cœur  et  de  corps  la  protection 
de  la  religion  chrestienne,  qu'ils  ont  donne'  la  loy  à 
plusieurs  nations,  extirpé  les  sectes  contraires  à  la  foy 
de  nostre  Eglise,  porté  bien  au  loin  leurs  estendards 
victorieux,  et  de  beaucoup  amplifié  le  pourpris  de  la 
chrestienté.  Et  de  faict ,  c'est  chose  trop  avérée  et  ma- 
nifeste que  ce  sont  les  François  qui  ont  les  premiers 
prins  les  armes  en  main  contre  les  ennemis  de  la  foy 
catholique,  et  n'y  a  celuy  de  nous  qui  ne  sçache  qu'il 
y  a  environ  mille  et  cent  ans  que  Clovis,  lequel  de 
tous  nos  roys  a  esté  le  premier  baptizé  et  le  premier 
oinct  d'huile  sacré  envoyé  du  ciel,  desconfit  à  la  ba- 
taille donnée  en  Poictou  les  Visigots,  très-obstinés  fau- 
teurs de  l'heresie  arienne,  qui  occupoyent  tout  ce  qui 
est  entre  Loire  et  les  monts  Pyrénées,  faisant  de  Thou- 
louse  leur  siège  royal,  et,  ayant  occis  de  sa  propre 
main  Alaric  leur  roy,  ramena  toutes  ces  provinces-là 
au  giron  de  la  foy  et  de  l'Eglise  ;  laquelle  victoire 
causa  à  nos  François  un  ardent  désir  d'establir  la  re- 
ligion en  Espagne,  où  Almaric,  fils  d' Alaric,  après  la 
defTaite  de  son  père  s'estoit  retiré  vers  les  Ariens.  Ce 
qui  fut  valeureusement  effectué  par  Childebert,  fils  de 
Clovis,  imitateur  de  la  pieté  et  vertu  de  son  père;  car, 
après  avoir  fait  paix  avec  Almaric,  et  luy  avoir  donné 
à  mariage  Clotilde  sa  sœur,  avec  ceste  espérance  et 
condition  qu'il  se  feroit  catholique,  voyant  qu'il  per- 

severoit  neantmoins  en  l'heresie  de  son  père,  et  faisoit 
à  sa  femme  plusieurs  mauvais  Iraittemens  et  outrages 
à  cause  de  la  religion,  et  ne  pouvant  supporter  cela, 
non  seulement  le  deflit,  mais  en  outre  relira  de  l'aria- 
nisme  les  sujets  d'iceluy,  et,  outrepassant  derechef  les 
monts  Pyrene'es,  se  transporta  une  et  deux  fois  en 
Espagne,  où  il  restablit  la  foy  cjue  l'aposlre  saint  Jac- 
ques y  avoit  semé,  ja  llotante,  et  par  la  malice  des 
temps  presque  submergée,  en  son  ancien  lustre  et 
pristine  vigueur.  Et,  estant  de  retour,  en  mémoire 
des  guerres  qu'il  avoit  conduites  à  si  heureuse  fin,  il 
dressa  et  consacra  à  sainct  Vincent  un  monastère  qu'on 
nomme  aujourd'huy  Sainct  Germain  des  Faux-bourgs , 
lequel  il  enrichit  de  la  précieuse  coste  du  mesme  sainct 
et  d'autres  reliques  apportées  d'Espagne.  L'on  void 
encor  l'institution  du  monastère  escrite  de  la  main 
propre  de  Childebert,  en  la  présence  de  sainct  Ger- 
main, evesque  de  Paris,  lequel  après  donna  le  privi- 
lège d'exemption  avec  le  consentement  du  métropoli- 
tain et  de  tous  les  evesques  de  la  province.  D'avantage, 
les  annales  font  foy  que  Charles  Martel,  lequel,  s'a- 
bastardissant  la  vertu  de  nos  roys,  print  la  charge  du 
royaume,  et,  en  ayant  dépossédé  Chilperic,  mit  son 
fils  au  chemin  de  la  royauté,  en  un  seul  combat  donné 
près  Loire  mit  à  mort  un  nombre  innombrable  de 
Sarrazins  qui  avoient  subjugué,  non  seulement  l'Orient 
et  l'Afrique,  mais  en  outre  l'Espagne,  et  une  autrefois 
fit  tout  passer  au  fil  de  l'espée  les  Visiguots  et  Sar- 
razins, lesquels,  unis  ensemble,  avoient  commencé  à 
empiéter  le  Languedoc.  Mais  d'où  est  ce  que  Charle- 
magne  a  acquis  ces  beaux  tiltres  de  grand,  sainct  et 
invincible,  si  ce  n'est  pour  avoir  heureusement  fait  la 

guerre  pour  la  foy  et  religion,  quand,  ayant  dompté 
les  Sarrazins  qui  liabitoient  l'Espagne,  il  les  a  con- 
traints de  se  contenir,  et  laisser  en  repos  les  habitans 
catholiques?  C'est  pourquoy  Alplionse  le  Chaste,  roy 
de  Galice  et  des  Estures,  se  disoit  et  s'inscrivoit  pro- 
pre de  Charlemagne.  Outre  ce ,  ayant  Charlemagne 
})rins  en  sa  sauvegarde  et  défendu  des  Mores  et  Sar- 
razins les  isles  de  Majorque  et  Minorque,  il  establit 
roy  de  Guienne  Louys  le  Pieux  pour  assister  de  plus 
près  aux  chrestiens  d'Espagne  à  l'encontre  des  Sar- 
razins. Je  ne  puis  passer  sous  silence  ce  que  tesnioi- 
gnenl  les  histoires  d'Espagne  de  Bertrand  Guescelin, 
gênerai  des  armées  en  France,  lequel,  estant  appelle  en 
Espagne,  et  illec  s'estant  acheminé  par  le  commande- 
ment de  Cliarles  cinquiesme,  nommé  le  Sage,  dejetta 
de  son  throsne  Pierre ,  roy  de  Castille,  surnommé  le 
Cruel ,  condamné  de  nostre  sainct  père  Url)ain  cin- 
quiesme, et  haï  d'un  chacun  pour  sa  cruauté  qui  fa- 
vorisoit  aux  Juifs,  et  mit  en  sa  place  Henry  de  Trans- 
tamare,  auquel  se  sont  volontiers  sousmis  lesCastillois 
et  Leonois,  disans  qu'à  l'exemple  des  anciens  Gots 
ils  pouvoient  s'émanciper  de  l'obeïssance  d'un  roy 
qui  avoit  changé  son  règne  en  tyrannie,  et  en  establir 
un  autre  sans  avoir  esgard  à  la  succession.  De  ma- 
nière qu'on  ne  doit  trouver  nouveau  si  de  nostre 
temps  on  voit  quelque  chose  de  semblable.  Plusieurs 
tels  lesmoignages  de  bien-vueillance  ont  donné  aux 
Espagnols  les  roys  de  France,  voire  souventesfois  ne 
se  sont-ils  contentez  de  s'unir  à  eux  du  lien  d'amitié, 
mais  en  outre  se  sont  estroictement  liez  par  l'union 
d'aflinité  en  plusieurs  mariages.  Mettons  nous  au  de- 
vant des  yeux  les  trois  familles  de  nos  roys  Clovis, 

Charlemagne,  Hugues  Capet ,  et  en  chacune  d'icelles 
nous  trouverons  des  exemples  ([ui  donneront  sufîisante 
preuve  de  mon  dire.  Prenons  à  tesmoin  sainct  Louys, 
qui  est  nay  d'une  mère  espagnole.  Prenons  l'un  et 
l'autre  Philippe,  à  sçavoir  Philippe  premier  et  Phi- 
lippe Auguste.  Prenons  François  premier,  lequel  de 
nostre  temps  a  eu  pour  femme  Alienor,  sœur  de  Charles 
cinquiesme.  Prenons  Henry  second,  qui  a  donne  sa 
fille  en  mariage  à  Philippe  vostre  roy  Catholique, 
lequel  il  a  si  affectueusement  chery  qu'il  sembloit 
luy  porter  plustost  amour  de  vray  pcre  à  un  fils  uni- 
que, que  de  beaupere  à  son  beaufils.  Prenons  fina- 
lement Charles  neuflesme,  qui  a  espousé  Elizabeth 
d'Austriche ,  fille  de  l'empereur  Maximilian ,  et  niepce 
de  Philippe  vostre  roy,  laquelle  par  l'innocence  et 
sainctete'  de  sa  vie  a  tellement  ravi  le  cœur  des  Fran- 
çois qu'ils  ne  pourront  jamais  l'efi'acer  de  leur  mé- 
moire, et  qui  a  encores  sa  mère,  pleine  de  pietë  et 
religion,  vivante  en  Espagne.  Et  maintenant,  estant 
le  cours  des  affaires  changé,  et  toute  la  France  trou- 
ble'e  et  esbranle'e  par  l'impiété  et  rage  des  hérétiques , 
nostre  Seigneur,  nous  regardant  de  son  œil  de  miséri- 
corde et  compassion,  et  nous  mettant  la  main  dessous 
pour  empescher  nostre  cheute  et  pour  repousser  nostre 
encombre  total ,  a  esmeu  vostre  roy  à  ce  qu'en  con- 
treschange  il  nous  secourust  en  ceste  si  grande  né- 
cessité ,  comme  de  faict  nous  avons  esté  délivrez  de 
plusieurs  grands  périls  et  dangers  eminens  par  le  roy 
Catholique,  très-digne  à  la  vérité  du  nom  de  catholique. 
Car  vrayement  catholique  doit  ostre  appelle  celuy  qui 
faict  Ilorir  la  religion  catholique  universellement  par 
toutes  les  Espagnes,  desquelles  pas  un  doses  dcvan- 

ciers,  ny  mesmesdea  empereurs  romains,  n'a  oncques 
jouy  avec  telle  paix  et  repos  ;  vrayement  catholique 
celuy  qui  a  prins  en  main  la  protection  et  défense  de 
la  foy  clireslienne  ,  non  seulement  en  ses  terres,  mais 
encor  es  royaumes  estrangers,  contre  tous  les  efforts 
des  Turcs  et  hérétiques,  et  qui  a  le  premier  enseigné 
aux  cliresliens  par  son  exemple  comme  c'est  qu'ils 
pourroient  se  rendre  victorieux  du  Turc;  vrayement 
catholique  celuy  qui  a  fait  annoncer  la  parole  de 
Dieu  et  semer  l'Evangile  jusques  aux  plus  esloignées 
parties  du  monde,  lesquelles  n'estoient  encor  venues 
à  la  notice  de  nos  prédécesseurs.  Qui  est  cil  qui  ne 
lùiiangera,  n'aymera,  n'admirera  ses  rares  vertus,  l'ar- 
deur incroyable  du  zèle  qu'il  a  de  conserver  et  ampli- 
fier la  foy?  Qu'on  loue  l'empereur  Trajan,  issu  de 
parens  espagnols  ;  qu'on  luy  donne  le  beau  titre  de 
père  de  la  patrie  pour  avoir  monstre  es  affaires  de 
guerre  une  diligence  signale'e ,  es  choses  civiles  une 
douceur  merveilleuse,  au  soulagement  des  citez  une 
grande  largesse,  et  avoir  acquis  les  deux  qualitez  qu'on 
requiert  es  bons  princes,  qui  sont  la  saincteté  en  la 
maison  et  la  force  en  guerre,  ayant  toutes  deux  la  pru- 
dence pour  flambeau.  Qu'on  loue  ce  grand  Theodose, 
sorty  encor  de  sang  espagnol,  et  qu'on  le  proclame 
amplifiquateur  et  protecteur  de  la  republique  pour 
avoir  vaincu  en  plusieurs  batailles  les  Huns  et  les 
Goths,  lesquels  l'avoient  molesle'e  et  travaillée  sous 
l'empereur  Valent,  pour  avoir  mis  à  mort  non  seule- 
ment le  tyran  Maxime  près  Aquilée,  qui  avoit  tué 
Gratian  et  usurpoit  les  Gaules,  mais  en  outre  Victor 
son  fils,  qui  avoit  esté  en  son  enfance  constitué  Auguste 
par  son  pcre, pour  avoir  obtenu  la  victoire  d'Kugcne 

le  Tyran  et  d'Arhogaste,  et  defTait  dix  mille  combat- 
tans  qui  les  suyvoyent.  Qu'on  estime  roy  valeureux 
Ferdinand  pour  avoir  contrainctles  Mores  et  les  Juifs 
qui  luy  estoicnt  sujects,  ou  de  vuidcr  l'Espagne,  ou 
d'emljrasser  la  foy  chrestienne.  Qu'on  chante  le  los  et 
proiiesse  de  Maximilian ,  père  du  bisayeul  de  Sa  Ma- 
jesté Catholique,  qui  a  eslevé,  augmenté,  et  orné  mer- 
veilleusement le  christianisme.  Qu'on  rende  immor- 
telle la  gloire  et  renom  de  Charles  son  père,  qui  a  tant 
de  fois  prins  et  porté  les  armes  pour  la  manutention 
de  l'Eglise ,  exterminé  tant  d'heresies  et  veu  la  fin  de 
tant  d'ennemis  de  Dieu  et  de  la  reh'gion  ,  qui  a  assu- 
jetly  les  Allemans,  empestez  du  venin  de  Luther  et 
aliénez  de  l'obeïssance  du  Pape,  au  joug  de  Jesus- 
Christ  et  de  IT^glise. 

«  Mais  à  tous  ceux-là  sera  à  bon  droit  préféré  Phi- 
lippe vostre  roy,  qui  a  tant  et  tant  fait  de  guerres  pour 
maintenir  l'honneur  et  authorité  de  la  religion  catho- 
lique, apostolique  et  romaine;  qui  a  employé  tout  son 
aage,  non  tant  à  estendre  les  bornes  de  son  empire  et 
domaine,  quoy  qu'il  enceigne  une  bonne  partie  de  la 
terre,  qu'à  défendre  et  amplifier  la  foy  de  Jesus-Christ 
et  combattre  les  hérétiques;  qui  s'est  si  charitablement 
employé  pour  délivrer  ce  royaume  de  la  tyrannie  de 
l'heretique,  principalement  es  deux  sièges  cju'il  a  fait 
lever,  ayant  envoyé  secours  à  temps  sous  la  conduite 
du  très  sage  et  très  preux  duc  de  Parme;  qui  n'a  onc 
de  son  vivant  préféré  l'Estat  ou  désir  de  régner  à  la  re- 
ligion, ains,  comme  un  autre  Jovinian  (lequel,  après 
la  mort  de  Julian  l'Apostat,  estant  déclaré  empereur 
par  la  commune  voix  et  acclamation  de  toute  l'armée, 
protesta  qu'il  ne  vouloit  ny  accorder  aucune  condition 

âe  paix  ny  commander  à  ceux  qui  ne  se  rangeroient  à 
la  foy  catholique,  ce  qu'incontinent  ils  advouerent  de 
faire),  a  monstre  de  fait  qu'il  ne  vouloit  régner  en  au- 
cun royaume  ou  province  s'il  n'y  voyoit  consequera- 
ment  régner  Jesus-Christ  par  son  Evangile,  se  souve- 
nant trop  mieux  de  la  belle  sentence  d'Optat  Milevitain, 
qui  a  esté  du  temps  de  sainct  Augustin,  qui  disoit  qu'il 
falloit  que  la  religion  fust  en  la  république  et  que  la 
republique  fust  en  la  religion,  comme  s'il  eust  dit  que 
de  tant  plus  que  l'ame  excelle  le  corps ,  de  tant  plus 
doit  estre  prisée  la  religion  par  dessus  l'Estat  :  ce  que  de- 
vroyent  se  persuader  tous  princes  vertueux.  Ainsi  l'es- 
timoit  François  premier  nostre  roy,  lequel ,  estant  con- 
seillé de  faire  passer  son  ost  par  l'Alemagne ,  et,  ayant  à 
soy  unies  les  forces  des  Alemans,  assaillir  l'Empereur, 
car  ainsi  le  pourroit  il  plus  aisément  surmonter,  ne  vou- 
lut acquiescer  à  cest  avis,  d'autant  qu'il  cognoissoit  que 
cela  touchoit  la  religion,  laquelle  il  ne  voulait  nulle- 
ment estre  intéressée. 

«  Autant  en  a  fait  son  fils  Henry  second,  non  moins 
héritier  des  vertus  de  son  père  que  du  royaume;  car, 
au  temps  qu'on  traittoit  à  Cambray  les  articles  de  pa- 
cification entre  luy  et  son  gendre  le  roy  Catholique, 
estant  admonnesté  de  regarder  plus  soigneusement  à 
tout  et  pourvoir  à  ses  allàires,  il  respondit  qu'il  y  au- 
roit  assez  pourveu  s'il  pouvoit  recueillir  de  cest  accord 
le  fruict  qu'il  esperoit,  qui  estoit  d'arracher  fyvroye 
des  hérésies  qui  germoyent  en  son  loyaume,  et  qu'il 
ne  mesuroit  tant  la  grandeur  et  amplitude  de  son 
royaume  à  la  multitude  des  peuples  et  provinces  qu'au 
salut  des  âmes,  n'ayant  rien  plus  à  cœur  que  de  main- 
tenir la  religion  en  son  intégrité  et  pureté.   Auquel 

honneur  et  louange  ont  eu  leur  ])onne  part  les  prin- 
ces de  la  maison  de  Guy  se,  ou  plustost  universelle- 
ment de  celle  de  Lorraine,  lesquels,  comme  autres 
Machabe'es  et  vrayes  lumières  de  la  nation  Françoise, 
en  tous  endroits  où  il  a  esté  question  de  la  foy  et  reli- 
gion ont  très-liheralement  employé  et  leurs  moyens 
et  leur  vie,  endurant  plustost  qu'on  leur  espuisast  du 
cœur  la  dernière  goutte  de  leur  sang  que  de  voir  faire 
outrage  à  leur  mère  l'Eglise,  Mais  je  reviens  à  vostre 
roy  Catholique,  lequel,  après  Dieu,  la  France  recog- 
noit  comme  pour  son  garant  et  libérateur.  Je  pourrois 
raconter  sept  ou  huict  papes  continus  lesquels  durant 
ces  orages  d'heresie  et  de  guerre,  ayant  prins  le  party 
des  François  catholiques,  nous  ont  secouru  de  plu- 
sieurs arme'es  et  grandes  sommes  de  deniers,  entre  les- 
quels principalement  nostre  sainct  père  Clément  huic- 
tiesme  nous  a  fait  sentir  et  nous  fait  journellement  de 
plus  en  plus  expérimenter  le  soin  particulier  et  soli- 
citude  incroyable  de  sa  paternelle  bien -vueillance; 
mais  ce  neantmoins  vostre  roy  Catholique,  comme  il 
les  surpasse  en  richesses,  aussi  les  a-il  devancé  par  la 
libéralité  et  munificence  qu'il  a  exercé  en  nostre  en- 
droit ,  qui  est  la  cause  que,  pour  cest  immortel  et  pres- 
que divin  jjenefice,  nous  rendons  à  Sa  Majesté  Royale  et 
à  Vostre  Excellence,  qui  a  entreprins  ceste  ambassade, 
action  de  grâces,  non  telle  qu'il  seroit  requis,  mais  la 
plus  grande  et  plus  affectueuse  qu'il  nous  est  possible, 
offrans  tout  office,  et  prometlans  de  jamais  ne  tomber 
en  oubliance  d'un  bien-faict  tant  signalé,  et  vous  prians 
instamment  de  continuer  à  nous  ayder  et  remédier  de 
bonne  heure  à  l'ardeur  de  nostre  embrasement,  car 
ainsi  nous  espérons  de  voir  nos  affaires  réussir  heu- 

reusement,  au  grand  honneur  et  gloire  perpétuelle  de 
vostre  Roy  ;  et  c'est  par  ces  degrez  que  Sa  Majesté  Ca- 
tholique se  frayera  le  chemin  du  ciel  où  elle  jouyra 
en  fin  de  la  vision  de  Dieu ,  en  laquelle  gjst  nostre 
béatitude,  avec  les  esprits  bien  heureux,  aux  taber- 
nacles desquels ,  quand  elle  sera  eslevée  de  la  main  de 
Dieu,  rémunérateur  des  peines  et  travaux  qu'elle  a  souf- 
ferts pour  la  religion,  non  seulement  luy  viendront 
au  devant  mille  milliers  d'anges  qui  assistent  et  servent 
au  Roy  des  roys ,  mais  en  outre  une  infinité'  de  peuples 
qu'elle  a  retiré,  les  uns  des  espesses  tenel^res  d'infidé- 
lité, les  autres  de  l'opiniastreté  et  meschanceté  de  leurs 
hérésies,  se  présenteront  à  elle  avec  liesse,  portans  en 
main  leurs  couronnes  qui  causeront  un  nouveau  lus- 
tre à  celle  que  Dieu  luy  a  préparé.  » 

Ainsi  discourut  le  cardinal  de  Pellevé,  gratifiant 
et  louangeant  le  roy  d'Espagne  et  son  ambassadeur  le 
duc  de  Feria  pour  ce  qu'il  avoit  esté,  comme  plu- 
sieurs ont  escrit,  espagnolisé  à  Rome,  y  vivant  pen- 
sionnaire d'Espagne,  joyeux  de  voir  calomnier  celuy 
qui  avoit  esté  son  prince,  le  roy  Henry  troisiesme,  et 
la  royne-mere  Catherine  de  Medicis,  par  un  Espagnol 
dans  leur  propre  chambre,  de  laquelle  il  avoit  esté 
chassé  de  leur  vivant  et  privé  du  revenu  de  ses  béné- 
fices et  de  son  bien. 

Nonobstant  ces  deux  harangues,  le  5  d'avril,  au 
nom  de  ladite  assemblée,  fut  envoyé  ceste  responce  à 
la  réplique  des  princes  catholiques  royaux. 

«  Messieurs,  par  vos  lettres  du  mois  passé  vous  de- 
mandez que  nostre   conférence  soit  remise  jusqucs 

au   i6  de  ce  mois.  Nous  eussions  plustost  désire'  de 
1  advancer,  tant  nous  l'estimons  nécessaire  pour  le  bien 
commun  des  catholiques;  mais,  puis  qu'il  ne  se  peut 
faire  autrement,  nous  attendrons  vostre  commodité'  et 
le  temps  qu'avez  pris,  pourveu  que  ce  soit  sans  j)lus 
différer,  comme  nous  vous  en  prions  de  toute  nostre 
affection.  Nous  députerons  douze  personnes  d'honneur 
et  de  qualité'  qui  ont  de  l'intégrité',  du  jugement  aux 
affaires,  et  sont  très-desireux  de  voir  la  religion  catho- 
lique, apostolique  et  romaine  en  seureté,  et  le  royaume 
en  repos.  Vous  avez  choisi  le  lieu  pour  la  conférence 
entre  ceste  ville  et  Sainct  Denis,  et  nous  l'avons  ac- 
cepté, comme  nous  faisons  encor,  soit  en  l'un  de  ceux 
qui  sont  nommez  par  nos  précédentes  lettres,  ou  tel 
autre  qu'aurez  plus  aggreable.  Quant  aux  seuretez  et 
passeports,  ils  seront  donnez  en  blanc  pour  les  rem- 
plir du  nom  de  vos  députez,  s'il  vous  plaist  faire  de 
mesme  pour  les  nostres.  Ne  languissons  plus,  mes- 
sieurs, en  l'attente  de  ce  bien,  mais  jouyssons  en  tost 
s  il  nous  doit  arriver,  ou,  si  le  contraire  advient,  que 
le  blasme  en  demeure  à  ceux  ausquels  il  devra  estre 
imputé.  Nous  prions  Dieu  cependant  qu'il  vous  con- 
serve, et  nous  face  la  grâce  que  l'issue  de  ceste  confé- 
rence soit  telle  que  tous  les  gens  de  l)ien  la  desiient. 
Faict  en  nostre  assemblée  tenue  à  Paris  le  cinquiesme 
jour  d'avril  i593.  Signé  Pericard,  de  Pilles,  Cordier, 
Thiellement.  »  Et  à  la  superscription  estoit  escrit:  «  A 
messieurs,  messieurs  les  princes,  prélats,  ofîiciers  de 
la  couronne,  et  autres  sieurs  catholiques  suivans  le 
party  du  roy  de  Navarre.  » 

Ainsi  donc  la  conférence  fut  acceptée,  et  le  mer- 

credy,  vingt-uniesme  de  ce  mois,  quel({ues  députez,  tant 
d'une  part  que  d'autre,  allèrent  recognoistre  les  lieux 
autour  de  Paris,  qu'ils  trouvèrent  la  plus-part  ruinez 
et  inhabitables;  en  fin  ils  choisirent  le  bourg  de  Su- 
resne  pour  le  plus  commode. 

Les  royaux  et  ceux  de  l'union  procédèrent  lors  cha- 
cun de  leur  part  à  l'eslection  des  députez  qu'ils  y  dé- 
voient envoyer.  Quant  à  ceux  de  l'union,  le  aS  de  ce 
mois,  ils  esleurent  en  leur  assemblée  messieurs  d'Espi- 
nac,  archevesque  de  Lyon,  Pericard,evesque  d'Avran- 
ches,  de  Billy,  abbé  de  Sainct  Vincent  et  à  présent 
evesque  de  Laon,  les  sieurs  de  Villars,  gouverneur  de 
Roiien,  de  Belin,  gouverneur  de  Paris,  le  président 
Janin,  le  baron  de  Talme,  les  sieurs  de  Montigny  et 
de  Montolin,  le  président  Le  Maistre,  l'advocat  Ber- 
nard ,  et  Honoré  du  Laurens,  advocat  gênerai  au  par- 
lement de  Provence,  ausquels  furent  baillez  amples 
mémoires  et  instructions  de  tout  ce  qu'ils  dévoient  faire 
et  dire. 

Ceste  conférence  ainsi  résolue,  le  lieu  arresté  et  les 
députez  de  l'union  esleus,  mit  les  Seize  de  Paris  et 
leurs  prédicateurs  en  une  merveilleuse  inquiétude. 
Pensans  la  faire  destourner  ils  affichèrent,  le  2 5  de  ce 
mesme  mois,  par  quelques  carrefours  de  Paris,  une 
protestation  et  desadveu  de  l'accord  de  la  conférence 
requise  par  les  catholiques  royaux.  Dans  ceste  protes- 
tation ils  disoient  que,  pour  remédier  et  mettre  fin 
aux  misères  de  la  France,  il  n'y  avoit  que  deux  prin- 
cipaux moyens,  le  premier  d'appaiser  l'ire  de  Dieu 
par  pénitence  et  acquérir  sa  miséricorde  par  grâce, 
le  second  d'eslire  un  roy  catholique  pour  maintenir  la 
religion  et  conduire  l'Estat,  contre  lesquels  moyens 

les  politiques  royaux,  tant  ecclésiastiques  que  sécu- 
liers, disoient- ils,  avoient  usé  d'une  infinité  de  prati- 
ques pour  en  destourner  les  catholiques  affectionnez  : 
lO  ayant  gaigné  quelques  prédicateurs  qui  presclioient 
puljliquement  contre  le  party  de  l'union;  20  mis  en 
mauvais  mesnage  les  Seize  et  les  prédicateurs  avec  les 
princes  et  princesses  de  Lorraine;  3°  desbauché  beau- 
coup de  peuple  delà  volonté  qu'ils  portoient  aux  Seize 
et  à  leurs  prédicateurs,  leur  disant  que  la  guerre  ne  se 
faisoit  pour  la  religion,  mais  pour  l'Estat,  et  qu'il  n'y 
avoit  que  les  Seize  qui  empesclioient  la  réception  du 
roy  de  Navarre,  craignans  d'estre  recherchez  pour 
leurs  larcins,  et  leurs  prédicateurs  pour  les  séditions 
qu'ils  avoient  preschées;  4"  que  tant  que  le  roy  de 
Navarre  vivroit  et  ceux  de  la  maison  de  Bourbon , 
qu'ils  ne  cesseroient  de  faire  la  guerre ,  concluans  (ju'ils 
estoient  invincibles,  tellement  que  pour  mettre  la 
France  en  paix  il  failloit  les  recognoistre;  5^  que  le 
roy  de  Navarre  se  feroit  catholique  et  qu'il  maintien- 
droit  les  catholiques  en  leur  religion  ;  60  que  c'estoit 
un  prince  vertueux  et  qui  ne  desiroit  que  se  convertir 
et  estre  instruit  par  un  concile,  lequel  il  failloit  faire 
tenir,  et  l'y  semondre  de  se  faire  catholique  :  que  l'on 
luy  devoit  rendre  ce  devoir  pour  le  mettre  à  son  tort 
s'il  le  refusoit,  et,  le  promettant,  qu'il  le  faudroit  re- 
cognoistre ;  70  et  qu'il  failloit  entrer  en  conférence  avec 
les  catholiques  royaux  :  toutes  lesquelles  choses  n'es- 
toient  que  pour  parvenir  à  une  paix,  afin  de  rendie  le 
roy  de  Navarre  maistre  de  la  France;  ce  qu'ils  avoient 
encores  poursuivy  quand  ils  avoient  veu  que  ceux  de 
l'union  vouloient  procéder  à  l'eslection  d'un  roy,  pour 
laquelle  empescher  ils  avoient  envoyé  plusieurs  am- 

bassadeurs  et  agents,  tant  ecclésiastiques  que  séculiers, 
vers  Sa  Sainctelé  afSn  qu'il  envoyast  des  cardinaux 
pour  instruire  ledit  roy  de  Navarre  qui  desiroitse  con- 
vertir; mais  que  le  Pape  avoit  recogneu  que  toutes 
leurs  ambassades  n'estoient  que  dcsguisements,  tcs- 
moin  les  arrests  de  Tours,  Chaalons  et  Chartres;  tel- 
lement que,  se  voyans  ainsi  rebutez  de  Sa  Saincteté, 
ils  s'estoient  advisez,  par  les  practiques  des  politiques 
de  la  ville  de  Paris,  de  proposer  ladite  conférence. 

«  Les  catholiques,  disoient  -  ils,  à  l'exemple  des 
choses  passées  et  de  Testât  présent  des  affaires,  ne  la 
peuvent  bien  gouster  se  faisant  avec  personnes  aflide'es 
et  favorisans  un  hérétique,  et  qui  n'ont  faict  et  ne  font 
démonstration  de  l'abandonner;  au  contraire  ils  usent 
de  sa  puissance,  authorité  et  appuy  pour  faire  ceste 
conférence,  qui  ne  peut  estre  que  préjudiciable  aux 
catholiques  en  la  forme  et  en  la  matière. 

«  En  la  forme,  en  ce  qu'elle  se  fait  avec  personnes 
incapables  qui  s'advouent  et  s'authorisent  d'un  chef 
hérétique;  en  ce  qu'elle  se  fait  sans  avoir  parle'  à  tous 
les  princes  catholiques  chefs  de  l'union;  en  ce  qu'elle 
se  fait  contre  l'exemple  de  Sa  Saincteté  et  contre  les 
saincts  décrets  qui  ne  permettent  de  conférer  avec  un 
hérétique  relaps,  ny  ses  adherans. 

(c  En  la  matière,  en  ce  qu'ils  demandent  à  conférer 
sur  ce  que  les  estats  catholiques  sont  assemblez  pour 
cslire  un  roy  catholique,  comme  n'ayans  jamais  ad- 
voiié  le  roy  de  Navarre,  comme  encores  ils  ne  l'ad- 
vouent  et  n'entendent  le  recognoistre,  attendu  qu'il  est 
liereliijue,  relaps  et  excommunié;  et  encores  que  ceste 
intention  soit  cogneué  à  ceux  qui  se  diseni  catholi([ues 
H  la  suite  du  roy  de  Navarre,  si  est-ce  qu'au  lieu  d'ay- 

der  à  ceste  action,  et  se  joindre  sans  luy  en  demander 
congé  ny  conférer  soubs  son  authorité  et  puissance , 
ils  la  dostournent  par  une  demande  de  conférence  sur 
une  chose  qu'ils  ne  peuvent  ignorer  ny  en  doubler 
s'ils  sont  catholiques  comme  ils  disent:  mais  le  fonde- 
ment de  leur  qualité  les  desment,  veu  qu'ils  s'advouent 
subjects  du  roy  de  Navarre,  et  soubs  son  nom,  congé 
et  licence,  veulent  conférer  avec  les  catholiques;  que , 
s'ils  avoient  bonne  intention  d'avoir  un  roy  catholi- 
que, ils  commenceroient  par  quitter  l'hereticque,  par 
ce  que  ce  fondement  de  liaison  avec  l'hereticque, sans 
double,  ne  peut  produire  qu'une  contrariété  avec  les 
catholiques,  tellement  que  la  conférence  qu'ils  deman- 
dent estant  liée  comme  elle  est  avec  l'authorité  du  roy 
de  Navarre,  sans  doute  il  y  a  défaut  en  la  forme  et  en 
la  matière. 

«  Et  au  fonds  de  la  cause,  oultre  que  leur  intention 
est  très-captieuse  et  attachée  à  l'obeyssance  du  roy  de 
Navarre,  et  que  tout  ce  qu'ils  font  n'est  que  pour  par- 
venir d'attirer  les  catholiques  à  sa  domination,  comme 
les  parolles  et  eflects  le  font  paroistre,  si  est-ce  que 
leurs  propositions  le  tesmoignent  assez,  estans  fondées 
sur  une  répugnance  de  la  vérité,  et  desguisée  igno- 
rance de  choses  certaines  et  occulaires,  car  tous  leurs 
discours,  intentions,  propositions  et  raisons  sont: 

«  De  sçavoir  les  causes  pour  lesquelles  l'on  ne  veut 
recevoir  le  roy  de  Navarre,  pourquoy  l'on  se  bande 
contre  luy,  et  les  déclarer  et  justifier  en  public,  à  ce 
que  la  postérité  n'en  soit  recherchée  ou  oflencée,  et 
que  l'on  ne  dise  qu'il  a  esté  dépossédé  sans  raison, 
mais  par  injure  et  tumulte  populaire  ou  ambition  des 
grands,  dequoy  il  se  faut  purger  (comme  s'ils  igno- 


DE  PALMA  CAYET.  [iSqS]  sSc) 

roient  qu'il  est  hérétique,  relaps  et  excommunié),  en 
après  adviser  des  moyens  dont  il  faut  user  tous  en- 
semble pour  y  remédier  et  le  rendre  catholique,  et 
s'asseurer  avec  luy  de  la  religion  catholique  et  de  la 
conservation  de  l'Estat  des  François,  luy  qui  est  le  vray 
héritier  de  la  couronne;  et  en  fin,  après  avoir  usé  de 
tous  moyens  honnestes,  prières  et  remonstrances  hum- 
ilies envers  luy,  tant  de  semonce,  interprétation  que 
protestation,  et  que  l'on  voye  avec  le  temps  (ju'il  ne 
se  vueille  faire  catholique ,  lors  et  après  tous  ces  de- 
voirs rendus,  faudra  adviser  d'en  eslire  un  autre  de  sa 
race  et  ligne  qui  ne  soit  si  opiniastre  que  luy,  et  qui 
face  démonstration  de  catholique  pour  asseurer  la  re- 
ligion, et  cependant  ne  rien  altérer  des  affaires,  faire 
suspension  d'armes,  renvoyer  les  estrangers,  et  que  les 
François  se   recognoissent   et  soulagent  l'un  l'autre 
comme  compatriotes,  afin  d'en  parvenir  à  un  bon  ac- 
cord. Voylà  en  sommaire  le  vray  et  seul  dessein,  inten- 
tion et  but  de  la  conférence  que  demandent  les  catho- 
liques de  la  suitte  du  roy  de  Navarre,  afin  de  parvenir 
à  leur  intention  par  finesse  et  desguisement,  ce  qu'ils 
ne  peuvent  avoir  par  force, ({ui  est,  pendant  ces  ques- 
tions et  conférences,   praticquer  des  hommes,   sur- 
prendre des  villes,  empiéter  tousjours  la  domination  , 
matter  et  ruiner  les  catholiques  de  tous  moyens  et 
courage,  rompre  le  neud  de  l'union,  desl)aucher  le 
secours  des  princes  catholi((ues,  tant  ffançois  qu'es- 
trangers,  bref,  rendre  les  catholicjues  si  foibles  et  atté- 
nuez etdespourveus  de  forcés,  de  moyens  et  de  secours, 
(ju'ils  soient  contraints  se  prostituer  entre  les  mains  et 
puissance  do  l'Iicrotique  et  ses  fauteurs  et  adherans, 
<jui  est  chose  très-asseurée,  la  preuve  en  estant  toute 
4i.  19 

évidente,  les  effets  asseurez  et  la  disposition  toute  no- 
toire ;  occasions  pour  lesquelles  nostre  sainct  père  le 
Pape  cognoissant  telles  perverses  intentions,  appa- 
rentes et  reconnues,  et  desquelles  le  ciel  et  la  terre 
sont  tesmoins,  il  ne  les  a  voulu  ouyr  ny  entendre,  et 
messieurs  de  la  Sorbonne  ont  déclaré,  par  l'Escriture 
Saincte  et  vives  raisons,  que  les  propositions  sur  les- 
quelles l'on  veut  conférer  sont  hérétiques,  schismati- 
ques  et  préjudiciables  à  la  religion  catholique,  apos- 
tolique et  romaine,  et  que  l'on  ne  doit  aucunement 
entrer  eh  conférence  avec  l'ennemy  hérétique,  ny 
ceux  de  sa  suitte  et  qui  luy  obeyssent,  servent  et  re- 
cognoissent. 

«  Que  si  quelqu'un  dit  que  la  conférence  pourra 
apporter  quelque  conversion  et  appointer  les  affaires, 
et  qu'il  y  a  douze  heures  au  jour  pour  changer  la  vo- 
lonté, à  cela  l'on  respond  qu'ils  sont  en  affection  de  se 
convertir  ou  non  :  s'ils  sont  résolus  à  la  conversion,  il 
ne  faut  pas  qu'ils  commencent  leur  conversion  par 
l'Estat,  mais  par  la  resolution  de  l'Eglise  qu'ils  ont 
offencée  à  la  suitte  et  recognoissance  d'un  héritage, 
au  chef  de  laquelle  ils  se  doivent  addresserj  et  estants 
dispensez  de  luy,  alors  ils  pourroient  conférer  avec  les 
membres  pour  se  reiinir  et  reconcilier  par  l'influence 
et  action  du  chef  j  mais  commencer  par  les  membres 
et  quitter  la  teste,  c'est  conférer  en  monstre  et  avec 
imperfection, 'comme,  à  la  vérité,  il  ne  peut  rien  sortir 
de  bon  de  telle  conférence,  veu  que  le  chef,  qui  est 
nostre  sainct  père  le  Pape,  l'a  refusée  de  la  façon 
qu'ils  la  veulent  faire,  la  demandans  par  authorité  et 
adveu  d'un  hérétique  relaps,  et  non  par  l'humilité  ny 
par  pénitence ,  n'ayant  voulu  Sa  Saincteté  les  ouyr 

By  permettre  leurs  agents  entrer  sur  ses  terres.  Que 
s'ils  n'ont  intention  de  se  convertir,  comme  ils  en  font 
démonstration,  il  n'est  besoin  conférer.  Que  si  quel- 
qu'un veult  dire  que  la  conférence  est  nécessaire 
pour  essayer  de  retirer  nos  frères,  au  moins  les  mettre 
à  leur  tort,  la  conférence  chrestienne  est  permise  avec 
ceux  qui  sont  en  l'Eglise;  mais  avec  un  hérétique,  re- 
laps et  excommunie',  comme  tous  ceux  qui  l'advouent 
et  le  suivent,  qui  sont  et  ont  encouru  excommunica- 
tion majeure,  il  est  très-expressement  deffendu  par 
l'Escriture  Saincte,  et  au  contraire  commandé  le  lais- 
ser comme  un  etnicque  et  publicain,  et  ne  se  peut 
faire  telle  conférence,  sans  ofTencer  et  irriter  Dieu, 
avec  telles  personnes  qui  s'advouent,  suivent,  autho- 
risent,  obeyssent  et  servent  à  un  lieretique,  relaps  et 
excommunié,  et  eux  mesmes  estans  en  mesmes  cen- 
sures, si  premièrement  ils  ne  sont  penitens  en  quit- 
tant l'hereticque,  et  absous  des  censures  qu'ils  ont 
encourues. 

«  Le  salut  des  catholiques  ne  dépend  de  la  volonté, 
conférence  et  instruction  d'un  hérétique  ny  de  ses  ad- 
herans  ;  au  contraire ,  c'est  le  moyen  de  ruiner  la 
cause  des  catholiques.  Il  est  bien  plus  séant,  utile  et 
honneste  aux  catholiques  d'obeyr  et  suivre  leur  chef, 
qui  est  nostre  sainct  père  le  Pape,  et  user  du  secours, 
uyde  et  conseil  de  nos  princes  catholiques,  spéciale- 
ment du  roy  Catholique,  que  d'espérer  ([uclque  sou- 
lagement de  l'ennemy  et  de  ses  adherans  par  une 
conférence  incertaine  et  mal  advoiiée. 

«  C'est  l'ordinaire  des  hérétiques  et  leurs  adherans 
d'user  des  peaux  de  lyon  et  de  renard,  afin  qu'en 
manquant  l'une  ils  ayent  recours  à  l'autre,  et  de  fait, 

19-       ^X 

jamais  ils  n'ont  demandé  de  conférer  avec  les  catho- 
liques, sinon  quand  ils  ont  veu  qu'ils  manquoient  de 
forces,  et  leurs  conférences  ont  esté  tousjours  en  re- 
nard, tesmoin  celles  qu'ils  ont  faictes  c) devant,  le 
but  desquelles  est  pour  tromper  les  pauvres  catho- 
liques ou  dissiper  leurs  forces;  tellement  (jue  quicon- 
que désire,  accorde  ou  ad  voue  telle  conférence  en  la 
forme  qu'elle  est  demandée,  il  fait  les  affaires  du  roy 
de  Navarre  et  ruine  celles  des  catholiques;  occasion 
pour  laquelle  il  vaut  mieux  se  purger  et  s'ayder.  de 
soy-mesmes,  et  s'appliquer  les  remèdes  propres  à  nos- 
tre  salut,  qui  est  d'eslire  un  roy  catholique,  non  héré- 
tique, sous  le  bon  plaisir  de  Sa  Saincteté,  du  roy  Ca- 
tholique et  des  princes  catholiques,  que  d'en  attendre 
par  la  conférence  industrieuse  des  ennemis,  lesquels 
s'ils  sont  catholiques,  comme  ils  disent,  qu'ils  ren- 
trent au  bercail  de  l'Eglise  par  la  porte  et  moyens 
ordinaires,  qui  est  la  pénitence  et  abjuration  de  l'he- 
resie  et  sujette  d'icelle,  et  la  porte  leur  a  esté  et  sera 
tousjours  ouverte  pour  les  recevoir  benignement,  gra- 
cieusement et  avec  asseurance;  mais  de  conférer  avec 
eux  comme  unis  au  corps  d'un  hérétique,  cela  est 
indigne,  infructueux,  et  contie  le  commandement  de 
Dieu  et  de  son  Eglise,  protestans  les  catholicjues  que 
si  au  pardessus  de  leurs  remonstrances  et  empesche- 
monts  telle  conférence  se  fait,  et  que  par  le  moyen 
d'icelle  indubitablement  leur  cause  en  soit  empirée 
ou  retardée,  de  demander,  comme  dez  à  présent, 
comme  lors  ils  demandent  à  Dieu  vengeance  de  tels 
inconveniens   et    de   toutes   les  misères   du   peuple , 
d(  sadvouant  ladite  confei  ence  comme  inutile  ,  non 
liccessaire,  dangereuse,   impoj tante,  scandaleuse  tt 

deflenduè,  sommans  au  surplus  messieurs  les  députez 
des  estais,  sans  s'aiiester  à  telle  conféiance  ny  à  la 
corruption  du  conseil,  d'instamment  et  sans  aucune 
retardation  passer  outre  en  l'exécution  de  leur  charge, 
qui  est  d'eslire  et  nommer  un  roy  qui  n'ait  esté  et  ne 
soit  hérétique,  fauteur  ny  adhérant,  ains  catholique, 
puissant  et  débonnaire,  pour  conserver  la  religion  et 
maintenir  l'Estat  sous  le  bon  plaisir  de  Sa  Saincteté, 
du  roy  Catholique  et  des  princes  catholiques,  suivant 
la  resolution  faite  en  l'assemljle'e  générale  faite  en 
ceste  ville  de  Paris  en  juin  1591,  laquelle  il  plairra  à 
messieurs  les  députez  veoir  et  considérer  comme  con- 
forme à  la  volonté  de  tous  les  bons  catholiques,  et 
contraire  à  l'intention  de  tous  les  hérétiques,  politic- 
ques,  schismatiques  et  leurs  adherans.  » 

Voylà  ce  que  firent  les  Seize  contre  l'accord  de  la 
conférence,  et  disoient  que  l'archevesque  de  Lyon  la 
desiroit  pour  emporter  quelque  fruict  de  gloire  et 
d'honneur  par  son  beau  parler  et  subtilité  d'esprit.  Le 
succez  qui  en  advint  nous  le  dirons  cy  après.  Quant 
est  de  ce  qu'ils  faisoient  mention  de  la  resolution  prise 
en  juin  l'an  ijyi,  en  l'hostel  de  ville  de  Paris,  pour 
proposer  en  l'assemblée  de  leurs  estats  qui  s'y  dévoient 
tenir,  c'estoient  certains  mémoires  par  articles  (ju'ils 
avoient  faicts  en  ce  temps  là,  lesquels  ils  donneient  à 
tous  les  catholi({ues  afiectionnez  de  leur  faction  :  aussi 
estoient  ils  semblables  en  sulistance  à  ceux  que  Jfbws 
avons  aussi  dits  cy  dessus  avoir  esté  baillez  par  eux 
à  ceux  (jui  furent  aux  estats  .de  lilois  l'an  i588.  Ils 
avoient  seullement  adjousté  : 

Que,  sans  s'abstraindre  à  aucun  prétendu  droict  de 
succession,  il  seroit  f)rocedé  à  l'esloclion  d'un  roy  (jui 

fust  de  la  religion  catholique,  apostolique  et  romaine, 
et  qui  n'eust  esté  hérétique  ny  nourry,  instruict  et 
esleve'  parmy  les  hérétiques,  qui  n'eust  esté  fauteur, 
adhérant,  ou  faict  acte  d'heretique. 

Que  le  roy  qui  seroit  esleu  iroit  se  faire  sacrer  à 
Reims,  jureroit  de  ne  faire  paix,  alliance  ny  confédé- 
ration avec  princes ,  villes  ou  communautez  faisans 
autre  profession  que  la  religion  catholique  romaine, 
ny  de  les  ayder  ou  favoriser  directement  ou  indirecte- 
ment, ny  les  prendre  en  sa  protection,  si  ce  n'estoit  par 
l'advis  des  estats;  plus,  de  ne  faire  aucune  alliance 
avec  le  Turc  et  autres  infidelles,  sur  peine  de  des- 
cheance  du  droict  de  la  couronne,  et  absolution  des 
subjects  du  serment  de  fidélité. 

Que  le  roy  esleu  ny  ses  successeurs  ne  pourroient 
entreprendre  aucune  guerre  contre  les  princes  catho- 
liques sans  l'advis  des  estais  deuement  assemblez. 

Qu'ils  ne  pourroient  faire  aucunes  levées  extraordi- 
naires, ny  mettre  subsides  sur  le  peuple,  ny  faire  alié- 
nation de  leur  domaine  ou  création  de  nouveaux  of- 
fices, sans  le  consentement  desdits  estats,  à  peine  de 
nullité  et  de  répétition  sur  les  receveurs  et  sur  ceux 
au  profit  desquels  les  deniers  seroient  tournez,  et  au 
quadruple. 

Que  les  estais  (0  seroient  tenus  et  convoquez  de 
cinq  ans  en  cinq  ans,  en  telle  ville  qu'il  plairoit  à  leur 
r<S^dc  les  assigner;  et,  afin  d'en  conserver  la  liberté, 
que  les  roys  à  l'advenir  s'en  esloigneroient  de  dix  lieues 

(•)  Que  les  EstaU:.  Cet  article  et  le  suivant  ont  beaucoup  de  rapport 
avec  quelques  spéculations  politiques  que  les  agitateurs  européens  ont 
tenté  de  réaliser  dans  les  derniers  temps.  On  a  lieu  de  s'étonner  que 
ces  liommes,  (jui  se  donnent  pour  des  j^énies  créateurs,  n'aient  été  que 
les  imitateurs  serviles  de  la  faction  ultramontaiuc  des  Seize. 

pendant  la  tenue  et  assemhle'e,  et  après  les  délibérations 
acheve'es  il  y  viendroit  approuver  et  confirmer  leur  re- 
solution. 

Et  d'autant  que  les  estats  généraux  ne  se  pouvoient 
despouiller  du  droict  qui  leur  appartenoit,  tant  en 
l'establissement  des  loix  pour  le  bien  du  public,  qui 
est  la  souveraine  loy  et  à  laquelle  toutes  les  autres  se 
rapportent  et  nulle  autre  loy  ny  acte  ne  peut  desro- 
ger,  que  pour  y  obliger  mesme  celuy  en  qui  volon- 
tairement et  de  leur  bon  gré  ils  se  seroient  fiez  du 
gouvernement  souverain  de  la  chose  publique,  et  avec 
lequel  pour  cest  effect  auroient  sainctement  et  de 
bonne  foy  contracté,  seroit  tenu  ledit  roy  esleu  et  ses 
successeurs  jurer  de  garder  inviolablement  et  de  point 
en  point  tout  ce  qui  seroit  arresté  par  les  assemblées 
des  estats  généraux. 

Que  s'il  y  avoit  prince  en  l'Europe  qui  fust  héré- 
tique et  tel  recognu,  ledit  roy  esleu  luy  declareroit  la 
guerre  si  les  estats  le  trouvoient  bon ,  et  sollicite- 
roient  tous  princes  catholiques  se  joindre  avec  eux 
pour  faire  une  croisade  pour  garder  que  tel  mal  ne 
glissast  en  la  chrestienté. 

Que  pour  l'entretenement  de  ceste  guerre  on  leve- 
roit  des  décimes  sur  les  ecclésiastiques  et  des  subsides 
sur  le  peuple  si  les  estats  le  trouvoient  bon,  et  que 
tous  les  princes,  seigneurs  et  gentilshommes  seroient 
tenus  servir  ledit  roy  esleu  à  leurs  despens  j)Our  six 
mois  OU  tel  autre  temps  qu'il  seroit  ordonné,  si  ce 
n'estoit  une  juste  cause  qui  les  empeschast,  et  à  ceste 
condition  jouyroient  de  leurs  privilèges  de  noblesse, 
et  non  autrement,  comme  aussi  des  gouvernements 
des  provinces  et  autres  oflices  de  ce  royaume. 

Qu'une  estroicte  alliance  seroit  piocuiée  entre  tous 
les  princes  catholiques  pour  d'une  commune  volonté 
extirper  toutes  les  hérésies  de  la  chrestiente'j  et,  d'au- 
tant que  ce  mal  pressoit  la  France,  que  députez  se- 
roient  envoyez  de  la  part  du  roy  esleu  et  des  estats, 
personnages  sufisans,  pour  demander  secours  et  argent 
afin  d'extirper  l'heresie  de  ce  royaume  et  couper  le 
chemin  à  tous  les  hérétiques,  leurs  fauteurs  et  adhe- 
rans,  de  pouvoir  jamais  espérer  de  parvenir  à  la  cou- 
ronne de  France. 

Que  les  conseillers  d'Estat  du  roy  esleu  seroient 
nommez  par  les  estats. 

Les  autres  articles  touchant  la  publication  du  con- 
cile de  Trente,  la  nomination  à  l'advenir  aux  béné- 
fices, et  les  offices  de  judicature  à  ce  qu'ils  ne  fussent 
plus  vénales,  estoient  semblables  en  substance  aux  au- 
tres articles  de  leurs  mémoires  dont  ils  avoient  fourny 
les  députez  qui  alloient  aux  estats  de  Blois  l'an  i588, 
ainsi  que  nous  avons  dit.  Tous  ces  articles  avoient  esté 
arrestez  en  THostel  de  Ville  le  12  juillet  iSgi,  durant 
que  les  Seize  en  estoient  les  maistres,  et  furent  mes- 
mes  signez  du  greffier  Heverard.  Plusieurs  ont  creu 
que  ces  articles  avoient  esté  dressez  par  le  docteur 
Boucher  et  par  maistre  Matthieu  de  Launay ,  ce  qui  a 
occasionné  l'autheur  du  Traicté  des  causes  et  raisons 
de  la  prise  des  armes  en  1689  d'escrire  : 

«  Je  vous  prie  de  vous  représenter  quelle  lesponce 
eust  peu  faire  ce  petit  bon -homme  maistre  Matthieu 
de  Launay,  cy  devant  ministre,  et  M.  Boucher,  curé 
de  Sa i net  Benoist,  et  quekjue  autre  de  ceste  estolie,  à 
qui  leur  eust  dit  autresfois  que  dans  deux  ans  ils  deus- 

sent  eslie  employez  pour  installer  un  roy  en  France  à 
leur  fantaisie.  Je  croy  qu'ils  eussent  pris  cela  à  injure 
et  s'en  fussent  courroussez,  et  neantmoins  ils  l'ont 
faict  ou,  pour  mieux  dire,  pense'  faire  sans  aucun  pou- 
voir, chose  du  tout  contraire  à  la  profession  des  théo- 
logiens, pour  ce  qu'ils  n'ont  eu  meilleur  moyen  de  con- 
fondre les  chefs  d'heresie  sinon  de  leur  demander  leur 
mission  ,  comme  il  fut  très-bien  représenté  aux  minis- 
tres au  colloque  de  Poissy  par  M.  Despence,  leur  de- 
mandant qui  avoit  donne' l'authorité  à  Calvin  de  se  dire 
leur  chef,  et  que  s'if  estoit  ministre  par  succession, 
qu'il  eust  à  faire  paroistre  son  pouvoir  et  mission  légi- 
time, ou,  s'il  estoit  ministre  extraordinaire,  qu'il  list 
des  miracles  comme  faisoient  les  prophètes  envoyez  de 
Dieu  tout  puissant.  Mais  cest  argument  ne  vint  pas 
alors  en  la  considération  desdits  théologiens,  et  nes'ar- 
resterent  pas  en  si  beau  ciiemin,  estimant  leur  estre 
loisible  de  faire  tout  ce  que  la  passion  leur  dictoit; 
chose  que  la  postérité  trouvera  non  moins  ridicule  que 
honteuse,  quand  elle  considérera  comme  ils  vouloient 
changer  et  mettre  sans  dessus  dessous  l'authorité royalle 
et  l'ordre  entretenu  depuis  unze  cents  et  tant  d'années 
en  la  monarchie  souveraine  des  roy  s  des  François,  les- 
quels, ayans  passé  le  Rhin  et  conquis  les  pays  des  Gau- 
lois, se  sont  par  le  droict  des  armes  maintenus  en  leur 
souveraine  authorité  par  une  succession  continuelle,  et 
par  ce  moyen  ont  delfendu  leurs  subjels  de  la  violence 
des  estrangeis,  et  faict  voler  le  renom  et  la  gloire  des 
armes  de  leur  nation  juscjucs  en  Asie  et  en  Afrique. 
Les  vrays  François  aussi  ont  tousjours  eu  en  mespris 
ceste  forme  d'eslire  des  roys,  usitée  parmy  quelques 
nations  qui  rendent  leurs  roys  maistrcs  et  valets  tout 

ensemble,  ains  au  contraire  leur  ont  tousjours  obe}' 
en  tout  ce  qu'ils  ont  délibéré  et  ordonne'  souveraine- 
ment ,  tant  de  la  paix  que  de  la  guerre.  Les  estats  aussi 
ne  s'assemblent  en  France  que  par  leur  commande- 
ment, pour  leur  présenter  leurs  humbles  requestes 
et  plaintes,  afEn  qu'ils  ordonnent  sur  icelles  ce  qu'ils 
trouveront  estre  bon  par  leur  conseil.  Et  suis  contrainct 
de  dire,  après  plusieurs  autres,  que  ces  gens-là  qui 
vouloient  changer  l'ordre  de  la  succession  en  une  es- 
lection  ressembloient  à  ces  fols  mariniers,  lesquels, 
iaissans  le  port  de  salut  (qui  est  la  succession)^  des- 
ploient leurs  voiles  aux  vents,  pensans  trouver  repos 
en  l'instabilité  de  la  mer,  qui  est  Teslection  en  fait 
d'Estat,  ce  qui  se  pourroit  aisément  prouver  par  l'exem- 
ple des  Estats  qui  en  usent.  »  C'est  assez  sur  ce  subject. 
Voyons  ce  que  firent  les  princes  et  seigneurs  catholi- 
ques du  party  du  Roy  après  qu'ils  eurent  receu  l'ad- 
vis  du  nombre  des  députez  de  ceux  de  l'union  et  que 
la  conférence  se  feroit  à  Suresne. 

Le  Roy  estoit  lors  à  Mante,  où  se  trouvèrent  aussi 
nombre  de  princes  et  seigneurs  qui  par  sa  permis- 
sion esleurent  en  son  conseil  pour  aller  à  ladite  confé- 
rence M.  messire  Renault  de  Beaune,  archevesfjue  de 
Bourges,  messieurs  de  Chavigny,  de  Bellievre,  à  pré- 
sent chancelier  de  France,  de  Rambouillet ,  de  Chom- 
bert,  de  Pont  carré,  d'Emeric  de  Thou,  à  présent  pré- 
sident à  la  cour  de  parlement,  et  de  Revol,  tous  con- 
seillers au  conseil  d'Estat. 

Après  ceste  eslection  M.  d'O  se  chargea  de  sçavoir 
la  volonté  du  Roy  sur  sa  conversion.  Il  y  eut  entr'eux 
deux  de  longs  discours  sur  ce  subject,  et  principale- 
ment sur  ce  qu'aucuns  vouloient  faire  voir  le  jour  au 

tiers-party  des  catholiques  royaux  dont  nous  avons  cy 
dessus  parle'.  Ce  party  eust  este'  grand  :  on  y  mettoit  un 
nombre  de  princes,  de  prélats  et  de  seigneurs  royaux 
qui  en  estoient,  et  que  plusieurs  ecclésiastiques  et  sei- 
gneurs du  party  de  l'union,  qui  ne  desiroient  tenir  le 
party  de  l'Espagnol,  s'y  fussent  joints  aussi.  C'eustesté 
pour  mettre  la  France  au  dernier  souspir  de  son  bon- 
heur, et  luy  faire  perdre  du  tout  le  nom  de  la  monar- 
chie. Quelle  confusion  c'eust  este'! 

Dieu  qui  dez  long  temps  avoit  touché  le  Roy  sur  la 
realité  au  sacrement  de  l'eucharistie,  et  qui  toutesfois 
esloit  encores  en  doute  sur  trois  points,  sçavoir,  de 
l'invocation  des  saincts,  de  la  confession  auriculaire 
et  de  l'authorité  du  Pape,  luy  dit  :  «  Vous  sçavez  la 
déclaration  que  j'ay  faicte  à  mon  advenement  à  la  cou- 
ronne de  me  laisser  instruire  en  la  religion  catholique 
romaine.  Vous  sçavez  aussi  l'intention  pour  laquelle 
j'ay  permis  que  les  princes  et  seigneurs  catholiques 
ayent  envoyé  des  ambassadeurs  et  des  agents  vers  les 
papes  pour  adviser  au  moyen  de  mon  instruction  et  de 
ma  conversion.  Vous  sçavez  les  mespris  qu'ils  ont  fait 
desdits  ambassades,  contre  l'honneur  de  la  France,  et 
le  peu  d'espérance  qu'il  y  a  de  pouvoir  tirer  aucun  se- 
cours de  ce  costé  là  pour  mettre  la  paix  en  mon  royaume. 
Toutesfois,  aux  choses  quelquesfois  désespérées.  Dieu, 
qui  sçait  l'intention  de  nos  cœurs,  nous  y  donne  des 
remèdes  par  sa  grâce  et  nous  faict  naistre  des  occasions 
contre  nostre  espérance.  Or,  puis  que  Leurs  Sainctetez 
ont  esté  préoccupées  de  la  passion  de  mes  ennemis,  et 
que  ceste  voye  nous  est  interdicte  pour  mon  instruc- 
tion, j'ay  résolu  de  faire  assembler  bon  nombre  de  pré- 
lats de  mon  royaume,  et  la  prendre  d'eux,  et  j'espère 

que  Dieu  nous  reguaideia  de  son  œil  de  miséricorde 
et  donnera  à  mon  peuple  le  fruict  de  la  paix  tant  desi- 
re'e.  Je  sçay  que  les  roys  qui  ont  plus  de  pilie'  de  leurs 
peuples  s'approchent  aussi  plus  prez  de  Dieu ,  qui  fera 
réussir  mon  dessein  à  sa  gloire.  Or  mon  dessein  a  este', 
depuis  qu'il  luy  a  plu  de  me  donner  le  commandement 
souverain  de  tant  de  peuples,  de  préparer  les  moyens, 
au  milieu  de  tant  de  troubles,  pour  leur  faire  avec 
le  temps  jouyr  d'une  paix.  J'ay  usé  pour  tascher  à 
l'obtenir  de  divers  moyens.  Nul  ne  peut  douter  que 
quand  mesmes  je  me  fusse  déclaré  catholique  dez.  mon 
advenementà  ceste  couronne,  que  pour  cela  monj)eu- 
ple  n'eust  pas  eu  la  paixj  ceux  de  la  religion  eussent 
peu  désirer  un  protecteur  particulier,  et  y  eust  eu  du 
danger  de  ce  costé,  veu  ce  qui  s'en  est  passé  autresfois  ; 
et  mesmes  les  escrits  qu'ils  ont  publié  de  peur  de  ma 
conversion  n'estoient  point  hors  de  conjecture.  Les- 
chefs  de  la  ligue  avoient  trop  de  forces  en  main  pour 
me  prester  l'obeyssance  qu'ils  me  doivent.  Les  peuples 
demandoient -la  guerre,  et  n'en  avoient  encor  assez 
senty  l'incommodité.  Nous  ne  sommes  plus  en  ces  ter- 
mes, car  j'ay  donné  ordre  à  m'asseurer  et  appellcr  au- 
près de  moy  tous  ceux  de  la  religion  qui  pourroienl 
remuer.  Pour  les  chefs  de  la  ligue,  ils  n'ont  point  main- 
tenant de  forces  bastantes  pour  me  résister  sans  le  se- 
cours de  l'Espagnol.  Quant  aux  peuples  de  ce  party  là, 
je  sçay  que  l'incommodité  qu'ils  ont  sentie  delà  guerre 
leur  faict  désirer  la  paix.  M'estant  donc  asseuré  de  ceux 
de  la  religion  qui  eussent  pu  remuer  en  mon  royaume, 
je  suis  résolu  de  faire  perdre  entièrement  le  tiers-party 
par  ma  conversion  à  la  religion  catholi(|ue-ron)aine, 
ce  que  j'espeie  faire  par  l'instruction  que  me  donne- 

ront  les  prélats  françois ,  lesquels  je  feray  assembler 
dans  trois  mois  au  plus  tard.  Il  ne  restera  que  ceux  de 
la  ligue,  où  par  la  conférence  qu'ils  ont  accorde'e,  si 
les  députez  s'y  gouvernent  selon  leur  devoir,  j'espère 
donnera  mon  peuple  la  paix  (jui  leur  est  si  nécessaire. 
Donnez  parole  à  M.  de  Bourges  de  mon  intention,  et 
qu'il  gouverne  cest  affaire  par  sa  prudence.  » 

M.  d'O  alla  aussi  tost  dire  ce  que  luy  avoit  dit  le 
Roy  à  M.  de  Bourges,  car  ce  prélat  estoit  sur  son  par- 
tement  avec  les  autres  députez  pour  se  rendre  à  Su- 
resnc.  Il  récent  ceste  nouvelle  avec  un  joignement  de 
mains  et  une  joye  indicible ,  prenant  un  bon  augure 
que  la  peine  que  luy  et  les  députez  prenoient  tour- 
neroit  à  leur  honneur.  Avant  que  de  dire  ce  (jui  se 
passa  en  ceste  conférence,  pour  ce  que  j'ay  dit  cy-des- 
sus  que  dez  long  temps  le  Roy  croyoit  la  réalité  au 
sacrement  de  l'euchaiistie  ,  je  rapporteray  icy  (quel- 
ques particularitez  qui  se  sont  passées  sur  ce  qu'il  a 
esté  quelquesfois  requis  de  se  convertir. 

Environ  l'an  i584,  M.  de  Bellievre,  estant  venu  de 
la  part  du  feu  roy  Henry  m  vers  le  Roy  d'apresent  (lors 
appelle  roy  de  Navane)  dans  Pamyez,  luy  dire  qu'il 
eust  à  remettre  la  messe  par  tout  le  comté  de  Foix  et 
en  d'autres  pays  (|u'il  tenoit  sous  la  souveraineté  de  la 
couronne  de  France,  eut  pour  response  qu'il  faudroit 
donc  y  faire  venir  d'autres  nouveaux  habilans  qui  fus- 
sent catholiques,  et  que  tous  les  peuples  depuis  trente 
ans  avoient  esté  gaignez  par  les  ministres,  tellement 
que  tous  ceux  qui  estoient  d'aage  et  commandoient  aux 
affaires  des  villes  et  bourgades  estoient  de  ceste  reli- 
gion, toutcsfois  qu'en  rassemblée  fjui  se  devoit  tenir  à 
iMoi)taul)an  qu'on   y  apporteroil  le  meilleur  remède 

qu'on  pourroit.  Geste  assemblée  fut  tenue  à  dessein 
par  l'ordonnance  du  feu  Roy  et  du  conseil  de  la  Royne- 
mere,  afin  de  rompre  l'intention  d'aucuns  ministres 
qui  voûloient  appeller  le  duc  Casimir  pour  leur  pro^- 
tecteur,  ainsi  que  nous  avons  jà  dit  ailleurs.  Le  roy  de 
Navarre  ayant  communique'  ceste  demande  de  M.  de 
Bellievre  aux  ministres  de  sa  maison  qui  servoient  lors 
en  quartier,  ils  luy  dirent  qu'il  estoit  raisonnable  que 
les  catholiques  eussent  la  mesme  liberté  qu'ils  preten- 
doient,  et  fut  advisé  que  l'un  d'entr'eux  iroit  en  ces 
pays-là  sonder  la  volonté  de  chasque  ministre  s'ils 
voûloient  entendre  à  quelque  bonne  reconciliation. 
Mais  il  les  trouva  résolus  de  ne  vouloir  estre  assignez 
sur  la  rente  des  escholiers,  qui  est  peto  (ainsi  en  par- 
loient-ils),  mais  requeroient  chacun  pour  soy  quelque 
bon  appointement  dont  ils  pussent  vivre  et  demeurer 
à  couvert.  On  conseilla  lors  audit  sieur  roy  de  Navarre 
de  rechercher  les  moyens  de  se  reconcilier  avec  le 
Sainct  Siège.  Le  sieur  de  Segur,  un  de  ses  principaux 
conseillers,  en  communiqua  mesmes  avec  quelques 
ministres  qu'il  jugeoit  estre  traictables  pour  adviser 
aux  moyens  de  se  reiinir  à  l'Eglise  catholique  romaine, 
ce  que  l'on  desiroit  faire  <loucement  et  sans  en  faire 
grand  bruit.  Sa  Majesté  s'y  trouva  tellement  portée 
qu'en  un  discours  particulier  il  dit  à  un  des  ministres 
de  sa  maison  :  «  Je  ne  vois  ny  ordre  ny  dev  otion  en  cesie 
religion;  elle  ne  git  qu'en  un  presche,  qui  n'est  autre 
chose  qu'une  langue  qui  parle  bien  françois;  bref,  j'ay 
ce  scrupule  qu'il  faut  croire  que  véritablement  le  corps 
de  nostre  Seigneur  est  au  sacrement,  autrement  tout 
ce  qu'on  fait  en  la  religion  n'est  qu'une  cérémonie.  » 
Or  du  depuis  les  remuements  de  la  li^ue  comnien- 

cerent.  Ledit  sieur  de  Segur  (qui  estoit  allé  en  Alle- 
maigne,  oii  il  avoit  porté  le  tliresor  de  la  maison  de 
Navaire,  et  lequel  il  a  rapporté  depuis,  accreu  de 
trois  belles  pièces,  contre  l'opinion  de  ceux  qui  le  te- 
noient  pour  perdu  )  manda  à  Sa  Majesté  qu'il  n'estoit 
pas  temps  de  parler  de  conversion,  et,  quoy  qu'il  leluy 
eust  conseillé,  qu'il  ne  failloit  pas  qu'il  le  list  encoi  , 
pour  ce  qu'estant  prince  souverain  dans  ses  pays,  il  ne 
devoit  ployer  sous  la  volonté  de  ses  ennemis,  ains  de- 
voit  s'esvertuèr  de  maintenir  sa  liberté  et  defTendre  sa 
religion,  jusques  à  tant  que  par  bonne  instruction  pai- 
siblement et  volontairement  il  fust  satisfaict  de  tous 
doubles.  A  cest  advis  se  conforma  celuy  de  tout  son 
conseil.  On  ne  trouva  que  trop  de  raisons  d'Estat  pour 
le  luy  persuader}  toutesfois  on  a  tenu  que,  sans  l'advis 
d'un  opinant  en  son  conseil,  ceste  conversion  se  fust 
poursuivie ,  et  qu'il  fust  venu  dez  ce  temps  là  trouver 
le  Roy,  et  qu'il  n'y  eust  pas  eu  tant  de  sang  respandu 
en  France  comme  il  y  a  eu  depuis.  Les  autres  sont  de 
contraire  opinion,  et  disent  que  les  princes  de  la  ligue 
n'eussent  pas  laissé  de  prendre  les  armes,  et  qu'ils 
n'en  vouloient  pas  tant  à  la  religion  qu'à  la  couronne. 
Du  depuis  que  ce  prince  eut  esté  contraint  de 
prepdre  les  armes  il  ne  laissa  toutesfois,  au  plus  fort 
mesmes  de  ses  affaires,  de  conférer  particulièrement 
avec  ceux  qu'il  jugeoit  doctes  des  poincts  principaux 
de  sa  religion,  et  se  rendit  tellement  capable  de  sous- 
tenir  des  points  debatus  par  les  ministres,  selon  leur 
façon  de  faire,  que  plusieurs  fois  il  en  a  estonné  des 
plus  entendus  d'entr'eux.  On  dira  que  c'estoit  pour  le 
respect  de  Sa  Majesté;  mais  je  diray  que  c'est  de  la 
seule  vivacité  de  son  esprit  et  l'exact  jugement  qu'il 

fait  de  toutes  choses,  en  quoy  il  ne  reçoit  aucune  com- 
paraison avec  prince  ou  philosophe  qui  ait  jamais  este'  ; 
car  je  compare  aussi  les  uns  aux  autres  en  ce  regard 
de  dispute,  mesmement  en  ce  qui  concerne  l'anacrisc 
des  esprits,  dont  il  en  est  un  vray  et  très-parfait  ana- 
tomiste,  si  bien  qu'il  cognoist  les  affections  à  la  mine 
et  les  pensées  au  parler. 

Il  continua  tousjours  ceste  forme  d'instruction;  mes- 
mes,  estant  venu  à  la  couronne  de  France,  il  m'envoya 
(à  moy  qui  escris)  mandement  par  bouche,  et  lettres 
que  me  rendit  en  main  M.  Constans,  à  présent  gouver- 
neur de  Marennes,  à  ce  que  j'eusse  à  luy  en  dire  mon 
advis  sommairement;  ce  que  je  fis  en  trois  grandes 
feuilles  de  papier,  lesquelles  le  sieur  Hesperien,.  mi- 
nistre, luy  porta,  et  se  les  fit  lire  durant  qu'il  assiegcoit 
sa  ville  de  Vendosme.  Du  depuis  Sa  Majesté  a  tous- 
jours  continué  ceste  recherche  d'instruction  par  cs- 
crits  et  en  devis  particuliers  avec  gens  doctes,  jusqucs 
à  ce  temps  icy  qu'il  donna  sa  parole  audit  sieur  d'O 
d'embrasser  du  tout  la  religion  catholique,  et,  pour 
quelques  difïïcultez  qu'il  avoit  encores,  de  s'en  faire 
resouldre  par  les  prélats. 

M.  de  Bourges  et  messieurs  les  députez  du  party  du 
Roy,  arrivez  à  Poissy  le  28  d'avril,  se  rendirent  au 
jardin  du  logis  assiné  à  Suresne  le  lendemain  sur  les 
deux  heures  après  midi, où  estoient  dcsjà  arrivez  M. de 
I.yon  et  les  députez  de  l'union,  qui  estoient  dans  le 
logis.  Ils  commencèrent  à  s'entresaluer  et  embrasser 
avec  beaucoup  de  courtoisie  et  bon  accueil ,  au  grand 
contentement  de  ceux  qui  estoient  presens,  aucuns 
desquels  on  voy oit  jetler  larmes  de  leurs  yeux,  de"  joyc 
et  espoir  de  ([uehjue  heureuse  issue  de  ceste  confc- 

rence,  et,  après  avoir  eu  quelques  devis  et  propos 
communs  ensemble,  montèrent  en  la  sale,  se  ren- 
dans  les  uns  aux  autres  tout  le  respect  qu'il  estoit 
possible. 

Après  ils  commencèrent  de  prendre  séance,  les 
royaux  du  costé  droict,  les  autres  de  l'autre,  chacun 
selon  leur  rang  et  degré,  et  parler  des  seuretez,  com- 
muniquer les  passeports;  et  d'autant  que  le  sieur  de 
Villeroy  n'y  estoit  comprins,  lequel  toutesfois  avoit 
charge  de  se  présenter  de  la  part  du  duc  de  Mayenne, 
ledit  sieur  de  Lyon  pria  les  autres  députez  de  trouver 
bon  qu'il  y/ust  joint;  comme  aussi,  de  la  part  du  Roy, 
M.  de  Bourges  remonstra  que  le  sieur  de  Vie,  gouver- 
neur de  Sainct  Denis,  n'estoit  nommé  au  leur,  qu'ils 
prioient  de  trouver  bon  qu'il  y  assistast;  ce  qui  fut  ac- 
cordé de  part  et  d'autre,  et  advisé  que  les  passeports 
seroient  expédiez  en  lettres  patentes  avec  le  seau  pour 
plus  d'authorité  et  de  seureté. 

Le  sieur  de  Bourges  remonstra  qu'en  leur  passe- 
port ils  n'avoient  voulu  exprimer  aucuns  tiltres  et 
qualitez ,  prioit  ceux  de  l'union  d'en  vouloir  faire  de 
mesme  pour  éviter  toute  jalousie ,  à  quoy  il  ne  fut 
contesté ,  et  fut  advisé  de  les  reformer  et  ne  mettre 
que  les  noms  des  députez  d'une  part  et  d'autre. 

Quant  aux  seuretez ,  fut  arresté  en  premier  lieu  de 
se  donner  la  foy  les  uns  aux  autres,  comme  ils  se  la 
donnoient  et  prenoient  réciproquement  en  protection 
et  sauvegarde ,  disans  aucuns  d'eux  qu'ils  signeroient 
les  passeports  de  leur  sang  si  besoin  estoit ,  et  mour- 
roient  plustost  que  permettre  qu'il  fust  fait  aucun  des- 
plaisir au  moindre  de  la  suitte. 

Que,  attendant  de  plus  grandes  seuretez  de  chacune 
4i.  20 

part,  on  tiendroit  douze  Suisses  de  garde  de  jour  et  de 
nuict  aux  deux  portes  du  lieu. 

Fut  mis  en  avant  qu'il  seroit  bon  faire  cessation 
d'armes  et  intermissions  d'actes  d'hostilité  quelques 
lieues  à  la  ronde,  et  advisé  de  mander  oti  il  apparte- 
noit  pour  en  avoir  lesdespesches ,  et  ne  fut  passé  plus 
outre  ce  jour  là. 

Les  députez  royaux  demeurèrent  ce  soir  à  Suresne, 
et  ceux  de  l'union  se  retirèrent  à  Paris ,  d'où  le  lende- 
main ils  retournèrent  environ  sur  les  une  heure.  Or 
ils  ne  cherchoient  pour  ce  jour  là  que  le  moyen  de 
n'entrer  point  en  matière,  à  cause  qu'ils  attendoient  la 
venue  de  M.  de  Mayenne  et  de  plusieurs  princes  de  sa 
maison  qui  estoient  allés  à  Reims  où  estoit  venu  M.  le 
duc  de  Lorraine ,  et  s'estoient  là  entreveus  et  pris  les 
resolutions  enseml)lement  pour  leurs  affaires,  telles 
qu'il  leur  avoit  semblé  bon.  Ce  fut  pourquoy,  en  les 
attendant,  ils  trouvèrent  moyen  de  faire  passer  ccste 
journée  sur  quelques  paroles  qu'ils  avoient  dites  le 
jour  d'auparavant  à  quelques-uns  des  députez  royaux 
en  particulier,  sçavoir,  qu'ils  eussent  bien  désiré  que 
M.  de  Rambouillet  se  fust  excusé  de  prendre  telle 
charge,  veu  les  choses  qui  s'estoient  passées  à  Blois; 
considéré  que  M.  Roze,  evesque  de  Senlis,  qui  avoit 
esté  député  de  leur  part,  ayant  sceu  qu'on  ne  Tavoit 
pour  agréable,  s'en  estoit  déporté  volontairement.  Les 
députez  royaux  leur  respondirent  que  ce  n'estoit  à 
eux  d'en  résoudre  et  défendre  au  sieur  de  Rambouillet 
de  s'y  trouver;  quant  au  sieur  de  Senlis,  ne  sçavoient 
pourquoy  il  s'en  estoit  absenté,  asseurans  qu'il  eust  esté 
très  bien  venu,  et  avoient  charge  de  recevoir  tous  ceux 
qui  se  presenteroient,  sans  aucune  difficulté;  prioient 

de  ne  s'airester  pour  telles  particularitez  et  passer 
outre.  Mais  ceux  de  l'union  firent  response  qu'ils  ne 
le  poiivoient  faire  qu'ils  ne  fussent  satisfaicts  sur  ce 
poinct,  puis  se  retirei'ent  à  une  chambre  à  part, 
comme  firent  les  royaux.  M.  de  Rambouillet,  désirant 
se  purger  de  ceste  calomnie  devant  la  compagnie,  fit 
dire  à  ceux  de  l'union  qu'il  desiroit  leur  parler,  ce 
qu'ils  accordèrent;  tellement  que  toute  ceste  journée 
se  passa  sur  plusieurs  discours  des  choses  passées  à 
Blois,  dont  pour  conclusion  ledit  sieur  de  Rambouillet 
leur  dit  que  l'on  sçavoit  bien  que  tels  conseils  ne  fu- 
rent pas  prins  tout  à  coup,  ny  en  public,  ny  de  jour, 
ains  à  plusieurs  fois,  au  cabinet,  et  de  nuict,  où  l'on 
sçavoit  qu'il  ne  se  trouva  jamais;  que  messieurs  de 
Lyon  etPericard,  secrétaire,  se  souviendroient  qu'il 
les  avoit  assistez  en  ce  qu'il  avoit  peu  durant  leur  ré- 
tention, priant  lesdits  sieurs  de  le  vouloir  faire  enten- 
dre à  madame  de  Guise,  et  la  supplier  de  le  recevoir 
en  ses  justifications  ;  et  si  elle  avoit  quelque  particulière 
charge  et  indice  contre  luy,  en  luy  faisant  cest  hon- 
neur de  le  luy  faire  entendre,  qu'il  mettroit  peine  de 
s'en  purger,  et  n'estoit  raisonnable  de  le  charger  de  ce 
dont  il  estoit  innocent  pour  le  perdre  luy  et  sa  posté- 
rité, comme  il  sembleroit  qu'il  se  tinst  pour  convaincu 
s'il  se  retiroit  de  la  compagnie,  et  s'asseuroit  que  ma- 
dame de  Guyse  pourroit  tempérer  ses  regrets  et  ses 
plaintes  quand  elle  auroit  entendu  ses  raisons. 

Nonobstant,  ceux  de  l'union  le  supplièrent  de  re- 
chcf  de  vouloir  donner  cela  à  la  compagnie  et  au 
public,  de  se  vouloir  excuser  de  ceste  depufalion 
comme  avoit  fait  M.  de  Sonlis.  11  leur  respondit  que  si 
cela  ne  regardoit  que  son  particulier  il  le  feroit  vo- 

20. 

lontiers,  mais  qu'il  avoit  charge  des  princes,  prélats 
et  seigneurs ,  et  s'en  remettoit  à  eux  pour  en  ordonner. 

Après,  le  sieur  de  Schombert  dit  qu'ils  feroient  ce 
qu'il  seroit  possible  pour  leur  donner  tout  contente- 
ment, et  en  escriroit  là  où  il  appartenoit.  Cependant 
il  les  pria  instamment  qu'on  ne  laissast  la  journée  sans 
donner  quelque  commencement  aux  affaires;  qui  fut 
cause  que,  s'estans  assemblez  et  assis  à  l'accoustumée, 
on  proposa  de  parler  des  pouvoirs;  mais  ceux  de 
l'union  cerclierent  tous) ours  moyen  de  n'y  entrer. 

Aussi  il  ne  s'y  accorda  rien  autre  chose,  sinon  qu'en 
attendant  de  résoudre  la  surseance  d'armes  on  man- 
deroit  aux  garnisons  de  ne  faire  aucunes  courses, 
qu'on  expedieroit  des  passeports  pour  ceux  qui  se- 
roient  employez  à  aller  et  venir  aux  occurrences  né- 
cessaires; et  pour  en  obtenir  les  depesches ,  et  pour 
rapporter  response  du  fait  du  sieur  de  Rambouillet, 
fut  depesché  vers  le  Roy  le  sieur  de  Gesvre,  secrétaire. 

Lelundy,troisiesme  may,  M.  l'archevesque  de  Lyon 
s'estant  trouvé  malade,  les  autres  députez  de  l'union 
partirent  le  matin  de  Paris,  et,  estans  sur  le  bord  de 
l'eauë,  entre  l'abbaye  de  Long-champ  et  Suresne,  ad- 
viserent  encor  de  n'entrer  en  l'affaire  principal  des  ou- 
vertures jusques  au  mercredy  prochain;  qu'on  pour- 
roit  ce  pendant  résoudre  les  seuretez  et  surseance 
d'armes  et  d'hostilité ,  et  communiquer  les  pouvoirs. 
S'estans  donc  assemblez  à  l'accoustumée,  les  royaux 
leur  dirent,  avant  qu'entrer  en  affaires,  qu'on  n'avoit 
peu  ol)tenir  de  faire  révoquer  la  deputation  du  sieur 
de  Rambouillet  pour  plusieurs  grandes  considéra- 
tions, et  principalement  pour  ne  rien  remuer  de  ce 
qui  estoit  passé  à  Rlois. 

Après  cela  on  exhil)a  les  passe-ports  au  grand  seau 
d'une  part  et  d'autre  ,  et,  venans  au  traictë  de  la  sur- 
seance  d'armes,  il  y  eut  quelque  contention  et  diffi- 
culté' sur  la  limitation  ou  estendue  des  lieux  et  per- 
sonnes, lesquelles  ne  s'estans  peu  résoudre,  fut  dit  que 
messieurs  de  Belin  et  président  Janin  en  confereroient 
avec  messieurs  de  Revol  et  de  Vie,  et  r'apporteroient 
après  disné  à  la  compagnie;  qu'il  estoit  temps  d'entrer 
en  affaires. 

M.  l'archevesque  de  Bourges  commença  à  dire 
qu'en  toutes  actions  il  failloit  premièrement  regarder 
à  la  qualité  des  personnes  qui  negotioient,  et  le  pou- 
voir qui  leur  estoit  donné ,  car  les  jurisconsultes 
mesmes  disoient  qu'il  n'y  avoit  défectuosité  plus  grande 
que  de  pouvoir  et  d'authorité,  et  qu'à  ceste  cause  ils 
proposoient  leur  commission. 

M.  l'evesque  d'Avranchcs,  respondant,  dit  qu'il  re- 
cognoissoit  le  fondement  de  ceste  negotiation  dépendre 
de  pouvoir,  et  qu'il  falloit  commencer  par  là,  exhi- 
bant à  cest  ellect  celuy  qu'ils  avoient  de  leur  part;  et, 
après  s'estre  retirez  pour  délibérer  sur  lesdits  pou- 
voirs, M.  d'Avranches  dit  qu'ils  avoient  veu  le  pou- 
voir des  députez  royaux ,  le  tenoient  en  la  forme  telle 
({u'il  appartenoit,  et  n'avoient  rien  à  y  contredire. 

M.  de  Bourges  dit  qu'ils  avoient  aussi  veu  celuy  de 
ceux  de  l'union,  qui  leur  sembloit  aucunement  man- 
({ue  et  défectueux,  n'estant  que  pour  ouyj-,  rappoitoi-, 
et  non  j)our  conclurre  et  arrester;  neanlmoins  qu'ils 
avoient  affaire  à  personnes  de  telle  marque  et  autlio- 
rite,  qu'ils  ne  vouloient  faire  aucune  difficulté  de 
traicter  avec  eux,  sçachant  aussi  ((u'ils  avoient  tant  de 
créance  en    leurs  compagnies    (ju'on   ne   les    desad- 

vouëroit  jamais  en  telle  négociation;  joinct  qu'ils 
estoient  si  proches  de  ceux  desquels  ils  avoient  charge, 
qu'ils  pourroient,  sur  toutes  occurrences,  en  avoir  ap- 
probation et  ratification,  comme  ils  le  requerroient 
aux  choses  qui  se  presenteroient  de  conséquence. 

M.  l'evesque  d'Avranches,  pour  ceux  de  l'union,  ré- 
pliqua que  leur  pouvoir  en  parchemin  sembloit  plus 
spécieux  et  estoit  plus  grand  en  apparence ,  mais 
qu'en  effect  ils  estoient  semblables  et  de  pareille  au- 
thorité,  d'autant  qu'on  sçavoit  assez  qu'ils  ne  resou- 
droient  rien  en  affaires  si  imporlans  sans  la  commu- 
nication de  ceux  qui  les  avoient  envoyez,  et  ne  man- 
queroient,  comme  ils  avoient  desjà  commencé,  de 
consulter  leurs  oracles,  comme  de  leur  part  ils  se- 
roient  bien  marris  d'avoir  entrepris  d'en  user  autre- 
ment; que  leur  compagnie  leur  avoit  faict  cest  hon- 
neur, et  estoit  disposée  de  leur  bailler  plus  ample 
pouvoir;  mais  ils  estimèrent  estre  de  leur  devoir  et 
modestie  de  ne  l'accepter,  sous  la  considération  qu'ils 
estoient  si  proches  qu'en  peu  de  temps  et  sans  retar- 
dation  ils  pouvoient  estre  résolus. 

Ce  mesme  matin  le  sieur  de  Belin  fît  pleinte  de 
quelque  accident  survenu  entre  des  soldats  près  de  La 
Chappelle,  où  il  y  en  avoit  eu  de  tuez,  blessez  et 
prisonniers;  et  fut  arresté  que  les  prevosés  d'une  part 
et  d'autre  informeroient,  pour,  les  informations  rap- 
portées en  la  conférence,  y  estre  pourveu  ainsi  qu'il 
seroit  à  faire  par  raison. 

Après  disné  les  articles  de  la  surseance  d'armes 
furent  résolus  et  accordez  en  ceste  sorte  : 

Premièrement,  affin  que  la  conférence  fust  terminée 
en  toute  seureté,  et  pour  oster  toute  occasion  d'in- 

quieter  les  sieurs  députez  en  quelque  façon  que  ce  fust, 
qu'il  y  auroit  surseance  d'armes  et  de  toute  hostilité, 
non  seulement  j)our  leurs  personnes,  leurs  gens,  train, 
suitte  et  bagaige,  mais  pour  toutes  autres  personnes, 
de  quel((ue  qualité  et  condition  qu'ils  fussent,  à  quatre 
lieues  à  l'entour  de  Paris,   et  autant  à  l'entour  dudit 
Suresne,  à  sçavoir,  depuis  Paris  jusques  aux  lieux  cy 
après  nommez,  l'enclos  d'iccux  et  l'estenduë  de  leurs 
parroisses  comprins  ensemble  de  l'un  à  l'autre,  tirant 
à  droicte  ligne ,  et  pour  toute  l'estenduë  du  pays  qui 
est  entre  ladite  ville  de  Paris,  Ghelle,  Vaujour,  Aunay, 
Ville-pinte,  Roissy,  Gonncsse,  Sarcelles,   Mont-mo- 
rency,  Argentueil,  et,  ayant  passé  l'eau,  tout  ce  qui  est 
jusques  à   Sainct   Oennain   en   Laye,    Pxoquencourt , 
Choisy  aux  Bœufs,  Palayseau,  Lonjumeau,  Juvisy,  et 
tout  ce  qui  est  au  delà  la  rivière,  qui  va   de  l'une  à 
l'autre,  et  de  là  à  Ville-neufve  Sainct  Georges,  pas- 
sant la  rivière  de  Seine,    Sussi,  Boissy,   Amboille , 
Noisy,  et  là  passant  la  rivière,  Nully  sur  Marne,  et  de 
là  à  Chelles,  sans  qu'il  fust  loisible  à  aucuns  d'un  party 
et  d'autre  entrer  dans  les  villes  et  places  où  y  avoit 
garnison,  sans  avoir  passeport  exprès  de  ceux  qui  au- 
roient  autliorité  d'y  commander,  et  ce  pour  le  temps 
de  dix  jours  à  commencer  du  deuxiesme  jour  de  niay, 
sauf  à  le  renouveller  et  prolonger  si  besoin  estoit  ;  que 
défense  seroit  faite  à  tous  gens  de  guérie  ,  de  quelque 
qualité   et   nation    qu'ils    fussent,    de    faire    aucunes 
courses,  ny  actes  d'hostilité,  injures  ny  outrages,  de 
faict  ou  de  paroles,  à  quelque  personne  que  ce  fust  (  n 
l'estenduë   des  lieux   cy-dessus  désignez,  pour  ledit 
temps,  sur  peine  delà  vie  j  ncantmoins,  «pie  lesdroicls 
et  impositions  qui  se  levoicnt  sur  les  vivres  et  mar- 

chandises  seroient  payez  es  lieux  accoustumez  sans 
abus  ny  fraude;  ettoutesfois,  pour  le  regard  des  mino- 
tiers (0  estans  trouvez  dans  l'estendue  de  la  surseance, 
ne  pourroient  estre  recerchez  à  faute  d'avoir  acquité 
lesdits  droits;  mais,  si  autres  que  ceux  accoustumez 
faire  ledit  train  de  minotiers  s'ingeroient  d'en  user  en 
fraude  de  l'accord,  il  y  seroit  pourveu  et  donne'  reigle- 
ment  par  lesdits  sieui's  députez  en  la  susdite  confé- 
rence ;  et  pour  le  regard  des  charrettes ,  combien 
qu'elles  fussent  trouvées  dans  ladite  estendue  de  la  pré- 
sente surseance  sans  avoir  payé,  en  seroit  fait  raison  en 
icelle  assemblée  à  ceux  ausquels  seroit  fait  la  fraude. 

Que  pour  l'observation  desdits  articles  seroient  ex- 
pédiées lettres  patentes  sous  l'authorité  des  chefs  des 
deux  partis,  et  publiées  affin  qu'on  n'en  peust  pré- 
tendre cause  d'ignorance. 

Ce  qui  fut  fait,  et  les  patentes  envoyées  aux  gouver- 
neurs et  capitaines  des  places  prochaines,  à  ce  qu'ils 
eussent  à  l'observer  et  faire  garder  et  entretenir,  avec 
injonction  à  eux  et  aux  officiers  des  lieux  de  faire 
faire  punition  exemplaire  des  contrevenans ,  à  peine 
d'en  respondre  en  leurs  propres  et  privez  noms. 

Le  raercredy  matin  s'estans  les  députez  assemblez, 
après  quelques  propos  communs,  M.  l'archevesque  de 
Bourges,  avant  que  venir  aux  ouvertures  qu'il  avoit  à 
faire,  dit  qu'il  lonoit  Dieu  de  ce  qu'il  luy  plaisoit , 
parmy  tant  de  troubles  et  les  ténèbres  d'un  siècle  cala- 
miteux,  faire  reluire  une  si  heureuse  journée  en  la- 
quelle on  commençoit  à  s'entre-voir  pour  rechercher 

{.^)  Minotiers.  C'étoient  des  ligueurs  pauvres  auxcjueLi  Mayenne  fai- 
soit  donner  un  miuot  de  blé  par  semaine. 

ensemble  quelque  remède  à  nos  maux ,  et  empescher 
l'issue  funeste  de  nos  divisions. 

Le  remercioit  aussi  de  ce  qu'il  avoit  fait  la  grâce  de 
choisir  telles  personnes  ^u'il  voioit  doiie'es  de  tant  de 
prudence  et  d'affection  au  bien  de  cest  Estât,  et  qui 
apportoient  en  cest  affaire  toute  ingénuité  et  de  si 
droictes  intentions,  espérant  qu'on  ne  se  despartiroit 
point  de  ceste  assemblée  sans  quelque  bon  effect ,  et 
qu'il  ne  seroit  reproché  à  tant  de  gens  d'honneur  ce 
que  le  prophète  disoit  :  Contritio  et  infelicitas  in  viis 
eorunij  etvianipacis  non  cognoverunt  (0. 

Qu'il  n'y  avoit  bon  François  qui  ne  fust  touché  de 
compassion,  considérant  nos  misères  et  se  resouvenant 
d'avoir  veu  ceste  monarchie  si  florissante,  neregrettast 
de  la  veoir  en  telle  désolation. 

Ne  vouloit  rafraischir  nos  playes  et  renouveller  nos 
douleurs,  mais  si  les  failloit-il  toucher  avec  le  doigt 
pour  en  chasser  l'ordure  et  y  apporter  la  guerison. 

La  noblesse ,  qu'on  avoit  veu  si  puissante  et  bien 
unie,  estoitaujourd'huy  si  affoiblie  et  diminuée  (Qu'elle 
s'en  alloit  perdue  du  tout,  et  le  royaume  privé  de  son 
appuy  et  plus  bel  ornement. 

La  justice,  autresfois  tant  honorée  et  redoutée,  et 
exercée  avec  l'admiration  des  nations  estrangeres, 
estoit  mesprisée  parmy  les  armes  et  du  tout  abbatuë , 
et  ne  pouvoit  exercer  ses  functions. 

Les  villes  riches  et  opulentes  estoient  désertes,  tout 
commerce  et  marchandise  y  cessoit,  tout  y  estoit  plein 
de  desordre  et  confusion. 

Ceste  belle  et  grande  ville  de  Paris  monstroit  par  la 

(■)  Malheureux  dans  leurs  voies ,  ils  n'ont  pas  connu  celle  de  la  paix. 

soûle  ruine  de  ses  fauxbouigs  combien  sa  face  estoii. 
pitoyable  à  voir,  tous  les  ordres  y  perissoient  et  estoient 
du  tout  abolis,  mesraesceste  Université' tant  renommée  ; 
qui  nous  presageoit  à  l'advefiir  un  siècle  de  l)arbarie 
et  d'ignorance,  et  la  jeunesse  à  faute  d'instruction 
abandonne'e  à  tous  vices  et  desbordemens. 

Le  tiers-estat,  qui  estoit  abondant  en  commoditez, 
et  les  laboureurs  lieureux  lors  qu'ils  jouyssoient  du 
fruict  de  leurs  labeurs,  aujourd'huy  estoient  exposez 
à  l'insolence  et  cruauté  des  gens  de  guerre ,  et  réduits 
au  desespoir. 

La  terre  mesme  nous  monstroit  ses  cbeveux  hé- 
rissez, et  demandoit  d'estre  peignée  pour  nous  rendre 
les  fruicts  accoustumez. 

Et  l'Eglise,  qu'il  avoit  oublié  de  mettre  la  première , 
estoit  très-mal  servie,  la  religion  s'en  alloit  perdue, 
toute  charité  et  dévotion  s'en  alloit  esteinte  ,  les  églises 
estoient  profanées,  les  autels  démolis,  et  pouvoit  dire 
que,  durant  ces  derniers  troubles  et  remuëmens,  il 
s'estoit  plus  perdu  de  ce  qui  estoit  deu  d'honneur  et 
service  à  Dieu ,  d'obeyssance  à  l'Eglise,  de  discipline 
aux  bonnes  meurs,  qu'il  n'avoit  fait  de  long  temps  au- 
paravant; qu'il  ne  falloit  espérer  de  remettre  la  reli- 
gion entre  les  blasphèmes  et  sacrilèges,  parmy  nos 
dissensions  et  animositez,  qui  ne  produiroient  en  fin 
que  toute  infelicité  et  malheur,  et  la  destruction  de  la 
plus  belle  et  florissante  monarchie  de  la  terre. 

Que  le  seul  moyen  de  se  relever  de  ces  misères,  et 
pourvoir  à  tant  de  desordres  et  calamitez,  estoit  une 
bonne  j)aix,  qui  estoit  la  mère  de  la  pieté  et  religion, 
l'establissement  de  la  justice,  la  vraye  source  du  repos 
et  soulagement  du  peuple,  et  par  le  moyen  de  laquelle 

on  pouvoit  espérer  de  remettre  toutes  choses  en  meil- 
leur estât,  et  faire  recouvrer  à  cesle  couronne  son  an- 
cienne splendeur  et  prospérité. 

Qu'il  estoit  temps  de  mettre  quelque  fin  à  nos  tra- 
gédies si  nous  estions  bons  François  et  amateurs  de 
nostre  patrie,  qu'il  n'y  avoit  que  les  estrangers  qui 
faisoient  profit  de  nos  malheurs  et  taschoient  de  nous 
y  nourrir. 

Qu'il  estoit  temps  de  chercher  quelque  repos  pour 
le  reste  de  nos  jours,  et  nous  employer  tous  à  sauver 
cest  Estât,  et  que  par  le  moyen  d'iceluy  la  religion 
seroit  conserve'e,  et  non  par  les  armes  et  continuation 
des  guerres. 

Prioit  et  conjuroit  d'embrasser  et  courir  après  ceste 
paix,  suivant  le  conseil  du  prophète  :  Inquirejjacem, 
et  persequere  earn.  La  nature  mesmes,  par  la  confor- 
mité de  nos  visages,  nous  invitoit  à  la  paix,  et  perver- 
tissions nostre  naturel,  qui  estoit  enclin  à  la  douceur 
et  société,  lors  cjue  nous  suivions  les  tumultes  et  les 
discordes.  Ne  vouloit  user  déplus  grand  discours,  par- 
lant à  ceux  dont  il  cognoissoit  la  bonne  volonté,  mais 
les  prioit  que  s'ils  avoient  quelques  bons  advis  et  expe- 
diens  pour  parvenir  à  un  si  grand  bien  d'en  faire  les 
ouvertures;  qu'il  ne  vouloit  croire  qu'en  leur  assem- 
blée, et  entre  tel  nombre  de  députez  des  provinces,  ils 
ne  se  trouvassent  cjuelques  mémoires  et  instructions 
pour  trouver  le  remède  qu'on  recherchoit  et  qui  estoit 
si  nécessaire,  et  que  de  leur  part  on  les  trouveroit 
tousjours  trèsbien  disposez. 

M.  l'archevcsque  de  Lyon,  prenant  la  parole  pour 
ceux  de  l'union,  dit  qu'ils  n'apportoient  de  leur  pari 
aucune  passion,   mais  une    pure  et  sincère  volonté 

pour  trouver  quelque  bon  et  salutaire  conseil  à  la 
conservation  de  la  religion  et  de  l'Estat;  esperoitque, 
ayans  ce  commun  désir  et  réciproque  affection ,  Dieu 
beniroit  l'issue  de  ccst  acte,  et  feroit  succéder  à  son 
honneur  et  au  souhait  de  tous  les  gens  de  bien  et  bons 
catholiques  j  que  leurs  desseins  et  actions  n'avoient 
jamais  visé  et  ne  tendoient  à  autre  but  qu'à  la  manu- 
tention de  ladite  religion  catholique,  apostolique  et 
romaine,  en  laquelle  ils  estoient  baptisez  et  instruits  , 
pour  la  deffense  de  laquelle  ils  avoient  les  armes,  et 
estoient  résolus  de  consacrer  leurs  biens,  leurs  moyens 
et  leurs  vies ,  avant  que  la  voir  perdre  ou  exposer  en 
danger j  religion  qui  avoit  donné  naissance,  accrois- 
sement et  grandeur  à  ceste  monarchie,  en  laquelle  nos 
roys  avoient  esté  nourris  et  y  avoient  persévéré  depuis 
si  long  temps  si  heureusement,  et  sans  laquelle  elle  ne 
sçauroit  subsister;  religion  qui  avoit  esté  conservée  si 
chèrement  par  leurs  pères ,  et  qu'ils  desiroient ,  voire 
au  prix  de  leur  sang,  transmettre  seure  et  entière  à  la 
postérité. 

Qu'il  n'estoit  besoin  de  représenter  nos  malheurs  et 
les  extrêmes  afflictions  de  cest  Estât,  qu'ils  n'experi- 
mentoient  que  trop,  et  que  les  estrangers  mesmes 
ploroient  et  deploroient  en  les  oyant  reciter;  mais 
qu'il  failloit  adviser  de  trouver  de  bons  conseils  et  re- 
mèdes pour  guérir  les  playes  dont  il  estoit  ulcéré ,  et 
pour  reparer  les  ruines  et  desordres  dont  il  estoit  ac- 
cablé, et  ne  regarder  point  seulement  d'apporter  quel- 
que allégement  présent  à  ceste  ardeur  et  inflammation , 
mais  rechercher  plus  avant  les  causes  d'une  si  aspre 
maladie,  pour  l'oster,  et  remettre  l'Estat  en  sa  conva- 
lescence; que  nous  n'avions  que  trop  recongneu,  par 

l'exemple  des  plus  florissans  empires,  et  par  l'expé- 
rience propre,  que  l'heresie  en  estoit  la  source  et  ori- 
gine, laquelle  avoit  allumé  le  feu  de  nos  troubles, 
dont  ce  royaume  estoit  embrasé  et  presque  réduit  en 
combustion;  que  c'estoit  l'heresie,  qui  ne  cessoit  de- 
puis trente  ans  d'esbranler  ses  fondements,  (jui  avoit 
excité  les  orages  de  rebellions,  de  conjurations  et  per- 
turbations dont  il  estoit  horriblement  agité,  et  avant 
qu'elle  y  fut  introduitte  on  n'avoit  jamais  veu  nation 
plus  obeyssante  et  mieux  unie,  et  ne  falloit  penser, 
tant  qu'elle  y  seroit  entretenue,  de  faire  cesser  ces  de- 
sordres et  confusions.  C'estoit  à  l'heresie  qu'il  falloit 
imputer  le  saccagement  de  nos  temples,  les  démoli- 
tions des  autels,  le  degast  de  nos  champs  et  la  néces- 
sité de  nos  villes.  Et  combien  qu'ils  en  eussent  un  vif 
sentiment,  si  est-ce  qu'ils  regrettoient  bien  encores 
plus  la  perte  de  tant  d'ames  qu'on  voyoit  tous  les  jours, 
et  qui  estoient  sur  le  point  de  perdre  ce  qui  leur  estoit 
le  plus  cher  et  précieux ,  que  la  religion,  laquelle  de- 
meurant sauve  et  entière,  ils  n'apprehendoient  ny  la 
ruine  de  leurs  fauxbourgs,  ny  la  pauvreté  et  nécessité 
de  leurs  villes. 

Quant  à  la  paix,  c'estoit  une  chose  si  saincte,  et  le 
seul  nom  si  doux  et  aggreable,  qu'elle  n'avoit  besoin 
d'autre  loiiange  et  recommandation;  que  les  catho- 
liques la  demandoicnt,  pourveu  que  ce  fust  paix  de 
Dieu  et  de  l'Eglise,  qui  apportoit  après  soy  le  repos  et 
la  prospérité  de  l'Estat;  et  que  le  Fils  de  Dieu  mesme, 
qui  estoit  venu  annoncer  la  paix ,  et  qui  en  estoit  l'au- 
theur  et  luy  mesme  la  vraye  paix,  nous  enseignoit 
qu'il  failloit  bien  monter  plus  haut  pour  parvenir  à  la 
vraye  paix  qui  estoit  le  zèle  de  son  honneur,  et  pour 

lequel  il  estoit  venu  diviser  le  père  d'avec  le  fils,  et 
commandoit  de  quitter  l)iens,  parens  et  alliances  pour 
la  querelle  et  défense  de  la  religion  ;  que  si  les  guerres 
entreprinses  etsonstenues  pour  ceste  occasion  estoient 
blasraées,  il  falloit  par  jnesine  moyen  condamner  tous 
ceux  que  l'Eglise  nous  commandoit  d'avoir  en  saincte 
et  éternelle  mémoire. 

Que  c'estoit  au  moins  le  contentement  et  consola- 
tion qui  leur  demeuroit,  que  la  guerre  qu'ils  souste- 
noient  estoit  juste,  et  n'avoient regret  d'employer  leurs 
vies  pour  un  si  sainct  subject  que  la  conservation  de 
leur  religion  ;  la  seureté  de  laquelle  leur  estant  pro- 
posée par  conditions  bien  certaines  et  non  douteuses, 
ils  feroient  tousjours  voir  n'avoir  autre  ambition,  inte- 
rest  ou  respect  particulier,  quel  (ju'il  pust  estre. 

Et  combien  que  les  députez  ne  fussent  venus  en  in- 
tention de  traicter  et  conférer,  et  que  en  leurs  cayers 
et  instructions  on  ne  trouvast  aucun  article  de  paix, 
n'ayant  peu  prévoir  les  déclarations  et  propositions 
faictes,  toutesfois  qu'ils  aymoient  tant  le  repos  du 
royaume,  qu'ils  ne  rejetteroient  point  les  ouvertures 
qui  seroient  faictes,  si  l'honneur  de  Dieu  et  leur 
devoir  à  la  religion  et  à  l'Eglise  le  pouvoient  per- 
mettre. 

Ne  pouvoient  dissimuler  et  leur  taire  que,  pour  jetter 
les  fondemens  d'une  heureuse  et  solide  paix,  il  failloit 
que  les  catholiques  fussent  unis  de  volonté  et  de  con- 
seil pour  maintenir  et  asseurer  leur  religion ,  et  pour 
s'opposer  aux  armes  et  desseins  de  l'heresie,  qui  ne 
pouvoit  bastir  son  establissement  que  de  nos  ruines,  et 
n'avoit  autre  force  pour  nous  vaincre  que  nos  mu- 
tuelles divisions  et  discordes;  que  c'estoit  là  le  J)ut  où 

les  catholiques  dévoient  viser  et  employer  tous  leurs 
labeurs  et  solicitudes,  comme  au  vray  chemin  pour 
acquérir  bien-tost  une  ferme  et  asseurëe  tranquillité, 
pour  faire  revivre  l'ancienne  gloire  et  réputation  de 
ceste  nation  très-chrestienne,  et  remettre  en  nostre 
postérité'  la  religion  aussi  entière  et  le  royaume  aussi 
grand  et  florissant  qu'il  avoil  jamais  esté;  que  nos 
pères  avoient  veué  ceste  paix,  nos  ancestres  avoient 
jouy  de  ce  repos,  et  ne  tenoit  qu'à  nous  de  commencer 
à  revoir  la  sérénité  d'un  siècle  si  heureux.  C'estoit  ce 
qu'ils  desiroient  de  leur  part;  c'estoit  le  fruit  de  la 
conférence  qu'ils  attendoient,  comme  l'unique  remède 
de  nos  maux,  et  le  port  et  azyle  asseuré  pour  empes- 
cher  le  naufrage  de  la  religion  et  de  l'Estat.  Prioit 
Dieu  de  disposer  les  cœurs  à  un  si  sainct  effect,  et 
dresser  la  voye  pour  y  parvenir;  que  le  mérite  en 
seroit  très-grand,  et  la  loiiange  éternelle  à  la  postérité. 

Après  ces  harangues,  prononcées  par  ces  deux  pré- 
lats avec  une  très -belle  éloquence,  comme  ils  en 
cstoient  naturellement  douez,  les  députez  royaux  se 
retirèrent  à  part  en  une  chambre  pour  consulter;  et, 
après  s'estre  r'assemblez  et  assis,  M.  l'archevesque  de 
Bourges  commencea  à  haranguer  derechef  comme 
s'ensuit  :  Que  l'on  avoit  discouru  de  la  paix,  et  que  de 
sa  part  il  n'en  avoit  parlé  qu'en  termes  généraux;  que 
ce  n'estoit  assez,  et  falloit  venir  aux  moyens  plus  par- 
ticuliers; en  quoy  il  vouloit  user  de  peu  de  langage 
et  avec  toute  simplicité  de  parolles  et  de  volonté,  à 
fin  qu'on  traitast  avec  plus  de  candeur  et  de  con- 
fiance. 

Que  les  philosophes  nous  aprenoient  que  la  pai.\ 
n'estoit   autre    chose   «[u'un    ordre   bien    estably    en 

l'Estat,  et  une  conformité'  d'esprits  et  de  volontez  entre 
les  hommes. 

Que  Dieu ,  autheur  et  conservateur  de  toutes  choses, 
les  avoit  tellement  dispose'es,  que,  par  un  ordre  singu- 
lier, les  inférieures  obeyssoient  aux  supérieures,  et 
s'entretenoient  en  accord  par  une  admirable  harmonie 
et  convenance. 

Que,  ores  que  les  choses  humaines  et  Testât  des  po- 
lices et  gouvernemens  fussent  subjects  à  continuelles 
vicissitudes  et  altérations,  si  falloit-il  qu'à  ce  modelle 
souverain  elles  fussent  contenues  en  quelque  ordre  et 
règlement;  que  cest  ordre  ne  se  pouvoit  dresser  que 
par  la  mutuelle  concorde  des  subjects  et  recognois- 
sance  d'un  chef  et  souverain,  qui  estoient  les  liens  et 
les  plus  fortes  joinctures  pour  retenir  et  conserver 
Testât  des  choses  publiques,  et  les  rendre  heureuses 
et  invincibles,  estans  d'accord  que,  sur  toutes  choses , 
il  failloit  pourvoir  à  la  seureté  de  la  religion,  et  con- 
curroient  avec  eux  en  mesme  désir  de  la  maintenir, 
n'ayants  moins  de  regret  qu'eux  des  partialitez  et 
divisions  qui  empeschoient  son  entier  restablisse- 
ment. 

Mais  que  si  Tobeissance  d'un  roy  et  prince  souve- 
rain, et  ceste  concorde  entre  les  subjects,  n'estoient 
premièrement  establis  pour  asseurer  et  affermir  TEstat, 
qu'en  vain  on  parloit  de  sauver  la  religion  qui  y  estoit 
comprise  et  contenue. 

Que  ce  chef  ne  pouvoit  estre  autre  que  celuy  qui 
estoit  donne'  de  Dieu  et  de  la  nature ,  et  qui  avoit  le 
droit  par  Tordre  de  la  succession  et  les  loix  anciennes 
du  royaume,  estant  yssu  du  tige  royal  et  de  la  famille 
de  sainct  Loys. 

Prioit  de  considérer  combien  ceste  reconnoissance 
des  puissances  ordonne'es  de  Dieu  estoit  recommande'e 
en  l'P'.scritureSaincte,  et  jetter  les  yeux  sur  l'exemple 
des  premiers  chrestiens,  lesquels,  avec  tant  de  patience 
et  humilité,  avoient  tousjours  embrassé  l'obeyssance  de 
leurs  princes  souverains,  quoy  qu'ils  fussent  payens  et 
idolâtres,  ennemis  et  persécuteurs  de  leur  foy  et  reli- 
gion, levant  les  yeux  au  ciel,  et  supporté  avec  mesme 
respect  et  modestie  leurs  actions  et  qualitez,  priants 
pour  eux,  leur  faisans  service,  recognoissants  que 
selon  sa  volonté  il  disposoit  des  sceptres  et  des  co- 
ronnes.  Qu'après  tant  d'enseignemens  et  exemples  des 
saincts  pères,  il  ne  falloit  faire  difficulté  de  rendre 
obeyssance  à  son  roy  légitime  et  ordonné  de  Dieu,  et 
sans  s'enquérir  de  ses  actions  et  de  sa  conscience. 

Qu'il  ne  leur  presentoit  point  un  prince  idolâtre 
ou  faisant  profession  de  la  loy  de  Mahumet,  mais  qui 
estait,  par  la  grâce  de  Dieu,  chrestien,  et  qui  croyoit 
avec  nous  un  mesme  dieu,  une  mesme  foy,  un  mesme 
symbole,  et  séparé  de  nous  seulement  par  quelques 
erreurs  et  diversités  touchant  les  sacrements,  dont  il 
falloit  essayer  de  le  retirer  après  l'avoir  recognu  et  à 
iceluy  rendu  ce  qui  luy  appartenoit. 

Que  s'il  n'estoit  tel  qu'on  le  desiroit  il  le  feilloit  in- 
viter et  poursuivre  de  l'estre  :  les  prioit  et  conjuroit  de 
s'y  employer  tous  par  communs  vœux  et  intercessions. 
«  Joignez-vous,  disoit  ce  prélat,  avec  nous  et  nous 
avec  vous.  Nous  aurons  tous  l'honneur  de  l'avoir  ra- 
mené au  bon  chemin,  et  avoir  fait  un  œuvre  si  signalé 
et  remarquable.  » 

Que  l'on  avoit  beaucoup  d'occasion  d'espérer  ce 
qu'on  desiroit  de  luy  ;  qu'il  en  avoit  fait  les  promesses 

àl'advenement  à  sa  couronne,  et  par  après  beaucoup 
de  fois  réitérées  ;  et  qu'à  présent  on  voyoit  sa  bonne 
volonté,  laquelle  il  avoit  tesmoigné  par  plusieurs  pro- 
pos et  démonstrations  ;  que  la  légation  de  M.  le  mar- 
quis de  Pisani  par  devers  nostre  sainct  père  le  Pape  à 
ses  despens  en  faisoit  assez  de  foy,  avec  la  permission 
qu'il  leur  avoit  donnée  de  venir  en  ceste  conférence  ; 
et  aussi  que,  se  trouvant  dernièrement  à  Mante,  il  vit 
de  la  fenestre  passer  la  procession,  et  leva  son  cha- 
peau et  se  tint  longuement  descouvert;  en  somme, 
qu'il  y  estoit,  par  la  grâce  de  Dieu  ,  desjà  tout  disposé; 
qu'ils  l'esperoient  ainsi,  et  osoient  bien  dire  qu'ils  se 
le  promettoient;  et  ne  restoit  plus  que  d'avancer  un  si 
grand  bien ,  et  s'employer  tous  ensemble  à  l'accom- 
plissement de  ceste  belle  action;  que  cela  le  toucheroit 
au  cœur  quand  il  verroit  ses  bons  subjects  l'en   re- 
quérir et  supplier  d'un  commun  accord;  et,  comme  il 
auroît  ce   contentement  de  recevoir  d'eux  le  devoir 
auquel   ils   estoient    obligez,   aussi   leur   voudroit-il 
donner  ceste  satisfaction  de  se  résoudre  promptement 
et  se  fléchir  à  leurs  prières,  et  d'autant  plus  qu'il  juge- 
roit  telle  resolution  estre  nécessaire  pour  la  tranquillité 
de  son  royaume.  Il  adjousta  qu'il  y  avoit  quelques- 
autres  particularitez  qui  pourroient  estre  représentées 
à  la  compagnie  par  M.  de  Believre  ,  qui  promettoient 
une  bonne  préparation  à  sa  conversion. 

Le  sieur  de  Bellievre  ayant  dit  qu'il  ne  pouvoit 
rien  adjouster  au  discours  du  sieur  de  Bourges,  qui 
avoit  très-dignement  touché  ce  qui  se  pouvoit  dire  sur 
ce  sujet,  l'heure  de  disner  estant  advancée,  on  se  re- 
tira, et,  après  le  disner,  les  députez  de  l'union  consul- 
tèrent sur  la  response  qu'ils  vouloient  faire,  et  fut  par 

eux  tous  particulièrement  discouru  et  opiné  sur  la  pro- 
position faite  par  M.  de  Bourges  sur  la  recognoissance 
du  Roy,  et  par  commun  advis  résolu  de  luy  respondre 
que  quant  à  la  recognoissance  du  roy  de  Navarre, 
qu'ils  n'en  vouloient  point  ouyr  parler,  et  protestoient 
mourir  plustost  que  jamais  obeyr  à  un  hérétique  ;  que 
là  dessus  l'archevesque  de  Lyon  pourroit  mettre  en 
avant  la  disposition  du  droit  divin  et  humain,  les  or- 
donnances de  l'Eglise,  les  conciles,  et  les  lois  fonda- 
mentales de  l'Estat  ;  pour  le  regard  de  l'inviter  à  estre 
catholique,  qu'on  ne  pouvoit  ny  devoit  le  faire  par 
plusieurs  raisons  qui  furent  avancées,  et  que  ledit  ar- 
chevesque  de  Lyon  depuis  rapporta  et  représenta. 

S'estant  donc  r'assemblez  après  le  disner  au  lieu  et 
en  l'ordre  accoustumé,  M.  l'archevesque  de  Lyon  dit  : 
Qu'il  feroit  la   response    avec   tout  le   respect   et 
modestie  qu'il  luy   seroit  possible;  prioit  ceux  aus- 
quels  il  parloit  l'excuser  si  le  matin  en  son  discours 
il  y  avoit  eu  quelque  parole  qui   les  eust  offensez,  et 
considérer  qu'il  en  avoit  charge  de  ceux  qui  les  avoicnt 
commis,  et  qu'il  ne  pouvoit  que  user  de  la  liberté  re- 
(juise  en  affaire  si  ardu  et  si  jaloux  que  celuy  de  la  reli- 
gion, telle  ncantmoins  qui  se  rapporteroit  plustost  à  la 
juste  défense  de  leur  cause  que  à  l'injure  de  personne. 
Recognoissoit  et  confessoit  avec  eux  que  la    paix 
et  prospérité  des  Estats  despendoit  principalement  de 
l'obeyssance  que  l'on  doit  au  prince,  et  de  la  con- 
corde des  sujets,  mais  que  ceste  concorde  ne  se  pou- 
voit former  s'il  y  avoit  diversité  de  religion,  car  l'expé- 
rience, depuis  trente  ans,  avoit  assez  monstre  fju'elle 
n'apportoit([uctroubles  et  renuiemcns, qu'elle  rompoit 
le  lien  de  toutes  societez  les  plus  sainctes  et  inviola- 

i)les,  l'aisoit  ouverture  à  l'atlieisme,  et  coruhloit  l'Estat 
public  de  toute  sorte  de  désordres  et  confusion,  où, 
au  contraire,  l'unité  de  foy  et  du  service  de  Dieu  à 
la  vraye  religion  produisoit  ce  bel  ordre  qu'on  recher- 
choit,  et  ceste  l)elle  rencontre  et  embrassement  de  la 
paix  avec  la  justice  qui  amenoit  la  vraye  tranquillité 
et  l'abondance  de  toutes  bénédictions  spirituelles  et 
temporelles  ;  que  toutes  autres  paix  n'en  estoient  que 
des  ouîbres  ,  et  en  portoient  bien  le  nom  ,  mais  l'efTect 
n'estoit  qu'une  guerre  avec  Dieu  ,  et  un  séminaire  de 
discordes  éternelles. 

Que,  pour  tirer  cest  Estât  du  péril  où  il  estoit, 
falloit  premièrement  y  establir  le  royaume  de  Dieu 
et  asseurer  la  religion  ;  que  par  après  toutes  autres 
choses  seroient  abondamment  adjoustées;  car  c'estoit 
elle  qui  faisoit  florir  et  prospérer  les  royaumes;  c'es- 
toit  à  elle,  comme  maistresse,  que  toutes  polices  dé- 
voient estre  rapportées  ;  et ,  en  ceste  intention  ,  on 
pouvoit  bien  dire  que  la  religion  estoit  en  la  repu- 
blique, mais  comme  l'ame  au  corps,  pour  luy  donner 
vie  et  mouvement. 

Quant  à  la  recognoissance  d'un  chef  souverain,  ils 
le  desiroient  et  requeroient  tous  les  jours  :  c'estoient 
les  vœux  des  provinces ,  les  charges  et  mémoires  de 
leurs  députez,  pourveu  que  ce  fust  un  roy  très-chres- 
tien  de  nom  et  d'effect,  digne  de  la  pieté  de  ses  ances- 
tres.  IMaisde  recognoistreetadvoùer  un  hérétique  pour 
roy  en  ce  royaume  très-chrestien,  qui  estoit  l'aisné  de 
l'Eglise,  et  ancien  ennemy  des  hérésies,  quoy  (ju'on 
eust  mis  en  avant  de  l'authorité  de  l'Escrilure  Saincte, 
et  exemples  des  anciens  chrestiens,  c'estoit  chose  con- 
traire à  tout  droit  divin  et  humain,  aux  canons  eccle- 

siastiques  et  conciles  généraux,  à  l'usage  de  l'Eglise, 
et  aux  lois  primitives  et  fondamentales  de  cest  Estât. 
r:ar,  premièrement,  la  loy  de  Dieu  estoit  expresse, 
(|ui  defendoit  d'establir  pour  roy  aucun  qui    ne  fust 
du  nombre  des  frères,  c'est  à  dire  de  raesme  reli- 
gion ,  (|ui  est  la  vraye  fraternité  procédant  de  la  con- 
jonction  de  religion  :  et  la  raison  de  la  loy  le  mons- 
troit  encore  mieux,  à  fin  qu'il  ne  ramenast  le  peuple 
en  l'Egypte,  c'est  à  dire  aux  précipices  de  l'infidélité' 
et  de   l'heresie.   Suyvant   lequel  commandement   les 
prestres  et  sacrificateurs  d'Israël ,  et  les  mieux  instruits 
en  la  crainte  de  Dieu,  s'ostoient  distiaits  de  la  suhjec- 
tion  de  Jéroboam  pour  avoir  pi  evariqué  en  la  vraye 
religion,  et  soubmis  à  l'obeyssance  du  roy  de  Juda; 
les  villes  d'Edon  et  de  Lobna,  du  domaine  des  pres- 
tres et  sacrificateurs,  où  estoient  les  plus  sages  et  reli- 
gieux du  royaume,  avoicnt  délaissé  Joram,  sixiesoie 
roy  de  Juda,  pour  ceste  mesme  occasion,  qui  estoit 
mort  misérablement,  au    soubait  de  tout  le  peuple, 
sans  avoir  esté  ensevely  au   sepulclire  de  ses  pères,  ne 
receu  aucun  honneur  et  obseque  royal.  Amazias,  ayant  • 
quelque  temps  suyvi  le  service  de  Dieu',  s'en  estoit 
après  destourné;  aussi  son  peuple  s'estoit  rebellé  con Ire 
luy,  estant  contraint  s'enfuir  à  la  ville  de  Lachis,  où 
il  avoitestépoursuyvi  par  ceux  de  Hierusalem,  assiégé 
et  mis  à  mort  par  un  conseil  gênerai.  La  roy  ne  Atha- 
lia,  par  l'authorité  de  Joiada,  grand  prestre,  et  le  con- 
sentement de  tout  le  peuple,  avoit  esté  oslée  de  son 
tlirosne,  après  avoir  legné  six  ans,  et  punie  exemplai- 
rement. 

Que    le  inesmc   avoit    esté  ordonné  en  la  loy   de 
l'Evangile.  Que  celuy  qui  ne  voudroit  obeyr  à  l'Eglise 

seix)it  tenu  pour  ethnique,  profane  et  puhlicain,  tant 
s'en  faut  que  celuy  qui  en  est  retranché  peust  estre 
roy  en  l'Eglise.  Et  comment  pourroit-il  estre  receu , 
veu  que  sainct  Jean  mesme  defendoit  de  le  saluer,  qui 
n'est  qu'un  office  de  courtoisie,  de  le  recevoir  en  la 
maison,  de  converser  et  communiquer  avec  luy?  Et 
gainct  Paul  reprenoit  aigrement  les  chrestiens  de  ce 
qu'ils  plaidoient  devant  des  juges  payens  et  infidèles, 
voulant  plustost  qu'ils  esleussent  les  plus  indignes 
d'entre  eux,  monstrant  combien  les  infidèles  estoient 
incapables  d'avoir  aucune  authorité  et  commandement 
sur  les  chrestiens  et  catholiques ,  et  que  l'heresie  et 
infidélité  deslioit  tous  les  liens  les  plus  estroits,  mesmes 
la  femme  du  joug  et  obligation  de  son  raary. 

Tous  les  conciles  prononçoient  pareils  arrests  d'in- 
terdiction et  d'anatheme  contre  les  hérétiques,  et  les 
declaroient  indignes  de  toute  domination  et  princi- 
pauté sur  les  catholiques.  Geluy  de  Latran,  fait  sous 
Innocent  m,  pape  plein  de  pieté  et  sans  aucun  repro- 
che, avec  grand  nombre  de  prélats,  ordonnoit  que 
tous  princes  jureroient  d'exterminer  les  hérétiques  dé- 
noncez par  l'Eglise,  et  purger  leurs  royaumes,  terres 
et  jurisdictions  de  ceste  ordure  d'heresie ,  autrement 
qu'ils  estoient  excommuniez,  et  leurs  vassaux  et  sub- 
jects  déclarez  absous  du  serment  de  fidélité  et  de  leur 
subjection  et  obeyssance  ;  que  ce  concile  avoit  esté 
receu  et  usité  par  toute  la  chrestienté,  et  particuliè- 
rement en  France  ;  ce  qui  se  voyoit  par  le  serment 
faict  par  nos  roys  en  leur  sacre,  qui  estoit  tiré  de  mot 
à  mot  du  texte  dudit  concile.  Au  concile  de  Tolède 
estoit  escrit  qu'un  roy  ou  prince  ne  pouvoit  estre  receu 
qu'il  n'eust  juré  de  ne  souffrir  aucun  en  son  royaume 

qui  ne  fiist  catholique;  s'il  venoit  à  estre  indacteur 
de  ce  serment,  qu'il  fust  en  exécration  et  anatheme. 
Si  on  dit  que  ce  concile  est  faict  pour  l'Espagne,  ce 
seroit  chose  honteuse  que  les  François  leur  cédassent 
au  zèle  de  la  foy  et  religion. 

Que  si  le  droict  divin  y  estoit  si  exprès,  l'usage  et 
la  pratique  des  pères  et  anciens  chrestiens  y  estoit 
conforme,  comme  on  })ouvoit  monstrer  par  plusieurs 
exemples  :  que  Mattathias  et  ses  enfans  les  Macliabe'es 
estoient  louez  par  l'antiquité,  et  recommandables  à  la 
postérité,  comme  serviteurs  de  Dieu,  pour  n'avoir 
voulu  souffrir  et  s'estre  opposez  à  la  tyrannie  d'Antio- 
chus,  leur  prince  souverain,  pour  la  défense  de  leur 
foy  et  religion.  Licinius  et  Maxence,  qui  estoient  les 
deux  premiers  princes  apostats  de  l'Empire,  avoient 
donné  occasion  aux  catholiques  de  s'eslever  contre 
eux  et  recourir  à  Constantin,  qui  les  avoit  vaincus  et 
desfaits  tous  deux  sur  cesteq^uerelle.  Constance,  arrien, 
(ils  de  Constantin,  ayant  chassé  sainct  Athanase  de  son 
siège,  les  catholiques  avoient  imploré  le  secours  de 
Constans,  son  frère,  qui  l'auroit  contraint  à  faire  cesser 
ces  persécutions  et  violences.  Qu'il  y  avoit  une  infi- 
nité de  semblaJdes  exemples  qu'il  obmettoit  ;  prioit 
seulement  de  regarder  avec  quelle  liberté  les  anciens 
evesques,  ces  colonnes  de  l'Eglise,  sainct  Athanase, 
sainct  Ililaire,  sainct  Chrysostome,  sainct  Grégoire 
Nazianzetie  et  saint  Cyrille  ,  parloient  aux  empereurs 
et  monarques  de  leurs  temps  loi  s  qu'ils  estoient  hé- 
rétiques et  ennemis  de  l'Eglise,  les  appellans  loups, 
chiens,  stipens,  tygres,  dragons,  lyons  ravissans,  an- 
techrists,  et  usoient  de  plusicui  s  autres  pai  oies  contu- 
melicuses,  et  sur  tout  Lucifer,  evcsipic  de  Sardaigne, 

par  ses  livres  et  escrits  addressez  contre  Constance; 
qui  estoit  bien  loing  de  les  recognoistre  et  conseiller 
de  leur  rendre  obéissance,  car  autrement  ils  eussent 
parlé  d'eux  avec  honneur,  qui  est  une  des  principales 
marques  de  l'obeyssance. 

Venant  après  au  droit  humain,  il  remarqua  qu'il  y 
avoit  plusieurs  décrets  et  constitutions  ecclésiastiques, 
plusieurs  loix  et  edicts  des  empereurs  Constantin, 
Theodose,  Martian,  Justinian,  par  lesquels,  entre 
autres  peines,  les  hérétiques  et  leurs  fauteurs  estoient 
déclarez  indignes  de  tous  biens,  honneurs,  authoritez 
et  charges  publiques,  voire  des  plus  petites  et  moins 
importantes.  «  Comment  donc,  disoit-il,  seroient-ils 
capables  de  la  plus  haute  et  excellente  dignité  du 
monde?  » 

Pour  les  loix  de  la  monarchie  de  France,  il  dit  qu'il 
ne  vouloit  repeter  ny  le  testament  solemnel  de  sainct 
Remy,  ny  les  anciens  edicts  de  nos  roys,  les  regle- 
mens  et  ordonnances  de  cest  Estât;  car  le  seul  serment 
qu'ils  estoient  tenu  de  prester  à  leur  sacre  et  couron- 
nement, de  défendre  la  religion  catholique,  aposto- 
lique et  romaine,  et  exterminer  les  hérétiques,  et  sous 
lequel  ils  recevoient  celuy  de  fidélité  de  leurs  sub- 
jects,et  non  autrement,  monstroit  assez  combien  ceste 
qualité  estoit  nécessaire  et  fondamentale;  aussi  que, 
aux  premiers  estats  tenus  à  Blois,  avoit  esté  proposé 
que  le  roy  de  Navarre  et  le  prince  de  Condé  seroient 
admonestez  de  laisser  leur  hérésie,  autrement  qu'ils  se- 
roient indignes  de  jamais  succédera  ceste  couronne, 
et  telle  avoit  esté  recognue  la  volonté  du  Roy,  con- 
forme à  la  proposition  des  estats.  Et  aux  derniers  es- 
tats,  avec  quels  serments  publics  et  solemnols,  quels 

contentements  et  aplaudissements  de  tout  ie  peuple 
françois,  avoit-on  receu  et  jure'  ceste  loy  pour  fonda- 
mentale de  l'Estat  :  et  ne  falloit  dire  qu'elle  eust  esté 
practique'e  par  artifice,  ou  extorquée  par  violence,  si 
on  n'appelloit  force  l'instante  réquisition  de  tous  les 
ordres;  et  quoy  que  la  fin  d'iceux  estais  eust  esté  fu- 
neste et  tragique,  et  qu'il  seral)last  n'avoir  esté  libres,  si 
est-ce  (ju'ils  n'avoient  laissé  d'insister,  jusques  aux  der- 
nières harangues,  que  ladite  loy  fust  authorisée  et  con- 
firmée ,  et  le  Roy  mesmes  en  auroit  fait  particulière 
déclaration  qu'il  n'entendoit  rien  changer  en  icelle, 
ains  vouloit  qu'elle  fust  ferme,  stable  et  irrévocable. 

Dit  qu'il  n'estoit  besoin  de  s'estendre  plus  longue- 
ment en  la  déduction  des  loix  divines  et  humaines;  que 
la  seule  raison  et  expérience  monstroit  assez  quel  dan- 
ger il  y  avoit  de  se  soubmettre  sous  la  domination 
d'un  prince  de  contraire  religion,  car,  tenant  la  sienne 
pour  vraye,  il  ne  falloit  pas  doubler  qu'il  ne  s'em- 
ployasl  de  tous  moyens  à  l'avancement  d'icelle  et  à 
l'anéantissement  de  celle  qui  seroit  contraire;  et  outre 
que  sa  volonté  servoit  de  loy  plus  forte  et  plus  puissante 
que  celle  mesme  qui  estoit  escrite,  l'autlioriré  royalle 
lui  fournissoil  mille  moyens  pour  l'exécution  de  tels 
desseins,  mais  deux  principalement  :  le  premier  estoit 
l'exemple,  qui  avoit  tel  pouvoir  sur  les  subjects  qu'ils 
se  laissoient  aysement  aller  à  l'imitation  des  vices  ou 
des  vertus  de  leurs  souverains,  et  sur  tout  les  François, 
que  l'on  disoit  estre  singes  de  leurs  roys.  Sous  les  bons 
roys  David,  F^zechias,  Josias,  le  peuple  se  trouvoit 
avoir  esté  fort  religieux.  Quand  Jéroboam  choisit  une 
autre  religion,  tout  le  peuj)le  y  avoit  couru  après.  En 
la  chrestienté,  par  l'exemple  du  grand  Constantin,  tout 

le  monde  avoit  embrassé  la  foy,  sous  Constance  l'arna- 
nisme,  et  l'athéisme  sous  Julian  l'Apostat.  De  nostie 
temps,  Henry  huictiesme  d'Angleterre,  combien  avoil- 
il  trouvé  de  sectateurs  de  son  schisme?  Edoiiard,  son 
fils,  avec  quelle  facilité  avoit-ii  changé  la  religion?  La 
dévote  Marie  n'avoit-elie  pas  chassé  en  bien  peu  de 
temps  l'heresie,  et  en  aussi  peu  de  temps  Elizabet  in- 
troduit le  calvinisme?  Nouvellement  n'avoit-on  pas 
veu  le  duché  de  Saxe  tenir  la  doctrine  de  Luther  sous 
un  prince  luthérien,  embrasser  le  calvinisme  et  bannir 
la  précédente  par  la  volonté  du  mesme  prince,  et  de- 
puis, à  l'appétit  du  tuteur  de  ses  enfans,  la  doctrine  de 
Luther  restablie,  et  celle  de  Calvin  condamnée  et  re- 
jettée?Et  ne  falloit  aller  rechercher  des  histoires  et  re- 
citer des  exemples  estrangers;  qu'on  experimentoit 
desjà  avec  trop  de  regret  ce  que  pouvoit  l'exemple  et 
l'authoritédu  prince  hérétique,  s'il  estoit  estably  et  re- 
cognu  par  les  catholiques,  qui  voyoient  de  leur  vivant 
saper  les  fondemens  de  leur  religion;  et  ny  les  démo- 
litions des  autels,  les  ruynes  de  leurs  églises,  ny  les 
blasphèmes  et  indignitez  commises  contre  le  Sainct 
Siège  et  l'authorité  de  l'Eglise,  ny  l'insolence  des  mi- 
nistres de  l'heresie,  dont  il  ne  vouloit  parler  plus  ai- 
grement, ne  les  pouvoient  retenir.  L'autre  moyen  que 
les  princes  hérétiques  avoient  quand  ils  estoient  recog- 
nus  pour  roys,  estoit  la  force  et  authorité  d'avancer 
aux  honneurs,  dignitez  et  charges  publiques,  ceux 
qu'il  leur  plaisoit,  et  les  obliger  par  ce  moyen  à  dé- 
pendre de  leur  volonté,  et  déprimer,  par  la  sévérité  et 
terreur  de  leur  sceptre,  ceux  qu'ils  n'avoient  peu  cor- 
rom])re  par  faveur  et  bien-faits,  s'ils  vouloient  faire 
cmpeschenient  et  résistance  à  leurs  mandemens  ;  qu'il 

ne  fallolt  autre  tesmoignage  que  les  persécutions  que 
les  catholiques  avoient  soufï'ert  sous  Constance,  Valent, 
Genseric,   Hunneric,  Trasimonde,  et  autres  princes 
arriens,  qui  avoient  esté  si  cruels,  que,  si  ces  pères  an- 
ciens, qui  s'estoient  trouvez  parmy  les  feux  et  flammes 
(le  telles  violences,  sainct  Atlianase,  sainct  Grégoire 
Nazienzene,  Ruflin  et  Victor  d'Utique,  ne  les  eussent 
laisse'es  par  escrit,  elles  sembleroient  incroyables.  Et 
qui  y  voudroit,  disoit  il,  adjouster  foy,  oyant reciter  à 
la  postérité' les  inliumanitez  et  tourments  que  la  royne 
d'Angleterre  avoit  fait  souffrir  aux  catholiques  de  son 
royaume?  Qui  n'auroit  horreur  se  ressouvenant  des 
cruautez  innumerables  quel'heresie  avoit  exercé  en  la 
France,  laquelle  ayant  eu  ce  crédit  lors  qu'elle  estoit 
battue  et  combattue  par  nos  roys,  quel  traictement 
en  pourroit-on  espérer  estant  fortifiée  de  l'authorité 
royale,  et  devenue  maistresse  et  souveraine?  Que,  ayant 
tant  d'exemples  voisins  et  domestiques,  l'expérience  et 
la  raison ,  il  ne  falloit  penser  qu'ils  fussent  si  lasches, 
ny  si  peu  jaloux  d'un  joyau  si  cher  et  précieux  que  la 
religion,  de  la  vouloir  engaiger  au  pouvoir  d'un  héré- 
tique,  et  luy  mettre  ceste  haute  et  absolue  authorité 
comme  un  glaive  en  main  pour  la  destruire.  Ne  vou- 
loient  faire  ce  des-honneur  au  peuple  françois,  très- 
chrcstien  et  tant  renommé  pour  sa  pieté,  de  consentir 
qu'il  eust  un  chef  hérétique  et  retranché  du  corps  de 
l'Eglise,  et,  avant  que  voir  cela,  ils  estoient  résolus  de 
tenter  plustost  toutes  sortes  de  conseils,  pour  extraor- 
dinaires qu'ils  pussent  estre,  jusques  à  leurs  pro])res 
vies,  qu'ils  ne  pouvoient,  disoit-il,  sacrifier  pour  un 
plus  sainct  et  honnorablc  subjecl.  Trouvoient  eslrange 
d'ouir  dyrc  qu'à  un  piincc  de  telle  qualité  on  se  di- 

soit  esLie  naturellement  obligé  comme  donne'  et  or- 
donné de  Dieu,  veu  que  ez  royaumes  chrestiens  tout 
ce  qui  estoit  de  la  nature,  du  droict  de  gens,  et  des 
polices  temporelles,  devoit  céder  à  la  grâce  de  Dieu  , 
par  laquelle  seulle  ils  regnoient,  et  à  Jesus-Christ,  na- 
turel roy  des  royaumes  de  la  terre,  qui  avoitle  peuple 
de  Dieu  pour  son  héritage,  et  qu'il  avoit  soubmis  aux 
puissances  subalternes  pour  l'adv-ancement  de  sa  gloire 
et  service  de  son  Eglise,  les  autres  ne  venants  point  de 
sa  main  et  n'estans  avouez  pour  ses  ministres  et  lieute- 
nans.  Que  telles  loix  estoient  bien  autres  que  les  loix 
de  la  succession  et  proximité  du  sang  dont  on  avoit 
parlé,  lesquelles  quand  on  voudroit  accorder  avoir 
lieu,  il  faudroit  joindre  pour  essentielle  et  nécessaire 
qualité  la  profession  de  la  religion  catholique  et  la  capa- 
cité de  succéder,  et  oster  l'inhaljilitéet  incapacité,  qui 
ne  pouvoit  estre  plus  grande  que  de  Iheresie,  que  des 
condemnations  de  l'Eglise  et  exclusion  des  loix  et 
ordre  inviolable  de  cet  Estât,  comme  il  disoit  avoir 
monstre.  Que  la  foy  estoit  préférable  à  la  chair,  au 
sang  qui  estoit  souillé  par  l'infection  de  l'heresie,  et  la 
vraye  succession  estoit  celle  de  la  foy  et  imitation  des 
œuvres  et  de  la  pieté  de  ceux  dont  on  se  disoit  estre  ex- 
extraict.  Que  saint  Loys,  prince  de  très-heureuse  mé- 
moire, et  sanctifié  pour  ses  vertus  et  pieté  singulière, 
n'avoueroit  jamais  pour  ses  successeurs  les  protecteurs 
des  hérésies,  dont  il  estoit  si  grand  prolligateur  et  ad- 
versaire. Et  sur  ce  qu'on  avoit  dit  ne  parler  d'un  prince 
<[ui  fust  payen  ou  idolâtre,  mais  qui  croyoitun  mesme 
dieu,  une  mesme  foy  et  symbole,  la  vérité  de  leur  foy 
lesasseuioit  que  la  contrariété, voire  en  tous  les  points 
principaux,  ne  pouvoit  estre  plus  grande,  et  que  les 

uns  reputoient  abus,  superstition  et  idolâtrie,  ce  que 
les  autres  tenoient  pour  appuy  de  leur  salut  et  créance; 
la  mesme  vérité  apprenoit  à  tenir,  non  pour  simple  er- 
reur, mais  pour  hérésie,  ce  qui  avoit  esté  ainsi  déclaré 
et  jugé  par  l'Eglise  et  par  les  conciles  généraux  et  ecu- 
meniques;  et,  croire  autiement,  c'estoit  faire  chose  in- 
différente de  la  foy,  et  ouvrir  la  porte  à  l'athéisme.  Que 
si  elle  sembloit  approcher  de  plus  près  de  la  religion 
catholique  que  le  paganisme,  c'estoit  en  quoy  elle  es- 
toit  plus  dangereuse  et  dommageable  à  l'Eglise,  qui 
avoit  tousjours  esté  plus  opprimée  par  ses  ennemis  do- 
mestiques que  par  les  estrangers,  et  le  mal  d'autant 
plus  contagieux  qu'il  s'insinuoit  plus  aysement  par  telle 
conformité. 

Il  vint  après  à  l'invitation  et  sommation,  et  dit  aussi 
qu'ils  n'y  pouvoient  entendre,  par  plusieurs  raisons 
très-pertinentes  :  premièrement,  que  la  conversion  à  la 
foy  estoit  un  œuvre  de  Dieu,  qu'on  n'y  parvenoit  pas 
par  sommation  et  protestation,  mais  par  une  impul- 
sion et  mouvement  du  Sainct  Esprit,  et  en  se  disposant 
à  recevoir  ceste  grâce  avec  humilité  et  pureté  de  vie 
et  de  conscience;  que  le  roy  de  Navarre  avoit  esté  in- 
vité et  sommé  de  retourner  à  l'Eglise  par  les  premiers 
estais  de  Blois,  avec  une  légation  et  deputation  honno- 
rable  par  devers  luy;  que,  après  la  mort  du  dcfl'unct 
Roy,  il  leur  avoit  promis  de  se  faire  catholique  dans 
six  mois;  que  si  pour  eux  il  ne  l'avoil  voulu  faire,  en- 
cores  moins  le  feroit-il  pour  ses  ennemis,  et  ne  seroit 
honnorable  qu'il  fust  dit  que  sesdits  ennemis  l'eussent 
fait  catholique;  que  M.  le  duc  de  Mayenne  luy  en  avoit 
fait  parler  par  des  personnes  d'honneur  et  d'authorité, 
qui  n'y  avoient  peu  rien  advancer;  mais,  «{ui  plus  es- 


334  [ïSqS]  chronologie  ivovenaire 

toit,  ce  seroit  entrer  en  quelque  forme  de  recognois- 
sance,  ce  qu'ils  n'entendoient  et  ne  pouvoient  faiie, 
violer  les  serments  par  eux  solemnellement  prestez, 
avec  un  public  perjure,  et  outre  ce  offencer  l'authorité 
de  nostre  SainctPère,  qui,  par  ses  bulles  l'ayant  ex- 
communie' et  retranché  de  l'Eglise, defendoit  de  traic- 
ter  avec  luy,  ny  d'avoir  aucune  communication  et 
commerce. 

Touchant  les  indices  de  sa  future  réduction ,  ils  es- 
toient  fort  foibles  et  sans  apparence;  car,  quant  à  la  lé- 
gation du  sieur  marquis  de  Pisany,  elle  estoit  faicte 
sous  autre  nom  que  le  sien,  qui  n'estoit  pas  la  submis- 
sion et  humilité  requise  en  tels  actes,  ny  le  respect  deu 
à  Sa  Saincteté  ;  que,  s'il  avoit  levé  le  chapeau  à  la  pro- 
cession, d'une  fenestre,  ce  n'estoit  pas  pour  faire  hon- 
neur à  la  croix  et  aux  saincts,  ny  recognoistre  les  cé- 
rémonies de  l'Eglise,  mais  plustost  pour  saluer  les 
princes,  seigneurs,  dames  et  autres  qui  y  estoient. 
Mais  qu'ils  avoient  bien  des  raisons  plus  grandes  pour 
croire  le  contraire  :  les  promesses  faictes  solemnelle- 
ment de  n'abandonner  jamais  sa  créance,  les  actions 
subséquentes  de  persévérer  en  l'exercice  de  l'heresie , 
favoriser  ceux  qui  en  faisoient  profession,  mettre  les 
charges  et  les  places  plus  importantes  en  leurs  mains , 
distribuer  les  ministres  par  provinces  comme  officiers 
à  gaiges,  faire  veriffier  les  edicts  de  janvier  et  juillet, 
et  deffendre  d'informer  de  la  religion  de  ceux  qui  se- 
roient  pourveus  d'offices,  comme  on  avoit  faict  ces 
jours  passez  à  Tours.  Icy  fut  ledict  sieur  de  Lyon  in- 
terrompu par  M.  de  Chavigni,  qui  dit  qu'il  n'avoit 
esté  vérifié  par  la  cour  de  parlement,  combien  qu'il 
eust  esté  présenté.  Ledit  archevesque  de  Lyon,  pour- 

suivant  son  discours,  dit  que  c'estoit  au  moins  un  tes- 
moignage  de  sa  volonté,  ayant  ordonné  de  le  publier 
et  verriffier,  et  adjousla  les  lettres  interceptées  des  am- 
bassadeurs d'Angleterre,  par  lesquelles  il  dit  qu'on 
pouvoit  juger  de  l'intention  du  roy  de  Navarre  sur  la- 
dicte  promesse  de  conversion,  qui  n'estoit  qu'à  des- 
sein, pour  entretenir  et  engager  les  catholiques  qui 
l'assistoient,  et  faciliter  la  voye  de  son  establissement 
à  la  royauté  :  aymoit  mieux  s'en  taire  qu'en  parler  plus 
avant. 

Pour  la  fin,  dit  qu'il  avoit  esté  un  peu  long  en  son 
discours,  mais  que  ce  avoit  esté  pour  monstrer  com- 
bien juste  estoit  la  resolution  que  leur  party  avoit 
prinse  de  ne  souffrir  jamais  la  domination  d'un  héré- 
tique 5  et  qu'après  avoir  tant  enduré  et  supporté  pour 
ceste  querelle,  qui  concernoit  l'honneur  de  Dieu  et 
conservation  de  la  foy,  il  ne  failloit  penser  les  en  de- 
mouvoir,  ny  trouver  aucuns  expediens  pour  y  par- 
venir. 

Prioit  lesdits  seigneurs  députez  des  princes  catholi- 
ques royaux  de  considérer  avec  eux  quelle  injure  ce 
seroit  faire  à  Dieu,  quel  préjudice  à  son  Eglise,  quel 
tort  à  la  postérité,  de  laisser  tomber  le  sacré  sceptre 
■françois  es  mains  d'un  hérétique,  qui  apporteroit  par 
son  establissement  la  ruine  de  la  religion  de  ce  royaume, 
et  de  Testât  universel  de  la  chrestienté.  Estans  catholi- 
ques et  enfans  de  l'Eglise,  ne  dévoient  souffrir  que 
l'ennemy  conjuré  d'icelle  en  fust  le  protecteur;  estans 
si  bons  François ,  dévoient  estre  jaloux  de  la  dignité 
et  splendeur  de  ceste  couronne,  et  luy  conserver  son 
principal  fleuron,  qui  estoit  la  religion,  et  ceste  pos- 
session qu'elle  avoit  gardé  juscpics  à  présent,  de  n'a- 

voir  eu  autres  roys  que  très  chrestiens  et  grands  enne- 
mis des  hérésies.  Que  ce  leur  estoit  un  extrême  regret 
de  voir  la  religion  catholique  opprimée  par  les  catho- 
liques, qui  la  dévoient  défendre  avec  eux.  Et  ne  fal- 
loit  douter  que  l'heresie  ne  se  vengeast  des  uns  et  des 
autres,  et  de  ceux  mesmes  par  l'appuy  desquels  elle 
auroit  este  establie.  Les  prioit  de  se  joindre  ensemble 
contre  les  ennemis  communs  de  leur  religion,  se  sépa- 
rer de  leur  société,  et  prendre  ce  salutaire  conseil  que 
Dieu  donnoit  à  Moyse  et  aux  enfans  d'Israël  :  Recedite 
à  tabernaculis  inipiojum ,  ne  involvamini  peccatis  eo- 
rum  (0,  et  se  réunir  tous  pour  la  manutention  de  la 
gloire  de  Dieu  et  de  la  religion  catholique,  apostoli- 
que et  romaine,  et  repos  de  cest  Estât. 

M.  le  comte  de  Chavigny,  qui  avoit  une  ame  toute 
Françoise  et  catholique ,  avoit  voulu  lompre  ce  dis- 
cours plusieurs  fois,  fasché  d'ouyr  un  qui  se  disoit 
François  tenir  tels  propos.  Il  ne  vit  plustost  jour  pour 
parler  qu'il  dit  :  «  Ce  sont  discours,  de  dire  cjue  nous 
comliattons  contre  la  religion  catholique,  laquelle  nous 
avons  tousjours  deffendue  sans  y  espargner  nos  vies  : 
dequoy  nous  avons  donné  de  très-signalez  tesmoigna- 
ges,  et  garderons  bien  ,  avecl'ayde  de  Dieu,  qu'elle  ne 
se  perde  en  Fiance;  car  nous  combattons  seulement 
pour  l'Estat  contre  ceux  (jui  le  veulent  usurper,  les- 
quels vous  soustenez  contre  tout  droict  et  vostre  de- 
voir. » 

Après  ces  paroles  ,  M.  l'archevesquc  de  Bouiges 
demanda  de  communiquer  avec  messieurs  ses  conde- 
putez,  et  ayant  consulté  quelque  temps,  environ  sur 

C»)  Eloif^nez- vous  des  tentes  des  impies,  pour  irêtre  pas  souillés  de 
leurs  péchés. 

les  quatre  heures  on  se  rassembla,  puis  il  dit  que,  le 
matin  ayant  discouru  de  l'oheyssance  qui  estoit  deue 
aux  roys,  et  rendue  par  les  anciens  chrestiens,  quoy 
qu'ils  fussent  payens  et  ennemis  de  leur  religion,  il  ne 
s'estoit  propose'  d'user  là  dessus  de  plus  grande  pro- 
duction d'autlioritez  et  d'exemples  ;  mais,  puis  qu'on  y 
estoit  entré,  il  ne  pouvoit  qu'il  n'en  touchast  quelque 
chose  le  plus  briefvement  qu'il  luy  seioit  possible.  Et 
premièrement  advoiia  la  loy  avoir  esté  donnée  au  peu- 
ple de  Dieu,  que  quand  il  constitueroit  un  roy  il  le 
choisist  du  nombre  des  frères,  et  qu'on  ne  peust  met- 
tre sur  eux  un  homme  estranger;  et  adjousta  qu'il  es- 
toit dit  que  le  roy  escriroit  le  Deuteronome  de  la  loy, 
selon  l'exemplaire  qu'il  prendroit  de  la  main  d<^s  pres- 
tres,  comme  fit  Josias,  à  son  advenement  à  la  cou- 
ronne, d'Elchias  grand  prestre;  mais  qu'on  ne  trouve- 
roit  point  qu'il  y  eust  commandement  ou  conseil  de 
s'y  opposer  par  révoltes  et  rebellions  :  au  contraire 
l'Escriture  nerecommandoitrien  tant  que  l'obeyssance 
deuë  aux  roys  et  princes  souverains,  et  estoit  pleine 
d'exemples  du  respect  que  les  prophètes  et  anciens 
chrestiens  leur  portoient. 

Que  Sedechias,  roy  de  Juda,  estoit  très-aigrement 
reprins  pour  s'estre  destourné  de  l'obeyssance  du  roy 
des  Chaldéens,  qui  n'estoit  seulement  payen ,  mais  trcs- 
meschant,  neantmoi  ns  estoit  appelle  serviteur  de  Dieu  : 
et  iceluy  Sedechias  avoit  esté  puny  très-rigoureuse- 
ment, et  le  peuple  pour  avoir  suivi  sa  rébellion  mené 
en  captivité  :  au  contraire  le  peuple  d'Israël  n'avoit  fait 
difficulté  de  luy  ol)eyr. 

Qu'on  ne  lisoit  pas  que  les  anciens  prophètes  s'op- 
posassent et  rebellassent  aux  roys,  mais  les  honnoroieiit, 

leur  assistoient,  et  estoient  de  leur  conseil;  tout  ce 
qu'ils  faisoient  estoit  de  les  reprendre  de  leurs  fautes 
avec  beaucoup  de  liberté,  comme  Samuel  faisoit  à 
Saiil,  Ahias  à  Hieroboam  ,  Nathan  à  David,  Elie  à 
Achab,  qui  estoit  son  conseiller  d'Estat. 

Et  les  chrestiens  du  premier  siècle  en  leurs  actions, 
deportemens  et  paroles,  ne  respiroient  que  douceur, 
mansuétude,  obeyssance;  et  lors  qu'on  les  accusoit  de 
conspirations  contre  les  empereurs  et  leur  Estât,  ils 
s'excusoient,  monstroient  au  contraire,  comme  disoit 
TertuUian,  que  leur  doctrine  n'enseignoit  que  de  crain- 
dre Dieu,  honorer  et  respecter  la  majesté  des  princes 
souverains ,  qu'ils  appelloient  la  première  personne 
après  Dieu,  en  parloient  avec  tout  honneur  et  respect. 
Et  s'il  se  trouvoit  qu'ils  eussent  quelquefois  parlé  con- 
tre eux,  ce  n'estoit  de  leur  vivant,  mais  après  leur 
mort;  et  ne  sçauroit-on  remarquer  qu'ils  se  fussent 
jamais  souslevez,  mais  leur  resistoient  par  prières  et 
par  patience,  et  non  par  armes. 

Que  si  aucuns  avoient  voulu  tenter  autre  voye,  elle 
n'avoit  jamais  bien  succédé,  ny  mesmes  le  conseil  des 
Machabées,  qui  avoit  esté  suivy  de  malheur  et  infeli- 
cité,  quoy  qu'ils  fussent  poussez  d'un  très-grand  zèle 
à  l'observation  de  leur  loy. 

Quant  aux  lieux  alléguez  du  nouveau  Testament, 
singulièrement  pour  les  defences  de  la  compagnie  et 
conversion  des  hérétiques,  tels  commandemens  pou- 
voient  avoir  lieu  lors  qu'ils  estoient  en  petit  nombre, 
et  que  cela  se  pouvoit  faire  sans  détriment  et  avec 
quelque  utilité  de  l'Eglise  et  advancement  dé  la  reli- 
gion, mais  non  quand  ils  estoient  en  si  grand  nombre 
que  la  séparation  ne  s'en  pouvoit  faire  sans  beaucoup 

<ie  scandale,  et  sans  la  ruine  mesme  de  l'Eglise  et  de 
la  religion;  et  que  telle  estoit  la  doctrine  des  saincts 
pères:  et  mesme  sainct  Paul,  qu'ils  avoient  allégué,  le 
jdisoit  expressément  :  Scripsi  vahis ,  ne  commisceamini 
fornicariis ,  non  utique  fornicariis  huj'us  mundi ,  alio- 
fjuin  debueratis  de  hoc  mundo  exiisse. 

Pour  le  regard  des  conciles,  confessoit  celuy  de  La- 
tran  quatrième  avoir  este'  un  des  plus  célèbres  qui 
€ust  jamais  esté  tenu  en  l'Occident,  et  une  très-belle 
compagnie  d'empereurs,  princes,  patriarches,  prélats, 
et  en  très-grand  nombre,  et  en  iceluy  avoir  esté  faits 
de  très -beaux  reglemens  et  sainctes  constitutions  ; 
mais  quant  à  ce  qui  regaidoit  les  princes  souverains,  et 
pour  le  fait  des  erreurs  et  hérésies  qui  estoient  en  leurs 
principautez,  estoit  dit  seulement  qu'ils  seroient  ex- 
hortez :  c'estoit  le  mot  porté  par  le  concile,  moneantur, 
et  que  c'estoit  le  chemin  qu'il  failloit  tenir,  d'admones- 
ter et  non  de  condamner,  d'exhorter  et  non  de  pros- 
crire, et  commencer  des  procez  par  l'exécution,  des 
remonstrances  par  les  anathemes.  Que,  pour  un  sim- 
ple archidiacre  d'Angers,  Berengarius,  on  avoit  tenu 
quatre  conciles  pour  le  convaincre  et  condamner  son 
hérésie,  comme  attestoit  mesmes  M.  Genebrard  en  sa 
Chronologie,  et  (ju'un  prince  de  telle  dignité  et  autho- 
rilé  que  le  roy  de  France  meritoit  bien  qu'on  prinst 
la  peine  de  tenter  tous  moyens  pour  le  retirer  de  son 
erreur,  ce  qui  n'avoitesté  fait. 

Et,  pour  respondre  à  ce  qui  avoit  esté  mis  en  avant 
de  l'usage  de  l'Eglise  et  praticjue  des  anciens  pères, 
outre  ce  qu'il  avoit  desjà  dit,  adjoustoit  que,  par  exem- 
ples de  la  mesme  histoire  ecclésiastique,  et  tesmoigna- 
ges  de  l'antiquité,  les  chresticns  avoient  paisiblement 

souffert  la  domination  des  princes  payens  et  hérétiques. 
Néron,  Diocletian,  Domitian,  estoient  tyrans  et  per- 
sécuteurs de  l'Eglise,  toutesfois  n'avoient  perdu  leur 
authoritény  l'obeyssance  de  leurs  peuples.  Constance, 
Julian  l'Apostat,  Valent,  Zenon,  Anastase,  Heraclius, 
Constantin  IV et  v,Justinieni  etii,  Léon  m  et iv,  estoient 
hérétiques;  neantmoins l'obeyssance  ne  leur  avoit  esté 
déniée  par  les  chrestiens;  et  sainct  Amhroise  mesme 
n'avoit  pas  trouvé  mauvais  ceste  obeyssance  et  le  ser- 
vice que  les  soldats  chrestiens  rendoient  audit  Julien 
l'empereur;  lesadmonestoit  seulement  de  ne  rien  faire 
contre  l'honneur  et  commandement  de  Dieu  :  le  dire 
duquel  sainct  Amhroise  estoit  enregistré  au  canon /u- 
lianus  ii ,  q.  3. 

Que  subsecutivement  un  Theodoric,  Atalaric ,  et 
tant  d'autres  roys  des  Vandales  en  Afrique,  Gotlis  en 
Italie,  avoient  esté  recogneus  par  les  chrestiens  et  ca- 
tholiques, combien  qu'ils  fussent  arriens,  et  mesme- 
ment  par  les  prélats  et  evesques  de  leurs  temps,  voire 
mesmes  par  les  papes,  comme  Jean  premier  et  second, 
Boniface  et  autres,  qui  leur  avoient  rendu  toute  sorte 
d'honneur  et  de  révérence. 

Venant  aux  loix  civiles  et  canoniques,  sans  entrer 
en  plus  grandes  responses,  secontentoitde  dire  qu'elles 
n'avoient  lieu  que  contre  les  heresiarches  et  autheurs 
des  hérésies,  et  non  contre  les  sectateurs.  D'avantage, 
que  telles  loix  et  canons  n'appartenoient  aucunement 
aux  princes  souverains,  qui  tenoient  leurs  sceptres  im- 
médiatement de  Dieu,  sans  estre  attachez  aux  consti- 
tutions humaines,  mais  seulement  aux  hommes  privez 
et  particuliers,  les  biens  et  successions  desquels  es- 
toient subjects  aux  lois  politiques  des  magistrats.  Qu'au 

surplus  le  Roy  ne  pouvoit  ostre  dit  hérétique,  ayant 
esté  nourry  et  imbu  de  ses  premiers  ans  en  ceste 
créance,  et  n'y  avoit  aucune  opiniastrete'  et  obstina- 
tion, mais  avoit  tousjours  esté  prest  et  résolu  de  rece- 
voir instruction  et  se  départir  de  ses  opinions,  la  vé- 
rité luy  ayant  esté  remonstrée  ;  qu'avant  cela  on  ne  le 
pouvoit  tenir  pour  hérétique,  suyvant  la  doctrine  de 
sainct  Augustin  (  que  le  Roy  mesmes  sçavoit  bien  allé- 
guer) et  des  canons,  qui  ne  tenoient  pour  hérétiques 
ceux-là  seulement  qui  sentenliaiu  suant  nulla  perti- 
naci  aniinositate  defendunt ,  quant  à  parentibiis  hau- 
seruntj  quœrunt  autent  rnulta  sollicitudine  'veritateni, 
corri^iparati ,  ciint  invenerint  (0. 

Respondoit  aux  lois  fondamentales  que  ny  les  estats 
ny  le  Roy  mesme  n'avoient  peu  violer  la  loy  de  suc- 
cession de  ceste  couronne,  qui  estoit  perpétuelle,  et 
ne  pouvoient  oster  ce  que  la  nature  et  la  loy  avoient 
acquis,  et  que  celuy  qui  estoit  appelle  ne  le  tenoit  que 
par  le  bénéfice  de  ladite  loy  et  establissement  de  mo- 
narchie. Ne  luy  falloit  parler  de  la  déclaration  des  es- 
tats de  Blois,  car  il  sçavoit  comme  toutes  choses  y  es- 
toient  passées,  et  quorum  {inquU)  pars  magna  fui  ^  et 
n'y  vouloit  toucher  plus  avant  j  et  que,  quant  il  auroit 
esté  fait  de  la  franche  volonté  du  Roy  et  consentement 
de  tout  le  peuple,  cela  ne  pouvoit  nuire  et  prejudicier 
au  successeur. 

Et  sur  ce  qu'avec  tant  d'exemples  et  raisons  fondées 
sur  la  force,  les  faveurs  et  imitation  i\e^  princes,  on 
aj)prehoiKloit  et  tenoit  on  certain  un  changement  de 

(•)  Qui  soutieuncal  sans  opiuiàlrele  les  opinions  (m'ils  ont  re<jues  <Jc 
leurs  pères,  qui  chcrclieul  ardcmmenl  la  vérilé,  prtls  à  s'y  soumeUro 
s'iJs  la  Irouveni. 

religion  en  ce  royaume ,  il  monstra  qu'il  y  avoit  bien 
différence  des  autres  Estais  dont  on  avoit  fait  mention 
à  cestuy-cy  où  la  religion  catholique  estoit  fondée  de 
si  longue  main,  et  que  le  corps  d'un  si  grand  Estât  n'es- 
toit  susceptible  d'une  si  prompte  mutation,  où  y  avoit 
tant  de  grandes  et  puissantes  villes,  tant  de  princes, 
prélats,  officiers  et  noblesse,  qui  pourroient  bien  ay- 
sement  empescher  tel  dessein  si  on  le  vouloit  entre- 
prendre, et  que  l'exemple  des  princes  arriens  et  no- 
"vatiens  n'avoit  pas  corrompu  la  pureté  des  gens  de  bien 
et  catholiques  qui  s'estoient  trouvez  sous  leur  règne. 
Touchant  l'invitation  qu'ils  requeroient,  ores  qu'elle 
eust  esté  faicte,  cela  n'empeschoit  qu'on  ne  la  fist  en- 
cores  à  présent,  et  qu'il  ne  se  failloit  lasser  de  faire 
une  œuvre  telle  et  si  désirée,  qui  seroit  le  bien  de  toute 
la  chrestiente;  qu'on  ne  luy  avoit  donné  loisir,  durant 
les  troubles  et  continuation  des  guerres,  et  parmy  le 
bruit  des  tambours  et  trompettes,  d'entendre  à  sa  con- 
version, et  qu'on  n'en  avoit  parlé  que  avec  les  armes 
au   poing,  comme  pour  le  forcer  et  violenter;  mais 
que  à  présent  l'invitation  ne  seroit  inutile,  comme  ils 
pou  voient  asseurer,  et  qu'on  auroit  ce  contentement, 
et  l'honneur  de  la  réduction  du  Roy,  et  toute  la  chres- 
tienté  et  la  postérité  mesme  nous  en  auront ,  disoit-il , 
obligation.  Que  ce  qu'ils  requeroient  leur  adjonction 
estoit  pour  autant  qu'ils  sçavoient  quel  crédit  ils  avoient 
à  Rome,  et  que  cela  rendroit  fructueuse  la  légation 
du  sieur  marquis  de  Pisani ,  laquelle  avoit  esté  empes- 
chée  et  traversée  par  beaucoup  d'artifices. 

Ainsi  ledit  sieur  archevesque  de  Bourges  finit  sa 
response,  et,  parce  qu'il  estoit  desjà  tard,  on  remit  la 
partie  au  jour  ensuivant. 

Le  jeudy,  cinquiesme  raay,  une  partie  de  la  matinée 
fut  employe'e  en  divers  discours  particuliers,  tant  sur 
l'arrivée  du  duc  de  Mayenne  et  de  quelques  princes 
de  Lorraine  à  Paris,  que  sur  autres  subjects.  Après 
que  l'archevesque  de  Lyon  avec  ses  condeputez  eurent 
consulté  ensemblement  pour  faire  la  response  aux  lieux 
alléguez  par  ledit  sieur  archevesque  de  Bourges,  s'es- 
tant  la  compagnie  assemblée,  ledit  sieur  archevesque 
de  Lyon  commença  à  reprendre  en  peu  de  paroles  ce 
qu'il  avoit  dit  le  jour  d'auparavant,  et  puis  après  il 
voulut  tascher  à  réfuter  ce  qui  avoit  esté  respcndu  par 
M.  de  Bourges. 

Premièrement,  quant  à  l'exemple  de  Sedechias, 
qu'il  y  avoit  plusieurs  particulières  considérations, 
car  luy  et  son  peuple  s'estoient  assubjettis  à  la  puissante 
domination  de  ce  roy  des  Assyriens,  et  si  s'estoient 
obligez  par  serment,  tellement  qu'il  y  avoit  expresse 
déclaration  de  la  volonté  de  Dieu,  signiffiée  par  les 
prophètes,  mesmes  par  Hieremie,  que  les  Juifs  fussent 
assubjettis  aux  Chaldeens  et  que  la  ville  de  Hierusalem 
leur  fust  rendue ,  Dieu  l'ordonnant  et  permettant  ainsi , 
ou  pour  la  translation  de  l'Empire  par  luy  décrétée, 
ou  pour  la  juste  punition  et  obstination  de  ce  peuple 
qui  en  fut  après  puny  luy  mesmes,  après  avoir  servy  de 
lleau  de  l'ire  divine,  et  en  ceste  intention  estoit  appelle 
serviteur  de  Dieu,  pour  estre  ministre  et  vengeur  de 
sa  justice,  comme  Job  appelloit  Sathan  serviteur  de 
Dieu. 

Mais  tant  s'en  faut  qu'il  y  eust  promesse  et  ser- 
ment d'obeyr  au  roy  de  Navarre,  que  le  serment  so- 
lemnel  faict  par  ceux  de  l'union  estoit  au  contraire 
de  ne  le  recognoistre  jamais  j  tant  s'en  faut  qu'il  y  eust 

déclaration  de  la  volonté  de  Dieu  et  de  ses  prophètes, 
que  nostre  Sainct  Père,  qui  estoit  nostrc  prophète,  ange 
de  Dieu,  et  qui  estoit  assisté  de  son  esprit,  le  nous  avoit 
très-expressement  deffendii ,  et  non  un  seul,  mais  six 
tout  de  suitte,  par  mesmes  et  conformes  jugements 
souverains  du  Sainct  Siège  apostolique,  de  Grégoire 
treisiesme  et  quatorziesme.  Sixte  cinquiesme,  Urbain 
septiesme,  Innocent  neufiesme  de  très-heureuse  mé- 
moire, et  Clément  huicliesme,  aujourd'huy  régnant 
en  l'Eglise,  un  des  plus  grands  pasteurs  et  de  la  plus 
saincte  et  exemplaire  vie  qui  eust  esté  de  long  temps , 
outre  les  autres  rares  vertus  et  perfections  de  prudence, 
de  doctrine,  de  clémence  et  justice  qui  estoient  en  luy, 
avec  une  admirable  sollicitude  au  salut  et  grandeur  de 
ce  royaume  ,  et  qui  estoit  florentin  de  nation  ,  tel 
qu'il  sembloit  avoir  esté  désiré  de  l^eaucoup,  sous  es- 
poir qu'il  ne  suivroitlamesmevoye,commesi  la  vérité, 
qui  estoit  inséparablement  conjoincte  audict  Sainct 
Siège,  s'y  pou  voit  trouver  différente  et  contraire. 

Quand  aux  exemples  des  prophètes,  qu'on  disoitne 
s'estre  jamais  opposez  aux  roys  par  voye  de  faict  et 
par  seules  remonstrances,  ce  n'estoit  pas  simple  re- 
monstrance  ce  que  Elie  a  faict  d'assembler  les  estais 
pour  faire  mourir  tous  les  prophètes  de  Baal,  faire 
mourir  ceux  qui  estoient  de  la  part  du  Roy  pour  le 
venir  quérir,  et  autres  semblables  traicts  remarquez 
en  l'Escriture,  dont  il  estoit  loiié  d'avoir  ainsi  résisté 
à  Achabet  Jezabel,  et  estoit  dict  de  luy  par  honneur  en 
l'Ecclésiastique,  Qui dejecîsli  reges  adpernicienij  etc.j 
qui  as  faict  tomber  les  roys  en  ruine  et  les  glorieux  de 
leur  siège,  et  as  brisé  leur  puissance  :  et  derechef  es- 
toit dict  de  luy  qu'en  ses  jours  il  n'avoit  point  craint 


DE  PALMA  CAYET.  [iBqS]  345 

les  princes,  et  n'avoit  encores  ouy  dire  qu'il  eust  esté 
conseiller  d'Estat  du  roy  Acliab. 

Estoit-ce  remonstrance  ce  que  Elisée  avoit  faict, 
conseillant  et  commandant  à  Jehu  d'exterminer  Achab 
et  toute  sa  famille,  et  ne  faire  aucune  paix  avecluy, 
et  sans  aucun  respect  et  considération  de  la  dignité 
royale,  et  lors  que  Joram  luy  presentoit  la  paix,  il 
avoit  respondu  :  Qiice  pax  ?  adhuc  durant  fornicatio- 
nes  Jezabel  niatris  tuœ  ,  et  'venejicia  ejus  niulta  vi- 
gent{^)l 

Estoit-ce  respect  et  recognoissance  que  Elisée  por- 
tast  au  roy  Joram,  quand  il  ne  luy  voulut  pas  seule- 
ment parler,  luy  disant  que  si  ce  n'eust  esté  pour  le 
respect  de  la  présence  de  Josaphat,  qu'il  n'eust  daigné 
le  regarder? 

A  ce  qu'on  disoit  que  les  saincts  pères  n'avoient 
parlé  avec  mespris  et  déshonneur  des  princes  de  leur 
temps  qu'après  leur  mort,  on  pouvoit  bien  voir  ce  qui 
en  estoit  par  leurs  livres  et  invectives  ;  et  mesme  sainct 
Hilaire,  à  fin  que  ceste  liberté  d'en  parler  ainsi  ne  fust 
mal  prinse,  disoit  que  Jio/i  erat  tementas ,  sed  jides; 
non  inconsideratio ,  sed  ratio  ;  nonfuror^  sedjiducia; 
non  contumelia,  sed  veritas  (2).  Qu'on  n'avoit  res- 
pondu aux  défections  d'Edon,  de  Lobna  et  autres 
exemples,  et  que  la  responce  à  celuy  des  Machabées 
estoit  un  peu  estrange,  estans  les  chrestiens  trop  as- 
seurez  que  les  evenemens  bons  ou  mauvais  n'estoient 

(')  Quelle  paix!  les  débauches  de  votre  mère  Jézabel  durent  encore, 
et  les  poisons  qu'elle  répand  ont  conservé  toute  leur  force. 

(*)  II  n'y  avoit  point  de  témérité ,  mais  de  la  bonne  foi ,  point  d'im- 
prudence, mais  de  la  raison,  point  de  fureur,  mais  une  noble  con- 
fiance, point  d'injures,  mais  la  vérité. 

certains  arguments  de  la  justice  de  la  cause,  et  que  si 
un  Pharaon,  un  Antioche  et  autres  tyrans  avoient  eu 
([uelquefois  du  meilleur,  qu'il  ne  s'ensuivoit  pas  que 
Dieu  approuvast  leur  party;  qu'il  se  failloit  humilier 
à  supporter  tout  ce  qui  venoit  de  la  main  de  Dieu, 
fust-ce  perte  ou  victoire,  mais  ce  pendant  que  l'acte 
estoit  loué  et  représenté  à  la  postérité  pour  exemple. 
Au  lieu  allégué  de  l'epistre  des  Corinthiens  respondit 
qu'il  ne  se  pouvoil  trouver  un  lieu  plus  exprès  en  l'Es' 
criture  en  leur  faveur;  car  sainctPaul  monstroit  qu'en 
la  défense  qu'il  avoit  fait  de  converser  et  s'entremcsler 
parmy  les  idolâtres  et  mal  vivans,  il  n'entendoit  pas 
y  comprendre  tous  les  payens,  et  qui  n'avoient  faict 
profession  de  la  foy  clirestienne,  tant  pour  estre  lors 
chose  malaysée,  que  par  ce  que  telle  hantise  et  con- 
versation n'estoit  si  dangereuse  et  défendue  i^Quid 
enini  mihi  (  inquit)  de  his  qui  Jbris  sunt  judicare? 
Mais,  quand  à  ceux  qui  avoient  donné  la  foy  à  l'Eglise, 
il  defendoit  de  ne  manger  pas  seulement  avec  eux ,  et 
les  exterminer  et  retrancher  du  milieu  d'eux;  joint 
que  les  princes  chrestiens  recevoient  leurs  sceptres,  à 
la  charge  de  les  soubsmettre  au  service  et  obeyssance 
de  l'Eglise.  Et  ce  lieu  pouvoit  servir  encores  de  res- 
ponse  aux  exemples  mis  en  avant  des  roys  et  empe- 
reurs qui  avoient  esté  recogneus  par  les  premiers 
chrestiens,  qui  ne  pouvoient  estre  tenus  pour  déser- 
teurs de  la  foy,  laquelle  ils  n'avoient  encores  point 
receuë.  Davantage,  que  si  lors  et  par  après  ils  avoient 
souflert  telles  dominations,  voire  mesme  des  princes 
hérétiques,  comme  Constance  et  Valens  arriens,  Ju- 
lian  apostat,  Anastase  eutychien,  Heraclius,  Constan- 
tin, Copronime  et  autres,  ce  n'estoit  faute  de  droict 


DE  PALM A  CAYET.  [iSqS]  347 

et  d'authorité  à  l'Eglise,  mais  faute  de  force  et  puis- 
sance temporelle,  estant  plustost  disposée  au  martyre 
qu'à  s'opposer  aux  princes,  et,  lors  (ju'elle  estoit  en  sa 
naissance  et  au  berceau,  elle  se  lamentoit,  disant: 
Quare  fremuerunt  gentes  ,  et  adstiterunt  reges  ter- 
rcB,  etc.  Mais,  quand  elle  avoitveu  quelque  lieu  ouvert 
à  sa  puissance ,  ou  avec  le  profit  et  utilité  de  l'Eglise,  ou 
sans  la  ruine  et  détriment  du  peuple  catholique,  elle 
n'avoit  point  manqué  à  son  devoir,  et  avoit  accompli 
le  surplus  de  la  prophétie,  Reges  eos  in  'virga  feirea ; 
et  mine  reges  inteUigite ,  etc.j  comme  les  evenemens  le 
monstrent  assez.  Aussi  que  pouvoit-elle  faire  lors 
qu'elle  voyoit  les  Ostrogots  en  Italie,  les  Visigots  en 
Espagne,  les  Vandales  en  Afiiijue?  Et  encores  ,  parmy 
ceste  foiblesse  et  au  feu  des  persécutions,  les  catholi- 
ques n'avoient  jamais  manqué  de  rendre  quelque  tes- 
moignage  de  leur  volonté  et  constance  contre  les  princes 
ennemis  de  l'Eglise.  INIais  qu'ils  n'estoient  en  ces  ter- 
mes, et  les  forces  du  roy  de  Navarre  n'estoient  si 
grandes  qu'ils  fussent  contraints  de  ployer  sous  le  jou^ 
de  sa  domination,  ny  eux  destituez  de  moyens  pour 
luy  faire  résistance. 

L'authorité  de  sainct  Ambroise  qui  estoit  rapportée 
au  canon  Julianus  portoit  sa  response,  à  sçavoir  que 
les  chrestiens  obeyssoient  aux  empereurs,  pourveu 
qu'il  n'y  allast  de  l'honneur  de  Dieu ,  et  que  ceste 
obeyssancc  ne  prejudiciast  à  celle  qui  estoit  deué  à 
Dieu,  comme  pour  le  fait  de  la  religion  ou  autre  chose 
commandée  de  Dieu.  Aussi  quand  il  leur  estoit  com- 
mandé de  faire  la  guerre  aux  chrestiens,  ils  n'avoient 
garde  d'y  obeyr,  comme  font  aujourd'huy  les  catho- 
liques, qui ,  sans  aucune  difliculté,  se  sont  armez  con- 

tre  leurs  propres  frères  qui  s'opposoient,  suivant  le 
commandement  de  Dieu,  à  la  domination  de  l'heresie. 
Le  concile  de  Latran  contenoit  admonition  aux  prin- 
ces d'exterminer  les  hérétiques  de  leurs  terres;  mais 
n'y  ayant  esté  satisfaict  après  la  dénonciation  de  l'E- 
glise, les  peines  contenues  en  iceluy  estoient  décla- 
rées. Icy  non  seulement  il  y  avoit  dénonciation  de 
l'Eglise,  mais  condemnation,  non  exhortation  de  fuir 
un  hérétique,  mais  déclaration  de  ne  le  tenir  pour  leur 
chef  et  protecteur.  Que  si  Berengarius  avoit  esté  con- 
damné souvent,  ce  n'estoit  pas  que  les  conciles  fussent 
assemblez  pour  luy,  car  on  sçavoit  bien  que  l'Eglise 
n'avoit  pas  de  coustume  de  convaincre  les  hérétiques 
en  particulier,  et  suffisoit  que  leurs  hérésies  fussent 
généralement  condamnées.  Mais  en  autant  de  conciles 
qui  avoient  esté  tenus  de  son  temps,  son  hérésie,  que 
depuis  Calvin  a  suscité,  estoit  toujours  détestée  comme 
celuy  de  Rome  et  de  Verceil  tenus  sous  Léon  neufiesme, 
celuy  de  Tours  sous  Victor  second,  le  dernier  à  Pxome 
sous  Nicolas  deuxiesme ,  auquel  de  son  mouvement  il 
avoit  abjuré  ses  erreurs  et  allumé  un  feu  pour  brusler 
ses  livres,  et  encores  estoit-il  revenu  à  son  voutisse- 
ment  ;  qu'en  ce  crime  d'heresie,  qui  estoit  de  leze-ma- 
jesté  divine,  tout  privilège  et  acception  de  personnes 
cessoit,  voire  estoit  plus  considérable  aux  princes, 
d'autant  qu'ils  estoient  plus  obligez  à  la  defence  de  l'E- 
glise, et  pour  le  danger  plus  grand  que  la  suitte  de  leur 
crime  apportoit,  qu'à  une  personne  privée  et  sans  au- 
thoritéj  moins  encores  douljter  si  celuy  qui  en  estoit 
attaint  et  convaincu  devoit  estre  tenu  pour  hérétique, 
vu  que,  après  le  jugement  de  l'Eglise  et  condemnation 
d'une  hérésie,  elle  ne  pouvoit  estre  suivie  sans  obsti- 

nation  et  pertinacité  ,  estant  vray  lieretique  celuy  qui 
croit  contre  la  foy  et  détermination  de  l'Eglise  catho- 
lique, apostolique  et  romaine,  ou  qui  révoque  en  doute 
ce  qu'elle  a  défini,  comme  dit  le  mesmc  sainct  Augus- 
tin; ce  que  le  roy  de  Navarre  ne  faisoit  seulement, 
mais  defendoit  ceste  hérésie  par  armes,  et  en  estoit  de- 
puis long-temps  le  chef  et  protecteur;  que  si  les  loix 
civiles  mesmes  reputoient  hérétiques  ceux  qui  vel  lewi 
argumento ,  à  judicio  et  recto  tramite  caiholicœ  reli- 
gionis  dejlectunt  ('),  que  diroient-elles  de  ceux  qui  en 
tout  et  par  tout  contredisent  à  l'Eglise  catholique,  les- 
quels ,  selon  le  jugement  des  anciens  pères,  ne  pou- 
voient  mesmes  estre  appeliez  chrestiens?  Et,  pour  le 
regard  de  l'instruction,  il  n'avoit  jamais  eu  et  n'avoit 
encores  faute  de  prélats  et  docteurs  pour  se  faire 
instruire  et  recevoir  les  enseignemens  nécessaires. 

La  response  aux  loix  civiles  et  canoniques,  qu'elles 
n'avoient  lieu  que  contre  les  hérésiarques  et  ne  com- 
prenoient  la  personne  des  princes,  estoit  contre  le  texte 
et  la  teneur  d'icelles,  qui  non  seulement  condamnoient 
Icsautheurs,  mais  les  fauteurs,  adherans  et  complices, 
et  aflectoient  les  princes  aux  mesmes  peines,  sans  res- 
pect de  qualité,  dignité  et  condition  quelconque,  comme 
le  danger  y  estoit  beaucoup  plus  grand,  et  que  les  sub- 
jets  audit  cas  estoient  absous  de  l'oliligation  et  serment 
de  fidélité  ,  et  ne  se  trouvoit  qu'il  y  eust  autre  voye  de 
salut  pour  les  roys  que  pour  les  autres  personnes 
privées  ;  que  la  loy  qui  regardoit  la  conservation  de  la 
religion  catholique  ,  apostolique  et  romaine  en  ce 
royaume  estoit  la  souveraine,  qui  avoit  jette  les  fonde- 

'0  Qui  même,  par  un  léger  sophisme,  s'écartent  de  la  voie  tracée 
par  la  relif^ioii  c;ulioliquc. 

ments  de  sa  grandeur,  et  l'avoit  faire  reluire  par  dessus 
tous  autres  empires,  de  conséquent  que  les  autres  loixluy 
dévoient  céder  comme  inférieures,  mesmement  estant 
inséparablement  conjointe  avec  la  loy  et  ordonnance 
de  Dieu,  et  les  autres  temporelles  et  humaines,  qui , 
pour  beaucoup  moindre  occasion,  avoient  souvent  esté 
change'es,  voire  en  cest  Estât.  Aux  dangers  du  change- 
ment de  religion  repliquoit  qu'il  estoit  d'autant  plus 
à  craindre  en  France  que  l'authorite'  royale  y  estoit 
plus  révérée,  et  que  les  François,  légers  et  amateurs  de 
nouveautez,  s'y  laisseroient  aysement  aller,  et  sur  tout 
les  courtisans,  qui  pour  avoir  crédit  seroient  tousjours 
de  la  religion  du  Roy  et  de  la  cour.  Pour  ce  qui  estoit 
de  l'invitation,  ou  pour  n'avoir  esté  bien  entendu,  ou 
faute  de  n'avoir  eu  la  grâce  de  se  I)ien  expliquer,  re- 
peteroitencores  les  raisons  pour  lesquelles  ils  n'y  pou- 
voientny  dévoient  entendre  .-premièrement,  pour  ne  se 
departirdes  mandemens  du  Sainct  Siège  et  bulles  de  Sa 
Saincteté,  qui  estoit  un  des  fondemens  de  leur  cause  , 
autrement  leur  seroit  imputé  qu'ils  s'en  servoient  ou  la 
rejettoient  selon  qu'elle  leur  sembloit  utile  ;  d'avan- 
tage, pourne  contrevenir  à  leur  serment  s'ils  entroient 
en  aucun  traicté  et  conférence  avec  l'heretique ,  et 
pour  ne  faire  aucune  ouverture  de  recognoissance  ,  à 
quoy  ils  avoient  souvent  protesté  ne  pouvoir  ny  vou- 
loir entrer  en  aucune  sorte.  Qu'il  y  avoit  eu  cy-devant 
beaucoup  d'occasions,  qui  les  eust  voulu  embrasser, 
pour  penser  à  la  conversion  f[u'on  avoit  négligé , 
mesmes  au  temps  de  grandes  prosperitez,  et  avoit-on 
bien  prisloisir  d'entendre  à  choses  qui  n'estoient  si  im- 
portantes ([ue  le  salut  de  l'ame.  Et  quant  aux  derniers 
£Stats,  cela  avoit  déjà  esté  résolu  de  n'user  plus  de  telles 

semonces  et  invitations.  Les  prioit  de  croire  qu'ils  ne 
s'estoient  meslez  de  la  légation  du  sieur  Pisany  pour 
l'avancer  ny  pour  la  traverser,  et  ((ue  les  mémoires 
des  sieurs  evesquede  Lisieux  et  des  Portes  n'en  avoient 
esté  aucunement  chargez,  mais  que  SaSaincteté,  pour 
le  grand  zèle  qu'elle  avoit  à  l'honneur  de  Dieu,  et  ja- 
lousie à  ce  qui  pouvoit  apporter  préjudice  à  la  cause 
de  la  religion,  de  son  propre  mouvement  avoit  usé  de 
la  procédure  (ju'on  avoit  veu,  qui  estoit  un  bel  exem- 
ple et  une  vive  exhortation  aux  catholiques  pour  leur 
faire  appréhender  le  péril  où  ils  estoient,  donnans 
faveur  et  assistance  aux  hérétiques. 

M.  de  Bourges,  avec  ses  condeputez,  se  retira  à 
part  pour  conférer  avec  eux  de  la  response  qu'il  fau- 
droit  faire ,  et  demeura  j  usques  environ  les  trois  heures; 
et  après,  estans  revenus  en  l'assemblée,  ledit  sieur  ar- 
chevesque  leur  dit  que  chacun  alleguoit  divers  exem- 
ples ,  et  se  servoit  de  l'authorité  des  Escritures  pour 
preuve  de  ses  opinions,  et  la  retorquoit  en  divers  sens, 
mais  qu'on  en  pouvoit  avoir  l'intelligence,  invoquant 
l'esprit  de  Dieu ,  qui  le  donnoit  à  ceux  qui  le  deman- 
doient,  et  imprimoiten  leur  ame  la  cognoissance  de  la 
venté  :  Intellectum  bonum  dat  petentibus  euni;  comme 
au  sujet  qui  se  traictoit  de  la  recognoissance  ou  re- 
jection  des  princes;  car  la  voix  de  Jesus-Christ  et  de 
ses  apostres  estoit  évidente,  et  la  prédication  conti- 
nuelle des  chrestiens  qu'il  falloit  craindre  Dieu,  hono- 
rer le  Roy,  rendre  à  Dieu  ce  qui  luy  estoit  deu,  et  à 
César  ce  qui  luy  appartenoit;  que  toute  ame  devoit 
estre  sujette  aux  puissances  ordonnées  de  Dieu  ,  autre- 
ment que  c'estoit  résister  à  sa  volonté  et  troubler  l'or- 
dre et  tranquillité  publique;  que  les  desobeyssances 

avoient  toujours  esté  suivies  de  vengeances  et  punition 
de  Dieu,  et  de  toute  sorte  de  mallieurs  et  infelicilez,  et 
alle^^ua  plusieurs  autres  lieux  semblables  qui  recom- 
niandoient  expressément  l'honneur,  obeyssancc  et  res- 
pect envers  les  roys  et  magistiats,  ores  qu'ils  fussent 
payens  et  mescliants,  considéré  que  Dieu  les  establis- 
soit  selon  son  bon  plaisir  et  selon  les  mérites  ou  dé- 
mérites des  peuples.  Aussi  il  dit    qu'il  ne  se  vouloit 
arrester  plus  longuement  à  contredire  les  lieux  et  exem- 
ples alléguez,  qui  nepouvoient  empescher  de  se  résoudre 
à  ce  qui  estoit  commandé  par  l'expresse  parole  de  Dieu  ; 
mais  en  ce  qu'on  leur  avoit  opposé  l'authorité  et  le  ju- 
gement des  papes,  c'estoit  un  rocher  auquel  il  n'avoit 
voulu  heurter.  Et  quant  à  luy  (qui  parloit),  ores  qu'en 
absence  il  baisoit  en  toute  humilité  et  révérence  les 
pieds  de  Sa  Saincteté,  si  est-ce  qu'il  croyoit  que  les  pa- 
pes estoient  long-temps  y  a  possédez  par  les  Espagnols, 
et,  quoy  que  leur  intention  fust  bonne,  ils  estoient  si 
craintifs  et  avoient  telle  peur  d'offenser  le  roy  d'Espa- 
gne, qu'ils  estoient  contraints  de  se  laisser  emporter 
aux  passions  qu'il  avoit  de  nous  trou])ler  ;  que  cela  se 
pouvoit  bien  voir  par  les  procédures  par  eux  faictes 
sur  les  affaires  de  France,  et  par  les  Imlles  par  eux 
envoyées  et  publiées ,  sans  garder  l'ordre  et  formalité 
qui  y    estoit  nécessaire  ,  pour  favoriser   les  desseins 
d'Espagne.  Ce  n'estoit  pas  le  moyen  de  ramener  les 
princes  qui  estoient  desvoyez  au  sein  de  l'Eglise.  Les 
anciens  papes  alloient  eux-mesmes  au  devant  les  re- 
chercher avec  tout  respect,  comme  le  pape  Anastase, 
qui  estoit  allé  au  devant  de  Justin.  Jean  estoit  allé  jus- 
ques  à  Constantinople  trouver  Justinian  pour  le  reti- 
rer de  quelque  erreur  eulichienne.  Que  telles  rigueurs 

et  severitez  implacables  ne  servoient  qu'à  mettre  le 
feu  en  la  chrestienté,  perdre  et  ruyner  les  royaumes, 
comme  de  nostre  temps  on  avoit  veu  ceux  d'Angle- 
terre et  de  Hongrie.  Esperoit  de  voir  le  Sainct  Siège 
remis  en  tel  estât  qu'il  se  comporteroit  comme  média- 
teur et  père  commun  de  la  chrestienté,  et  monstreroit 
l'elTect  de  la  bien-veillance  qu'il  a  toujours  porte'e  à 
ceste  couronne. 

Au  demeurant,  que  le  Roy  estoit  un  grand  prince 
et  généreux,  en  la  fleur  de  sonaage,  qui  estoit  non  seu- 
lement pour  gouverner  ce  royaume  et  le  défendre 
contre  les  estrangers,  mais  se  rendre  redoutable  à  ses 
voisins,  et  si  on  avoit  remédié  à  ce  défaut,  seroit  un 
grand  appuy  pour  la  défense  de  l'Eglise.  Au  contraire, 
de  faire  fortune  sur  le  secours  et  promesses  du  roy 
d'Espagne,  c' estoit  s'appuyer  parieti  inclinato  et  ma- 
tericc  depuis  ce  j  estant  vieux  et  caduque,  qui  lairroit 
au  milieu  de  la  tempeste  ceux  qu'il  auroit  embarquez. 
Et,  pour  respondre  plus  particulièrement  aux  bulles, 
disoit  qu'elles  n'avoient  jamais  esté  signifiées,  et  pou- 
voit  dire  n'en  avoir  eu  aucune  notice;  pouvoit  bien 
aussi  mettre  en  avant  le  privilège  de  ceste  couronne , 
qui  ne  touchoit  seulement  les  roys  de  ne  pouvoir  estre 
excommuniez,  mais  encores,  pour  leur  respect,  les 
princes,  leurs  domestiques  et  officiers  du  royaume. 

Touchant  les  lettres  de  l'ambassadeur  d'Angleterre 
mentionnées ,  ce  pouvoient  estre  choses  supposées  par 
des  ennemis  particuliers  de  Sa  Majesté,  et  pour  calom- 
nier la  droite  intention  de  ceux  qui  avoient  envoyé  le 
sieur  marquis  de  Pisani. 

Revint  à  l'invitation,  et  dit  que  leur  intention  n'es- 
toit  pas  que  cela  tirast  long  traict,  mais  qu'aussi  tost 
4i.  23 

demande,  aussi  tost  seroit  il  accordé  :  modo  constat , 
modo  avatar  ;  toutesfois  n'y  vouloit  plus  insister,  les 
voyant  tout  aliénez  de  ce  chemin.  Entra  en  quelque 
response  sur  les  lieux  alléguez ,  et  dit,  quand  aux  exem- 
ples d'Edon  et  Lobna ,  que  c'estoit  de  petites  défections 
et  de  peu  d'importance,  mais  qu'on  ne  voyoit  point  de 
révoltes  générales  de  toutl'Estat,  comme  pouvoit  estre 
celle  de  Jéroboam  et  des  dix  tributs,  laquelle  aussi 
n'estoit  approuvée.  Confessoit  verita])lement  qu'il  y 
avoit  eu  quelques  mouvemens  en  Grèce  contre  les  em- 
pereurs iconoclastes  ,  mais  qu'il  y  en  avoit  bien  au 
contraire  en  plus  grand  nombre  conforme  à  l'authorité 
de  l'Escriture  et  aux  enseignemens  des  saincts  pères. 
Sur  ce  qu'on  avoit  dit  de  Joram,  qu'il  n'avoiteslé  ense- 
vely  au  sepulchre  de  ses  pères,  c'estoit  contre  le  texte 
du  livre  desRoys,  et  demanda  qu'on  apportast  le  livre. 
L'arclievesque  de  Lyon  rcspondit  lors  n'avoir  allégué 
ledit  lieu,  mais  l'authorité  de  Josephe  qui  l'attestoit 
ainsi.  Et  voulant  reprendre  son  discours  pour  répli- 
quer à  ce  qui  avoit  esté  dit  par  M.  de  Bourges,  disant 
que  c'estoient  des  oppositions  vulgaires  ausquelles  il 
vouloit  y  apporter  les  responses  accoustumées,  il  fut 
interrompu  par  ledit  archevesque  de  Bourges  et  ses 
condeputez,  disant  que  c'estoit  assez  disputé,  et  qu'il 
faudroit  d'oresnavant  prendre  quelques  resolutions.  Et 
toutesfois  la  fin  de  ce  discours  fut  un  commencement 
d'une  grande  dispute  entre  eux  sur  ce  qui  avoit  esté  dit 
de  l'obeyssance  des  roys,  de  l'authorité  et  puissance  des 
papes,  des  libertez  et  privilèges  de  l'Eglise  Gallicane, 
mesmes  sur  celuy  qui  exemptoit  les  roys,  princes  et 
officiers  de  ce  royaume,  de  pouvoir  estre  excommu- 
niez, les  uns  soustenans  d'une  façon,  les  autres  d'autre. 

Puis  après  on  tomba  sur  les  arrests  de  Tours  et  de 
Chaalons,  dont  lesdits  députez  de  l'union  s'en  plai- 
gnoient,  disans  qu'ils  avoient  apporté  de  grands  scan- 
dales à  toute  la  chrestienté,  et  que  ce  n'estoit  la  pieté 
des  anciens  François,  et  la  révérence  qu'ils  avoient  tous- 
jours  portée  au  Sainct  Siège.  Les  royaux  leur  respon- 
dirent  que  c'estoient  choses  ordinaires ,  et  que  ce  n'es- 
toient  pas  les  premiers  arrests  qu'on  avoit  veus  de  ceste 
sorte;  que  l'occasion  en  estoit  parce  que  le  Pape  par- 
loit  de  procéder  à  Feslection  d'un  roy,  qui  estoit  ouvrir 
la  porte  aux  estrangers  pour  l'usurper,  et  y  mettre  le 
feu  pour  le  perdre  et  consommer,  et  que  ce  n'estoit 
point  en  France  qu'il  falloit  parler  d'eslire  ou  rejetter 
des  roys.  Ceux  de  l'union  répliquèrent  qu'il  ne  falloit 
trouver  cela  si  nouveau ,  qu'il  avoit  esté  si  souvent  prac- 
tiqué  pour  beaucoup  moindre  occasion  que  pour  le 
fait  de  la  religion  en  tous  les  royaumes  de  la  chres- 
tienté, et  fort  souvent  en  Grèce  pour  l'heresie ,  et  que 
c'estoit  la  cause  de  la  translation  de  l'Empire  en  Occi- 
dent ,  et  mesmes  en  France  qu'il  y  en  avoit  quelques 
exemples  qu'on  pouvoit  voir  en  l'histoire,  mesmes  aux 
mutations  des  trois  races  ,  mais  qu'il  seroit  bien  plus 
nouveau  de  voir  un  hérétique  recognu  pour  un  roy  de 
France.  Les  royaux  leur  répliquèrent  que  les  exem- 
ples de  Cbilperic,  de  Pépin,  Loys,  Carloman,  Eudes, 
Hues  Capet,  ç'avoient  esté  menées  et  practiques,  et 
qu'aucun  ne  doutoitque  la  couronne  de  France  ne  fust 
héréditaire.  «  Messieurs,  leur  dirent-ils,  advisez  l)ien 
avant  que  faire  vostre  prétendue  eslection,  car  le  Roy 
ne  s'enfuira  point  pour  faire  place  à  celuy  que  vous 
aurez  esleu,  et  ne  manquera  ny  de  courage  ny  d'amis 
pour  défendre  ce  que  Dieu  et  la  nature  luy  ont  acquis.  » 

23. 

Le  discours  et  débat  eust  esté  suivy  plus  avant  si  l'heure 
qui  estoit  déjà  fort  tarde  ne  les  eust  interrompus. 

Le  10  <le  ce  mesnie  mois  se  tint  la  sixiesme  séance  ; 
mais  les  députez  de  l'union  ne  purent  arriver  à  Suresne 
que  sur  le  midy ,  pource  que,  le  matin  de  ceste  journe'e 
là  ,  ils  firent  leur  rapport  de  ce  qu'ils  avoient  faict  en 
ladite  conférence  à  M.  de  Mayenne,  qui  fut  ce  jour  là 
tenir  son  rang  en  leur  prétendue  assemblée  d'estats. 
L'autheur  (jui  a  descrit  ceste  assemblée  dit  qu'elle  se 
tenoit  dans  la  chambre  royale  du  Louvre  ,  en  laquelle 
M.  de  Mayenne  estoit  sous  un  dais  de  drap  d'or,  et  à 
ses  costés,  dans  des  chaires  de  velours  cramoisy  avec 
passements  d'or,  estoient  le  cardinal  de  Pclvé,  les  ducs 
de  Guyse,  d'Aumale,  d'Elbeuf,  les  ambassadeurs  des 
ducs  de  Lorraine  et  de  Meicœur,  les  sieurs  de  La  Chas- 
tre,  de  Rosne,  de  Villars,  de  Belin,  d'Urfé,  et  autres 
seigneurs,  les  députez  des  trois  ordres  des  villes  de 
ce  party-là,  ceux  de  la  cour  de  parlement  et  de  la 
chambre  des  comptes  qui  restoient  à  Paris,  et  le  con- 
seil d'Estat  dudit  duc  de  Mayenne,  lesquels  estoient 
tous  assis  selon  leur  rang;  et  au  devant  dudit  sieur  duc 
estoient  à  une  table  ses  secrétaires  et  ceux  de  ladite  as- 
semblée. On  remarqua  lors  que,  se  voulans  dire  l'assem- 
blée des  estais  généraux  de  France,  il  n'y  avoit  nul 
prince  du  sang,  nul  officier  de  la  couronne,  ny  nul 
premier  président  des  cours  souveraines  pourveus  du 
vivant  des  feux  roys,  ains  ceux  qui  y  estoient  et  se  di- 
soient officiers  de  la  couronne  avoyent  esté  créez  par 
M.  de  Mayenne,  comme  eux  l'avoient  créé  lieutenant 
gênerai  de  l'Estat.  Aussi  ce  fut  pourquoy  M.  l'arche- 
vesque  de  Bourges,  dez  le  premier  jour  de  ladite  con- 
férence à  Suresne,  prit  avec  ses  condeputez  le  coslé 

droict,  disant  à  ceux  de  l'union  :  «  Nous  sommes  ca- 
tholiques comme  vous,  mais  nous  avons  de  plus  que 
nous  sommes  députez  de  tous  messieurs  les  princes  du 
sang  et  de  tous  les  anciens  officiers  de  la  coui^onne  qui 
ont  maintenu  le  droict  de  la  succession  et  l'Estat  royal .  » 
On  remarqua  encores  que,  suyvant  l'ordre  accoustumé 
en  France  ez  assemblées  d'estats,  les  princes  sont  tous- 
jours  assis  sur  des  bancs  endossez  et  couverts  de  velours 
violet  semez  de  fleurs  de  lys  d'or,  les  piliers  de  la  sale 
couverts  de  mesme ,  bref,  qu'on  n'y  voit  de  tous  costez 
que  fleurs  de  lys,  et  au  contraire  en  ceste  cy  il  ne  s'y  en 
voyoit  point;  ce  qui  donna  depuis  subject  à  quelques- 
uns  de  faire  des  livrets  de  risée  (0  de  ladite  assemblée, 
qui  ont  assez  couru  par  la  France. 

Ledit  dixiesme  jour  donc  après  midy,  les  députez  de 
la  conférence  s'estans  mis  en  ordre  pour  traicter,  M.  de 
Bourges  dit  qu'il  estoit  temps  d'ouvrir  les  cœurs  et 
monstier  franchement  ce  qui  estoit  dedans  par  les  pa- 
roles, indices  de  l'ame  et  tesmoins  de  nos  intentions,  et 
partant  que  s' estant  eux  assez  ouverts,  prioient  lesdits 
députez  de  l'union  d'en  faire  de  mesme.  M.  l'arche- 
vesque  de  Lyon  respondit  qu'ils  s'estoient  assez  clai- 
rement interprétez,  que  leur  seul  but  et  sujet  en  ceste 
conférence  ne  tendoit  que  par  une  bonne  reunion  en- 
tre les  catholiques  asseurer  la  religion  et  conserver 
l'Estal,  et  le  restablir  en  son  ancienne  pieté  et  tranquil- 
lité, et  en  tout  et  par  tout  se  conformer  à  l'advis  et  au- 
thorité  de  nostre  Sainct  Père,  ne  se  voulans  jamais 
despartir  de  l'alliance   du  Sainct  Siège.  «  Mais,  dit 

(')  Des  Itvrcls  Je  visée.  \^  satire  Mt-nippiic  surtout,  qui  i>rocliiisil  un 
si  grand  cflcl  ca  faveur  de  Henri  iv.  Voyez  ce  qui  en  est  dit  dans  l'Iu- 
iroduction  aux  OEconomies  royales ,  seconde  série,  lome  i,  p.  i6G. 

M.  de  Bourges,  que  nous  respondez-vous  sur  la  con- 
version du  Pvoy  ?  ne  nous  voulez  vous  pas  ayder  à  le 
faire  catholique? — Pleustà  Dieu,  responditrarcheves- 
que  de  Lyon,  qu'il  fust  bien  bon  catholique,  et  que 
nostre  Sainct  Père  en  pust  estre  bien  satisfait!  nous 
sommes  enfans  d'obeyssance,  et  ne  demandons  que  la 
seureté  de  nostre  religion  et  le  repos  du  royaume. 
—  Messieurs,  répliqua  M.  de  Bourges,  ne  nous  faites 
pas  faire  de  si  longs  voyages;  il  y  a  tant  de  montaignes 
à  passer,  tant  de  remores  pour  arrester  le  navire,  que 
ceste  voye  nous  seroit  trop  longue  et  trop  périlleuse. 
Toutesfois,  puisque  je  vois  que  vous  en  estes  logé  là, 
je  vous  prie  de  me  permettre  que  j'en  consulte  avec 
messieurs  mes  condeputez.  n  Ce  qu'ayant  fait,  et  tost 
après  revenus  à  la  salle  commune ,  il  leur  dit  :  «  Nous 
ne  pouvons  vous  faire  de  plus  amples  ouvertures  sans 
avoir  communiqué  avec  ceux  qui  nous  ont  envoyez; 
c'est  pourquoy  nous  demandons  quelques  jours  pour 
les  en  advertir.  »  Ceux  de  l'union  remirent  cela  à  leur 
arbitre,  et  par  ensemble  s'accordèrent  de  se  retrouver 
le  vendredy  prochain  audit  Suresne,  et  que  cependant 
la  surceance  d'armes  seroit  continuée. 

Les  sieurs  de  Scombert  et  de  Revol  (deux  desdits 
sieurs  députez  royaux)  eurent  la  charge  d'aller  à 
Mantes  au  conseil  du  Roy  faire  rapport  de  tout  ce 
qui  s'estoit  passé  en  ceste  conférence,  et  de  leur  ap- 
porter l'intention  de  Sa  Majesté  et  de  son  conseil.  Ils 
furent  un  peu  plus  long  temps  qu'ils  ne  pensoient , 
pour  ce  que  le  Roy  déclara  lors  son  intention  sur  sa 
conversion  (0.  Lesdits  sieurs  de  Scombert  et  de  Revol 

(•)  Son  intention  sur  sa  conversion.  Henri  iv  prit  cette  importante 
résolution  lo  1 5  mai  i  SgS. 

letoiiinez  à  Suresne,  rassemblée  fut  assinéeau  lundy 
dix-septiesme.  Ceux  de  l'union  s'y  rendirent.  En  ceste 
séance  M.  l'archevesque  de  Bourges,  ayant  un  visage 
joyeux,  dit  avec  beaucoup  d'affection  : 

«  Messieurs,  nous  avons  donné  compte  là  où  nous 
devions  de  ce  qui  s'est  passé  entre  nous  sur  le  subject 
pour  lequel  ceste  assemblée  a  esté  faite,  depuis  le  com- 
mencement que  nous  entrasmes  en  conférence  aux 
derniers  erremens  où  nous  en  sommes  demeurez.  Nous 
jugeasmes  que  cela  ne  se  pouvoit  assez  suflisamment 
traicter  par  lettres,  et  qu'il  estoit  besoin  que  ce  fust 
d'une  voix  par  aucuns  d'entre  nous  qui,  après  en 
avoir  faict  le  discours,  peussent  répliquer  aux  objec- 
tions qui  pourroient  estre  faites.  Messieurs  de  Scliom- 
bert  et  Revol  prindrent  volontiers  ceste  charge,  comme 
ils  en  furent  priez  par  commune  délibération  faite 
entre  nous.  Leur  voyage  a  esté  un  peu  plus  long  que 
nous  n'eussions  désiré  pour  ne  vous  tenir  longue- 
ment en  suspens  d'un  affaire  dont  nous  cognoissons 
que  l'accélération  est  plus  nécessaire  pour  le  bien 
commun  de  tout  le  royaume  ;  car  si  le  mal  presse 
d'un  costé,  nous  croyons  qu'il  ne  se  fait  moins  aigre- 
ment sentir  de  l'autre  en  toutes  les  parties  de  l'Estat, 
dont  la  religion  tient  le  premier  rang,  et  ne  reçoit 
moins  de  détriment  en  sa  qualité  par  la  guerre,  que 
les  autres  parties  qui  avec  icelle  font  la  conservation 
entière  de  l'Estat.  L'indisposition  de  M.  de  Sciiombert 
qui  luy  arriva  en  chemin  en  allant,  et  l'absence  de  M.  le 
cardinal  de  Bourbon,  auquel  il  a  fallu  donner  com- 
munication des  choses,  où  il  lient  si  grand  lieu,  pour 
y  apporter  son  advis  ,  avec  les  autres  princes  et  sei- 
gneurs, qu'il  avoit  à  délibérer  de  ce  qu'il  escheoit  de 

nouveau  en  nostre  charge,  de  leur  part,  ont  esté  cause 
d'un  peu  de  retardement  en  la  response  que  nous  en 
attendions.  IMais  ce  devra  estre  avec  moindre  rearet,  si 
ce  peu  d'attente  d'avantage  est  recompense'  de  quelque 
bon  succez  au  principal,  comme  nous  le  desirons  et 
l'espérons.  Nous  ne  voulons  vous  celer,  messieurs, 
selon  ce  que  nous  ont  rapporté  lesdils  sieurs  de  Scliom- 
bert  et  Revol,  que  les  termes  par  lesquels  vous  avez 
conclu  vos  premiers  progrez  n'ayent  esté  trouvez  un 
peu  estranges,  veu  la  fin  pour  laquelle  nous  sommes 
assemblez,  et  que  la  première  conception  que  ont  faict 
ceux  que  nous  représentons  n'ait  produit  quelque  opi- 
nion qu'il  y  eust  moins  de  disposition  de  voslre  part 
à  la  perfection  de  ceste  œuvre,  qu'ils  n'y  apportent  de 
leur  costé.  Mais,  s'ils  ont  trouvé  quelque  rigueur  aux 
mots,  nous  n'avons  oublié  d'y  donner  l'adoucissement 
que  nous  avons  recueilly  des  autres  démonstrations 
que  vous  nous  avez  faites  de  ne  vouloir  reculer  au 
bien  que  nous  cherchons  et  cognoissons  les  uns  et  les 
autres  estre  si  nécessaire,  encores  que  les  déclarations 
n'ayent  esté  si  expresses  que  nous  leur  en  avons  peu 
donner  l'entière  asseurance  qu'ils  eussent  peu  désirer. 
Or,  messieurs,  nostre  but  commun  est  d'adviser  par 
ensemble  aux  moyens  d'asseurer  la  religion  catholique 
et  l'Estat.  Nous  vous  avons  dit  que  nous  n'en  cognois- 
sons autre  selon  Dieu  et  l'ancienne  et  continuelle  ob- 
servance du  royaume,  ny  par  raison  d'Estat,  qu'en  la 
personne  du  roy  appelle  à  la  couronne  par  droict 
successif  qui  est  sans  controverse,  et  lequel  ne  nous 
aviez  nyé,  comme  aussi  nous  croyons  que  vous  jugez 
que  personne  n'en  peut  del^attre  ne  disputer  avecluy. 
Vous  y  arguez  seulement  le  défaut  d'une  qualité  que 

nous  desirons  comme  vous  pour  reunir  les  cœurs  et 
volontez  de  ses  sujets  en  un  mcsme  corps  d'Estat  sous 
son  obeyssance.  Nous  ne  l'avons  seulement  désiré  pour 
le  zèle  et  devoir  que  nous  avons  en  nostre  religion  , 
mais  aussi  tousjours  espéré,  veu  son  naturel  où  nous 
n'avons  jamais  cognu  aucune  opiniastreté,  que  Dieu 
luy  touclieroit  le  cœur,  et  l'inspireroit  à  donner  ce 
contentement  au  commun  souhait  de  tous  catholiques. 
Si  le  temps  a  esté  long,  le  malheur  des  continuelles 
guerres  où  l'on  l'a  tenu  occupé  en  est  l'excuse  trop 
légitime  :  toutesfois  nos  vœux  et  prières  n'ont  en  cela 
esté  ce  pendant  du  tout  vaines j  il  est  fleschy  jusques 
là  d'en  vouloir  piendre  les  moyens,  et  mesme  tels  que 
ses  principaux  serviteurs  luy  ont  voulu  conseiller.  En 
quoy  ils  ont  voulu  faire  l'honneur  à  nostre  sainct  père 
le  Pape  qui  convient  à  sa  dignité,  pour  rendre  sa  per- 
sonne et  son  pontificat  remarquable  du  plus  grand 
heur  qu'ayent  eu  de  plusieurs  siècles  aucuns  de  ses 
prédécesseurs:  et,  pour  maintenir  ce  royaume  tousjours 
uny  avec  le  Sainct  Siège  et  les  autres  Estats  catholi- 
ques, chacun  sçait  l'ambassade  qui  a  esté  envoyée  vers 
Sa  Saincteté  pour  cest  effect.  Ce  n'est  pas  qu'on  ne 
sçache  qu'il  y  a  autres  voyes  pour  y  procéder,  et  de 
cela  nous  n'avons  esté  discordants  en  opinions  avec 
vous.  Et  puis  que  l'on  void  l'attente  du  remède  désiré 
et  recherché  de  Sa  Saincteté,  trop  longue  et  conse- 
quemment  préjudiciable  au  bien  de  ce  royaume,  joint 
que  nul  ne  peut  pas  ignorer  les  traverses  et  empesche- 
mens  qui  y  sont  donnez,  ny  de  quelle  part,  pour  rendre 
nostre  mal  plus  long,  qu'il  pourroit  en  fin  devenir  in- 
curable, les  mesmes  qui  avoient  donné  ce  conseil  de 
prendre  la  voye  de  Kome  l'ont  tourné  de  prendre  le 

reinede  à  nos  maux  qui  est  dans  le  royaume,  en  ce 
qui  touche  la  conversion  de  Sa  Majesté,  ne  laissant 
toutesfois  d'avoir  tousjours  intention  de  rendre  l'Iion- 
neur  et  Ja  submission  à  Sa  Saincteté  qui  luy  appar- 
tient. Et  comme  Sa  Majesté  s'estoit  fleschie  au  premier 
advis,  elle  a  volontiers  embrassé  ce  second.  Ayant  ré- 
solu de  convoquer  auprès  de  soy  un  bon  nombre  d'eves- 
ques  et  autres  prélats  et  docteurs  catholiques  pour 
estre  instruit  et  se  bien  résoudre  avec  eux  de  tous  les 
points  concernans  la  religion  catholique,  les  despes- 
ches  en  ont  esté  faictes  avant  que  lesdits  sieurs  de 
Schombert  et  Revol  soient  partis  de  Mantes.  Elle  a 
outre  ce  résolu  de  faire  en  mesme  temps  une  assem- 
blée du  plus  grand  nombre  que  faire  se  pourra  des 
princes  et  autres  grands  personnages  de  ce  royaume, 
pour  rendre  l'acte  de  son  instruction  et  de  sa  conver- 
sion plus  solemnelle  et  tesmoignée  dans  le  royaume 
et  parmy  toutes  les  nations  chrestiennes.  Ainsi,  mes- 
sieurs ,  ce  que  nous  vous  avons  cy  devant  dit  que  nous 
espérions  touchant  sadite  conversion,  nous  ozons  et  le 
pouvons  à  présent  asseurer,  comme  le  sçachant  par  si 
exprez,  par  la  déclaration  que  Sa  Majesté  a  fait  aux 
princes,  officiers  de  sa  couronne  et  autres  seigneurs 
catholiques  qui  sont  près  d'elle,  et  eux  à  nous,  par 
ce  que  lesdits  sieurs  Schombert  et  Revol  nous  ont  ap- 
porté de  leur  part,  qu'il  ne  nous  peut  plus  demeurer 
aucune  occasion  d'en  douter,  y  estant  Sa  Majesté  réso- 
lue, non  comme  à  chose  qui  dépend  du  succez  et  évé- 
nement de  ceste  conférence,  mais  pour  avoir  cogneu 
et  jugé  estre  bon  de  le  faire.  Nous  sommes  très-ayses 
de  vous  pouvoir  donner  ceste  nouvelle,  croyans  que 
vous  la  recevrez  pour  bonne,  selon  ce  que  nous  avons 

cogneu  de  vos  cœurs  et  intentions,  et  espérons  aussi 
que  vous  ne  ferez  plus  de  difîi culte  de  traicter  des  con- 
ditions et  moyens  de  la  paix,  avec  la  seureté  de  la 
religion  catholique  et  de  l'Estat,  qui  est  la  fin  pour  la- 
quelle ceste  assem])lee  a  esté  faicte  et  accordée.  Nous 
n'entendons  vous  presser  d'entrer  pour  ceste  heure  en 
traicté  avec  Sa  Majesté;  mais  il  nous  semble  que  vous 
le  pouvez  et  devez  faire  sans  scrupule  avec  les  prin- 
ces et  seigneurs  catholiques  que  nous  représentons  ; 
autrement  seroit  en  vain  que  vous  avez  accepté  l'offre 
et  semonce  qu'ils  vous  en  ont  faicte,  et  le  pouvoir 
que  nous  en  avons  de  leur  part,  après  en  avoir  eu 
coppie  et  communication  d'iceluy.  Ce  sera  pour  gai- 
gncr  temps  et  commencer  de  se  rapprocher  de  la  reu- 
nion à  laquelle  il  nous  faut  venir,  si  nous  n'aymons 
mieux  rendre  les  estrangers  maistres  de  nos  biens  et 
moyens  que  les  posséder  nous  mesraes.  Et  neantmoins, 
pour  ne  vous  engaiger  plus  avant  que  ce  que  vous 
voudrez  en  ce  qui  touche  le  Roy,  vous  pourrez  reser- 
ver, s'il  vous  semble,  que  rien  ne  sera  effectué  de  ce 
qui  seroit  accordé  jusques  à  ce  qu'il  soit  catholique. 
Et,  à  fin  que  son  instruction  ne  soit  interrompue  ny 
empeschée  pour  les  occupations  de  la  guerre.  Sa  Ma- 
jesté est  contente  d'accorder  une  trêve  générale  pour 
deux  ou  trois  mois,  encores  qu'elle  cognoisse  bien 
qu'elle  puisse  porter  beaucoup  de  préjudice  à  ses  afi'ai- 
res  ;  ce  que  nous  estimons  devoir  estre  d'autant  plus 
volontiers  embrassé  de  vostrc  part,  que,  avec  le  bien 
que  apportera  ce  bon  œuvre ,  chacun  pourra  faire  sa 
récolte  en  liberté ,  et  sera  un  grand  heur  j)Our  tous 
s'il  plaist  à  Dieu  nous  donner  la  paix  ,  et  qu'elle  nous 
trouve  pourveus  des  fruicts  que  l'on  aura  serré  jiar  le 

moyen  de  ladite  trêve  :  ce  qui  n'adviendra  si  l'on  ne 
met  ce  tempérament  au  desordre  de  la  guerre.  » 

Après  que  M.  de  Bourges  eut  dit  ce  que  dessus, 
l'archevesque  de  Lyon  respondit  qu'il  pensoit  que 
messieurs  ses  condeputez  le  dispenseroient  de  dire 
qu'il  estoit  bien  aise  de  la  conversion  du  roy  de  Na- 
varre, et  en  loiioit  Dieu,  et  desiroit  qu'elle  fust  vraye 
et  sans  fiction,  et  pria  de  trouver  bon  qu'il  prinst  advis 
de  sa  compagnie  pour  faire  response  :  ce  qu'ayant  fait, 
et,  après  avoir  long  temps  consulté  et  délibéré,  ledit 
archevesque  de  Lyon,  avec  plus  de  véhémence  que 
de  coustume,  dit  aux  royaux  qu'il  leur  rendoit  nou- 
veau tesmoignage,  et  pour  ses  condeputez  et  pour 
luy,  du  plaisir  et  contentement  qu'ils  avoicnt  de  la 
conversion  du  roy  de  Navarre,  desirans  qu'elle  fust 
bonne  et  saincte,  mais  qu'ils  leur  laissoient  juger 
quelles  asseurances  et  conditions  on  pouvoit  prendre 
en  affaire  de  telle  conséquence  ;  qu'il  ne  vouloit  en- 
trer en  discours  des  moyens  que  les  princes,  une  fois 
recognus,  avoient  de  se  desmeler  des  promesses  qu'ils 
avoient  données,  et  des  maximes  d'Estat  qui  estoient 
receuës  sur  ce  subjet  ;  que  l'histoire  ecclésiastique 
n'estoit  qu'une  narration  du  succez  de  pareilles  pro- 
messes et  evcnemens,  ce  qui  leur  devoit  servir  de 
miroir  et  exemple  pour  en  faire  certain  jugement; 
mais  que,  pour  leur  monstrer  ce  qu'ils  pouvoient  es- 
pérer de  telles  conversions,  promesses  et  seuretez,  ils 
leur  vouloient  bien  monstrer  ce  qu'ils  avoient  receu 
depuis  deux  jours  en  çà,  avec  extrême  regret.  C'es- 
toient  des  lettres  patentes  expédiées  par  le  roy  de 
Navarre,  portans  assignation  de  six  vingts  mille  escus 
pour  l'cntretenement  des  ministres  et  escholiers  en 

llieologie,  avec  Testât  de  la  distribution,  et  qu'ils  es- 
toient  fort  esbahis  comme  ceux  qui  estoient  catho- 
liques pouvoient  veoir  cela,  et  y  participer  sans  ap- 
préhension d'en  estre  grandement  coulpables  devant 
le  jugement  de  Dieu  ;  que  c'estoit  pour  envenimer  non 
seulement  le  royaume,  mais  pour  infecter  toute  la 
chrestiente'  du  venin  de  l'heresie,  à  la  perte  d'un  nom- 
bre innumerable  d'ames.  Ceux  de  l'union,  parlant  lors 
presque  tous  ensemble,  estimans  avoir  trouve'  un  grand 
subject,  dirent  beaucoup  de  paroles  sur  cela.  Les 
royaux  pour  leur  respondre  requirent  d'en  conférer 
ensemble;  ce  qu'ayant  faict,  ledit  sieur  archevesque 
de  Bourges  demanda  à  ceux  de  l'union  d'estre  ouy,  et 
leur  dit  que  véritablement  ceux  de  ceste  religion  là 
avoient  fort  importuné  le  Roy  d'accorder  telles  assi- 
gnations, et  en  avoit  esté  parlé  au  conseil,  mais  que  le 
sieur  de  Revol  et  autres  sçavoient  bien  que  M.  le  car- 
dinal de  Bourbon  et  luy  qui  parloit  l'avoient  em- 
pesché ,  et  remonstré  au  Pxoy  combien  cela  seroit  pré- 
judiciable à  son  service,  et  avoit  esté  résolu  de  ne 
l'accorder,  et  ne  sçavoit  comme  depuis  il  estoit  passé, 
et  croy  oit  que  lesdites  patentes  estoient  de  l'année  1 59 1. 
Alors  ceux  de  l'union  luy  répliquèrent  qu'il  y  en  avoit 
d'autres  de  l'année  présente,  qui  estoient  signées,  mais 
n'estoient  encore  sellées.  A  ces  paroles  les  royaux  cog- 
nurent  qu'ils  n'avoient  faict  ceste  question  que  pour 
trouver  quelque  subject  pour  calomnier  la  conversion 
de  Sa  Majesté;  ce  que  voyant,  ils  leur  remonstrerent  qu'il 
falloit  bien-tost  remédier  à  cela  tous  ensemble  pour  ne 
tomber  en  ces  malheurs  et  crainte  de  voir  encores  pis, 
les  priant  aussi  de  faire  ({ue  la  susdite  projiosition  fust 
bien  considérée  en  leur  assemblée  à  Paris.  Sur  le  point 

du  départ,  le  sieur  de  Revol  la  donna  mesmes  par  es- 
crit  à  un  desdits  députez  de  l'union  pour  la  commu- 
niquer à  ses  autres  condeputez. 

De  ceste  proposition  ainsi  faicte  par  M.  de  Bourges 
touchant  la  conversion  du  Roy,  et  baille'e  par  cscrit  à 
ceux  de  l'union,  plusieurs  copies  en  furent  divulguées 
par  toute  la  France.  En  mesme  temps  le  Roy  rescrivit 
aussi  à  plusieurs  prélats  et  docteurs  ecclésiastiques, 
tant  de  ceux  qui  tenoient  son  party  que  de'  ceux  de 
l'union.  Voicy  la  teneur  de  la  lettre. 

«  Monsieur,  le  regret  que  je  porte  des  misères  où  ce 
royaume  est  constitué  par  aucuns  qui,  sous  le  faux 
prétexte  de  la  religion  duquel  ils  se  couvrent,  ont  en- 
veloppé et  traisnent  lié  avec  eux  en  ceste  guerre  le 
peuple  ignorant,  leurs  mauvaises  intentions,  et  le  désir 
que  i'ay  de  recognoistre  envers  mes  bons  subjects  ca- 
tholiques la  fidélité  et  aflection  qu'ils  ont  tesmoigné 
et  continuent  chaque  jour  à  mon  service,  par  tous  les 
moyens  qui  peuvent  dépendre  de  nioy,  m'ont  fait  ré- 
soudre, pour  ne  leur  laisser  aucun  scrupule,  s'il  est 
possible,  à  cause  de  la  diversité  de  ma  religion,  en  l'o- 
beyssance  (ju'ils  me  rendent,  de  recevoir  au  plustost 
instruction  sur  les  differens  dont  procède  le  schisme 
qui  est  en  l'Eglise,  comme  j'ay  tousjours  fait  cognois- 
tre  et  déclaré  que  je  ne  la  refuseray,  et  n'eusse  tant 
tardé  d'y  vacquer  sans  les  empeschemens  notoires  qui 
m'y  ont  esté  continuellement  donnés.  Et,  combien  que 
Testât  présent  des  afiaires  m'en  pourroit  encores  juste- 
ment dispenser,  je  n'ay  toutesfois  voulu  diflerer  d'a- 
vantage d'y  entendre.  Ayant  à  ceste  fin  advisé  d'appeller 
un  nombre  de  prélats  et  docteurs  catholiques  par  les 

bons  enseignemens  desquels  je  puisse,  avec  le  repos  et 
satisfaction  de  ma  conscience,  estre  esclaircy  des  dilfi- 
cultez  qui  nous  tiennent  séparez  en  Texercice  de  la 
religion,  et  d'autant  que  je  désire  que  ce  soient  per- 
sonnes qui,  avec  la  doctrine,  soient  accompagnez  de 
pieté  et  preud'hommie,  n'ayant  principalement  autre 
zèle  que  l'honneur  de  Dieu,  comme  de  ma  part  j'y  ap- 
porteray  toute  sincérité,  et  qu'entre  les  prélats  et  per- 
sonnes ecclésiastiques  de  mon  royaume,  vous  estes 
l'un  desquels  j'ay  ceste  bonne  opinion,  à  ceste  cause  je 
vous  prie  de  vous  rendre  près  de  moy  en  ceste  ville 
le  quinziesme  jour  de  juillet,  où  je  mande  aussi  à  au- 
cuns autres  de  vostre  profession  se  trouver  en  mesme 
temps,  pour  tous  ensemble  rendre  à  l'effect  les  efforts 
de  vostre  devoir  et  vocation,  vous  asseurant  que  vous 
me  trouverez  disposé  et  docile  à  tout  ce  que  doit  un 
roy  Très-Chrestien,  qui  n'a  rien  plus  vivement  gravé 
dans  le  cœur  que  le  zèle  du  service  de  Dieu  et  manu- 
tention de  sa  vraye  Eglise.  Je  le  supplie,  pour  fin  de 
la  présente,  qu'il  vous  ait  en  sa  saincte  garde.  Escrit  à 
Plantes,  ce  dix-huictiesme  jour  de  may  iSgS. 

«  Henry.  » 

Ceste  lettre  receue  par  ceux  ausquels  le  Roy  l'en- 
voya ,  ils  se  rendirent  incontinent  auprès  de  Sa  Majesté. 
Entr'autres  sortirent  de  Paris  les  docteurs  Benoist  (0, 
curé  de  Sainct  Eustache,  Chavignac,  curé  de  Sainct 

(0  Benoist  :  René  Benoist.  Il  paroît  que  ce  docteur,  intimide  par  les 
menaces  du  légat,  n'osa  prendre  part  à  celle  conférence,  et  cpi'ii  re- 
vint presque  aussitijt  à  Paris.  Cependant  il  se  rendit  ;i  Saint-Denis  pour 
assister  à  l'abjuration  de  Henri  iv.  Dés  ce  moment  il  s'attacha  irrévoca- 
blement auRoi,  qui  le  nomma  peu  de  temps  après  à  l'évêché  deTroves. 

Suplice,  et  de  Morenne,  curé  de  Saiiict  Merry,  lequel 
depuis  est  mort  evesque  de  Sez,  et  ce,  nonobstant  les 
deffences  que  fit  publier  le  cardinal  de  Plaisance,  ainsi 
que  nous  dirons  cy  après. 

Or  cependant  ceux  de  la  religion  prétendue  refor- 
mée qui  estoient  lors  en  cour,  ayant,  dez  le  commen- 
cement de  ce  mois  de  may,  augmenté  la  crainte  qu'ils 
avoient  eu  de  long  temps  que  le  Roy  quitleroit  leur 
religion,  firent  plusieurs  discours  familiers  sur  ceste 
conversion  et  sur  la  conférence  qui  se  faisoit  à  Suresne, 
ce  qu'ils  faisoient  par  assemblées  particulières  ;  quel- 
ques ministres  en  parlèrent  en  leurs  presches.  Sa  Ma- 
jesté, advertiede  cela,  fit  appeller  lesdits  seigneurs  de 
ceste  religion  et  les  ministres  qui  estoient  en  cour,  et 
les  fit  assembler  par  trois  fois  devant  luy;  M.  le  niares- 
chal  de  Boiiillon  s'y  trouva  aux  deux  premières  fois. 
A  la  dernière,  le  Roy  leur  ayant  dit  la  résolution  de 
sa  conversion,  le  ministre  La  Faye  luy  dit  assez  timi- 
dement :  «  Nous  sommes  grandement  desplaisans.  Sire, 
de  vous  voir  arraclier  par  violence  du  sein  de  nos 
églises  :  ne  permettez  point,  s'il  vous  plaict,  qu'un  tel 
scandale  nous  advienne.  »  Le  Roy  luy  fit  responce  : 
«  Si  je  suyvois  vostre  advis,  il  n'y  auroit  ny  roy  ny 
roj-.aume  dans  peu  de  temps  en  France.  Je  désire 
donner  la  paix  à  tous  mes  subjets  et  le  repos  à  mon 
ame;  advisez  entre  vous  ce  qui  est  de  besoin  pour 
vostre  seureté,  je  seray  tousjours  prest  de  vous  faire 
contenter.  » 

Sur  la  plainte  qu'ils  firent  que  l'on  pourroit  traiter 
à  la  conférence  de  Suresne  quelque  chose  contr'eux  ou 
à  leur  préjudice,  les  princes  et  seigneurs  catholiques 
du  conseil  du  Roy  leur  firent  la  promesse  suyvante  : 

«  Nous  piinces,  oflSciers  de  la  couronne,  et  autres 
sieurs  du  conseil  du  Roy  sous-nommez,  voulans  oster 
à  ceux  de  la  religion  dite  reformée  toute  occasion  de 
doubter  qu'au  tiaicté  qui  se  fait  de  présent  à  Surcsne 
entre  les  députez  des  princes,  officiers  de  la  couronne, 
catholiques  recognoissans  Sa  Majesté,  par  sa  permis- 
sion, et  les  députez  de  l'assemblée  de  Paris,  soit  ac- 
cordé aucune  chose  au  préjudice  de  ladite  religion 
dite  reformée,  et  de  ce  qui  leurauroit  esté  accordé  par 
les  edicts  des  defuncts  Roys,  attendans  la  resolution 
qui  pourra  estre  prise  pour  le  restablissement  et  en- 
tretenement  du  repos  de  ce  royaume,  avec  l'advis  des 
princes,  seigneurs,  et  autres  notables  personnages, 
tant  de  l'une  que  de  l'autre  religion,  que  Sa  Majesté  a 
advisé  faire  venir  et  assembler  en  ceste  ville  de  Mante 
au  20  juillet  prochain,  promettons  tous,  par  la  per- 
mission de  Sadite  INIajesté,  qu'en  attendant  ladite  re- 
solution il  ne  sera  rien  fait  et  passé  en  ladite  assem- 
blée, par  lesdits  députez  de  nostre  part,  au  préjudice 
de  la  bonne  union  et  amitié  qui  est  entre  lesdits  ca- 
tholiques qui  recognoissent  Sadite  Majesté  et  ceux  de 
ladite  religion,  ny  desdits  edicts;  promettons  aussi 
d'advertir  lesdits  députez  estant  à  Suresne  de  nostre 
présente  resolution  et  promesse  par  nous  faite,  comme 
jugée  nécessaire  pour  éviter  toute  aliénation  entre  les 
bons  subjets  de  Sadite  Majesté,  à  fin  que  de  leur  part 
ils  ayent  à  leur  y  conformer.  En  foy  dequoy  nous 
avons  signé  la  présente  le  seiziesme  jour  de  may,  l'an 
i5()3.  Signé  François  d'Orléans,  comte   de   Sainct 
Pol,  Ilurault,  chancelier,  Charles  de  Montmorancy, 
Meiu,  Roger  de   Bellcgardc ,   François   Chabot,  de 
Brion,  Gasparl  de  Schoinbert  et  Jean  de  Levis.  » 

4i-  4 

Nonobstant  cela,  aucuns  de  ceste  religion  ne  lais- 
sèrent de  faire  publier  plusieurs  livrets  contenant ,  ce 
disoient-ils,  les  raisons  d'Estat  pour  lesquelles  il  n'es- 
toit  pas  bien  séant  à  Sa  Majesté  de   changer  de  reli- 
gion. «Je  me  contente,  dit  l'autheur  de  ces  raisons 
d'Estat,  de  parler  politiquement  à  ces  politiques,  à 
ces  barbes  grises  qui  sont  autour  de  Vostre  Majesté, 
et  leur  dire  que  comme  tous  changements  ez  affaires 
du  monde  sont  très  dangereux,  qu'il  n'y  en  a  point  de 
plus  chatouilleux  et  de  plus  sensible  que   celuy  de 
la  religion,  et  qu'au  vostre  qu'ils  veulent  précipiter, 
vostre  réputation,  Sire,  y  recevra  une  tasche  signalée 
d'inconstance,  et  que  chacun  croira  très-aisement  qu'il 
ne  logea  jamais  zèle  quelconque  de  religion  dans  vos- 
tre ame,  c[ue  vos  deportemens  passez  n'ont  esté  qu'hy- 
pocrisie pour  establir  vos  affaires  particulières  dans 
vostre  party ,  que  vous  avez  esté  nourri  aux  blasphè- 
mes détestables  des  machiavelistes ,  qui  se  masquent 
de  toutes  sortes  de  religions  favorables  pour  régner, 
qu'il  ne  vous  chaut  en  fin  nullement  de  Dieu,  lequel 
vous  servez  à  la  poste  des  hommes  et  de  vous-mesmes , 
comme  par  risée  et  mocquerie  de  chose  que  vous  ne 
croyez  point.  Si  c'est  pour  vostre  utilité  particulière, 
Sire,  que  voulez  vous  rendre  catholique  romain,  vous- 
l'intéressez  entièrement,  et  vous  coulez,  comme  sans 
y  penser,  dans  la  ruine  non  seulement  de  vos  asseu- 
rances  présentes,  mais  aussi  de  toutes  vos  espérances  h 
venir.  Premièrement,  ne  doutez  point  qu'abandonnant 
vostre  ancien  party  des  reformez,  ils  ne  vous  aban- 
donnent tout  aussi-tost.  Vous  cognoissez  leur  promp- 
titude et  leur  résolution.  Un  royaume  plus  fleurissant 
et  plus  fort  c^^ue  le  vostre  no  les  a  jamais  esbranlez;  et 


DE  PALM.X.  CAYET.     [l5l)j]"  37  I 

croyez-vous  qu'ils  en  craignent  la  fletrisseure  et  les 
machures?  Combien  de  peuple,  combien  de  villes, 
avec  peu  de  peuple,  avec  peu  de  villes,  aurez-vous 
à  combattre?  Mais  quel  peuple,  Sire,  mais  quelles 
villes!  Peuple  aguerry  sous  vos  estendars,  sous  vos 
conduites,  sous  vostre  magnanimité;  villes  fortifiées, 
munies,  rasseurées  à  outrance  par  vostre  soin  merveil- 
leux, par  une  longueur  de  temps  suffisante,  par  un 
artifice  assez  curieux  et  travaillé.  Vous  perdrez  tout 
cela  en  perdant  ce  party.  Avec  quoy  le  voulez-vous 
reposseder  de  leurs  mains?  Quelle  ressource  trouvez- 
vous  dans  cest  Estât  tary  de  catholiques?  Estât  divisé, 
Estât  incertain  ,  mais  plustost  haillons  d'un  Estât , 
pourris  et  deschirez  au  possible.  Avez-vous  ville  ca- 
tholique bien  asseurée  à  vostre  dévotion  qui  tienne 
longuement  en  cervelle  une  puissante  armée,  comme 
feront  les  moindres  bicoques  terrassées  des  reformez? 
Et  quand  vous  en  auriez  quelcune,  c'est  si  peu  et  si 
mal  à  propos,  que  vostre  sain  jugement  ne  vous 
permettra  jamais  d'en  faire  estât.  Une  en  Picardie, 
une  en  Normandie,  une  en  Touraine,  une  en  Xain- 
tonge,  une  en  Guyenne,  quelle  communication  atten- 
dez vous  de  choses  si  esloignées  et  si  mal  appointées 
ensemble?  C'est  quelque  chose  pour  se  deffendre,  et 
tout  y  sera  bien  besoin  ;  mais  ce  n'est  rien  pour  atta- 
quer cinquante  ou  soixante  places  remparées  à  toutes 
preuves  et  d'hommes  et  de  boulevers ,  tels  que  vous 
mesme  sçavez.  Ainsi  vous  aurez  fort  aisément  perdu 
ce  que  vous  ne  sçauriez  regaigner  qu'avec  un  monde 
de  difficultez,  qui  se  peuvent  csgaler  à  une  impossi- 
bilité. Car  quelle  fidélité  voulez-vous  que  vos  subjets 
vous  rendent  si  vous  leur  ronqicz  la  vostre,  vous, 

■A- 

Sire,  qui  avez  acquis  ce  beau  los  d'estre  le  plus  entier 
elle  plus  véritable  prince  qu'on  aye  jamais  veu?  Voylà 
donc  un  dommage  et  une  perte  bien  signalée,  qui 
seule  encore,  selon  le  monde,  devroit  arroster  tout 
court  ceux  qui  vous  hastent  si  fort,  s'asseurant  que, 
s'ils  vous  despeschent  de  la  besoigne  d'un  coste,  ils 
vous  en  taillent  beaucoup  plus  de  l'autre,  et  ne  font 
par  ce  moyen  qu'entrecliaisner  vos  encombres  d'un 
continuel  desespoir.  Un  mot  à  l'oreille,  Sire  :  plusieurs 
voudroient,  et  il  vous  en  souvient,  que  vous  eussiez 
faict  ce  saut  pour  leur  laisser  la  carrière  franclic.  Vous 
n'auriez  pas  si  tost  desrobe'  vostre  espaule  à  ce  ciel 
que  quelque  nouveau  Hercule  ne  luy  présente  la 
sienne;  et  Dieu  en  feroit  plustost  naistre  de-  ces  pier- 
res, dont  la  dureté  viendroit  facilement  à  bout  de 
vostrc  mollesse.  Les  factions  assoupies  par  voslre  pru- 
dence, vostre  imprudence  les  resveillera  :  ces  hydres 
repousseront  un  nombre  de  testes  qui  vous  englouti- 
ront ou  lasseront  à  tout  le  moins  si  fort,  que  vous  se- 
rez contraint  de  leur  présenter  une  tardive  repentance 
pour  vostre  accord.  Je  vous  donne  encore,  Sire,  que 
vous  en  veniez  à  bout;  mais  quand?  Au  bout  de  tout 
cela  estes  vous  ]nen  asseuré  qu'il  vous  reste  beaucoup 
d'années  pour  vous  baigner  dans  ceste  conqueste?  Et 
jusques  là  quel  profit  aurez  vous  dans  vostre  peine? 
Car  il  vous  faudra  sans  doute  beaucoup  do  peine  à 
racquerir  ce  repos  que  vous  aurez  laissé.  Ce  change- 
ment vous  coustera  bon,  et  ceux  qui  le  vous  auront 
conseillé  seront  ceux  qui  en  répandront  les  premiers 
les  sanglantes  larmes  si  la  pitié  de  vostre  estât  les  es- 
poinçonne  en  aucune  sorte.  » 

Après  que  cest  autlieur  s'est  dilaté  à  monstrer  que 

les  ligueurs  ne  rendroient  pas  à  Sa  Majesté  l'obeys- 
sance  qu'ils  luy  dévoient  pour  avoir  este' à  la  messe, 
non  plus  qu'à  son  prédécesseur  qui  n'avoit  jamais  eu 
faute  de  ceste  dévotion,  il  conclud  : 

«  Cependant,  Sire,  consultez,  consultez  longuement 
ces  actions  qui  ne  sont  pas  d'une  journe'e,  et  ne  dé- 
pendez pas  de  trois  ou  (juatre  personnes  en  chose  qui 
touche  à  tant  de  millions  de  vos  subjets.  Jettez  l'œil 
tout  à  i'entour  de  vostre  royaume,  et  considérez  tant 
de  puissans  voisins  qui  jettent  l'œil  sur  vous,  gardez 
de  les  offenser  par  vostre  inconstance  soudaine,  ne 
vous  privez  point  du  secours  que  vous  en  pouvez  es- 
pérer, s'ils  peuvent  rien  espérer  de  vostre  persévé- 
rance, et  croyez  que  les  ligueurs  ne  se  fieront  pas 
mieux  à  un  nouveau  et  incertain  catliolique  qu'à  un 
vieil  et  asseure'  huguenot.  » 

Voylà  les  propres  termes  dont  use  l'autheur  de  ces 
raisons  d'Estat.  Tous  les  huguenots  n'approuvèrent 
pas  son  dire.  Il  y  en  avoit  toutesfois  qui  se  repaissoient 
de  ces  discours;  mais  les  prudents  d'entr'eux  rejette- 
ront ceste  forme  d'escrire  comme  trop  présomptueuse, 
et  dangereuse  d'estre  republie'e  durant  le  règne  d'un 
prince  qui  portoit  lors  pour  sa  devise  ;  Quœro  pacem 
annis  (0.  Aussi  ce  qui  arriva  de  toutes  ces  choses  ne 
fut  que  queltjues  conférences  entre  M.  du  Perron,  de- 
puis evesque  d'Evreux,  et  à  présent  cardinal  et  arclie- 
vesque  de  Sens,  et  quelques  ministres,  ainsi  que  nous 
dirons  cy-après;  tellement  que  Sa  Majesté  appaisa,  par 
le  moyen  de  la  déclaration  de  son  instruction  pour  sa 
conversion,  toutes  les  divisions  qui  se  preparoient 
dans  le  j)arty  royal. 

(0  Je  clierclu'  hi  paix  les  armes  à  la  main. 

Au  contraire  ce  ne  fut  plus  qu'augmentation  de  di- 
visions au  party  de  l'union,  car,  aussi-tost  que  l'arche- 
vesque  de  Lyon  eut  leu  en  leur  assemble'e  à  Paris,  le 
24  dudit  mois  de  may,  la  proposition  faicte  par  l'ar- 
chevesque  de  Bourges  à  la  conférence  de  Suresne, 
l'autlieur  du  livre  intitule'  le  Discours  de  la  conférence 
dit  qu'en  la  lisant  il  s'arresta  sur  quelques  points 
pour  informer  ceste  assemblée  de  la  vérité  des  choses 
passées,  particulièrement  sur  la  qualité  des  paroles 
qu'ils  disoient  avoir  trouvé  bien  aigres j  qu'il  expliqua 
n'estre  que  pour  avoir  tousjours  souslenu  que  ceux 
de  l'union  ne  vouloient  avoiier  et  recognoistre  un  hé- 
rétique pour  roy,  et  qu'ils  ne  vouloient  user  d'aucune 
prière  ny  semonce  envers  le  roy  de  Navarre  pour  le 
faire  catholique  ;  et  aussi ,  sur  ce  qu'ils  disoient  qu'on 
estoit  demeuré  d'accord  ^  cestoït  qu'on  leur  avoit  dit 
qu'il  avoit  peu  se  faire  instruire  s'il  eust  voulu,  n'ayant 
eu  faute  de  prélats  et  docteurs.  Plus,  ledit  archevesque 
dit  qu'il  avoit  ouy  d'aucuns  qui  se  plaignoient  de  luy, 
que  c'estoient  des  fruicts  de  la  conférence,  et  qu'elle 
avoit  conduit  les  affaires  en  Testât  qu'on  les  voyoit; 
mais  que  ce  n'estoit  pas  là  qu'il  le  falloit  rapporter,  ny 
l'imputer  à  la  conférence,  car  on  n'y  avoit  traicté  que 
par  l'advis  et  suivant  l'intention  de  l'assemblée;  mais 
que  le  roy  de  JNavarre  avoit  résolu  de  faire  ceste  pro- 
messe et  déclaration,  comme  il  estoit  aysé  à  voir,  pour 
retenir  les  catholiques  de  son  party,  desquels  il  crai- 
gnoit  estre  abandonné,  et  aussi  pour  empescher  les 
divisions  secrettes  qui  croissoient  insensiblement,  et 
estoient  sur  le  point  d'esclorre  quelque  grand  effect 
et  changement,  et  n'eust  laissé  de  le  faire  sans  la  con- 
férence, sçachant  dequoy  cela  luy  importoit,  et  eust 

apporte  plus  grand  préjudice,  l'ayant  fait  sans  aucune 
responce  et  considération  de  leur  part  5  et  qu'il  lalioit 
bien  y  adviser  et  délibérer,  et  non  se  plaindre. 

M.  de  Mayenne,  prenant  la  parole,  dit  que  ledit 
archevesque  de  Lyon  et  ses  condeputez  n'avoient  rien 
fait  que  ce  qu'on  pouvoit  attendi  e  de  personnes  très- 
dignes  de  la  charge  qui  leur  avoit  esté  commise,  et 
qu'on  leur  avoit  beaucoup  d'obligation  ;  qu'il  falloit  y 
remédier,  et  penser  de  faire  quelque  bonne  response, 
comme  l'importance  du  faict  le  requeroit,  et  jjrioit 
leur  assemblée  d'y  bien  adviser;  que  de  sa  part  il  en 
confereioit  avec  les  princes,  la  cour  de  parlement  et 
son  conseil  d'Estat,  et  feroit  entendre  le  jour  qu'on  se 
pourroit  r'assembler  pour  résoudre  ladite  responce. 

«  Or,  dit  ledit  autheur,  comme  ez  affaires  plus  grands 
et  plus  ardus  les  bons  conseils  sont  plus  nécessaires, 
ceux  de  l'union  jugèrent  qu'en  cestuy-cy  qui  se  pre- 
sentoit,  il  estoit  requis  d'y  apporter  beaucoup  de  cir- 
conspection; car  aucuns  prevoyoient  de  loin  où  ten- 
doit  coste  proposition,  et  estoient  d'avis  de  rompre  la 
conférence  de  Suresne,  pource  que  les  catholiques 
qui  estoient  du  party  du  roy  de  Navarre  monstroient 
n'avoir  autre  but  que  son  establissement  à  quelque 
prix  que  ce  fust,  et  qu'on  recognoissoit  bien  par  effet 
que  quelques  desseins  secrets  que  eussent  les  uns  et  les 
autres,  que  les  enfans  de  lumière  estoient  tousjours 
vaincus  en  la  prudence  humaine.  Toutesfois  ils  esti- 
mèrent que  c'eust  esté  trop  d'avantage  aux  royaux  si 
leur  proposition  demeuroit  sans  response.  Ce  fut  pour- 
quoy  ils  résolurent  de  continuer  la  susdite  conférence, 
et  d'y  respondre  ,  à  la  première  fois  qu'ils  s'assemble- 
roient,  co(|ui  s'onsuit. 

Que,  pour  la  conversion  du  roy  de  Navarre,  les 
royaux  eussent  à  se  pourvoir  par  devers  Sa  Sainctete', 
à  qui  appartenoit  de  l'absoudre  et  remettre  au  giron 
de  l'Eglise. 

Qu'on  ne  pouvoit  toucher  aux  seuretez  de  la  reli- 
gion avant  qu'estre  esclaircis  de  la  volonté  du  Pape. 

Et  quant  à  la  trêve,  qu'ils  remettroient  à  en  faire  la 
response  après  avoir  sceu  leur  intention  sur  ce  que 
dessus.  M 

Cependant  les  députez  royaux,  qui  demeuroient  à 
Suresne,  s'ennuyoient  des  longueurs  et  retardemens 
de  ceux  de  l'union,  et  mesmes  mandèrent  qu'ils  s'en 
alloient,  ce  qu'ils  firent,  et  allèrent  h  Sainct  Denys,  où 
ceux  de  l'union  leur  firent  entendre  qu'on  leur  ren- 
droit  response  au  premier  jour,  et  furent  priez  de  se 
trouver  au  lieu  qu'ils  adviserofent  entre  Paris  et  Sainct 
Denys,  ce  qui  fut  fait,  ainsi  que  nous  dirons  cy-des- 
sous. 

,  Cependant  la  faction  des  Seize  ne  pcnsoit  cju'à  em- 
pescher  la  continuation  de  la  conférence  avec  les 
royaux,  et  de  descouvrir  les  desseins  des  politiques 
dans  Paris.  Pour  empescher  la  continuation  de  la  con- 
férence ils  firent  encor  affiger  par  les  carrefours  de 
Paris  une  seconde  protestation  et  desadveu.  Et  c'estoit 
aussi  à  cause  d'eux  que  l'arclievesque  de  Lyon  avoit 
dit  qu'on  se  plaignoit  de  lui ,  car  publiquement  ils  en 
detractoient.  L'autheur  de  la  suite  du  Maheustre  et  du 
Manant  dit  que  tel  se  pensoit  mocquer  ou  surprendre 
aulruy,  qui  a  esté  pris  luy-mesmeau  piège,  ainsi  qu'il 
en  estoit  arrivé  à  l'arclievesque  de  Lyon,  qui  avoit  esté 
le  premier  attrappé  et  mocqué  de  ceste  conférence, 
et  qu'il  failloit  confesser  et  dire  que  les  ecclésiastiques 

et  justiciers  du  party  du  Roy  l'avoient  si  fidellement 
ssrvy  en  cest  affaire,  que  leur  fidélité  et  prudence  luy 
avoient  autant  valu  que  ses  forces.  Yoylà  comme  cest 
autheur  en  parle.  Quant  à  la  deuxième  protestation 
des  Seize,  après  un  long  discours  addressé  à  l'assem- 
ble'e  de  leurs  estats  sur  les  demandes  que  les  royaux 
avoient  faictes  en  la  conférence,  toutes  tendantes  à  la 
recognoissance  du  Roy,  ils  concluoient  : 

«  Les  catholiques  et  politiques  demandent  tous  deux 
la  paix,  mais  fort  diversement;  les  catholiques  de- 
mandent la  paix  pour  exterminer  l'heresie  et  avoir  un 
roy  catholique ,  et  les  politiques  demandent  la  paix 
pour  recognoistre  et  faire  régner  un  hérétique,  et  par 
ce  moyen  introduire  et  maintenir  l'heresie  ;  de  sorte 
que  les  politiques  abusent  grandement  de  ce  mot  de 
paix,  parce  qu'en  introduisant  un  hérétique  ils  for- 
m§.nt  une  guerre  cruelle  contre  les  catholiques,  qui  ne 
peuvent  avoir  paix  avec  un  hérétique  ou  hypocrite. 
C'est  pourquoy  les  catholiques  affectionnez  vous  sup- 
j)lient  pour  la  seconde  fois  de  rompre  ceste  conférence 
avec  l'ennemy  de  Dieu  et  de  son  Eglise,  comme  infruc- 
tueuse et  damnable,  plaine  de  tromperie  et  hipocrisie, 
et  la  plus  dangereuse  invention  que  l'on  eust  peu  inven- 
ter pour  la  ruine  de  la  religion  catholique  et  de  l'Estat, 
et  laquelle  conférence  tous  les  bons  catholiques  ont 
desavoiié  et  desavoiient  encores  d'abondant  et  pour  la 
seconde  fois,  et  au  contraire  faire  deffences  à  toutes 
personnes,  de  quelque  estât  et  qualité  qu'ils  soient,  de 
ne  parler  à  l'advantage  et  recognoissance  du  roy  de 
Navarre  et  des  siens,  ny  de  faire  paix,  trêve,  traicté 
ou  conférence  avec  eux,  comme  estant  le  roy  de  Na- 
varie  notoirement  hereti(jue ,  relaps  et  excommunié, 


378  [1693]    CHRONOLOGIE  JSOVE^AIRE 

et  les  siens  et  ceux  de  sa  suitte  en  mesme  censures, 
comme  l'advouans  et  favorisans.  Au  surplus  vous  sup- 
plient d'eslire  promptement  et  sans  dilation  ny  inter- 
ruption quelconque  un  roy  catholique,  plein  de  pieté 
et  justice,  fort  et  puissant,  qui  puisse,  moyennant  la 
grâce  de  Dieu,  rompre  les  desseins  du  roy  de  Navarre 
hérétique  et  ses  adherans,  maintenir  les  catholiques  en 
leur  religion,  les  deslivrer  des  peines  et  travaux  où  ils 
sont  plongez  ,  les  mettre  en  pleine  liberté'  et  repos,  et, 
vous  acquittant  de  la  charge  que  vous  avez  pour  le 
bien  de  la  religion  et  repos  du  peuple,  que  nous  puis- 
sions à  ceste  prochaine  festede  Pentecoste  en  toute  joye 
et  allégresse  rendre  grâces  àDieu,  louer  son  sainct  nom, 
et  crier  vive  le  roy  catholique, à  la  confusion  des  hé- 
rétiques, politiques,  etc.  »  Voylà  ce  que  firent  encor 
les  Seize  contre  la  continuation  de  la  conférence. 

Quant  à  leur  practique  pour  descouvrir  les  desseins 
des  politiques  dans  Paris,  dez  l'arrivée  du  cardinal  de 
Plaisance  en  ceste  ville  là,  ilsluy  conseillèrent  d'aller 
se  loger  dans  ra])baye  Saincte  Geneviefve.  L'abbé,  qui, 
comme  nous  avons  dit,  avoit  l'ame  toute  françoise,  n'en 
fut  pas  beaucoup  joyeux;  il  cognut  incontinent  que 
celas'estoit  fait  tout  exprès;  mesmes  il  descouvrit  qu'il 
y  avoit  un  dessein  d'attenter  sur  sa  vie,  que  ledit  sieur 
caidinal  avoit  escrit  d'une  mauvaise  ancre  contre  luy 
à  l\ome,  et  qu'un  sien  nepveu,  italien  comme  son  oncle, 
avoit  envie  de  se  rendre  maistre  de  ceste  abbaye.  Ledit 
sieur  abbé  se  tint  toutesfois  tellement  sur  ses  gardes  par 
le  moyen  de  ses  amys,  que,  s'estant  plaint  audit  sieur 
cardinal  de  ce  que  quelques  soldats  l'avoient  failly  à 
tuer  de  dessus  les  murailles  de  la  ville,  il  n'eut  autre 
response  de  luy,  sinon  qu'il  ne  savoitque  c'estoit.  Mais 

peu  après  ledit  sieur  cardinal  changea  de  logis,  tant 
pour  s'approcher  du  Louvre,  au  quartier  duquel  es*- 
toient  logez  tous  les  députez  de  leur  assenible'e,  que 
pour  autre  occasion.  Dom  Diego  d'ibarra,  escrivantau 
roy  d'Espagne  touchant  ce  cardinal  au  commence- 
ment que  le  Pape  luy  envoya  le  chapeau,  luy  niandoit 
en  ces  termes  : 

«L'on a  dit  icy  pour  chose  certaine  que  SaSaincteté 
a  fait  cardinal  l'evesque  de  Plaisance,  et  légat  eu  ce 
royaume.  Je  n'en  ay  t  'atesfbis  lettre  aucune.  C'est  un 
homme  bien  entendu,  et  qui  tousjours  monstre  avoir 
grand  désir  de  servir  Vostre  Majesté'.  Si  l'allaire  passe 
en  avant,  il  l'accomplira  et  aydera  beaucoup  à  la  briè- 
veté de  l'assemble'e  des  estats,  car  il  a  tousjours  esté 
de  cest  advis.  Il  est  partial  du  duc  de  Guise,  et  par 
conséquent  non  trop  confident  à  son  oncle.  Les  recog- 
noissances  et  offices  qu'on  luy  fera  de  la  part  de  Vostre 
Majesté  pourront  beaucoup  avec  luy,  car  il  a  des  fins 
et  prelensions  et  peu  de  biens.  » 

Voylà  l'opinion  d'ibarra  de  ce  cardinal.  M.  l'abbé 
deSaincte  Geneviefve,  bien-ayse  d'estre  délivré  d'un  tel 
hoste,  n'osoit  toutesfois  sortir  gueres  de  son  logis,  prin- 
cipalement sur  la  nuict,  et  se  trouva  deux  fois  en  dan- 
ger de  sa  vie  ;  mais,  comme  il  estoit  homme  lil)eral,  et 
qui  tenoit  sa  table  ouverte  jusques  aux  plus  fermes  li- 
gueurs, tant  qu'il  put  avoir  dequoy  ce  faire,  aucuns 
d'entr'eux  mesmes  empeschcrcnt  l'execullon  du  mau- 
vais dessein  des  autres. 

()i  le  docteur  Boucher  mesmes  alloit  (jueljucsfois 
manger  à  sa  table,  et  (il  tant  qu'il  gaigna  un  des  reli- 

gieux  de  ceste  abbaye,  et  luy  persuada  de  demander 
conRé  audit  sieur  abbé  d'aller  à  Nostre  Dame  des  Ver- 
tus,  et  qu'il  yroit  de  là  à  Sainct  Denis,  pource  que,  du- 
rant la  surceance  d'armes,  plusieurs  Parisiens  y  allè- 
rent assez  librement,  ce  qui  ne  se  faisoit  point  sans 
dessein,  et  s'il  luy  plaisoit  y  mander  quelque  chose. 
Ce  prélat,  qui  ne  se  doutoit  point  de  son  religieux,  au- 
quel il  avoit  fait  mesmes  beaucoup  de  bien,  ne  pensant 
à  ceste  trahison,  luy  donna  congé  d'y  aller  et  deux  mé- 
moires cachetez  pour  bailler  au  sieur  6eguier,  lieute- 
nant civil,  qui  estoit  lors  à  Sainct  Denis.  Aussi-tost  qu'il 
eut  ces  mémoires,  il  les  alla  porter  au  docteur  Boucher 
dans  le  collège  de  Forteret,  proche  de  ladite  abbaye. 
Les  principaux  des  Seize  s'y  assemblèrent  incontinent. 
x\  l'ouverture  du  premier  ils  y  trouvèrent  escrit:  «  Mon- 
sieur, advertissez  le  M.  et  sçachez  de  luy  à  qui  c'est 
(ju'il  veut  que  je  parle  pour  son  procès.  »  Dans  l'autre 
il  y  avoit:  «  Monsieur,  je  vous  prie  de  m'envoyer  les 
passeports  du  Roy  pour  les  robes  rouges  que  sçavez.  » 
A  la  lecture  de  ces  billets  escrits  de  la  propre  main 
dudit  sieur  abbé,  ils  pensoient  avoir  assez  dequoy  pour 
l'accuser;  toutesfois,  à  cause  qu'ils  estoient  en  mots 
couverts,  ils  s'adviserent  que  pour  descouvrir  d'avan- 
tage son  intention  qu'il  failloit  avoir  la  response.  Le 
religieux  leur  dit  qu'il  s'asseuroit  delà  rapporter.  Mais 
ils  eurent  beaucoup  de  didiculté  à  se  resouldre  s'ils 
dévoient  envoyer  les  originaux,  ou  seulement  des  co- 
pies :  en  fm  ils  adviserent  que  l'on  copieroit  le  premier 
des  deux  mémoires,  et  qu'ils  ne  retiendroient  que  l'ori- 
ginal du  second.  Ainsi  le  religieuxs'en  alla  à  Sainct  De- 
nis porter  l'original  du  premier  et  la  copie  du  second, 
et  les  rendit  audit  sieur  Seguier,  qui  luy  dit  pour  res- 

ponce  seulement  de  bouche  :  «  Dites  à  M.  de  Saincte  Ge- 
neviefve  que  je  luy  rescriray.  »  Ce  religieux  estant  ainsi 
revenu  à  Paris  sans  responce,  le  docteur  Boucher  alla 
trouver  le  cardinal  de  Plaisance  avec  les  principaux  des 
Seize,  et  tous  ensemble  allèrent  chez  jM.  de  Mayenne, 
auquel  ils  firent  diverses  plainctes  contre  ledit  sieur 
abbé,  disans  qu'il  estoit  le  support  des  partisans  du 
Roydans  Paris,  luy  nionstrerent l'original  du  mémoire 
qu'ils  avoient  retenu,  et  la  copie  de  l'autre. 

M.  de  Mayenne,  sur  leur  plaincte,  envoya  quérir  ledit 
sieur  abbé  parle  sieur  de  Forcez,  qui  commandoitlors 
de  sergent-major  dans  Paris,  lequel  le  mena  au  logis 
dudit  sieur  duc,  où  il  fut  un  long  temps  au  bas  du  de- 
gré à  attendre.  Il  voyoit  plusieurs  allées  et  venues  et 
les  Seize  fort  eschauffez;  il  descouvrit  que  le  cardinal 
de  Plaisance  y  estoit  aussi  :  cela  le  fit  douter  que  c'estoit 
une  manière  de  faire  pour  s'asseurer  de  sa  personne. 
Finalement  appelle  pour  monter,  M.  de  Mayenne  le 
prit  par  un  degré  desrobé  et  l'emmena  avec  luy  dans 
un  petit  grenier  où  il  luy  dit  :  «  Monsieur  de  Saincte 
Geneviefve,  je  suis  en  combat  pour  vous,  qu'avez  vous 
faict  à  ces  gens  icy  ?  ils  sont  fort  eschauffez  à  l'encontre 
de  vous;  vous  traictez  avec  les  ennemis,  à  ce  qu'ils  di- 
sent. »  L'abbé  luy  res[)ondit  :  «  Monseigneur,  je  ne  fay 
rien  cjue  bien,  et  ne  traitte  point  avec  les  ennemis. 
—  Vous  le  dictes,  luy  dit  M.  du  Mayenne  ;  mais  voylà 
des  mémoires  que  vous  avez  escrits  qu'ils  vous  mettent 
en  avant.  »  L'abl^é  lors  se  trouva  avoir  esté  trahy,  et, 
pressé  par  M.  de  Mayenne  de  luy  respondre ,  il  luy 
dit  :  «  C'est  la  vérité  que  j'ay  escrit  ce  mémoire  là.  — 
Et  bien,  luy  dit-il,  pour  quelles  rol^es  rouges  deman- 
dez vous  passepoit,  car  ces  gens  icy  qui  vous  ont  ac- 

cusé  sousticnnent  que  ce  mot  là  se  doit  entendre  pour 
des  conseillers  de  la  cour  de  parlement?  »  L'abbe' ,  s'es- 
tant  un  peu  r'asseure',  luy  dit  :  «  Excusez  moy,  monsei- 
gneur; ayant  esté  dernièrement  à  Sainct  Denis,  sous 
vostre  passeport,  pour  r'avoir  quelques  charrettes  et 
chevaux  chargez  de  bled  qui  m'appartenoient,  lesquels 
m'avoient  este'  pris  par  les  gens  du  Roy,  et  qui  me  fu- 
rentrendus,  M.  Seguier  me  supplia,  et  quelques  autres 
conseillers,  de  trouver  moyen  de  leur  faire  tenir  leurs 
robes  rouges  pour  assister  à  la  cérémonie  qui  se  devoit 
faire  à  la  conversion  du  Roy,  et  que  pour  le  certain 
il  se  rendoit  catholique.  »  A.  quoy  M.  de  Mayenne 
luy  demanda,  sans  luy  répliquer  sur  le  tillre  de  roy  : 
K  Cela  est-il  bien  vray,  en  estes  vous  certain?  »  L'abbé 
lors  luy  dit  :  «  Le  Roy  le  m'a  dit  luy  mesme.  —  Avez 
vous  parlé  à  luy?  dit  le  duc.  —  Ouy,  monseigneur, 
respondit  l'abbé,  et  aussi  je  sçay  que  tout  y  est  pré- 
paré.—  A  la  mienne  volonté,  dit  lors  le  duc,  qu'il  le 
fust  desjà,  et  que  ce  fust  au  contentement  de  nostre 
Sainct  Père.  Mais  que  voulez  vous  dire  à  cost  autre 
mémoire  là?  »  L'abbé,  l'ayant  regardé,  luy  dit  :  «  Je 
n'ay  point  escrit  cela.  —  Je  sçay  bien,  dit  le  duc,  que 
vous  ne  l'avez  pas  escrit,  mais  ces  gens  cy  disent  qu'il 
a  esté  pris  sur  un  pareil  que  vous  aviez  escrit.  —  Si 
c'estoit,  dit  l'abbé,  de  mon  escriture,  je  la  recognois- 
trois;  mais,  n'ayant  jamais  escrit  cela,  je  ne  vous  sçau- 
rois  respondre  autre  chose.  »  Sur  ces  paroles  le  duc  de 
Mayenne  redescendit  en  la  chambre  où  estoit  ledit 
sieur  cardinal  et  plusieurs  des  Seize,  ausquels  il  dit  ce 
que  luy  avoit  respondu  l'abbé,  lequel  estoit  demeuré 
dans  ce  grenier  seul  avec  le  sieur  de  Magny,  (jue  le- 
dit abJ)é  sçavoit  avoir  assisté  à  la  mort  du  marquis  de 

Mainelay.  Il  appréhenda  lors  beaucoii});  mais,  r'asseuré 
par  ledit  Magny  qu'il  n'auroit  point  de  mal,  et  qu'il 
se  resolust  à  respondre  à  ce  que  Ion  luy  demande- 
roit,  on  le  fit  puis  après  descendre  là  où  estoit  M.  de 
Mayenne,  ledit  caidinal  et  les  principaux  des  Seize. 
Après  plusieurs  propos  rigoureux  que  luy  tint  ledit 
duc,  il  le  donna  en  garde  audit  sieur  de  Forcez,  qui 
le  mena  en  sa  maison,  où  il  fut  quelcjue  temps.  La 
trefve  faicte  depuis,  ainsi  que  nous  dirons  cy  après,  il 
se  retira  en  sa  maison  d'Auteuil  pour  obvier  à  tous  in- 
conveniens  :  estant  finie ,  il  se  retira  auprès  de  Sa  Ma- 
jesté' jusques  à  ce  qu'il  rentra  dans  Paris.  Voylà  comme 
cest  abbé  escliappa  de  la  trahison  que  luy  avoient  tra- 
mée les  Seize,  qui  importunans  M.  de  Mayenne  d'a- 
profondir,  disoient-ils,  ceste  conspiration  et  de  faire 
faire  le  procez  audit  abbé,  leur  dit  :  «  Si  je  vous  croyois , 
ilfaiidroit  mettre  la  ville  de  Paris  hors  de  ses  murailles, 
c'est  à  dire  qu'il  en  faudroit  chasser  tous  les  habitans 
qui  ne  sont  de  vostre  opinion.  Je  sçay  quel  est  cest 
abbé,  il  a  esté  tousjours  bon  catholique  et  de  conver- 
sation pacifique;  ne  m'en  parlez  plus.  » 

Du  depuis  aussi  ledit  duc  fit  cognoistre  audit  car- 
dinal que  les  Seize  n'estoient  que  gens  populaires  et 
séditieux,  qui  vouloient  que  tout  se  fist  suyvant  leur 
opinion,  vouloient  non  seulement  le  contredire,  mais 
aussi  toute  leur  assemblée,  et  que  les  placards  qu'ils 
avoient  faictafliger  contre  la  conférence  n'en  estoicnt 
({ue  trop  de  preuves.  Ce  cardinal  commença  lors  à  dé- 
tester telles  procédures,  et,  de  peur  qu'il  ne  luy  fust 
reproché  d'avoir  broiiillé  le  party  de  l'union  ,  il  se 
joignit  aux  intentions  de  M.  de  Mayenne  plus  estroic- 
temcnt  qu'auparavant,  et  ce  après  que  ledit  duc  eut 

juré  entre  ses  mains  de  ne  recognoistre  jamais  le  Roy, 
quand  mesmes  il  se  feroit  catholique,  si  ce  n'estoit  par 
le  commandement  du  Pape  :  ce  que  firent  aussi  plu- 
sieurs princes  et  seigneurs  de  ce  party-là.  Ainsi,  no- 
nobstant tout  ce  que  firent  les  Seize,  la  conférence 
que  l'on  pensoit  rompue  fut  recontinuée. 

Le  5  de  juin,  au  lieu  qu'elle  s'estoit  tenue  à  Suresne, 
elle  se  tint  à  La  Roquette  qui  est  une  maison  aux 
champs  hors  la  porte  Sainct  Antlioine,  où  estans  les 
députez  d'une  part  et  d'autre,  l'archevesque  de  Lyon 
commença  par  une  excuse  du  retardement  dont  ils 
avoient  usé  à  faire  response,  priant  de  ne  le  prendre 
en  mauvaise  part,  ny  entrer  en  soupçon  que  ce  fust 
par  artifice  ou  mauvaise  volonté,  mais  que  l'affaire  de 
soy  estoit  très-grand,  ayant  esté  nécessaire  de  conférer 
avec  beaucoup  de  personnes,  comme  ils  pou  voient  con- 
jecturer, et  encores  avec  leurs  amis  qu'on  ne  vouloit 
offenser,  ny  se  séparer  d'eux  en  aucune  façon  ;  aussi 
que  son  indisposition  notoire  avoit  esté  en  partie  cause 
de  ceste  longueur. 

La  response  qu'il  avoit  charge  de  leur  faire  estoit, 
quant  à  la  conversion  du  roy  de  Navarre,  qu'on  de- 
siroit  la  voir  vraye  et  sans  aucune  fiction;  mais  diroit 
librement  que  tant  s'en  faut  qu'on  la  peust  espérer 
telle,  que  au  contraire  ils  avoient  grande  occasion  de 
croire  et  juger  certainement  que  ce  n'estoit  que  simu- 
lation et  faintise,  car,  si  elle  procedoit  de  sincérité,  on 
n'eust  recherché  tant  de  dilations  et  remises;  s'il  estoit 
touché  de  quelque  inspiration,  il  ne  demeureroit  point 
en  son  hérésie,  il  n'en  feroit  point  l'exercice  public, 
ne  presteroit  l'oreille  à  ses  ministres,  il  blasmeroit  et 
detesteroit  publiquement  son  erreur,  il  les  chasseroit 

loing  de  luy,  on  verroit  des  friiicts  dignes  de  péni- 
tence; que  le  premier  degré'  pour  se  disposer  à  la  grâce 
de  Dieu ,  à  recevoir  le  don  de  la  foy,  c'estoit  de  f{uitter 
■le  mal  et  abandonner  son  erreur  :  Déclina  à  malo  j,  et 
fac  bonuni.  On  ne  lisoit  })as  que  ceux  qui  se  faisoient 
les  premiers  chrestiens  marchandassent  si  longuement, 
et  que  ce  pendant  ils  sacrifiassent  aux  idoles,  et  que, 
soudain  que  Dieu  les  avoit  touchez,  ils  abandonnoient 
leurs  superstitions,  tesmoin  l'eunuque  que  sainct  Phi- 
lippes  convertit,  et  ce  qui  s'estoit  passé  en  la  conver- 
sion de  sainct  Paul,  lesquels  n'avoient  remis  leur 
conversion  à  six  mois.  Toutesfois  que  ce  n'estoit  à  luy 
ny  à  ceux  de  son  party  d'approuver  ou  d'improuver 
ladite  réduction,  mais  en  laissoient  le  jugement  au 
Pape,  qui  seul  avoit  l'authorité  d'y  pourveoir  et  le  re- 
mettre au  sein  de  l'Eglise. 

Et,  pour  le  regard  des  traictez  de  paix  et  seuretez 
de  la  religion ,  ils  n'y  pouvoient  entrer  pour  plusieurs 
grandes  considérations,  car  ce  seroit  traicter.avec  le 
roy  de  Navarre  qui  estoit  hors  de  l'Eglise,  et  à  laquelle 
ils  ne  le  pouvoient  tenir  pour  reuny  et  reconcilié  qu'on 
n'eust  sceu  la  volonté  du  Sainct  Siège;  que  s'ils  n'a- 
voient  j)eu  accorder  de  le  sommer  ou  inviter  pour 
les  raisons  qui  avoient  esté  déduites,  beaucoup  moins 
dévoient  ils  traicter  de  chose  qui  peust  faire  ouverture 
à  sa  recognoissance  et  establissement  directement  ou 
indirectement;  que  ce  seroit  prévenir  le  jugement  de 
Sa  Saincteté,  à  laquelle  ils  estoient  résolus  de  se  con- 
former en  ce  fait  oh  il  estoit  question  de  la  religion, 
et,  qui  plus  estoit,  quand  il  faudroit  entrer  aux  seure- 
tez proposées,  ne  voudroient  y  toucher  sans  l'advis  de 
Sa  Saincteté 

En  ce  qui  estoit  de  la  trêve,  après  avoir  esté  satis- 
faicts  sur  les  deux  premiers  poincts,  ils  leur  feroienl 
response. 

M.  l'archevesque  de  Bourges  consulta  avec  sa  com- 
pagnie, et  après,  estans  retournez,  dit  qu'ils  recog- 
noissoient  la  bonne  volonté  que  lesdits  députez  de 
Paris  apportoient  au  bien  de  cet  Estât,  recognoissoient 
le  contentement  qu'ils  avoient  de  la  conversion  du  Roy, 
comme  c'estoit  chose  dont  dependoit  le  bien  universel 
de  ce  royaume ,  et  le  seul  moyen  de  le  mettre  en  repos , 
que  c'estoient  les  vœus,  les  souhaits,  les  prières  de 
tous  les  gens  de  bien  et  vrays  François,  et  à  quoy  dé- 
voient tendre  tous  ceux  qui  desiroient  la  grandeur  et 
avancement  de  l'Eglise,  et  croire  que  cest  insigne  et 
remarquable  exemple  de  la  conversion  du  Roy  en  ra- 
meneroit  beaucoup  à  son  imitation,  et  seroit  le  moyen 
d'oster  les  hérésies,  les  schismes  et  les  troubles  qui  y 
cstoient. 

Qu'ils  leur  avoient  donné  asseurance  qu'il  y  vouloit 
procéder  bien-tost,  et  si  solemnellement  que  toute  la 
chrestienté  cognoistroit  son  intention  et  sincérité,  mais 
qu'ils  en  pouvoient  à  présent  donner  de  plus  grandes 
asseurances,  ayans  veu,  depuis  leur  dernière  entre- 
veuë,  expédier  les  recharges  et  mandemens  aux  prélats 
et  autres  notables  personnes  de  son  royaume  pour 
l'assemblée  qu'il  avoit  convoquée ,  et  pour  le  désir  qu'il 
avoit  d'exécuter  sa  promesse  ;  qu'il  n'y  manqueroit 
point,  estant  prince  franc,  libre,  qui  n'avoit  aucune 
dissimulation,  et  ne  l'eust  dit  s'il  n'en  eust  eu  la  vo- 
lonté. 

Quand  à  ce  qu'ils  avoient  dit    n'avoir  pas    beau- 
coup d'occasion  d'adjoustcr  foy  h  ses  promesses  en 

voyant  les  efl'ects  si  contraires,  les  prioient  de  consi- 
dérer que  Sa  INIajesté  avoit  aflaire  avec  beaucoup  de 
personnes  qu'elle  desiroit  contenter  si  faire  se  pouvoit, 
tant  dedans  que  dehors  le  royaume,  avec  ses  amis  et 
alliez  ;  aussi  qu'en  acte  si  important  il  n'y  vouloit  estre 
mené  par  force  ou  par  précipitation,  mais  vouloit  ap- 
prendre, estre  instruit,  et,  après  avoir  ouy  les  raisons, 
faire  sa  déclaration  publique  etsolemnelle;  autrement 
il  faudroit  qu'il  eust  esté  touché  d'une  miraculeuse 
et  extraordinaire  conversion  comme  sainct  Paul  et 
celles  dont  ils  avoient  parlé,  et  qu'il  falloit  bien  qu'en 
acte  si  solemnel  de  la  conversion  d'un  roy,  on  y  ob- 
servast  quelque  autre  respect  et  cérémonie  que  celle 
d'une  personne  privée. 

Que,  s'il  ne  monstroit  encores  les  effects  de  ce  mou- 
vement dont  il  avoit  son  ame  touchée,  et  de  la  cog- 
noissance   qu'il  avoit  de  nostre  religion  catholique, 
cela  n'estoit  ny  nouveau  ny  sans  exemple;  car  on  lisoit 
de  l'empereur  Constantin,  dans  Nicephore,  Eusebe  et 
l'Histoire  Tripartite,  qu'il  avoit  demeuré  long  temps 
avant  que  faire  publique  profession  de foy,  voire  qu'il 
avoit  sacrifié  aux  idoles,  comme,  en  passant  par  Vienne 
en  Dauphiné  le  jour  de  Pentecoste,  il  sacrifia  aux 
idoles  en  public,  quoyqu'en  secret  il  fust  catholique  ; 
et  Grégoire  de  Tours  a  escrit  de  Clovis,  nostre  pre- 
mier roy  chrestien ,  qu'il  avoit  demeuré  long  temps , 
après  avoir  eu  cognoissance  de  nostre  foy,  d'en  faire 
déclaration  publique ,  in  mord  modici  teniporis  non 
Jit  prœjudicium  :  ce  n'estoit  que  pour  peu  de   temps  , 
et  ils  en  verroient  bientost  les  effects,  et  d'une  façon 
ou  autre  il  y  estoit  résolu  j  ils  sçavoient  que  ce  ne  se- 
roit  au  contentement  de  tous,  mais  falloit  que  ceux 

qui   n'y   prendroient   plaisir   se   gratassent    la    teste. 
Au  surplus    avoient  délibéré  de  se  retirer  à  Sa 
Saincteté,  et  desiroient  de  luy  donner  toute  satisfaction, 
Juy  rendre  tout  respect  et  submission,  et  prester  l'o- 
bedience  qu'avoient   de  coustume  les  princes   cbres- 
tiens,  et  telle  que  ses  prédécesseurs  avoient  fait,  voire 
plus  amples  si  besoin  estoit,  recognoissant  combien  il 
importoit  d'en  donner  asseurance  à  Sa  Saincteté  pour 
la  deffiance  qu'elle  pourroit  avoir  de  ses  actions  pas- 
sées et  soupçon  à  l'advenir.  Mais  en  ce  qui  concernoit 
l'Estat,  si  Sa  Saincteté  cuidoit  y  toucher  aucunement 
pour  la  connexité  des  censures,  et  déclaration  de  la 
capacité  ou  incapacité  du  royaume,  ils  les  croy oient 
trop  bons  François  pour  prétendre  que  les  estrangers 
s'en  pussent  aucunement  meslei-,  et  qui  sçavoient  assez 
lesdroictset  les  loix  du  royaume,  et  libertez  de  l'Eglise 
Gallicane;  et  que  les  estrangers  mesmes,  qui  n'avoient 
moindre  jalousie  à  la  souveraineté  de  leurs  Estats,  ne 
vouloient  souffrir  que  les  papes  entreprinssent  aucune 
cognoissance  sur  leur  temporel,  et,  sans  en  rechercher 
des  exemples  de  plus  loing,  le  roy  d'Espagne,  qui  est 
tant  catholique,  n'avoit  pas  voulu  souffrir  que  le  Pape 
ny  les  légats  qu'il  avoit  envoyés  en  Portugal  se  meslas- 
sent  aucunement  des  affaires  dudit  royaume.  Ce  n'es- 
toit  pas  qu'il  entendist  jiarler  du  roy  d'Espagne  qu'avec 
honneur,  c'cstoit  un  grand  prince,  et  si  grand  qu'il  ne 
luy  manquoit  pour  sa  monarchie  d'Occident  que  ceste 
pauvre  couronne  qu'il  avoit  desjà  dévorée  en  espé- 
rance; mais,  s'il  estoit  leur  adversaire  à  présent,  il 
pourroit  estrc  amy,  bon  frcre  et  allié,  comme  ils  i'a- 
voient  veu  de  leur  mémoire. 

Pour  la  difficulté  qu'on  faisoit  de  vouloir  entrer  au 

traitté  de  la  paix  et  seureté  pour  la  conservation  de 
la  religion,  ils  les  prioient  leur  pardonner  s'ils  leur 
disoyent  librement  n'y  voir  ny  sçavoir  aucune  laison 
ou  scrupule  qui  les  en  deust  eaipescher,  car,  estant  le 
Roy  résolu,  et  ayant  donné  parole  d'estre  catholique, 
comme  ils  voyoient  qu'il  s'y  disposoit,  c'estoit  l^eau- 
coup  avance'  d'employer  le  temps  qui  se  presentoit, 
attendant  son  assemblée ,  à  faire  ledict  traicté  et  donner 
une  bonne  odeur  à  tout  le  royaume  de  ceste  negotia- 
tion,  et  faire  concevoir  espérance  de  quel(|ue  repos  et 
soulagement;  et  puis  ([ue  ce  n'cstoit  avec  le  Roy  qu'ils 
conferoient,  mais  avec  eux  qui  estoient  catholiques  et 
envoyez  de  la  part  des  princes   catholiques,  et  qui 
avoient  tousjours  estimé  n'estre  moins  obligez  d'affec- 
tionner et  rechercher  les  moyens  de  la  seureté  de  la 
religion  que  eux-mesmes;  el,  si  quelque  scrupule  les 
arrestoit  pour  les  considérations  par  eux  représentées, 
que  M.  le  légat  leur  en  pouvoit  bailler  dispense  poui- 
n'empescher  l'avancement  d'une  si  bonne  œuvre  ;  et 
outre ,  qu'ils  avoient  tousjours  protesté  que  tout  ce 
qu'on  traiteroit  seroit  nul  et  de  nul  eflect  si  le   Roy 
ue  satisfaisoit  à  sa  promesse.  Et,  pour  conclurre,  il  ne 
voyoit  autrement  qu'il  eust  esté  Ijesoin  d'estre  venu  en 
conférence  si  on  ne  vouloit  entrer  en  ces  moyens. 

Quant  à  la  trêve,  elle  estait  iort  préjudiciable  aux 
affaires  du  Roy,  et  toutesfois  qu'ils  l'avoient  présentée 
pour  faciliter  lesdits  traitez  de  paix  et  moyens  de  seu- 
reté, et,  pour  tesmoignage  de  leur  affection  au  soula- 
gement du  peuple,  s'en  rcmeltoi(!nt  à  eux  et  en  pro- 
testoient,  rinpierans,  coiisideié  combien  importoit  ce 
qui  se  traitoit  à  présent,  et  que  tout  ce  (pii  s'estoit  passé 
n'estoil  (|iie  discours  et  disjjiilo,  (jue  tout  ftist  mis  par 

escrit ,  au  moins  les  conclusions,  car  ce  n'estoit  lien 
fait  si  on  ne  demeuroit  d'accord. 

M.  Tarchevesque   de  Lyon ,  après   avoir  consulte' 
avec  sa  compagnie,  répliqua  que  tout  ce  qui  estoit 
avancé  touchant  l'espoir  et  j)romesse  de  conversion 
n'estoient  que  raisons  humaines  et  considérations  d'Es- 
tat,  qui  n'estoient  moyens  capables  de  recevoir  la  foy 
et  grâce  de  Dieu;  que  si  tel  acte  devoit  donner  conten. 
tement  et  satisfaction  à  la  royne  d'Angleterre  et  autres 
ennemis  de  l'Eglise  et  ses  alliez  ,  qu'est-ce  que  les  ca- 
tholiques en  pouvoient  espérer?  quelle  plus  certaine 
conjecture  de  la  fiction  et  simulation?  Aussi  avoient-ils 
eu  quelque  advis  des  ambassades  mande'es  en  Angle- 
terre et  Allemagne  sur  ce  sujet,'et  voyoit  on  bien  que 
les  ministres  n'en  avoient  pas  grande  appréhension,  et, 
qui  plus  estoit ,  que  le  roy  de  Navarre  ne  promettoit 
que  de  se  faire  instruire,  qu'il  y  avoit  long-temps  qu'il 
le  demandoit,  et  qu'il  estoit  malaisé  de  se  promettre 
que  ceux  qui  l'instruiroient  le  pussent  induire  parleurs 
remonstrances  ;  que   Dieu  seul,  qui  estoit  scrutateur 
des  cœurs,  pouvoit  juger  de  l'intérieur  et  de  l'advenir. 
Et,  pour  le  regard  des  exemples  mis  en  avant,  respondit 
que  véritablement  Constantin  avoit  eu  quelques  mou- 
vemensdelafoy  chrestienne,  mais,  soudain  qu'il  en  fut 
vrayement touché,  il  en  avoit  fait  et  les  déclarations  et 
les  actions  convenables;  et  s'il  n'abatit  soudain  les  ido- 
les, ce  n'avoit  esté  fimte  de  volonté,  comme  il  le  mons- 
tra  après,  mais  attendant  l'occasion  plus  propre  pour 
la  propagation  de  la  foy  et  religion.  Et  quant  à  Clovis, 
on  lisoit  bien  qu'il  estoit  continuellement  exhorté  et 
solicité  par  la  royne  Clotilde  sa  femme,  mais  qu'il  n'a- 
voit peu  estre  esmcu  et  persuadé  jusques  à  ce  que,  au 

milieu  de  la  bataille,  il  fust  contraint  d'implorer  l'ayde 
de  Dieu,  et,  ayant  cognu  sa  miraculeuse  assistance  en 
bataille,  revenant  de  la  victoire,  avoitfait  soudain  une 
belle  profession  de  foy,  accompagnée  d'une  merveilleuse 
contrition  de  cœur  et  abondance  de  larmes j  et,  estant 
admoneste'  par  sainct  Remy,  archevesque  de  Reims, 
d'abolir  les  idoles  et  les  superstitions  payennes,  avoit 
lespondu  qu'il  estoit  tout  prest  et  alloit  exhorter  son 
peuple,  comme  il  fit  au  mesme  instant;  mais,  avant 
que  parler,  il  avoit  esté  prévenu  par  les  acclamations 
publiques  de  tout  le  peuple  renonçant  à  leur  idolaUie 
et  paganisme ,  et  l'avoit  tellement  disposé  qu'il  s'en 
estoit  servy  pour  combattre  et  exterminer  les  hérétiques 
arriens.  Que  le  mesme  autheur  escrivoit  que  l'evesque 
Avitus,  voyant  que  Gondebaut,  roy  de  Bourgongne,  se 
vouloit  faire  sacrer  en  cachette  pour  crainte  du  peuple 
qui  estoit  pour  la  plus  paît  infidèle,  l'avoit  refusé, 
usant  de  ces  mots  :  Si  vere  credis,  quod  Cliristus  edo~ 
cuit  exequere ,  et  quod  corde  te  dicis  credere,  orepro- 
fer  in  publiciim  (0.  Trouvoit  bonne  l'offre  qu'on  fai- 
soit  de  rendre  le  respect  et  submissiou  à  Sa  Saincteté 
qui  luy  appartenoit,  mais  qu'il  failloit  que  ce  fust  en 
effet  et  par  une  vraye  humilité  chrestienne  et  filiale 
obcyssance,  remettant  entièrement  la  conversion  à  son 
jugement ,  non  avec  les  conditions  et  modifications 
qu'on  proposoit  ,  qui  estoient  les  ouvertures  d'un 
schisme  pernicieux  et  dangereux.  Confessoit  qu'en  ce 
qui  estoit  du  pur  temporel,  ceste  couronne  ne  depen- 
doit  que  de  Dieu  seul  et  ne  recognoissoit  autre  ;  que 
comme  François,  et  nourris  à  la  cognoissance  des  loix 

i')  Si  vous  croyez  sincèrement ,  l'aius  ce  que  Jcsus-Clirist  a  enseigne, 
et  dfclurei  en  public  ce  dont  vous  tliles  avoir  une  conviction  intime. 

(lu  royaume,  ils  sçavoient  ce  qui  estoit  de  la  dignité' 
et  souveraineté  d'iceluy,  mais  que  là  où  il  estoit  ques- 
tion de  la  foy  et  religion,  comme  d'estre  reconcilié  à 
l'Eglise ,  d'estre  absous  des  censures  ecclésiastiques  et 
excommunications,  et  ce  qui  en  dependoit,  c'estoit  au 
pasteur  de  l'Eglise  universelle  d'en  avoir  la  cognois- 
sance,  comme  celuy  auquel  Jésus  Christ  avoit  commis 
le  gouvernement  de  son  Eglise,  qui  peut  lier  et  deslier, 
et  qui  a  ceste  divine  prérogative ,  ne  Jules  ejus  un- 
quam  dejiciat  ('). 

Pour  les  autres  points  ne  vouloit  repeter  les  raisons 
cy-devant  advancées,  qu'il  estimoit  estre  de  tel  poids 
qu'il  n'y  pouvoit  avoir  aucune  response  suffisante. 
Bref,  ledit  archevesque  de  Lyon  dit  aux  royaux  que 
tout  le  fruict  qui  se  pourroit  tirer  de  la  conférence 
qu'ils  avoient  faicte  ,  ce  seroit  qu'ils  se  reiinissent  avec 
eux  à  mesme  volonté  et  à  l'obeyssance  de  l'Eglise  ca- 
tholique, apostolique-romaine,  pour  la  conservation 
de  leur  religion  et  extirpation  de  l'heresie,  estant  im- 
possible de  bastir  autrement  aucune  solide  paix,  comme 
ils  avoient  dit  au  commencement.  Ayant  finy  son  dis- 
cours, on  entra  confusément  en  plusieurs  disputes  sur 
la  puissance  du  pape,  du  règlement  et  distinction  des 
puissances  spirituelles  et  temporelles,  des  libériez  de 
l'Eglise  Gallicane,  des  bulles  d'excommunication,  par 
ce  qu'aucuns  des  royaux  leur  dirent  que  ce  n'estoient 
que  monitions  ou  simples  déclarations. 

Après  avoir  tous  disné  ensemble  on  se  retira  pour 
consulter  chacun  à  part.  Le  sieur  de  Belin  vint  rap- 
porter à  ses  condeputez  qu*il  avoit  parlé  avec  le  sieur 
de  Vie  comme  d'eux-mesmes  ,  et  non  au  nom  de  la 

vO  Pour  que  la  foi  ne  s'éteigne  jamais. 

compagnie,  qu'ils  tenoient  tout  pour  rompu,  et  prioit 
qu'on  ne  trouvast  mauvais,  sçacliant  la  nécessité  de  la 
ville  de  Paris ,  s'il  procuroit  de  leur  bailler  (juelque 
soulagement,  et  qu'on  advisast  le  malheur  qui  arrive- 
roitsi  à  leur  retour  on  publioit  la  ruplure  de  la  confé- 
rence, mesmcs  sur  l'offre  qui  estoit  faite  de  la  trefve. 
Surquoy  fut advisé  qu'on  se  rassembleroit  pour  arrester 
à  quoy  on  demoureroit  d'accord  :  ce  que  ayant  esté 
fait,  ledit  sieur  de  Lyon  répéta  sommairement  les  trois 
points,  et  sur  tout  qu'il  ne  se  pouvoit  faire  autre  chose 
que  de  remettre  le  jugement  de  la  conversion  du  Roy 
au  Pape,  que  faire  autrement  c'estoit  introduire  un 
schisme  très-dangereux  en  ce  royaume,  et  dit  plusieurs 
autres  choses  sur  ce  subject. 

M.  de  Bourges  luy  respondit  qu'il  entendoit  qu'on 
mandast  au  Sainct  Siège,  mais  ne  se  vouloit  obliger 
si  c'estoit  avant  ou  après,  et  qu'il  se  vouloit  expliquer 
plus  avant  et  faire  ouverture  de  luy  mesme,  laquelle 
il  cuidoit  que  messieurs  ses  collègues  ne  desadvoue- 
roient ,  c'estoit  que  le  Pioy  se  feroit  absoudre  ad  fu- 
turam  cautelam ,  et  iroit  à  la  messe,  et,  après  avoir  eu 
l'absolution ,  manderoit  une  ambassade  à  Rome  pour 
demander  la  bénédiction  du  Pape  et  luy  faire  l'obé- 
dience accoustumée ,  pour  user  du  mot  usité  en  cour 
de  Rome;  car,  pour  parler  librement,  ils  ne  vouloieut 
pas  mettre  le  Roy. en  ceste  peine  et  liazard ,  et  sa  cou- 
ronne en  compromis  au  jugement  des  estrangers,  et, 
sous  prétexte  de  connexité  et  dépendance  de  l'excom- 
munication,  luy  bailler  cognoissance  de  l'incapacité 
prétendue,  combien  (jue  ce  n'estoit  proprement  ex- 
communication, mais  déclaration;  et  (ju'il  y  avoit  des 
remèdes  domestiques  et  ordinaires,  sans  recourir  aux 


394  [1^9"^]    CHRONOLOGIE  N0VENA.1RE 

estrangers  et  extraordinaires,  qu'il  monstreroit  quand 
il  seroit  besoin,  par  droict  commun,  par  raisons  et  par 
exemples ,  que  les  evesques  pourroient  bien  y  pour- 
voir en  France  ,  et  qu'on  sçavoit  assez  quels  estoient 
les  privilèges  de  l'Eglise  Gallicane.  Car,  si  le  Pape  vou- 
loit  repellere  eum  à  liniine  judiciij  dire  qu'il  est  re- 
laps, impénitent,  condamné,  ou  entrer  en  autres  et 
semblables  considérations,  où  enseroit-il,  quelle  faute 
auroit  faict  son  conseil,  en  quel  estât  seroit  ceste  cou- 
ronne, qui  seroit  le  curateur  aux  biens  vacans?  Aux 
personnes  privées  on  pouvoit  user  de  ces  termes  là , 
mais  non  aux  personnes  illustres  et  de  si  baute  et  emi- 
nente  dignité,  mesmes  aux  roys  et  aux  princes  souve- 
rains qui  portoient  leurs  couronnes  sur  la  pointe  de 
leurs  espécs,  et  n'estoient  attachées  aux  loix  et  consti- 
tutions vulgaires  ;  que,  pour  parler  bon  François,  ils  n'es- 
toient résolus  d'engager  la  couronne  de  là  les  monts. 

A  ces  mots  tous  les  députez  de  l'union  se  mirent  à 
demander  que  l'on  eust  à  produire  les  canons  et  les 
exemples  des  evesques  qui  eussent  révoqué  et  retracté 
les  jugemens  des  saincts  pères. 

«  Vous  ne  demandez  qu'à  disputer,  leur  dit  M.  de 
Bourges  ;  et  toutes  ces  allégations  d'exemples  seroien  t 
sans  utilité  :  traictons  seulement  de  remédier  aux  maux 
de  la  France.  Qu'y  ferons  nous  donc?  Trouvez  nous 
quelque  moyen,  asseurez  nous,  joignez  vous  avec 
nous,  prions  le  Pape  qu'il  face  ce  bien  à  la  France. 
M.  de  Mayenne  nous  y  peut  beaucoup  ayder  ,  se  ren- 
dre garent  envers  Sa  Saincteté  de  la  bonne  volonté  du 
Roy,  et  moyenner  qu'elle  mande  un  bref  à  M.  le  car- 
dinal de  Plaisance,  qui  a  protesté,  par  son  exiiortation, 
d'aymer  tant  le  bien  de  ce  royaume,  avec  nombre  de 

prelatsecclesiastiques,  que  de  s'employerà  une  si  saincle 
et  si  bonne  œuvre.  » 

M.  de  Lyon  respondit  que  ce  n'estoit  à  eux  qu'il  se 
falloit  addresser  pour  tel  affaire ,  qu'ils  ne  pouvoient  nj 
dévoient  y  touclier,  c'estoit  à  eux  à  se  pourvoir  comme 
ils  dévoient  et  comme  ils  l'entendoient  ;  c'estoit  à  nos- 
tre  Sainct  Père  seul  auquel  il  se  failloit  addresser  pour 
juger  de  ladite  conversion  et  de  ce  qui  en  depen- 
doit,  et  ordonner  la  pénitence  à  eux  tous  d'entendre 
ses  mandemens  et  intentions,  comme  enfans  de  l'E- 
glise; que  M.  de  Mayenne  estoit  par  trop  informé  du 
devoir  qu'il  devoit  à  l'Eglise  et  respect  à  Sa  Saincteté 
pour  entreprendre  chose  qu'elle  peust  trouver  mau- 
vaise ,  ou  apporter  quelque  préjuge  à  son  intention  en 
affaire  de  telle  importance,  qui  regardoit  la  religion 
et  Testât  de  la  clirestienté  :  bien  les  pouvoit  il  asseurer 
que  M.  de  Mayenne  embrasseroit  trèsvolontiers  les 
moyens  que  Sa  Saincteté  jugeroit  estre  propres  pour 
le  bien  du  royaume,  voyant  la  religion  hors  de  tout 
péril  et  danger,  n'ayant  autre  but  et  interest. 

Sur  ce  on  entra  en  longue  dispute  les  uns  contre 
les  autres,  et  avec  telle  contention  ,  qu'on  jugeoit  tout 
estre  rompu,  et  qu'il  ne  falloit  attendre  autre  issue 
de  la  conférence,  jusques  là  que  M.  de  Bourges  dit  : 
<(  Messieurs,  nous  nous  retirerons  donc  avec  vos  con- 
gez«;  et,  comme  on  se  levoit,  parlants  avec  M.  de  Bel- 
lievre,  aucuns  dirent  qu'il  ne  failloit  se  despartir  ainsi, 
et  abandonner  un  si  bon  œuvre;  en  fin  M.  le  comte 
de  Schomberg  dit  qu'il  prendroit  la  peine  de  faire  en- 
core un  voyage  vers  les  princes  et  seigneurs  dont  il^ 
ostoient  députez,  et  en  feroient  entendre  la  response 
1«  vendrcdy  suyvant. 

Et  par  ce  que  le  terme  de  la  surceance  d'armes  es- 
toit  expiré,  ceux  de  Tunion  demandèrent  de  le  pro- 
roger :  les  députez  du  party  du  Roy  respondirent  n'y 
pouvoir  consentir  et  en  avoir  expresses  deffenses,  re- 
cognoissans  fort  bien  que  tout  ce  qui  se  faisoit  n'estoit 
que  pour  gaigner  le  temps  et  faire  advancer  les  forces 
estrangeres,  outre  qu'il  se  commettoit  beaucoup  d'al)us 
au  règlement,  et  qu'on  faisoit  entrer  grande  quantité 
de  vivres  à  Paris.  Ceux  de  l'union  leur  dirent  qu'on 
sçavoit  bien  qu'ils  avoient  une  entreprise  sur  une  place 
de  conséquence  ;  que  si  c'estoit  pour  cela  la  mine  es- 
toit  esvantée,  et  qu'ils  ne  dévoient  faire  difficulté  de 
continuer  la  surceance  durant  les  festes  de  Pentecoste 
prochaines  :  en  fin  de  part  et  d'autre  fut  mandé  aux 
garnisons  de  se  contenir  pour  trois  jours. 

Estans  sur  leur  départ,  ainsi  que  le  sieur  de  Revol 
en  la  dernière  conférence  avoit  donné  par  escrit  la 
proposition  de  M.  de  Bourges ,  ainsi  un  des  députez 
de  l'union  luy  donna  ceste  response  par  escrit  . 

ce  Messieurs,  vous  nous  avez  dit  et  depuis  escrit  que 
le  roy  de  Navarre  se  doit  faire  instruire  et  rendre  bon 
et  vray  catliolique  dans  peu  de  jours,  que  ce  vœu  et 
désir  estoit  en  luy,  ou,  pour  mieux  dire  ,  qu'il  pstoit 
catholique  en  l'intérieur  de  son  ame  il  y  a  desjà  long 
temps,  mais  que  le  malheur  de  nos  guerres  l'avoit  em- 
pesché  del'efTectuer.  Nous  invitez  sur  ceste  asseurance 
de  traicter  avec  vous  des  moyens  de  bien  asseurer  la 
religion,  et  mettre  le  royaume  en  repos,  luy  se  faisant 
catholique,  et,  pour  arres  de  sa  bonne  volonté,  offrez 
en  son  nom  une  surceance  d'armes  pour  deux  ou  trois 
mois. 

«  Geste  proposition  nous  est  autant  ag!^real)le  que 
celle  que  vous  (istes  à  l'entrée  de  nostre  conférence, 
de  le  recognoistre  dès  maintenant  sous  espoir  de  sa 
future  conversion,  nous  fut  déplaisante  et  ennuyeuse. 
En  quoy  si  nostre  response  vous  sembla  aigre,  excusez, 
ou  plustost  louez  nostre  zèle,  et  confessez  qu'il  estoit 
juste,  et  que  ne  le  pouviez  espérer  autre  de  nous,  qui 
sommes  tousjours  demeurez  sous  l'obeyssance  de  l'E- 
glise, du  Sainct  Siège  et  des  commandements  des  saincls 
pères. 

«  Nous  desirons  ceste  conversion  que  promettez, 
prions  Dieu  qu'elle  advienne,  qu'elle  soit  vraye  et  sin- 
cère, et  que  les  actions  qui  doivent  précéder,  accom- 
pagner et  suivre  ce  bon  œuvre,  soient  telles  que  nostre 
Sainct  Père,  auquel  seul  appartient  d'en  faire  le  juge- 
ment et  de  le  reconcilier  à  l'Eglise,  en  puisse  demeurer 
satisfaict,  et  la  religion  asseurée,  à  son  contentement 
et  des  catholiques,  qui,  après  avoir  souffert  tant  de  mi- 
sères, ne  désirent  rien  j)lus  que  de  jouyr  d'un,  bon  et 
duraljle  repos,  sans  le  juel  ilsprevoyent  et  jugent  bien 
la  ruyne  inévitable  de  cest  Estât. 

«  Nous  ne  pouvons  toutesfois  vous  celer  que  ne 
voyons  encores  rien  en  luy  qui  nous  puisse  donner 
cest  espoir.  Celuy  (jui  vent  faire  le  l)ien  doit  premiè- 
rement laisser  le  mal;  qui  veut  entrer  à  l'J^glise,  et 
recevoir  l'instruction  par  les  mains  des  evesques,  pré- 
lats et  docteurs,  comme  vous  le  publiez  desjà  par  tout, 
les  doit  approcher  de  luy,  esloigner  les  ministres,  dis- 
continuer l'exercice  de  la  religion  (ju'il  commence  à 
blasmer;  et  neantmoins  chacun  sçait  qu'il  est  tous- 
jours  luy  mesme  en  ses  paroles  et  actions,  et  en  sa 
conduitte. 

a  Nous  nous  estonnons  bien  d'avantage  de  ce  que 
nous  avez  dit  et  répété  si  souvent  qu'il  estoit  catho- 
lique en  son  ame  dès  long  temps,  quand  nous  consi- 
dérons quelles  ont  esté  ses  actions  du  passé.  Car,  s'il 
est  vray,  comme  se  pourroit-il  faire  que  ceste  affection 
cachée  en  l'anie  d'un  prince  qui  a  peu  tousjours  en 
ceste  action  ce  qu'il  a  voulu,  eust  produict  des  effects 
si  contraires,  et  tendans  du  tout  à  l'establissement  de 
son  erreur  et  à  la  ruyne  de  nostre  religion,  comme 
chacun  l'a  veu  et  cogneu?  Ou  bien,  s'il  est  conduit 
ainsi,  estant  desjà  catholique  en  son  ame  ,  que  devons 
nous  craindre  de  l'advenir? 

«  11  vaudroit  mieux  dire  qu'il  ne  l'estoit  pas  lors, 
tel  au  moins  que  les  catholiques  qui  recognoissent 
l'Eglise  catholicjue,  apostolique  et  romaine,  le  veulent 
et  désirent,  mais  que  Dieu  lui  en  donne  aujourd'huy 
le  mouvement  et  la  volonté  :  c'est  luy  seul  qui  le 
peut  faire  aussi  quand  il  luy  plaist.  Et  ce  discours 
nous  satisferoit  d'avantage  que  de  mettre  encores  en 
avant ,  comme  vous  faictes ,  qu'il  s'est  fleschy  à  la 
prière  des  siens;  car  les  considérations  temporelles  et 
les  raisons  humaines  peuvent  bien  changer  l'extérieur, 
mais  nostre  ame  ne  peut  estre  teinte  et  rendue  capable 
de  ceste  doctrine  que  par  la  grâce  du  Saint  Esprit. 

«Vous  estes  assez  instruicts,  messieurs,  de  la  forme 
et  des  moyens  que  l'Eglise  a  prescrit  pour  venir  à  une 
vraye  conversion  :  nous  vous  exhortons  et  prions  de  luy 
en  donner  le  conseil.  11  se  peut  bien  faire  instruire  par 
des  bons  evesques,  prélats  et  docteurs,  et  c'est  ce  que 
nous  vous  avons  dit,  conférant  avec  vous;  il  peut  aussi 
faire  voir  à  chacun  par  ses  actions  que  ceste  instruction 
l'aura  changé;  mais  c'est  à  nostre  Sainct  Père  et  au 

Sainct  Siège  d'y  mettre  la  première  et  dernière  main, 
Comme  estant  celuy  seul  qui  a  le  pouvoir  et  l'authorilé 
d'approuver  sa  conversion  et  luy  donner  l'absolution, 
sans  laquelle  il  ne  peut  estre  tenu  pour  converty  et 
reconcilié  à  l'Eglise  parmy  nous. 

«  Quand  il  se  présentera  et  envoyera  de  sa  part,  le 
recognoissant  chef  de  l'Eglise,  avec  la  submission  et 
respect  qui  luy  est  deu  ,  nous  nous  promettons  tant 
de  la  pieté,  intégrité  et  prudence  de  Sa  Saincteté,  que, 
sans  aucune  passion  ou  considération  de  l'interest  de 
qui  que  ce  soit,  elle  y  apportera  lout  ce  qui  sera  jugé 
estre  de  son  devoir  et  soin  paternel,  pour  conserver  et 
mettre,  s'il  est  possible,  ce  royaume  en  repos,  dont  il 
a  desjà  monstre  que  la  conservation  luy  estoit,  après 
la  religion  ,  plus  chère  que  toute  autre  chose. 

«  Vous  ne  devez  faire  aucun  préjugé  de  sa  volonté 
sur  le  refus  qu'il  a  fait  cy-devant  de  recevoir  et  ouyr 
M.  le  marquis  de  Pisany  ;  car  il  estoit  envoyé  de  la 
part  des  catholiques  qui  assistent  le  roy  de  Navarre  , 
et  non  de  la  sienne,  qui  fut  un  mespris  duquel  il  se 
pouvoit  tenir  offensé,  et  un  tesmoignage  aussi  que  la 
volonté  de  celuy  de  la  conversion  duquel  on  luy  don- 
noit  quelque  espoir  en  estoit  du  tout  esloignée,  puis 
que  luy-mesme  n'y  envoioit  en  son  nom;  outre  ce, 
qu'au  mesme  temps  que  le  voyage  se  fit,  les  magistrats 
qui  tiennent  lieu  de  parlement  en  son  party  don- 
noient  des  jugemens  diffamatoires  contre  la  bulle  et 
authorité  du  Pape  et  du  Sainct  Siège.  Or  nous  vou- 
lons croire  qu'on  y  procédera  à  l'advenir  d'autre  façon 
et  avec  plus  de  respect  et  considération  de  la  dignité 
du  Sainct  Père  et  du  devoir  que  nous  avons  au  Sainct 
Siège. 

«  C'est  donc  ce  que  nous  pouvons  respondre  sur 
l'ouverture  que  nous  avez  faite  de  sa  conversion,  que 
la  desirons  vraye  et  sincère,  mais  qu'elle  se  doit  faire 
avec  l'authorité  et  consentement  de  nostre  Sainct  Père, 
qu'il  se  doit  adresser  à  luy,  et  non  à  nous.  Tout  ce  que 
nous  y  pourrions  apporter  d'avantage,  seroit  d'envoyer 
de  nostre  part  à  Sa  Saincteté  pour  luy  représenter 
Testât  déplore'  et  misérable  de  ce  royaume,  le  besoin 
qu'il  a  d'un  bon  et  asseure'  repos,  et  neantmoins  que 
sommes  tleliberez  de  souilVir  tout,  moyennant  la  grâce 
de  Dieu,  plustost  que  de  laisser  nostre  religion  en  péril, 
entendre  là  dessus  son  intention ,  recevoir  ses  com- 
mandemens,  et  y  obeyr;  en  quoy  nous  procéderons 
avec  telle  foy  et  intcgrité,  qu'un  chacun  cognoistra 
qu'avec  la  religion  nous  aymons  et  voulons  recercher 
de  tout  nostre  pouvoir  le  bien  et  repos  de  ce  royaume, 
qui  ne  peut  faire  naufrage  et  périr  que  n'y  trouvions 
nostre  ruine  ,  comme  vous  la  vostre. 

«  Avant  que  ceste  conversion  soit  advenue,  et  qu'elle 
soit  ainsi  receue  et  approuvée,  nous  vous  prions  pren- 
dre de  bonne  paît  si  nous  différons  de  traicler  avec 
vous;  car,  ne  le  pouvant  faire  sans  approuver  dès  main- 
tenant ceste  conversion,  dont  le  jugement  doit  neant- 
moins estre  remis  à  Sa  Saincteté,  nous  desirons  d'a- 
vantage, quand  l'approbation  en  seroit  faite,  prendre 
l'advis  de  nostre  Sainct  Père  sur  les  seuretez  requises 
pour  conserver  en  ce  royaume  la  seule  et  vraye  rel - 
gion,  qui  est  la  catholifjue,  apostolique  et  romain.. 
Avec  ce  nous  considérons  que  quelques  difficuitez 
pourroient  naistre  sur  le  traicté  desdites  seuretez,  qui 
empescheroient  ou  retarderoient  l'effect  de  ce  bon 
œuvre ,  au  blasme  de  ceux  qui  en  seroient  peut  estre 

les  moins  coulpables,  où  après  la  conversion  elles 
pourront  estre  demandées  publiquement  et  comme  à 
la  face  de  toute  la  chrestienté ,  qui  y  a  très-grand  in- 
terest  aussi  bien  que  nous,  chacun  demeurant  obligé 
d'y  apporter  ce  qu'il  doit. 

«  Pour  le  regard  de  la  surceance  d'armes,  après  que 
serons  esclaircis  de  vostre  intention  s»ir  les  deux  pre- 
cedens  articles,  nous  y  ferons  responce  qui  tesmoi- 
gnera  que  ne  desirons  rien  plus  que  le  bien,  descharge 
et  soulagement  du  peuple.  » 

Le  vendredy,  unziesme  jour  de  juin,  la  conférence 
se  tinta  La  Villette,  au  milieu  du  chemin  de  Paris  et 
Sainct   Denis,    en  la  maison   du  sieur  d'Emeric  de 
Thou,  l'un  des  députez  royaux,  où  arrivèrent  lesdits 
sieurs  députez  de  part  et  d'autre  en  mesme  heure,  en- 
viron le  midyj  et  ne  fut  possible  d'empescher  qu'il  ne 
s'y   trouvast  un  grand  nombre  d'hommes  venus  de 
Paris,  attentifs  de  sçavoir  l'issue  de  la  trefve  proposée. 
Après  s'estre  assemblez  M.  de  Bourges  pria  la  com- 
pagnie de  se  resouvenir  de  ce  qui  avoit  esté  fait  en  la 
précédente  conférence ,  et  adviser  si  on  y  avoit  rien 
oublié,  et  dit  que  les  sieurs  de  Schonibert  et  de  Revol, 
estans  allez  vers  les  princes  catholiques  qui  les  avoient 
députez,  leur  avoient  représenté  ce  qu'il  fàlloit,  dont 
ils  s'estoient  dignement  acquitez,  comme  il  apparois- 
troit  promptement  par  bons  elfects.  Ne  pensoit  estre 
besoin  d'user  de  plus  long  discours,  car  leur  intention 
estoit  de  ne  traitter  plus  que  par  escrit  ;  et  d'autant 
qu'on  avoit  insisté  de  y  rédiger  tout  ce  qui  s'estoit  passé 
enive  eux  dès  le  commencement,  ils  l'avoient  fait,  sans 
y  avoir  rien  oublié  de  ce  qui  estoit  de  la  substance, 
4i-  26 

comme  on  verroit  par  la  déclaration  suivante,  laquelle 
ils  baillèrent  à  ceux  de  l'union  après  avoir  esté  leuë 
par  le  sieur  de  Revol. 

«  Messieurs,  en  nos  premières  conférences  nous 
vous  avons  prié,  sur  les  differens  qui  empeschoient 
nostre  reconciliation,  et  sur  le  commun  désir  et  besoin 
de  la  paix,  qui  ne  peut  eslre  que  sous  un  roy  légi- 
time, ny  sous  autre  que  celuy  qui  en  a  le  droict  par  la 
loy  du  royaume,  de  vouloir  considérer  avec  quelle 
patience  et  modestie  les  anciens  chrestiens  ont  tous- 
jours  obey  aux  princes  souverains  et  magistrats  par 
eux  ordonnez,  bien  qu'ils  fussent  payens,  ennemis  et 
persécuteurs  de  ceux  qui  faisoient  profession  de  la  re- 
ligion clirestienne  ,  ceste  leur  patience  procédant,  non 
de  leur  petit  nombre  ou  foiblesse,  mais  des  enseigne- 
raens  qu'ils  avoient  en  la  Saincte  Escriture,  exhorta- 
tions et  exemples  des  saincts  pères.  Nous  vous  avons 
neantmoins  remonstré,  pour  le  regard  du  roy  qu'il  a 
pieu  à  Dieu  nous  donner,  que  nous  estions  en  trop 
meilleure  condition  qu'eux,  et  que  ce  que  nous  desi- 
rons tous  pour  le  regard  de  la  religion,  nous  l'espé- 
rons par  la  grâce  de  Dieu,  selon  la  j)romesse  que  Sa 
Majesté  auroit  faite  à  son  advenement  à  la  couronne, 
et  par  plusieurs  démonstrations  et  déclarations  suljse- 
quentes  d'en  vouloir  prendre  les  moyens;  dont  faisoit 
assez  de  foy  la  despescbe  de  M.  le  marquis  de  Pizany 
vers  nostre  sainct  père  le  Pape,  lacjuelle,  bien  qu'elle 
fust  sous  autre  nom  que  de  Sa  Majesté,  n'estoit  toutes- 
fois  sans  son  sceu  et  désir,  de  sorte  que  nous  avions 
occasion  de  l'estimer  comme  faite  par  elle-jnesmes.  A 
cela  se  conformoit  sa  permission  et  volonté  de  nostre 

deputation  et  venue  en  ceste  conférence.  Surcjuoy 
nous  vous  aurions  invitez  et  conjurez,  au  nom  de  Dieu, 
et  pour  i'aflTection  que  vous  avez  à  la  leligion  catho- 
lique et  au  bien  et  repos  de  cest  Estât,  de  vouloir 
joindre  vos  vœux  avec  les  nostres ,  estimant  que  Sa 
Majesté',  suppliée  d'un  commun  accord  de  ne  vouloir 
plus  différer  l'effect  et  exécution  d'une  si  saincte  reso- 
lution que  nous  croyons  qu'elle  avoit  dans  le  cœur, 
seroit  d'autant  plus  incite'e  d'accélérer  ce  contente- 
ment à  ses  bons  subjects  ,  quand  elle  cognoistroit  que 
cela  pust  faciliter  la  paix  que  nous  jugeons  si  néces- 
saire pour  la  conservation  de  la  religion  catholique, 
et  pour  faire  cesser  les  troubles  et  calamitez  dont  ce 
royaume  est  si  misérablement  afflige'. 

«  C'est  en  somme  la  prière  que  nous  vous  avons 
faicte  en  premier  lieu,  et  non  autre,  ny  à  autres  con- 
ditions; et,  pour  ce  que  nous  avons  sceu  que  ce  qui 
vous  a  esté  dit  de  nostre  part  a  esté  en  plusieurs  lieux 
pris  et  interprété  autrement  que  n'a  esté  nostre  inten- 
tion, nous  l'avons  bien  voulu  derechef  représenter  en 
ce  peu  de  mots,  et  estimé  eslre  à  propos  de  le  vous  bail- 
ler par  escrit,  pour  ne  laisser  aucun  doubte  en  l'esprit 
de  jiersonne  de  la  sincérité  avecque  laquelle  nous 
avons  voulu  et  voulons  tousjours  procéder  en  cefaict. 

«  Nous  ne  pouvons  aussi  moins  faire,  pour  plus 
claire  intelligence  de  ce  qui  est  sur  ce  passé  entre  nous, 
que  de  dire  que  n'avons  peu  obtenir  de  vous  autre  res- 
ponse,  si  ce  n'est  que  vous  desiriez  comme  nous  la 
conversion  de  Sa  Majesté,  et  vous  en  resjouissiez,  mais 
(jue  ne  pouvez  entrer  en  aucun  Iraiclé  avec  noys  qui 
fust  à  son  jMofit  que  n'eussiez  sur  ce  l'advis  de  Sa 
Sainctelé,  alléguant,  avecque  (juelquc  passage  de  l'Es- 

26. 

crituie,  des  raisons  d'Estat  qui  regardent,  comme  vous 
dites,  la  conservation  de  vostre  party,  par  lesquelles 
soustenez  ne  vous  pouvoir  plus  amplement  déclarer  sur 
ladite  prière. 

«  Cela  ayant  este  rapporté  aux  princes  et  seigneurs 
de  la  part  desquels  nous  sommes  icy  venus  par  deux 
d'entre  nous,  et  le  tout  représenté  à  Sa  Majesté,  elle 
auroit  prins  la  bonne  et  finable  resolution  que  nous 
vous  avons  baillé  par  escrit  dès  le  dix-huitiesme  jour 
de  may,  portant  l'asseurance  de  ce  que  auparavant 
nous  disions  espérer,  à  laquelle,  pour  briefveté ,  nous 
nous  remettons,  n'y  voulans  et  n'y  pouvans  adjouster 
aucune  chose. 

«  11  reste  maintenant  à  vous  dire  que ,  après  avoir 
entendu  ce  que  M.  l'archevesque  de  Lyon  nous  a  dit 
au  nom  de  vous  tous  à  nostre  dernière  entreveuè",  en 
response  de  nostredit  escrit ,  nous  en  avons  pareille- 
ment donné  compte  à  Sa  Majesté  et  aux  princes  et  sei- 
gneurs qui  sont  prez  d'elle,  estans  deux  d'entre  nous 
allez  faire  cest  office  au  nom  de  tous. 

«  Vostre  responce  consiste  principalement  en  deux 
points  :  au  premier,  vous  continuez  à  déclarer  le  con- 
tentement que  ce  vous  sera  de  veoir  la  conversion  du 
Roy  sincèrement  effectuée,  afîbiblissants  neantmoins 
ce  tesmoignage  par  quelque  deffiance  cjue  vous  mons- 
trez  sur  ce  que,  depuis  ladite  déclaration,  vous  avez 
entendu  que  Sa  Majesté  a  continué  l'exercice  de  sa 
religion  comme  elle  faisoit  auparavant. 

«  Messieurs,  quand  on  vous  accordera  ce  que  pour 
ce  regard  vous  dites,  il  ne  se  trouvera  toutesfois 
qu'il  y  ait  aucune  contrariété  à  ce  que  nous  avons 
baillé  par  escrit,  ny  aussi   aucune  contravention    ez 

promesses  de  Sa  Majesté',  lequel  est  d'ailleurs  cognu 
pour  prince  de  bonne  foy,  nourry  en  la  simplicité  mi- 
litaire, qui  n'a  point  de  lard  ny  en  ses  parolles  ny  en 
autres  choses. 

«  Que  quelques-uns  ont  voulu  calomnier  ses  ac- 
tions :  s'il  estoit  ainsi  qu'il  eust  dans  le  cœur  autre  vo- 
lonté que  d'eft'ecluer  et  observer  ce  qu'il  a  si  expres- 
sément promis  et  asseuré,  de  se  vouloir  faire  instruire 
et  contenter  ses  bons  subjects  catholiques  au  fait  de  la 
religion,  au  lieu  de  ce  qu'il  fait,  il  n'eust  pas  eu  faute 
de  conseil  et  d'invention  pour  faire  quelques  actes 
extérieures  à  fin  de  faire  croire  qu'il  est  aliéné  de 
ladite  religion. 

«  Mais  la  façon  esloignée  de  tout  artifice  avecque 
laquelle  il  a  procédé  jusques  à  présent  peut  asseurer 
un  chacun  que  ce  qu'il  aura  une  fois  promis  il  l'ob- 
servera sainctement  et  de  bonne  foy.  JNy  le  roy  Clovis, 
ny  l'empereur  Constantin  le  Grand,  ne  déclarèrent 
pas  au  premier  jour  ce  à  quoy  ils  s'estoient  résolus  en 
leurs  cœurs  touchant  la  religion  chrestienne  :  ce  que 
combien  qu'il  ne  convienne  en  la  personne  de  Sa  Ma- 
jesté, d'autant  qu'ils  tenoient  la  loy  payenne,  et  elle 
la  chrestienne,  seulement  séparée  de  nostre  foy  et  re- 
ligion par  quelques  erreurs  dont  l'on  doit  tascher  de 
le  retirer,  toutesfois  il  semble  n'cstre  hors  de  propos 
de  la  mettre  en  considération,  pour  monstrer  que  les 
changemens  où  il  va  non  seulement  de  la  conscience, 
mais  aussi  de  l'exemple ,  mesmement  des  personnes  de 
si  grande  dignité,  ne  se  peut  faire  en  un  moment,  et 
faut  que  les  formes  qui  y  sont  requises  précèdent. 

(c  L'autre  point  de  vostre  responsc  contient  que  vous 
ne  pouvez    tiaitter  d'aucun  accord    avec  nous  si   ce 

n'est  par  l'advis  du  Pape  ,  retnonstrant  que  vous  n'ap- 
prouveriez en  aucune  sorte  la  conversion  de  Sa  Ma- 
jesté si  ce  n'est  après  qu'elle  aura  este  jugée  et  ap- 
prouvée par  Sa  Saincteté. 

«  A  cela  nous  respondons  que  nul  n'a  monstre  plus 
que  les  princes  et  seigneurs  de  la  part  desquels  nous 
conférons  de  ces  affaires,  et  avec  lesquels  nous  sommes 
joints,  désirer  qu'il  soit  déféré  à  Sa  Saincteté  et  au 
Sainct  Siège  apostolique;  et  encoresque  nous  n'ayons 
veu  jusques  à  présent  de  sa  part  que  toute  faveur,  se- 
cours d'hommes,  de  conseil  et  de  toutes  autres  choses 
à  vostre  party  en  ceste  guerre,  et  nous  au  contraire  en 
avons  senty  et  receu  toute  défaveur,  si  est-ce  que  cela 
n'a  point  changé  ceux  que  nous  représentons,  ny  fait 
perdre  le  désir  extrême  qu'ils  ont  tousjours  eu  ,  et  au- 
quel ils  continuent  de  regaigner  la  bonne  grâce  de  Sa 
Saincteté. 

«  Le  refus  ou  plustost  rigueur,  si  ainsi  nous  l'osons 
dire  avecque  la  révérence  que  nous  luy  devons,  qui  a 
esté  usée  à  M.  le  marquis  de  Pisany  de  ne  le  veoir  et 
ouyr  la  charge  qu'il  a  eu  de  leur  part,  n'a  rien  diminué 
de  leur  bonne  affection  et  observance  envers  Sa  Sainc- 
teté et  le  Sainct  Siège  ;  aussi  ont-ils  entendu  et  croyent 
cela  estre  advenu,  non  par  mauvaise  volonté  qu'elle 
leur  porte,  mais  pourcé  (|ue  aucuns  de  vos  ministres 
s'y  sont  tellement  opposez  et  avec  telle  iniportunité  et 
protestation,  que  Sa  Saincteté,  violentée  avecque  cela 
de  la  tyrannie  des  Espagnols,  a  esté  retenue  de  faire 
le  recueil  et  traictement  audit  sieur  marquis  que 
meritoit  sa  légation  et  qualité,  et  que  nous  espérons 
neantmoins  qu'elle  se  résoudra  en  fin  de  luy  octroyer. 

«  Pour  le  regard  de  Sa  Majesté,  si  sa  conscience  et 

sa  ferme  resolution  de  se  bien  unir  avecque  Sa  Sainc- 
tete'  et  ledit  Sainct  Siège,  et  l'opinion  qu'elle  a  du  bon 
naturel  de  Sadite  Saincteté,  qu'elle  estime  aussi  prince 
très-vertueux  et  amateur  du  repos  de  la  chrestienté, 
ne  l'asseuroit  de  la  trouver  favorable  au  bien  de  ce 
royaume,  les  apparences  et  procédures  passées  four- 
niroient  assez  juste  argument  pour  s'excuser  et  jus- 
tifier envers  le  monde ,  si  elle  demeuroit  retenue  de 
s'addresser  à  Sa  Saincteté;  mais,  par  nostre  escrit  pré- 
cédant, nous  vous  avons  dit  ouvertement  la  saincte 
intention  de  Sa  Majesté,  qui  est  de  contenter  au  fait 
de  la  religion  ses  bons  subjects  catholiques ,  et  se  com- 
porter, pour  le  regard  de  l'obéissance  et  respect  qui  est 
deué  à  Sa  Saincteté,  ainsi  que  doit  un  roy  de  France, 
premier  fils  de  l'Eglise,  très-chrestien  et  très-catho- 
lique ;  nous  le  vous  confirmons  derechef,  comme  sca^^ 
chant  bien  que  Sa  Majesté  continué  en  ceste  volonté, 
et  ne  devez  douter  qu'ayant  ce  désir  de  se  bien  unir 
avec  Sa  Saincteté,  il  ne  le  face  par  les  moyens  que  l'on 
doit  parvenir  à  ceste  bonne  reconciliation, 

«  Pour  cest  eflTect  Sa  Majesté  a  mandé  et  convoqué, 
ainsi  que  desjà  vous  avons  déclaré,  les  princes  de  son 
sang,  autres  princes,  un  bon  nombre  de  gens  d'église 
et  docteurs  en  la  Faculté  de  théologie,  les  ofîiciers  de 
sa  couronne,  et  plusieurs  autres  grands  seigneurs  de  ce 
royaume,  enseml)le  aucuns  des  principaux  et  plus  no- 
tables officiers  de  ses  parlemens,  espérant,  moyennant 
la  grâce  de  Dieu  et  le  bon  conseil  qui  luy  sera  donné 
par  une  si  notable  assemblée,  il  sera  prins  une  si 
bonne  et  si  sage  résolution  touchant  le  lait  de  sa  con- 
version et  absolution,  (jue  Sa  Saincteté  et  tous  les 
autres  potentats  catholiques  auront  occasion  d'en  estre 

bien  contents  et  satisfaits;  et  tenons  pour  asseuré  que 
nul  désirant  la  conservation  de  la  religion  catholique 
et  la  prospérité'  de  cest  Estât,  n'y  pourra  ny  voudra 
contredire. 

«  Au  demeurant,  la  rnyne  que  nous  voyons  en  ce 
royaume,  et  souffrons  tous  avecque  infiny  regret  des 
gens  de  bien ,  et  que  nul  bon  François  ne  peut  regarder 
à  yeux  secs,  doit  faire  chercher  tous  les  moyens,  autant 
qu'il  est  au  pouvoir  des  hommes,  de  haster  les  remèdes 
pour  empescher  la  totale  ruyne  de  nostre  patrie.  C'est 
à  ceste  fin  que  Sa  Majesté  vous  a  fait  dire  par  nous  sa 
bonne  resolution  touchant  la  trêve,  à  laquelle  si  vous 
ne  voulez  entendre,  sinon  en  tant  que  serez  plus 
avant  satisfaits  que  ne  pouvons  et  ne  devons  par  rai- 
son de  ce  que  desirez  pour  vostre  response.  Dieu,  qui 
est  le  juge  des  uns  et  des  autres,  fera  que  tout  ce 
royaume  cognoistra  et  voira  clairement  d'où  vient  et 
à  qui  devra  estre  imputé  le  retardement  du  bien  et 
soulagement  qui  adviendra  par  le  moyen  de  ladite 
trêve,  qui  nouspourroit  avec  l'aide  de  Dieu  acheminer 
à  une  bonne  et  perdurable  paix. 

«  Faict  le  onziesme  jour  de  juin.  Ainsi  signé, R.,ar- 
chevesque  de  Bourges,  Chavigny,  Believre,  Gaspart 
de  Scomberg,  Camus,  de  Thoul  et  Rcvol.  » 

Comme  les  députez  de  l'union  s'assembloient  et  re- 
tiroient  à  part  pour  délibérer,  arrivèrent  les  sieurs  de 
La  Chastre  et  de  Rosne,  qui  furent  priez  par  eux  de 
leur  assister  et  bailler  leurs  advis  sur  ce  qui  se  presen- 
toit,  et  sur  la  difficulté  si  ils  recevroient  ladite  décla- 
ration, de  laquelle  lecture  derechef  faite  par  le  sieur 
Bernard,  fut  par  commun  advis  entr'cnx  lesolu  de  lu 

prendre  avec  les  qualitez  et  conditions  que  ledit  sieur 
arclievesque  de  Lyon  devoit  protester,  comme  il  fit, 
qu'il  y  avoit  en  cest  escrit  à  leur  correction  du  chan- 
gement, et  pour  les  termes  dont  on  avoit  usé  et  pour 
la  substance,  combien,  disoient-ils,  qu'il  en  approchast 
aucunement.  Quant  à  la  trêve,  ils  dirent  qu'ils  ne  sça- 
voient  comme  on  leur  en  faisoit  tant  d'instance,  veu 
le  siège  de  Dreux  qu'on  avoit  commencé,  et  que  M.  le 
duc  de  Mayenne  avoit  commandé  au  comte  Charles 
de  ne  passer  outre;  neantmoins  qu'ils  feroient  tous- 
jours  recognoistre  combien  le  soulagement  du  peuple 
leur  seroit  recommandable. 

M.  de  Bourges  leur  répliqua  qu'il  devoit  suffire  de 
leur  avoir  monstre  les  principales  conclusions  rédigées 
en  escrit;  que,  du  fait  de  Dreux,  ils  en  diroient  bien 
les  justes  occasions  que  le  Roy  avoit  de  l'assiéger  s'ils 
vouloient;  mais,  quant  au  comte  Charles,  que  l'on 
sçavoit  bien  que  luy  et  les  chefs  espagnols  estoient 
assez  empeschez  pour  pacifier  les  mutineries  de  leurs 
gens  de  guerre. 

Ceste  mutinerie  commença  à  Aussi  Le  Chasteau,  sur 
la  rivière  d'Autliie  qui  sépare  la  France  d'avec  l'Ar- 
tois. Le  comte  Charles  ayant  pris  JNoyon,  comme 
nous  avons  dit,  il  fut  mandé  par  son  peie,  le  comte 
Pierre  Ernest,  pour  se  joindre  à  luy  afin  de  faire  lever 
au  prince  Maurice  le  siège  qu'il  avoit  mis  devant 
Geertruydemberghe;  mais,  voulant  faire  justice  d'un 
capitaine  espagnol  qui  avoit  forcé  une  fille  de  llesdin, 
à  l'instant  tous  les  Espagnols  s'esleverent  contre  luy  et 
contre  tous  les  soldats  wallons  qu'ils  mirent  en  fuite, 
pillèrent  ses  meubles  et  vaisselle,  (lient  un  chef  d'cn- 
tr'eux  qu'ils  nomment  eZec^o^  et,  s'estans  mutinez,  s'em- 


4lO  [1593]     CHROftOLOGlE  NOVEiSAlRE 

parèrent  de  la  ville  de  Sainct  Pol,  qu'ils  fortifièrent, 
et  d'où  ils  tindrent  sujet  et  rançonnèrent  tout  ce  (juar- 
tier  d'Artois  qu'on  appelle  le  haut  pays ^  entre  Hes- 
din ,  Baspaulmes,  Arras ,  Bethune ,  Aire  et  Sainct 
Orner,  qu'ils  contraignirent  leur  apporter  toutes  les 
semaines  argent  et  vivres  ,  laquelle  mutinerie  dura  un 
an  entier  devant  qu'on  les  sceust  appaiser,  à  l'exemple 
desquels  les  Italiens  et  Vallons  qui  estoyent  au  pays 
de  Hainaut  se  mutinèrent  tost  après,  et  se  fortifièrent 
au  Pont  sur  Sambre,  d'oii  ils  rançonnèrent  le  pays 
d'alenviron  de  neuf  cens  florins  par  chacun  jour  qu'il 
falut  que  ceux  de  Mons  leur  fournissent  toutes  les  se- 
maines. Ceux  de  la  garnison  de  la  ville  de  Berck  sur 
le  Rhin  n'en  firent  pas  moins  ;  et  comme  le  pays 
d'alenviron  est  du  diocèse  de  Cologne  ou  duché  de 
Juilliers,  n'ayans  moyen  de  le  rançonner,  ils  y  assirent, 
outre  le  péage  ordinaire,  de  grandes  impositions  sur 
tous  navires  et  marchandises  qui  devoyent  nécessaire- 
ment passer  par  là,  dont  ils  repartissoient  l'argent  cha- 
cun mois  entr'eux. 

Puis  que  nous  sommes  tombez  sur  les  afiaires  des 
Pays-Bas,  voyons  tout  d'une  suite  ce  qui  s'y  passa  jus- 
ques  au  commencement  de  ceste  année.  Le  gouverne- 
ment des  Pays-Bas  estant  remis,  après  la  mort  du  duc 
de  Parme,  au  comte  de  Mansfeldt,  le  5  janvier  il  fit 
publier  des  defîences  de  payer  certaines  contributions 
que  les  gens  du  plat  pays  s'estoient  cottisez  de  payer 
aux  receveurs  des  Estats,  affin  de  demeurer  en  paix  en 
leurs  maisons  des  champs.  Plus,  il  fit  déclarer  la  mau- 
vaise guerre,  et  que  doresnavant  les  gens  de  guerre 
eussent  à  plustost  mourir  que  se  rendre  en  combat- 
tant ,  défendant  toutes  sortes  de  rançons  et  eschangps 

de  prisonniers.  Mais  pas  une  de  ces  deux  choses  ne  fut 
observée  à  cause  des  plaintes  faites  par  les  gens  du  plat 
pays,  qui  ne  laissèrent  de  continuer  de  payer  leurs 
contributions.  Quant  aux  gens  de  guerre,  ils  commen- 
cèrent à  murmurer,  pour  ce  qu'ils  aymerent  mieux 
tirer  rançon  de  leurs  prisonniers  que  non  pas  de  les 
délivrer  ez  mains  d'un  bourreau,  et  de  courir  eux- 
mesmes  fortune  d'estre  pendus  aussi  s'ils  estoient  pris 
par  ceux  des  Estais. 

Or  le  prince  Maurice,  ne  doutant  pas  que  le  comte 
de  Mansfeldt  n'eust  bien  délibéré  de  luy  empescher 
ses  desseins  durant  l'esté  de  ceste  année,  le  voulant 
prévenir  avant  qu'il  eust  moyen  de  s'avancer,  liasta  au 
commencement  du  printemps  son  armée,  et  le  28  de 
mars  se  t^ouva  avec  toutes  ses  forces,  tant  par  mer  que 
par  terre,  devant  la  ville  de  Gheertruydenberghe 
pour  l'assiéger,  et,  par  un  siège  long  ou  court,  l'em- 
porter. A.  une  mousquetade  de  ceste  ville  il  y  avoit  un 
fort  nommé  Stelhoff,  qui  est  à  dire  jardin  de  voleurs, 
qui  luy  empeschoit  de  faire  les  approches  de  ce  costé- 
là,  et  tenoit  le  passage  ouvert  au  ravitaillement  du 
costé  d'Oosterhout;  pour  l'empescher  le  prince  advisa 
de  leur  coupper  ce  chemin  et  séparer  ce  fort  de  la 
ville.  Ce  qu'ayant  fait,  il  eut  par  après  bon  marché  du 
fort,  lequel  se  rendit  le  7  d'avril,  et  sortirent  ceux  de 
dedans,  bagues  sauves  tant  seulement.  Ce  fort  estant 
rendu,  le  prince  s'approcha  plus  près  de  la  ville,  et 
pied  à  pied  gagna  la  contrescarpe  du  fossé,  où  ses  sol- 
dats, comme  enfouys  en  terre,  se  logèrent  à  couvert 
(lu  canon  de  la  ville  du  costé  d'occident,  assignant  le 
quartier  au  comte  de  Hohenloo  ,  son  lieutenant,  avec 
ses  troupes  du  costé  d'orient  par  delà  l'eau  ,  au  village 

de  Ramsdonc,  environ  demie  heure  de  chemin  de  la 
ville,  où  s'estans  retrenchez,  y  fut  fait  un  pont  pour 
passer  l'eau  d'un  quartier  à  l'autre,  afin  de  s'entrese- 
courir  au  besoin.  Le  prince  retrancha  son  camp  d'une 
promptitude  et  habileté'  incroyal)le,  et,  pour  bien  petit 
salaire,  les  soldats,  faisans  office  de  pionniers,  chose 
rare,  achevèrent,  comme  chacun  à  l'envis  et  en  peu  de 
temps,  tous  les  retranchemens  du  camp,  qu'un  bon 
piéton  li'eust  peu  qu'à  peine  cheminer  en  quatre 
heures.  Les  tranchées  estoient  reparties  par  ravelins, 
llanquans  et  respondans  les  uns  aux  autres ,  comme  si 
c'eust  esté  une  ville  forte,  chacun  ravelin  muni  de 
pièces  d'artillerie,  selon  la  nécessité  du  lieu.  Au  de- 
vant de  ces  tranchées  y  avoit  un  fossé  d'environ  trente 
pieds  de  large.  Et,  jaçoit  qu'en  plusieurs  endroits  ce 
fussent  lieux  aquatiques,  marescageux  et  plains  de 
fondrières  qui  n'estoient  aisément  cheminables,  si  est- 
ce  qu'au  lieu  de  contrescarpe  ausdits  fossez  il  y  avoit 
des  pieux  fichez  de  la  hauteur  d'environ  quatre  pieds 
hors  de  terre ,  à  chascun  desquels  y  avoit  en  haut  une 
longue  pointe  fichée  pardevant,  qui  au  plus  grand 
homme  y  heurtant  de  nuict  à  despourveu  eust  peu 
donner  en  la  poitrine,  et  qu'il  n'estoit  possible  d'arra- 
cher (estans  enchainez  l'un  à  l'autre)  sans  faire  grand 
bruit;  tellement  que  les  assiegeans  se  tenoyent  j)lus  as- 
seurez  en  ce  camp  qu'en  une  forte  ville.  La  discipline 
que  tenoit  le  prince  et  l'obeyssance  du  soldat  y  fut  si 
grande,  que  les  paysans  des  villages  circonvoisins  se 
vindrent  loger  dedans  ce  camp  à  refuge,  non  seule- 
ment avec' leurs  femmes  et  enfans,  mais  avec  leurs 
chevaux,  vaches,  brebis  et  autre  bestail,  jusques  aux 
poulcLs,  vendans  aux  soldats,  comme  en  plain  marché 

de  ville,  leurs  œufs,  lait,  beurre,  fromage  et  autres 
denrées.  Mesmes  à  ceux  qui  avoient  des  terres  labou- 
rables dedans  l'enclos  du  camp  fut  permis  de  les  la- 
bourer, cliose  qui  sembleroit  presque  incroyable,  et 
toutesfois  véritable. 

Le  camp  du  prince  Maurice  et  desEstats  estant  ainsi 
bien  fermé,  garanty  et  discipliné  devant  Gheeitruy- 
denberghe  du  costé  de  la  terre,  la  ville  fut  pareille- 
ment serrée  par  mer  avec  environ  cent  navires,  tant 
grandes  que  moyennes,  pour  empescher  que  rien  n'y 
entrast  de  ce  costé-là.  Quant  à  la  cavalerie ,  le  prince 
l'envoya  ez  villes  de  Bergh  sur  le  Soom ,  Breda  et 
Heusden,  pour  coupper  les  vivres  à  l'Espagnol  qui 
commençoit  à  s'amasser  à  Turnhout.  Il  en  retint  quel- 
ques compagnies  qui  furent  campées  à  l'escart,  entre 
le  quartier  du  prince  et  celuy  du  comte  de  Hohenloo, 
en  lieu  mal  accessible  pour  l'Espagnol  à  cause  des 
eaux,  mais  à  toute  heure  preste,  par  le  moyen  des 
ponts,  pour  secourir  l'un  et  l'autre  des  deux  quartiers 
du  camp. 

Le  comte  Pierre  Ernest  de  Mansfeldt,  délibéré  de 
faire  lever  ce  siège,  s'approcha  avec  son  armée  qui 
estoit  de  douze  mille  hommes,  tant  de  cheval  que  de 
pied,  jusques  à  Oosterhout,  distant  demye  lieue  du 
camp  du  prince,  où  il  se  tint  retrenché  dix  jours.  Mais, 
comme  de  ce  costé  là  qui  regardoit  le  quartier  du 
prince  il  n'y  voyoit  nul  moyen  d'entreprendre,  tant 
pour  les  marescages  que  pour  les  retranchemens  et 
fortifications  du  camp,  il  changea  de  place,  et  alla 
camper,  du  costé  d'orient,  aux  villages  de  Waesbeke 
et  Cappelle,  assez  proches  du  quartier  du  comte  de 
Hohenloo,  auquel  fut  envoyé  de  renfort  le  chevalier 

\  eer  avec  six  cents  Anglois  et  environ  mille  Frisons, 
Mansfeldt  estant  là  campe' ,  sans  monstrer  aucun  sem- 
blant de  vouloir  forcer  le  camp  des  Estais,  mais  tous- 
jours  attendant  quelque  opportunité',  car,  d'y  aller  par 
force,  il  n'eust  peu  sans  se  perdre  pource  que  le  camp 
des  Estais  estoit  aussi  suffisant  au_  plus  foible  endroit 
que  mainte  forte  place,  et  ne  se  pouvoit  attacquer  sans 
batterie  ny  sans  bazarder  beaucoup,  avec  peu  d'espoir 
d'y  acquérir  bonneur  :  aussi  Mansfeldt,  comme  vieil 
capitaine  prudent  et  avisé  qu'il  estoit,  et  qui  ne  vou- 
loit  rien  mettre  à  l'aventure,  demeura  en  ce  lieu  en- 
viron trois  semaines,  voyant  de  ses  yeux  tout  ce  qui  se 
faisoit  devant  la  ville  sans  y  pouvoir  remédier,  ny 
donner  autre  empeschement  que  de  bonne  volonté.  Et 
cependant,  outre  la  batterie  qui  foudroyoit  le  rempar 
de  la  ville  en  trois  divers  endroits,  le  prince  fit  dresser 
des  galleries  pour  venir  à  la  sappe,  l'une  desquelles  fut 
tantavancée  qu'elle  vint  à  aprocher  le  rempar  à  quatorze 
ou  quinze  pieds  près,  jusq'ues  où  le  fossé  estoit  presque 
rempli  de  la  ruyne  de  la  brescbe  qui  y  estoit  tombée. 
Aussi  le  24  de  juin,  qui  estoit  le  jour  de  Sainct  Jean 
Baptiste,  un  soldat  du  camp  du  prince  s'advantura  de 
passer  le  fossé  de  la  ville  de  Gbeertruydenbergbe,  en- 
viron une  beure  après  midy,  et  de  monter  tout  douce- 
ment par  la  ruine  de  la  brescbe  jà  faite  au  ravelin  de 
la  porte  de  Breda,  tant  qu'estant  en  haut  il  considéra 
la  contenance  des  soldats  assiégez  qui  y  estoient  en 
garde,  dont  les  uns  disnoient,  d'autres  dormoient.  Ce 
soldat  fit  signe  à  deux  compagnies  qui  estoient  là  prez 
en  garde  de  le  suivre.  Au  mesmc  instant  ils  se  jetterent 
à  la  foule  dedans  le  fossé,  franchirent  ce  ravelin,  le 
gaigncrent,  tuèrent  une  partie  des  soldats,  et  chfis- 

serent  les  autres  qui  y  esloient,  qu'ils  poursuivirent 
jusqucs  dedans  la  ville,  où  y  en  eut  un  attrapé  qui  fut 
amené  au  prince. 

Sur  cest  alarme  le  sieur  de  Gisant,  gouverneur  de 
Ja  ville,  estant  en  armes  pour  venir  au  rempart, 
comme  l'artillerie  du  camp  ne  cessoit,  fut  tué  d'un 
coup  de  pierre  tirée  d'un  mortier,  et  plusieurs  autres 
autour  de  luy  blessez,  entr'autres  le  sergent  major. 
Les  assiégez  ,  voyans  ce  ravelin  gaigné,  leur  gouver- 
neur mort,  qui  estoit  le  troisième  gouverneur  qui 
durant  ce  siège  y  furent  tuez,  et  qu'au  quartier  des 
Escossois  le  fossé  n'estoit  gueres  moins  advancé  de 
remplir,  qu'ils  craignoient  la  nuict  suivante  devoir 
estre  achevé,  et  ainsi  pouvoir  estre  chargez  par  deux 
ou  trois  endroits,  envoyèrent  leurs  députez  vers  le 
prince  pour  traitter  d'accord.  Sur  ce  furent  envoyez 
des  ostages  pour  eux  dans  la  ville,  tandis  que  ceste 
nuict  ils  demeureroyent  au  camp  à  traitter  la  compo- 
sition, qui  fut  faite  à  certaines  conditions  lesquelles  le 
lendemain  furent  confirmées,  et  sortirent  avec  leurs 
armes  et  bagages  le  25  dudit  mois,  prenans  le  chemin 
d'Anvers. 

Estant  toute  la  gendarmerie  de  la  garnison  soitie,  la 
plus  part  hauts  Bourguignons  et  Alemans  venans  au 
dernier  pont  où  le  prince,  accompagné  des  comtes  de 
llohenloo,  Solms  et  autres,  les  voyoit  passer,  chasque 
porte  enseigne  remit  son  drapeau  entre  les  mains  dudit 
prince,  suivant  la  composition,  et  en  receut  seize  qu'il 
envoya  à  La  Haye. 

Ce  jour  mesme  que  ceste  ville  se  rendit,  le  comte  de 
Mansfeldt  envoya  (juehjues  troupes  d'infanterie  pour 
recognoistre  le  quartier  du  comte  de  llolienlo;  mais 

ils  furent  chargez  par  la  compagnie  de  cavalerie  du 
comte,  et  par  le  chevalier  Veer  et  sa  cornette,  et  quel- 
ques autres  qui  desfireiit  ceste  infanterie,  et  en  ame- 
nèrent au  camp  deux  capitaines  wallons  prisonniers 
qui  furent  bien  estonnez,  voyans  que  la  ville  estoit 
rendue  ,  car  Mansfeldt  n'en  sceut  rien  que  sur  le  soir, 
lors  qu'il  vid  les  feux  de  joye  dedans  la  ville  et  parmy 
le  camp  des  Estats,  avec  les  salves  du  canon  et  de  l'es- 
copeterie.  Ainsi  fut  ceste  ville,  que  l'Espagnol  estimoit 
imprenable,  prinse  après  avoir  enduré  quatre  mil  cinq 
cents  coups  de  canon  de  cinquante  quatre  pièces  de 
batterie,  à  la  barbe  de  l'armée  du  roy  d'Espagne  com- 
mandée par  un  si  brave  et  vieil  capitaine. 

Mansfeldt,  entendu  qu'il  eut  la  reddition  de  la  ville, 
fit  quant  et  quant  marcher  son  armée  en  toute  dili- 
gence au  quartier  de  Bosleduc,  et  s'alla  camper  devant 
le  fort  de  Crevecœur,  situé  sur  la  rivière  de  Meuse ,  à 
l'emboucheure  du  canal  qui  s'appelle  la  Dise,  allant 
vers  la  ville  de  Bosleduc,  pour  par  le  moyen  de  ce 
fort  tenir  la  ville  sujette  que  rien  n'eust  peu  des- 
cendre vers  Heusden,  Gorrichom  et  Dordrecht,  ny 
de  là  remonter  en  haut.  Le  prince ,  entendant  qu'il 
avoit  la  teste  tournée  de  ce  costé  là ,  despescha  tout 
aussi  tost  le  frère  du  sieur  de  Brederode  avec  son  régi- 
ment ,  et  l'envoya  par  ladite  rivière  à  ce  fort  de  Creve- 
cœur, faisai)t  suivre  ses  navires  de  guerre  et  pontons 
avec  l'artillerie,  qui  singlerent  avec  un  vent  d'ouest 
si  ferme,  que  rien  ne  les  peut  empescher  qu'ils  ne 
vinssent  ancrer  droit  au  devant  du  fort,  à  l'une  et  à 
l'autre  rive.  Et  comme  on  eut  asseuré  le  prince  que 
Mansfeldt  avoit  commencé  à  y  plantel"  son  canon, 
délibéré  de  le  battre,  il  y  alla  luy-mesnie  avec  le  reste 

de  son  armde  qu'il  fit  entrer  en  l'isle  de  Bommel, 
s'allant  camper  au  village  de  Heel,  à  l'opposite  du  fort 
qu'il  renforça  d'artillerie,  avec  laquelle  les  assiégez 
lirent  tel  devoir,  que  Mansfeldt,  veu  l'inondation  du 
quartier  où  il  estoit,  par  l'accroissement  des  eaux,  fut 
contraint  retirer  la  sienne  et  aller  camper  demie  lieue 
arrière.  Tandis  le  canal  estoit  tellement  bouché  que 
rien  n'y  pouvoit  entrer  ne  sortir.  Finalement,  après 
que  Mansfeldt  y  eut  séjourné  quelque  temps,  il  ra- 
mena son  armée  en  Brabant,  en  laquelle  il  n'y  avoit 
pas  sept  mille  hommes  au  plus,  le  reste  s'estant  des- 
bandé qui  çà  qui  là.  Voylà  le  peu  d'heur  qu'eurent 
les  Espagnols  aux  Pays-Bas. 

Nous  avons  comme  enchâssé  ce  discours  de  Testât 
des  Pays-Bas  parmy  le  récit  de  ladite  conférence  qui 
se  faisoit  entre  les  royaux  et  ceux  de  l'union  aux  envi- 
rons  de  Paris ,  et  ce  à  cause  que  ceux  de  l'union  y  dirent, 
par  forme  de  plainte,  que  le  Roy  assiegeoit  Dreux,  et 
([ue  cependant  M.  le  duc  de  Mayenne  avoit  mandé  au 
romte  Charles  de  cesser  d'assiéger  et  prendre  places  ;  ce 
f{ui  ne  pouvoit  estre  pour  la  mutinerie  cydessus  dite, 
qui  advint  en  l'armée  dudit  comte  Charles  de  Mans- 
feldt, et  pour  la  nécessité  de  tous  les  gens  de  guerre 
qui  estoientausdits  Pays-Bas.  Aussi  le  duc  de  Mayenne, 
en  la  response  qu'il  fit  au  duc  de  Feria ,  lequel  l'ac- 
cusoit  envers  le  roy  d'Espagne  d'avoir  laissé  perdre 
Dreux,  descouvre  assez  la  nécessité  qui  estoit  lors  en 
leur  party,  en  ces  termes  : 

«  Ce  calomniateur  dit  que  j'ay  laissé  perdre  la  ville 

de  Dreux  assiégée  par  Tennemy,  afin  d'intimider  les 

estais  et  les  induire  à  consentir  la  Irefve.  Ose-il  bien 

si  effrontément  escrire  à  Vostre  ATajesté  le  contraire  de 

4 1 .  27 

ce  qu'il  sçait,  et  me  contraindre  à  dire  que  je  le  pressay 
tous  les  jours,  luy  et  les  autres  ministres  de  Vostre  Ma- 
jesté, défaire  retourner  l'arme'e,  qui  tost  après  la  prise 
de  Noyon  s'estoit  retirée  sur  la  frontière  et  dissipée 
pour  la  plus-part?  Je  leur  remonstray  qu'en  ayant  une 
portion  d'icelle,  avec  ce  que  nous  mettrions  ensemble 
des  forces  françoises,  elle  sviffiroit  pour  faire  lever  ce 
siège,  d'autant  que  l'armée  do  l'ennemy  estoit  fort 
foible.  S'ils  ne  l'ont  pas  voulu  la  coulpe  en  est  à  eux  j 
s'ils  ne  l'ont  peu  pour  la  mutinerie  qui  arriva  parmy 
les  troupes,  comme  il  est  vray,  sou  fi  ions  et  excusons 
ensemble  ce  mal  sans  rejetter  la  coulpe  sur  celuy  qui 
est  innocent.  J'en  recevray  pour  tesmoin  M.  le  légat, 
le  sieur  de  Taxis  et  le  sieur  don  Diego,  de  ce  qui  se 
passa  lors  en  cest  affaire.  Je  n'ay  jamais  pensé  depuis  à 
la  perte  de  ceste  ville  tant  afi'eclionnée  que  les  larmes 
aux  yeux.  Aurois-je  aussi  peu  oublier  leur  généreuse 
resolution  de  vouloir  mourir  et  soufiiir  tout  ce  qui 
rend  les  hommes  misérables  plustost  que  de  se  rendre 
à  l'ennemy  victorieux,  lors  qu'il  retournoit  de  la  ba- 
taille d'Yvry,  ayans  apprins  aux  autres,  par  cest  exem- 
ple de  leur  constance  et  vertu,  d'en  faire  autant?»  Ainsi 
le  duc  de  Mayenne  deploroit  la  perte  de  la  ville  de 
Dreux ,  qui  advint  de  ceste  façon  : 

Le  Roy  voyant  que  le  duc  de  Mayenne  et  ceux  de 
l'union  ne  taschoient,  parla  surceance  d'armes  accor- 
dée pour  la  conférence,  qu'à  l'amuser,  tant  afin  que  les 
chefs  de  l'armée  d'Espagne  pussent  appaiser  leurs  mu- 
tinez et  remettre  sus  un  corps  d'armée  pour  soustenir 
l'eslection  d'un  prétendu  roy  qu'ils  vouloient  eslire, 
que  pour  faire  entrer  le  plus  de  vivres  qu'ils  pourroient 
dans  Paris,  il  manda  aux  députez  royaux  de  ne  conti- 

nuer  plus  la  surceance  d'armes,  et,  suyvant  la  resolu- 
tion qu'il  avoit  prise  avec  M.  d'O  d'assiéger  Dreux, 
place  qui  empeschoit  la  libre  communication  de  Char- 
tres à  Mante,  sur  l'advis  qu'il  eut  que  le  sieur  de  Vieux- 
pont,  gouverneur  de  Dreux  pour  l'union,  estoit  à 
l'assemblée  de  Paris,  il  manda  à  M.  l'admirai  de  Biron, 
qui  conduisoit  son  armée,  d'investir  Dreux;  ce  qu'il 
fit  si  diligemment  que  dans  quinze  jours  le  Roj  s'en 
rendit  maistre  par  la  force.  La  ville  ainsi  gaignée  fut 
pillée  à  cause  de  l'opiniastretédes  haJjitans,  la  plus-part 
desquels  s'allèrent  confusément  retirer  dans  le  chas- 
teau  avec  leurs  femmes,  enfans  et  bestial,  où  en  peu  de 
temps  ils  furent  réduits  à  de  grandes  nécessitez  faute 
de  vivres  et  principalement  de  l'eau.  D'autres  se  reti- 
rèrent dans  une  tour  que  l'on  appelle  la  tour  grise,  oii 
Gravelle,  homme  de  justice  et  officier  du  Roy  en  ceste 
ville,  s'opiniastra  tellement  dedans,  que  l'on  fut  con- 
traint de  miner  ceste  tour  et  la  faire  sauter.  Plusieurs 
des  royaux,  qui  entrèrent  des  premiers  pour  butiner 
si  tost  que  la  première  mine  eut  joué,  se  trouvèrent 
accablez  dans  les  ruines  que  fit  la  seconde  mine.  En 
fin  Gravelle  se  pensant  sauver  fut  pris  avec  huict  au- 
tres, et  furent  tous  incontinent  pendus  à  des  arbres  vis 
à  vis  de  la  bresche  par  où  la  ville  avoit  esté  prise.  Or 
le  Roy  avoit  accordé  trelves  à  ceux  qui  estoient  dans 
le  chasteau  et  parloient  de  se  rendre;  mais,  aussi  tost 
qu'ils  virent  la  tour  grise  sauter,  ils  commencèrent  à 
tirer  sur  le  Roy  qui  estoit  proche  dudit  chasteau  avec 
^Madame,  sa  sœur,  madame  de  Rohan  et  ses  filles,  et 
plusieurs  autres  dames  et  demoiselles.  C'estoit  trop  ba- 
zarder, car  les  balles  passèrent  si  près  de  leurs  per- 
sonnes, que  {{uel(jues  oUiciers  de  leurs  maisons  en  fu- 

rent  blessez.  Peu  de  jours  après  ceux  du  chasteau  fuient 
contraints  de  se  rendre  à  Sa  Majesté  vies  et  bagues  sau- 
ves :  ce  qu'ils  obtindrent  du  Roy,  qui  par  ce  moyen  se 
rendit  maistre  de  ceste  ville,  et  y  mit  dedans  pour 
commander  le  sieur  de  Manou,  frère  de  M.  d'O. 

Durant  ce  siège  Madame,  sœur  du  Koy,  estoit  logée 
à  Bus,  où  madame  de  Nevers  et  madame  de  Guise  , 
sœurs,  avec  mademoiselle  de  Guise,  à  présent  prin- 
cesse de  Conty,  la  vindrent  trouver.  Le  Roy  leur  fit 
cest  honneur  de  s'y  rendre  au  disner,  là  où  il  fut  parlé 
de  mariages  de  princes  et  princesses ,  tant  de  celuy  de 
M.  de  Montpensier  (qui  peu  de  jours  auparavant  avoit 
receu  une  harquebuzade  dans  la  gorge)  avec  Madame, 
sœur  de  Sa  Majesté,  que  de  celuy  de  M.  de  Guise  avec 
l'infante  d'Espagne,  ainsi  que  le  bruit  en  couroit  lors. 
Il  fut  parlé  aussi  des  armées  estrangeres  de  l'union, 
et  le  Roy  leur  dit  :  «  Je  vous  asseure,  s'ils  y  viennent,  je 
les  renvoyeray  en  leurs  logis  sans  trompette.  » 

Pendant  le  siège  de  Dreux  on  traicta  fort  à  l'assem- 
blée de  Paris  de  l'eslcction  d'un  roy.  Or  ils  avoient,  le 
douziesme  may,  faict  une  procession  pour  prier  Dieu 
que  leur  assemjjlée  eust  un  succez  heureux  en  la  no- 
mination qu'ils  en  desiroient  faire.  Il  y  avoit  en  ceste 
procession  trois  archevesques,  un  françois,  un  italien 
et  un  escossois,  avec  neufevesques,  lesquels  portoient 
les  chasses  des  saincts  martyrs  et  apostres  de  France, 
sainct  Denis,  sainct  Rustique   et  sainct   Eleutere.  La 
chasse  où  est  le  corps  du  loy  sainct  Loys  fut  portée  par 
treize  conseillers  de  la  cour,  et  la  vraye  croix  par  deux 
religieux  de  l'abbaye  Sainct  Denis,  lesquels,  dès  le 
commencement  de  l'an  iSSc),  lors  que  l'on  apporta  le 
tlircsor  de  Sainct  Denis  à  Paris ,  y  estoient  demeurez 

pour  y  prendre  garde.  Ces  religieux  estoient  pieds  nuds 
sous  un  riche  poile  que  ceux  de  la  noblesse  de  l'union 
soustcnoient.  l'ous  les  princes  et  seigneurs  de  ce  parly 
y  estoient.  Le  cardinal  de  Pelvé  dit  la  messe  dans  l'c- 
glise  Nostre  Dame,  et  le  docteur  Boucher  y  fit  la  pré- 
dication. 

Après  cestc  procession ,  le  reste  de  ce  mois  de  may 
et  le  commencement  de  juin,  cliacun  attendoit  de  jour 
en  jour  que  les  ambassadeurs  d'Espagne  deussent  ex- 
poser leurs  charges  et  instructions  touchant  ceste  eslec- 
tion  d'un  nouveau  roy.  Avant  que  de  le  vouloir  faire 
en  plaine  assemblée  ils  en  tindrent  plusieurs  devis  par- 
ticuliers par  forme  de  conseils  avec  ledit  sieur,  cardi- 
nal de  Plaisance  et  le  duc  de  Mayenne,  et,  continuans 
en  leur  première  demande  qu'ils  avoient  faicte  audit 
duc  de  Mayenne  au  commencement  de  l'an  iSga,  à  ce 
que  l'infante  d'Espagne  fust  receue  au  premier  grade 
et  déclarée  royne  de  France,  ils  proposèrent  aussi  le 
mariage  d'elle  et  de  l'archiduc  Ernest  d'Austriche , 
frère  de  l'Empereur,  qui  devoit  venir  de  la  Hongrie 
gouverner  les  Pays-Bas.  A  ceste  proposition,  qui  ne  se 
faisoit  qu'en  particulier,  tous  ceux  de  l'union,  tant  le 
duc  de  Mayenne,  les  autres  princes  de  sa  maison,  que 
les  Seize  mesmes  qui  en  ouyrent  parler,  y  contredi- 
rentjet,  suyvantla  première  response  qui  leur  fut  faicte 
lors,  on  leur  dit  encores  que  l'on  pourroit  rompre 
pour  ceste  fois  la  loy  salique,  avec  condition  (|ue  l'In- 
fante se  marieroit  on  France  à  un  prince  de  leur  party, 
et  par  l'advis  des  princes  et  de  leur  assemldée  d'estals. 

Les  ministres  d'Espagne,  voyans  que  ceste  propo- 
sition n'avoit  point  esté  trouvée  l)onnc,  s'adviserent 
d'une  autre  sul)tililé,  et  projîosercnt  (|u'il  n'esloil  [>as 

raisonnable  qu'autre  que  le  Roy  leur  maistre  choisist 
un  mary  pour  sa  fille,  et  que  l'on  luy  en  devoit  laisser 
l'eslection,  laquelle  toutesfois  il  ne  feroit  que  d'un 
prince  François,  et  qui  seroit  du  party  de  l'union.  A 
ceste  proposition  les  grands  de  ce  party  s'accordèrent, 
sur  diverses  pretensions  toutesfois,  ainsi  qu'il  se  pourra 
cognoistre  cy  après. 

Messieurs  les  députez  royaux  pour  la  conférence, 
estans  tousjours  à  Sainct  Denis,  attendans  la  responce 
que  ceux  de  l'union  leur  dévoient  faire  à  leur  dernière 
proposition  du  ii  juin,  et  ayans  eu  advis  des  propo- 
sitions cy-dessus  faictes  par  les  ministres  d'Espagne, 
rescrivirent  la  lettre  suivante  à  l'archevesque  de  Lyon 
et  à  ses  autres  condeputez. 

R  Messieurs,  ayant  sceu  par  M.  de  Talmet  que  l'on 
desiroit  de  vostre  costë  que  nous  prinssions  en  bonne 
part  ce  que  différez  de  faire  responce  à  ce  que  dez  l'un- 
ziesme  de  ce  mois  vous  a  este'  par  nous  proposé,  et 
que  dans  dimanche  prochain  nous  sçaurions  vostre 
resolution,  nous  avons  estimé,  s'agissant  du  bien  et 
repos  commun  de  cest  Estât,  de  vous  devoir  faire  la 
response  qu'aurez  desjà  sceue  par  ledit  sieur  de  Tal- 
met. Et  toutesfois,  messieurs,  nous  sommes  contraints 
de  vous  dire  que  les  princes  et  seigneurs  de  la  part 
desquels  nous  sommes  icy  venus  se  trouvent  en  bien 
grande  peine  de  ce  qu'en  chose  qui  concerne  si  avant 
la  religion  catholique  et  le  salut  du  royaume,  ils  n'ont 
veu  jusques  à  présent  qu'il  y  ait  esté  donné  l'avance- 
ment qu'ils  jugent  estre  si  nécessaire  pour  faire  cesser 
nos  misères  et  remettre  nostre  patrie  en  quelque  meil- 
leur estât;  qui  est  la  cause  que  nous  vous  prierons, 

avec  toute  affection ,  de  vouloir  considérer  avec  vos 
prudences  que  nous  avons  à  rendre  compte  ausdits 
princes  et  seigneurs,  non -seulement  de  nos  actions, 
mais  aussi  d'une  si  longue  demeure  et  retardement 
qui  advient  en  ceste  negotiation,  pendant  laquelle  ce 
royaume  se  consume,  nous  ne  dirons  pas  à  petit  feu, 
mais  d'une  violente  flamme,  avec  un  furieux  embrase- 
ment qui  ne  tardera  (s'il  ne  plaist  à  Dieu  par  sa  saincte 
grâce  de  nous  inspirer  meilleurs  conseils)  d'anéantir 
et  réduire  en  cendres  et  les  uns  et  les  autres. 

«  Ce  qui  nous  fait  craindre  que  nous  ne  soyons  aux 
derniers  jours  de  la  maladie,  est  que  nous  voyons  que 
de  jour  en  jour,  d'heure  à  autre,  il  se  met  en  avant 
de  nouvelles  inventions  pour  avancer  et  précipiter 
nostre  ruine.  Si  l'ambition  insatiable  de  ceux  de  la 
part  desquels  elles  sont  proposées  n'estoit  cognuè'  à 
un  chacun  de  vous  comme  à  nous  mesmes;  si  l'on  ne 
sçavoit,  à  nostre  grand  dommage,  la  violente  passion 
que  de  tout  temps  ils  ont  monstrée  de  subjuguer  nostre 
patrie  et  fouler  aux  pieds  la  dignité  du  nom  françois, 
nous  nous  estendrions  à  le  vous  escrire,  mais  vos  pru- 
dences n'ont  besoin  de  nostre  instruction  ;  il  nous  suf- 
fira de  vous  dire  que,  dej)uis  la  venue  de  ces  députez 
du  roy  d'Espagne,  ils  ont  assez  fait  cognoistre  par  leur 
dire  et  actions  le  venin  qu'ils  ont  prépare'  pour  em- 
poisonner ce  royaume.  Ils  disent  maintenant  une  chose, 
maintenant  l'autre. 

«  Ces  grands  zélateurs  de  l'honneur  de  Dieu  et  de 
la  France  ne  demandoient  au  commencement,  sinon 
qu'il  fust  pourveu  à  ce  qui  concerne  la  seureté  de  la 
religion  catholique.  Vous  le  nous  avez  mandé  et  fait 
imprimer.  Ce  zèle  de  religion  les  a  fait  entrer  en  goust 

de  demander  le  royaume  pour  un  Allemant  que  pres- 
que on  ne  sçavoit  pas  en  ce  royaume  s'il  esloit  au 
monde,  et  avec  cest  Allemant  ils  veulent,  contre  la 
loy  salique,  loy  fondamentale  du  royaume,  mettre  le 
sceptre  entre  les  mains  d'une  fille.  Voyans  que  leurs 
finesses  n'avoient  pas  succédé  de  ce  costé  là,  ils  pro- 
posent de  bailler  la  fille  d'Espagne  à  celuy  que  le  roy 
des  Espagnols  choisira,  c'est-à-dire  qu'ils  vous  deman- 
dent que  vous  mettiez  l'eslection  de  ce  royaume  au 
jugement  et  discrétion  d'un  roy  qui  en  a  tousjours  esté 
le  plus  certain  ennemy,  et  le  proposent  avec  tant  de 
finesse,  que  les  aveugles  peuvent  voir  qu'ils  n'ont  au- 
tre but  que  de  perpétuer  nos  misères,  n'espargnans 
pour  cest  effect  ny  parolles,  ny  argent,  ny  promesses, 
qu'ils  sçavent  bien  ne  pouvoir  estre  contraints  d'obser- 
ver, pour  nous  tenir  tousjours  desunis,  et  nourrir  l'ini- 
mitié et  la  zizanie  qu'ils  ont  semé  parmy  nous.  Ils  font  es- 
tât que,  sur  la  délibération  de  nommer  celuy  qui  devra 
espouser  madame  l'Infante,  ils  feront  aisément  couler 
une  couple  d'années,  et  n'estiment  pas,  attendu  la  né- 
cessité en  laquelle  ils  croyent  nous  avoir  réduits,  que 
le  corps  de  cest  Estât  puisse  suljsister  si  longuement. 
«  Messieurs ,  nous  sommes  contralints  d'user  de  ce 
langage  envers  vous,  non  pour  estimer  que  vous  n'y 
voyez  aussi  clair  et  plus  clair  que  nous,  mais  pour  ce 
que  nous  desirons  que  vous  et  un  chacun  sçache  quelle 
est  en  cela  nostre  opinion;  surquoy  ne  pouvons  pren- 
dre autre  resolution  que  de  nous  affermir  et  roidir  de 
plus  en  plus  à  nous  opposer  aux  mauvais  et  pernicieux 
desseins  des  ennemis  communs  de  cest  Estât.  Ce  n'est 
pas  que  nous  ne  cherchions  par  tous  moyens  possibles 
aux  hommes  qui    ont  Dieu,  l'honneur   et   la   cliarilé 

de  leur  patrie  devant  les  yeux,  de  nous  reconcilier  et 
reunir  avec  vous. 

«  Nous  estimons  que  le  but  où  doivent  tendre  les  gens 
de  l>ien  est  de  pouvoir  vivre  en  repos  avec  dignité.  Ce 
mot  de  repos  comprend  l'un  et  l'autre,  consistant  en 
ce  qui  concerne  la  conservation  de  nostre  religion,  de 
nos  honneurs,  vies  et  jjiens.  Si  ceste  guerre  ne  se  fait 
pour  autre  occasion ,  nous  ne  voyons  pas  chose  qui 
doive  empescher  c[ue  nous  ne  vivions  les  uns  avec  les 
autres  en  paix,  concorde  et  toute  amitié.  C'est  le  désir 
commun  de  tous  les  gens  de  bien  qui  servent  Sa  Ma- 
jesté. Ils  ne  prétendent  aucun  droict  sur  vos  biens.  Ils 
estiment  que  le  mal  qui  vous  advient  est  le  leur  pro- 
pre, et  s'asseurent  tant  de  vos  bontez  que  vous  n'es- 
timez pas  que  leur  mal  soit  vostre  bien.  Ils  désirent 
vostre  conservation,  vous  tenans  pour  membres  très- 
honorables  et  très-utiles  au  corps  de  ceste  couronne, 
pour  le  soustenement  et  honneur  de  laquelle  ils  com- 
battent et  combattront  jusques  au  dernier  souspir  de 
leurs  vies.  Quand  ils  se  perdiont  vous  perdrez  vos 
frères  et  bons  amis,  qui  méritent  d'estre  tenus  pour  bons 
et  nécessaires  appuis  de  la  monarchie  françoise.  Ils  font 
de  vous  et  de  vostre  valeur  le  même  jugement. 

«  Quelle  malédiction  nous  peut  maintenant  conseil- 
ler d'aguiser  nos  cousteaux  contre  ceux  ausquels  nous 
sommes  obligez  de  désirer  tout  bien  et  prospérité' 
Nous  desirons  sur  toutes  choses  que  la  religion  catho- 
lique soit  conservée,  et  que  l'ordre  ancien  en  la  suc- 
cession de  la  couronne  soit  observé.  Detpioy  pouvons 
nous  donc  estre  accusez,  si  ce  n'est  de  ce  cjue  nous  ne 
voulons  et  ne  pouvons  consentir  de  soullrir  le  j'Hig 
des  anciens  ennemis  de  la  l'iancc^  S'il  y  a  chose  que 

de  part  ou  d'autre  soit  demande'e  avec  raison,  celuy 
qui  s'y  opposera  sera  jugé  desraisonnable;  il  en  sera 
blasmé  tout  le  temps  de  sa  vie,  et  sa  mémoire  sera 
honteuse  et  détestable  à  la  postérité.  Au  contraire,  la 
mémoire  de  ceux  qui  s'employeront  loyauraent  à  dé- 
livrer leur  patrie  du  danger  extrême  où  le  malheur 
l'a  précipitée,  demeurera  perpétuelle  et  très-honora- 
ble aux  siècles  à  venir,  et  eux  vivans  seront  aymez, 
respectez  et  honorez  de  tous  les  gens  de  bien,  comme 
vrays  enfans  de  Dieu  et  vrays  François. 

«  Nous  estimons,  à  la  vérité,  que  nostre  maladie  est 
très -grande,  très  -  dangereuse  et  presque  mortelle. 
Mais  nous  n'estimerons  point  qu'elle  soit  incurable 
s'il  plaist  aux  gens  d'honneur  et  de  valeur,  tant  d'un 
party  que  d'autre,  se  despouillans  de  toutes  autres 
passions  que  de  la  religion  et  de  l'Estat,  considérer 
meurement  les  causes  et  les  remèdes  qui  se  peuvent 
apporter  à  nostre  mal.  Comme  un  navire  agité  des 
vents  et  des  vagues,  s'il  donne  sur  un  banc,  force  est 
qu'il  s'ouvre,  tellement  que,  prenant  eau ,  s'il  n'est 
promptement  conduit  à  quelque  port  ou  radde,  il  va 
à  fonds  et  se  perd  avec  les  hommes  et  tout  ce  qui  est 
dedans,  mais,  estant  arrivé  à  port ,  il  peut  estre  secouru 
et  ce  qui  est  dedans  sauvé,  avec  le  navire  que  l'on 
pourra  refaire  et  remettre  en  aussi  bon  estât  qu'il  es- 
toit  auparavant;  ainsi  nous  dirons  qu'il  advicndroit  à 
ce  royaume,  qui  a  donné  sur  un  banc,  sur  un  escueil 
de  sédition  qui  l'a  misérablement  ouvert  aux  estran- 
gers.  Il  est  en  un  très-évident  danger  de  se  perdre  et 
couler  à  fond  si  nous  tardons  de  le  conduire  au  port 
de  la  paix.  Mais  nous  voulons  espérer,  avec  la  bonne 
ayde  de  Dieu  ,  que  nous  serons  si  heureux  que  de  nous 

bien  résoudre  à  une  bonne  reconciliation,  que  non- 
seulement  nous  nous  garantii'ons  de  la  violence  de  nos 
ennemis,  mais  aussi  que  nous  reprendrons  nos  pre- 
mières forces  et  le  mesme  degré  d'iionneur  et  de  préé- 
minence que  ce  royaume  a  tenu  depuis  mil  ans  en  ça 
sur  tous  les  royaumes  de  la  chrestienté.  C'est  le  but  où 
nous  tendons  que  de  continuer  ceste  monarcbie  Fran- 
çoise; c'est  le  but  où  tend  l'Espagnol  que  de  l'abattre, 
et  vous  solicite,  pour  cest  eli'ect,  avec  une  si  violente 
importunite,  que  vous  procédiez,  nous  ne  dirons  plus 
à  l'eslection  d'un  nouveau  roy,  mais  que  vous  luy  en 
donniez  la  nomination.  Nous  estimons  d'estre  bien 
fondez  en  nos  opinions  que  l'élection  qui  se  feroit  en 
ce  royaume  d'un  autre  roy  que  celuy  que  Dieu  et  la 
nature  nous  a  donné,  mettroit  les  affaires  de  la  reli- 
gion catholique  et  du  royaume  de  France  au  plus  mi- 
sérable estât  qu'on  l'ait  veu  depuis  mil  ans  en  çà.  Aussi 
n'estimons-nous  pas  que  vous  voulussiez  ny  puissiez, 
comme  aussi  il  n'appartient  à  aucun,  quel  qu'il  soit,  de 
violer  la  loy  fondamentale  du  royaume  qui  donne  la 
couronne  au  plus  proche  en  degré  en  ligne  masculine 
au  roy  dernier  decedé.  Les  choses  à  venir  sont  invisi- 
bles, et  n'y  a  rien  de  certain  que  ce  qui  est  de  Dieu  et 
du  passé. 

«  Le  plus  certain  jugement  que  nous  pouvons  faire 
de  l'advenir  est  de  nous  résoudre  par  ce  qui  est  passé. 
Ceux  qui  disent  que  c'est  chose  aisée  de  oster  la  cou- 
ronne au  Roy,  ne  se  remettent  pas  assez  devant  les 
yeux  qu'estant  au  service  du  feu  l^oy  tout  ce  qui  est 
maintenant  joint  au  party  dont  est  chef  M.  le  duc  de 
Mayenne,  comme  aussi  estoient  tous  les  catholiques 
qui  sont  demeurez  fermes  et  constans  au  service  de  Sa 

Majesté,  le  Pape,  le  roy  d'Espagne  faisans  toute  assis- 
tance audit  feu  Hoy,  (jui  fut  aussi  favorisé  des  denieis 
des  Vénitiens  et  du  grand  duc  de  Toscane,  ce  neanl- 
moins  tous  ces  potentats,  toutes  ces  grandes  forces,  ne 
peurent  abatre  ce  Roy  n'estant  lors  que  roy  de  Na- 
varre. 

«Maintenant  que,  légitimement  et  selon  les  ordres 
du  royaume,  il  porte  sur  sa  teste  la  couronne  de  France , 
s'estant  fait  maistre  d'un  si  grand  nombre  de  villes  et 
pays,  luy  ayant  tous  les  princes  de  son  sang,  autres 
princes,  tous  les  officiers  de  la  couronne,  un  excepté, 
et  la  noblesse  en  un  nombre  si  infiny,  fait  une  si  grande 
et  si  expresse  déclaration  de  la  volonté  qu'ils  ont  de 
le  servir,  et  luy  rendre  toute  fidèle  obcyssance;  se 
trouvant  aussi  fortifié  de  tant  d'amitiez  et  alliances  des 
potentats  estrangers,  comme  se  peut  il  dire  que  ce  soit 
chose  aisée  de  luy  oster  cesle  couronne  ?  Il  se  peut  dire 
avec  beaucoup  d'apparence  qu'il  est  aisé,  avec  l'appuy 
des  princes  qui  soustiennent  le  party  qui  luy  est  con- 
traire, de  continuer  longuement,  ou  plustost  perpé- 
tuer nos  misères  et  calamitez  que  ce  royaume  a  souf- 
fertes depuis  cinq  ans  en  çà,  à  quoy  de  vostre  pari 
nous  desirons  de  tout  le  cœur  qu'il  y  soit  remédié. 
Vous  prions  et  conjurons,  au  nom  de  Dieu,  et  pai  la 
charité  qui  est  deué  à  la  patrie,  de  vous  joindre  et  unii 
avec  nous  en  ce  sainct  désir,  et  nous  fortifier  de  vos 
bonnes  volontez.  Il  faut  que  de  paît  et  d'autre  nous 
nous  efforcions  de  couper  la  racine  à  ce  mal  de  division 
par  tous  moyens  possibles. 

«  Nous  sçavons  assez  que  nos  ennemis  ne  prennent 
autre  argument  pour  nourrir  entre  nous  la  division, 
cl  ne  couvrent  leurs  mauvaises  volontez  que  du  man- 

tenu  de  religion  :  c'est  ce  qu'ils  ont  ordinairement  en 
la  bouche,  et  qu'ils  ont  le  moins  dans  le  cœur.  En  fin 
chacun  a  veu  et  sçait  maintenant  que  l'apostume  de 
leur  exécrable  ambition  est  crevée.  Il  n'y  a  bon  Fran- 
çois qui  ne  soit  ofTencé  de  la  puanteur  qui  en  sort. 

«  Nous  accordons  avec  vous  qu'il  faut  que  de  part 
et  d'autre  nous  soyons  prudens;  aussi  n'est-il  pas  ques- 
tion de  vouloir  estre  prudent  plus  qu'il  ne  faut.  Il  y 
en  a  qui  disent  que,  si  les  catholiques  estoient  joints  en- 
semble, il  seroit  aisé  d'oster  la  couronne  au  Roy.  Qui 
nous  garantira  que  les  catholiques  qui  entreprendront 
de  luy  oster  la  couronne  viennent  à  bout  de  leur  en- 
treprinse?  H  y  a  trop  plus  d'apparence  que  si  le  Roy 
eust  esté  destitué  de  l'assistance  de  ses  subjets  catholi- 
ques, et  fust  venu  à  bout  de  ses  ennemis,  comme  tou- 
tes clioses  qui  se  décident  par  le  jugement  du  cousteau 
sont  douteuses  et  incertaines,  que  la  trop  grande  pru- 
dence dont  l'on  eust  voulu  user  à  cercher  un  autre 
roy  n'eust  servy  d'autre  chose  que  de  haster  sans  au- 
cune nécessité  la  ruyne  de  la  religion  catholique;  car, 
estant  ainsi  que  l'on  seioit  venu  à  conseils  extrêmes, 
il  estoit  fort  à  craindre  qu'aussi  de  l'autre  part  on  ne 
fust  venu  à  conseils  extrêmes. 

«  Quelle  nécessité  nous  a  deu  ou  doit  forcer  à  pren- 
(he  un  conseil  si  hazardeux,  que  d'exposer  la  religion 
catholique  à  un  si  grand  et  si  évident  danger,  et  avec 
la  religion  ce  beau  royaume  de  France,  nostre  douce 
patrie,  nos  honneurs,  nos  biens  et  nos  moyens,  s'il 
sera  procédé  à  l'élection  d'un  autre  roy?  Il  se  peut  dire 
qu'au  lieu  d'avoir  trouvé  le  chemin  chi  repos  et  de  la 
{)aix  l'on  aura  basly  en  ce  royaume  un  temjile  à  la 
discorde,  un  autel  dressé  à  la  conliruiation  et  peipc- 

tuité  de  nos  misères,  qu'il  n'est  besoin  que  nous  vous 
représentions  parce  que  vous  en  souffrez  vostre  bonne 
part,  comme  aussi  nous  y  participons  à  Ja  bonne  me- 
sure j  non  plus  que  nous  ne  pourrions  souffrir  l'ardeur 
de  deux  soleils  s'ils  estoient  au  ciel,  aussi  ce  royaume 
de  France  ne  peut  souffrir  la  domination  de  deux  roys. 
ce  Nous  lisons  en  nostre  histoire  les  sanglantes  ba- 
tailles qui  ont  esté  données  entre  les  François,  et  ruynes 
extrêmes  advenues  en  ce  royaume  es  temps  des  deux 
premières  races  de  nos  rois,  à  cause  que  le  royaume 
se  divisoit  lors  entre  les  enfans  des  roys.  L'histoire  dit 
qu'en  ces  batailles  il  s'y  entretuoit  un  si  grand  nombre 
de  noblesse  françoise,  que  depuis  ce  temps- là  le 
royaume  n'avoit  peu  estre  remis  en  sa  première  splen- 
deur. Les  roys  successeurs  de  Hugues  Capet  ont  trop 
mieux  advisé  à  la  seureté  et  repos  de  cest  Estât,  lais- 
sans  la  monarchie  et  souveraineté  à  leurs  fils  aisnez,  ou 
au  plus  proche  en  degré  de  leurs  successeurs  en  ligne 
collatérale.  Nous  dirons  donc  que  ceux  qui  auroient 
consenti  à  l'élection  d'un  autre  roy  auroyent  esleu  la 
voye  de  voir  en  ce  royaume ,  tout  le  temps  de  nos  vies 
et  celles  de  nos  enfans,  tout  malheur,  ruyne  et  désola- 
tion; car,  pour  faire  jouyr  en  paix  de  ceste  couronne 
celuy  qui  auroit  esté  ainsi  esleu,  il  faut,  ou  que  le  Roy 
à  présent  régnant  luy  cède  volontairement  la  place,  ou 
qu'il  soit  forcé  de  le  faire.  Qu'il  vueille  céder  de  son 
gré  une  telle  dignité,  il  n'y  a  homme  si  fol  qui  le  croye. 
Aussi  peu  doit-on  croire  que  ce  soit  chose  aisée  de  l'en 
despoiiiller.  On  l'a  veu  en  campagne  combattre  contre 
un  plus  grand  nombre  et  principalles  forces  des  princes 
qui  vous  assistent  joinctes  aux  vostres.  Vous  avez  cognu 
quelle  cstsavalleur,  et  m'asseureque  ses  ennemis,  s'ils 

ne  se  veulent  faire  tort,  ne  diront  point  que  ce  ne 
soit  un  prince  très-genereux  et  très-valeureux,  et  le 
plus  digne  de  bien  defTendre  la  couronne  de  France 
qu'homme  qui  soit  sur  la  terre.  Si  tost  que  l'on  auroit 
esleu  un  autre  roy,  la  nécessité  contraindra  les  uns  et 
les  autres  de  se  résoudre  à  conseils  extrêmes.  11  n'y 
aura  plus  nul  moyen  ,  et  le  Roy  qui  règne  à  présent, 
auquel  Dieu  a  donné  la  couronne ,  et  ceiuy  qui  se  pre- 
tendroit  avoir  esté  esleu,  voudront  user  de  puissance 
royale  contre  ceux  qui  leur  desobeyroient,  qui  est  de 
confisquer,  bannir  et  faire  mourir  ceux  qu'ils  auront 
déclaré  rebelles.  Pourquoy  est-ce  que,  sans  nécessité 
et  comme  de  gayeté  de  cœur,  nous  attirerons  sur  nos 
testes  ceste  calamité  avec  l'embrazement,  ruyne  et  dé- 
solation de  notre  patrie?  Aucuns  disent  que  c'est  le  zèle 
de  religion  ,  la  conservation  de  leurs  vies ,  biens  et  hon- 
neurs, qui  les  fait  prendre  ce  hazard.  Si  l'on  peut  ob- 
tenir par  la  paix  ce  que  l'on  désire,  il  n'est  pas  ques- 
tion de  se  mettre  si  avant  au  labyrinthe  de  ceste  guerre, 
que  l'on  a  trouvée  plus  longue  et  plus  rude  à  supporter 
que  les  uns  et  les  autres  n'estimoyent  lors  qu'elle  com- 
mença. Ayans  donc  esprouvé  combien  la  rigueur  de  la 
guerre  nous  a  apporté  de  ruyne,  essayons  maintenant 
ce  que  pourra  la  raison  et  la  douceur,  et  ne  mettons  pas 
en  ligne  de  compte  quelques  vaines  espérances  que  l'on 
propose ,  que  vous  trouverez  en  fin  n'estre  autres  que 
songes  d'hommes  malades  et  inventions  de  ceux  qui 
ont  conjuré  nostre  ruyne.  En  fin  ceste  élection  n'ap- 
porteroit  à  vostre  party  que  ce  qui  y  est  desjà ,  et  qui 
n'a  servy  et  n'a  peu  servir  jusques  à  présent  qu'à  vous 
ruyner,  et  nous  avec  vous.  Pardonnez  nous  si  nous  nous 
advanceons  jusques  là  que  de  vous  dire  que  telles  in- 

ventions  ne  serviroyent  qu'à  vous  diviser,  et,  au  lieu 
d'attirer  de  vostre  costé  les  princes  et  la  noblesse  qui 
sertie  Roy,  vous  les  lieriez  et  affectionneriez  davantage 
à  continuer  le  service  de  Sa  Majesté  ;  estant  aussi  à 
croire  que  plusieurs  d'entre  vous  prendroyent  opi- 
nion que  tels  conseils  ne  sont  pas  pour  finyr  la  guerre, 
mais  plustost  pour  la  perpétuer  tout  le  temps  de  nos 
vies.  Pour  nostre  regard,  nous  protestons,  devant  Dieu 
et  devant  les  hommes,  que  nous  n'avons  obmis  chose 
qui  soit  au  pouvoir  pour  parvenir  avec  vous  à  une 
bonne  et  saincte  reconciliation,  comme  vous  vous  estes 
déclarez,  vous  conformans  à  nos  désirs,  que  vous  sou- 
haittiez  qu'il  pleust  au  Roy  prendre  une  bonne  reso- 
lution de  se  reconcilier  à  l'Eglise.  Nous  nous  y  sommes 
loyaument  et  fort  vivement  employez  pour  le  zèle 
premièrement  que  estimons  que  ce  seroit  le  salut  de 
l'Estat,  nostre  grand  bien,  comme  aussi  nous  sçavons 
que  ce  seroit  le  vostre.  Et  n'avons  mis  en  oubly  qu'il 
y  a  plus  de  deux  ans  que  les  principaux  de  vostre  party 
ont  fait  dire  au  Roy  que  c'estoit  leur  principal  désir ,  la 
seule  cause,  pour  n'estre  en  cela  satisfaits,  qui  les  con- 
traignoit  de  deniourer  armez  :  et  de  ce  nous  nous  en 
remettons  à  ceux  (jui  en  ont  porté  la  parole,  qui  sont 
personnages  d'honneur;  et  ne  faut  pas  croire  (|u'ils 
ayent  mis  en  avant  vin  tel  propos  sans  en  avoir  eu 
charge  bien  expresse.  Les  maux  que  depuis  ce  temps- 
là  et  vous  et  nous  avons  soufferts,  nous  enseignent  assez 
qu'il  est  maintenant  requis  plus  qu'il  ne  fut  oncques 
(jue  nous  demeurions  fermes  et  constans  en  la  mesme 
resolution,  de  latjuelle  seule,  après  Dieu,  dépend  la 
conservation  et  le  repos  de  cest  Estât.  Quand  nous 
vous  avons  proposé  en  la  conférence  que  le  Roy  con- 

tenteioit  tous  ses  bons  suljjets  catholiques  au  fait  de  la 
religion,  vous  nous  avez  dit  que  vous  vous  en  resjouys- 
siez,  le  desiriez  de  tout  le  cœur,  priiez  Dieu  qu'il  ins- 
pirast  au  cœur  de  Sa  Majesté  ceste  bonne  volonté  de 
se  reconcilier  avec  le  Sainct  Siège  ;  que  de  vostre  part 
vous  envoyeiiez par  devers  Sa  Saincteté pour  avoir  son 
bon  et  paternel  advis  sur  Testât  des  affaires  de  ce 
royaume,  feriez  tous  bons  offices,  nous  prians  de  nous 
vouloir  comporter  en  sorte  qu'il  n'avinst  aucun  schisme 
en  f  Eglise  catholique,  et  que  nous  nous  eraploïassions 
à  contenir  toutes  choses  en  douceur  et  au  chemin  de  la 
paix  et  union  qui  nous  est  si  nécessaire.  Messieurs, 
nous  n'avons  rien  obrais  de  tout  ce  qui  est  en  nostre 
pouvoir  afin  de  vous  donner  tout  le  contentement  que 
vous  pouvez  attendre  de  personnes  qui  vous  ayment 
et  désirent  vostre  amitié.  Le  Roy  s'est  déclaré  qu'il  ac- 
cordera volontiers  une  trefve  afin  de  donner  quelque 
relasche  à  son  pauvre  peuple  de  tant  de  misères  que  la 
guerre  luy  fait  souffrir.  H  y  a  maintenant  cinq  sep- 
mai  nés  que  cela  vous  a  esté  proposé  de  nostre  part,  et 
réitéré  à  nostre  dernière  conférence.  Nous  avons  avec 
beaucoup  de  patience  et  d'incommodités  attendu  vostre 
response.  Ce  n'est  pas  la  nécessité  des  affaires  du  Roy 
(jui  nous  en  a  fait  parler.  Sa  Majesté  avoit  lors  son 
armée  preste,  qui  a  durant  ces  longueurs  exécuté  la 
prinse  de  sa  pauvre  ville  de  Dreux,  qui  a  souffert  ce  que 
les  ennemis  de  ce  royaume  désirent,  au  trèsgrand  re- 
gret de  Sa  Majesté  et  de  ses  serviteurs,  dont  il  vous 
peut  assez  aparoir  parce  que,  sur  la  nouvelle  que  l'on 
eut  de  l'entreprise  de  Dreux,  nous  vous  fismes  entendre 
que  vous  vous  deviez  haster  de  nous  faire  response. 
Nous  en  avons  escrit  à  Sa  Majesté,  (jui  nous  a  fait  sa 
4i.  2b 

bénigne  response  c^u'cncor  qu'elle  eustpour  asseuré  la 
prinse  de  ladite  ville ,  si  est-ce  qu'elle  vouloit  donner 
au  bien  public  le  dommage  qu'elle  pouvoit  souffrir 
pour  ne  l'avoir  remise  en  son  obéissance.  Messieurs, 
nous  ne  pouvons  regardera  yeux  secs  les  calamitez  de 
ce  royaume,  la  désolation  des  bonnes  villes,  et  sur  tout 
de  celle  de  Paris  qui  a  desjà  tant  souffert.  Il  ne  s'agit 
pas  icy  des  feux  qui  se  mettent  en  la  Tartarie  ou  en  la 
Moscovie.  C'est  nostre  patrie  qui  brusle,  qui  se  perd  , 
qu'on  réduit  en  poudre  et  en  cendres.  Nous  en  pJ£U- 
rons  et  gémissons  dans  nos  cœurs.  Nos  misères  font 
pleurer  nos  amis  et  rire  nos  ennemis,  qui  est  l'extré- 
mité des  malheurs  qui  peuvent  advenir  aux  hommes. 
Nous  sommes attendansvostre  response  que  nous  avons 
interestdescavoir  en  bref  :  et  comme  nous  pensons,  et 
pensons  le  bien  sçavoir,  la  bonne  ville  de  Paris  y  est 
plus  intéressée  que  nulle  autre:  elle  n'a  desjà  que  trop 
souffert,  où  on  ne  sçavoit  que  c'est  que  de  souffrir. 
Nous  n'ignorons  pas  que  les  Espagnols  vous  veulent 
paistre  de  l'espérance  de  leurs  armées  qui  ont  esté  bat- 
tues quand  elles  ont  voulu  combattre,  et  depuis  ont  fuy 
le  combat  comme  la  peste ,  estimans  qu'ils  font  assez 
de  nous  ruyner,  consommer  nos  forces  et  faire  mourir 
par  nos  propres  armes  la  noblesse  françoise,  tant  d'une 
part  que  d'autre.  Quelque  armée  qu'ils  puissent  faire 
venir  près  de  Paris,  qui  n'en  approchera  point  qu'à 
leur  grande  honte  et  confusion,  elle  ne  servira  de  rien 
que  d'achever  et  consommer  les  vivres  qui  sont  encore 
en  ceste  bonne  ville  pour  en  faire  approcher  l'armée 
du  Roy,  qui  se  tror.vera  lors  fortifiée  de  la  grâce  de  Dieu 
qui  aura  reiiny  Sa  Majesté  à  la  religion  catholique.  Ce 
qui  redouble  le  courage  à  tous  ses  bons  subjets  catho- 

liques,  qui  pour  rien  du  monde  ne  ie  pourroyerit  maii  - 
tenant  abandonner;  et  nul  d'eux  ne  le  peut  plus  faire, 
si  ce  n'est  en  abandonnant  son  honneur,  les  ayant  Sa- 
dite  Majesté  gratifiez  d'un  don  qui  leur  est  si  cher  et 
si  précieux  (|ue  de  s'estre  déclarée  de  si  bonne  volonté 
à  se  joindre  à  eux  en  la  religion  catholique,  et  à  tes- 
moigner  par  tous  bons  cfïects  à  nostre  Sainct  Père 
riionneur  et  respect  qu'il  luy  veut  porter  et  à  tous  ses 
successeurs  au  Sainct  Siège  apostolique.  Nous  vous 
disons  derechef  ({ue  ceste  saincte  resolution  de  Sa  Ma- 
jesté a  redoublé  le  cœur  aux  catholiques,  que  les  prin- 
cipaux ont  dit  que  bien  qu'il  leur  ayeesté  grief  de  voir 
cy-devant  consommer  tous  leurs  revenus  à  la  suite  de 
ces  guerres,  que  maintenant  ils  vendront  fort  volon- 
tiers leurs  plus  beaux  héritages  pour  tesmoignerà  leur 
bon  Roy,  s'estant  fait  catholique,  l'affection  qu'ils  ont 
de  s'opposer  à  tous  ceux  qui  entreprendront  contre  son 
autorité.  Ils  considèrent,  et  nous  avec  eux,  que  ceste 
guerre  ruine  la  religion  catholique,  apporte  toute  con- 
fusion et  desreglenient  en  tous  les  ordres  du  royaume, 
remplit  noslre  nation  de  tous  vices,  corruption  de 
mœurs,  mespris  de  toutes  loix  divines  et  humaines, 
que  la  justice  est  foulée  aux  pieds  et  sousmise  à  la  vio- 
lence des  plus  forts  et  des  plus  meschans.  Considèrent 
que  nous  voyons  dcsjà  plus  d'un  million  de  familles 
réduites  à  pauvreté,  la  plus-part  à  mendicité,  qu'il  n'y 
a  presque  un  seul  ecclésiastique  qui  jouysse  en  repos 
de  son  bénéfice,  la  pluspart  sont  dechassez,  le  service 
divin  est  abandonné,  se  contristent,  voyans  qu'une 
partie  des  subjets  de  ce  royaume  se  trouvent  sans  pas- 
teurs ecclésiastiques  et  administration  des  sainctssacre- 
mens,  que  les  princes  mesmes  et  principaux  seigneurs 

28. 

ne  peuvent  jouyr  de  leurs  revenus.  Considèrent  par  là 
à  quoy  est  réduite  pres([ue  toute  la  noJdesse,  se  repré- 
sentant devant  les  yeux  en  quelle  décadence ,  ruyne  et 
desespoir  sont  tombe'es  toutes  les  villes  de  ce  royaume, 
et  principalement  celles  qui  suivent  vostre  party.  Mais 
sur  tout  ils  ont  une  extrême  compassion  du  pauvre 
peuple  des  champs ,  du  tout  innocent  de  ce  qui  se  re- 
mue en  ces  guerres.  Les  raisons  déduites  cy-dessus,  et 
plusieurs  autres  que  nous  oi)mettons  pour  briefveté, 
nous  font  du  tout  résoudre  que  nous  ne  pouvons  ny 
devons  avoir,  de  part  ny  d'autre,  aucune  espérance  de 
salut  en  ceste  guerre ,  la  continuation  de  laquelle  pour- 
roit  faire  perdre  la  religion,  l'Estat,  et  tous  les  gens 
d'honneur  et  de  valeur  qui  affectionnent  la  conserva- 
tion d'iceluy.  Nous  avons  desjà  souffert  infinies  cala- 
mitez  au  désir,  au  souhait  et  à  la  dette  de  nos  ennemis. 
L'Espagnol  a  jette  les  yeux  sur  nous ,  et  fait  son  compte 
que  la  perte  de  cest  Estât  ne  peut  advenir  au  profit  de 
ceux  qui  s'entrebattent  maintenant.  C'est  pourquoy  il 
favorise  si  puissamment  ceste  division,  que  nous  prions 
Dieu  de  vouloir  bien  tost  finir  par  une  bonne  recon- 
ciliation entre  nous ,  à  sa  gloire  premièrement,  conser- 
vation du  nom  et  de  la  couronne  françoise ,  repos  et 
contentement  de  tous  les  gens  de  bien,  tant  d'un  party 
que  d'autre.  Il  a  pieu  à  Dieu  nous  visiter  par  la  rigueur 
de  beaucoup  de  misères  et  calamitez  (jue  nous  avons 
souffertes;  nous  les  prendrons  pour  admonestement 
d'un  bon  père,  si  nous  voulons  estre  appeliez  ses  en- 
fans.  Ce  que  jusques  à  présent  il  n'a  pas  permis  nostre 
entière  ruine,  comme  il  semble  que  toutes  choses  y 
estoient  et  sont  encores  disposées,  nous  le  devons  re- 
cevoir pour  un  offre  qu'il  nous  fait  de  sa  giande  mise- 

ricoide.  Il  nous  donne  temps  pour  nous  lecognoistre 
et  suivre  meilleurs  conseils,  ayans  este'  assez  advertis, 
par  l'expérience  des  maux  que  de  part  et  d'autre  nous 
avons  soufferts,  que  le  chemin  qui  a  esté  suivy  jusques 
à  présent  est  le  chemin  de  la  mort  de  ce  royaume.  Nous 
vous  prions  de  nous  pardonner  si  peut  cstre  nous  avons 
parlé  de  ces  affaires  avec  plus  de  véhémence  que  quel- 
ques uns  ne  voudroient.  Nous  adressons  ceste  lettre  à 
personnages  de  grand  honneur  que  nous  estimons  ay- 
mer  et  affectionner  la  prospérité  de  cest  Estât  ;  et  pen- 
sons que  si  les  gens  d'honneur  qui  sont  parmy  vous  se 
voudront  déclarer  aussi  ouvertement  de  ce  qu'ils  ont 
sur  le  cœur,  comme  font  sans  aucune  pudeur  ceux  qui 
sont  contraires  à  la  paix,  que  le  nombre  de  ces  pro- 
tecteurs de  la  sédition  et  guerre  civile  se  trouvera  si 
petit  et  de  si  peu  de  considération,  que  nous  ne  tarde- 
rons longuement  à  voir  une  bonne  et  heureuse  fin  à 
nos  malheurs,  et  ce  beau  royaume  remis  en  son  an- 
cienne splendeur  et  dignité.  Et  sur  ce,  messieurs,  nous 
prierons  Dieu,  api  es  nous  estre  humblement  recom- 
mandez à  vos  bonnes  grâces,  de  vous  donner  très- 
i)onne  et  très-longue  vie. 

«  C'est  de  Sainct  Denis,  le  vingt  troisiesme  jour  de 
juin  iSgS.»  Et  au  dessous  estoit  escrit:  «Vos  humbles 
et  affectionnez  à  vous  faire  service,  R.,  archevesque  de 
Bourges,  Bellievre,  Chavigny,  Gaspard  de  Schomberg, 
Camus,  A.  deThou,etRevol.  »  Et  à  la  subscription  es- 
toit  aussi  escrit  :  «  A  messieurs,  messieurs  les  députez 
de  la  part  de  M.  le  duc  de  Mayenne  et  de  l'assemblée 
estant  de  présent  à  Paris.  » 

Voyià  ce  que  mandèrent  les  députez  royaux  à  ceux 

de  l'union  qui    avoient   conféré  avec  eux,   ainsi  que 
nous  avons  dit  cy  dessus.  Maisl'autheurdu  dialogue  du 
Manant  et  du  Maheustre  dit  qu'au  mois  de  juin  iSgS, 
les  Espagnols  ayans  receu  advertisseiuent  certain  que 
le  Roy  se  vouloit  faire  catholique,  suivant  la  resolu- 
tion et  promesse  qu'il  en  avoit  faict  à  sa  noblesse,  en 
la  ville  de  Mante,  le  25  (0  de  may  i593,  et  après  en 
avoir  conféré  avec  le  légat  et  leur  conseil,  considerans 
la  conséquence  de  la  conversion  du  Roy,  et  d'ailleurs 
l'opiniastreté  des  estats  tenus  à  Paris,  qui  ne  vouloient 
entendre  à  l'infante  d'Espagne  seule,  ny  à  l'archiduc 
Ernest,  et  après  avoir  faict  tout  ce  qu'il  leur  estoit  pos- 
sible pour  l'advantage  de  l'Infante  et  dudit  archiduc 
Ernest,  et  voyant  qu'ils  n'y  gaignoyent  rien,  au  con- 
traire que  les  affaires  des  catholiques  affectionnez  s'en 
alloyent  terrasser,  et  les  estais  rompre,  lors,  et  à  temj)S 
prefix  et  nécessaire,  ils  se  transportèrent  en  l'assem- 
blée des  estats  tenus  au  Louvre,  où,  après  plusieurs  re- 
monstrances  faictes  pour  gratifier  l'Infante  et  l'archi- 
duc Ernest,  en  fin  lascherentle  mot  secret  qu'ils  avoient, 
qui  estoit  d'accorder  le  mariage  de  l'Infante  avec  un 
prince  françois,  y  comprins  la  maison  de  Lorraine,  à 
la  charge  qu'ils  seroient  esleus  et  déclarez  par  lesdits 
estats  et  royne  de  France  m  solidum,  et   fut  ceste 
offre  faicte  en  plains  estats,  en  la  présence  du  duc  de 
Mayenne,  des  ducs  de  Guise,  d'Aumalle  et  dElbœuf, 
et  en  la  présence  du  légat,  du  cardinal  de  Pclvé,  et  des 
prélats  de  leur  suitte,  qui  on  furent  fort  joyeux.  Et  le 
lendemain  furent  députez  quatre  de  chacun  ordre  des- 
dits estats  pour  communiquer  avec  lesdits  Espagnols, 
en  la  présence  des  princes  et  prélats,  en  la  maison  du 

(«)  Le  25  :  lisez  le  i5. 

légat.  «  Geste  déclaration,  dit  cest  autlieur,  donna  martel 
en  teste  au  duc  de  Mayenne,  parce  qu'il  avoit  ouy  le 
vent  qu'ils  vouloient  nommer  le  duc  de  Guise.  En  fin 
le  président  Janin  Iciy  donna  un  conseil  de  dilayer 
cest  affaire,  et  ce  pendant  amuser  les  Espagnols  sur 
la  suliQsance  ou  insuilisance  de  leur  pouvoir,  lequel  ne 
pourroit  estre  vallable,  estimant  qu'il  ne  portoit  aucune 
nomination ,  et  que,  n'ayans  pouvoir  de  nommer,  pen- 
dant que  le  temps  de  la  nomination  viendroit,  le  duc 
de  Mayenne  donneroit  ordre  à  ses  aifaires,  envoyeroit 
en  Espagne,  à  Rome,  et  autres  endroits  pour  gaigncr 
le  cœur  des  potentats  estrangers  en  sa  faveur  ou  de 
son  fils,  et  que  pardeçà  il  failloit  accorder  la  trêve  avec 
le  roy  de  Navarre,  pai*  le  moyen  de  laquelle  toutes 
choses  demeureroient  en  surseance.  » 

Voyià  l'opinion  de  cest  autheur.  Mais  la  cour  de 
parlement  de  Paris,  qui  eut  l'advis  de  ladite  proposition 
^aicte  de  transférer  la  couronne  en  maison  estrangere 
(eux  qui  à  la  procession  faicte  au  mois  de  may  der- 
nier avoient  porté  les  sainctcs  rtliques  du  roy  sainct 
Loys,  dont  il  y  avoit  encor  tant  de  braves  princes  ses 
nepveux),  prevoyans  le  mal  qui  ad  viendroit  si  on  chan- 
geoit  l'ordre  de  la  loy  salique,  donnèrent  et  firent  pu* 
blier  l'anest  cy  dessous. 

<(  Sur  la  remonstrance  cy-devant  faite  par  le  procu- 
reur du  Roy,  et  la  matière  niise  en  delil)eration,  la 
cour,  toutes  les  chambres  asseml)lées,  n'a}  ant,  comme 
elle  n'a  jamais  eu,  autre  intention  que  de  maintenir  la 
religion  catholique,  apostolique  et  romaine  en  l'Estat 
et  couronne  de  France  sous  la  protection  d'un  roy 
tres-chrestien  ,   catholique  et  franrois,  a  ordonne'  et 

ordonne  que  remonstrances  seront  faites  ceste  après- 
disne'e  par  M.  le  président  Le  Maistre,  assiste'  d'un  bon 
nombre  de  ladite  cour,  à  M,  de  Mayenne,  lieutenant 
gênerai  de  l'Estat  et  couronne  de  France,  en  la  pré- 
sence des  princes  et  ofliciers  de  la  couronne  estans  de 
présent  en  ceste  ville,  à  ce  que  aucun  traitté  ne  se  face 
pour  transférer  la  couronne  en  la  main  de  princes  ou 
princesses  estrangers,  que  les  loix  fondamentales  de  ce 
royaumes  seront  gardées,  et  les  arrests  donnez  par  la- 
dite cour  pour  la  déclaration  d'un  roy  catholique  et 
françois  soient  exécutez,  et  qu'il  ait  à  employer  l'au- 
thorité  qui  luy  est  commise  pour  empescher  que,  sous 
le  prétexte  de  la  religion,  la  couronne  ne  soit  trans- 
férée en  main  estrangere  contre  les  loix  du  royaume, 
et  pour  venir  le  plus  promptement  que  faire  se  pourra 
au   repos  du   peuple,    pour    l'extrême   nécessité   du 
quel  il  est  rendu,  et  neantmoins,  dez  à  présent,  a  dé- 
claré et  déclare  tous  traictez  faits  et  qui  se  feront  cy 
après  pour  l'establissement  d'un  prince  ou  princesse 
estrangere,  nuls  et  de  nul  effet  et  valeur,  comme  faits 
au  préjudice  de  la  loy  salique  et  autres  lois  fonda- 
mentales du  royaume  de  France.  Fait  à  Paris  le  a 8 
juin   iBgS.  » 

Si  tost  que  le  duc  de  Mayenne  eut  eu  advis  de  cest 
arrest,  il  envoya  M.  de  Belin  au  Palais  le  dernier  jour 
de  juin  au  matin,  lequel  pria  le  président  Le  Maistre 
de  vouloir  aller  incontinent  après-disner  au  logis  de 
M.  l'archevesque  de  Lyon ,  où  ledit  sieur  duc  de 
Mayenne  seroit,  et  qu'il  s'accompagnast  de  deux  des 
conseillers  de  la  cour,  tels  qu'il  lesvoudroit  choisir:  ce 
que  ledit  sieur  président  fit,  ayant  pris  pour  l'accom- 

pagner  les  sieurs  de  Fleury  et  d'Amours.  Eslans  arri- 
vez audit  logis,  ils  y  trouvèrent  ledit  sieur  duc  de 
Mayenne  avec  l'archevesque  de  Lyon  et  le  sieur  de 
Rosne. 

Après  que  ledit  président,  assisté  desdits  conseillers, 
eut  dit  audit  sieur  duc  que  M.  de  Belin  luy  avoit  dit  qu'il 
desiroit  de  parler  à  luy,  et  qu'ils  y  estoient  venus  pour 
sçavoir  ce  qu'il  desiroit  d'eux,  M.  de  Mayenne  luy  dit 
que  la  cour  luy  avoit  fait  un  grand  tort  et  affront,  et 
que,  veu  le  rang  qu'il  tenoit  de  lieutenant  gênerai  de 
la  couronne,  ladite  cour  avoit  usé  de  bien  peu  de  res- 
pect en  son  endroict  d'avoir  donné  son  arrest  lundy 
dernier,  et  que,  comme  prince  et  lieutenant  gênerai  de 
l'Estat  et  pair  de  France ,  on  l'en  devoit  advertir,  comme 
aussi  les  autres  princes  et  pairs  de  France  qui  estoient 
en  ceste  ville  ,  pour,  sy  bon  leur  eust  semblé,  s'y  trou- 
ver :  àquoy  fut  respondu  par  ledit  président  que,  pour 
le  respect  et  honneur  que  la  cour  portoit  audit  sieur 
duc ,  elle  l'avoit  adverty,  dès  le  vendredy  précèdent, 
de  ce  qui  se  devoit  traitter  au  parlement,  et  que,  sui- 
vant sa  prière  ,  ils  avoient  différé  leur  assemblée  jus- 
ques  au  lundy,  mais  que,  n'ayant  eu  aucune  de  ses 
nouvelles,  la  cour  auroit  trouvé  bon  de  passer  outre, 
comme  elle  avoit  fait,  et  que,  si  il  eust  esté  présent,  il 
eust  cogneu  que  la  cour  ne  parla  jamais  des  princes 
que  avec  autant  d'honneur  et  de  respect  comme  elle 
avoit  fait  de  luy,  et  que  l'intention  de  la  cour  n'estoit 
point  de  mescontenter  personne,  ains  de  làire  justice 
à  tous. 

Surce  l'archevesque  de  Lyon  prit  la  parole,  et,  avec 
collere,  dit  aussi  que  la  cour  avoit  fait  un  grand  affi  ont 
audit  sieur  duc  d'avoir  donné  un  tel  arrest  qui  pour- 

roit  causer  une  division  dans  le  party  de  l'union  à  l'ad- 
vantage  de  l'ennemy. 

Ledit  sieur  président  luy  répliqua  soudain,  et  luy 
dit  que  M.  le  duc  de  Mayenne  avoit  usé  de  ce  mot  d'af- 
frc  nt  qu'il  avoit  passé  sous  silence  pour  l  honneur  et  le 
respect  que  la  cour  luy  })ortoit  en  gênera!  et  en  parti- 
culier, mais  que  de  luy  il  ne  le  pouvoit  endurer  pouice 
que  la  cour  ne  luy  devoit  aucun  respect,  au  contraire 
que  c'estoit  luy  qui  le  devoit  à  la  cour;  que  la  cour 
n'estoit  point  allronleuse,  ains  composée  de  gens  d'hon- 
neur et  de  vertu  qui  faisoient  la  justice,  et  qu'une  au- 
tresfois  il  parlast  de  la  cour  avec  plus  d'honneur, 
de  respect  et  modestie.  M.  de  Mayenne  lors  luy  dit 
qu'il  iie  trouvoit  point  cela  tant  estrange  de  tout  le 
corps  de  la  cour  que  d'aucuns  particuliers  et  des  plus 
grands  d'icelle,  lesquels  il  avoit  advancez  aux  j^lus 
belles  charges  et  dignitez.  Alors  ledit  sieur  président 
luy  fit  response  que  s'il  entendoit  parler  de  luy ,  qu'à 
la  vérité  il  avoit  receu  beaucoup  d'honneur  de  luy, 
estant  pourveu  d'un  estât  de  président  en  icelle,  mais 
neantmoins  qu'il  s'estoit  toujours  conservé  la  libellé 
de  parler  franchement,  principalement  des  choses  qui 
concernoient  l'honneur  de  Dieu,  la  justice  et  le  sou- 
lagement du  peuple,  n'ayant  rapporté  autre  fruict  de 
cest  estât  en  son  particulier  que  de  la  peine  et  du  tra- 
vail beaucoup,  lequel  estoit  cause  de  la  ruit^e  de  sa 
maison ,  et  que  luy  estoil  exposé  à  la  calomnie  de  tous 
les  meschans  de  la  ville.  M.  de  Mayenne  leur  ayant  dit 
que  cest  arrest  seroit  cause  d'une  sédition  et  division 
du  peuple,  et  qu'on  les  voyoit  desjà  assemblez  par  les 
rués  à  murmurer,  mesmcs  que  depuis  deux  jours  l'en- 
nemy, estant  advorty  de  cest  arrest,  s'estoit  présenté  la 

nui  et  près  de  ceste  ville  pour  voir  s'il  pourroit  entre- 
prendre quelque  chose,  à  cela  fut  respondu  que  s'il  y 
avoit  aucun  qui  fust  si  hardy  que  de  commencer  Une 
sédition,  on  en  advertist  la  cour,  laquelle  sçavoit  fort 
bien  les  moyens  de  cbastier  les  séditieux ,  et  qu'ils 
s'asseuroient  tant  du  peuple  qu'il  ne  demandoit  rien 
que  le  restablissement  de  la  justice.  Quant  aux  enne- 
mis ,  qu'il  pensoit  que  c'estoit  un  faux  donné  à  entendre 
par  la  menée  des  Espagnols. 

L'archevesque  de  Ly  ;n,  prenant  la  parole,  dit  que 
s'il  advenoit  maintenant  de  traitter  la  paix  avec  l'en- 
nemy,  que  l'honneur  estoit  déféré  à  la  cour,  et  non 
pas  audit  sieur  duc  de  Mayenne.  A  quoy  luy  fut  res- 
pondu >'{ue  la  cour  estoit  assez  honorée  d'cUe-mesme, 
et  qu'elle  ne  cerchoit  point  l'honneur  ny  l'ambition  ; 
et  prièrent  ledit  sieur  duc  et  les  autres  de  leur  dire  s'il 
y  avoit  quelque  chose  en  l'arrest  qui  ne  fust  de  justice 
et  qui  les  ait  peu  tant  offensés,  car,  quant  à  eux,  ils  ne 
pensoient  point  que ,  pour  soustenir  les  loix  fondamen- 
tales de  ce  royaume,  et  pour  maintenir  la  couronne  à 
qui  elle  appartcnoit  et  exclure  les  estrangers  qui  les 
vouloient  attraper,  ils  ayent  fait  autre  chose  que  ce 
qu'ils  dévoient  faire ,  au  contraire  que  cest  arrest  pour- 
roit servir  pour  reconcilier  et  reiinir  tous  les  bons 
catholiques  françois  à  la  couronne;  et,  quant  audit 
sieur  président,  il  leur  dit  qu'il  souffriroit  plustost  cent 
fois  la  mort  que  d'eslre  ny  espagnol  ny  hérétique. 

Ledit  sieur  de  Rosne,  parlant  à  M.  de  Mayenne,  luy 
dit  '[ueleditpresident  luy  avoit  dit,  quand  la  cour  fuisoit 
quelques  remonstrances  aux  roys  ou  aux  princes,  que 
ce  n'estoit  par  nécessité,  ains  seulement  quand  elle 
trouvoit  bon  de  ce  faire.  A  cela  ledit  président  dit  qu'U 

confessoit  l'avoir  dit  et  le  soustenoit,  et  dit  audit  sieur 
de  Rosne  qu'il  ne  luy  pouvoit  rien  monstrer  en  sa 
charge,  de  laquelle  il  s'acquittoit  aussi  bien  que  luy  de 
la  sienne. 

M.  de  Mayenne,  pour  mettre  fin  à  ces  discours  , 
leur  dit  que,  s'il  eust  esté  adverty,  et  luy  et  les  princes 
s'y  fussent  trouvez.  A  quoy  fut  respondu  que  la  cour 
estoit  la  cour  des  pairs  de  France,  que,  quand  ils  y 
vouloient  assister,  ils  estoient  les  bien  venus,  mais  que 
de  les  en  prier  elle  n'avoit  accoustumé  de  ce  faire. 

Voylà  quelles  furent  les  paroles  qu'eurent  ledit 
sieur  duc  de  Mayenne  et  le  président  Le  INIaistre  sur  le 
susdit  arrest.  Aussi  de  tous  les  quatre  présidents  de  la 
cour  qui  avoient  esté  pourveus  par  M.  de  Mayenne,  il 
n'y  eut  que  cestuy-cy  auquel  le  Roy  donna,  à  la  ré- 
duction de  Paris,  l'office  de  président. 

Nonobstant  toutesfois,  le  cardinal  de  Plaisance  et  les 
ministres  d'Espagne  craignans  que  le  duc  de  Mayenne 
et  ceux  de  l'assemblée  de  Paris  n'accordassent  quelque 
trefve  avec  le  Roy,  ils  s'ayderent  de  toutes  les  inven- 
tions qu'ils  purent ,  tant  pour  l'empescher  que  pour 
faire  que  cest  arrest,  qu'ils  appelloient  prétendu,  fust 
sans  elfect  par  le  moyen  de  la  nomination  d'un  roy 
qu'ils  poursuivirent  plus  qu'auparavant,  affin  de  ren- 
dre les  François,  en  une  guerre  les  uns  contre  les  au- 
tres, sans  espérance  de  reconciliation.  Voyant  que  la 
protestation  qu'avoit  fait  faire  dez  le  i3  do  juin  ledit 
sieur  cardinal  de  Plaisance  comme  légat,  par  le  car- 
dinal de  Pelvé,  qui  la  fit  en  toutes  les  chambres  de 
leur  assemblée,  pource  que  ledit  sieur  cardinal  de 
Plaisance  estoit  lors  malade,  et  qu'elle  n'avoit  servy 
de  rietï,  quoy  qu'il  la  fist  publier  en  ces  termes  : 

«  Je  veux  bien  aussi  protester ,  pour  mon  particu- 
lier, qu'estant  légat  du  Sainct  Siège  en  ce  royaume, 
je  n'approuveray  jamais  aucune  chose  qui  répugne 
tant  soit  peu  aux  sainctes  intentions  de  nostre  Sainct 
Père,  mais  plustost  me  retireray  incontinent  de  ceste 
ville  et  de  tout  le  royaume,  oii  l'on  traitteroit  cy-après 
avec  riieretique  de  paix  ou  de  trêve ,  ou  d'autre  chose 
quelconque  qui  puisse  luy  apporter  aucun  advantage. 
Plus ,  et  en  outre ,  parce  que  nostre  Sainct  Père  co- 
gnoist  assez  que  le  salut  de  ce  très-noble  royaume  dé- 
pend entièrement  de  l'eslection  d'un  roy  très-chrestien, 
il  vous  plaira  aussi,  monseigneur  (parlant  au  cardi- 
nal de  Pelvé),  d'exciter,  tant  qu'il  vous  sera  possible, 
messieurs  desdits  estats,  de  la  part  de  Sa  Saincteté,  de 
vouloir,  le  plus  promptement  que  faire  se  pourra,  eslire 
un  roy  qui  soit  non  seulement  de  nom  et  d'effet  très- 
chrestien  et  vray  catholique,  mais  qu'il  ait  encore  le 
courage  et  les  autres  vertus  requises  pour  pouvoir  heu- 
reusement reprimer  et  anéantir  du  tout  les  efforts  et 
mauvais  desseins  desheretiques.C'estlachosedu  monde 
<|ue  plus  Sa  Sainctelé  presse  et  désire.  C'est  à  quoy 
tendent  tous  les  vœux  des  bons  catholiques,  et  ce  (|ue 
principalement  requiert  la  nécessite'  des  affaires  pu- 
bliques. C'est  en  somme  l'unique  fondement  sur  letjuel 
cet  affligé  royaume  semble  avoir  estably  l'entière  espé- 
rance de  son  salut,  etc.  » 

Voyans  donc  que  ceste  lettre  exhortative  n'avoit 
fait  ([u'urrester  pour  un  temps  la  délibération  de  la 
trefve  avec  le  Roy,  et  que  la  noblesse  qui  estoit  en 
ceste  assemblée  de  l'union  avoit  esté  d'advis  de  la 
Ihiio  poui-  loi   lrnq)s  et  h  telles  conditions  que  M.  de 

Mayenne  trouvtiioit  bon ,  et  qu'il  seroit  supplie'  d'y 
vouloir  entendre  et  la  faire  trouver  j  uste  et  raison  nable , 
tant  audit  cardinal  de  Plaisance  qu'aux  ministres  du 
roy  d'Espagne,  pour  les  rendre  capables  des  causes  et 
occasions  d'icelle,  et  que  le  tiers  estât  aussi  avoit  trouvé 
bon  de  s'en  rapporter  audit  sieur  duc,  et  qu'il  n'y  avoit 
eu  que  ceux  du  clergé  qui  s'y  opposoient,  ils  adviserent 
que  pour  rompre  tous  ces  desseins  de  la  trefve,  qu'il 
falloit  user  d'une  finesse  (0,  et  que  les  ministres  d'Es- 
pagne exposeroient  que  l'intention  du  Roy  leur  maislre 
estoit  de  nommer  M.  de  Guyse  pour  roy  avec  l'in- 
fante d'Espagne ,  pensans  qu'à  ceste  seule  nomination 
tout  pourparler  d'accord  ou  de  trefve  seroit  rompu. 

Suivant  ceste  resolution,  lesamedy,  dixiesme  jour  de 
juillet,  le  cardinal  de  Plaisance  pria  le  duc  de  Mayenne 
et  tous  les  princes  de  sa  maison,  ledict  cardinal  de  Pelvé 
et  les  principaux  de  l'assemblée  de  Paris,  de  s'assembler 
chez  luy .  Jls  y  vont  tous.  Les  agents  d'Espagne ,  sçavoir, 
le  duc  de  Feria,  Jean  Baptiste  de  Taxis,  et  don  Diego 
d'Ibarra,  ambassadeur,  s'y  rendirent  aussi.  Ledit  sieur 
cardinal  de  Plaisance  estant  entré  en  parole  de  la  nomi- 
nation d'un  roy  en  France  et  du  pouvoir  qu'en  avoient 
lesdits  Espagnols,  M.  de  Mayenne  luy  dit  que  les  pou- 
voirs qu'ils  avoient  communiquez  estoient  généraux 
et  non  particuliers  ny  spéciaux  pour  nommer  un  roy, 
ce  (lui  estoit  nécessaire,  d'autant  que  d'accorder  une 

(0  Jl  fallait  user  cFune  Jînesse.  Le  dtic  de  Feria  feignit  d'avoir  rem 
une  Lllre  de  Philippe  n  ,  par  laquelle  ce  monarque  dcclaroil qu il  avoil 
choisi  le  duc  de  Guise  pour  Tepoux  de  sa  (iRe.  Mais  les  conditions  les 
plus  humiliantes  étoient  mises  à  rélévation  de  ce  jeune  prince  :  il  ne 
devoil  jouir  de  l'autorité  qu'aprrs  la  con.-ommalion  du  mariage ,  et 
dans  Tacic  dYlcclion  le  nom  de  la  Reine  devoit  précéder  le  sien. 

royauté  sans  nomination  c'estoit  créer  un  roy  en  idée. 
Lesdits  agents  d'Espagne  luy  répliquèrent  qu'ils  Irou- 
voient  fort  estrange  que  l'on  leur  deniandoit  tant  de  fois 
leurs  pouvoirs,  toutesfois  que  dans  mardy  prochain  ils 
feroient  paroistre  le  pouvoir  qu'ils  avoient  de  nommer. 

Le  mardy  ensuivant,  i3  juillet,  au  mesme  logis  dudit 
cardinal ,  s'estans  tous  rassemblez,  les  agents  d'Espagne 
monstrerent  un  pouvoir  qu'ils  avoient  de  nommer  le 
duc  de  Guise  pour  roy  avec  l'infante  d'Espagne.  Lors 
le  duc  de  Mayenne  et  les  plus  entendus  jugèrent  que 
c'estoit  un  traict  espagnol ,  et  qu'ayans  divers  blancs 
signez  pour  s'en  servir  suyvant  les  occasions,  ils  s'en 
estoient  servis  on  ceste  affaire  :  toutesfois  le  duc  de 
Mayenne  dit  qu'il  eu  estoit  bien  ayse,  et  qu'il  failloit 
au  surplus  adviser  à  le  desgager  et  recompenser,  luy 
(jui  avoit  porté  tout  le  faix  et  charge,  et  qui  avoit  des- 
pensé tout  son  bien  pour  le  party  de  l'union,  et,  outre 
ce,  engagé  plus  cju'il  n'avoit  vaillant.  Son  desdomma- 
geuient  luy  fut  lors  promis  et  accordé  par  les  Espa- 
gnols :  et  à  ce-)te  fin  ledit  duc  leur  promit  bailler  par 
escrit  ce  qu'il  demandcroit  dedans  (juelqucs  jours.  Sur 
ce  ceste  assemblée  se  retira,  et  ne  se  rassemblèrent  que 
jusqucs  au  mardy  20  juillet. 

En  ceste  trois! esme  assemblée,  faite  aussi  chez  ledit 
cardinal,  on  ne  fit  que  parler  d'accorder  les  demandes 
du  duc  de  Mayenne  fju'il  avoit  baillées  par  cbcrit,  et  y 
fut  mis  en  délibération,  sçavoir,  s'ils  ne  dévoient  pas 
passer  outre  à  la  nomination  d'un  roy,  suivant  ie  pou- 
voir exhibé  des  Espagnols,  et,  au  contraire,  refuir  la 
trêve  proposée  par  les  royaux.  En  cest  endroict  y  eut 
beaucoup  de  contradictions,  les  partisans  espagnols 
voulansque  la  nomination  se  fi.-.l;  mais  ]\L  deAFayenne, 

au  contraire,  avec  Tarchevesque  de  Lyon  elles  prin- 
cipaux seigneurs  de  ce  party  là,  s'y  opposèrent  de  vive 
voix.  Ce  qui  s'y  passa  se  pourra  mieux  cognoistre  par 
ce  qu'en  a  escrit  ledit  duc  de  Mayenne  contre  les  ca« 
lomnies  que  luy  a  depuis  impute'es  le  duc  de  Feria  en 
la  lettre  qu'il  escrivit  au  roy  d'Espagne. 

«  Il  faut  venir  aux  particularitez  et  à  ce  qui  a  esté 
fait,  lors  de  la  tenue  des  estats  à  Paris  peu  avant,  au 
temps,  et  depuis  la  conversion  du  loy  de  Navarre, 
car  c'est  de  ces  actions  icy  qu'on  veut  principalement 
tirer  et  faire  cognoistre  ma  mauvaise  conduitte  et  in- 
tention envers  vous,  Sire,  et  mon  party.  J'appelle  Dieu 
à  tesmoin  de  mon  intention;  il  sçait  si  j'ay  désiré  et 
recherché  de  faire  avec  soin  et  intégrité  tout  ce  qui 
pouvoit  servir  au  bien  gênerai  et  contentement  parti- 
culier de  Vostre  Majesté,  et  les  gens  sages  ce  ({u'ay 
peu,  me  conduisant  avec  la  raison.  Je  ne  m'addresse 
point  à  ces  ignorans  passionnez  qui  ont  peut  estre 
creu  que  ce  fust  assez  d'avoir  le  suffrage  d'une  petite 
troupe  assemblez  ausdits  estats,  qui  n'avoient  charge 
particulière  de  délibérer  et  donnei-  advis  sur  ce  qui  se 
proposoit,  car  c'est  une  vraye  brutalité  de  le  penser 
ainsi,  attendu  mesmes  qu'entre  ces  députez  il  n'y  en 
avoit  un  seul  qui  eust  pouvoir  et  authorité  de  se  faire 
suivre  d'une  place.  Et  quant  aux  seigneurs  principaux 
du  party  qui  avoient  les  charges  et  gouvernements,  et 
s'estoient  rencontrez  sur  le  lieu,  ils  conseilloient  tous 
aux  ministres  de  Vostre  Majesté,  aussi  bien  que  moy, 
de  diflerer  leur  proposition  et  attendre  qu'ils  eussent 
des  forces  et  moyens,  jugeons  que  ce  n'estoit  le  temps 
de  la  faire  lors  (|ue  l'ennemy  esloit  armé  et  nous  de- 

sarmez,  et  prévoyant  assez  que  cela  seroit  cause  de 
faire  advancer  la  conversion  du  roy  de  jNavarre,  non 
telle  que  les  gens  de  bien,  disoit-il,  la  dévoient  dési- 
rer, mais  à  dessein  pour  nous  prévenir.  J'oiFris  lors 
et  promis,  ce  que  firent  d'autres  princes  et  seigneurs 
du  party,  d'y  aviser  et  d'en  resouldre  aussi-tost  que  vos 
forces  seroient  venues,  comme  encores,  pour  le  mettre 
hors  de  soupçon,  de  ne  point  cognoistre  le  roy  de  Na- 
varre après  sa  conversion,  sinon  que  ce  fust  par  le 
commandement  de  nostre  Sainct  Père,  condition  ré- 
pétée plusieurs  fois  en  la  présence  de  M.  le  légat,  ez 
mains  duquel  ceste  promesse  et  serment  fut  fait,  tant 
par  moy  que  par  les  autres  princes  et  seigneurs.  Qu'il 
me  face  honte  si  je  n'ay  esté  religieux   oljservateur 
de  ces  promesses,  si  je  ne  suis  demeuré  ferme  et  ré- 
solu attendant  ma  ruine,  qu'ay  veue  comme  inévitable 
quand  chacun  nous  a  abandonné,  plustost  que  d'y  avoir 
contrevenu.  J'ay  bien  considéré  que  le  mal  ne  finiroit 
pas  par  où  il  coramençoit,  et  dèslors  qu'une  ou  deux 
personnes  de  qualité  auroient  quitté  le  party  sous  pré- 
texte de  la  conversion  chi  roy  de  Navarre,  ou  pour 
autres  causes,  que  trop  de  gens  feroient  après  eux  par 
exemple  ce  que  ceux  cy  publioient  avoir  fiiict  avec 
raison,  (jue  les  grandes  villes  et  les  peuples  ([ui  avoient 
voulu  la  guerre  avec  fureur  ,  las,  recreus  et  ruinez 
pour  les  maux  cpi'ils  en  avoient  soufferts,  se  precij)ite- 
roient  à  la  paix  avec  mesme  violence,  sans  conseil, 
sans  raison,  et  sans  mesmes  nous  donner  loisir  de  la 
faire  avec  honneur  et  seureté.   Clés  choses  estoient  re- 
monstrées  lors  par  nioy  et  j)lusieui s  autres  aux  minis- 
tres de  V  ostre  Majesté,  5iie,  qui  disoient  qu'il  falloit 
opposer  le  nom,  filtic  et  dignité  de  roy  à  celuy   de 

nostre  enneniy,  à  nous  rendre  par  ce  moyen  irrécon- 
ciliables, et  former  deux  partis,  dont  l'un  ne  peut  sub- 
sister ({ue  par  la  ruine  de  l'autre.  Nous  confessons  qu'il 
estoit  vray  :  mais  de  faire  un  roy  sans  forces,  nostre 
ennemy  estant  armé,  et  ayant  fait  jetter  les  yeux  sur 
luy  par  sa  conversion,  qui  seroit  chose  ridicule,  et 
commencer  une  grande  entreprise  pour  la  faire  faillir 
avec  honte  et  blasme  en  un  mesnie  jour,  comme  il  fust 
advenu  sans  doubte  ,  car  ce  n'estoit  pas  la  raison  qui 
la  devoit  persuader,  mais  la  force  qui  la  devoit  faire 
souiFrir,  et  l'espoir  du  bon  succez  désirer.  Il  estoit 
donc  nécessaire  de  chercher  par  prudence  le  loisir 
et  moyen  d'attendre  nos  forces ,  (ju'on  disoit  devoir 
estre  prestes  dans  deux  mois,  pour  faire  voir  et  tou- 
cher au  doigt  cest  espoir.  Sur  ce  aucuns  proposoient 
la  trefve,  et  fut  l'advis  des  plus  sages  et  mieux  en- 
tendus aux  aifaires,  comme  elle  estoit  desjà  faicte  en 
plusieurs  provinces  du  royaume,  et  n'y  avoit  presque 
que  la  Picardie,  Bourgongne,  l'Jslc  de  France  et  Paris, 
où  se  faisoit  l'cftort  de  la  guerre,  qui  Cust  privée  de  ce 
repos,  qui  crioit  incessamment  pour  l'obtenir.  » 

Ainsi  la  nomination  d'un  roy  propose'e  par  les  Es- 
pagnols fut  rejettée  comme  ne  pouvant  estre  validée 
à  défaut  de  forces.  En  peu  de  jours  il  y  eut  bien  des 
remuemens  parmy  ceux  de  l'union  dans  Paris,  les  uns 
desirans  approuver  ceste  nomination,  les  autres  la, 
rejettans  comme  n'estant  qu'une  attrapoire  pour  les 
faire  entrer  en  des  guerres  immortelles.  M.  de  Guy  se 
mesmes  voulut  tuer  celuy  qui  luy  alla  porter  les  pre- 
mières nouvelles  de  ceste  nomination.  Tous  les  vrays 
amys  de  feu  M.  de  Guise  son  père  l'advertirent  de  ce 
précipice,  et  fut  conseillé  sur  tout  do  se  joindre   de 

volonté  avec  M.  de  Mayenne  son  oncle,  quoy  qu'il 
en  fust  disconseille'  par  dom  Diego  d'Ibarra,  et  par  les 
Seize  et  leurs  prédicateurs,  qui,  voyans  depuis  leur 
bonne  intelligence ,  disoient  que  le  milan  avoit  pris 
la  perdrix,  et  que  le  duc  de  Guise  seroit  ruiné  par 
son  oncle,  qui  n'avoit,  disoient-ils,  autre  appréhen- 
sion d'obstacle  que  son  neveu  par  sa  réputation.  Plus, 
ils  se  mirent  à  detracter  publiquement  contre  ledit 
sieur  duc  de  Mayenne,  les  uns  disans  qu'il  vouloit 
estre  roy,  les  autres  qu'il  vouloit  tousjours  tenir  la 
royauté  sous  le  nom  de  lieutenant  gênerai  de  l'Estat  j 
entr'autres  un  des  prédicateurs  des  Seize,  F.  Anastase 
Cochelet,  preschant  l'évangile  du  navire  des  apostres 
où  Nostre  Seigneur  dormant,  dit  qu'à  l'exemple  des 
apostres  il  failloit  exciter  Dieu  pour  ayder  à  la  reli- 
gion catholique  et  eslire  un  roy  pour  gouverner  l'E- 
glise en  France,  qui  se  perdoit  et  perissoit  faute  de  roy, 
d'autant  que  le  royaume  de  France  ne  pouvoit  subsis- 
ter sans  roy,  estant  un  royaume  affecté  à  la  monar- 
chie et  non  à  une  régence,  comme  M.  de  Mayenne 
vouloit  faire,  ce  qu'il  ne  failloit  souffrir,  ains  passer 
outre  à  la  nomination  d'un  bon  roy  catholique,  à  l'ex- 
clusion du  roy  de  Navarre.  Autant  en  disoit  un  F. 
Guarinns.  Ausquels  ledit  sieur  duc  fut  contraint  do 
faire  dire  qu'il  les  feroit  chastier  s'ils  ne  se  compor- 
toient  modestement.  Surceste  menace  les  Seize  prirent 
occasion  de  penser  calomniei  ledit  duc  par  une  compa- 
raison qu'ils  firent  de  luy  avec  le  feu  roy  Henry  m. 

«   Le  roy  Henry  m,  escrivirent-ils,  et  le  duc  de 
Mayenne  se  rencontrent  en  j)lusieurs  choses. 

«   I.e  roy    Henry  se  servoit  du  sieur  de  Villeroy, 
aussi  fait  le  duc  de  Mayenne. 

29. 

«  Le  roy  Henry  avoit  conceu  une  indignation  con- 
tre le  duc  de_  Guise  et  les  catholiques,  par  ce  qu'ils 
communiquoient  avec  le  roy  d'Espagne  pour  la  con- 
servation de  la  religion  contre  le  roy  de  Navarre,  et 
empeschoient  qu'il  ne  vinst  à  la  couronne;  et,  pour  la 
mesme  cause,  M.  de  Mayenne  a  ruyne'  et  perdu  les 
Seize,  ayant  fait  mourir  les  uns,  hanny  les  autres,  et 
desauthoré  le  reste  :  tellement  qu'approuvant  l'acte 
qu'il  a  faict  contre  les  catholiques,  il  approuve  par 
mesme  raison  la  mort  de  ses  frères. 

«  Après  la  mort  de  messieurs  de  Guise  ledit  roy 
Henry  fît  une  déclaration  pour  oublier  tout  ce  qui  s' es- 
toit  passe',  maintenir  ses  subjets  en  union,  et  qu'elle  fust 
jure'e  de  nouveau  ;  M.  de  Mayenne  en  a  fait  de  mesme  : 
après  la  penderie  des  Seize  il  a  faict  publier  une  abo- 
lition sans  estre  poursuivie  des  catholiques,  se  taisant 
juge  sans  cognoissance  de  cause,  et  l'a  fait  vérifier  à 
messieurs  de  la  cour,  ennemis  capitaux  des  Seize;  et 
a  fait  jurer  de  nouveau  à  toutes  personnes  indifférem- 
ment un  serment  d'union,  la  forme  duquel  n'avoit  esté 
approuve'e  par  l'Eglise,  à  laquelle  appartenoit  de  cog- 
noistre  des  sermens  concernans  la  religion  catholique, 
comme  auparavant  avoit  esté  faict.  Par  ce  serment 
M.  de  Mayenne  se  confirme  en  son  authorité,  outre 
les  termes  de  son  institution  qui  n'estoit  que  jusques  à 
la  tenue  des  estats.  H  baille  toute  puissance  à  la  cour 
sur  les  Seize,  et  remet  les  politiques  partisans  du  Roy 
en  créance  et  authorité.  Par  ce  serment  l'on  a  cognu  à 
veuë  d'œil  qu'il  a  contraint  les  catholiques  de  se  dé- 
partir de  l'union  avec  les  autres  provinces  et  villes  ca- 
tholiques, et  de  toute  association  avec  les  estrangers, 
à  l'exclusion  du  roy  Catholique. 

te  Plus,  il  a  fait  faire  un  règlement  en  la  police  par 
iequel  il  a  fait  defiences  aux  bourgeois  commis  à  la 
garde  des  portes  d'ouvrir  les  lettres  qu'ils  trouveront 
estre  portées  sans  passeport,  qui  est  le  moyen  de  tenir 
-toutes  les  mene'es  et  trahisons  des  ennemis  couvertes. 

«  Davantage,  on  a  fait  deffences  à  tous  bourgeois  de 
porter  espée  de  jour,  tellement  que  les  politiques,  à 
cause  de  leurs  charges,  portent  seuls  les  armes,  et  par 
ainsi  les  Seize  sont  exposez  à  la  furie  et  bravade  de 
leurs  ennemis  :  le  tout  à  l'exemple  du  roy  Henry  m, 
qui  faisoit  desarmer  les  ligueurs  et  armer  ses  partisans. 

(c  Plus,  que  l'on  devoit  considérer  le  langage  que 
M.  de  Mayenne  et  ses  partisans  tenoient  contre  les 
predicateuis  et  catholiques  aflectionnez,  et  que  l'on 
trouveroit  que  c'estoit  le  mesme  langage  du  defïunct 
roy  Henry  m  et  de  ses  partisans,  car  il  ne  vouloit  pas 
qu'on  parlast  de  luy  et  de  l'Estat  ;  il  vouloit  prescrire 
aux  prédicateurs  ce  qu'ils  avoient  à  dire,  ils  estoient 
menacez  de  prison,  d'estre  bannis,  d'estre  jettez  dans 
un  sac  à  l'eau  :  les  mesmes  menaces  se  font  aujourd'huy 
contre  les  prédicateurs  et  les  Seize  par  M.  de  Mayenne 
et  ses  partisans,  et,  passant  outre,  il  a  donné  charge  à 
la  cour  de  parlement  d'informer  contre  les  prédica- 
teurs et  les  punir  et  corriger.  » 

Nonobstant  toutes  ces  façons  populaires  et  séditieuses 
des  Seize,  et  que  les  ministres  d'Espagne  eussent  aussi 
offert  au  duc  de  Mayenne  cent  mil  escus  tous  les  mois, 
outre  les  pretensions  qu'il  desiroit  avoir  pour  son  des- 
dommagcment,  ledit  sieur  duc  ne  laissa,  suyvant  l'ad- 
vis  des  princij)aux  seigneurs  de  son  party,  d'entendre 
à  une  trefve.  Il  en  avoit  parlé  avec  ledit  sieur  cardinal 
de  Plaisance,  <{ui,  faisant  fort  le  fasché,y  contredisoit. 

et  disoit  qu'il  se  vouloit  retirer;  mais  l'archevesque  de 
Lyon,  avec  quelques  députez  de  leur  assemblée,  y 
estant  aile  le  prier  de  ne  se  retirer  et  de  demeurer  à 
Paris,voyantquec'estoit  un  faire  le  failloit,  il  leur  dit: 

«  M.  le  duc  de  Mayenne  m'a  fait  cest  honneur  que 
de  m'en  parler,  et  encor  messieurs  les  ministres  de  Sa 
Majesté  Catholique  et  tous  les  ordres  de  ceste  ville  ;  à 
présent  que  je  vois  ceste  célèbre  et  itérée  intercession , 
que  je  prens,  non  pour  importunité,  mais  pour  ex- 
trême faveur  et  obligation ,  je  me  vois  comme  forcé 
de  condescendre  à  tant  de  bons  advis  qui  me  sont  don- 
nez; et  d'ailleurs,  par  les  dernières  despesches  de  Rome, 
du  1 1  juillet,  que  j'ay  receuës  par  un  courrier  exprès, 
j'ay  un  peu  plus  de  liberté  de  me  dispenser  touchant 
ma  demeure  en  ceste  ville.  » 

Ainsi  le  duc  de  Mayenne,  le  cardinal  de  Plaisance 
et  les  agents  d'Espagne,  quoy  que  divisez  de  volontez, 
s'accordèrent  en  fin  de  faire  une  trefve,  pour  traicter 
de  laquelle  ledit  sieur  duc  donna  la  charge  à  d'autres 
députez  qu'à  ceux  lesquels  avoient  esté  employez  à  la 
susdite  conférence ,  sçavoir  aux  sieurs  de  La  Chastre ,  de 
Rosne,  de  Bassompierre,  de  Villeroy,  et  aux  presidens 
Janin  et  Dampierre,  laquelle  ils  accordèrent  avec  les 
députez  royaux,  ainsi  que  nous  dirons  cy  dessous. 

Pendant  toutes  ces  choses  le  Roy  ayant  pris  Dreux , 
comme  nous  avons  dit,  assina  le  lieu  de  son  instruc- 
tion pour  sa  conversion  à  Sainct-Denis.  De  toutes  les 
parts  de  la  France,  les  princes,  les  officiels  de  la  cou- 
ronne, les  principaux  des  cours  de  parlement  et  les 
grands  seigneurs,  s'y  rendirent  pour  assister  à  un  acte 
si  remarquable. 

Le  jeudy,  22  de  juillet.  Sa  Majesté  estant  venu  de 

Mante  à  Sainct  Denis,  le  lendemain  il  fut,  depuis  les 
six  heures  du  malin  jusqucs  à  une  heure  après  midy , 
assisté  de  M.  l'archevesque  de  Bourges,  grand  aumos- 
nier  de  France ,  de  messieurs  les  evesques  de  Nantes  et 
du  Mans,  et  de  M.  du  Perron,  nomme  à  l'evesché  d'E- 
vreux,  auxquels  il  fit  les  trois  questions  suy  vantes  :  la 
première,  s'il  estoit  nécessaire  qu'il  priast  tous  les 
saincts  par  devoir  de  chrestien.  On  luy  fit  response 
qu'il sufîisoit  que  chacun  pristun  propre  patron,  neant- 
moins  qu'il  failloit  tousjours  invoquer  les  saincts  selon 
les  letanies,  pour  joindre  tous  nos  vœux  les  uns  avec 
les  autres,  et  tous  ensemhle  avec  tous  les  saincts.  La 
seconde  question  lut  de  la  confession  auriculaire  :  car 
ce  prince  pensoit  j)ouvoir  estre  suLject  à  certaines  con- 
sidérations qu'il  leur  dit,  lesquelles  ne  sont  poir.t 
communes.  Surquoy  luy  fut  dit  que  le  juste  s'accuse 
de  soy  mesme,  et  toutesfois  que  c'estoit  le  devoir  d'un 
hon  ciuestien  de  recognoislre  faute  où  il  n'y  en  avoit 
point,  et  (jue  le  confesseur  avoit  ce  devoir  de  s'en- 
quérir des  choses  nécessaires,  à  cause  des  cas  reservez. 
].a  troisiesme  fut  touchant  l'authorite'  papale  :  à  quoy 
un  luy  dit  qu'il  avoit  toute  authorité  es  causes  pure- 
ment spirituelles,  et  qu'aux  temporelles  il  n'y  pouvoit 
toucher  au  préjudice  de  la  liberté'  des  roys  et  des 
royaumes.  11  y  eut  encore  d'autres  questions  sur  plu- 
sieurs incidents  dont  on  le  résolut.  Mais,  quand  se  vint 
à  parler  de  la  realité  du  sacrement  de  l'autel,  il  leur 
dit  :  a  Je  n'en  suis  point  en  doute,  car  je  l'ay  tousjt>urs 
ainsi  creu.  »  Les  resolutions  de  ce  (ju'il  devoit  croire 
luy  estans  déclarées  par  M.  l'evesque  du  Mans,  il  leur 
promit  de  se  conformer  du  tout  en  la  foy  de  l'Eglise 
calholi(jU(',  aposluli(juc  et  ioiiiair:e. 

Le  cardinal  de  Plaisance,  comme  légat  du  Sainct 
Siège,  pensant  empescher  ccste  instruction  et  cesle 
conversion,  fit  ce  mesme  jour  publier  une  exhortation 
imprimée,  laquelle  il  addressoit  à  tous  les  catholiques 
de  France,  où  il  asseuroit  que  tout  ce  qui  seroit  faict 
sur  ceste  conversion  seroit  du  tout  nul,  de  nul  eiiect 
et  valeur  ;  exhortoit  les  catholiques  de  l'union  de  ne 
se  laisser  décevoir  en  chose  de  si  grande  importance  ; 
aux  catholiques  royaux,  de  n'accumuler  erreur  sur 
erreur;  et  defendoit  aux  ecclésiastiques  dudit  party  de 
l'union  de  se  transporter  à  Sainct  Denis,  ville  qu'il 
appelloit  estre  en  l'obeyssance  de  l'heretique  ,  sur 
peine  d'encourir  sentence  d'excommunication  ,  avec 
privation  de  ])enefices  et  dignitez  ecclésiastiques  qu'ils 
pourroient  obtenir. 

NonoI)stant  ceste  exhortation,  dont  lesroyaux  ne  firent 
beaucoup  d'estat,nymesmes  aucuns  de  ceux  de  l'union, 
la  prcjugeans  avoir  esté  faicteà  dessein  à  la  persuasion 
des  ministres  d'Espagne,  qui  ne  craignoient  que  ceste 
conversion ,  le  dimanche,  vingt-cinquiesme  juillet,  sur 
les  huict  à  neuf  heures  du  matin  ,  le  Hoy,revestu  d'un 
pourpoint  et  chausses  de  satin  blanc,  bas  à  attaches  de 
soye  blanche  et  soulliers  blancs,  d'un  manteau  et  clia- 
peau  noir,  assisté  de  plusieurs  grands  princes  et  sei- 
gneurs, officiers  de  la  couronne  et  autres  gentils-hom- 
mes en  grand  nombre,  convoqués  par  Sa  Majesté  pour 
cest  elfect ,  des  suisses  de  sa  garde,  le  tambour  battant, 
des  officiers  de  la  prevosté  de  son  hostel  et  ses  autres 
gardes  du  corps,  tant  escossoisque  François,  et  de  douze 
trompettes ,  tous  marclians  devant  luy,  fut  conduit  de- 
puis la  sortie  de  son  logis  jusques  à  la  grande  église 
dudit  Sainct-Denis,  très-richement  préparée  de  tapis- 

Séries  relevées  de  soye  el  fil  d'or  pour  le  recevoir  ;  les 
rues  estoient  aussi  tapissées  et  plaines  de  jonchées  et 
fleurs.  Le  peuple,  venu  exprès  de  toutes  parts  et  ea 
nombre  infiny  pourvoir  cestesaincte cérémonie,  crioit 
d'allogresse  :  Vive  le  Roj!  Vive  le  Roy!  Vive  le  Roy! 

Sa  Majesté  arrivée  au  grand  portail  de  ladite  église, 
et  de  cinq  à  six  pieds  entrée  en  icelle,  où  M.  l'archeves- 
que  de  Bourges  l'altendoit  assis  en  une  chaire  couverte 
de  danias  blanc,  où  sur  les  deux  bouts  du  dossier  astoient 
les  armes  de  France  et  de  Navarre  ,  aussi  M.  le  cardi- 
nal de  Bourbon  ,  accompagné  de  plusieurs  evesques  et 
de  tous  les  religieux  duditSainct  Denis,  qui  là  l'atten- 
d oient  avec  la  croix  et  le  sacré  livre  de  l'Evangile ,  le- 
dit archevesque  de  Bourges,  qui  faisoit  l'office,  luy  de- 
manda quel  il  estoit.  Sa  Majesté  luy  l'espondit  :  «  Je 
suis  le  roy.  m  Ledit  archevesque  répliqua  :  «Que  de- 
mandez-vous? —  Je  demande,  dit  Sa  Majesté,  estre 
receu  au  giron  de  l'Eglise  catholique,  apostolique  et 
romaine.  —  Le  voulez-vous  ?  »  dit  i\L  de  Bourges.  A 
quoy  Sa  Majesté  fit  response  :  «  Ouy,  je  le  veux  et  le 
désire,  m  Et  à  l'instant,  à  genoux,  Sadite  Majesté  fît 
profession  de  sa  foy,  disant: 

«  Je  proteste  et  jure,  devant  la  face  de  Dieu  tout 
puissant,  de  vivre  et  mourir  en  la  religion  catholique , 
apostolique  et  romaine,  de  la  protéger  et  defl'endre 
envers  tous  au  péril  de  mon  sang  et  de  ma  vie,  renon- 
çant à  toutes  hérésies  contraires  à  icelle  Eglise  catho- 
lique, apostoli(pie  et  romaine.  »  Et  à  l'heure  l)ailla 
audit  archevesque  de  Bourges  un  papier  dedans  lequel 
estoit  l;i  forme  de  sa  profession  signée  de  sa  main. 

Cela  faict,  Sa  Majesté,  encores  à  genoux  à  l'entrée 
de  ladite  eghse,  baisa  l'aneau  sacré,  et  ayant  receu 

ral)Solution  et  Jjenediction  dutlit  archevesque,  fut  re- 
levé, non  sans  grand  peinepour  la  grande  multitude  et 
presse  du  peuple  espars  en  icelle,  et  jusques  sur  les 
voûtes  et  ouvertures  des  vitres,  et  fut  conduit  au  cœur 
de  ladite  église  par  messieurs  les  evesques  de  IVantes  , 
de  Seez,  de  Digne,  Maillezais,  de  Chartres  ,  du  Mans, 
d'Angers,  messire  René'  d'Aillon ,  abbé  de  Chastel- 
liers,  nommé  à  l'evesché  de  Bayeux,  messire  Jacques 
d'Avi  du  Perron,  nommé  à  l'evesché  d'Evrcux,  les  re- 
ligieux et  couvent  de  ladite  église  de  Sainct  Denis,  les 
doyens  de  Paris  etBeauvais,  les  abbez  de  Bellozane  et 
de  la  Couronne,  l'archidiacre  d'Avranche,  nommé  à 
l'abbaye  de  Sainct  Estienne  deCaén,les  curez  de  Sainct 
Eustache ,  Sainct  Supplice,  docteurs  en  théologie, 
frère  Olivier  Beranger,  aussi  docteur  en  théologie  et 
prédicateur  ordinaire  du  Boy,  les  curez  de  Sainct  Ger- 
vais  et  de  Sainct  Mederic  de  Paris;  presens  lesquels 
Sadite  Majesté,  estant  à  genoux  devant  le  grand  autel, 
reïtera  sur  les  saincts  évangiles  son  serment  et  pro- 
testation cy-dessus,  le  peuple  criant  à  haute  voix  :  Vive 
le  Roj!  Vive  le  Rojl  Vive  le  Roj  ! 

Et  à  l'instant  Sa  Majesté  fut  relevé  derechef  par 
M.  le  cardinal  de  Bourbon  et  par  ledit  archevesque, 
et  conduit  audit  autel,  où  ayant  faict  le  signe  de  la 
croix,  il  baisa  ledit  autel,  et  derrière  iceluy  lut  ouy 
en  confession  par  ledit  sieur  archevesque.  Ce  pendant 
fut  chanté  en  musique  ce  beau  et  très-excellent  canti- 
Te  Dcwn  laudamiis ,  d'une  telle  harmonie  que  le.-; 
grands  et  petits  pleuroicnt  tous  de  joye,  continuant  de 
mesme  voix  à  crier  :  Vive  le  Roy!  Vive  le  Roy! 
Vive  le  Roj  ! 

Confessé  que  fut  Sa  INTajeslc,  l'archevesque  de  Bourges 

le  ramena  s'agenouiller  et  accouder  sur  l'oratoire  cou- 
vert de  velours  cramoisi  l)run  ,  semé  de  fleurs  de  lis 
d'or,  qui  là  cstoit  préparé  sous  un  dais  ou  poésie  de 
mesme  velours  et  drap  d'or.  Et  là,  ayant  à  main  droicte 
ledit  sieur  archevesque,  et  à  la  gauche  M.  le  cardinal 
de  Bourbon,  et  tout  autour  estoient  aussi  tous  lesdits 
sieurs  evesques  et  autres  cy  dessus  nommez,  et  au  der- 
rière tous  les  princes ,  M.  le  chancelier  et  les  ofEciers 
de  la  couronne,  messieurs  des  cours  de  parlement,  du 
grand  conseil, chambre  des  comptes,  presens,  ouyt  en 
très-grande  dévotion  la  grand  messe,  qui  fut  célébrée 
par  M.  l'evesque  de  Nantes,  s'estant  en  signe  de  ce 
Sadite  Majesté,  durant  icelle,  levée  lors  de  l'Evangile, 
et  baisé  le  livre  qui  luy  fut  aporté  par  ledit  sieur  car- 
dinal. Il  fut  aussi  à  l'olTrande  tiès-devotieusement,  con- 
duit par  ledit  archevesque  et  M.  le  cardinal  de  Bour- 
bon, accompagné  de  M.  le  comte  de  Sainct  Paul  qui 
alloit  derrière.  A  l'élévation  de  la  saincte  eucharistie 
et  calice,  il  se  prosterna  les  mains  jointes,  en  battant 
sa  poitrine.  Apres  YAgnus  Dei  chanté,  il  baisa  la  paix 
qui  luy  fut  aussi  apportée  par  ledit  sieurcardinal. 

Ladite  messe  finie,  fut  chanté  mélodieusement  en  mu- 
sique s^ive  le  Roy  !  et  largesse  faicte  de  grande  somme 
d'argent  qui  fut  jettee  dedans  ladite  église,  avec  un 
applaudissement  du  peuple.  Et  de  là  Sa  Majesté,  ac- 
compagnée de  cinq  à  six  cents  seigneurs  et  gentils 
hommes,  de  ses  gardes,  de  Suisses,  Escossois  et  Fran- 
çois, officiers  de  la  prevosté  de  son  hostel,  fut  recon- 
duite, le  tambour  liattant,  trompette  sonnant,  et  artil- 
lerie jouant  de  dessus  les  murailles  et  boulcvcrts  de  la 
ville  jusques  à  son  logis,  avec  continuel  cri  du  peuple, 
disant  :  Vive  le  Roy!  l'ive  le  Roj!  Et  avant  son  disner 

fut  dit  Benedicite.  Après  le  disner  furent  chantées 
Grâces  enmusique  :  le  tout  selon  l'usage  de  l'Eglise  ca- 
tholique, apostolique  et  romaine. 

Après  le  disner  Sa  Majesté  assista  aussi  d'une  devo- 
tieuse  afîection  à  la  prédication  qui  fut  faite  par  ledit 
archevesque  de  Bourges  en  ladite  église  de  Sainct 
Denis,  et,  icelle  finie,  ouït  vespres  aussi  devotieu- 
sement. 

Et  à  l'issue  desdites  vespres.  Sa  Majesté  monta  à 
cheval  pour  aller  à  Montmartre  rendre  grâces  à  Dieu 
en  l'église  dudit  lieu,  où,  au  sortir  d'icelle,fut  faict  un 
grand  feu  de  joye,  et,  à  cet  exemple,  es  villages  de  la 
vallée  de  Montmorency  et  es  environs  dudit  Mont- 
martre, et  de  là  Sadile  Majesté  retourna  à  Sainct  Denis 
avec  une  resjouïssance  de  tout  le  peuple  qui  l'atlen- 
doit,  en  criant  encores  plus  qu'auparavant  :  Vive  le 
Jloj  !  Vive  le  Roy  !  Vive  le  Roy  ! 

La  lettre  suyvante  fut  envoyée  aussi  par  Sa  Majesté 
par  tous  les  parlements. 

«  Nos  amez  et  féaux,  suyvant  la  promesse  que  nous 
fismes  à  nostre  advenement  à  ceste  couronne  par  la 
mort  du  feu  Roy,  nostre  très-lionoré  seigneur  et  frère 
dernier  decedé,  que  Dieu  absolve,  et  la  convocation 
par  nous  faite  des  prélats  et  docteurs  de  nostre  royaume 
pour  entendre  à  nostre  instruction  par  nous  tantdesirée, 
et  tant  de  fois  interiompuë  par  les  artifices  de  nos  en- 
nemis, en  fin  nous  avons,  Dieu  mercy,  conféré  avec 
lesdits  prélats  et  docteurs,  assemblez  en  ceste  ville 
pour  cest  effect,  des  poincts  sur  lesquels  nous  desirions 
estre  esclaircis  ;  et  après  la  grâce  qu'il  a  pieu  à  Dieu 
H  eus  faire,  par  l'inspiration  de  son  sainct  esprit,  que 

nous  en  avons  recherchée  par  tous  nos  vœux  et  de 
tout  nostre  cœur  pour  nostre  salut,  et  satisfaits  par  les 
preuves  qu'iceux  prélats  et  docteurs  nous  ont  rendues 
par  les  escrits  des  apostres  et  des  saincts  pères  et  doc- 
teurs receus  en  l'Eglise,  recognoissant  l'Eglise  catho- 
lique, apostolique  et  romaine  estre  la  vraye  Eglise  de 
Dieu,  pleine  de  vérité,  et  laquelle  ne  peut  errer,  nous 
l'avons  embrassée,  et  nous  sommes  résolus  d'y  vivre 
et  mourir.  Et  pour  donner  commencement  à  ce  Lon 
œuvre,  et  faire  cognoistre  que  nos  intentions  n'ont  eu 
jamais  autre  but  que  d'estre  instruits  sans  aucune  opi- 
niastreté,  et  d'estre  esclaircis  de  la  vérité  et  de  la 
vraye  religion  pour  la  suivre,  nous  avons  ce  jourd'huy 
oiii  la  messe  et  joint  et  uni  nos  prières  avec  ladite 
Eglise,  après  les  cérémonies  nécessaires  et  accoustu- 
mées  en  telles  choses,  résolus  d'y  continuer  le  reste 
des  jours  qu'il  plaira  à  Dieu  nous  donner  en  ce  monde; 
dont  nous  vous  avons  ]>ien  voulu  advertir,  pour  vous 
resjouyr  d'une  si  aggreable  nouvelle ,  et  confondre  par 
nos  actions  les  bruits  que  nosdits  ennemis  ont  fait 
courir  jusques  à  ceste  heure  que  la  promesse  que 
nous  en  avions  cy  devant  faite  estoit  seulement  pour 
abuser  nos  bons  sujets  et  les  entretenir  d'une  vaine 
espérance,  sans  aucune  volonté  de  la  mettre  à  exécu- 
tion. Dequoy  nous  desirons  qu'il  soit  rendu  grâces  à 
Dieu  par  processions  et  prières  publiques,  aflin  qu'il 
plaise  à  sa  divine  bonté  nous  confirmer  et  maintenir 
le  reste  de  nos  jours  en  une  si  bonne  et  si  saincte  réso- 
lution. Donné  à  Sainct  Denis  en  France,  le  dimanche 
25  juillet  1593.  Signé  Henry.  Et  plus  bas.  Potier.  3> 

Ceste  lettre  ayant  esté  receue,  on  ne  (it  aux  villes 

royales  que  chanter  Te  Deum,  faire  feux  de  joye  et 
processions  générales  pour  actions  de  grâces  envers 
Dieu  de  ceste  heureuse  conversion;  mais  les  Seize, 
leurs  prédicateurs  et  les  partisans  d'Espagne,  dans  les 
villes  de  l'union,  publièrent  et  prescherent  une  infi- 
nité de  calomnies  à  l'encontre.  Le  docteur  Boucher  en- 
tr'autres  se  monstra  fort  violent,  et  comme  il  avoit 
presché  dès  le  commencement  de  l'assemblée  de  Paris 
sur  l'eslection  d'un  roy,  et  avoit  pris  ce  texte  :  Eripe 
me  de  lutofœcis,  lequel  il  avoit  expliqué  et  interprété  : 
Seigneur  desbourbez  nous ,  ostez  nous  ceste  race  de 
Bourbon,  il  n'en  faut  plus  parler,  ils  sont  tous  héréti- 
ques ou  fauteurs  des  hérétiques ,  aussi  ce  docteur  com- 
mença dans  Sainct  Mederic  à  prescher  contre  la  sus- 
dite conversion,  où  il  dit  une  infinité  de  choses  faulses 
du  Roy,  entr'autres  que  de  jour  Sa  Majesté  avoit  esté 
à  la  messe,  et  la  nuict  suivante  au  presche,  et  que  la 
saincte  messe  que  l'on  chantoit  devant  luy  n'estoit 
qu'une  farce.  Du  depuis  il  fit  imprimer  ces  sermons 
ou  plustost  invectives  contre  le  Roy,  lesquels  furent 
bruslez  à  la  Croix  du  Tiroir,  le  lendemain  de  la  réduc- 
tion de  Paris.  L'autheur  du  livre  du  Catholique  anglois 
fit  aussi  imprimer  un  livret  intitulé  le  Banquet  du 
comte  d'Arête,  dans  lequel,  après  avoir  dit  une  infi- 
nité d'impostures  touchant  ceste  conversion ,  il  asseu- 
roit  que  ce  seroit  le  salut  de  la  France  si  on  bailloit 
tous  les  ministres  de  la  religion  prétendue  refoimée 
aux  Seize  de  Paris,  pour  les  attacher  comme  fagots  de- 
puis le  pied  jusques  au  sommet  de  l'arbre  du  feu  de  la 
Sainct  Jean,  pourveu  que  le  Roy  fust  dans  le  muid 
où  on  mettoit  les  chais,  et  que  ce  seroit  un  sacrifice 
agréable  au  ciel  et  délectable  à  toute  la  terre.  Ceste 

forme  d'escrire  si  satyrique  fut  blasmée  de  beaucoup 
de  gens  du  paity  mesmes  de  l'union,  et  Tautheur  de 
ce  livret,  ayant  depuis  eu  besoin  de  la  clémence  du 
Roy,  s'est  repenty  d'avoir  ainsi  parlé  de  son  prince. 
Aussi  le  Roy  ressemblant  en  cela  à  Auguste,  ayant 
tousjours  eu  autant  de  volonté  de  pardonner  à  ceux 
qui  ont  entrepris  contre  luy  que  les  entrepreneurs  ont 
eu  d'envie  de  luy  nuire,  les  a  laisse'  vivre  pour  porter 
tesmoignage  de  sa  clémence  au  règne  heureux  de  la 
paix  dont  jouyt  la  France  en  ceste  année  que  j'escris 
ceste  histoire,  1606.  Aussi  lors  que  l'on  a  pensé  parler 
à  Sa  Majesté  qu'il  falloit  punir  tels  escri vains,  «  Je  ne 
le  veux,  dit-il,  pas,  c'est  un  mal  que  Dieu  a  envoyé 
sur  nous  pour  nous  punir  de  nos  fautes;  je  veux  tout 
oublier,  je  veux  tout  pardonner,  et  ne  leur  en  doit  on 
sçavoir  plus  mauvais  gré  de  ce  qu'ils  ont  fait,  qu'à  un 
furieux  quand  il  frappe,  et  qu'à  un  insensé  quand  il  se 
pourniene  tout  nud.  » 

Or,  quatre  jours  après  que  le  Roy  eut  esté  à  la 
messe,  les  députez  du  Roy  et  ceux  de  l'union,  s'estans 
plusieurs  fois  assemblez  pour  accorder  une  trefve  gé- 
nérale par  toute  la  France,  signèrent  en  fin  les  arti- 
cles suivans. 

I.  Qu'il  y  aura  bonne  et  loyale  trefve  et  cessation 
d'armes  générale  par  tout  le  royaume,  pays,  terres, 
seigneuries  d'iceluy  et  de  la  protection  de  la  couronne 
de  France  pour  le  temps  et  espace  de  trois  mois,  à 
commencer,  à  sçavoir,  au  gouvernement  de  l'isle  de 
France  le  jour  de  la  publication  qui  s'en  fera  à  Paris, 
et  à  Sainct  Denis  en  mcsme  jour,  et  dès  le  lendemain 
que  les  presens  articles  seiont  arrestcz  et  signez;  ez 

gouvernemens  de  Champagne,  Picardie,  Normandie, 
Chartres,  Orléans  etBerry ,  Touraine,  Anjou  et  Maine, 
huict  jours  après  la  datte  d'iceux  ;  ez  gouvernemens  de 
Bretagne,  Poictou,  Aiigoumois,  Xaintonge,  Limosin, 
haute etbasse  Marche,  BourLonnois,  Auvergne,  Lyorr 
nois  et  Bourgongne,  quinze  jours  après;  ez  gouverne- 
mens de  Guyenne,  Languedoc,  Provence  et  Dauphiné, 
vingt  jours  après  la  conclusion  dudit  présent  traicté  j 
et  neantmoins  fmira  par  tout  à  semblable  jour. 

II.  Toutes  personnes  ecclésiastiques,  noblesse,  habi- 
lans  des  villes,  du  plat  pays,  et  autres,  pourront,  durant 
la  présente  tref've,  recueillir  leurs  fruits  et  revenus  et 
en  jouyr,  en  quelque  part  qu'ils  soient  scituez  et  assis, 
et  rentreront  en  leurs  maisons  etchasteaux  des  champs, 
que  ceux  qui  les  occupent  seront  tenus  leur  rendre  et 
laisser  libres  de  tous  empeschemens,  à  la  charge  tou- 
tesfois  qu'ils  n'y  pourront  faire  aucune  fortification  du- 
rant ladite  trefve.  Et  sont  aussi  exceptées  les  maisons 
et  chasteaux  où  y  a  garnisons  employées  en  Testât  de 
la  guerre,  lesquelles  ne  seront  rendues;  neantmoins 
les  propriétaires  jouyront  des  fruicts  et  revenus  qui  en 
dépendent,  le  tout  nonobstant  les  dons  et  saisies  qui 
en  auroyent  esté  faits,  lesquels  ne  pourront  empescher 
reffect  du  présent  accord. 

III.  Sera  loisible  à  toutes  personnes,  de  (quelque 
qualité  et  condition  qu'elles  soient,  de  demeurer  libre- 
ment en  leurs  maisons  qu'ils  tiennent  à  présent  avec 
leurs  familles,  excepté  es  villes  et  places  fortes  qui  sont 
gardées  ,  èsquelles  ceux  qui  sont  absens  à  l'occasion 
des  présents  trou])les,  ne  seront  receus  pour  y  demeu- 
rer sans  permission  du  gouverneur. 

IV.  Les  laboureurs  pourront  en  toute  liberté  faire 


DE  PALMA  CAYET.  [l593]  4^5 

leurs  labourages,  charrois  et  œuvres  accoustumez,  sans 
qu'ils  y  puissent  estre  empeschez  ny  molestez,  en  quel- 
que façon  que  ce  soit,  sui"  peine  de  la  vie  à  ceux  qui 
feront  le  contraire. 

V.  Le  port  et  voiture  de  toutes  sortes  de  vivres,  et  le 
commerce  et  trafiq  de  toutes  marchandises,  fors  et  ex- 
cepté les  armes  et  munitions  de  guerre,  sera  libre,  tant 
par  eau  que  par  terre,  es  villes  de  l'un  party  et  de  l'au- 
tre, en  payant  les  péages  et  impositions  comme  ils  se 
lèvent  à  présent  es  bureaux  qui  pour  ce  sont  establis, 
et  suivant  les  pancliartes  et  tableaux  sur  ce  cy  devant 
arrestez,  excepte'  pour  le  regard  de  la  ville  de  Paris, 
qu'ils  seront  payez  suyvant  le  traicté  particulier  sur  ce 
fait.  Le  tout  sur  peine  de  confiscation  en  cas  de  fraude, 
et  sans  que  ceux  qui  les  y  trouveront  puissent  estre 
empeschez  de  prendre  et  ramener  les  marchandises  et 
chevaux  (jui  les  conduiront  au  bureau  où  ils  auront 
failly  d'acquitter.  Et  où  il  seroit  use'  de  force  et  vio- 
lence contr'eux,  leur  sera  fait  justice,  tant  de  la  confis- 
cation que  de  l'excez,  par  ceux  qui  auront  comman- 
dement sur  les  personnes  qui  l'auront  commis.  Et  neant- 
moitis  ne  pourront  estre  arrestez  lesdites  marchandises, 
chevaux  et  vivres,  ny  ceux  qui  les  porteront,  au  dedans 
de  la  ban-lieue  de  Paris,  encores  qu'ils  n'ayent  ac(|uillé 
lesdites  impositions;  mais,  sur  la  plainte  et  poursuilte, 
en  sera  fait  droict  à  qui  il  appartiendra. 

VL  ISe  pourront  estre  augmcnte'es  lesdites  imposi- 
tions ne  autres  nouvelles  mises  sus  durant  ladite  ti  efve, 
ne  pareillement  dressez  antres  bureaux  cjue  ceux  (|ui 
sont  desjà  establis. 

V  II.  Chacun  pourra  librement  voy.ii^cr  par  tout  le 
royaume  sans  eslre  adstraint  de  prendre  passe-port, 
4i-  3o 

et  neantmoins  nul  ne  pourra  entrer  es  villes  et  places 
fortes  de  party  contraire  avec  autres  armes,  les  gens 
de  pied  que  l'espée ,  et  les  gens  de  cheval  l'espe'e ,  la 
pistole  ou  harquebuse,  ny  sans  envoyer  auparavant 
advertir  ceux  qui  y  ont  commandement,  lesquels  se- 
ront tenus  bailler  la  permission  d'entrer,  si  ce  n'est 
que  la  qualité'  et  nombre  des  personnes  portast  juste 
jalousie  de  la  seureté  des  places  où  ils  commandent  j 
ce  qui  est  remis  à  heur  jugement  et  discrétion.  E^i 
aucuns  du  party  contraire  estoient  entrez  en  aucunes 
desdites  places  sans  s'estre  déclarez  tels  et  avoir  ladite 
permission,  ils  seront  de  bonne  prise.  Et  pour  obvier 
à  toutes  disputes  qui  pourroient  sur  ce  intervenir,  ceux 
qui  commandent  èsdites  places,  accordans  ladite  per- 
mission, seront  tenus  la  bailler  par  escrit,  sans  frais. 

VIII.  Les  deniers  des  tailles  et  taillon  seront  levez 
comme  ils  ont  esté  cy-devant,  et  suivant  les  departe- 
mens  faits  et  commissions  envoyées  d'une  part  et  d'au- 
tre au  commencement  de  l'année,  fors  pour  le  regard 
des  places  prises  depuis  l'envoy  des  commissions,  dont 
les  gouverneurs  et  officiers  des  lieux  demeureront  d'ac- 
cord par  traicté  particulier,  et  sans  préjudice  aussi  des 
autres  accords  et  traictez  particuliers  desjà  faits  pour 
la  perception  et  levée  desdites  tailles  et  taillon,  les- 
quels seront  entretenus  et  gardez. 

IX.  Ne  pourront  toutesfois  estre  levez  par  anticipa- 
tion des  quartiers,  mais  seulement  le  quartier  courant, 
et  par  les  officiers  des  eslections,  lesquels,  en  cas  de  ré- 
sistance ,  auront  recoiu-s  au  gouverneur  de  la  plus  pro- 
chaine ville  de  leur  party  pour  estre  assistez  de  forces. 
Et  ne  pourra  neantmoins  à  ceste  occasion  estre  exigé 
jiour  les  fiais   qu'à   raison   d'un    sol    pour  livre   des 

sommes  pour  lesquelles  les  contraintes  seront  faictes.  • 

X.  Quant  aux  arrérages  des  tailles  et  taillon,  n'en 
pourra  estre  levé',  de  part  ny  d'autre,  outre  ledit  quar- 
tier courant  et  durant  iceluy,  si  ce  n'est  un  autre  quar- 
tier sur  tout  ce  qui  en  est  deu  du  passé. 

XI.  Ceux  qui  se  trouvent  à  présent  prisonniers  de 
guerre,  et  qui  n'ont  composé  de  leur  rançon ,  seront  dé- 
livrez dans  quinze  jours  après  la  publication  de  ladite 
trefve;  sçavoir ,  les  simples  soldats  sans  rançon,  les  au- 
tres gens  de  guerre  tirans  solde  d'un  party  ou  d'autre, 
moyennant  un  quartier  de  leur  solde,  excepté  les  chefs 
des  gens  de  cheval,  lesquels,  ensemble  les  autres  sieurs 
et  gentils-hommes  qui  n'ont  charge,  en  seront  quittes 
au  plus  pour  demie  année  de  leur  revenu  ;  et  toutes 
autres  personnes  seront  traictées  au  fait  de  ladite  ran- 
çon le  plus  gracieusement  qu'il  sera  possible,  eu  es- 
gard  à  leurs facultez  et  vacations;  et,  s'il  y  a  des  femmeé 
ou  fdles  prisonnières,  seront  incontinent  mises  en  li- 
berté sans  payer  rançon,  ensemble  les  enfans  au  des- 
sous de  seize  ans,  et  les  sexagénaires  ne  faisans  la 
guerre. 

XII.  Qu'il  ne  sera,  durant  le  temps  de  la  présente* 
trefve,  entrepris  ny  attenté  aucune  chose  sur  les  places 
les  uns  des  autres,  ny  faict  aucun  antre  acte  d'hostilité; 
et  si  aucun  s'ou})lioit  de  tant  de  faire  le  contraire,  les 
chefs  feront  reparer  les  attentats,  punir  les  contreve- 
nans  comme  perturbateurs  du  repos  public  ,  sans  ce 
f|ue  neantmoins  Icsdites  contraventions  puissent  estre 
(  ausc  de  la  rupture  de  ladite  trefve. 

Xfll.  Si  aucun  refuse  d'ol)ovr  au  contenu  des  pre- 
sens  articles,  le  chef  du  paity  fera  tout  le  devoir  et  ef- 
fort ([u'il  luv  s(Ma  possible  p(»ur  l'v  contraindre.  VA  où, 

."îo 

dans  quinze  jours  après  la  reijuisilion  ((ui  luy  en  ser.t 
faicte,  l'exécution  n'en  soit  ensuivie,  seia  loisible  au 
chef  de  l'autre  party  de  faire  la  guerre  à  celuy  ou  ceux 
(|ui  feroient  tels  refus,  sans  qu'ils  puissent  estre  secou- 
rus ny  assistez  de  l'autre  part  en  quelque  sorte  que  ce 
soit. 

XIV.  Ne  sera  loisible  prendre  de  nouveau  aucunes 
places  durant  la  présente  trefve  pour  les  fortifier,  en- 
cores  qu'elles  ne  fussent  occupe'es  de  personne. 

XV.  Tous  gens  de  guerre,  d'une  part  et  d'autre,  se- 
lont  mis  en  garnison,  sans  qu'il  leur  soit  })ermis  te- 
nir les  champs  à  la  foule  du  peuple  et  ruyne  du  plat 
pays. 

XVI.  Les  prevosts  des  mareschaux  feront  leurs  char- 
ges et  toutes  captures  aux  champs  et  en  flagrant  delict, 
sans  distinction  de  partis,  à  la  charge  de  renvoy  aux 
juges  ausquels  la  cognoissance  en  devra  appartenir. 

XVII.  Ne  sera  permis  de  se  quereller  et  recercher 
par  voye  de  fait,  duels  et  assemblées  d'amis,  pour  dif- 
ferens  advenus  à  cause  des  presens  troubles,  soit  pour 
prinses  de  personnes,  maisons,  bestail,  ou  autre  occa- 
sion quelconque,  pendant  que  la  trefve  durera. 

XVIII.  S'assembleront  les  gouverneurs  et  lieutenans 
généraux  des  deux  partis  en  chacune  province,  incon- 
tinent après  la  publication  du  présent  traicte',  ou  dé- 
puteront commissaires  de  leur  part,  pour  adviser  à  ce 
(jui  sera  nécessaire  pour  l'exécution  d'iceluy,  au  bien 
et  soulagement  de  ceux  qui  sont  sous  leurs  charges;  et 
où  il  seroit  juge'  entr'eux  utile  et  nécessaire  d'y  adjous- 
ter,  corriger  ou  diminuer  quelque  chose  pour  le  bien 
particulier  de  ladite  province,  en  advcrtiiont  les  chefs 
pour  y  estre  pourveu. 


à 

XIX.  Les  piesens  articles  sont  accordez,  sans  en- 
tendre préjudiciel"  aux  accords  et  regleniens  particu- 
liers faits  entre  les  gouverneurs  et  lieutenans  généraux 
des  provinces,  qui  ont  este'  confirmez  et  approuvez  par 
les  chefs  des  deux  partis. 

XX.  Aucunes  entreprises  ne  pourront  estre  faictes 
durant  la  présente  trefve,  par  l'un  ou  l'autre  party, 
sur  les  pays,  biens  et  subjets  des  princes  et  Estais  qui 
les  ont  assisté.  Comme  au  semblable,  lesdits  princes 
et  Estats  ne  pourront  de  leur  costé  rien  entrepren- 
dre sur  ce  royau  me  et  pays  estant  en  la  protection 
de  la  couronne  ;  ains  lesdicts  princes  retireront  hors 
d'iceluy,  incontinent  après  la  conclusion  du  présent 
traicté,  leurs  forces  qui  sont  en  la  campagne,  et  n'en 
feront  point  rentrer  durant  ledit  temps.  Et  pour  le 
regard  de  celles  qui  sont  en  Bretagne,  seront  ren- 
voyées ou  séparées,  et  mises  en  garnison  en  lieux  et 
places  qui  ne  [)uissent  apporter  ^aucun  juste  soupçon. 
Et  quant  aux  autres  provinces,  es  places  où  y  a  deses- 
trangers  en  garnison,  le  nondjre  d'iceux  estrangers  es- 
tans  à  la  solde  desdits  princes  n'y  pourra  estre  aug- 
menté durant  la  présente  trefve.  Ce  que  les  chefs  des 
deux  partis  promettent  respectivement  pour  lesdits 
princes,  et  y  obligent  leur  foy  et  honneur.  Et  neant- 
moins  ladite  promesse  et  obligation  ne  s'estendra  à 
M.  le  duc  de  Savoye;  mais,  s'il  veut  estre  compris  an 
présent  traicté,  envoyant  sa  déclaration  dans  un  mois, 
il  en  sera  lors  advisé  et  résolu  au  bien  commun  de  l'un 
et  de  l'autre  parly. 

XXI.  Les  ambassadeurs,  agents  et  entremetteurs  des 
princes  estrangers,  <jui  ont  assisté  l'un  ou  l'autre  party, 
ayans  passe-port  du  chef  du  party  qu'ils  ont  assisté,  se 

pourront  retirer  librement  et  en  toute  seureté,  sans 
qu'il  leur  soit  besoing  d'autre  passe-port  que  du  pré- 
sent traicté,  à  la  charge  neantmoins  qu'ils  ne  pourront 
entrer  es  villes  et  places  fortes  du  party  contraire,  si- 
non avec  la  permission  des  gouverneurs  d'icelles. 

XXII.  Que  d'une  part  et  d'autre  seront  baillez  passe- 
ports pour  ceux  qui  seront  respectivement  envoyez 
porter  ladite  trefve  en  chacune  des  provinces  et  villes 
qui  de  besoin  sera. 

Faict  et  accorde'  à  La  \  illette,  entre  Paris  et  Sainct 
Denis,  le  dernier  jour  de  juillet  i593,  et  publie'  le  pre- 
mier jour  d'aoust  ensuivant  èsdites  villes  de  Paris  et 
Sainct  Denis,  à  sou  de  trompe  et  cry  public,  es  lieux 
accoustumez.  Et  est  signé  en  l'original  ;  Henry  et 
Charles  de  Lorraine.  Et  plus  bas,  Ruze'  etBaudouyn. 

Geste  trefve,  publiée  à  Sainct-Denis  et  à  Paris,  fut 
observée  incontinent  par  tous  ceux  du  party  royal. 
Quant  à  ceux  de  l'union,  quelques-uns  en  firent  au 
commencement  difliculté.  Le  duc  de  Mercœur  en  Bre- 
tagne ne  la  voulut  accepter  pour  un  temps,  et  fit  mine 
de  vouloir  battre  Montfort  5  mais  voyant  les  royaux, 
partis  de  Rennes  en  corps  d'armée,  aller  droict  à  luy 
pour  le  contraindre  de  lever  son  siège,  il  l'accorda. 
Quant  au  duc  de  Nemours,  nous  dirons  cy  aj)rès  le  peu 
d'obeyssance  qu'il  portoit  au  duc  de  Mayenne,  chel  de 
ce  party,  et  ce  ,qui  luy  advint  à  Lyon.  En  fin  les  Espa- 
gnols, les  Lorrains,  et  Les  Savoyards  mesmes,  l'accep- 
tèrent, non  pas  en  espérance  d'une  paix)  qui  cstoit 
l'intention  des  royaux),  mais  c'esloil  pour  prendre 
nouveaux  conseils  et  nouveaux  desseins  pour  remettre 
sus  leurs  armées,  et  recommencei  la  guoi  re,  ainsi  (ju'il 

se  pourra  mieux  conoistre  par  ce  qui  sera  dit  cy  après. 
Après  la  publication  de  la  trcfve,  et  que  le  Roy  eut 
liiict  donner  ordre  aux  environs  de  Paris  pour  rece- 
voir les  taxes  et  impositions  accorde'es  qu'il  leveroit  de 
tout  ce  qui  y  entreroit,  sçavoir  :  pour  chasque  septier 
de  bled  un  escu  et  demy,  pour  chasque  muid  de  vin 
deux  escus,  pour  chasque  bœuf  cinq  escus,  pour  cha- 
cun mouton  un  escu,  et  ainsi  au  prorata  de  toutes  au- 
tres sortes  de  marchandises,  outre  l'unziesme  denier 
et  trois  sols  six  deniers  pour  livre  des  sommes  payées 
par  les  marchans  acquittans  ledit  péage,  et  deux  escus 
pour  chasque  muid  de  bled  qui  passeroit  à  Corbeil,  et 
à  Bray  sur  Seyne  douze  sols  de  chasque  septier  de  bled, 
et  vingt  sols  pour  muid  de  vin,  à  Montereau  deux  sols 
six  deniers  pour  chacun  septier  de  tout  grain,  et  aux 
bureaux  de  Chevreuse,  Dourdan  et  Chartres,  l'unziesme 
denier  et  dix-huict  deniers  pour  livre,  le  tout  outre  la 
taxe  ordinaire,  les  receveurs  royaux  eslablirent  leurs 
receptesaux  prochains  villages  de  la  banlieue  de  Paris, 
tellement  qu'il  n'y  entroit  du  tout  rien  sans  payer.  Les 
Parisiens,  pour  ces  grandes  charges,  ne  laissèrent  de 
trouver  bonne  ceste  tiefve,  et  en  retirer  de  la  commo- 
dité pour  le  grand  nombre  de  marchands  qui  y  allè- 
rent acheter  une  infinité  de  marchandises  manufactu- 
rées, dont  ils  eurent  en  ce  commencement  bon  marché, 
et  aus^i  de  la  liberté  qu'ils  eurent  de  tiafiquer  ;  et  tel 
sortit  de  Paris  qui  estoit  ligueur  tout  outre,  que ,  qua»d 
il  revenoit  et  avoit  vcu  ce  qui  se  faisoit  aux  villes  roya- 
les, il  changeoit  son  opinion  de  ligue. 

Le  duc  de  Mayenne,  ayant  preveu  (jue  ceste  ti'efve 
pourroit  apporter  quelque  changement  au  parly  de 
l'union,  advisa  de  faire  deux   cIjoscs  :  l'une,  do  (aire 

1  enouveller  le  serment  par  tous  ceux  de  son  pai  ty  ; 
rautre,  de  faire  publier  le  concile  de  Trente  pour  con- 
tenter le  Pape  et  les  ecclésiastiques  qui  le  demandoient. 
Quant  au  serment,  le  8  d'aoust,  ainsi  qu'il  avoit  esté 
accorde  en  leur  assemlile'c  tenue  deux  jours  aupara- 
vant, il  fut  faict  après  que  M.  de  Mayenne  eut  asseuré 
un  chacun  que  ses  intentions  estoient  justes,  et  qu'elles 
ne  tendoicnt  à  autre  but  qu'à  l'advancement  de  l'iion- 
neur  de  Dieu ,  et  au  sdlut  de  ce  royaume,  et  dit  qu'il 
avoit  trouve'  bon,  puisque  pour  plusieurs  grandes  con- 
sidérations on  ne  pouvoit  prendre  si  promptement  une 
resolution  des  principaux  afTaircs,  de  licencier  aucuns 
des  députez  pour  informer  au  vray  les  provinces  de 
tout  ce  qui  s'estoit  passé,  pourveu  que  le  corps  iles 
estais  demeurast  en  son  entier;  les  exhorta  de  demeu- 
rer tous  en  bonne  union  et  concorde,  si  on  vouloit 
voir  reiissir  les  communs  désirs  à  quelque  bon  ellet, 
et  jugeoit  très  à  propos  la  forme  du  serment  qui  avoit 
esté  dressée  à  cest  efTect  ;  adjousta  le  contentement 
qu'il  recevoit  de  la  resolution  desdits  estais  sur  la  pu- 
])lication  du  sainct  concile  de  Trente,  et,  après  avoir 
finy,  commanda  au  secrétaire  de  ladite  assemblée  de 
faire  lecture  à  haute  voix  de  la  forme  dudit  serment. 
«  Nous  promettons  et  jurons  de  demeurer  unis  en- 
semble, et  de  ne  consentir  jamais,  pour  quelque  acci- 
dent ou  péril  qui  puisse  arriver,  qu'aucune  chose  soit 
faite  à  l'avantage  de  l'heresie  et  au  préjudice  de  nos- 
tre  religion,  pour  la  defence  de  laquelle  nous  promet- 
ions  aussi  d'obeyr  aux  saints  décrets  et  ordonnances  de 
nosire  Sainct  Père  et  du  Sainct  Siège,  sans  jamais 
nous  en  départir.  l'^t  d'autant  (juc  nous  n'avons  encores 
pu,  ])our  beaucoup  de  grandes  considérations,  pren- 

dre  une  entière  et  ferme  resolution  sur  les  moyens 
pour  parvenir  à  ce  ])ien,  a  esté  ordonne'  que  lesdits 
estais  continueront  icy  ou  ailleurs,  ainsi  qu'il  sera  par 
nous  advisé.  Et  neantmoins,  si  aucuns  des  députez  de- 
mandoient  leur  congé  pour  causes  qui  soient  trouvées 
légitimes  et  justes,  qu'il  leur  sera  accordé,  pourveu 
qu'ils  promettent  par  serment,  avant  leur  départ,  de 
retourner  ,  ou  procurer  par  effet  que  autres  soient  en- 
voyez et  députez  en  leur  place  au  lieu  de  ladite  as- 
semblée dedans  la  fin  du  mois  d'octobre  prochain  ; 
lequel  temps  passé ,  sera  procédé  à  la  resolution  et  con- 
clusion entière  des  principaux  points  et  affaires.  » 

Laquelle  lecture  faicte,  le  duc  de  Mayenne  presta 
le  premier  le  serment,  après  le  cardinal  de  Pelvé,  puis 
les  autres  princes,  prélats,  seigneurs  et  députez  de  la- 
dite assemblée,  mettans  les  mains  sur  les  évangiles ,  et 
baisans  le  livre. 

Ce  fait,  ils  allèrent  au  devant  du  cardinal  de  Plai- 
sance, qui,  comme  légat  du  Sainct  Siège,  se  vouloit 
trouver  à  l'acte  qu'ils  avoient  résolu  de  faire  de  la  pu- 
blication du  concile  de  Trente. 

Dez  le  commencement  de  ceste  assemjjlée  ledit  sieur 
cardinal  de  Plaisance  avoit  demandé  la  publication  du- 
dit  concile.  Il  y  eut  plusieurs  séances  pour  cela,  et,  dez 
levingt-troisiesme  avril,  il  fut  ordonné  par  ladite  assem- 
blée que  les  oppositions  seroient  enregistrées,  et  que 
copie  en  seroit  baillée  à  ceux  des  députez  qui  la  de- 
manderoient,  laquelle  a  esté  depuis  imprimée  sous  ce 
tiltre  :  Extraict  d'aucuns  articles  du  concile  de  Trente 
qui  semblent  estre  contre  et  au  préjudice  de  la  justice 
royale  et  liberté  de  l'Eglise  Gallicane,  il  y  avoit  vingt- 
trois  articles  avec  les  responses  au  dessous  de  chacune 

d'icclles.  Mais,  nonobstant  ces  oj)j)osilions,  aussi -tosL 
que  ledit  sieur  cardinal  de  l^laisance  fut  enti  é  en  l'as- 
semblée, et  que  cliacun  eut  pris  sa  place,  le  duc  de 
Mayenne  commanda  de  lire  sa  déclaration,  ce  cjue 
l'un  des  secrétaires  fit,  la  fin  de  laquelle  estoit  en  ce^ 
termes  : 

«  Avons  dit,  statue'  et  ordonné,  disons,  statuons  et 
ordonnons  que  ledit  sainct  sacré  concile  universel  de 
Trente  sera  receu ,  publié  et  observé  purement  et 
simplement  en  tous  lieux  et  endroits  de  ce  royaume, 
conmie  présentement  en  corps  d' estais  généraux  de 
France  nous  le  recevons  et  j)ublions.  Et  pourcc 
exhortons  tous  arclievesques,  evesques  et  prélats,  en- 
joignons à  tous  autres  ecclésiastiques,  d'observer  et 
faire  observer,  chacun  en  ce  qui  dépend  de  soy,  les 
décrets  et  constitutions  dudit  sainct  concile.  Prions 
toutes  cours  souveraines,  et  mandons  à  tous  autres 
juges,  tant  ecclésiastiques  que  séculiers,  de  quelque 
condition  et  qualité  qu'ils  soient,  de  le  faire  publier  et 
garder  en  tout  son  contenu  selon  sa  forme  et  teneur, 
et  sans  restrinctions  ny  modifications  quclsconcjues.» 

Et  après  ceste  lecture,  le  silence  estant  fait,  ledit 
cardinal  de  Plaisance  dit  : 

Que  c'estoit  la  coustume  des  sages  mariniers, 
voyans  leur  vaisseau  tiop  furieusement  battu  par 
l'impétuosité  des  vagues  et  vents  contraires,  de  callei 
la  voile  et  jetter  l'ancre  pour  affermir  et  asseurcr 
iceluy  du  mieux  qu'ils  pouvoient  contre  les  périls  de 
l'orage,  taschans  à  reprendre  cependant  un  peu  d'ha- 
leine, et  à  donner  quelque  relasche  à  leurs  travaux 
passez,  pour,  aussi  tost  qu'ils  verroient  la  tormento 
cessée  et  les  vents  adoucis,  rehausser  la  voile  et  pour- 


UE  PALMV  CAYET.  [iSyS]  4?  ^ 

suivre   heureusement  leur  route.  Que  de  la  mesme 
prudence  luy  sembloit-il  ce  jour  là  avoir  use'  ceste  as- 
senible'e,    indubitablement  assistée,   disoit-il,   de  la 
grâce  du  Sainct  Esprit.  Car,  ayant  recogneu  que,  parmy 
les  tempestes  de  tant  de  partialitez  et  discordes  que 
les   horribles   vents  de  l'iieresie   avoient    excité    en 
France,  il  leur  cstoit  comme  impossible  de  conduire 
quant  à  présent  ceste  grande  nef,  qui  comprent  en  soy 
la  religion  catholique  et  l'Estat,  et  dont  ils  sont  les 
nochers,  jusques  au  vray  port  de  salut  où  tendoient 
tous  leurs  vœux  et  désirs  ,  craignant  l'exposer  à  plus 
grand  péril,  ils  auroient  jugé  nécessaire  d'abbaisser  la 
voile  pour  quelque  temps,  et  quant  et  quant  auroient 
bien  voulu  aflermir  leur  vaisseau  avec  deux  nouveaux 
ancres,    dont  il  ne    s'en  pouvoit   imaginer  de  plus 
fermes,  qui  estoit  la  réception  du  concile  de  Trente  et 
le  serment   de  l'union  ce    mesme   jour   renouvelle. 
Qu'en  tel  estât  ceste  assemblée  s'estoit  résolue  de  res- 
pirer un  peu  en  attendant  qu'il  pleust  au  souverain 
modérateur   de  la  terre  et  des  ondes   luy  rendre  la 
tranquillité  que  plus  elle  desiroit  pour  continuer  le 
voyage  qu'elle  avoit  entrepris  pour  la  gloire  de  Sa 
Divine  Majesté.  Et  que  comme  ceste  présente  action 
de  ceste  assemblée  seroit  loiiée  à  jamais  de  tous  ceux 
qui  desiroient  veoir  remise  sus  en  France  l'ancienne 
pieté  et  discipline  (|ui  l'a  voit  jadis  si  glorieusement 
fait  ileurir,  aussi  vouloit-il  bien  présentement  les  en 
remercier  de  tout  son  cœur  et  affection,  tant  au  nom 
de  Sa  Saincteté  que  du  sien  propre.  Protestant  au  sur- 
plus que,  comme  il  tenoit  pour  asseuré  que  M.  de 
Mayenne   là   présent   n'abandonncroit   le   gouvernail 
que  Dieu  luy  avoit  mis  en  main ,  aius  le  guideroit  tous- 

jours  avec  son  accoustumée  constance  et  invincible 
courage,  aussi  pour  ne  les  frustrer  de  sa  part  de  l'eirect 
de  leurs  prières  et  de  la  confiance  qu'ils  avoient  tous- 
jours  monstrée  avoir  en  luy,  il  vouloit  demeurer  très- 
constant  dans  le  mesnie  navire  avec  eux  et  y  travailler 
conune  eux,  se  tenant  en  la  hune  à  fin  de  preveoir  et 
pourvoir,  en  tant  qu'il  luy  seroit  possible,  à  tous  les  dan- 
gers, jusques  à  ce  que,  venans  à  descouvrir  le  feu 
Sainct  Hernie,  asseuré  indice  d'une  saison  plus  calme, 
il  poust  derechef  les  exciter  à  mettre  la  main  à  la  voile, 
à  fin  que,  moyennant  l'air  favorable  du  Sainct  Esprit , 
tous  ensemblement  peussent  arriver  au  port  où  tous 
bons  catholiques  dévoient  espérer. 

Le  cardinal  de  Pelve'  puis  après  fit  la  response  au 
nom  de  l'assemblée,  et  dit  que  à  la  vérité  il  recognois- 
soit  un  ouvrage  de  la  main  de  Dieu,  lequel,  au  jour 
qu'on  celebroit  la  mémoire  de  la  transfiguration  de 
nostre  Seigneur  Jesus-Christ,  avoit  tellement  transfi- 
guré le  cœur  de  l'assemblée  de  bien  en  mieux  ,  et  ins- 
piré d'accepter  unanimement  ledit  sainct  concile  ; 
jour  auquel  nostre  Seigneur  avoit  tenu  ses  estats,  y  as- 
sistans  le  Père,  le  Fils  et  le  Sainct  Esprit  pour  le 
ciel;  Jesus-Christ  et  ses  apostres  pour  la  terre;  Hçlie 
pour  le  paradis  terrestre  ;  INloyse  pour  ceux  qui 
estoient  aux  limbes;  les  apostres  encore  pour  les  vi- 
vants; Moyse  de  la  part  des  deffuncts;  llelie  pour  les 
prophètes;  Moyse  pour  la  loy  naturelle  et  escrite; 
sainct  Pierre,  sainct  Jean  et  sainct  Jacques  pour  la 
loy  evangelique  ;  l'un  pour  l'Eglise  romaine,  mais- 
tresse  et  souveraine  des  autres,  l'autre  pour  celle  de 
Hierusalem,  et  l'autre  pour  l'Eglise  grecque  ,  pour  le 
salut  universel  de  tous  les  hommes..  Avoit  particulier 

sujet  de  contentement  et  resjouyssance  de  voir  les 
bons  François,  bons  cathobques,  vrays  zélateurs  de 
la  foy  chrestienne  et  de  l'ancien  honneur  de  leur 
patrie,  embrasser  avec  toute  obéissance  les  saincls 
décrets  et  belles  constitutions  de  ce  concile,  qu'il 
pouvoit  dire  estre  un  des  plus  célèbres  qui  eust  esté 
tenu  en  l'Eglise.  Sçavoit  bien  qu'en  ce  qui  concernoit 
la  foy  et  doctrine,  les  François  catholiques  n'avoient 
jamais  faict  difficulté,  mais  avoient  seulement  appré- 
hendé le  changement  de  quelques  coustumes  et  abo- 
lition de  privilèges,  qu'ils  s'imaginoient  plustost  par 
une  vaine  appiehension  que  pour  estre  appuyez  sur 
aucun  fondement  de  vérité;  mais  à  présent,  se  soub- 
mettans  aux  ordonnances  de  l'Eglise  par  une  vraye 
obéissance ,  comme  vrays  et  légitimes  enfans,  pouvoient 
à  bon  droit  se  vendiquer  le  tiltre  de  très-chrestiens, 
héréditaire  et  propriétaire  aux  roys  de  France  et  à  la 
nation  françoise;  qui  luy  faisoit  concevoir  une  meil- 
leure espérance  des  affaires  que  jamais,  ayant  tous- 
jours  estimé  que  la  plus-part  des  calamitez  que  ce 
royaume  avoit  souffertes  depuis  longtemps  procedoit 
pour  avoir  eslérefractaires  aux  ordonnances  du  Sainct 
Esprit  et  de  l'Eglise  universelle;  si  bien  que  justement 
on  avoit  peu  reprocher  aux  François  ce  que  sainct 
Esticnne  reproclioit  aux  Juifs  :  SemperSpiritui  sancto 
restitistis. 

Après  qu'il  eut  dit  encor  plusieurs  choses  sur  ce 
subject,  et  qu'il  eut  finy  sa  harangue,  toute  ceste  as- 
semblée s'en  alla  en  l'église  Sainct  Germain  de 
l'Auxerrois,  où  fut  chanté  le  Te  Deum  pour  ceste  pu- 
blication, Mais  depuis,  comme  ceste  assemblée  ne 
l'avoit  consentie  qu'avec  asseurance  (jue  si  aux  iin- 

munitez  et  franchises  du  royaume  il  y  avoit  chose  cjni 
ineritast  d'estre  entretenue,  que  Sa  Sainctete'  estant 
requise  d'y  pouvoir  il  n'y   feroit  aucune  difliculte' , 
aussi  les  contentions  de  la  justice  ecclésiastique  et  sé- 
culière n'ayant  este'  réglées  avant  ceste  jjublication , 
elle  demeura  sans  efiect.  Toutesfois  elle  servit,  avec  le 
susdit  serment,  tant  au  duc  de  Mayenne  que  à  ceux 
de  son  party  et  aux  Espagnols,  pour  faire  croire  au 
Pape  que  ceux  de  l'union  estoient  les  vrays  arcs-bou- 
tans  de  la  religion  catholique  romaine  en  France;  et 
niesmes  il  creut  tout  ce  qu'ils  luy  mandèrent  touchant 
la  conversion  du  Roy,   et  mesprisa  M.   de   Nevers , 
envoyé  depuis  par  le  Roy  vers  Sa  Sainctete,  tellement 
que  les  guerres  civiles  furent  continuées  en  ce  royaume, 
;tinsi  qu'il  se  pourra  voir  cy-après. 

Or  le  Roy  ayant  donné  de  son  costé  l'ordre  requis 
pour  l'entretenement  de  la  trefve,  il  ne  pensa  qu'à  sa- 
tisfaire à  la  promesse  qu'il  avoit  faicte  à  messieurs  du 
clergé  qui  luy  avoient  donné  absolution  à  la  charge 
qu'il  envoyeroit  vers  vSa  Sainctete  le  re({uerir  d'ap- 
prouver ce  qu'ils  avoient  fait  :  ce  qu'ils  voulurent  estre 
enregistré  où  besoin  seroit  pour  leur  descharge,  prin- 
cipalement à  cause  des  deffences  dont  nous  avons 
parlé  cy-dcssus  ,  que  le  cardinal  de  Plaisance,  comme 
légat,  avoit  faict  publier,  et  affîn  qu'il  ne  semblast  à 
Sa  Sainctete  que  lesdits  sieurs  du  clergé  qui  avoient 
assisté  à  ceste  conversion  eussent  entrepris  par  dessus 
son  authorité  ou  du  Sainct  Siège,  mais  que  ce  qu'ils 
en  avoient  faict  estoit  selon  les  libertez  anciennes  de 
l'Eglise  catholique,  apostolique  et  romaine.  Sa  Majesté 
envoya  premièrement  vers  Sa  Sainctete  le  sieur  de  La 
Cliellc  avec  ceste  lettre. 

«  Très-Sainct  Père,  ayant,  par  l'inspiration  qu'il  a 
pieu  à  Dieu  nie  donner,  recognu  que  l'Eglise  catho- 
lique, apostolique  et  romaine  est  la  vraye  Eglise,  plaine 
de  vérité,  et  oti  gist  le  salut  des  hommes,  conforté 
encores  en  ceste  foy  et  créance  par  l'esclaircissement 
que  m'ont  donné  les  prélats  et  docteurs  en  la  saincte 
Faculté  de  théologie,  que  j'ayàceste  fin  assemblez,  des 
points  qui  m'en  ont  tenu  séparé  par  le  passé,  je  me 
suis  résolu  de  me  unir  à  ceste  saincte  Eglise,  très-re- 
solu  d'y  vivre  et  mourir,  avec  l'ayde  de  celuy  qui  ma 
fait  la  grâce  de  m'y  appeller.  Et  pour  donner  commen- 
cement à  ce  bon  œuvre,  après  avoir  esté  receu  à  ce 
faire  par  lesdits  prélats  avec  les  formes  et  cérémonies 
qu'ils  ont  jugé  estre  nécessaires,  ausquelles  je  me  suis 
volontiers  sousmis,  le  dimanche  aS  juillet  j'ay  ouy  la 
messe  et  joinct  mes  prières  à  celles  des  autres  bons 
catholiques,  comme  incorporé  en  ladite  Eglise,  avec 
ferme  intention  d'y  persévérer  toute  ma  vie  et  de 
lendre  l'obeyssance  et  respect  deu  à  Vostre  Saincteté 
et  au  Sainct  Siège,  ainsi  qu'ont  faict  les  rois  Très- 
Clirestiens  mes  prédécesseurs.  Et  m'asseurant,  Très- 
Sainct  Père,  que  Vostre  Saincteté  ressentira  la  joye 
de  ceste  saincte  action,  qui  convient  au  lieu  où  il  a 
pieu  à  Dieu  la  constituer,  j'ay  bien  voulu,  attendant 
que  sur  ce  je  luy  rende  plus  ample  devoir,  comme 
dans  peu  de  jours  je  deputeray  à  cet  effect  vers  elle 
une  ambassade  solemnelle  et  de  personnage  de  bonne 
et  grande  qualité,  luy  donner  par  ce  peu  de  lignes  de 
ma  main  ce  premier  tesnioignage  de  ma  dévotion 
(illiale  envers  elle,  la  suppliant  très-affectueusement 
l'avoir  agieable  et  recevoir  d'aussi  bonne  part  comme 
elle  procède  d'un  cœur  trcs-sincerc  et  jilain  d'affection. 

Et  sur  ce,  Très-Sainct  Père,  je  prie  Dieu  qu'il  vueiUe 
longuement  maintenir  Vostre  Saincteté  en  très-bonne 
santé  au  bon  gouvernement  de  sa  saincte  Eglise.  De 
Sainct Denis,  ce  dix-huitiesme  jour  d'aoust  1593.» 
Et  plus  bas  estoit  cscrit:  «  Vostre  bon  et  dévot  fils, 

llEKnv.  » 

.  Pour  l'ambassade  mentionnée  dans  ceste  lettre , 
M.  le  duc  de  Nevers  y  fut  envoyé  par  le  Roy.  Et  pour 
rendre  compte  à  Sa  Saincteté  de  ce  qui  s'estoit  passé 
en  la  conversion  de  Sa  ]Majesté,  trois  prélats  furent 
députez  pour  cest  eflect,  qui  accompagnèrent  ledit 
sieur  duc  à  Rome.  Avant  leur  partement  le  cardinal 
de  Plaisance  envoya  le  sieur  de  Chanvalon  vers  M.  de 
Nevers  à  Sainct  Denis,  luy  dire  qu'il  desiroit  parler  à 
luy,  lequel  luy  fit  response,  avec  la  permission  du  Roy, 
qu'il  estoit  content  de  retarder  son  partement  pour 
parler  audit  sieur  cardinal  auprès  de  Paris,  oix  il  se 
transporteroit  :  «Mais,  luy  dit  le  duc,  s'il  ne  désire  de 
parler  à  moy  pour  autre  chose  que  pour  me  divertir 
d'aller  vers  Sa  Saincteté,  il  n'a  que  faire  de  s'incom- 
moder. »  Leditsieur|cardinal,  sçacliant ceste  résolution, 
ne  parla  plus  de  ce  pourparler  :  au  contraire  il  res- 
crivit  plusieurs  calomnies  dudit  sieur  duc  au  Pape,  et 
tascha  par  tous  les  moyens  qu'il  put  de  traverser  son 
voyage. 

